
O DEISIS, pentru prezenta versiune 


Cuvânt-înainte 
la ediția românească 


Înainte de a încredința cu harul lui Dumnezeu această carte cititorului 
român, cel dintâi care — la insistențele diac. Ioan I. Ică jr şi prin ostene- 
lile Editurii Deisis — se întâlneşte cu această lucrare într-o formă tipărită, 
simt nevoia de a-i împărtăşi în câteva cuvinte cele mai importante lucruri pe 
care ar trebui să le ştie dinainte despre autor (1) şi despre cartea lui (11). 


Il 


Sunt francez de origine şi am fost crescut ca romano-catolic. Dar odată 
cu marile schimbări care au avut loc în catolicism după Conciliul Vati- 
can II mi-am pierdut interesul în frecventarea bisericii şi am urmat miş- 
cările intelectuale ale timpului. Am fost implicat în parte în mişcările 
studenţeşti de la Paris din mai 1968, fiind foarte interesat de găsirea unei 
noi Căi, a unei soluții pentru societate. 

Eram încă la liceu, dar puneam sub semnul întrebării tot ceea ce se 
petrecea în Biserică şi societate. Pe atunci nu chestiunile politice erau 
importante, ci o nevoie culturală de altceva, de un alt mod de viaţă. De 
aceea, n-am fost mulțumit cu soluţiile politice și ideologice impuse rapid 
acestei mişcări în 1968. Studiam ştiinţele sociale într-o universitate care 
era foarte marxistă, astfel că nu era posibil să fi altceva decât marxist- 
leninist sau maoist, ori să ai altfel de concepții. Dar, împreună cu un grup 
de prieteni, am început să căutăm ceva esenţial. 

Am descoperit că în întreaga istorie a umanității numai societatea 
occidentală încercase să edifice o societate fără Dumnezeu. Cu ajutorul 
unor prieteni am înaintat mai adânc într-o căutare a vieții spirituale. Dat 
fiind că nu văzusem nimic mistic în educaţia noastră creştină, am făcut-o 
în afara creștinismului. Am studiat mult filozofia indiană și alte lucruri 
de acest gen. Dar am ajuns să ne dăm seama că tot ceea ce găseam în 
mistica orientală necreştină şi încă ceva pe deasupra se găsea deja în tra- 
diția creştină, mai precis în tradiția Părinților greci ai Bisericii. 

La vremea potrivită, cu ajutorul unor prieteni care ne-au călăuzit şi prin 
harul lui Dumnezeu, am întâlnit apoi oameni care ne-au oferit lucrurile 
de care aveau nevoie sufletele noastre. Eram în Paris şi aici sunt biserici 
ortodoxe, dar pe atunci era greu să ajungi la ortodocşi. Am început să 
participăm la Liturghii ortodoxe, dar fără a cunoaşte pe nimeni în aceste 
biserici. Am întâlnit apoi un preot palestinian unit cu Roma, mare iubitor 
al Sfinților Părinţi greci ai Bisericii. Ştia pe de rost scrieri întregi din 
Sfântul loan Hrisostom şi alţii, în greaca veche. Câţiva ani de zile acest 
preot a fost părintele nostru duhovnicesc. După un timp însă am desco- 
perit că nu era suficient să ai un părinte duhovnicesc. Aveam nevoie de 
Biserică. 

Cu ajutorul lui Dumnezeu am descoperit atunci o mică comunitate de 
monahi catolici cistercieni, care primiseră autorizaţia de a întemeia la 
Aubazain un mic schit ce urma toate rânduielile ortodoxe, tot tipicul 
ortodox. lubeam această comunitate, dar simţeam că nu era o soluţie 
pentru mine. 

Mă hotărâsem deja să mă fac monah şi să devin membru al Bisericii 
Ortodoxe. Aşa că în 1975 am vizitat mănăstirile româneşti, vizită care 
m-a marcat mult. Împreună cu prietenii mei cistercieni am întâlnit câțiva 
mari părinți duhovniceşti din România acelei vremi, care ne-au primit 
foarte bine, ca pe nişte „prieteni ai Ortodoxiei”. 

Am ajuns apoi, în acelaşi an, la Sfântul Munte Athos, unde însă n-am 
mai fost primiţi aşa. Monahii de aici spuneau: „Sau sunteţi ortodocşi, sau 
nu sunteți ortodocși, trebuie să alegeți!” Şi mai spuneau: „Să nu vă preo- 
cupați de reputația voastră. Lăsaţi-o pe seama Proniei lui Dumnezeu şi 
urmați calea pe care v-o arată Dumnezeu”. L-am întâlnit atunci pe gheron 
Paisios ($ 1994), care era foarte strict şi spunea: „Aveţi încredere în 
Dumnezeu. Trebuie să vă faceţi ortodocşi, pentru că Dumnezeu v-a atras 
la Ortodoxie, şi nu vă mai gândiţi la consecinţe!” După această vizită, 
am ajuns la Sfânta Mănăstire Simonos Petras, unde am găsit multă înţe- 
legere din partea egumenului, gheron Emilianos. Aceste două întâlniri au 
fost decisive. Am revenit apoi la Sfântul Munte de mai multe ori în 1976 
şi 1977. În iunie 1977 prietenii mei cistercieni au fost primiţi la Simonos 
Petras în Biserica Ortodoxă prin Botez, cum se obișnuiește la Sfântul 
Munte”. În tot acest timp pregătindu-mă ca şi catehumen pentru Botez şi 
monahism mi-am scris teza despre caracterul mistagogic al timpului în 
Triod (cuprinsă în volumul de față), pe care am încheiat-o în 1977. După 
serviciul militar efectuat în 1978, am sosit în sfârşit la Simonos Petras la 
începutul lui 1979, primind aici Botezul în Sâmbăta Mare, care venea să 


” Detalii despre acest proces de întoarcere la Ortodoxie al acestui grup de prieteni 
francezi în ampla evocare a arhimandritului PLACIDE DESEILLE, Nostalgia Ortodoxiei, 
trad. Dora Mezdrea, Ed. Anastasia, Bucureşti, 1995, p. 11-48 [n.ed.]. 

încununeze magnific cercetările despre „mistagogie” încorporate în teză, 
şi care se dovedise a fi o veritabilă cateheză, de pe urma căreia am profi- 
tat imens. Am rămas aici, fiindcă aici am găsit ușa duhovnicească după 
care tânjeam. Şi, cu harul lui Dumnezeu, sunt, iată, aici de 20 de ani. 

De atunci spun în fiecare zi tuturor ortodocşilor: Bucuraţi-vă şi slăviţi 
pe Dumnezeu! Căci aveţi sau aţi găsit mărgăritarul de mult preţ, rar şi 
unic. Şi dacă vă uitaţi puţin în voi înşivă şi cultivați acest mărgăritar, veţi 
descoperi slava lui Dumnezeu. În afara ei nu mai e nimic altceva. Aţi 
aflat plinătatea. Şi această plinătate o avem chiar şi în sărăcia noastră, în 
cele mai grele împrejurări. Ni s-a dat totul. Harul e în noi. Dar numai 
prin tăgăduirea noastră de sine, prin renunţarea la egoismul nostru vom 
descoperi că avem deja totul, pentru că acest tot ni l-a dat Biserica. Bise- 
rica e realizarea Trupului lui Hristos. E prezenţa tainică a Împărăției lui 
Dumnezeu prin Liturghie şi Sfintele Taine, dar şi ca experienţă personală 
în viaţa duhovnicească şi rugăciune. E experienţa vieţii viitoare, a faptu- 
lui că trăim deja în Împărăţie. Biserica este Împărăţia lui Dumnezeu pe 
pământ, e Ierusalimul de sus care coboară din cer pe pământ. Misiunea 
Bisericii în lume e de a fi prezenţa acestui Ierusalim ceresc. E o experi- 
ență rotală a acestei prezenţe a lui Dumnezeu între noi şi în noi, cu trupul 
şi cu sufletul. 


II 


Lucrarea de față” a fost prezentată în urmă cu peste douăzeci de ani, 
mai precis în 1978, ca teză de doctorat în cadrul secţiunii a V-a a Şcolii 
Practice de Înalte Studii (Sorbona). Mai mult decât o abilitare în vederea 
unei cariere ştiinţifice, ea mi-a oferit prilejul de a mă pregăti — atât pe 
cât permitea cadrul universitar — pentru viaţa monahală. Aşa cum s-a 
putut deja vedea, ea a constituit şi capătul unui demers de redescoperire a 
credinței ale cărui detalii, cu riscul de a mă repeta, nu e poate inutil să le 
schițez pe scurt. 

Odrasle ale generației „mai 1968” — această tresărire rapid avortată, 
dar care pe termen lung a dus la fisurarea fundamentelor culturale ale 
unei societăţi —, eram pe atunci un mic grup de prieteni care, în ciuda 


” Versiunea franceză originală se află în curs de editare în colecția „Analecta Sergiana” 
pregătită de Institutul Ortodox „Saint-Serge” din Paris. Fragmâhte şi unele din ideile 
acestei lucrări le-am prezentat rezumativ în două studii publicate: „Le mystere de la Croix 
dans le Car&me orthodoxe”, Jrenikon 52 (1979, p. 34-53, 200-213 şi „La Mystagogie du 
Triode. Expsrience personelle du mystere du salut pendant le Car&me orthodoxe”, în 
Mystagogie: Pensee liturgique d'aujourd'hui et liturgie ancienne. Conferences S. Serge. 
XXX Semaine d'etudes liturgiques Paris, 30 juin — 3 julliet 1992, Roma, 1993, p. 37-54; 
aceste două studii sunt editate şi separat în volumul: HIEROMOINE MACAIRE DE SIMONOS 
PETRAS, Le Carâme orthodoxe. Etudes liturgiques, Metochion de Simonos Petras St. 
Antoine le Grande, Saint-Laurent-en-Royans, 1997. 


) 


tinereții şi a lipsei de experienţă, aveam presentimentul că această criză 
nu era de ordin politic sau economic, ci era vorba de un „rău al faptului 
de a fi”. O întreagă generaţie se revolta fără să ştie prea bine împotriva a 
ce anume, cerând un sens existenţei, dar nu-și putea exprima inconfortul 
decât în cadrul unor ideologii politice rivale. 

Scăpând, cu harul lui Dumnezeu, de tirania ideilor ce se exercită în 
mediile pretins „liberale”, am pornit în căutarea sensului vieții anga- 
jându-ne în căutarea teatrală, în mişcarea unor grupuri cum ar fi Living 
Theatre şi a căutărilor lui Jerzy Grotowsky. Punctul comun al acestor 
experienţe era căutarea confuză a unei sacralități a expresiei dramatice 
aşa cum fusese ea presimțţită, în ciuda elanurilor delirante, de Antonin 
Artaud. Atraşi mai mult de aspectul teoretic al acestei activități decât de 
realizările ei scenice, ne-am întors spre teatrul oriental, îndeosebi indian, 
care părea să fi conservat secretul artei sacre pierdute de multă vreme în 
Occident. 

În paralel cu aceste investigaţii, lecturile noastre şi unele întâlniri pro- 
vidențiale ne-au condus, prin intermediul scrierilor lui Rene Guenon şi 
ale reprezentanţilor şcolii lui, la transpunerea elanului contestatar comun 
întregii noastre generaţii într-o critică mai radicală a lumii moderne, nu 
numai a unui mod de producţie economic, ci al unei întregi civilizaţii — 
singura din istoria umanității — care a pretins să se edifice emanci- 
pându-se de Dumnezeu şi de sacru. Foarte repede însă ne-am dat seama 
de limitele autorilor „tradiționalişti” şi de gravele riscuri ale sincretismu- 
lui şi orgoliului intelectual pe care le ascundeau. O întrebare se impunea: 
acest sacru — trăit în Orient în teatrul ritual — mai putea fi accesibil 
astăzi nouă, oamenilor societății postindustriale? 

Atunci am descoperit cu uimire în modestele parohii pariziene ale 
emigrației splendoarea Liturghiei bizantine şi a cultului ortodox. Expres- 
sia „misterului” acestei comuniuni între oameni şi lumea divină, pe care 
o căutasem atât de departe, nu era alta decât cultul creştin. Ni s-au des- 
chis ochii şi am înţeles că, mai mult decât teatrul sacru, Liturghia e în 
chip esenţial o „mistagogie”. 

În acelaşi timp, descoperirea teologiei mistice ortodoxe prin interme- 
diul lecturii teologilor ruşi şi a Părinților Bisericii, ca Sfinții Dionisie 
Areopagitul, Maxim Mărturisitorul şi Grigorie Palama, ne confirma jus- 
tețea acestui presentiment. 

Educaţi într-un catolicism sincer ca pietate dar limitat în perspective, 
am descoperit că însăşi esenţa creştinismului, a cultului, a vieţii sale 
morale şi duhovniceşti, e aceea de a actualiza printre noi prezența Dum- 
nezeului-om pogorât pentru a ne face părtaşi ai vieţii Sale. 

Pe parcurs am abandonat căutările privitoare la teatru şi Orient, pentru 
a regăsi din nou credința copilăriei îmbogăţită cu dimensiunea mistago- 
gică pe care numai Ortodoxia ne-o putea oferi. Toate erau acum atât de 

evidente în Evanghelie! Dar am avut nevoie de acest lung ocol pentru a 
redescoperi cu un ochi nou că Liturghia şi riturile ce punctează viața 
creştinului nu sunt ceremonii înţepenite, încărcate de o interpretare ale- 
gorică şi moralizantă, ci însăşi actualizarea „marii taine a mântuirii” 
noastre în Hristos. 

Dornic să profit de cadrul universitar pentru a-mi clarifica ideile, am 
redactat iniţial o teză de master despre simbolismul timpului liturgic, 
plecând de la studiul operei liturgistului medieval Durand de Mende. 
Odată încheiată această lucrare, am dorit să aprofundez cunoaşterea teo- 
logiei bizantine şi să-mi continui investigația privitoare la timpul liturgic 
într-un cadru bizantin şi cu criterii strict ortodoxe. Cu harul lui Dumnezeu 
am ales în cele din urmă studiul Triodului din Postul Mare, ceea ce mi-a 
îngăduit să intru în însâşi inima vieţii ecleziale, a experienţei mistagogice 
trăite de credincioşii ortodocşi. Această re-prezentare rituală e cadrul 
elanului spiritual al creştinului, care n-are nevoie de un teatru sacru ori 
de un ezoterism oarecare, ci găseşte de-a lungul anului liturgic tot ce-i 
este necesar pentru a progresa interior. 

Timpul liturgic e un timp ciclic, o repetiţie rituală, dar presupune un 
efort ascetic susținut şi o tensiune mistică personală ce reprezintă un 
progres infinit prin „începuturi fără sfârşit”. Imaginea timpului creştin, 
aşa cum este el trăit în mod real, ar putea fi cea a unei spirale ascendente, 
care, apropiindu-se de capătul ei, se întinde însă la infinit spre a îmbrăţișa, 
asemenea unei sfere, întreg universul. Această alergare în întâmpinarea 
Celui ce nu încetează să Se apropie de noi ” e un extaz în afara lumii, dar 
care îmbrăţişează în elanul său timpul, spaţiul, cosmosul întreg, pentru a 
le reuni în adâncul cel mai intim al inimii omului. Aici putem regăsi în 
plan cosmologic dimensiunea universală a „rugăciunii pentru Adamul 
total”, neobosit subliniată în scrierile sale de arhimandritul Sofronie. 
Această experiență nu e, aşadar, privilegiul stărilor mistice înalte, e şi cea 
a Vieţii în Hristos duse de-a lungul anilor în tradiţia liturgică a Bisericii. 

Incredințând această carte cititorului român, nădăjduiesc ca lectura ei 
să-i conducă pe unii la o înnoire şi o adâncire a experienţei lor liturgice, 
iar pe alți „căutători ai lui Dumnezeu” să-i ajute — ca şi pe autorul ei — 
să găsească în tradiția noastră creştină ortodoxă ceea ce se silesc să des- 
copere zadarnic în tot felul de forme ciudate de „spiritualitate”. 


Malkarios ieromonahul 


Sfânta Mănăstire Simonos Petras 
Athos, ianuarie 2000 


" SFÂNTUL GRIGORIE AL NYSSEI, Omilii la Cântarea Cântărilor VIII (PG 44, 941C). 
SFÂNTUL GRIGORIE DIN NAZIANZ, Cuvântarea 21: La Marele Atanasie 7 (PG 35, 
1088). 


Prefaţă 


În câmpul studiilor bizantine, cultul a rămas până în zilele noastre un 
domeniu oarecum marginal. Victimă a diviziunii închise în sine a disci- 
plinelor, acesta a făcut cel mai adesea obiectul unor studii doar istorice 
sau, mai recent, al unor studii liturgice comparate. Dar, după ştiinţa mea, 
nimeni nu s-a preocupat încă de locul lui central în tradiţia teologico- 
duhovnicească ortodoxă, ca şi în cultura bizantină!. Astfel încât regretul 
pe care îl exprima la începutul secolului preotul Pavel Florenski cu privire 
la absenţa unei veritabile teologii liturgice, rămâne încă din nefericire 
valabil”. În anii care au precedat revoluția bolşevică această carență a 
început din fericire să fie remediată de o întreagă şcoală de străluciți litur- 
gişti ruşi, cum au fost Mansvetov, Dimitrievski, Nikolski, Karabinov, 
Skaballanovici, care, prin vaste studii istorice ce-şi păstrează intactă 
valoarea până în zilele noastre, au pregătit terenul pentru o viitoare teo- 
logie liturgică ortodoxă. Această şcoală însă îşi găseşte actualmente 
savanţi discipoli la Roma (a se vedea lucrările preoţilor profesori Juan 
Mateos, Miguel Arranz şi Robert Taft de la Institutul Pontifical Oriental) 
şi începe să aducă unele roade propriu-zis teologice în lucrări cum e, de 
pildă, încercarea de conceptualizare a cultului cuprinsă în teza preotului 
profesor Alexander Schmemann: Introducere în teologia liturgică. 
Deplorabil însă este faptul că această mişcare e încă destul de embrionară 
şi elementele unei adevărate teologii liturgice, întemeiate pe tradiția 
patristică şi demne de profunzimea obiectului ei, rămân încă de făurit. 

Liturgica ortodoxă nu este o disciplină anexă a teologiei, e mai degrabă 
aplicarea ei practică şi efectiv trăită, dreapta credință fiind norma „dreptei 
preamăriri”, aşa cum afirma Sfântul Grigorie al Nyssei: 


„In mărturisirea Persoanelor dumnezeieşti stă esențialul misterului reli- 
giei, iar în participarea la riturile şi simbolurile tainice se înfăptuieşte 


mântuirea”. 


Ii 


Întemeindu-mă pe această axiomă şi pe voința ambițioasă de a arăta 
cum anume teologia „postchalcedoniană” îşi găseşte aplicarea în tradiţia 
ascetică şi liturgică, am întreprins studiul Triodului. Alegerea acestuia se 
impunea între toate celelalte cărți liturgice, dat fiind că istoria sa repre- 
zintă în modul cel mai sintetic întreaga tradiţie liturgică, iar prin obiectul 
său — pregătirea Paştelui — arată limpede că esenţa însăși a ritualului e 
misterul: îndumnezeirea, suflet şi trup, a persoanei umane prin împărtăşirea 
ei inițiatică şi rituală de plinătatea divino-umană a Persoanei lui Hristos. 

Scopul acestui studiu e de a arăta că perioada Postului Mare ilustrează 
în mod specific această dimensiune mistagogică fundamentală a timpului 
liturgic şi că, fiind o transpunere a vechii pregătiri a catehumenilor în 
vederea iniţierii pascale (cf. infra 0.2), toate elementele care o constituie, 
atât în plan imnografic, cât şi în plan formal, poartă această amprentă 
mistagogică şi teandrică. 

Teologia creştină a timpului constă dintr-o antinomie ireductibilă între 
mântuirea deja realizată de Hristos, dar prezentă în taină, şi aşteptarea 
arătării ei viitoare, odată atinsă plinătatea umanităţii şi a desfăşurării 
timpului. Timpul liturgic apare ca o aplicare a acestei antinomii, ca o 
transpunere în durată a lucrării divino-umane ce se realizează în toate 
actele Bisericii. Pentru a ilustra această teză, şi plecând de la necesitatea 
practică de a reduce un subiect deja imens, m-am limitat aici doar la stu- 
diul Postului Mare şi a perioadei sale pregătitoare, lăsând deoparte Săp- 
tămâna Mare, care e totuşi punctul culminant al Triodului. Într-adevăr, 
cea mai mare parte din capitolele acestei lucrări îşi găsesc coerenţa în 
faptul că toate urmăresc să arate că Săptămâna Mare, participarea miste- 
rică la Patima Domnului, e deja prezentă în fiecare moment şi în toate 
aspectele Postului Mare. Asceza e o pregătire, dar este și o comuniune cu 
„taina lui Hristos” (cf. Col 4, 3) şi un Paşte anticipat, adică un act divino- 
uman. Această limitare la Postul Mare e justificată pe de altă parte din 
punct de vedere istoric, dat fiind că aceste două părţi au constituit întot- 
deauna perioade distincte, atât în istoria fixării postului prepascal, cât şi 
în imnografie (Postul Mare a fost rânduit liturgic la Constantinopol, Săp- 
tămâna Mare la Ierusalim) (cf. 0.1 şi 0.2). 

In plan propriu-zis liturgic, am vrut să subliniez aici intima întrepătrun- 
dere dintre forma şi conţinutul Triodului, dintre imnografie şi rubricile 
iypikon-ului. Foarte adesea, studiul teologic s-a limitat doar la textele 
liturgice care sunt, se ştie, de o extraordinară bogăţie, dar e timpul să 
arătăm că însăşi forma lor e tot atât de inseparabilă de ele cum este trupul 
de suflet şi că regulile ypikon-ului sunt în realitate la fel de mistagogice, 
la fel de mult marcate de această dimensiune teandrică, ca şi imnologia. 
Din acest motiv, părţile lucrării de față se împart precum urmează: 

— Introducerea evocă mai întâi marile linii ale evoluţiei Triodului, în- 
temeindu-se în esenţă pe studiul istoric al lui Karabinov: Postnaia Triod, 

un al doilea capitol ilustrând centralitatea temei baptismale şi inițiatice în 
tradiţia monahală şi liturgică. 

— Prima parte e un studiu rapid al principalelor teme ale imnografiei 
Triodului. Căutând să fiu cât mai concis posibil, am încercat să subliniez 
caracterul teandric al virtuţilor la a căror piacticare suntem chemaţi atunci 
şi, pe măsura cunoştinţelor mele, să resituez aceste teme în contextul tra- 
diţiei patristice, referindu-mă de preferință la marii Părinţi ai secolului IV 
şi urmaşii lor, ca şi la „Părinţii asceţi” în linia Părinților pustiei şi a lui 
Ioan Scărarul. Nu este vorba aici nici de o cercetare a surselor, nici măcar 
de exploatarea exhaustivă a imnografiei Triodului, ci numai de ilustrarea 
caracterului profund tradiţional şi patristic al acesteia. 

— Partea a doua e rezervată studiului rypikon-ului în cele două dimen- 
siuni ale sale: regulile postului şi rubricile oficiilor liturgice sau slujbe- 
lor. Postul e obiectul fundamental al ascezei celor patruzeci de zile ale 
Postului Mare, tema centrală a catehezei imnografice şi regulile sale sunt 
culminaţia unei îndelungate tradiţii. M-am străduit de asemenea să arăt 
cum imnografia şi typikon-ul se completează în mod deosebit de fericit 
în ce priveşte postul: dacă /pikon-ul îndeamnă la postul trupului, imno- 
grafia îndeamnă la postul sufletului. A doua secţiune a acestei părți, care 
ocupă cea mai mare parte a lucrării, e dedicată studiului slujbelor din 
Postul Mare, mereu cu scopul de a arăta dimensiunea lor mistagogică şi 
teandrică, precum şi articularea dintre zypikon şi imnografie. După câteva 
scurte capitole privitoare la caracteristicile particulare ale slujbelor din 
Postul Mare şi un capitol destul de dezvoltat despre sistemul lecturile 
biblice şi patristice, capitole care ne permit să avansăm anumite ipoteze 
asupra fundamentelor timpului liturgic, o lungă dezvoltare e consacrată 
analizei detaliate a fiecărei slujbe în parte, caracterului lor general, parti- 
cularităților lor cvadragezimale şi a semnificației lor în ansamblul repre- 
zentării ascetice a timpului în Triod. Această a doua parte se termină cu 
un capitol asupra locului sfinţilor şi sărbătorilor fixe şi încearcă să pună 
în evidență implicaţiile spirituale ale regulilor tehnice care le comandă. 

— În fine, a treia parte îşi propune să releve împletirea acestor două 
dimensiuni, imnografică şi tipiconală, în însăși structura Postului Mare şi 
în continuitatea lui. Totuşi, înainte de a aborda studiul de detaliu, a fost 
necesar să luăm în considerare în perspectiva teologiei timpului ansam- 
blul perioadei Triodului într-un mod sintetic. În acest capitol mi-am pro- 
pus să studiez Postul Mare în ansamblul ciclului mobil, precum şi în 
legătură cu Săptămâna Patimii, plecând îndeosebi de la o reflecţie asupra 
simbolismului numerelor. Studiul perioadei pregătitoare, precum şi a 
Postului Mare propriu-zis, până în pragul Săptămânii Mari, în vinerea ce 
precedă Sâmbăta lui Lazăr, este astfel considerabil uşurat, dat fiind că 
secțiunile precedente au permis deja abordarea unei mari părți a temelor. 
Ea urmăreşte în principal comemorările particulare ale Triodului şi în- 

cearcă să degajeze semnificaţia şi structura acestei pregătiri ritmate şi 
progresive în vederea Paștelui. Această ultimă parte ne îngăduie, mai cu 
seamă în ce priveşte sărbătoarea Crucii, să constatăm că structura formală 
a Triodului e şi ea profund marcată de mistagogia şi anticiparea Săptă- 
mânii Mari. 

Această diviziune în trei părți distincte m-a constrâns să mă repet une- 
ori, dar sper ca acest lucru să fie în folosul unei mai mari clarităţi într-un 
subiect a cărui caracteristică e tocmai aceea că toate elementele sale se 
întrepătrund strâns şi trimit neîncetat unul la altul. 

Urmărind să degajez o interpretare teologică a Postului Mare, perspec- 
tiva mea asupra Triodului a fost esenţial sincronă. Fără a neglija datele 
istorice pe care le-am putut găsi, punctul meu de plecare a fost totuşi acela 
de a considera Triodul grec tipărit la Atena în 19675 aşa cum este, por- 
nind de la postulatul că practica liturgică actuală a mănăstirilor este în 
chip fundamental fidelă faţă de originile ei şi că recursul la tradiţia orală 
poate foarte adesea lămuri ambiguităţile şi insuficienţele documentelor 
scrise (să ne aducem aminte de altfel că întotdeauna cărțile liturgice au 
fost socotite un fel de călăuze, cu valoare orientativă şi memorială, a 
practicii liturgice, fără însă ca ele să i se poată vreodată substitui cu totul). 

În ce priveşte Typikon-ul, sursa mea principală e desigur marele 
Typikon al Sfântului Sava, editat la Veneţia în 17385, de unde provin 
rubricile inserate în Triod, şi care rămâne până astăzi Typikon-ul oficial 
al Bisericii Ruse şi al mănăstirilor greceşti. Totuşi, în timp ce pentru 
imnografie m-am limitat doar la Triodion-ul tipărit, pentru Typikon a fost 
necesar, pentru o mai bună înţelegere a uzanțelor liturgice şi monahale, 
un studiu comparat. De aceea, pe lângă Typikon-ul Sfântului Sava şi 
variantele sale editate de Dimitrievski, m-am servit de celelalte 7ypika 
studite ale mănăstirii Evergetis din Constantinopol şi ale mănăstirii Mân- 
tuitorului din Messina, amândouă din secolul XII, ca unele ce sunt cele 
mai complete şi cele mai accesibile!. Am utilizat şi surse cum sunt Regula 
(Hypotyposis) de la Studiu, Regula (Diayposis) Sfântului Atanasie 
Athonitul, Regula (Takrikon) lui Nicon de la Muntele Negru. Când a fost 
necesar, am exploatat și Typikon-ul Marii Biserici din Constantinopol, 
datat între secolele IX-X, şi alte mpika cum sunt cel al mănăstirii lui 
Hristos Pantocratorul din Constantinopol şi al mănăstirii Sfântului Nicolae 
din Casole, Typikon-ul mânăstirii athonite Dionisiu şi, cu mai multă pru- 
dență, 7ypikon-ul actual pentru parohii al Constantinopolului ieşit din 
reforma din 1838, şi care cuprinde o serie de incoerenţe&. Aceste compa- 
raţii ale surselor nu sunt nici ele sistematice, servind doar ilustrării cutărui 
sau cutărui punct de vedere. 

Tonul acestui studiu, caracterul sumar al unora din demonstrațiile sale 
şi incompetenţa autorului său nu-i dau caracterul ştiinţific care ar putea fi 
aşteptat de la el şi riscă poate să irite cititorul, căruia îi cer îngăduință şi 

răbdare, cu încredințarea că îndrăzneala unor teze şi caracterul lor provi- 
zoriu vor îndemna poate pe alţii mai apți decât mine să continue pe calea 
elaborării unei teologii liturgice bizantine demne de acest nume. 

Imi rămâne să mulțumesc persoanelor care m-au ajutat cu sfaturile şi 
cu sprijinul lor în realizarea acestei lucrări: d-lui Jean Gouillard, sub a 
cărui binevoitoare îndrumare mi-am putut desfăşura cercetările în toată 
libertatea, monahilor de la mănăstirea benedictină Chevetogne pentru că 
mi-au deschis comorile bogatei lor biblioteci, preoţilor Miguel Arranz, 
Andre Fyrillas, Placide Deseille şi Georges Habra, şi tuturor prietenilor 
cărora le datorez sfaturi înțelepte, precum şi celor ce m-au ajutat în rea- 
lizarea tehnică a acestei lucrări: Marie-Christine Laplanche şi Lucette 
Berry. În sfârşit, dar nu în cele din urmă, le mulțumesc monahilor de la 
mănăstirile athonite Stravronikita, Dionisiu şi Simonos Petras, experienţei 
şi ospitalităţii cărora le datorez o mai bună cunoaştere a practicii liturgice, 
şi cărora le dedic această lucrare. 

Introducere 


0.1 Evoluţia Triodului 


Triodul utilizat actualmente în Biserica Ortodoxă constituie rezultatul 
unei îndelungate evoluţii urcând până la originile calendarului liturgic 
creştin şi păstrând în structura sa mărturiile principalelor etape ale acestuia. 

Începând din secolul II, controversele declanşate cu privire la chestiu- 
nea fixării datei Paştelui în funcţie de Paştele iudaic ne arată importanța 
pe care o avea pentru creștinii de atunci actualizarea rituală periodică a 
morții şi Învierii lui Hristos!. Această dispută pascală a fost de altfel cu 
atât mai importantă, cu cât în această epocă, în care persecuția era o rea- 
litate cotidiană, periodizarea timpului liturgic rămânea încâ embrionară, 
iar ziua Învierii (Paştele şi Duminicile) constituia singura sărbătoare dis- 
tinctă, de altfel intim legată de Euharistie. Sau mai degrabă sentimentul 
proximităţii „sfârşitului” prezent în însăşi inima istoriei era atât de puter- 
nic, fiecare clipă era atât de plină de veşnicie prin faptul permanenţei 
chemării la martiriu, încât fiecare zi era pe atunci virtual o Vineri Mare şi 
un Paşte, o experiență completă și sintetică a „vieţii în Hristos” şi a Crucii, 
din care iradiază lumina Zilei a Opta. Timpul liturgic nu va cunoaște pe 
drept cuvânt diferențieri progresive decât în măsura în care această arză- 
toare realitate a martiriului se va estompa pentru a face loc unei „civilizații 
creştine”, care va încerca să concilieze, adesea zadarnic, viața creştinului 
în lume cu aspiraţia sa spre veşnicie. 

Sfârşitul persecuțiilor şi „pacea constantiniană” vor antrena profunde 
modificări în modul conceperii locului credinciosului în lume. Cultul s-a 
deschis maselor largi, dar şi relaxării şi riscului de a vedea tainele lui în- 
tinate de cei nevrednici. De aceea, aşa cum bine arăta preotul Alexander 
Schmemann, cultul creştin şi-a schimbat atunci forma pentru a-și salva 
mai bine finalitatea esenţială. Din reuniunea unor mici comunități, unde 
cel mai adesea se improvizau rugăciuni în care ardea nerăbdarea eshato- 
logică a martirilor, s-a trecut la o dramatizare rituală şi mistagogică a 
„vieţii în Hristos” şi a participării la misterul Său teandric?. Datele prin- 
cipale ale vieții pământeşti a lui Hristos au fost desprinse tot mai mult în 

momente separate, astfel încât aceasta să fie rezumată în decursul unui 
an”. După care, anul liturgic a fost completat de sărbătorile Fecioarei 
Maria şi ale sfinţilor mereu în acelaşi scop fundamental: de a iniţia pe 
creştin în viața dumnezeiască şi în veşnicie prin comuniunea în trupul 
tainic al Bisericii cu umanitatea transfigurată a lui Hristos şi a sfinţilor”. 
În lumea de acum, pacificată de împăratul creştin, unde Crucea apărea 
triumfal peste tot: în fruntea armatelor creștine, pe toate clădirile publice 
şi în toate casele, era mare riscul de a vedea idealul eshatologic al marti- 
rilor şi al primilor creştini aservit duhului lumii și Cetatea Ierusalimului 
ceresc înlocuită de Polis-ul pământesc, oricât de creştin ar fi devenit 
acesta. De aceea „Botezului sângelui” al martirilor” i-a luat locul „Botezul 
lacrimilor”$ şi „martirul conştiinţei” al asceţilor, care vor fugi în pustie- 
tăţi pentru a anticipa încă din această lume Împărăţia veşnică. 

Tradiția duhovnicească se va dezvolta de acum încolo în conformitate 
cu aceste două modalităţi antinomice: triumful civilizaţiei creştine care 
asumă de acum înainte lumea pentru a o transfigurat, pe de o parte, și 
aşteptarea suspinândă de către monahul străin „în această vale a lacrimi- 
lor” (Ps 83, 7), a Parusiei viitoare a Mirelui, pe de altă parte. Istoria cul- 
tului bizantin e un reflex fidel al acestei dialectici; ea a constat în chip 
esenţial într-o sinteză progresivă a acestor două tendinţe care la prima 
vedere ar putea părea radical opuse. 

În metropole, şi mai cu seamă în Constantinopol, s-a dezvoltat aşa-nu- 
mitul oficiu catedral sau asmatikos [cântat], care acorda un amplu spaţiu 
cântărilor, strălucirii marilor ceremonii şi înmulțea sărbătorile pentru a 
manifesta aici şi acum dimensiunea universală a Învierii lui Hristos. E ceea 
ce am putea numi „polul teofanic”. 

În acelaşi timp, în mănăstirile Egiptului, Sinaiului şi Palestinei, lua ființă 
un oficiu mult mai auster, în care cântările erau cel mai adesea izgonite!” 
pentru a face un loc principal recitării psalmilor şi lecturii Scripturii”!. 
Regulile postului se vor transforma atunci în veritabile ritualuri, slujbele 
se vor lungi şi vor dobândi un caracter tot mai penitenţial etc. Acest as- 
pect, pe care l-am putea numi „polul ascetic”, nu excludea însă caracterul 
luminos al polului precedent, ci l-a asimilat treptat, până ce a devenit 
dominant evidențiind astfel, că deşi Hristos a înviat, trebuie însă să ne 
curăţim şi să luptăm împotriva a tot ceea ce nu este în sine „creştinat”, 
întipărit cu semnul Crucii, pentru a ne împărtăși pe deplin de slava celei 
de a Doua Sale Veniri. 

În secolul IX, acest oficiu — care dobândise forma sa cea mai „li- 
turgică” şi mai codificată în lavra Sfântului Sava cel Sfinţit (ț 532) din 
Palestina — a fost adus la Constantinopol şi a fuzionat puţin câte puţin 
cu oficiul catedral (asmatikos), în principal datorită eforturilor monahilor 
de la mănăstirea Studiu!?. În această epocă a lichidării definitive a icono- 
clasmului — care răvăşise și practicile liturgice şi impusese necesitatea 

unor dezvoltări noi (ca, de pildă, extinderea ciclului sfinților) — mona- 
hismul urban a cunoscut o înflorire nemaiîntâlnită până atunci. Aceasta 
cerea o anume acomodare a rigorii ascetice palestiniene la condițiile spe- 
cifice de viață ale monahilor din capitală, şi astfel Sfântul Teodor Stu- 
ditul a adaptat 7ypikon-ul savait modificându-l prin preluarea anumitor 
trăsături ale oficiului asmarikos (ca, de exemplu, adăugarea ecteniilor şi a 
rugăciunilor preotului)”. Sfârşitul marilor erezii hristologice corespunde, 
aşadar, (de altfel probabil nu întâmplător) fuziunii celor doi poli — 
teofanic şi ascetic, constantinopolitan şi palestinian — ai spiritualităţii 
liturgice într-o vastă sinteză în acelaşi timp rituală, teologică şi spirituală, 
al cărei cel mai de seamă giuvaer şi martor e tocmai Triodul. 


O.l.a Etapele formării ciclului Triodului 


Structura actuală a Triodului păstrează urmele principalelor etape ale con- 
stituirii ciclului liturgic mobil, revelând în acest mod profunda continui- 
tate şi armonie care au călăuzit complexa şi agitata istorie a cultului bizan- 
tin'*. Fiecare generaţie creştină şi-a adus contribuţia şi geniul propriu la 
compunerea acestei cărți liturgice introducând noi elemente sau adap- 
tându-le pe cele pe care le găsea, în aşa fel încât să perpetueze în mod 
dinamic şi viu scopul esenţial al ciclului: pregătirea în vederea Paştelui: 
purificarea înaintea actualizării anuale a experienței iniţiatice a Botezului. 

Originea Triodului se confundă cu cea a postului pregătitor în vederea 
Paştelui. Acesta îşi găseşte temeiul său în Scriptură şi a fost instituit încă 
din epoca apostolică!î. Până în secolul III, acest post pascal avea lungime 
variabilă, după comunităţi, cel mai adesea limitându-se la o zi sau două 
înainte de Paşte!€. Treptat el a fost extins la întreaga săptămână ce precedă 
Învierea”, 

Această măsură corespundea foarte bine aspirațiilor ascetice ale cre- 
dincioşilor, astfel încât la sfârşitul secolului III „postul Săptămânii Mari” 
era păzit în mod universal, deşi cu mari diferenţe după regiuni. 

Odată definită în forma sa generală, Săptămâna Mare şi-a dezvoltat 
conţinutul liturgic, diferenţiind fiecare din zilele care duceau spre Paşte, 
în principal la Ierusalim începând din secolul IV!?. Această localizare a 
compunerii Triodului a continuat de-a lungul întregii sale istorii, schim- 
bându-şi centrul şi, prin urmare, caracterul după epoci. Aceasta e origi- 
nea distincţiei ce va fi adesea remarcată aici între influența Ierusalimului 
şi cea a Constantinopolului. Distincție care se acoperă, pe de o parte, cu 
cea între actualizarea dramatizată a evenimentelor cruciale ale Economiei 
mântuirii în timpul Săptămânii Mari (Ierusalim) şi pregătirea ascetică şi 
spirituală a Postului Mare (Constantinopol), dar care nu reprezintă totuşi 
o dihotomie strictă: influenţa Ierusalimului făcându-se deopotrivă simțită 

în timpul Postului Mare, aşa cum cea a Constantinopolului se face simțită 
în timpul Săptămânii Mari. 

Cu cât distanţa de epoca apostolică creştea, cu atât necesitatea purifi- 
cării pentru pregătirea cu vrednicie în vederea Paştelui s-a impus drept 
corolarul martiriului. Deschizându-se unor adepţi din ce în ce mai nume- 
Toşi, exigenţele Evangheliei riscau deja să fie atenuate, astfel încât cei 
mai zeloşi dintre creştinii secolelor III-IV își vor prelungi în mod spontan 
postul pascal, iar episcopii nu vor întârzia să sancţioneze aceste măsuri 
în Bisericile lor pentru a-şi îndemna credincioşii la vigilenţă””. Această 
înflăcărare în ce priveşte extinderea postului se lega de dorinţa fiecăruia 
de a se uni cu Hristos nu numai în Patima Sa, dar şi în toate episoadele 
vieţii Sale pământeşti, astfel încât postul pascal n-a întârziat să se extindă 
până la cele 40 de zile care constituie astăzi Postul Mare propriu-zis și 
imitarea postului lui Hristos în pustie?! 

Instituite probabil în Siria, cele patruzeci de zile ale Păresimilor s-au 
răspândit în cursul secolului IV în întreaga lume creştină. Epistolele 
festale, publicate de Sfântul Atanasie cel Mare de Arătarea Domnului 
(Bobotează) pentru a anunţa data Paştelui şi începutul postului, atestă 
limpede evoluţia acestei practici şi trecerea de la postul de 6 zile la pos- 
tul de 40 de zile începând din anul 330%. Chiar dacă, potrivit ipotezei 
elaborate cu mult efort de T. Talley?*, aceste 6 săptămâni de post înche- 
iate cu celebrarea botezurilor şi prăznuirea învierii lui Lazăr şi a intrării 
lui Hristos în Ierusalim au fost iniţial la Alexandria net separate de cele- 
brarea pascală, trebuie recunoscut că, probabil sub influenţa practicilor 
deja bine stabilite în alte Biserici, această asimilare s-a realizat în timpul 
arhiepiscopului Teofil. Se puteau însă constata mari diferenţe de la o 
regiune la alta în modul de evaluare al celor 40 de zile”. Se distingeau 
două sisteme de calcul principale. 

Sistemul de calcul palestinian, respectat mai cu seamă în Iliria, în Occi- 
dent, în Grecia, în Egipt şi în Libia, este cel mai vechi. Acesta cunoştea 
şase săptămâni ale Postului Mare incluzând în acestea Săptămâna Mare 
şi zilele nepostitoare (sâmbetele şi duminicile) şi se oprea în Joia Mare, 
permițând astfel distincţia între Postul Mare şi postul pascal de două zile 
originar. În evaluarea celor 40 de zile, acest sistem de calcul lua în consi- 
derare mai degrabă intervalul de timp decât zilele efectiv postite. 

Aproape în acelaşi timp s-a constituit sistemul de calcul antiohian, care 
excludea din cele 40 de zile, zilele nepostite şi postul pascal?”. Acesta lua 
în considerare numai zilele de post efective, contribuind prin acest fapt la 
prelungirea perioadei pregătitoare în vederea Paştelui, astfel încât să o 
facă să corespundă celor 40 de zile ale lui Hristos în pustie, distincte de 
Săptămâna Patimilor. Localizat mai întâi în Asia Mică şi Constantinopol, 
acest sistem de calcul n-a întârziat să înlocuiască tipul palestinian, extin- 
zându-se în cursul secolelor IV-V în întreg Răsăritul ortodox“. 

Durata şi structura Postului Mare vor mai fi ulterior modificate pentru 
a-l face pe acesta să corespundă în modul cel mai realist simbolismului 
celor 40 de zile, precum și pentru a amenaja o intrare treptată în post”. 
Chestiunea fixării limitelor Postului Mare va mai face încă obiectul unor 
aprinse discuţii în secolele VII-VIII privitoare la cea de a opta săptămână 
de post*”. Această dispută, asupra căreia vom reveni mai jos, a fost prile- 
jul introducerii Săptămânii Lăsatului de brânză (7yrophagia) conducând 
la dezvoltarea perioadei pregătitoare în vederea Postului Mare. Cauza 
acestei extinderi a Triodului poate fi atribuită aceluiaşi zel al credincio- 
şilor care au făcut ca postul Săptămânii Mari să se extindă la cele 40 de 
zile ale Postului Mare”. 

În secolele IX-X, Constantinopolul a fost centrul în care perioada pre- 
gătitoare s-a extins cu încă două săptămâni suplimentare“?. Însă numai în 
secolul XII aceasta din urmă şi-a găsit în mod definitiv forma actuală 
prin introducerea Duminicii Vameşului şi Fariseului"?. 

În timp ce la Constantinopol se elabora structura formală a Triodului, 
la Ierusalim se continua compunerea conţinutului său, care începuse încă 
din secolul IV. Aceasta a constat mai întâi în alegerea unui sistem de 
lecturi biblice din Vechiul şi Noul Testament care să acopere în primul 
rând Săptămâna Mare, apoi şi Postul Mare”. În secolul IV, atenţia a fost 
acordată mai cu seamă lecturilor Săptămânii Patimii”5, iar acest sistem a 
fost completat între secolele V şi VII*. Dar în sinteza bizantină a seco- 
lelor IX şi X, ciclul palestinian al lecturilor din Noul Testament a fost 
abandonat în favoarea lecturilor cursive de la Constantinopol care se 
întindeau de-a lungul întregului an”, iar cel al pericopelor din Vechiul 
Testament a suferit unele modificări, în principal în ce priveşte Postul 
Mare. Astfel încât urmele sistemului palestinian al lecturilor biblice pot 
fi detectate mai mult în Săptămâna Mare şi nu apar decât indirect în tim- 
pul celor 40 de zile în care însă au rămas piese imnografice inspirate de 
acestea'*, 

Din secolul V şi până în secolul XIV, compunerea conţinutului Trio- 
dului s-a confundat cu marea perioadă a creaţiei poetice bizantine. Odată 
cu introducerea articulaţiilor fundamentale ale ciclului (ca, de exemplu, 
distincţia între zile de post şi cele de sâmbătă şi duminică) s-a trecut de 
la recitarea antifonică de psalmi (așa-numita psalmodie) a primilor mo- 
nahi, la tropare şi la creaţia imnologică originală menită să introducă, să 
comenteze și să amplifice perioadele timpului liturgic. 

Până în secolul VI, Triodul nu consta decât în lectura unor psalmi şi în 
cântarea unui tropar-idiomelă duminica”. Apoi, la Constantinopol, de 
fiecare lectură profetică de la Ceasul al III-VI-lea (7rizhekte) a fost legat 
un tropar, astfel încât această serie de tropare e probabil stratul redacţio- 
nal cel mai arhaic al Triodului (cca secolul VI)“. În Palestina s-a ajuns la 
adăugarea unor piese poetice oficiului monahal şi, puţin câte puţin, la in- 

serarea unor tropare între versetele celor 9 ode sau cântări scripturistice, 
cântate alături de psalmi la Utrenie, cel puţin începând din secolul VI”. 

Într-o teză din nefericire inaccesibilă”, N. Cappuyns a studiat 23 de 
manuscrise diferite pe care le-a clasat în 3 redacţii distincte, corespun- 
zătoare celor 3 mari perioade ale creației imnologice: 1. tipul oriental sau 
ierusalimitean, 2. tipul constantinopolitan nestudit, 3. tipul constantino- 
politan studit. Triodion-ul tipărit e o sinteză a acestor 3 redacții, dar, cel 
puţin pentru Postul Mare, el acordă un loc mai important tipului constan- 
tinopolitan studit. 


0.1.b Evoluţia imnografiei Triodului 


În secolele VI-VII, pe armătura constituită de ciclul lecturilor şi cele 
câteva comentarii poetice ale sale, Sfântul Roman Melodul şi imitatorii 
săi au compus imne condace (kontakia) pentru principalele praznice care 
au fost fixate atunci (în principal pentru Săptămâna Mare)”. Cu toate 
acestea, începând din secolul VII, centrul principal al creaţiei poetice 
trece în Palestina, iar condacul se vede înlocuit progresiv de canonul 
poetic, supraviețuind doar sub forma unui vestigiu extrem de redus după 
oda 6 a acestor canoane“. Caracterul strălucitor şi spectaculos pe care-l 
avea executarea condacului în Marea Biserică din Constantinopol s-a 
estompat puţin câte puţin contribuind la atmosfera ascetică şi monahală a 
Triodului, atmosferă care se va extinde în cele din urmă la întreg anul 
liturgic. 


0.1.b.1. Redacţia palestiniană 


În timpul acestei perioade ierusalimitene, imnografii s-au consacrat 
îndeosebi compunerii unor piese pentru Săptămâna Mare. În secolul VII, 
Sfântul patriarh Sofronie al Ierusalimului a redactat majoritatea tropa- 
relor idiomele ale Săptămânii Patimilor”. Marea înflorire a imnografiei 
palestiniene poate fi situată mai degrabă spre sfârşitul secolului VII şi în 
timpul secolului VIII. 

Sfântul Andrei Cretanul ($ 740) a fost unul dintre cei dintâi şi mai 
străluciți compozitori de canoane“f. EI ar fi redactat în jur de 70 de 
canoane imnografice, dintre care în Triodul tipărit nu ne-au rămas decât 
câteva“. Opera sa esenţială şi motivul pentru care Biserica Ortodoxă îl 
venerează în special e desigur Marele său Canon cântat integral în Joia 
Săptămânii a V-a din Postul Mare şi parțial la Pavecerniţa Mare a prime- 
lor cinci zile din Săptămâna 1 a Postului Mare“. 

Pe urmele Sfântului Andrei Cretanul, timp de aproape un secol, lavra 
Sfântului Sava cel Sfinţit ( 532) de lângă lerusalim a fost creuzetul din 

care au ieșit în același timp regulile ascetice şi disciplinare ale 7ypikon- 
ului şi numeroasele compoziţii poetice datorate mai cu seamă condeiului 
Sfinţilor fraţi loan Damaschinul şi Cosma din Maiuma. Aici trebuie cău- 
tată originea corespondenţelor pe care vom avea ocazia să le constatăm 
între prescripţiile Typikon-ului, aspectul formal al Triodion-ului şi conţi- 
nutul său imnografic. 

Sfântul Ioan Damaschinul ($ 753), numit şi „corifeul corului melozi- 
lor”, a fost fecundul iniţiator al acestei şcoli de la Sfântul Sava. Prin 
marea sa operă de sinteză teologică a tradiţiei anterioare, el a fost în ace- 
laşi timp organizatorul, mai degrabă decât creatorul, într-un ansamblu 
coerent, a numeroase elemente liturgice rămase până atunci risipite. Deşi 
nu este unicul autor al Octoihului, el este cel care a compus majoritatea 
canoanelor Învierii pe care le-a adunat într-o culegere inspirată de cea a 
lui Sever al Antiohiei”. Pe lângă numeroase canoane compuse pentru 
marile praznice, dintre care cel mai faimos e desigur Canonul Învierii 
cântat în noaptea Paştelui“!, el a introdus în canonul poetic aşa-numitele 
„irmoase” (hirmoi), facilitând astfel sarcina imnografilor ulteriori, îngă- 
duindu-le acestora să-şi ia o libertate din ce în ce mai mare faţă de funda- 
mentul scripturistic al odelor biblice. Importanta contribuţie a Sfântului 
loan Damaschinul la Țriodion s-a limitat în principal la Săptămâna Mare 
şi ea subliniază dogma de la Chalcedon şi divino-umanitatea aplicată 
tuturor actelor vieţii lui Hristos"?. Să notăm faptul că tradiția manuscrisă 
a Triodului păstrează urmele unor piese compuse de el şi pentru perioada 
Postului Mare”. 

Fratele adoptiv al lui loan Damaschinul, Sfântul Cosma din Maiuma, 
a colaborat strâns la elaborarea seriei „idiomelelor” care comentează 
lecturile scripturistice ale vechiului sistem al Ierusalimului” şi s-a afirmat 
la rândul său drept unul din principalii autori de canoane pentru marile 
praznice, îndeosebi pentru Săptămâna Mare“. 

Armătura imnelor Săptămânii Mari fiind astfel asigurată, succesorii 
savaiţi ai Sfinţilor loan şi Cosma vor trece la comentariul sistematic al 
lecturilor Noului Testament din perioada celor 40 de zile ale Postului 
Mare propriu-zis pe care îl începuse Cosma. Între aceşti imnografi se 
numără în principal Andrei Piros cel Orb” şi Ştefan de la Sfântul Sava 
( 807);5, care, la sfârşitul secolului VIII, au introdus în imnografia Trio- 
dului primele elemente de cateheză duhovnicească. Până atunci imnele 
se mărgineau să ilustreze poetic temele praznicelor fără a menţiona deloc 
virtuțile care trebuie legate de post pentru a ajunge cu vrednicie la „Praz- 
nicul praznicelor”. Graţie experienţei lor monahale, acești doi imnografi 
au fost promotorii dimensiunii pedagogice a Triodului, datorită lor şi 
urmașilor lor acesta devenind o adevărată „sumă” a ştiinţei duhovniceşti. 
Ritmând etapele postului, ei au dezvoltat în „idiomelele” lor sub o formă 
poetică o învăţătură coerentă privitoare în principal la post, la asceză şi la 


23 


mijloacele păzirii lor „în duh”. De acest curent se leagă și patriarhul //ie II] 
al Ierusalimului (f 797) din opera căruia Triodul nu păstrează însă decât 
puține compoziţii"? 

Căzut în planul doi în timpul acestei perioade, Constantinopolul a lăsat 
totuşi câteva piese imnografice în Triod graţie Sfinţilor patriarhi Gherman 
(+ 740)“ şi Tarasie ($ 806). 


0.1.b.2. Redacţia constantinopolitană studită 


Odată cu sfârşitul iconoclasmului în secolul IX, Constantinopolul a 
preluat ştafeta Palestinei în elaborarea Triodului şi în creaţia liturgică în 
general“. Esenţialul acestei opere liturgice a fost realizată la mănăstirea 
Studiu, sub îndrumarea Sfântului Teodor“, care, adaptând monahismul 
sinait şi palestinian vieţii în cetate, a fost şi principalul artizan al unei 
profunde reforme liturgice și a unui întreg curent de compoziții imno- 
prafice. În timp ce monahii de la Sfântul Sava au fost preocupaţi mai ales 
de compunerea imnelor Săptămânii Mari urmărind să facă din această 
perioadă centrală a anului liturgic o adevărată mărturisire a credinței 
chalcedoniene împotriva monofiziţilor, imnografii de la Studiu şi-au con- 
centrat eforturile completării structurii şi catehezei duhovniceşti a celor 
40 de zile ale Postului Mare propriu-zis şi a perioadei sale pregătitoare. 

Aportul Sfântului Teodor Studitul ($ 826) atât la Triod, cât şi la Penti- 
costar e într-adevăr considerabil atât prin calitatea sa duhovnicească, cât 
şi prin cantitatea lui. Afară de canoanele şi stihirile compuse pentru sâm- 
bete, duminici şi sărbători“, el este autorul unei serii complete de canoane 
cu 3 ode (aşa-numitele „triode” care au dat numele lor Triodului), de 

catisme şi stihiri pentru toate zilele obișnuite ale Postului Mare“. În 
aceste piese Sfântul Teodor îşi expune, pe de o parte, bogata sa învățătură 
monahală într-o deplină fidelitate faţă de cea mai bună tradiţie, iar, pe de 
altă parte, se consacră punctării ritmate a perioadelor Postului Mare şi a 
etapelor ce conduc la Săptămâna Patimilor. El pune astfel în evidență 
dubla funcţie a imnologiei Postului Mare: aceasta dezvoltă, pe de o parte, 
o învăţătură cu privire la viaţa duhovnicească, iar, pe de altă parte, îi pre- 
găteşte treptat pe credincioși pentru celebrarea PaşteluiS€. 

Odată cu începutul secolului XI, manuscrisele Triodului îi atribuie 
compoziţia Sfinţilor studiți Teodor şi Iosif“, fără a preciza cine anume 
era acesta din urmă. În secolul XI el pare să fi fost asimilat fratelui Sfân- 
tului Teodor devenit arhiepiscop al Tesalonicului ($ 832)%, dar acest 
lucru este curios, dat fiind că în Triodul tipărit, ca şi în tradiția manu- 
scrisă, nu ne-au rămas decât foarte puţine compoziții ale acestuia”. 
E, aşadar, posibil ca el să fi fost considerat drept unul dintre principalii 
autori ai Triodului din pricina înrudirii sale cu Sfântul Teodor sau prin 

confuzie cu Josif Sicilianul, numit şi Imnograful ($ 886)”, cu atât mai 
mult cu cât Iosif Sicilianul a fost şi el monah la Studiu. Dintre toți 
imnografii bizantini el e cu siguranță cel mai fecund. Se numără în jur de 
210 de canoane compuse de el!l. Dar atât prin formă, cât şi prin fond, 
opera sa e mai degrabă a unui continuator fidel şi de mare talent al unei 
tradiţii solid stabilite, decât cea a unui inovator. Forma canonului ca şi 
cea a stihirilor fuseseră făurite în Palestina, iar Iosif s-a conformat ei 
evidențiindu-i întreaga bogăţie, aşa cum un iconograf îşi exprimă geniul 
artistic şi deplina libertate de creaţie tocmai pictând o icoană a cărui mo- 
del a fost fixat de canoane stricte. În Triod, stihirile şi canoanele lui Iosif 
constituie o serie completă care o dublează pe cea a lui Teodor, dar 
aceasta e consacrată mai degrabă aspectului catehetic decât celui al perio- 
dizării Postului Mare'?. Printre imnografii studiţi, mai trebuie notat nu- 
mele lui Clement”?, care a lăsat şi el o operă considerabilă de o inspiraţie 
apropiată de cea a lui Teodor, dar care nu supravieţuieşte decât în ma- 
nuscrise”f, şi alți monahi minori de la Studiu, cum sunt Petru, Gavriil, 
Nicolae, Simeon, Daniil sau Vasile”. 


0.1.b.3. Redacţia constantinopolitană nestudită 


Şi alți imnografi din Constantinopol au lăsat creaţii în Triod, dar aces- 
tea nu au caracterul sistematic al operelor studiților. Între aceşti autori 
trebuie menţionate numele patriarhului Merodie (Ț 847), cel al mitro- 
politului Ignatie a/ Niceei””, al faimoasei monahii Cassia, care a alcătuit 
îndeosebi irmoasele canonului din Sâmbăta Mare”, al împăraţilor Teofil 
($ 842)” şi Leon VI cel Înţelept ($ 912)“ şi al unor imnografi cum au 
fost Ciprian"!, Serghie Logofătul”, Gheorghe Papias*?, Hristofor Proto- 
sikritis““ sau Marcu Monahul”. Se remarcă şi alte idiomele alcătuite la 
Constantinopol, dar care au rămas anonime şi nu poartă decât mențiunea: 
idiomelon Byzantiou'*. 

Centrul de la Studiu a dominat fără îndoială creaţia liturgică în secole- 
le IX-X. În urma unui nou examen al surselor manuscrise, G. Bertoniere 
nu exclude de altfel faptul ca regruparea redacțională a mai multor serii 
de imne (canoane şi stihiri) care au alcătuit treptat Triodul ca o culegere 
unificată, să se fi realizat în această epocă la Studiu și să fi fost poate 
chiar opera Sfinţilor Teodor şi losif. Dar i se pare că faza finală a acestei 
sinteze cu idiomelele din lecţionarul Ierusalimului s-ar fi realizat în 
Palestina“. 

Hegemonia spiritualității monahale s-a văzut astfel consacrată la 
Constantinopol în detrimentul oficiului catedral, deși i-a asimilat anumite 
trăsături. Aceste două tipuri de oficii, care vor mai coexista o vreme, se 
vor influența reciproc, dar oficiul monahal va înlocui oficiul asmatikos 

ca urmare a tulburărilor care au urmat cuceririi şi ocupării Constantino- 
polului de către cruciații latini în anii 1204-1261. 

La sfârşitul Imperiului bizantin, oficiul asmatikos se mai păstra parţial 
la catedrala Sfânta Sofia din Tesalonic prin grija Sfântului arhiepiscop 
Simeon ( 1429), în timp ce Constantinopolul revenise la rigoarea ofi- 
ciului savait cu ocazia reconfirmării primatului spiritualității monahale şi 
al Muntelui Athos ca şi centru spiritual al Bisericii Ortodoxe*”, ca urmare 
a controversei isihaste. 

În timpul acestei perioade de înflorire a imnografiei constantinopoli- 
tane, Palestina n-a oferit decât un singur imnograf, de altfel remarcabil şi 
fecund, Teofan Graptos (f 845), mitropolit al Niceei și mărturisitor al 
sfintelor icoane”. Acesta a lăsat o operă extrem de bogată în ciclul litur- 
gic fix, dar numai câteva piese în Triod. 


0.1.c Sistematizarea finală 


Începând din secolul X şi până în secolul XII, Triodul, de acum 
aproape încheiat, va cunoaşte cea de a treia şi ultima sa etapă de formare, 
care nu va mai consta de altfel decât în completarea locurilor lăsate libere 
de imnografii anteriori şi în armonizarea structurii întregului ciclu. Mai 
cu seamă între secolele X şi XI, numeroşi autori, în majoritate anonimi, 
s-au preocupat de acest lucru adăugând ici şi colo unele stihiri şi articu- 
lând mai limpede ciclul Triodului cu cel al modurilor muzicale prin con- 
stituirea unui ansamblu de stihiri şi catisme (preluate în marea lor majo- 
ritate din Octoih) ce formează un întreg care va fi adăugat ca apendice 
Triodului, introducând de asemenea şi aşa-numitele „luminânde” (phota- 
gogikay.. 

Printre acești autori ai perioadei zise „metafrastice” (căci tot atunci a 
fost completat şi ciclul Mineielor)”?, putem menționa numele împăratului 
Constantin VII Porfirogenetul (4 959), Simeon Metafrastul“, Teodor 
Protosikritis, Anastasie Chestorul“, Vasile, monah de la mănăstirea 
„achimiţilor” [neadormiţilor]””, Vartolomeu“, Ioan mitropolitul Evhaite- 
lor* şi Nichifor Vlemidis%. 

Conţinutul imnografic al Triodului fiind astfel aproape încheiat, dife- 
ritele piese care-l compuneau erau consemnate încă în culegeri separate 
după genul lor (irmoase, canoane, stihiri), ceea ce complica considerabil 
practica. Astfel s-a simţit în curând nevoia de a reuni toate aceste piese 
într-o singură carte care să le dispună în ordinea apariţiei lor succesive în 
executarea oficiului liturgic. Aceste prime culegeri numite 7ropologia au 
constat mai întâi dintr-o regrupare a oficiilor din Săptămâna Mare (inclu- 
siv părțile fixe conţinute de obicei în Horologion [Ceaslov] şi în rubricile 
Typikon-ului)'". O astfel de regrupare s-a transmis până inclusiv în 7rio- 

dul tipărit şi explică de ce anume găsim aici rânduiala completă a părţilor 
fixe şi mobile ale Săptămânii Mari. În curând aceste Tropologia se vor 
extinde la întreaga perioadă a Triodului, dar spre secolul XI difereau încă 
mult între ele, unele cuprinzând numai câteva piese, altele făcând o se- 
lecţie mai mult sau mai puţin arbitrară în corpusul imnografic disponibil 
pe atunci. Numai începând din secolul XII vedem apărând Triodul aproape 
în forma pe care o cunoaştem astăzi, organizat în mod sistematic pentru 
uzul corului sau stranei cântăreților”. În această epocă, şi încă de la ori- 
ginea sa, imnele Triodului erau cel mai adesea unite cu cele ale Penticos- 
tarului în una și aceeaşi culegere, acest Triod mare distingându-se într-un 
„Triod al plângerii” (Triodul actual) şi un „Triod al bucuriei” (Penticos- 
tarul actual)'%. Într-adevăr, în perioada de după Paște oficiile liturgice 
cuprind un număr de particularităţi comune cu Triodul, cum sunt canoa- 
nele cu 3 ode („triode”), ceea ce explică titlul lor comun. Această asociere 
permitea de asemenea sublinierea continuității ciclului liturgic mobil, 
adunat astfel într-un singur volum de inspiraţie omogenă, dat fiind că 
imnografii Triodului şi Penticostarului sunt aproape aceiaşi, numai că în 
Triod o importanță mai mare o dețin imnografii studiţi, în timp ce în 
Penticostar locul preponderent este ocupat de imnele palestinienilor loan 
Damaschinul și Teofan. 

Astfel fixat, Triodul nu va mai cunoaşte de acum înainte decât modi- 
ficări uşoare, mereu în sensul completării şi armonizării lui. Ultimele 
intervenţii în compoziţia sa au fost operate în secolul XIV cu ocazia 
disputelor isihaste. Asistăm atunci la introducerea sărbătorii Sfântului 
Grigorie Palama!%, la încheierea definitivă a ciclului duminicilor şi săr- 
bătorilor fixe transferate'% și la compunerea de către Nichifor Calist 
Xanthopol (î 1335) a Sinaxarului care comentează principalele momente 
ale Triodului'%, 

În secolul XV mai putem nota câteva adaosuri suplimentare: strofele 
funebre ale Prohodului cântate în Sâmbăta Mare, intercalate între verse- 
tele Psalmului 118 şi care reprezintă până în zilele noastre pentru cre- 
dincioşii ortodocşi punctul culminant al celebrărilor Săptămânii Mari'%. 
Dar, aşa cum s-a remarcat recent, originea acestor strofe urcă de fapt în 
secolul VIII'%, încheierea lor în secolul XV fiind doar prilejul unei mai 
mari solemnizări. 

În fine, definitiv fixat prin prima sa tipărire la Veneţia în anul 15221%, 
Triodion-ul grec original n-a mai cunoscut până în zilele noastre noi mo- 
dificări. El nu este totuşi doar un vestigiu istoric, ci rămâne expresia cea 
mai izbitoare a spiritualităţii liturgice ortodoxe în acelaşi timp dinamice 
şi fidele față de originile ei. Zelul duhovnicesc nu se va mai exprima de 
acum înainte prin creația imnografică, ci prin smerita ascultare față de 
tradiție şi prin aprofundarea acestui tezaur care reflectă peste zece secole 
de experienţă ascetică şi liturgică. 

0.2 Triodul şi tema 
celui de-al „doilea Botez” 


Etapele succesive ale constituirii sale au lăsat asupra Triodului am- 
prenta unei profunde armonii ce se reflectă deopotrivă în continuitatea 
inspiraţiei sale baptismale. În Biserica începuturilor, noaptea de Paşte era 
momentul privilegiat al celebrării Botezului. Organizarea timpului atesta 
atunci limpede că iniţierea creştină constă într-o participare tainică a 
omului întreg la moartea şi Învierea lui Hristos, care realizează astfel cu 
scrupulozitate cuvintele Apostolului: 


„Au nu ştiţi că toţi câţi în Hristos lisus am fost botezați, în moartea 
Lui ne-am botezat? Ne-am îngropat deci cu El, în moarte, prin botez, 
ca, precum Hristos a înviat de morţi prin slava Tatălui, aşa şi noi să 
umblăm întru înnoirea vieţii”?. 


Această dimensiune baptismală era pe atunci indisolubil legată de 
lumina şi bucuria Paştelui. Actuala liturghie pascală păstrează de altfel 
multe elemente proprii Botezului, cum ar fi unele lecturi biblice ale 
privegherii din Sâmbăta Mare, sau înlocuirea Trisaghionului obişnuit 
(„Sfinte Dumnezeule, Sfinte Tare, Sfinte fără de moarte, miluieşte-ne pe 
noi!””) prin: „Câţi în Hristos v-aţi botezat în Hristos v-aţi şi îmbrăcat!” 
(Ga 3, 27). Spre sfârșitul secolului IV, celebrarea Botezului s-a extins şi 
la ziua Cincizecimii”, ulterior şi la praznicele Naşterii și Teofaniei (Bo- 
botezei)”, care cu acest prilej vor dobândi structura pascală pe care le-o 
cunoaștem. Deși botezurile pot fi celebrate în orice timp, Biserica unea 
atunci bucuria praznicelor cu interiorizarea lor duhovnicească. În această 
legătură inițială a Botezului cu marile praznice trebuie să căutăm origi- 
nea dimensiunii mistagogice pe care timpul liturgic bizantin o păstrează 
încă mult după abandonarea aproape generală a practicii celebrării Bote- 
zului cu aceste prilejuri. 


” Traducerea riguroasă a Trisaghionului ar suna însă astfel: „Sfânt este Dumnezeul 
[nostru]! Sfânt tare! Sfânt fără de moarte! Miluiește-ne!” (n.tr.]. 

Adaptarea vechii pregătiri în vederea Botezului 


În Biserica veche, funcţia principală a Postului Mare era aceea de a-i 
pregăti pe catehumeni în vederea „luminării” din noaptea pascală”. Şi, în 
ciuda modificărilor istorice, el şi-a păstrat până în zilele noastre aceste 
două aspecte ale sale: de pregătire duhovnicească în vederea primirii Bo- 
tezului şi de înaintare treptată spre Paşte. Pregătirea în vederea Botezului 
consta pentru catehumeni şi comunitate nu numai din păzirea unui post 
(odinioară limitat la una sau două zile), ci şi dintr-un ansamblu de prac- 
tici ascetice pe care Triodul le moşteneşte în mod direct. 


„Cei ce aspiră la Botez trebuie să se pregătească în vederea lui prin 

rugăciuni dese, posturi, îngenuncheri, privegheri şi prin mărturisirea 

tuturor păcatelor trecute”. 

Această disciplină trupească n-avea atunci alt scop decât acela de a 
însoți elanul căinţei şi curăţirii, prealabil necesar în vederea luminării: 


„Căiţi-vă, şi fiecare dintre voi să se boteze în numele lui lisus Hristos 
spre iertarea păcatelor; şi veți primi darul Duhului Sfânt. 


Aceste cuvinte ale lui Petru în ziua Cincizecimii înfăţişează cele trei 
etape esenţiale ale vieții duhovniceşti ce se vor reflecta în ciclul liturgic 
mobil: Postul Mare este timpul căinței şi întoarcerii la Dumnezeu, Paştele 
e momentul Botezului şi al Învierii cu Hristos, iar Cincizecimea cel al 
îndumnezeirii prin darul Duhului Sfânt. Postul Mare îşi are probabil ori- 
ginea mai degrabă în pregătirea duhovnicească a catehumenilor, atestată 
de catehezele secolului IV (cum sunt cele ale Sfântului Chiril al lerusali- 
mului), decât în prelungirea postului prebaptismal”. Căci, așa cum vom 
vedea, pe atunci postul celor 40 de zile se distingea clar de postul pascal. 

În prima duminică a Postului Mare, după ce erau examinaţi de epis- 
cop!”, candidaţii la Botez erau înscrişi şi primeau un nume nou'!, simbol 
al începutului unei vieți noi pecetluite de recrearea prin botez, dar a cărei 
anticipare era deja dispoziţia sufletului spre căință. Cele patruzeci de zile 
care urmau era un timp de lupte duhovniceşti în cursul cărora catehume- 
nul retrăia înainte de Botez ispitele cărora li S-a supus Hristos Însuşi după 
Botezul Său'?. Nu era vorba doar de un efort de purificare, dar şi de un 
timp de renunțare şi de luptă împotriva lui Satana. De aceea, în fiecare zi, 
înainte de a asculta cateheza în biserică, catehumenii erau exorcizaţi!”. 
Adaptată în Triod spiritualităţii monahale de tip chinovial, această temă 
a luptei împotriva demonilor rămâne prezentă, deşi considerabil slăbită. 
Ea a făcut loc temei, mult mai dezvoltate, a luptei împotriva patimilor şi 
a întinărilor de bunăvoie ale sufletului”. 

Elementul fundamenta! care va fi transmis Triodului este cateheza!S pe 
care episcopul o făcea în toate zilele la Ceasul I!$, explicând timp de 

cinci săptămâni, mai întâi potrivit sensului literal, iar mai apoi potrivit 
sensului duhovnicesc, întreaga Scriptură, începând de la cartea Facerii” 
La sfârșitul acestei perioade de învățătură, catehumenii învățau pe de rost 
„Simbolul de credință” şi „Rugăciunea domnească” [Tatăl nostru], ale 
căror formule erau comentate cuvânt de cuvânt de episcop'$. Această 
învăţătură, care nu era niciodată separată de efortul de purificare conti- 
nuat în timpul Postului Mare, revelează un principiu fundamental al Tri- 
odului: înțelegerea Scripturii şi a dogmelor depinde de căința şi smerenia 
creștinului care luptă în arena Postului Mare. 

Adaptându-le, Triodul a păstrat cu fidelitate spiritul ce călăuzea aceste 
cateheze. Vechii cateheze scripturistice îi corespunde astăzi sistemul de 
lecturi din Vechiul şi Noul Testament, ale căror comentarii imnografice, 
cum e Canonul Mare al Sfântului Andrei Cretanul, deţin funcţia învățăturii 
pe care o oferea odinioară episcopul. 

Prima parte a Postului Mare, marcată de Duminica Ortodoxiei şi a 
Sfântului Grigorie Palama, ca şi nenumărate tropare dogmatice risipite în 
întreg Triodul, reprezintă un fel de transpunere a așa-numitei redditio 
symboli [prin care preoții sau candidaţii la Botez rosteau ei înşişi Simbo- 
lul de credință]. Dar cea mai mare parte a imnografiei Postului Mare e 
consacrată catehezei propriu-zis duhovniceşti şi ascetice. Într-adevăr, 
pentru cei ce vor să colaboreze cu harul oferit de Botez pentru a-i dez- 
volta „roadele” nu e de ajuns „laptele” — „cele dintâi începuturi ale cu- 
vintelor lui Dumnezeu” —, e nevoie de „hrana tare” rezervată „celor ale 
căror simţuri au fost exercitate prin practica discernământului binelui şi 
a răului” (cf. Evr 5, 12-14), respectiv de învăţătura necesară dobândirii 
nepătimirii (apazheia). 

Pentru Părinţi, iniţierea în viaţa creștină îmbracă înainte de toate un 
caracter ontologic. Botezul e o renaştere (anagennesis)'%, o restaurare 
prin iertarea păcatelor în demnitatea lui Adam”, o eliberare de moarte?! 
Dar, mai mult încă, e o în ea: ai re-creaţie (anaktisis)”: o înnoire totală a 
fiinţei (syntheseos metapoiesis)”. Spălat de pacatele, sale prin cufundarea 
în moartea lui Hristos şi înălțarea sa în Învierea Lui” „ creştinul e introdus 
prin mărturisirea Treimii şi pecetea harului Duhului într-o împărtășire efec- 
tivă de Lumina dumnezeiască şi Împărăţie. Adevărată îndumnezeire tota- 
1455, primită, pe măsura credinţei şi curăţirii neofitului, Botezul restaurează 
nepătimirea””. EI este „mica înviere a sufletului”? care anticipează a „treia 
naştere”, ce se va săvârşi la a Doua Venire prin „Botezul focului”?. 

Această restaurare a demnităţii filiale a omului nu implică însă nici o 
constrângere, ci mai degrabă restituie acestuia caracterul specific al natu- 
rii sale: libertatea”. De aceea, deplina strălucire a harului aşezat peste 
„Llerusalimmul fuel nu va putea străluci decât pe măsura conlucrării 
(synergeia) libere a omului cu el. Botezul celebrează logodna neofitului 
cu Mirele dumnezeiesc; de acum înainte acesta trebuie să se pregătească 

pentru noaptea nunţii, păstrându-şi cu grijă curăția şi făcând să rodească 
pârga vieții veșnice care i-a fost oferită în dar atunci”. Ca şi timpul Bise- 
ricii ce se întinde de la Învierea lui Hristos la a Doua Sa Venire, viaţa 
duhovnicească a creștinului reprezintă oarecum „retragerea” lui Dumne- 
zeu, spaţiul pe care Prietenul oamenilor îl lasă libertăţii renăscute pentru 
a păstra şi înfrumuseţa prin faptele ascezei comoara pe care Acesta a 
aşezat-o în ei: 


„Cei ce ne-am botezat prin Duh în cea dintâi nestricăciune a lui Hristos 
după trup aşteptăm în Duh nestricăciunea cea de pe urmă a Lui, pă- 
zind-o, prin stăruința în fapte bune şi prin omorârea de bunăvoie [kara 
prothesin], pe cea dintâi nepătată. Dintre cei ce o au pe aceasta nici 
unul nu se teme de pierderea bunurilor pe care le are”, 


„Chipul lui Dumnezeu” în om fiind spălat prin baia Botezului, schiţa 
de portret fiind trasată de degetul dumnezeiesc, e nevoie acum de conlu- 
crarea omului pentru a-i aplica diferitele culori ale virtuților, pentru ca 
Dumnezeu să poată desăvârşi opera Sa ducând-o la „Asemănare” cu EL? 
După cum spune Sfântul Grigorie din Nazianz: „Nu trebuie lăsat în noi 
nimic neinițiat”"5, Întreaga viață ascetică nu constă în definitiv decât în 
păstrarea cu gelozie a harului curăţiei*€. 


Căinţa şi monahismul ca al „doilea Botez” 


Totuşi, din pricina geloziei demonilor”, odată cu Botezul începe şi 
adevărata luptă“&. Şi numeroşi sunt cei ce cad în păcat după ce au fost 
luminaţi, astfel încât Sfântul loan Scărarul socoteşte această nouă cădere 
aproape inevitabilă”. O astfel de întoarcere a sufletului la vomitura sa 
dintâi“ e greu vindecabilă (dystherapeuton)”, căci aşa cum nu există 
două Cruci, tot așa nu pot exista nici două Botezuri cu apă 2. Dar, în mi- 
lostivirea Sa, Dumnezeu a rânduit pentru om o nouă cale de ridicare, „un 
al doilea botez”: câința (metanoia). 


„Osânda celor care au primit botezul Tău în pruncia lor, ducând toată 
viaţa lor o existență nevrednică de el, va fi mai mare decât a celor nebo- 
tezaţi, cum Însuţi ai spus, pentru că ei au nesocotit veșmântul Tău sfânt; 
ŞI, ştiind că acest lucru e sigur şi neclintit, Mântuitorule, ai dat căința 
spre o a doua curăţire [dedokas ten metanoian eis katharsin deuteran] 
şi i-ai rânduit drept hotar harul Duhului pe care l-am primit mai întâi 


la Botez”. 


După unii autori sau după punctul de vedere adoptat, acest al doilea 
Botez desemnează uneori străpungerea inimii, „botezul lacrimilor" sau 
alte aspecte ale vieţii duhovniceşti“ „ Prezentă încă din vechime în litera- 


tura duhovnicească“S, tema celui de-al doilea Botez, a „adevăratului Bo- 

ă” 


tez” realizat în experienţa „simţită” a harului, va cunoaşte, mai cu seamă 
începând din secolul IX, o dezvoltare considerabilă în lumea bizantină“ 
Botezurile adulţilor devenind din ce în ce mai rare, a devenit necesară 
reamintirea faptului că „adevăratul creştin” e cel ce realizează „în mod 
conştient” (aistheros) Marea Taină conținută în iniţierea baptismală'”. 
Metanoia şi condiția monahală fiind apropiate până la confuzie”, tema 
celui de-al doilea Botez va putea apărea şi ca o caracteristică a monahului: 


„Un bătrân înzestrat cu darul străvederii spunea cu tărie: Puterea pe 
care am văzut-o în clipa luminării [= Botezului], am văzut-o şi asupra 
monahului când îşi îmbracă haina”? 


Ritualul tunderii în monahism va dobândi, aşadar, semnificaţia unei 
restaurări a Botezului întinat de viaţa din lume, a unei iniţieri în viaţa 
adevăratului creştin, a unei completări a Botezului care îi face pe oameni 
asemenea îngerilor”. Însăși forma tunderii în monahism este o replică 
exactă a iniţierii baptismale. 

Ritualul are loc de preferință în timpul Postului mare şi, dacă o permit 
condiţiile, în cursul Liturghiei Sfântului Vasile cel Mare din da 
Mare, moment în care odinioară se făceau botezurile“?. „Înscrierii” 
corespunde consemnarea noviceluis? care va fi numit şi „catehumen 
Ca şi la Botez, acesta este însoţit de unul sau doi nași”. Catehezelor le 
corespunde cuvântul de îndemn rostit de egumen'$, care pune limpede în 
evidenţă acest caracter de nou Botez. Astfel, acesta spune: 

„Frate, ai primit astăzi al doilea Botez [...], te-ai curăţit de păcatele 
tale şi te-ai făcut fiu al luminii”. 


Novicelui i se dă un nou nume“, e dezbrăcat de veşmintele sale”? 
Apoi, răspunzând întrebărilor pe care i le pune egumenul, reproduce 
vechea renunțare la Satana pentru a se alătura lui Hristos“ 

In modul triplei cufundări baptismale, el se închină de trei ori în faţa 
„uşilor împărăteşti”“!, după care egumenul purcede la tunderea lui (limi- 
tată doar la tăierea a patru șuviţe în formă de cruce)”. Apoi este îmbrăcat 
solemn în „haina îngerească” şi primeşte în mână o lumânare aprinsă ca 
odinioară neofiţii ce ieșeau din cristelnița baptismală“”, în timp ce corul 
cântă: „Câţi în Hristos v-aţi botezat, în Hristos v-aţi şi îmbrăcat! Aliluia” 
(Ga 3, 27). 

După ceremonia tunderii, monahul trebuie în mod normal să rămână 
şapte zile singur în biserică consacrându-se numai rugăciunii, în ziua a 
opta având loc ceremonia depunerii culionului. Această practică transpune 
cu fidelitate cele şapte zile în timpul cărora neofiţii proaspăt botezați tre- 
buiau să poarte veşmintele albe primite la Botez, pe care le dezbrăcau cu 
ocazia unei ceremonii speciale în ziua a opta, respectiv în prima Duminică 
de după Paște sau Antipasha“* 

Tunderea în monahism €, aşadar, un al „doilea Botez”, metanoia fiind 
în acelaşi timp baie şi luminare. Întreaga viață a monahului va consta 
într-un efort răbdător de a ajunge la o căinţă tot mai adâncă, pentru a găsi 
aici strălucirea unică a celor două Botezuri. Monahii autori ai imnelor 
Triodului au găsit astfel în ciclul pascal un loc privilegiat pentru a expri- 
ma această realitate fundamentală a vieţii duhovniceşti. În slujba tunderii 
în monahism găsim de altfel numeroase imne inspirate sau preluate direct 
din TriodS5. Înainte de sfinţirea sa, de exemplu, novicele trebuie să stea în 
picioare în pronaos, pentru a simboliza izgonirea sa din rai“. Momentul 
în care intră în biserică pentru a fi iniţiat îşi găseşte echivalentul exact în 
Triod, unde începând de la Duminica Vameşului şi Fariseului se cântă: 


„Porţile pocăinţei, deschide-le mie, Dătătorule de viaţă, că zoreşte duhul 
meu la templul Tâu cel sfânt, purtând un templu al trupului cu totul 
spurcat...”?, 


Începutul vieţii monahale e astfel limpede legat de perioada Postului 
Mare care devine prilejul retrăirii anuale a celui de-al „doilea Botez” şi de 
ajunge prin el la realizarea efectivă a luminării pe care o purta în potență 
cel dintâi. 


Ciclul liturgic mobil şi cele trei trepte ale vieţii duhovniceşti 


Atât din punct de vedere al constituirii istorice, cât şi al fundamentelor 
sale duhovniceşti, ciclul Triodului apare, aşadar, ca o recapitulare perio- 
dică a întregii spiritualități creştine conţinute sintetic în Botez. Cele trei 
etape pe care, începând cu Clement Alexandrinul şi Origen până la marea 
sinteză a Sfântului Maxim Mărturisitorul, trecând prin Evagrie Ponticul 
şi Dionisie Areopagitul, tradiţia duhovnicească răsăriteană le-a distins în 
urcuşul creştinului spre muntele contemplaţiei“ sunt, prin urmare, sim- 
bolizate de cele trei perioade principale care articulează ciclul liturgic 
mobil: Postul Mare, Paştele şi Cincizecimea. 

Curăţirea sau treapta „făptuirii” (prakrike) constă în lupta ascetului 
pentru a dobândi virtuțile prin păzirea poruncilor. Ea purifică partea 
pasională a sufletului“? degajând-o de aservirea sa lucrurilor sensibile”. 
Această primă treaptă a parcursului duhovnicesc corespunde liturgic pe- 
rioadei Postului Mare. Apoi, de la începutul Săptămânii Mari şi până la 
Paşte, monahul actualizează aievea iniţierea sa trăind ceas după ceas 
Patima lui Hristos pentru a se asocia apoi tainic Învierii Lui. Experimen- 
tând astfel dramatic puterea Botezului său, se socoteşte că el ajunge la 
cea de-a doua treaptă: „contemplaţia naturală” (/heoria physike) a rațiu- 
nilor (/ogoi) fiinţelor create care sunt recapitulate în Logosul, Persoana 
Fiului lui Dumnezeu. Eliberat de vălul patimilor trupeşti şi ajuns la o 
nepătimire încă relativă, la Paşte este iniţiat în Logosul înviat prin inter- 

mediul reprezentărilor Sale simple. În timpul perioadei pascale el va tre- 
bui să-și continue efortul de curăţire lepădând toate formele cunoaşterii 
distinctive pentru a asista împreună cu apostolii la Înălţarea lui Hristos 
spre a se împărtăşi cu vrednicie de taina Cincizecimii. Aşa cum Mirun- 
gerea neofitului, Taina „bunei-miresme” a Duhului, e pecetea (sphragis) 
inițierii baptismale, tot așa Cincizecimea simbolizează scopul final al 
alergării duhovnicești a monahului: luminarea, îndumnezeirea, treapta 
„teologiei” (7heologike) sau cunoaşterea Treimii în Duhul. 


„Prin împlinirea poruncilor mintea se dezbracă de patimi; prin contem- 
plarea duhovnicească a celor văzute se dezbracă şi de înțelesurile 
pătimaşe ale lucrurilor; în sfârşit, prin cunoaşterea celor nevăzute 
leapădă şi contemplarea celor văzute; iar de aceasta se dezbracă prin 
cunoştinţa Sfintei Treimi”. 

Dacă aceste trei trepte trebuie distinse în mod teoretic pentru a evidenția 
aspectele diferite ale vieţii duhovniceşti, ele nu trebuie însă socotite strict 
ierarhizate. Mai degrabă ele desemnează trei modalităţi, trei tendinţe ale 
uneia şi aceleiaşi experienţe fundamentale, a „vieţii în Hristos”, a pătrun- 
derii treptate în misterul său teandric, a „divino-umanizării” persoanei 
umane care începe şi este (virtual) pe deplin dobândită la Botez. De aceea, 
limitându-ne în acest studiu la Postul Mare şi la perioada sa pregătitoare, 
cu alte cuvinte la treapta vieţii „practice”, ne vom strădui să arătâm că, 
fiind o transpunere monahală a vechii cateheze date candidaților la Botez, 
această perioadă de asceză, căință și rugăciune reprezintă în fiecare clipă 
o anticipare deplină a „iniţierii” actualizată liturgic în timpul Săptămânii 
Mari. Fiind deja altoit pe Trupul lui Hristos, de care s-a îndepărtat de 
bunăvoie, candidatul la cel de-al „doilea Botez” regăseşte prin practica 
„virtuţilor divino-umane” (căința, smerenia, postul având toate un funda- 
ment hristologic) curăția dobândită la luminarea baptismală, fiecare clipă 
a Postului Mare, fiecare detaliu al slujbelor revelând un aspect al „marii 
taine” pe care o poartă în el, făcându-l să înainteze în împărtăşirea „con- 

ştientă” de Viaţa dumnezeiască, ca să poată ajunge „deja luminat” Paştele. 

Partea | 


Cădere şi ridicare 
Temele majore 
ale imnografiei Triodului 


NI Antropologia Triodului 


Cateheza imnografică, ce se continuă după o anume rânduială începând 
de la Duminica Vameşului şi Fariseului şi până în pragul Săptămânii 
Patimilor, expune o vastă învăţătură duhovnicească destinată călăuzirii 
credinciosului în efortul său ascetic. Curăţit şi eliberat de patimi, acesta va 
putea participa astfel cu toată fiinţa sa la moartea şi Învierea lui Hristos 
devenind una cu El atât în kenoza, cât şi în slava Sa. Trebuie observat că 
în Triod, ca şi în scrierile patristice, expunerea dogmatică nu e niciodată 
separată de învăţătura duhovnicească. Dogma nu e aici expusă decât 
pentru a ghida şi înviora viața ascetică. Căci pe măsura curăţirii sale poate 
ajunge omul la cunoştinţa Adevărului). 

Monument al spiritualității monahale, Triodul îşi întemeiază cateheza 
pe o antropologie dinamică expusă de Părinții Capadocieni şi continuatorii 
lor. Cum remarcă pe drept cuvânt preotul Meyendorff: „Triodul implică 
înainte de toate un sistem antropologic patristic potrivit căruia omul nu 
este cu adevărat om decât în comuniune reală cu Dumnezeu, şi doar 


atunci este cu adevărat liber'?. 


Chemarea şi demnitatea originară a lui Adam 


Creat ultimul în ordinea facerii lumii, omul e cea mai înalţă dintre toate 
creaturile, împăratul şi preotul tuturor fiinţelor”, macrocosmosul în mi- 
crocosmosf. Compus din suflet şi din trup, el este în acelaşi timp sinteza 
şi mediatorul întregii creaţii văzute şi nevăzute, materiale şi spirituale, 
sensibile şi inteligibile”. 

„Început şi subzistență [arche kai hypostasis] mi-a fost mie porunca 

Ta plăsmuitoare, că vrând să mă alcătuiești vieţuitor [zoon], din fire 

văzută şi nevăzută, trupul mi l-ai plăsmuit din pământ și suflet mi-ai 


6% 


dat cu dumnezeiasca și de viaţă făcătoarea Ta suflare” . 


” Traducerile imnelor din Triod sunt în general preluate din versiunea Triodului româ- 
nesc editat de Sfântul Sinod al Bisericii Ortodoxe Române în 1970. Ele au fost însă toate 

„Făcătorul meu, Domnul, luând țărână din pământ şi însufleţindu-mă 
cu suflare de viață, m-a mângâiat şi m-a cinstit a fi stăpânitor celor de 
pe pământ şi concetăţean împreună cu îngerii” 


Adam a fost creat după chipul lui Dumnezeu, al nepătimirii, al nemu- 
ririi Lui”, dar mai cu seamă al libertăţii Lui'0. De aceea, el este în chip 
firesc menit să exercite o preoție cosmică prin care să readucă în sinteze 
succesive — al căror principiu se găseşte în însăşi constituția sa — 
întreaga creaţie la Dumnezeu!!. În această stare de curăție originară, 
omul e cu adevărat „împăratul tuturor făpturilor lui Dumnezeu de pe 
pământ”?. Gol în rai, el era acoperit însă de haina luminoasă a Slavei 
dumnezeieşti, a cărei pecete era „Chipul""?. 

Reluând profunda exegeză a Sfântului Grigorie Teologul, Nichifor 
Calist asimilează pomul vieţii pomului cunoștinței dumnezeieşti, al cărui 
rod este contemplaţia, iar porunca de a cultiva plantele grădinii vocației 
fixate de Dumnezeu libertăţii lui Adam: contemplarea şi slăvirea lui 
Dumnezeu prin raţiunile (/ogoi) creaturilor, pentru a se înălța treptat spre 
îndumnezeire!* 


„Pentru bogăţia bunătăţilor, ai sădit, Ziditorule şi Doamne, desfâtarea 
raiului în Eden, poruncindu-mi să mă desfătez întru roadele cele fru- 
moase, veselitoare şi nestricăcioase [...] dar să nu mănânc din rodui 
Apiaceae pl 


Căderea 


Cultivarea grădinii Edenului reprezintă, aşadar, desăvârşirea încă poten- 
țială a „chipului lui Dumnezeu” din Adam, natura sa dinamică chemată 
să se înalțe până la „asemănare cu Dumnezeu” prin conlucrarea sa cu 
harul dumnezeiesc. Dar Satana, gelos!” pe demnitatea împărătească a 
lui Adam și nevrând să vadă un om ducând pe pământ viața îngerească'$, 
a propus Evei, prin intermediul şarpelui, îndumnezeirea'”, sugerându-i în 
viclenia sa rodul plăcerii. 


„Roabă s-a făcut Eva pentru rod; vezi suflete ale meu să nu te amăgești 
şi tu, de te va ispiti şarpele cândva, sfâtuindu-te să mănânci roadele 
plăcerii”? 


Îndemnat la rândul său de cuvintele femeii”, Adam a gustat rodul în- 
dumnezeirii mincinoase, şi preferând desfătarea trupului contemplaţiei 
dumnezeieşti, a făcut din aceasta obârşia și principiul idolatriei??. Abdi- 





confruntate cu originalul grec şi revizuite acolo unde era cazul pentru o cât mai exactă 
fidelitate a redării [n.tr.]. 

când de bunăvoie de la vocaţia sa divină, el a fost numaidecât dezbrăcat 
de Lumina care-i acoperea goliciunea şi a fost izgonit din rai. 


„Șezut-a Adam în preajma raiului şi de goliciunea sa plângând se tân- 
guia: Vai mie, celui ce m-am supus înşelăciunii celei viclene şi am 
fost furat de ea şi de mărire m-am îndepărtat! Vai mie, celui dezbrăcat 
de nevinovăție şi lăsat în sărăcie! Ci, o raiule, de acum nu mă voi mai 
desfăta întru dulceaţa ta! Nu voi mai vedea pe Domnul și Dumnezeul 
şi Ziditorul meu; căci în pământ voi merge, din care am fost şi luat!”%. 


Pentru Părinţi, ca şi pentru autorii Triodului, consecința esenţială a 
căderii lui Adam şi a izgonirii sale din rai este moartea: stricăciunea și 
caracterul pătimaş (coruptibilitatea şi pasionalitatea) legate de acum de 
natura umană. 


„[...] eu, care odinioară eram îmbrăcat în slava nemuririi, port acum 
ca un muritor ticălos pielea morții”, 


Frunzele de smochin cu care Adam încerca să-şi ascundă ruşinea şi 
„hainele de piele”, pe care Dumnezeu i le-a dat prin milostivirea Sa5, 
desemnează grosimea trupului menit acum morții: 


„De veşmântul cel de Dumnezeu ţesut m-am dezbrăcat eu, ticălosul, 
prin sfatul vrăjmaşului, neascultând porunca Ta cea dumnezeiască, 
Doamne; şi acum m-am îmbrăcat cu frunze de smochin şi cu haine de 


piele'?6. 


Moartea n-are însă în teologia bizantină sensul unei pedepse. Ea pare 
mai degrabă un efect suplimentar al milostivirii dumnezeieşti care pune 
astfel o limită extinderii păcatului, împiedicându-l „să devină nemuritor”: 
„Și pedeapsa devine iubire de oameni, căci aşa cred pedepseşte Dumne- 
zeu”. Din această pricină, dar și pentru că Hristos „a biruit moartea cu 
moartea”, slujbele de comemorare a defuncților, pe care le vom studia 
mai jos, poartă întotdeauna amprenta unei adânci seninătăți:s. Moartea 
însăşi e un mister paradoxal, care cufundă sufletul mai degrabă în uimire 
decât în disperare. 


„Plâng şi mă tânguiesc, când mă gândesc la moarte şi văd în morminte 
frumusețea noastră cea zidită după chipul lui Dumnezeu zăcând gro- 
zavă, fără mărire şi fără chip. O, minune! Ce taină este aceasta, ce s-a 
făcut cu noi? Cum ne-am dat stricăciunii? Cum ne-am înjugat cu 
moartea? Cu adevărat, precum este scris, după porunca lui Dumnezeu, 
Care dă celor adormiţi odihnă”. 


Păcatul nu introduce în om o nouă „natură” în care moartea să fie o 
componentă esenţială. Căci până şi în moarte el îşi păstrează „chipul lui 
Dumnezeu” întipărit în firea sa, chiar dacă întunecat şi întinat. 

„Chipul slavei Tale celei negrăite sunt, deși port rănile păcatului". 

Călcarea poruncii a provocat nu numai izgonirea lui Adam, dar și strică- 
ciunea întregii lumi sensibile, care împărtăşeşte de acum înainte ruşinea 
stăpânului ei: 


„Soarele razele și-a ascuns, luna cu stelele în sânge s-a schimbat, 
munții s-au înfricoşat, dealurile s-au cutremurat, când s-a închis raiul 


ieşind din el Adam'”!. 


Creaţia, „supusă deşertăciunii din pricina celui ce a supus-0”%2, e de 


acum înainte condamnată să „rodească spini şi pălămidă”*5, pentru ca, 
aşa cum spune Sfântul Vasile cel Mare despre trandafiri, „bucuria desfă- 
tării să se învecineze pentru noi cu durerea”**. Cu aceşti spini, simbol al 
blestemului pământului, va primi Hristos să fie încununat la Patima Sa, 
pentru a restaura cosmosul în integritatea sa iniţială”S. 

Dar şi aici milostivirea lui Dumnezeu covârşeşte dreptatea Lui: păzind 
„Chipul”, omul îşi păstrează în căderea sa supremaţia asupra creaturilor. 
Sfântul Simeon Noul Teolog dezvoltă într-un mod frapant tema tropa- 
rului citat mai sus dându-i o concluzie demnă de Domnul Cel iubitor de 
oameni: 


„Prin urmare, văzându-l [pe Adam] ieşind din rai, toată creația adusă 
de Dumnezeu din neființă n-a mai vrut să se supună celui ce călcase 
porunca: soarele n-a mai voit să strălucească, luna n-a mai suportat să 
lumineze, astrele n-au mai putut fi văzute de el, izvoarele nu mai voiau 
să țâşnească, râurile nu mai voiau să curgă. Aerul voia să se contracte 
şi să nu mai dea răsuflare celui răzvrătit, fiarele şi toate animalele 
pământului, văzându-l gol de slava dinainte şi disprețuindu-l, s-au în- 
furiat toate de îndată împotriva lui, cerul s-a pus în mişcare ca să cadă 
cu dreptate peste el şi pământul nu mai răbda să-l poarte în spate. 

Deci ce face Dumnezeu Cel ce a zidit toate și l-a plăsmuit şi pe el, 
Care a cunoscut mai înainte de zidirea lumii că Adam avea să calce 
porunca? Cu puterea, milostivirea şi bunătatea Sa le reține pe toate, 
opreşte pornirea tuturor făpturilor şi le supune pe toate de îndată aces- 
tuia ca și mai înainte, pentru ca slujind omului pentru care a fost făcută, 
deşi a ajuns stricăcioasă pentru cel stricăcios [omul], atunci când acela 
se va înnoi iarăși și se va face spiritual, nestricăcios şi nemuritor, eli- 
berându-se din robie, şi creaţia cea supusă de Dumnezeu celui răzvră- 
tit şi care a slujit acestuia să fie reînnoită împreună cu el, să fie făcută 
nestricăcioasă şi să ajungă toată spirituală; căci aceasta a hotărât mai 
înainte Dumnezeu și Domnul Cel mult-milostiv mai înainte de înteme- 


ierea lumii”"*6. 

Trecerea conştientă de la ipostasă la natură 
şi identificarea cu Adam 


În integritatea sa, Adam conţinea în el însuşi în mod sintetic întreaga 
umanitate. El era „omul universal”, ipostasa unică a naturii umane. 
Exclus din paradis şi condamnat la moarte şi la stricăciune, omul a fost 
supus şi în individualitatea sa cantităţii şi diviziunii“. Pentru a-şi realiza 
virtualitățile, natura umană trebuie de acum înainte să-şi desfăşoare în 
timp multiplicitatea ipostaselor, pentru a-și atinge plinătatea ei în ajunul 
învierii universale. Cu toate acestea, precizează Sfântul Grigorie al Nyssei: 
„chipul nu face parte din natură”, ci „este natura înțeleasă în întregul ei”*?. 
De asemenea, persoanele separate prin ființă şi timp sunt unite ontologic 
prin participarea lor comună la unicul „Chip”. Scopul efortului duhov- 
nicesc al creștinului va fi, aşadar, acela de a curăţi acest chip întinat de 
Adam. Aşa cum a arătat în mod magistral Sfântul Maxim Mărturisitorul, 
el trebuia să treacă de la „iubirea de sine” (phi/autia), de la replierea ego- 
istă pe sine însuşi, la expansiunea infinită a iubirii (agape)”. Prin prac- 
tica poruncilor, mai cu seamă a iubirii de vrăjmași, el va ajunge să rupă 
zidurile egocentrismului şi diviziunii ipostaselor, pentru a atinge unitatea 
naturii şi a antrena „Chipul”, Adamul restaurat, în urcuşul său spre „ase- 
mănare”. Prin urmare, încă de la începuturile alergării sale duhovniceşti 
credinciosul trebuie să caute să recapituleze în el însuși întreaga natură 
umană. 

„Un bătrân zicea: «Douăzeci de ani am luptat împotriva unui singur 

gând, ca să-i văd pe toți oamenii ca pe unul singuny”.. 

Pentru sufletul angajat pe calea Postului Mare prima etapă a acestei 
treceri de la ipostasă la natură constă în a se recunoaşte în Adam. Adop- 
tând un punct de vedere diferit de augustinism, spiritualitatea bizantină 
afirmă net că responsabilitatea păcatului lui Adam nu este o moştenire 
inevitabilă a naturii umane pervertite prin căderea acestuia“, această 
responsabilitate e asumată şi câştigată de bunăvoie cu prețul unui înde- 
lungat efort de curăţie şi de deschidere al conştiinţei omului angajat pe 
calea căinţei. Conştientizând păcatele sale personale, acesta le va resimţi 
intens ca pe o actualizare a căderii în păcat a „protopărinţilor” şi-şi va 
asuma liber responsabilitatea cosmică a întregii umanități păcătoase. De 
aceea, Postul Mare se deschide în Duminica Lăsatului de brânză cu ima- 
ginea lui Adam şezând în lacrimi în faţa porților raiului: 


„Şezut-a odinioară Adam în preajma desfătării şi a plâns, iar cu mâinile 
bătându-și fața zicea: «Îndurate, miluieşte-mă pe mine, cel căzut!y”*. 


Imitându-şi protopărintele în străpungere şi lacrimi încă de la începutul 
Postului Mare, monahul trebuie să recunoască că, amăgit de sufletul său 


4l 

— „Eva gândită cu mintea” —, şi-a închis el însuşi aceste porţi prin 


propriile păcate. 


„Râvnind nebuneşte [parazelosas] să-l întrec în cădere pe Adam cel 
întâi zidit, m-am cunoscut pe mine dezbrăcat de Dumnezeu şi de Îm- 


părăţia cea pururea fiitoare şi de desfătare, pentru păcatele mele”“. 


Ca şi Adam, a întinat chipul lui Dumnezeu aşezat în el“. Prin noi căl- 
cări ale poruncilor, el şi-a desfigurat frumuseţea naturală a sufletului său 
târându-şi mintea în noroi, simbol al caracterului „amorf” al patimilor“, 

Rupându-și haina frumuseţii originare”, el zace acum la porţile Postului 
Mare, îmbrăcat în frunzele pe care i le dă şarpele”, în hainele de piele“! 
şi în frunzele de smochin care arată ruşinea goliciunii sale“: 


„Imbrăcat sunt cu îmbrăcăminte de ruşine ca şi cu nişte frunze de 


smochin spre vădirea patimilor celor din bunăvoia mea”. 


Păcatul său e chiar mai rău decât al protopărintelui său: căci nu şi-a 
întinat numai frumuseţea originară a fiinţei lui, ci şi-a cufundat în tina 
patimilor şi chipul restaurat şi curăţit anterior în cristelnița Botezului: 


„N-am dobândit fapte bune, întinatu-mi-am haina pe care am luat-o cu 
A = : Ă +5 
îmbrăcarea dumnezeiescului Botez...”**. 


Conştientizarea păcatului 


Pentru Triod, care expune o învăţătură în acelaşi timp bogată şi realistă 
despre păcat şi patimi, păcatul constă în cele din urmă din a face sufletul 
sclav al trupului: „Vrednicia ta neaservită ţi-ai supus-o trupului, suflete”. 
Din pricina iubirii pentru materie şi grijile vieţii sufletul e de acum înainte 
înlănțuit de stricăciune”. Toate puterile sufletului păcătosului se îndreaptă 
„în afară, nepăsător faţă de frumuseţea sa dinăuntru”, 


„Împodobit-am idolul trupului cu îmbrăcămintea de multe feluri a 


gândurilor ruşinoase și sunt osândit”*. 


Într-adevăr, aşa cum remarcă Sfântul Maxim reluând definiţia platoni- 
ciană a patimii ca înlănţuire a sufletului de trup”: 


„Patima e o mişcare a sufletului împotriva firii ce urmează unei iubiri 
fără minte sau unei aversiuni necugetate spre un lucru sensibil oarecare 


sau din pricina lui”, 


Aşa cum este definit în Triod, păcatul e în sensul propriu al cuvântului 
o auto-idolatrie!, o repliere iraţională a eului pe identitatea sa, care prin 
însuşi acest fapt exclude orice ieșire a eului în afara lui însuși şi a singu- 
larității sale. 

Mândria, care e izvorul şi încoronarea tuturor păcatelor, închide fiinţa 
asupra ei înseşi făcând-o să se considere drept propria ei obârşie, prâvă- 
lind-o astfel în moarte şi autoaneantizare: 


„Cei ce păcătuiesc împotriva Mea îşi întinează sufletul şi cei ce Mă 


urăsc iubesc moartea”?. 


Păcatul e „o abatere de la norma ființei dată de adevăr”, o unitate ilu- 
zorie întemeiată pe „cul” propriu, şi nu pe Unimea-Treime“. Această 
aservire a libertăţii este o adevărată „nebunie” cufundând fiinţa într-o 
stare de iraționalitate (alogia)“, mintea întunecată devenind incapabilă 
de a mai distinge binele de răus5, Sufletul, „mort încă în această viaţă”S6, 
anticipează astfel starea pe care o va cunoaște în iad, care este „hotarul 
păcatului” şi locul în care sufletul şi trupul vor fi veşnic legate întru ace- 
eaşi durere“. 

Dar păcatul nu se limitează la întinarea sufletului, el profanează şi 
„vasul trupului”S8, omorând în acelaşi timp trupul şi mintea“. Ca şi plă- 
cerea care-l închide pe cel ce i se supune în cercul nesfârșit al saturării şi 
poftei, păcatul e şi el cu neputinţă de săturat: 


„Fiind la Tatăl Cel bun în cinste fiască, n-am înțeles aceasta eu, cel fâră 
minte, ci însumi m-am lipsit de mărire, cheltuind rău bogăţia harului. 
Şi fiind lipsit de dumnezeiască hrană, am ajuns hrănit de un spurcat 
cetăţean. lar de acesta fiind trimis la țarina lui cea stricătoare de suflet, 
vieţuind ca un risipitor şi rob plăcerilor făcându-mă, am păscut împre- 
ună cu dobitoacele şi nu mă săturam”””. 


Opus radical binelui și incapabil de a crea, păcatul nu poate da decât 
moarte, golind fiinţa de substanţa ei!l. Paradoxal, atunci când îşi caută 
satisfacerea poftei sale, supunându-se patimii, păcătosul iese din el însuşi 
şi din Dumnezeu pentru a se risipi în „gânduri neroditoare””?. 


„Pornirilor celor fără de cale am urmat vătămându-mi mintea şi mi-am 
ieşit cu totul din mine însumi [exo hemautou olos gegona], hrănindu-mă 
cu grosimea plăcerilor şi lipsindu-mă de mântuitoarele mâncăruri cu, 


dezmierdatul, m-am abătut de la calea mântuirii”. 


Ca şi fiul risipitor, păcătosul se îndepărtează de Împărăţie pentru a-și 
risipi comoara ducând o viaţă asemenea celei a animalelor lipsite de minte”. 
Surghiunit de obârşia unităţii sale, el devine „robul patimilor şi batjocură 
a demonului””$ care l-au dezbrăcat'$. Ca nişte tâlhari, aceştia au atacat 
„mintea” care umbla pe calea vieţii, lăsând-o să zacă rănită şi dezbrăcată 
de viaţa dumnezeiască a virtuţilor””. Păcătosul e adesea comparat și cu o 
navă zguduită de valurile impetuoase ale ispitelor pe marea vieţii; luând 
însă drept pilot Crucea, el va putea totuşi nădăjdui să ajungă la oceanul 
liniştit al Postului Mare şi la limanul Patimii'8. 

Modele scripturistice 


Spiritualitatea Postului Mare nu se limitează la a asimila păcatul perso- 
nal păcatului originar; ea îl angajează pe penitent la asumarea în acelaşi 
elan de căință a tuturor păcatelor umanităţii. Trecând de la o conștiință 
individuală la o „conştiinţă ontologică”? şi recapitulând în vastul său elan 
de căință toate generaţiile de la Adam încoace, el se poate recunoaşte în 
toți păcătoşii Vechiului Testament“. Nu i-a imitat numai pe Adam şi Eva, 
dar şi pe Cain şi Lameh, ucigându-şi conştiința“!. Prin faptele sale, s-a 
asemănat ziditorilor turnului Babel şi orgiilor locuitorilor Sodomei. 
Ca şi Esau, şi-a vândut frumuseţea originară diavolului”, şi, ca Ruben, 
şi-a întinat patul. „ S-a vândut păcatului aşa cum fraţii lui losif l-au vân- 
dut pe acesta rob. Asemenea lui Faraon şi-a împietrit inima” şi s-a îne- 
cat în valurile păcatului ca odinioară egipteniit* . Ca şi evreii în pustie, s-a 
răzvrătit împotriva lui Dumnezeu”  Întinat de lepra păcatului”, l-a între- 
cut pe David care cel puţin s-a căit”!. A păcătuit şi împreună cu en) 
Ahitabel, Solomon, leroboam, Ahab, Ozia”? şi cu toți ceilalți călcători ai 
Legii, în numele cărora imploră acum milostivirea dumnezeiască să-i dea 
posibilitatea să se întoarcă. 

După ce a enumerat figurile Vechiului Testament, Sfântul Andrei 
Cretanul evocă de asemenea situaţiile şi personajele Noului Testament 
pe care le-a imitat sufletul păcătos*%. Scopul catehezei duhovniceşti a 
Postului Mare constă tocmai în a aplica pasajele scripturistice pe care le 
comentează stării duhovniceşti a credincioşilor angajați pe calea curățirii. 
Succesiv, creştinul îşi va recunoaşte păcatele în cele ale fariseului, ale 
fiului risipitor, ale bogatului nemilostiv, ale călătorului atacat de tâlhari, 
ale femeii gârbove, ale cananeencei, ale lui Petru care L-a tăgăduit pe 
Hristos... 

Întreagă această desfășurare de imagini are drept efect trezirea conşti- 
inţei creștinului adormit în mormântul trândăviei duhovniceşti”. Căci 
pentru autorii Triodului, ca şi pentru Sfântul loan Scărarul, insensibilita- 
tea față de frica de Dumnezeu și de Cuvântul Său reprezintă păcatul cel 
mai grav şi o adevărată „moarte a minții înainte de moartea trupului”*5, 

În măsura în care dobândim o deplină conştiinţă a responsabilităţii 
noastre personale în extinderea universală a păcatului, vom putea efectiv 
participa la recapitularea istoriei mântuirii pe care o propune Triodul. 
Străbătând prin căinţă şi asceză etapele succesive ale purificării în timpul 
Postului Mare, credinciosul e chemat să restaureze integritatea chipului 
pentru a se împărtăşi de al Doilea Adam şi a realiza astfel în el însuşi 
îndumnezeirea firii omeneşti, vocaţia ratată a lui Adam. 

Odinioară închise de neînfrânare, porțile raiului au fost din nou des- 
chise de Cruce și Înviere” şi se deschid pentru fiecare din cei ce intră pe 
calea căinţei și a întoarcerii în rai cântând în toate duminicile Triodului: 

„Porţile pocăinţei deschide-mi-le mie, Dătătorule de viaţă, că zoreşte 
duhul meu la templul Tău cel sfânt, purtând un templu al trupului cu 
totul spurcat, ci ca un Îndurat curățeşte-l cu mila milostivirii Tale! 
[es metanoias anoixon mou pylas Zoodota, orthrizei gar to pneuma 
mou pros naon ton hagion sou, naon pheron tou somatos holon espi- 
lomenon, all'hos oiktirmon katharon eusplancho sou eleei]””. 


Această dimensiune a Triodului e precis exprimată de un obicei res- 
pectat în unele mănăstiri de la Muntele Athos. În Postul Mare paracli- 
serul (fantilaptis) trebuie să lovească toaca de lemn portabilă (/a/anton) 
pentru a vesti slujba pe un ritm corespunzător cuvintelor: „Adame, Adame, 
Adame, l-am găsit din nou!” Se sugerează astfel că, pentru cei conştienţi 
de exilul lor, chemarea de a se reuni în biserică pentru a sta împreună în 
fața lui Dumnezeu constituie o restaurare a raiului. Un rai mai slăvit decât 
primul, care nu e numai o speranţă eshatologică, dar este încă de pe 
acum obiectul unei experiențe duhovniceşti: cea a prezenţei în noi a Celui 
de-al Doilea Adam*. 

Virtuţile în care ne angajează Triodul sunt mijloacele verificate de tra- 
diţie pentru a realiza această întoarcere. Ele sunt numeroase şi, la limită, 
chiar fără număr. Dar cu scopul de a concentra efortul purificării asupra 
acestor puncte esenţiale, potrivite ambianţei acestei perioade de post şi 
pregătire în vederea Paştelui, Triodul insistă îndeosebi asupra câtorva 
dintre ele. Cea dintâi dintre aceste virtuți, sau mai degrabă preliminară a 
oricărei virtuţi, e conştientizarea necesității urgente de a începe curățirea, 
cu alte cuvinte cu gândul la moarte. 

12  Eshatologie şi gândul la moarte 


Am putea distinge două aspecte în reprezentarea timpului pe care o 
dezvoltă Triodul: Postul Mare e o aşteptare, o pregătire ritmică în vede- 
rea Paştelui şi o recapitulare a istoriei. În timpul acestui interval, sufletul 
poate prin căință reveni duhovniceşte în rai, actualizând puterea Botezu- 
lui său. 

Întreaga spiritualitate a Postului Mare e străbătută de o atmosferă esha- 
tologică. Duminica Lăsatului de carne nu este singurul prilej de come- 
morare a Judecăţii de Apoi, ci în fiecare zi, în aproape fiecare tropar, 
sufletul e îndemnat la vigilenţă şi la zel duhovnicesc prin aducerea-aminte 
de iminenţa sfârşitului timpului. Timpul istoriei este o „noapte” asupra 
căreia domneşte păcatul, dar încă de acum, în întunericul ascezei, stră- 
luceşte răsfrângerea luminii „Soarelui dreptăţii”, anticipând astfel ziua 
Parusiei în care va străluci în toată slava Sai. 

Triodul concentrează şi rezumă acest timp antinomic, în care anticiparea 
şi prepătirea învierii universale se împletesc neîncetat. După cum remarca 
preotul Alexander Schmemann, tocmai în această dialectică a aşteptării 
şi prezenţei rezidă profundul dinamism al timpului liturgic”: căci nu e 
vorba de o reprezentare gratuită a timpului, ci, ca întotdeauna în Triod, 
de o măsură rânduită cu grijă în vederea unei finalităţi duhovniceşti. 


Descrierile Judecăţii, anticipare a sfârşitului prin gândul la moarte 


Ziua Învierii lui Hristos la Paşte e adesea socotită drept transpunerea 
liturgică și imaginea celei de-a Doua Sale Veniri. Astfel, perioada Pos- 
tului Mare şi îndeosebi primele trei zile ale Săptămânii Mari reprezintă 
mersul lui Hristos spre Ziua atât de așteptată în care va şedea ca Judecător 
al viilor şi al morţilor”. Reluând descrierile eshatologice ale Evangheliei“, 
imnografii bizantini fac uz de ample descrieri ale caracterului înfricoşă- 
tor al judecății atât în timpul acestor zile de pregătire nemijlocită în vede- 
rea Paştelui, cât şi pe toată durata Triodului, mai cu seamă cu prilejul 

Sâmbetei Morților şi a Duminicii Înfricoşatei Judecăţi, care ne pregătesc 
pentru intrarea în Postul Mare, așa cum cele trei zile ale „Slujbei Mirelui” 
ne pregătesc pentru Patimă. 


„Gândesc la ziua aceea şi la ceasul când avem să stâm toţi goi ca nişte 
osândiţi înaintea dreptului Judecător; că atunci trâmbiţa va suna tare și 
temeliile pământului se vor clătina şi morţii din morminte vor învia, 
şi toți de o vârstă se vor face [helikia mia pantes genesontai], şi cele 
ascunse ale tuturor vor sta de faţă înaintea Ta. Și vor plânge şi se vor 
tângui şi în focul cel mai din afară vor merge cei ce nici odinioară nu 
s-au pocăit;, iar ceata drepţilor va intra în bucurie şi veselie în cămara 


5 


cerească . 


Arătarea lui Hristos va fi mult mai înfricoşătoare decât teofania al cărei 
martor a fost Moise, căci oamenii vor vedea atunci faţa Celui pe care 
Moise nu L-a văzut decât „din spate”. La sunetul trâmbiţei, toţi se vor 
aduna” pentru a fi judecaţi după faptele şi rangul lor€. Toate vor fi atunci 
restaurate în Împărăţia universală a Iubirii dumnezeieșşti: dar drepţii se 
vor împărtăşi de ea într-un mod diferit de păcătoşi, ale căror fapte vor fi 
mistuite de focul Dumnezeirii”. 


„De înfricoşatul Tău tribunal aducându-mi aminte, Preabunule Doam- 
ne, şi de ziua judecății, mă înfricoşez şi mă tem, vădit fiind de conşti- 
ința mea. Când vei şedea pe scaunul Tâu şi vei face cercetare, atunci 
nimeni nu va putea tăgădui păcatele, adevărul vădindu-le şi frica 
cuprinzându-l. Că tare va suna atunci focul gheenei şi păcătoşii vor 
scrâşni...10, 


Acelaşi foc dumnezeiesc va fi atunci lumină pentru drepți şi foc mis- 
tuitor pentru păcătoşi: „Cei ce se vor afla în gheenă — zice Sfântul Isaac 
Sirul — vor fi biciuiți de biciul Iubirii [...]. Căci Iubirea lucrează în două 
chipuri felurite: ea se face chin în cei lepădaţi şi bucurie în cei fericiţi”. 
Durerea celor osândiţi va fi atunci cu atât mai mare cu cât i se va opune 


bucuria celor aleşi: 


„Cei ce au făcut bine cu bucurie se vor bucura, așteptând să ia plată; 

iar cei ce au păcătuit vor tremura cumplit văitându-se, fiind trimişi la 

chinuri şi de cei aleşi despărțindu-se”"?. 

Centrat pe căinţă şi pe efortul întoarcerii, Triodul insistă îndeosebi 
asupra descrierilor iadului şi a suferințelor celor osândiţi, pentru a în- 


demna pe credincios la străpungerea inimii: 


„Plâng şi mă tânguiesc, când îmi vine în simţire focul cel veşnic, întu- 
nericul cel mai din afară şi tartarul, viermele cel cumplit şi scrâşnirea 
dinţilor cea neîncetată şi durerea ce va să fie celor ce au greșit peste 


măsură”!?. 

Deşi sunt utile tot timpul, aceste descrieri ale chinurilor iadului sunt 
deosebit de amănunțite în Duminica Lăsatului de carne, în momentul 
intrării în Postul Mare. Întreaga atenţie a credincioşilor trebuie atunci 
concentrată pe iminența sfârşitului lumii!“ și apropierea pedepsei care-i 
aşteaptă pe toţi cei ce n-au făcut încă pocăință. 

„Focul e gata, viermele se găteşte...”?. 

Dar creştinul trebuie să se pregătească nu numai în ziua Judecăţii: 
dându-și seama de dimensiunea universală a păcatului său, aducând cu 
sine întreaga umanitate căzută, el socoteşte că trebuie să merite o pe- 
deapsă pe măsura amplorii „nemărginite” a păcatului: 


„Fără măsură am păcătuit împotriva Ta şi pedepse fără măsură am 
primit: scrâşnirea dinților şi tânguire nemângâiată, gheena focului, 
întunericul şi tartarul...”*. 


Focul iadului, respectiv arsura insuportabilă a unei dorinţe pe care ni- 
mic nu o mai poate domoli!”, va arde şi arde deja în acelaşi timp sufletul 
şi trupul!€ celui care a „ațâțat focul gheenei” prin multele sale păcate'?. 
Căci, separând sufletul de Dumnezeu prin fascinația neantului, păcatul 
anticipează iadul, care în cele din urmă nu va face altceva decât să crista- 
lizeze permanent această stare a refuzului Iubirii dumnezeieşti””. Astfel 
pentru credinciosul care se recunoaște izgonit din rai în Adam, iadul e 
simţit încă în această viaţă, aici şi acum: 


„Înconjurat de întunericul is ani m-am apropiat într-adevăr de iadul 
deznădejdii [ade apognoseos]... 


Convins că îşi merită pe bună dreptate osânda, el nu deznădăjduieşte 
totuși de milostivirea lui Dumnezeu”. Amintirea păcatelor sale şi frica la 
gândul Judecăţii îl fac de altfel să implore cu atât mai fierbinte pe Hristos 
să-l cruțe” şi să-i dea harul căinţei înainte de a fi prea tărziu: 


„Drepte Judecătorule, Mântuitorule, miluieşte-mă şi mă izbăveşte de 
foc şi de groaza ce am a petrece la judecată după dreptate; iartă-mă 
mai înainte de sfârşit prin virtuţi şi pocăință!” 

Judecata e iminentă şi osânda sigură pentru cel ce şi-a petrecut din 
tinereţe viața sa în păcat”. Do aceea el trebuie să se grâbească să cheme 
milostivirea dumnezeiască”, ca să nu „Toşească înaintea îngerilor”??. 


„Se apropie sfârşitul, suflete, se apropie, şi nu te îngrijeşti, nu te pregă- 
teşti, vremea se scurtează, scoală-te! Aproape lângă uşi este Judecăto- 
rul: ca un vis, ca o floare trece vremea vieţii. Pentru ce în deșert să ne 
tulburăm?"%5, 

Condiţii ale intensității duhovniceşti 


Aici putem găsi însuşi temeiul intensității duhovniceşti a perioadei 
Postului Mare. Înainte ca „sărbătoare vieţii” să se sfârșească şi uşile cămă- 
rii de nuntă să se închidă”, creştinul trebuie să se grăbească pe singura 
cale cu putinţă pentru întoarcerea în rai: asceza, însoţită de căinţă, de 
lacrimi şi de faptele milosteniei*. Încă de pe acum el trebuie să-și pregă- 
tească pledoaria pentru ca faptele sale să nu fie arse ca nişte paie în focul 
Judecăţii”. În această privință melozii noştri sunt neobosiţi, presărându-şi 
compoziţiile cu exclamaţii cum sunt următoarele: 


„Inainte de sfârșit, până ce nu pier, mântuieşte-mă!"*2. 


„Timpul aleargă, ia-o înainte, suflete!%?. 


„La-o înaintea sfârşitului, suflete. 


„Suflete al meu, suflete al meu, scoală! Pentru ce dormi? Sfârşitul se 
apropie şi ai să te tulburi. Deşteaptă-te dar, ca să se milostivească spre 
tine Hristos Dumnezeu Cel ce pretutindenea este şi toate le plineşte!”*5. 


Cât îi mai rămâne puţin timp, el trebuie să verse lacrimi acum şi să 
„O ia înaintea judecății” osândindu-se pe sine însuşi“. 

Importanţa considerabilă acordată de Triod descrierilor eshatologice 
arată că scopul căinţei, şi prin aceasta al întregii vieţi duhovniceşti, e cel al 
asimilării interioare a limitelor timpului şi al anticipării Judecăţii pentru a 
scăpa de veşnicia pedepsei viitoare: „Înaintea Judecăţii mă osândesc...”"”. 
Numai vărsând lacrimi încă de pe acum, păcătosul va putea domoli lacri- 
mile veşnice ale pedepsei pe care o merită”. După unii, apa acestor 
lacrimi duhovniceşti are chiar puterea de a stinge focul gheenei. 


„Cu căldura credinţei să ardem patimile neînfrânării şi să fugim de 
prăpastia păcatului, iar cu pâraiele lacrimilor noastre să stingem văpaia 
cea veşnică strigând: Greşit-am Ţie, Preabunule, milostiveşte-Te şi ne 
dăruieşte nouă mare milă!"*%, 


Dar numai Crucea lui Hristos poate să facă să curgă lacrimi atât de 
puternice. Căci, așa cum vom vedea mai departe, străpungerea inimii are, 
ca şi celelalte virtuţi, înainte de toate, un temei hristologic“. 

Mistagogia Postului Mare se bazează în fapt pe această articulare dina- 
mică a libertăţii căzute și a restaurării, sancţiune finală a operei mântuirii: 
asumând de bunăvoie iadul în această viață prin căință, ascetul trebuie să 
se silească să-L facă pe Hristos să coboare în iadul său lăuntric, pentru a 
învia împreună cu El în lumina nepătimirii: „Ține-ţi mintea în iad şi nu 
deznădăjdui!”, învăţa Sfântul Siluan Athonitul rezumând admirabil în- 
treaga tradiţie”!. 

Focul căinţei are o asemenea putere, că-i poate face pe penitenţi să 
scape încă de pe acum din focul veşnic al iadului: 


„Cuptorul căinței să-l aprindem cu osârdie şi într-însul să ardem toate 
desfătările trupului ca să nu luăm încercarea |facem experiența] focului 


ce va să fie”*?. 


Postul Mare este pentru creştin asemenea unui cuptor în care e pus la 
încercare în focul căinţei în fiecare zi pentru a se arăta asemenea aurului 
curâţit prin foc în ziua care Soarele dreptăţii va scânteia cu toată străluci- 
rea Lui: 


„Judecat şi răzjudecat de focul dumnezeiesc, scăldat atunci de apa 
lacrimilor, tot trupul lui se umezeşte și e botezat puţin câte puţin, întreg, 


de Focul şi Duhul dumnezeiesc”?. 


Astfel va ajunge luminat deja în pragul Învierii: 


„Fiindcă ziua Domnului nu este pentru cei ce sunt luminaţi pururea de 
Lumina dumnezeiască, ci ea se va descoperi dintr-odată pentru cei care 
sunt în întunericul patimilor, care şi petrec în lume şi poftesc cele ale 
lumii, 


Gândul la moarte şi la Judecata de apoi punctează întreaga cursă a 
Postului Mare, îndemnând pe credincioşi la veghere. La mănăstirea Stu- 
diu, de exemplu, în timpul Postului Mare un frate era rânduit să-i viziteze 
pe monahi în munca lor începând de la Ceasul al III-lea. După metanie, 
el le spunea: „Fraţilor şi părinţilor, să veghem la noi înșine, căci vom 
muri, vom muri, vom muri... Să ne aducem aminte de osânda veşnică”. 
Şi atunci monahii îşi lăsau munca pentru a recita „Sfinte Dumnezeule””. 

Gândul la moarte e virtutea pe care se bazează învățătura duhovni- 
cească a Triodului care prin aceasta transmite fidel învățătura patristică 
privitoare la viaţa ascetică, „adevărata filozofie”, exerciţiu cotidian al 
morţii“. Pentru Sfântul Ioan Scărarul, gândul la moarte e obârşia întregii 
vieţi duhovniceşti: „mireasa monahului”*. Căci, măsurându-se pe sine 
însuşi şi dobândind conştiinţa stricăciunii legate de firea sa, creştinul se 
poate lepăda de lume“ şi se va supune prin ascultare unei „morţi de 
bunăvoie”. 


„Veniţi, fraților, toţi, mai înainte de sfârșit, ca văzând ţărâna noastră şi 
neputinţa firii noastre, să ne vedem sfârșitul şi părțile vasului nostru 
celui trupesc; şi să vedem că praf este omul şi mâncare viermilor şi 
stricăciune; că uscate sunt oasele noastre şi neavând suflare. Să ne uităm 
în morminte, ca să vedem unde este slava, unde frumuseţea chipului, 
unde este limba care grăia frumos, unde sunt sprâncenele sau unde 
este ochiul? Toate sunt pulbere şi umbră...””. 

Prin gândul la moarte i aducerea-aminte de păcatele sale, monahul îi 
pune pe fugă pe demoni”! „se păzeşte de orice închipuire deşartă“? şi, evită 
lâncezeala (akedia)” Al cita a putea ajunge la străpungerea inimii” şi la 
smereniess. [0 ad: al ua pe sine însuși la iad, îi va fi de acum înainte cu 
neputinţă să mai păcătuiască'f, căci aceasta e calea rugăciunii curate şi a 
nepătimirii””. Gândul la moarte e atât de important în asceza ortodoxă 
încât a putut fi privit drept sinteza tuturor celorlalte virtuți fiind asimilat 
rugăciunii neîncetate: 


„De fiecare din răsuflările voastre legaţi trezvia minţii şi Numele lui 
lisus, gândul la moarte şi smerenia. Căci aceste două practici sunt 
foarte folositoare sufletului”S*. 


Aşadar, sensul dimensiunii eshatologice a catehezei Triodului este în 
cele din urmă unul duhovnicesc. Rânduită în timpul Postului Mare în 
vederea străpungerii inimii, ea va lua o formă mai hristologică în pragul 
Săptămânii Mari în aşa-numita „Slujbă a Mirelui”. Gândul la moarte şi 
Judecată spre care suntem atraşi în timpul celor 40 de zile ale Postului 
Mare îşi va aduce atunci roadele sale creând în credincios dispoziţia 
„trezviei” şi privegherii, precum şi a aşteptării fierbinți a unirii sale cu 
Mirele în moarte și înviere. 


Noţă despre antinomia dreptate —— milă 


Pomenirea „înfricoşatei Judecăţi” în Duminica Lăsatului de carne 
revelează o antinomie ce exprimă întreaga atitudine a omului în timpul 
perioadei Postului Mare. Judecata de Apoi e într-adevăr paradoxală: căci 
deşi prin fire e iubitor de oameni și doreşte mântuirea tuturor”, Dumne- 
zeu va veni să-i osândească pe cei nevrednici la pedeapsă veşnică. Acest 
paradox a părut atât de insuportabil unora, încât aceştia cu refuzat să 
admită dogma veşniciei iadului afirmând absorbţia lui finală în Bine cu 
ocazia restabilirii finale (apocatastaza)“. Imnografii Triodului, care nu 
încetează să cânte iubirea de oameni (philanthropia) şi infinitatea Iubirii 
dumnezeiești, sunt în acest punct apărătorii fideli şi stricți ai învăţăturii 
ortodoxe ce stă tocmai în menţinerea acestei antinomii şi sfidări la adresa 
raţiunii. Ei împing chiar paradoxul până acolo încât afirmă că tocmai în 
manifestarea milostivirii divine va sta aspectul înfricoşător al Judecăţii: 


„Când vei şedea Judecător ca un Milostiv și vei arăta Slava Ta cea în- 
fricoşătoare, Hristoase, o! ce frică va fi atunci! Cuptorul arzând şi toți 
temându-se de nesuferita Ta judecată”*!, 


Imnografii se complac în împletirea de termeni antinomici cum sunt: 
„Infricoşata Ta venire, lubitorule de oameni...”%?; „Judecătorule prea- 


SI 


drepte, Milostive...”S%; „Judecătorul, prin milostivirea Ta... 


delung-răbdătorule, dreptule Judecător...”*. 

Această alternanță a celor doi poli ai Revelaţiei condiţionează toate 
legăturile omului cu Dumnezeu: nu poate exista vreodată dreptate fără 
milostenie, nici milostenie fără dreptate, cum afirma Sfântul Irineu ata- 
cându-i pe gnostici: 


64 sau: „IN- 


„Dacă cel ce «judecă» nu este «bun», nu este Dumnezeu, căci nu există 
Dumnezeu fără «bunătate». Invers, dacă Dumnezeul «bun» nu «jude- 
că», trebuie să aibă aceeaşi soartă ca şi cel dintâi şi să i se tăgăduiască 
numele de Dumnezeu [|...]. De altfel, această «dreptate» nu este crudă, 
fiindcă-i premerge «bunătatea»"'S%. 


Întreaga istorie a lui Israel mărturiseşte deja această polarizare a iubirii 
geloase a lui Dumnezeu pentru poporul Său”. Potrivit dreptăţii Sale, El 
Se descoperă pe măsura faptelor şi (ne)vredniciilor oamenilor: acest as- 
pect corespunde oarecum teologiei catafatice sau afirmative. Totuşi, po- 
trivit milostivirii Sale, Dumnezeu iese din limitele pe care Şi le-a fixat El 
Însuşi pentru a Se descoperi ca iubire transcendentă, culminând în jertfa 
de pe Cruce€E. În plan teologic, ca şi în plan duhovnicesc, acest al doilea 
aspect, care corespunde teologiei apofatice, primează întotdeauna asupra 
afirmării unui Dumnezeu care n-ar fi decât „Fiinţă pură” şi, prin urmare, 
„fără interioritate/afectivitate” (asplanchnos — literal „fără măruntaie”). 
Economia lui Hristos şi „Pătimirea Celui Nepătimitor” e locul în care 
se condensează la extrem această antinomie şi ocazia supremă prin care 
Dumnezeu Se descoperă ca Iubire ce depăşeşte infinit dreptatea Sa”. 

Acest adevăr, care-şi va găsi cele mai frumoase dezvoltări la Stântul 
Ioan Hrisostom'%, e o componentă esenţială a spiritualităţii Triodului. 
după dreptate, povara păcatelor sale îl condamnă dinainte”!. Dar credința 
sa în Hristos Cel înviat îi insuflă totuşi îndrăzneala de a implora milosti- 
virea Sa?. Slăvind puterea lui Hristos asupra demonilor pe Cruce, Îl roagă 
să aibă milă de el la a Doua Venire a Sa. Dacă sufletul păcătos e un 
ocean tulburat de vijeliile patimilor, el ştie că iubirea de oameni dumne- 
zeiască e un abis încă şi mai adânc. 


„În noianele păcatului, întru adâncul deznădăjduirii [eis apognoseos 
bathe], în furtuna gândurilor şi viforul patimilor căzând, strig: Adân- 
cule al milei [e/eous he abyssos], ajută-mi şi cu milostivirea Ta dă-mi 
ploaie de iertare păcatelor!””*. 


Ambianţa duhovnicească a Postului Mare realizează aşadar un subtil 
echilibru între aceste două aspecte. Prin străpungerea inimii penitentul se 
situează la limita însăşi a deznădejdii, i se pare că mulțimea păcatelor 
sale întrece orice măsură, deşi credința îl asigură de infinitatea Iubirii 

dumnezeieşti: „Fie ca numărul păcatelor noastre să nu întreacă milostivi- 
rea Ta cea nemăsurată”"5. Într-adevăr, afirmă Sfântul Vasile cel Mare: 


„Dacă ar fi cu putinţă să existe un capăt mulţimii îndurărilor lui Dumne- 
zeu şi o măsură mărimii milelor Sale, atunci ar trebui să deznădăjduim 
comparându-le cu numărul şi mărimea păcatelor noastre. Dar dacă, cum 
este firesc, păcatele noastre se întâmplă să le şi măsurăm şi să le şi 
numărăm, în timp ce mila lui Dumnezeu e de nemăsurat şi îndurările 
Sale nenumărate, nu este timp de deznădejde, ci de cunoaştere a milei 
şi de osândă a păcatelor, a căror iertare, precum zice Scriptura, este 


întru sângele lui Hristos”'$. 


Gândul la exemplul păcătoşilor iertaţi, cum sunt vameşul sau desfrâ- 
nata din Evanghelie, dar mai cu seamă asigurarea ridicării lui Adam îm- 
preună cu Hristos la Înviere, îi îngăduie însă credinciosului să înainteze 
în stadionul Postului Mare nădăjduind ca la Paşte milostivirea Celui lu- 
bitor de oameni să copleşească încă o dată dreptatea Sa. Şi chiar înainte 
de acest capăt, toate virtuțile la care este îndemnat în timpul Postului 
Mare apar drept pregătiri şi tot atâtea anticipări ale bucuriei pascale. Căci 
pentru imnografii noştri, ele sunt mai mult efecte ale binefacerii dum- 
nezeieşti decât răsplătiri ale unor fapte meritorii. Conlucrarea libertății 
omeneşti e, desigur, indispensabilă şi vom avea adesea ocazia să insistăm 
asupra importanţei sale, dar atunci când privim viaţa duhovnicească din 
punctul de vedere al milostivirii dumnezeieşti, faptele noastre apar neîn- 
semnate şi lipsite de valoare: Dumnezeu singur le poate da consistență şi 
realitate. Meditând asupra căii parcurse în timpul celor patruzeci de zile, 
sufletul constată în timpul „Slujbei Mirelui” că n-a îmbrăcat haina de 
nuntă a virtuţilor şi că, dacă n-ar fi decât dreptatea, n-ar putea să intre în 
cămara de nuntă spre a participa la nunta nestricăciunii. Singurul lucru 
pe care îl face atunci e să invoce milostivirea lui Dumnezeu pentru a fi 
îmbrăcat cu ea în ciuda nevredniciei sale: 


„Cămara Ta de nuntă |/on nymphona sou], Mântuitorule, o văd împo- 
dobită, dar îmbrăcăminte nu am ca să intru într-însa. Luminează-mi 
haina sufletului meu, Dătătorule de lumină, şi mă mântuieşte!”””, 

13 Smerenia 


E greu să separăm virtuțile pe care le învaţă Triodul, într-atât de intim 
sunt unite de-a lungul derulării catehezei duhovniceşti. Căinţa, străpun- 
gerea şi smerenia au aceeaşi lucrare şi putere, astfel încât Sfântul loan 
Scărarul le poate compara cu unirea în distincţie a celor Trei Persoane 
ale Sfintei Treimi!. Pentru comoditatea expunerii le vom împărți în trei 
capitole distincte, cu riscul de a neglija întrepătrunderea lor, asupra căreia 
insistă numeroase tropare. 


Smerenie şi mândrie la începutul Triodului 


În această perioadă ce rezumă toate etapele vieții duhovniceşti, smere- 
nia se prezintă succesiv sub trei aspecte: în deschiderea Triodului, ea este 
evocată de Duminica Vameşului şi Fariseului; în timpul Postului Mare, 
este legată de celelalte virtuţi de către numeroase tropare, dar mai cu 
seamă de evocarea parabolei vameşului şi fariseului în timpul Săptămânii 
a IV-a? în timpul Săptămânii Mari, este înfăţişată plecând de la temeiul 
ei hristologic, smerenia lui Hristos în Patima Sa. Acestor trei aspecte le 
corespund trei etape ale urcuşului duhovnicesc, smerenia însoţind pe 
credincios de la începutul alergării sale şi până la capătul ei. Ea este 
temelia virtuţilor pe care va trebui să le sporească în timpul Postului Mare, 
dar şi încununarea supremă în clipa în care se va îmbrăca în Hristos pentru 
a se cufunda cu El în kenoza Patimii Sale. 

Aceste două sau trei trepte ale smereniei Părinţii le opun în general 
celor trei trepte corespunzătoare ale mândriei. Dispreţuirii aproapelui îi 
corespunde smerenia omului care se aşează de bunăvoie mai prejos decât 
toţi, în timp ce dispreţului faţă de Dumnezeu i se opune treapta mai înaltă 
a smereniei în care omul atribuie lui Dumnezeu toate virtuțile sale”. 
Explicând în sinaxarul său de ce anume începe Triodul cu evocarea fari- 
seului şi a vameşului, patriarhul Calist afirmă că smerenia trebuie să fie 

cea dintâi dintre virtuţi, fiindcă ea este remediul celei dintâi patimi: mân- 
dria“. Căci prin mândrie a căzut Lucifer din slava sa” şi Adam a călcat 
porunca lui Dumnezeu. 


Smerenia, temei al vieţii duhovnicești 


„Aşa cum rădăcina tuturor relelor e mândria, tot aşa, pricina tuturor 
celor bune e smerenia”, învăţa avva Evagrie”. Smerenia este semnul dis- 
tinctiv al creştinismului€ şi virtutea indispensabilă întregii vieți duhovni- 
cești, Fără ea e cu neputinţă să ne mântuim, nu putem nici măcar să făp- 
tuim poruncile ori să facem un bine oarecare". Fiică a gândului la moarte, 
Hristos Insuşi desemnează smerenia drept temelie şi obârşie a zidirii 
omului lăuntric!!. „Maică a tuturor virtuţilor”?, ea este cea dintâi pe care 
începătorul trebuie să se sârguiască să o practice cu scrupulozitate: 


„Înainte de toate avem nevoie de smerenie şi trebuie să fim gata să 

spunem: «lartă-mă!» pentru orice cuvânt pe care-l auzim, căci prin sme- 

renie se nimicesc toate răutățile vrăjmaşului şi potrivnicului nostru”!?, 

Era, prin urmare, necesar ca perioada pregătitoare a Postului Mare să 
se deschidă cu îndemnul de a imita smerenia vameşului. Pentru ca, solid 
întemeiat pe această virtute, credinciosul să poată face din ostenelile sale 
ascetice o jertfă bine-plăcută lui Dumnezeu. 

„Trufia goleşte tot binele, smerenia surpă tot răul”"4, căci e un leac 
puternic al mântuirii'5. Din ceața patimilor ea îl face pe om să urce piscul 
virtuţilor!S. Pentru Sfântul loan Scărarul, chiar dacă n-ar fi însoțită de 
alte fapte, ea ar fi de ajuns pentru a-l face pe om să urce la cer, fiindcă 
mândria l-a făcut pe Lucifer să cadă de aici '. Această putere a smereniei 
e deosebit de eficace împotriva demonilor, care, fiind duhuri pure, îi întrec 
pe monahi în ostenelite ascetice, dar sunt întotdeauna biruiți de smerenie'5, 
smerenia fiind singura virtute pe care nu o pot imita”? 

Smerenia este cea dintâi virtute dezvoltată de Triod fiindcă e însăşi 
condiţia fără de care nu putem dobândi căința (metanoia)” şi câştiga, 
prin urmare, iertarea păcatelor: 


„Căci milostivirea urmează smereniei, aşa cum umbra urmează tru- 


DID 3 


Potrivit aceluiaşi Isaac Sirul, această virtute e şi obârşia ascezei: sl 
frânarea şi concentrarea urmează smereniei””?. De aceea, ea trebuie pusă 
înaintea ochilor candidaţilor la luptă, înainte ca ei să intre în arena Postu- 
lui Mare. 

Dacă Adam ar fi primit să se smerească şi să se căiască recunos- 


cându-șşi păcatul, n-ar fi fost scos afară din rai, ne asigură avva Dorotei 

din Gaza”. Întreaga viață duhovnicească trebuie să înceapă, aşadar, prin 
unirea acestor două virtuţi: coborând în el însuşi pentru a regăsi aici pe 
Adam şi a-l restaura în integritatea sa, ascetul va putea dobândi smerenia 
prin aducerea-aminte şi gândul la păcatele sale, revenind astfel în rai la 
sfârşitul Postului Mare”. 


„Uitarea greşelilor e lucrul mândriei, dar aducerea-aminte a lor e călă- 
3925 


uza spre smerenie”””, 

Pentru autorii Triodului, ca şi pentru toți Părinţii, smerenia e virtutea 
„prin care ne putem cunoaşte prin noi înşine şi putem izgoni înfumurarea 
deşartă a trufiei”?*. Invers, prin cunoaşterea de sine ajungem la smerenie: 


„Fericit omul care-şi cunoaşte slăbiciunea, căci această cunoaştere se 
va face pentru el temelie, rădăcină şi obârşie a tot binele [...]. Dar cel 
care nu-și cunoaşte neputinţa alungă smerenia. Şi alungând-o pe 
aceasta, e alungat din desăvârşire, iar alungat de aceasta se înspăimântă 


întotdeauna”. 


Smerenia, cunoaştere de sine şi cunoaştere a lui Dumnezeu 


Prin smerenie creștinul îşi măsoară propria neputinţă cu infinitatea dum- 
nezeiască. Pe cât înaintează în cunoaşterea de sine, pe atât progresează 
în cunoaşterea lui Dumnezeu“. Prima treaptă a smereniei, înfăţişată în 
Triod de exemplul vameşului, e o transpunere creștină a adagiului antic 
„Cunoaşte-te pe tine însuți”. Viaţa duhovnicească apare astfel ca o gnoză 
autentică, care se întemeiază nu numai pe puterile minţii şi nu urmăreşte 
să şteargă distincția esenţială dintre Creator şi creatură, ci, din contră, e 
întemeiată pe simţul „măsurii, adică pe recunoașterea și mărturisirea 
mizeriei sale duhovniceşti, a păcatului şi a absenței virtuţii. Smerenia 
vameşului stă în faptul că el se arată înaintea lui Dumnezeu așa cum este, 
în recunoaşterea faptului că, nedesăvârşit prin fire ca şi creatură, el a 
extins de bunăvoie încă şi mai mult distanța „infinită” care îl separă de 
Creatorul său. Ea constă şi în implorarea cu lacrimi a milostivirii dumne- 
zeieşti, ca să umple acest adânc şi să-i dea iertarea greșelilor”. 

Pentru credinciosul care, angajat pe calea Postului Mare, a dărâmat 
zidurile eului său pentru a atinge o conştiinţă ce îmbrăţişează întreaga 
natură umană, smerenia va consta din faptul de a se recunoaşte foarte 
precis drept cel mai mare dintre păcătoşi”! Astfel, după ce i-a enumerat 
pe toţi păcătoşii Vechiului şi Noului Testament, sufletul recunoaşte la 
sfârşitul Canonului Mare că i-a întrecut în ticăloşie păcătuind mai mult 
decât întreaga natură umană. Singura cale de mântuire care îi mai rămâne 
e de a implora milostivirea în ziua Judecăţii”. 

„N-a fost în viață păcat, nici faptă, nici răutate, pe care să nu le fi săvâr- 
şit eu, Mântuitorule, cu mintea şi cu cuvântul, cu voinţa şi cu gândul 
[kata noun], cu ştiinţa şi cu fapta păcătuind ca nimeni altul odinioară”*”. 


Păcătosul se recunoaște drept cel mai mare dintre păcătoşi pentru fap- 
tul de a fi încălcat în chip conştient, iar nu din neştiință legea iubirii”. 
Imnografii insistă mult asupra acestei dimensiuni a smereniei ca simţ al 
responsabilității universale a fiecăruia“, îndemnându-i astfel pe credin- 
cioşi spre unul din aspectele cele mai profunde ale spiritualităţii creştine. 
Cu cât sfinții sunt mai luminaţi de har, cu atât se socotesc mai păcătoşi 
Şi se smeresc şi, invers, cu cât coboară în adâncul smereniei cu atât sunt 
mai luminaţi=€. 

Monahul găseşte calea înâlțării așezându-se mai prejos decât toți, chiar 
şi decât făpturile necuvântătoare”: „Fericit monahul care se socoteşte 
gunoiul tuturor”, spunea avva Evagrie'5. Triodul aplică această învățătură 
aparent şocantă îndemnându-i neîncetat pe credincioşi să recunoască 
dimensiunea universală a păcatelor lor personale. Melozii noştri rămân 
însă discreţi în ce priveşte rolul harului. Ei nu precizează că smerenia 
creşte pe măsura contemplaţiei şi că arsura păcatului sporeşte pe măsura 
luminării. Această tăcere prudentă să poată fi oare pusă pe seama carac- 
terului „practic” al Triodului? Într-adevăr, aici e vorba mai puţin de o 
învăţătură teoretică, cât de faptul de a-i face pe credincioşi să înainteze în 
această virtute înfățişându-le în acelaşi timp adâncimile ei, cât şi riscurile 
amăgirii pe care le cuprinde. 

Smerenia e singura cale care duce la contemplație. Intrând în sine 
însuşi pentru a se recunoaşte cel dintâi dintre păcătoşi, monahul găseşte, 


aşadar, în mod paradoxal „calea înălțării””, scara înălțată spre cer: 


„Slujindu-se de smerenie ca de o scară, vameșul s-a ridicat la înălțimea 
cerurilor, în timp ce fariseul, cu putreda uşurime a trufiei înălțându-se, 


s-a coborât în adâncul iadului""”, 


Imagine al cărei ecou se regăseşte în acest faimos citat din Sfântul Isaac 
Sirul: 


„Sârguieşte-te să intri în cămara ta dinăuntru şi vei vedea cămara 
cerească, căci una și aceeaşi ușă deschide contemplarea amândurora. 
Scara Împărăției e ascunsă înăuntrul tău, în sufletul tău. Spală-te, aşa- 


dar, de păcat și vei descoperi treptele pe care să urci”. 


Ca şi de orice realitate duhovnicească, de acest paradox al smereniei 
nu putem da seama decât prin expresii antinomice ca, de exemplu, „sme- 
renia făcătoare de înălțare” (hypsopoion tapeinosis)”?. Imnografii Triodu- 
lui se străduiesc îndeosebi să dezvolte acest simbolism geometric al sme- 
reniei potrivit cuvântului lui Hristos: „Lot cel ce se va înălța pe sine se 
va smeri, dar cel ce se smerește pe sine se va înălța”?. Căci, potrivit 

Sfântului Grigorie al Nyssei, în timp ce mândria e „un urcuş în jos”, 
smerenia e, invers, „0 pogorâre spre înălțimi". 

În alternanţa acestor două momente, pogorârea (sensul „descendent”) 
trebuie să preceadă urcuşului (sensului „ascendent”). Fariseul din para- 
bolă a fost respins de Dumnezeu fiindcă, trufmdu-se cu faptele sale, a 
inversat sensul alternanţei, în timp ce vameşul a fost înălțat pentru că mai 
întâi s-a pogorât“. Smerenia unuia l-a condus până pe culmea virtuţii, în 
timp ce trufia celuilalt l-a făcut să cadă din ea“. 


Vameşul şi fariseul în Triod 


Parabola vameşului şi fariseului își dobândeşte întreaga valoare în 
economia duhovnicească a Triodului. Aşezată la intrarea în Postul Mare, 
ea îl previne pe credincios împotriva slavei deşarte la care l-ar putea ex- 
pune eforturile sale ascetice. Ca întreaga cateheză imnografică, învăţătura 
despre smerenie are funcţia esenţială de a echilibra regulile postului şi 
ascezei pe care le prevede mpikon-ul, punând în evidență dimensiunea 
lor duhovnicească. Fiindcă fariseul era într-adevăr un drept care postea 
două zile pe săptămână şi păzea Legea aşa cum un creştin zelos ar putea 
păzi cu strictețe regulile mypikon-ului, dar s-a îngâmfat cu slavă deşartă 
slăvindu-se cu faptele sale“ şi judecând pe aproapele său: vameşul'$. 
Aceasta e atitudinea de care trebuie să fugim încă de la începutul parcur- 
sului ascetic“? pentru a putea primi răsplătirile duhovniceşti ale virtuţilor 
pe care le vom fi practicat în timpul Postului Mare: ele trebuie ținute 
ascunse în inimă” evitând cu toată atenţia judecarea aproapelui”. Slava 
deşartă şi corolarul ei, maimuțăreala virtuţii prin ostentaţie, sunt două 
patimi care-l pândesc pe ascet la începutul şi sfârşitul cursei sale“?. 
Comentând această parabolă, imnografii urmau o învățătură comună ve- 
chii tradiții monahale. Un părinte al monahilor, avva Evagrie, afirma, de 
exemplu: 


„Păzeşte-te ca diavolul să nu te surprindă prin laude ca să te înalțe în 
ochii tâi pentru ca să te facă să te trufești cu virtuțile tale, ca şi fari- 
seul; ci loveşte-te pe tine însuţi ca vameşul, bate-te în piept spunând: 
Dumnezeule, milostiveşte-Te de mine păcătosul!"%. 


Desigur, după învățătura Părinților, dată fiind legătura intimă între su- 
flet şi trup, prin post şi asceză ajungem la smerenie“. Smerindu-şi trupul 
prin privarea de alimente, credinciosul îşi va putea abate sufletul, pe par- 
cursul celor patruzeci de zile ale Postului Mare, de la atracția plăcerilor, 
făcându-l astfel să coboare în adâncul smereniei"”. Dar fariseul nu postea 
„cum se cuvine”, căci dacă vrem să străbatem cu folos Postul Mare, tre- 
buie „să învăţăm /egile postului” şi să ne omorâm trupul „cu știință” şi 

discernământ”, amestecând smerenia în toate virtuțile: „Leagă de înfrâ- 
nare smerenia, fără de care cea dintâi se va afla nefolositoare'8. Căci 
smerenia e superioară ascezei şi postului”, aşa cum virtuțile sufletului 
sunt superioare virtuţilor trupului! 


„Până când nu se smereşte — spune Sfântul Isaac Sirul —, omul nu 
primeşte răsplata faptelor sale. Răsplata nu se dă prin fapte, ci prin 
smerenie” 


Toate virtuțile cântate de Triod sunt, aşadar, supuse dispoziţiei lâuntrice 
a smereniei celui ce le practică. Şi, de-a lungul Postului Mare, acesta va 
trebui să-şi aducă aminte exemplul vameșului și fariseului. Prin medi- 
tația continuă la această parabolă în mintea sa (nous), el va putea ajunge 
la străpungere, adică la o inimă înfrântă şi smerită care singură va putea 
aduce jertfa bine-plăcută lui Dumnezeu (Ps 50, 19). Faptul că evocarea 
acestei parabole e prezentă în idiomelele Săptămânii a IV-a din Postul 
Mare nu e un simplu vestigiu al structurii primare a Triodului, ea aduce 
aminte de necesitatea vigilenței şi perseverării în fuga de slava deşartă a 
fariseului şi în imitarea smereniei vameşului. Căci dreptul trebuie să fie 
din ce în ce mai atent să nu se slăvească pe sine atribuindu-şi lui însuşi 
virtuțile. „Conştiinţa păcătosului îl obligă la smerenie, în timp ce sim- 
țământul faptelor sale bune îl înalță pe cel drept”, spunea Sfântul Ioan 
Hrisostom*?. 

Nu numai la început, ci în toată perioada Triodului, ascetul trebuie, 
prin urmare, să înveţe să imite smerenia vameşului*?. 


„Să nu ne rugăm, fraţilor, ca fariseul [pharisaikos], căci cel ce se înalță 
pe sine se va smeri; ci să ne smerim înaintea lui Dumnezeu ca vameşul 
[felonikos], prin postire, strigând: Dumnezeule, milostiveşte-Te spre 
noi, păcătoşii !”**. 

Această rugăciune a vameşului (Lc 18, 13) unită cu rugăciunea celor 
doi orbi (Mt 9, 27) sub forma: „Dumnezeule, milostiveşte-Te spre mine 
păcătosul şi mă miluieşte!” (Ho Theos hilastheti moi to amartolo kai 
eleeson me) se va repeta de douăsprezece ori în toate slujbele Postului 
Mare odată cu metaniile mici ce însoțesc rugăciunea Sfântului Efrem 
Sirul“. Mai mult, ea este, după cum se ştie, modelul „rugăciunii lui 
lisus” şi de aceea respirația monahului trebuie legată în permanență de 
ea de-a lungul întregului „Post Mare al vieţii sale”. 

Începutul smereniei şi al căinței adevărate stă în recunoaşterea deşer- 
tăciunii proprii, în voința de a ne asemăna fariseului şi de a Palo pe 
Hristos să ne dea, în milostivirea Sa, smerenia vameșului“”. În timpul 
Postului Mare trebuie să fugim de glasul trufaş şi de mulțimea cuvintelor 
unuia şi să imităm străpungerea şi rugăciunea tăcută a celuilalt“, trebuie 
să evităm suficiența fariseului şi să imităm smerenia şi mărturisirea va- 

meşului”, trebuie să ne aducem aminte numai de păcatele noastre pentru 
a nu judeca pe aproapele” şi să ne rugăm cu străpungere pentru a nu 
scoate deşertăciune din virtuțile noastre”. În definitiv, va trebui să imităm 
sau mai degrabă să ne rugăm ca să dobândim virtuțile atât ale unuia, cât 
şi ale celuilalt”? 


„Să ne sârguim a imita [mnimeisthai] virtuțile fariseului şi a râvni cu 
aprindere [ze/oun] smerenia vameșului, urând ceea ce este nepotrivit 
de la amândoi, adică lipsa de minte a unuia şi întinăciunea păcatelor 
celuilalt””. 


Smerenia cea mai înaltă: imitarea smereniei lui Hristos 


Această primă smerenie reprezintă întâiul şi poate cel mai prețios dintre 
darurile Duhului Sfânt şi temelia realizării celui de al „doilea Botez”f, 
Dar aceasta nu este decât calea ce duce la adevărata smerenie ce se iden- 
tifică cu piscul vieţii duhovniceşti şi al luminării'5. Această smerenie 
superioară e negrăită şi dumnezeiască. Numai cine a avut experienţa ei 
poate vorbi despre ea. Sfântul Ioan Scărarul o compară cu „cerul””” şi o 
numeşte „poartă a Împărăţiei””* şi „a nepătimirii”””. Prin această smere- 
nie ajungem la cunoaşterea intimă a lui Dumnezeu şi la îndumnezeire. 
Ea este „pecetea Duhului” pusă pe „înscrisul de slobozenie” al omului” 
Ea constă din a ne recunoaşte în întregime în Dumnezeu, din a-l atribui 
toate, pentru ca numai El întreg să se găsească în omi!. Ea se dă ca un 
har şi ca plinătatea darului Duhului Sfânt numai celor desăvârşiţi“”. Căci 
ea este „Smerenia dumnezeiască” şi „haina Dumnezeirii”. Fiindcă 
Dumnezeu Însuşi e nesfârşit de smerit: „Sunt blând şi smerit cu inima” 
(Mr 11, 29), spunea Hristos, desemnând astfel o însuşire a firii dumneze- 
ieşti pe care a descoperit-o prin Intruparea Sa. 

Această cunună a virtuţilor este, aşadar, smerenia lui Hristos Însuşi şi la 
ea nu vom putea ajunge decât trăind în EI şi urmându-L în toate etapele 
Economiei Sale. Adesea menţionată începând cu Duminica Vameşului şi 
Fariseului, această dimensiune hristologică a smereniei e dezvoltată mai 
cu seamă în timpul Săptămânii Mari. În timpul Postului Mare, credinciosul 
a fost înălțat virtual de întâia virtute până pe culmea „făptuirii” pentru a 
se învrednici să se împărtășească pe deplin de Pătimire şi Înviere şi a fi 
astfel inițiat în smerenia dumnezeiască. 

Smerenia lui Hristos a fost descoperită de Întruparea Sa, de kenoza Lui, 
care devine astfel modelul întregii smerenii creştine 


„Arătat-a Cuvântul smerenia a fi calea cea mai bună a înălțării, sme- 
rindu-se până la chipul cel de rob; pe care imitând-o [ekmimoumenos] 
fiecare, smerindu-se se înalță”%. 

Întreaga Economie nu e, de altfel, decât o arătare a smereniei Salc. 
După ce a declanşat o mişcare de „pogorâre” prin Întrupare, Hristos 
împlinește toate pogorându-Se până la limita acestei umilinţe: moartea 
Dumnezeului-om. Comemorarea spălării picioarelor în Joia Mare e pri- 
lejul de a evidenția măreţia smereniei şi a iubirii dumnezeieşti faţă de om 
arătate de Hristos Care S-a plecat în faţa ucenicilor Săi pentru a le spăla 
picioarele*€. 


„Arătat-a ucenicilor Stăpânul pildă de smerenie [rapeinoseos typon]; 

căci Cel ce îmbracă cerul cu nori S-a încins cu ştergarul şi Şi-a plecat 

genunchii pentru a spăla picioarele slugilor, Cel în a Cărui mână e 

suflarea tuturor celor ce sunt'*”. 

În acest fel El i-a îndemnat să practice o smerenie asemănătoare unii 
faţă de alţii şi i-a învățat „cum să alerge pe calea cea dumnezeiască”s8 
pentru a vesti Evanghelia*?. Pentru Sfântul Ioan Scărarul, acest episod 
arată că prin smerenia trupească ajungem la smerenia sufletului și prin 
„făptuire” ajungem la smerenia supremă a lui Hristos-Dumnezeu”. 


= po 


„Către dumnezeiască înălţare suindu-ne pe noi pururea, Mântuitorul și 
Stăpânul a arătat smerenia făcătoare de înălțime [hypsopoion edeixe 


tapeinosin]; că a spălat cu mâinile Sale picioarele ucenicilor”. 


Limita smereniei lui Hristos şi modelul ultim al smereniei creştine au 
fost dezvăluite însă pe Cruce de moartea Sa: 

„Covârşirea [he hyperbole] smereniei Tale, Hristoase Dumnezeule, a 

+ 73392 

surpat pe Cruce trufia demonică””. 

În adâncul kenozei lui Dumnezeu şi în actualizarea ei morală omul 
găseşte „axa” plecând de la care se realizează „răsturnarea polilor” şi se 
deschide calea spre înălțime: asemânarea cu Dumnezeu prin împărtăşirea 
de smerenia lui Hristos. 


„Să râvnim cu aprindere purtările [tropous] lui Hristos Mântuitorul şi 
smereniei Lui, noi cei ce dorim a dobândi sălaşul bucuriei celei fără de 
sfârşit, sălăşluindu-ne în pământul celor vii”. 

În fond, culmea vieţii duhovnicești, dobândirea acestei smerenii dum- 
nezeieşti, constă în faptul de a ne găsi oarecum tot timpul la sfârşitul 
Postului Mare, din a trăi în toate zilele Crucea şi Patima lui Hristos, pen- 
tru a-L însoți în mişcarea ascendentă a Învierii Lui şi a descoperi atunci 
experimental, în lumina Paștelui, că smerenia e o însuşire a Firii dumne- 
zeiești şi mişcarea naturală a Iubirii. 

1.4 Pocăinţa 


Așa cum am văzut vorbind despre tema celui de al „doilea Botez”, 
viața monahală şi, prin extensiune, întreaga viață duhovnicească se des- 
făşoară sub semnul pocăinţei (metanoia). Cărţile liturgice atestă pe larg 
importanţa acestei virtuţii. Până într-acolo încât am putea aproape spune 
că întreg cultul bizantin (mai cu seamă odată cu predominarea influenței 
monahale) se scaldă într-o ambianţă penitenţială. Culme a spiritualității 
liturgice, Triodul e consacrat el însuşi aproape în totalitate acestei virtuți. 
Nici o altă carte liturgică nu acordă temei căinței un loc atât de mare şi 
nu o dezvoltă cu o diversitate atât de bogată?. Încă de la originile sale, 
perioada Postului Mare a fost asociată cu căința”, nu numai din pricina 
pregătirii în vederea Botezului, dar şi din pricina penitenţelor publice 
care în Biserica primară aveau loc în timpul Postului Mare. La începutul 
Postului Mare păcătoşii publici erau trimişi în pridvorul bisericii după 
gravitatea păcatelor lor, iar în Joia Mare avea loc ceremonia reconcilierii 
penitenților şi a întoarcerii lor printre credincioși, pecetea întoarcerii lor 
în Biserică fiind participarea la Euharistie“. Întoarcerea fiecăruia din 
penitențţii fervenţi care s-a recunoscut exclus de la fericire era marcată de 
Cuminecătura solemnă din Duminica Paștelui. 


Centralitatea pocăinţei în Triod 


Pentru imnografii bizantini, Postul Mare e înainte de toate „vremea 
pocăinței” (ho kairos tes metanoiasY. Această expresie revine extrem de 
frecvent în Triod exprimând o adevărată teologie a „timpului favorabil” 
(2 Co 6, 2). Căinţa e atât de intim unită cu postul şi asceza, încât expres- 
siile „vremea pocăinţei”, „vremea înfrânării” (kairos tes enkrateias) sau 
„vremea postului” (ckronos tes nesteias) sunt echivalente“. 

Metanoia sau pocâinţa e inima spiritualităţii Triodului, fiindcă ea este 
„împărăteasa virtuţilor”. Fără această suverană, nici o altă faptă nu poate 

fi săvârşită“: ea este indispensabilă mântuirii fiindcă naşte toate celelalte 
virtuţi”. Intrarea în perioada Postului Mare corespunde deschiderii „uşi- 
lor pocăinţei”", care ne deschid din nou intrarea în raiul ale cărui porţi 
au fost închise de neascultarea lui Adam"!, şi închid „intrarea patimilor” 
în suflet!?. 

Pentru Sfântul Isaac Sirul, căința este „uşa milostivirii”!?. Ea este un 
„leac al mântuirii”! dăruit cu milostivire de Hristos-Doctorul ce tămădu- 
ieşte sufletul de rănile pe care i le fac patimile. Dar ea este şi un „iad de 
bunăvoie”! pe care fiecare trebuie să se sârguiască să şi-l aplice încă de 
aici ca un fier încins pe rană pentru a scăpa de arsura fără de sfârşit care-i 
aşteaptă pe cei ce nu se vor pocăi. Din acest foc se naşte încă în această 
viață „focul rugăciunii” care mistuie toate grijile şi legăturile materiale 
pentru a învia sufletul la o viață duhovnicească. Spiritualitatea ortodoxă 
ignoră caracterul exclusiv „sumbru” al căinţei, şi o face să apară mai de- 
grabă drept o „virtute divino-umană”. Pedeapsa conştiinţei, „deznădejdea 
de bunăvoie” de orice mângâiere!” nu este numai negativă, ea este şi fac- 
torul concentrării minţii (nous) risipite de patimi! şi al învierii sale în 
lumina Paştelui duhovnicesc. Astfel, în Triod metanoia devine sinonimă 
cu învierea şi restaurarea vocației divine a făpturii umane; 


„Miluieşte-mă pe mine cel ce am păcătuit, Mântuitorule, scoală-mi 
mintea spre întoarcere [diegeiron mou ton noun pros epistrophen], pri- 
mește-mă pe mine cel ce mă pocăiesc; miluieşte-mă pe mine cel ce Te 
strig: Greşit-am Ție, mântuieşte-mă! Nelegiuit-am, miluieşte-mă!”!?. 


Sârguindu-se în timpul Postului Mare să învie din păcat”, monahul 
anticipează Învierea lui Hristos care va deveni şi obârşia învierii sale în 
ziua Paştelui, dacă pocăinţa sa a fost adâncă şi sinceră. Metanoia e trofeul 
învierii şi semnul distinctiv al noii naşteri spre viața fără de sfârşit”!. Ea se 
identifică chiar cu această înnoire”? sau, mai degrabă, cu această „a doua 
naştere”, Căci, aşa cum am văzut în introducere, ea este o întoarcere 
la harul Botezului? şi, potrivit Sfântului loan Hrisostom, poate chiar 
„schimba firea făpturilor”2* i 


Etapele întoarcerii la Dumnezeu 


Bogăția termenului „metanoia”, care nu poate fi tradus cu adevărat 
nici de „căinţă”, nici de „pocăinţă”, a fost subliniată adesea. Fiindcă el 
exprimă întoarcerea totală a făpturii ce revine la Dumnezeu şi sintetizează 
un ansamblu de atitudini sau secvenţe succesive. Conștientizarea stării 
sale de păcătos îl conduce pe creştin să facă o primă mişcare de concen- 
trare sau de intoarcere la sine, ducându-l apoi la convertire sau întoarcere 
la Dumnezeu (ce constituite propriu-zis căinţa) pecetluită apoi de mărtu- 

risirea păcatului său. Capătul acestui parcurs e iertarea dumnezeiască 
acordată în schimbul mărturisirii care dă metanoiei caracterul său vesel şi 
restaurează pe credincios în demnitatea inițială a lui Adam. 

Această învățătură despre pocăință străbate cea mai mare parte a im- 
nologiei Triodului, dar articulațiile ei apar deosebit de clare în legătură 
cu parabola fiului risipitor. Pentru mai multă claritate ne vom limita şi 
noi la exegeza acestei parabole. 

Începând din a doua duminică a perioadei pregătitoare, fiecare din can- 
didaţii la luminare trebuie să se identifice duhovniceşte cu fiul risipitor” 
spre a parcurge personal etapele întoarcerii acestuia la Tatăl în timpul 
Postului Mare, care astfel poate fi privit drept o amplă dramatizare a 
acestei parabole. 

Temeiul căinţei, ne-au arătat capitolele anterioare”, stă în recunoaș- 
terea păcătoşeniei, adică a faptului că ne-am depărtat de Tatăl ceresc şi 
de starea naturală a lui Adam. 


„Bunule Părinte, depărtatu-m-am de la Tine, dar nu mă părăsi, nici nu 
mă arăta netrebnic Împărăției Tale. Vrăjmaşul cel cu totul viclean m-a 
dezbrăcat şi mi-a luat bogăţia; darurile cele sufleteşti le-am risipit ca 
un desfrânat...”%. 


Întrucât conştiinţa e o părticică dumnezeiască aşezată în om”” ca o 
„lege naturală” pentru a discerne binele de rău, înainte de a declanșa 
mişcarea întoarcerii sale, păcătosul trebuie înainte de toate să treacă prin 
faţa tribunalului propriei sale conştiinţe. 


„De aici m-am judecat, de aici am fost osândit, eu ticălosul, adică de 
cugetul meu, decât care nimic nu este în lume mai aspru”. 


Dobândind conștiința stării sale de păcătoşenie, fiul risipitor îşi aducea 
aminte de bunurile şi de fericirea de care se bucura la tatăl său, iar situa- 
ţia sa nenorocită de paznic de porci într-un pământ străin îi apărea cu atât 
mai dureroasă, cu cât îşi aducea aminte cu nostalgie de patria sa, raiul. 

Păcatul e un exil din rai adică din intimitatea cu Dumnezeu, dar şi un 
exil al omului afară din el însuşi. Astfel, Duminicile Fiului Risipitor şi 
ale Izgonirii din rai îndeamnă pe fiecare credincios să-și dea seama, îna- 
inte de a intra în Postul Mare, de propria depărtare de fericire şi de exilul 
său în „pământul patimilor”. La Utrenia ultimelor două duminici ale 
perioadei pregătitoare, după cântarea celor doi psalmi de jubilaţie ai 
polieleului (Ps 134-135), se adaugă Psalmul 136: „La râul Babilonului, 
acolo am șezut şi am plâns, când mi-am adus aminte de Sion...” cântat 
pe un ton tânguitor'?. Acesta psalm cântat de iudei în timpul exilului lor 
de 70 de ani la Babilon exprimă de acum înainte sentimentul de tristă 
nostalgie pe care-l încearcă de la intrarea în Triod orice fiu risipitor 
aducându-și aminte de raiul din care s-a exilat de bunăvoie. 

Dobândind conştiinţa îndepărtării sale de patria cerească, sufletul con- 
stată că e cu totul lipsit de virtuți”? şi se apropie de deznădejdea totală, 
nemaiştiind nici măcar cum să înceapă să-şi plângă multele sale păcate: 


„Cum voi plânge acum căderea mea? Ce început voi pune mântuirii 
mele, eu, cel ce în desfrânări am vieţuit, Îndurate?”*%. 


După ce am dobândit conștiința păcatului şi am parcurs prima etapă a 
mişcării convertirii, începutul căinţei propriu-zise e întoarcerea credin- 
ciosului la e/ însuşi, convertirea spre el însuşi. Triodul ne îndeamnă să 
„intrăm în cămara sufletului”, căci perioada Postului Mare e un mo- 
ment deosebit de favorabil Eta a putea în sfârşit să ne „întoarcem la 
noi înşine”, să ne desprindem de amăgirile lumii, să ne eliberăm de 
replierea egoistă pe un eu exacerbat, pentru a ajunge să ne cunoaştem pe 
noi înșine prin post, asceză şi smerenie 

„De îndată ce omul se retrage dintre oameni — spune Sfântul Isaac 
Sirul — şi se concentrează în el însuși, mișcările căinţei se vor înfățişa 
de la sine în mintea sa”*”. Întoarcerea la sine constituie deja asigurarea 
întoarcerii la Dumnezeu în lacrimile căinţei şi nădejdea învierii. Concen- 
trându-se asupra lui însuşi pentru a sonda aici profunzimea păcatului său 
şi a regăsi adevărata realitate a ființei sale, credinciosul realizează deja 
scopul principal al metanoiei: el îşi întoarce inima şi, printr-o schimbare 
radicală a vizunii sale despre lume, revine în sine însuşi, lăsând risipirea 
în multiplicitatea ce caracterizează patimile“. EI regăseşte dinamismul 
originar al firii sale pentru a declanşa faza activă a căinţei: întoarcerea 
sau convertirea. 

De îndată ce şi-a dat seama de starea sa de exil şi a întrevăzut posibili- 
tatea întoarcerii la tatăl său, fiul risipitor a părăsit spontan păcatul şi pati- 
mile simbolizate de hrana porcilor”. Tot astfel, intrarea pe calea căinţei e 
şi ea marcată de o indispensabilă renunțare la păcat“, aşa cum începutul 
vieţii monahale e marcat de renunţarea la lumea patimilor”! 

Odată intrat în sine însuși și păcatul fiind părăsit, penitentul trebuie 
să-şi aşeze raţiunea judecător al faptelor sale”. „Începutul mântuirii e 
osândirea de noi înşine”, spunea avva Evagrie””. Într-adevăr, câtă vreme 
refuzăm să ne învinuim pe noi înşine şi încercăm să ne justificăm, e cu 
neputinţă să dobândim căinţa. 

Această manie a „autojustificării”, fiică a mândriei, perpetuează ati- 
tudinea protopărinţilor noştri după ce au călcat porunca lui Dumnezeu. 
Greşeala n-a atras după sine o pedeapsă imediată, ci Dumnezeu i-a pro- 
pus lui Adam să se căiască recunoscându-şi responsabilitatea în păcatul 
pe care tocmai îl săvârşise. Dar Adam a refuzat propunerea făcută de Cel 
Milostiv, şi-a tăgăduit libertatea, încercând să scape de mărturisirea lui şi 
transferând asupra Evei întreaga responsabilitate a păcatului lor comun. La 


rândul ei, Eva I-a învinuit pe şarpe şi n-a consimţit să spună: „lartă-mă!"*“. 

Justificându-se astfel neîncetat şi transferând asupra altora responsabi- 
litatea faptelor lor libere, oamenii îşi interzic intrarea pe calea duhovni- 
cească şi-şi închid întoarcerea la desfătările raiului. Ca să se deschidă din 
nou aceste uşi închise de trufie şi neascultare şi să fie primită întoarcerea, 
e aşadar absolut indispensabil să legăm de părăsirea păcatului cu fapta 
mărturisirea lui, aşa cum a făcut-o fiul risipitor care a strigat: „Am păcă- 
tuit!”, întorcându-se spre Tatăl”. Adevăratul penitent n-are de altfel nevoie 
de nici un acuzator, pentru că se face pe sine însuşi propriul său judecător“$ 
pentru a scăpa de osânda viitoare“: 


„Întoarce-te, pocăieşte-te, descoperă cele ascunse, spune lui Dumnezeu 

Celui ce ştie toate: «Tu ştii cele ascunse ale mele, Mântuitorul meu!» 

şi cântă ca David: «Miluieşte-mă după mila Ta» [Ps 50, 1]”*. 

Numai mărturisirea (exomologesis) face căinţa efectivă, dar efectul ei 
e direct proporţional cu ruşinea, însoţitoare necesară a căinței şi pedeapsă 
ce anticipează și eliberează de pedeapsa veşnică pe cel ce se căiește 
sincer“”. Mărturisirea e atât de centrală în spiritualitatea monahală încât 
termenul exomologesis va ajunge să însemne puţin câte puţin nu numai 
mărturisirea ca Sfântă Taină, ci şi exercițiul permanent al dezvăluirii 
gândurilor celor mai intime unui părinte duhovnicesc“. În mănăstiri ca 
Studiu, în fiecare zi la Utrenie, spre oda a 4-a a canonului, Sfântul Teodor 
se aşeza într-un colț retras al bisericii şi primea mărturisirea fiecăruia din 
monahii săi“. 


„Mărturisirea lucrează adevărata naștere duhovnicească, prin ea se face 
adevărata supunere, prin ea ne asigurăm o cale fără griji, dulceaţa rugă- 
ciunii, progresul, urcuşul neîncetat şi, în cele din urmă, îndumnezeirea”?. 
De mărturisire Triodul recomandă să legăm rugăciunea şi implorarea 
milostivirii dumnezeieşti. Sufletul penitent care-şi mărturiseşte păcatul 
trebuie să o facă întotdeauna strigând: „Miluieşte-mă!”S, fiindcă iertarea 
e rodul milostivirii, iar nu al căinţei, care rămâne întotdeauna insuficientă. 


„Înaintea Ta cad, lisuse: «Greşit-am ie, milostiveşte-Te spre mine!» 
Ridică de la mine lanţul cel greu al păcatului şi, ca un Indurat, dă-mi 
lacrimi de străpungere!”**. 


Schimbarea conduitei, a conştiinţei sale, a sensului şi a faptelor sale 
spre lucrurile bune mai înalte“, îl face pe om să implore iertarea lui 
Dumnezeu'f. Mai întâi el trebuie să iasă de bunăvoie de sub stăpânirea 
păcatului şi să înceapă mişcarea de întoarcere spre patria sa pentru a 
dobândi iertarea şi a fi restaurat în legea firii (kata physin)”. 

Cu concizia şi fidelitatea sa obișnuită față de învăţătura tradiţiei, Sfântul 
Ioan Damaschinul definește această dimensiune „sinergică” a metanoiei 

drept: „0 întoarcere prin asceză şi osteneli de la ceea ce este potrivnic 
firii la ceea ce este potrivit firii, de la diavol la Dumnezeu”*t. 

Prin urmare, metanoia e o întoarcere, o trecere de la întuneric la lumină 
şi o anticipare a Paştelui lui Hristos care îi vor face pe credincioşi să 
treacă „de la moarte la viaţă şi de pe pământ la cer”. Fără acest „mic 
Paşte” al căinţei, în care elanul sufletului spre întoarcerea tuturor pute- 
rilor sale spre Dumnezeu se asociază cu jertfa de bunăvoie a trupului în 
asceză şi osteneli, „Praznicul praznicelor” n-ar avea în fond nici semnifi- 
caţie, nici efect duhovnicesc real. 

Această înviere, pe care o săvârşeşte căinţa, realizează o întoarcere la 
fire, dar pe o cale mai scurtă decât cea care l-a îndepărtat pe păcătos de 
virtute”. Este „un contract cu Dumnezeu pentru o viață nou”, a cărui 
inițiativă depinde în exclusivitate de libera voinţă a fiecăruia. Căinţa e de 
neconceput fără o schimbare totală şi radicală a obişnuinţelor”, a întregii 
noastre vieţi, fără a lua hotărârea de a ne angaja pe o cale nouă: modul de 
a fi [tropos] al virtuţii“. 

Scopul ansamblului regulilor typikon-ului insistă, aşadar, pe aplicarea 
„în practică” a acestei condiţii indispensabile a căinţei, definind pentru 
credincioşi un nou mod de viaţă ritmat de asceză şi cult. Postind, omul 
accede la un mod de existenţă mai apropiat de cel al îngerilor nestrică- 
Cioşi şi experimentează încă de aici roadele duhovniceşti ale căinţei sale. 
Inversarea sensului ciclului cotidian şi al ciclului săptămânal“ nu este 
oare un semn izbitor al acestei întoarceri lăuntrice pe care trebuie să o 
realizeze fiecare? În Postul Mare timpul liturgic e un timp al metanoiei ară- 
tând că întreg cosmosul „simpatizează” totdeauna cu omul, revelându-i 
starea sa duhovnicească, atât în căderea, cât şi în ridicarea sa. 


„la aminte, cerule, şi voi grăi; pământule, primeşte în urechi glasul celui 
ce se pocăieşte lui Dumnezeu [metanoouses Theo] şi Îl laudă pe EI”. 


Fiul risipitor 


Şi îngerii se bucură de câința oamenilor“. Căci omul întreg, sinteză a 
creaţiei, îşi înfăţişează înaintea lui Dumnezeu sufletul şi trupul pentru 
a-şi mărturisi păcatul”. Așa cum fiul risipitor se întoarce la tatăl său, 
creştinul se îndreaptă în timpul Postului Mare spre cer, patria sa, pentru 
a regăsi obârşia înfierii sale în Tatăl prin Hristos. Să cităm sfârşitul 
idiomelei menţionate mai sus; 


;... Deci sculându-mă şi întorcându-mă strig către Tine: «Fă-mă ca pe 
unul din argaţii Tâi, Cel ce pentru mine Ţi-ai întins pe Cruce preacura- 
tele Tale mâini, ca să mă scoţi de la fiara cea cumplită şi cu haina cea 
dintâi să mă îmbraci, ca un Singur Multmilostiv Ip 68. 

În parabola fiului risipitor, căința se înfăţişează ca un proces în care 
omul și Dumnezeu joacă fiecare un rol necesar și de neînlocuit. Stă în 
puterea omului să coboare el însuşi şi să-şi descopere faptele sale ascunse, 
dar numai Dumnezeu încununează căinţa iertându-i păcatele şi ridi- 
cându-l din căderea sa. Pentru a folosi o imagine geometrică pe care o 
vom regăsi de mai multe ori în Triod, omul realizează o dublă mişcare de 
concentrare (întoarcere la sine) și expansiune (mărturisire) după care e 
înălţat pe axa verticală a acestei cruci rituale prin „aspirarea” sa de către har. 

Convertirea nu este însă un act solitar, ea rezultă dintr-o „sinergie” sau 
din conlucrarea omului cu Dumnezeu. Părăsind pământul străin ai pati- 
milor pentru a se întoarce la tatăl său, fiul risipitor a grăbit milostivirea 
dumnezeiască; tatăl vine înaintea sa pentru a-l primi în braţele sale: „şi 
cum era încă departe, tatăl său cuprins de milostivire a alergat și i s-a 
aruncat de găt şi l-a acoperit de sărutări”*. 

Metanoia distruge radical păcatul şi preschimbă întunericul în lumină 
datorită harului dumnezeiesc'”. Căci, fiind singurul curat şi lipsit de orice 
întinăciune, singur Dumnezeu poate ierta”!. Respectând însă libertatea 
creaturii Sale, el aşteaptă cu răbdare ca omul să săvârşească primul pas al 
acestei întoarceri, 


„Aşa zice Domnul: Nu voiesc moartea păcătosului, ci ca păcătosul să 
se întoarcă de la calea sa cea rea şi să fie viu!”?. 


Mai exact, prin Economia Sa, Hristos ne conduce la căinţă şi ne în- 
toarce la EI, fiindcă vrea să-i mântuiască pe toţi oamenii”. Penitentul se 
aseamănă oii rătăcite pe care Hristos, Bunul Păstor, vine să o caute“. El se 
aseamână „drahmei întipărite cu chipul Împăratului”, pentru restaurarea 
„chipului” şters al căruia S-a întrupat Hristos?5. Potrivit exegezei tradi- 
ționale transmise de imnografi, parabola fiului risipitor e o concentrare a 
economiei mântuirii. Graba tatălui care vine în întâmpinarea fiului său 
pocăit întinzându-i braţele, simbolizează plecâciunea Cuvântului Care 
„vine în întâmpinarea” omului căzut prin Întrupare'€. Hristos îşi întinde 
braţele Sale pe Cruce pentru a strânge întreaga umanitate și a o aduce la 
sânul Tatălui îndumnezeind-o, aşa cum tatăl parabolei îşi întinde braţele 
ca să primească cu drag pe fiul său ”. Hristos este de asemenea reprezen- 
tat şi de viţelul cel gras junghiat, obiect al bucuriei veşnice a invitaţilor la 
banchetul eshatologic. 


„Să cunoaştem, fraţilor, puterea tainei, că Preabunul Părinte, întâmpi- 
nând pe fiul cel desfrânat, care s-a întors de la păcat la casa părintească, 
îl îmbrăţişează şi iarăşi îi dăruieşte cunoaşterea slavei sale; şi veselie 
de taină face celor de sus înjunghiind viţelul cel îngrăşat; ca şi noi să 
vieţuim cu vrednicie Celui ce a junghiat, Părintelui Cel iubitor de oa- 
meni, şi Celui slăvit care S-a junghiat, Mântuitorul sufletelor noastre”'*, 

Nichifor Calist împinge detaliul exegezei până acolo, încât vede în 
veşmântul dat fiului de către tatăl său simbolul hainei de la Botez, în inel 
harul Duhului Sfânt dat prin Mirungere, în sandale, semnul restaurării 
libertăţii omului şi al biruinţei sale asupra demonilor, iar în viţelul cel 
gras Cuminecarea cu Fiul înjunghiat”, Euharistia încununând astfel atât 
căinţa fiului risipitor, cât şi alergarea Postului Mare. 


Teologia pocăinţei 


Pentru Sfântul Grigorie Palama, cele două faze ale „sinergiei” sau 
conlucrării simbolizate de această parabolă reprezintă cele două etape ale 
vieţii duhovniceşti. Convertirea, care depinde de noi, e începutul plânsului 
(penthos) sau căinței (metanoia), în timp ce întoarcerea în braţele tatălui 
marchează sfărșitul plânsului care nu mai cunoaște durerile şi chinuriles. 
Am putea transpune aceste două etape în ciclul Triodului sugerând că 
cele 40 de zile ale Postului Mare propriu-zis reprezintă elanul întoarcerii 
fiului risipitor, în timp ce Săptămâna Mare ar fi imaginea nerăbdării lui 
Dumnezeu Care vine în întâmpinarea păcătoşilor prin Economia Sa şi 
culminaţia ei: Patima-Înviere. Dar, aşa cum am remarcat deja de mai 
multe ori, teologia ortodoxă nu admite o separație strictă între natură şi 
har, între actul uman şi actul divin. Creștinul angajat pe calea îndumne- 
zeirii nu iese din natura sa, ci o restaurează în dinamismul ei originar. 
Adoptând „modul de a fi” (zropos) al virtuţii, el se conformează condui- 
tei divino-umane a lui Hristos, în care natura divină şi natura umană se 
întrepătrund desăvârşit. Primele elanuri ale câinței, care mi se par a nu 
ține decât de voința liberă a păcătosului, nu sunt în realitate posibile 
decât pentru că Economia e deja săvârşită şi Hristos a deschis deja „por- 
ţile pocăinţei”*!. Înfierea a fost restabilită de jertfa Fiului Unul-Născut“”, 
de acum înainte ne rămâne pur şi simplu actualizarea ei în timpul Postu- 
lui Mare prin faptele ascezei şi iubirii de aproapele, pentru a face din 
cele 40 de zile „micul Paşte” pe care-l sugerează definiţia Sfântului 
Ioan Damaschinul. 


„Hristos S-a făcut om chemând la pocăință pe tâlhar şi pe desfrânate. 
Suflete, pocăiește-te, că s-a deschis acum uşa Impărâţiei, şi o apucă 
înainte fariseii şi vameşii şi desfrânații pocăindu-se!”?, 


Imnografii noştri sunt atât de pătrunşi de această învățătură a periho- 
rezei şi de generalizările ei postchalcedoniene (a se vedea Sfântul Maxim 
Mărturisitorul) încât asimilează adesea metanoia cu scopul ei, care este 
întoarcerea la Tatăl şi îndumnezeirea. Pentru ei, pocăinţa e deja un har 
dumnezeiesc pe care Hristos îl dă ca efect al milostivirii Sale: 

„Doamne, Tu mi-ai pus mie, păcătosului, pocăinţa, vrând să mă mân- 

tuieşti pe mine, nevrednicul, cu mila Ta cea nemăsurată |ametreto eleei 
84 

Sou]...”. 


Harul pocăinței e comparat cu o lumină, fiindcă duce la contemplaţie 
şi ne aduce aminte de cunoaşterea lui Dumnezeutf. Dar nu numai actul 
căinţei e socotit un har, ci şi sinceritatea și autenticitatea mişcării întoar- 
cerii. Astfel, chiar şi ceea ce pare să nu depindă decât de voinţa omului e 
atribuit în definitiv lui Dumnezeu în calitate de Cauză eficientă a oricărui 
bine. De aceea, în ajunul citirii Canonului Mare, Hristos e rugat de noi ca 
să putem implora sincer milostivirea Sa: 


„Fii mie tămăduire, Făcătorule de bine şi nu mă lăsa, Mântuitorul meu; 
vezi-mă pe mine zăcând în fărădelegi şi ridică-mă [anasteson me], ca un 
Atotputernic, ca şi eu să vestesc faptele mele şi să strig Ţie: Doamne, 
mai înainte de sfârşit, până ce nu pier, mântuieşte-mă!”*”. 


Străpungerea inimii, atât de adesea asociată cu metanoia, e şi ea, într-un 
grad încă şi mai mare, socotită un har** acordat îndeosebi în timpul Pos- 
tului Mare”. 

Expansiunea harului e atât de universală încât virtuţi de mai mică im- 
portanță în Triod (numai în planul dezvoltării imnografice), cum ar fi, de 
exemplu, frica de Dumnezeu, sunt şi ele socotite daruri dumnezeieşti”, 
ba chiar şi postul însuşi, a cărui păzire duhovnicească („cu ştiinţă”) e 
considerată un har în care ne iniţiază Postul Mare”. 

În actul divino-uman al virtuţii creştine, libertatea umană, chemată să 
colaboreze cu voinţa divină prin supunerea şi ascultarea ei, proclamă 
universalitatea harului şi neputința radicală a celui ce ar vrea să fie pro- 
priul său principiu. Astfel, la începutul Postului Mare credinciosul se 
lamentează pentru că nu are nimic bun să-l ofere lui Dumnezeu: 


„Nici lacrimi, nici pocăință nu am, nici străpungere; ci Tu ÎInsuţi pe 
acestea dăruieşte-mi-le mie, Mântuitorule, ca un Dumnezeu!'*?. 


In ciuda acestei neputinţe, ridicarea este totuşi posibilă, căci iubirea îşi 
depăşeşte întotdeauna prin fire limitele, şi iubirea de oameni a lui Dum- 
nezeu compensează sărăcia noastră în fapte bune: 


„Cel ce Te-ai coborât pe pământ cu sărăcie de bunăvoie, ca să mântu- 
ieşti lumea, pentru multa milostivire, pe mine, cel ce am sărăcit acum 
de toată fapta bună, mântuieşte-mă ca un Milostiv”*. 

În planul teologiei timpului liturgic, această atotprezenţă a harului are 
drept consecinţă slăbirea dimensiunii liniare (sau dramatice) a Triodului: 
ceea ce am putea privi drept începutul vieţii ascetice, căința (dezvoltată 
mai cu seamă în Duminica Fiului Risipitor) apare deopotrivă drept scopul 

ultim al vieţii duhovniceşti. Desăvârşirea constă oarecum în a ajunge cu 
ajutorul lui Dumnezeu să ne recunoaştem în chip desăvârşit drept cei mai 
mari păcătoşi. Şi numai după ce a călcat pe urmele paşilor lui Hristos 
de-a lungul vieţii „practice”, ascetul va putea fi cinstit cu harul căinţei 
desăvârşite pentru a merge astfel „din începuturi în începuturi”. 


„Hristos pe Care L-ai iubit, maică [Maria Egipteanca], pe Care L-ai 
dorit, pe urmele Căruia ai mers, şi pe Care L-ai aflat, ţi-a dăruit pocă- 
ința ca Unul ce este singur Dumnezeu milostiv...” 


Modele de pocăință 


Sfânta Maria Egipteanca e într-adevăr unul din modelele cele mai izbi- 
toare pe care monahul trebuie să le păstreze necontenit în minte pentru 
a-şi îmboldi zelul în vederea pocâinţei. Cum ar putea deznădăjdui de 
soarta sa constatând că o păcătoasă atât de mare a găsit har la Dumnezeu 
pentru întoarcerea sa desăvârşită şi stăruința ei în căinţă şi asceză? 
Deplasarea sărbătorii Sfimtei Maria Egipteanca din ciclul Mineielor în 
Duminica a V-a a Postului Mare şi adăugarea unui canon consacrat ei la 
Canonul Mare al Sfântului Andrei Cretanul (să ne amintim că înaintea de 
cântarea Canonului Mare trebuie citită Viaza Sfintei Maria Egipteanca 
scrisă de Sfântul Sofronie) fac din această sfântă modelul prin excelență 
al dispoziţiei de pocăință la care îndeamnă Triodul. Ce alt exemplu ar 
putea arăta mai bine că, „dacă vrem”, cum îi place să repete Sfântului 
Ioan Hrisostom, nici un păcat nu va rămâne de neiertat? 

Un alt mare model de pocăință pe care-l îndrăpește îndeosebi cultul 
bizantin e tâlharul cel bun de pe cruce. Prin scurta sa mărturisire de cre- 
dinţă şi prin simplul său elan de căinţă acesta a intrat cel dintâi în rai. 


„Mic glas a slobozit tâlharul pe cruce şi mare credință a aflat. Într-o 
clipită [mia rhope] s-a mântuit, şi deschizând întâiul uşile raiului, a 
intrat în el. Cel ce ai primit pocăinţa aceluia, Doamne, slavă Ție!»%, 


Deși căinţa trebuie să fie neîncetată şi să dureze până la moarte“, în 
ochii lui Dumnezeu contează mai puţin lungimea cât intensitatea ei”. 
Acest lucru e de ajuns pentru a justifica stabilirea unui timp concentrat 
cum este Postul Mare, şi care reprezintă pentru fiecare „clipa” mărturisirii 
şi credinței tâlharului. 

Dar imnografii nu neglijează nimic pentru a însufleţi zelul penitenţilor 
şi fac apel la toate modelele scripturistice ale căinței. Din Vechiul Testa- 
ment trebuie imitată pocâința lui Manase, regele lui Iuda, care, păcătuind 
mai mult decât oricare altul (4 Rg 21, 11), a fost restabilit în împărăția 
sa după ce şi-a mărturisit păcatele şi s-a smerit înaintea lui Dumnezeu 
(2 Par 33, 12-13)%. 


„Invinuirile lui Manase ţi-ai îngrămădit cu voinţa, suflete, nu dând ca 
nişte lucruri de scârbă patimile şi înmulţind cele vrednice de ocară; 
dar râvnind acum cu căldură pocăința lui, câştigă-ți străpungere””, 


În ciuda dublului său păcat de adulter şi crimă!%, David a fost iertat 


de Dumnezeu, fiindcă n-a întârziat „să se căiască îndoit”!0l. Compunând 
psalmii de pocăință şi mai cu seamă Psalmul 50, el s-a făcut învățătorul 
pocăinței, care îndeamnă pe fiecare să-şi mărturisească păcatele şi să nu 
deznădăjduiască de bunăvoința lui Dumnezeu. 

Ninivitenii reprezintă al treilea mare exemplu de căință!*?. Aceştia au 
adăugat metanoiei postul şi doliul, astfel că exemplul lor e deosebit de 
potrivit în Postul Mare. 

Sufletul va găsi prototipuri ale pocăinţei sale şi în personajele Noului 
Testament: cananeanca'"*, femeia cu scurgere de sânge'*, desfrânata!%, 
vameșul' sau Petru care, scufundându-se în apă, a fost cat de Hristos, 
Care i-a întins mâna'%, şi a cărui Căință şi lacrimi au fost plăcute Lui după 
ce acesta şi-a tăgăduit Învățătorul!” Pe calea Postului Mare, şi îndeosebi 
în Joia Săptămânii a V-a, sufletul recapitulează, aşadar, toate modelele 
scripturistice ale metanoiei şi se străduiește să le aplice lui însuşi: 


„Ca vameşul suspin, ca păcătoasa lăcrimez, ca tâlharul strig: «Pome- 
neşte-mă, Indurate!» Ca orbul glăsuiesc: «Fiul lui Dumnezeu, deschi- 
de-mi ochii sufletului, cei arşi de răutatea vicleanului înşelăton»”!!9. 


* 


Căinţa e cea mai importantă din virtuțile dezvoltate de imnografia Tri- 
odului şi constituie aproape întreaga sa substanţă. Ea apare ca articularea 
mai multor etape: conştientizarea păcatului, întoarcerea mai întâi la sine, 
iar mai apoi la Dumnezeu, mărturisirea şi iertarea. Dar ea e constituită şi 
de un proces de conlucrare între om, care trebuie să adauge căinței asceza, 
şi Dumnezeu, a Cărui milostivire transcendentă poate face ca metanoia 
să apară drept un har şi drept piscul vieţii duhovniceşti. 

L5 Străpungerea inimii 


Pentru Părinţi, plânsul (penthos) sau întristarea după Dumnezeu se 
defineşte în principal drept doliul simţit de suflet la pierderea mântuirii 
salei, la izgonirea sa din starea de fericire?. Monahul care s-a angajat pe 
calea restaurării naturii sale trebuie să amestece această sfântă mâhnire în 
toate etapele vieții sale duhovniceşti: 


„L-a întrebat un frate pe avva Pimen, zicând: Ce voi face păcatelor 
mele? I-a zis lui bătrânul: Cel ce voieşte să se izbăvească de păcate, 
prin plâns se izbăveşte, şi cel ce voiește să agonisească fapte bune, 
prin plâns le agoniseşte. Căci plânsul este calea pe care ne-au dat-o 
nouă Scriptura şi Părinţii noștri, zicând: «Plângeţi!», căci altă cale 
decât aceasta nu este'*. 


Căință — plâns — străpungerea inimii 


Străpungerea inimii e inseparabil unită de căinţă, astfel încât separația 
lor e puţin artificială. Lacrimile care însoțesc plânsul (penthos) sunt pe- 
cetea căinţei (metanoia) şi garanția obiectivităţii ei, astfel încât penthos-ul 
a putut fi definit drept „întristarea după Dumnezeu născută de pocăință”. 
În îndemnurile sale la fervoare duhovnicească“, Triodul adaugă întot- 
deauna căinței plânsul, fiindcă lacrimile pocăinţei adapă sufletul pentru 
a-l face să înflorească toate virtuțile. 


„Să nu mă blestemi, Mântuitorule, ca pe smochinul cel neroditor pe 
mine păcătosul, ci dă-mi iertare adăpându-mi sufletul ani mulţi cu 
lacrimi de căinţă, ca să-Ţi aduc roadele faptelor milostivirii!”6. 


Chiar dacă socotește că nu are puterea sau curajul de a face „roade 
vrednice de pocăință” prin asceză şi stăpânirea patimilor, monahul cere 
totuşi de la Dumnezeu să dobândească măcar „inima înfrântă” a profetului 
împărat, ca să-l aducă în chip de jertfă bine-plăcută Postul său Mare. 

Necesitatea unei străpungeri neîncetate 


Zdrobirea inimii care aduce cu sine străpungerea nu se limitează la 
timpurile tari, cum este Postul Marc, ci trebuie să-l însoţească pe creştin 
până la moarte; chiar şi după ce i s-au iertat păcatele sale, acesta trebuie 
să-şi plângă fecioria pierdută şi cicatricea care rămâne chiar şi după vin- 
decarea rânii sales. „Plângeţi neîncetat” e cuvântul de ordine al ascezei 
răsăritene începând de la Părinţii pustiei”. Ca şi rugăciunea, lacrimile 
trebuie să fie neîncetate până în clipa în care părăsim această lume pentru 
a ne întâlni cu Mirele". Toţi trebuie să plângă neîncetat, dar mai cu seamă 
cei ce au ales viaţa singuratică. Lacrimile apar drept semnul distinctiv al 
anahoreţilor. Prin ele aceştia au transfigurat cosmosul făcând din deșert 
un nou paradis, cum se cântă cu ocazia sărbătorilor sfinţilor asceţi: 


„Prin curgerile lacrimilor tale nerodirea pustiului ai lucrat, iar prin 
suspinele tale cele din adânc însutit roditoare ai făcut ostenelile tale 
şi te-ai făcut luminător strălucind lumii prin minuni, cuvioase (N), pă- 
rintele nostru, roagă-te lui Hristos Dumnezeu să mântuiască sufletele 


noastre”!!. 


Rodul pe care-l produce deşertul e harul îndumnezeitor al virtuţii ce 
însoţeşte jertfa de ardere de tot în care fiecare trebuie să se prefacă pe 
sine însuşi prin asceză și pocăință. „Curgerile lacrimilor tale au adăpat 
pustia toată făcând-o să înflorească pentru noi roadele pocăinţei”, se 
spune despre Sfânta Maria Egipteanca'?. 

Pentru spiritualitatea chinovială şi liturgică, plânsul şi lacrimile nu au 
mai puţină importanţă. Iar în timpul condensat al Postului Mare ascetul 
este îndemnat neîncetat să practice străpungerea inimii, sau mai exact să 
se roage pentru a o dobândi, pentru a putea înainta pe calea ce duce spre 
piscul virtuţii. Vremea pocăinţei este, aşadar, în chip necesar, vremea 
străpungerii!*, de aceea încă de la deschiderea Triodului credinciosul 
trebuie să imite rugăciunea şi suspinele vameşului, ca să poată intra în 
Postul Mare amestecând în postul său lacrimile căinţei: 


„Sosit-a vremea virtuţilor, Judecătorul e la uşă, să nu-L facem să aş- 
tepte, ci veniţi, postind, să-l aducem lacrimi de străpungere şi faptele 
milostivirii strigând: «Am păcătuit mai mult decât nisipul mării, ci, 
Tu, Slobozitorule, lasă și iartă toate tuturor, ca să dobândim cununa 
nestricăcioasă!y”"?. 


Temei hristologic şi biblic 


Străpungerea îl urmează pe monah în tot Postul Mare, căci fără ea e cu 
neputinţă să ajungem cu vrednicie la contemplarea Patimii făcătoare de 


74 


viaţă şi să ne îmbrăcăm, prin urmare, în Hristos „prin al doilea Botez”. 


Pentru Sfântul loan Scărarul legile ascezei sunt deja o participare la 
Patima lui Hristos: 


„Izvorul apelor lacrimilor se naşte din lemn, adică din răstignirea tru- 


pului cu patimile şi poftele lui”$. 


Şi aici, ca la toate virtuțile pe care le trecem în revistă, „viaţa în Hristos” 
şi alipirea intimă de Dumnezeul-om sunt în centrul oricăror biruinţe asu- 
pra lumii patimilor. 

Ca şi în cazul metanoiei, imnografii se complac în a desfăşura înaintea 
credincioşilor numeroasele şi emoţionantele exemple scripturistice de 
străpungere a inimii. Ei îndrăgesc îndeosebi modelul femeii păcătoase 
care a venit să-L ungă pe Hristos cu mir scump în care şi-a amestecat 
lacrimile, ştergând picioarele Învățătorului cu părul capului ei. Recunos- 
cându-și păcatul şi mărturisindu-l înaintea lui Hristos, fiecare penitent se 
întoarce la sine şi năzuieşte spre iertarea pe care a primit-o aceasta: 


„Dă-mi lacrimi, Dumnezeule, ca oarecând femeii păcătoase, şi mă în- 
vredniceşte a uda picioarele Tale care m-au izbăvit din calea rătăcirii, 
şi să-Ţi aduc mir cu bună-mireasmă: viață curată prin pocăință agoni- 
sită, ca și eu să aud doritul Tâu glas: «Credinţa ta te-a mântuit, mergi 
în pace!y”. 


Lacrimile, participare a trupului la căință 


Ar fi cu totul eronat să vedem în curgerea lacrimilor o expresie senti- 
mentală a căinței; e vorba mai degrabă de o adevărată „teologie a lacri- 
milor” absolut fundamentală pentru înţelegerea spiritualităţii bizantine 8. 
Aceste lacrimi duhovniceşti manifestă participarea trupului la căință şi 
restabilesc unitatea ființei umane divizată de patimi. În cele din urmă nu le 
putem înţelege sensul decât situându-le în contextul general al teologiei 
transfigurării şi împărtăşirii trupului de îndumnezeire, aşa cum a 
fost ea exprimată de Sfântul Grigorie Palama cu ocazia polemicii sale cu 
umaniștii!”, 


„Aşa cum orice păcat pe care-l săvârşeşte omul e în afară de trup, în 
vreme ce desfrânatul păcătuieşte în însuși trupul său [/ Co 6, 18], 
fiindcă întinăciunea vine de la trup, tot aşa şi orice faptă bună pe care 
o face omul e în afară de trup, pe când acela care plânge îşi curăță 
trupul şi sufletul său; căci venind de sus lacrimile spală şi sfinţesc tot 
trupul, spunea un bătrân”. 


După Sfântul Andrei Cretanul, metanoia poate fi legată de suflet, iar 
penthos-ul de trup?!. Dar expresia „străpungerea inimii” (katanyxis kar- 

dias)”” pe care o folosesc uneori imnografii exprimă bine faptul că din 
inimă, obârşia şi centrul ființei noastre, țâşnesc lacrimile şi prin ele sufle- 
tul şi trupul se reunesc „în inimă”. Aceste lacrimi joacă un rol central în 
viaţa duhovnicească şi reprezintă criteriul principal al discernământului. 
Astfel, pentru Isaac Sirul, lacrimile sunt „hotarul dintre trupesc şi duhov- 
nicesc”%. 

Puterea lacrimilor duhovniceşti este redutabilă, fiindcă manifestă în- 
treaga putere curâţitoare a pocăinţei. Ele sunt „potopul ce cade asupra 
păcatului şi curățirea lumii”. Ele înmoaie asprimea şi insensibilitatea 
sufletului? şi din „inima de piatră” fac o „inimă de carne”25. Apele 
lacrimilor sting „cuptorul patimilor” şi au chiar puterea uimitoare şi 
paradoxală de a stinge până şi focul gheenei: „Să stingem prin scurgerile 
lacrimilor văpaia cea nestinsă” se cântă de exemplu în Săptămâna a III-a 
a Postului Mare. 


Lacrimile şi al „doilea Botez” 


Pentru a ne curâţi de lepra păcatului, trebuie să ne cufundăm în baia 
lacrimilor”?. Analogia între apa scăldătorii baptismale şi apa lacrimilor 
s-a impus întotdeauna autorilor duhovniceşti, pe urmele cărora Triodul 
ne învaţă că prin curâţirea de păcatele săvârşite după Botez, lacrimile ne 
fac să regăsim curăţia pe care o are neofitul ieşind de apa Botezului, şi 
spală haină de lumină pe care acesta a îmbrăcat-o atunci: 


„Cu tină mi-am amestecat mintea, eu, ticălosul. Ci spală-mă, Stăpâne, 
în baia lacrimilor mele, mă rog Ţie, albă ca zăpada făcând haina trupu- 
lui meu!”"%0, 


Străpungerea ca şi căința e o restaurare a harului Botezului. Dar mai 
exact decât aceasta, ea este un adevărat al „doilea Botez”, un „Botez al 
lacrimilor” indispensabil mântuirii”. 


„Deşi cuvântul e îndrăzneţ, izvorul lacrimilor duhovniceşti e mai mare 
decât Botezul. Deoarece acela ne curățeşte de păcatele noastre de mai 
înainte, iar acesta, de cele de după aceea. Şi primindu-l pe acela toţi 
pe când eram prunci, ne-am întinat după aceea; prin acesta însă l-am 
curățit şi pe acela. Dacă [al doilea Botez] acesta nu s-ar fi dăruit de 
Dumnezeu oamenilor din iubire de oameni, cu adevărat rari ar fi cei ce 


se mântuiesc”?, 


După Sfântul Grigorie Teologul, acesta al doilea Botez al lacrimilor e 
mult mai greu decât cel dintâi și poate fi dobândit numai cu preţul unui 
adevărat martiriu: prin asceză şi pocăință”. Dar pentru autorii duhovni- 
ceşti bizantini ulteriori el s-a afirmat drept adevăratul Botez, primul Botez 
nefiind decât arvuna lui şi la care trebuie să ajungem neapărat". Pentru 

Sfântul Simeon Noul Teolog, de exemplu, numai în lacrimi dobândim 
efectiv pe Duhul Sfânt şi luminarea ultimă: 


„În primul Botez apa e simbolul lacrimilor, iar untdelemnul Ungerii 
preînchipuie ungerea lăuntrică a Duhului; dar al doilea Botez nu mai e 


preînchipuirea adevărului, e adevărul însuşi”*?. 


Lacrimile şi suspinele unei inimi înfrânte unite cu smerenia ne fac să 
ajungem, ca şi vameşul, la milostivirea lui Dumnezeu: 


„Ca vameşul suspin şi cu tânguiri neîncetate mă apropii acum, Doamne, 
de milostivirea Ta. Miluieşte-mă şi pe mine, cel ce îmi petrec acum 
viața întru smerenie!"*€. 


Această adevărată „apă vie” în care se scaldă nu numai faţa, dar şi făp- 
tura întreagă a credinciosului, îi asigură ungerea împărătească ca unui nou 
David” şi îi deschide cerul”. Ca și căinţa, străpungerea e o înviere duhov- 


nicească“”, un Paşte tainic care ne face „să trecem de la pământ la cer”% 


rămânând în această lume. „Dumnezeiasca lumină a străpungerii”“! care 
strălucește din faţa scăldată de lacrimi a ascetului e, aşadar, o anticipare a 
luminii şi bucuriei pe care o va cunoaşte când va prăznui, împreună cu 


îngerii şi sfinţii, Paştele veşniciei. 


Două feluri de lacrimi 


În principal, de la Sfântul Isaac Sirul încoace, autorii duhovniceşti dis- 
ting două trepte în străpungerea inimii, aşa cum o fac şi pentru celelalte 
virtuți pe care le-am studiat”. 


„Între lacrimi unele sunt arzătoare, iar altele care îngraşă. Toate lacri- 
mile, care vin din căinţă şi mâhnirea inimii şi care curg din pricina 
păcatelor, uscă trupul şi-l ard [...]. La aceste lacrimi ajunge în chip 
necesar orice om şi prin ele i se deschide o uşă spre cea de-a doua 
treaptă care e mult mai aleasă: fiind semnul primirii milostivirii. Care 
e [acest semn]? Lacrimile care țâşnesc din cunoştinţă îngraşă trupul şi, 
curgând de la ele însele, nu e în ele nici o silă, ba chiar îngrașă trupul 
şi chipul feţei se preschimbă [...]. Ele se revarsă pe toată faţa în tăcerea 
gândurilor, Trupul primește un fel de hrană şi veselia se întipăreşte pe 
față...”". 


Pe prima treaptă a „lacrimilor ascetice”, străpungerea ține de frica lui 
Dumnezeu, iar lacrimile mijlocesc pentru penitent ca el să fie izbăvit de 
pedeapsă“. Legate de ostenelile „făptuirii”, ele sting irascibilitatea ((hy- 
mos), aduc blândeţea şi fac ca monahul să înainteze cu râvnă pe calea 
împlinirii poruncilor”. Lacrimile celei de-a doua trepte, lacrimile iubirii 
şi bucuriei“, nu mai depind de eforturile omului“. Ele sunt provocate 

de Dumnezeu fără osteneală şi în mod imprevizibil“5. Aceste lacrimi 
„duhovniceşti” sau luminoase însoțesc treapta superioară a smereniei sau 
„smerenia dumnezeiască” şi încununează viața duhovnicească. Acest dar 
e foarte rar şi pur gratuit, de aceea era inutil ca el să fie menţionat în 
cateheza duhovnicească a Triodului, legată în chip esenţial de „treapta 
făptuirii”, Imnografii noştri urmează, aşadar, tradiția duhovnicească cea 
mai veche, cea a Părinților pustiei, care rămâne şi ea extrem de discretă 
în ce priveşte darul lacrimilor superioare”, preferând să insiste asupra 
strânsei legături între căinţă şi străpungere pe treapta lor ascetică. 


Darul lacrimilor în Triod 


Noţiunea „darului lacrimilor” a putut fi aplicată însă şi străpungerii 
concepute ca efect al harului dumnezeiesc în cei aflați pe prima treaptă a 
plânsului: potrivit principiului general că omul nu poate face nici un bine 
fără a-l primi de la obârşia binelui. De aceea, în mod mai radical decât 
pentru căință, Triodul socoteşte plânsul (penrhos) drept un dar dumneze- 
iesc pe care numai Hristos îl poate acorda. 


„Cu izvoarele milostivirii Tale, Îndurate, curățeşte-mi inima mea cea 
întinată de muşcarea păcatului, şi mă învredniceşte, Hristoase lisuse, a 
. A_a . , 3350 
izvori râuri de străpungere [potamous kanyxeos pegazein me]. 


Atunci când se cufundă ca şi Petru în oceanul păcatelor sale, păcătosul Îl 
roagă pe Hristos să-i întindă mâna ca să-l ridice la lumina străpungerii”!. 
Pentru Triod, plânsul are un temei esenţial hristologic. El nu este cu 
putință decât ca o consecință a Economiei care a culminat în Patimă. 
Potrivit unei imagini sugestive, „izvorul lacrimilor”? a curs din coasta 
străpunsă a lui Hristos pe Cruce, făcând să înflorească viaţa şi deschizând 
astfel calea restaurării tuturor celor al căror suflet e secătuit de păcat”. 
În alte texte, curățindu-se mai înainte în baia lacrimilor sale, ascetul se va 
învrednici să participe duhovniceşte la „Spălarea picioarelor” din Joia 
Mare şi să contemple astfel adevărata Înviere“. 

Ca şi oricare altă virtute, plânsul (penthos) rezultă dintr-un proces 
sinergic. Fiindcă harul străpungerii nu e acordat decât pe măsura liberei 
colaborări a omului prin ostenelile ascetice ale Postului Mare cu lucrarea 
dumnezeiască, cu planul mântuitor al lui Dumnezeu în ce ne priveşte: 


„Cel ce ne-ai dat vremea postului ca să ne întoarcem şi să nu pierim, 
Cuvinte al lui Dumnezeu, învredniceşte-ne pe toţi să ne facem bine- 
plăcuţi ie şi cu străpungere fierbinte [herme katanyxei] să-Ţi slujim, 
Hristoase, ca femeia păcătoasă cea înțeleaptă, care pentru mir şi pentru 
vărsarea lacrimilor celor fierbinţi oarecând a dobândit iertare de 


greşeli”55, 

Pentru autorii noştri, virtuțile vieţii „practice” nu se înlănţuie într-o 
ordine necesară şi o succesiune liniară, metanoia nu precedă cu necesi- 
tate străpungerea, aşa cum smerenia are privilegiul exclusiv de a fi întâia 
virtute. Dar, potrivit punctului de vedere adoptat asupra progresului duhov- 
nicesc, Părinții şi autorii Triodului vor putea modifica ordinea enume- 
rării afirmând despre mai multe virtuţi că sunt puncte de plecare sau, din 
contră, culmea vieţii duhovniceşti, fâră ca aceasta să fie o contradicţie. 
De exemplu, în vreme ce ni se spunea că lacrimile vin din căință, anumite 
cântări din Triod îl îndeamnă pe penitent să-L roage pe Hristos să-i dea 
mai întâi harul străpungerii, ca să se poată căi şi pregăti cu vrednicie 
pentru luminarea pascală. 


„Izvorule al milostivirii, dă-mi acum străpungere şi suspine, ca să-mi 
plâng noianul cel fără de margini al răutăţilor mele!”56. 


Prima treaptă a lacrimilor, „lacrimile ascetice”, va putea fi privită şi 
drept o imagine a treptei superioare a plânsului şi o anticipare a bucuriei 
veşnice a celor aleşi. Într-adevăr, pe toate treptele, străpungerea se dove- 
deşte inseparabilă de bucuria eshatologică, în aşa fel încât nu i se pot 
acorda decât denumiri antinomice, de exemplu „plâns făcător de bucurie” 
(charopoios penthos) sau „străpungere bucuroasă-tristă” (charmolype 
katanyxis)”. 

Jalonând cu lacrimi calea Postului Mare, monahul va ajunge la bucuria 
Paştelui. Sau, mai bine zis, trăind toate zilele în această stare de „dure- 
roasă bucurie”, el va destrăma haina de doliu a naturii umane căzute pentru 
a îmbrăca veşmântul dumnezeiesc al „adevăraţilor creştini”S* şi a celebra 
astfel întreg Postul Mare ca pe un Paşte neîntrerupt, după cum spune 
Sfântul loan Scărarul: 


„Cel ce înaintează spre Dumnezeu într-o străpungere neîncetată nu 


încetează să prăznuiască fiecare zi ca pe o sărbătoare”. 

Concluzia Părții | 


Virtuţile pe care le-am analizat reprezintă principalele teme ale cate- 
hezei imnologice a Triodului. Rapidul lor studiu ne-a permis să ne apro- 
piem de ceea ce poate însemna „modul pocăinţei”: acest nou mod de viață 
centrat pe întoarcere și „răsturnarea” conduitei. Ici şi colo se pot găsi 
menţionările altor virtuţi, ca de exemplu iertarea ocărilor, blândeţea, fecio- 
ria“, grija de a nu sminti pe aproapele“! şi, mai cu seamă, lepădarea care 
e însăşi obârşia ascezei?. Căci, în definitiv, pentru a tămădui sufletul în- 
tinat de păcat”, trebuie practicate simultan toate poruncile şi toate virtuțile. 


„Treime sfântă şi închinată, păzeşte-ne întregi şi fără pată pe noi, cei 
ce săvârşim acum postul celei de-a treia săptămâni, ca să trecem cu 
vrednicie și celălalt care urmează şi să săvârşim toate poruncile Tale, 
ca aşa urmând, să ajungem astfel fără osândă a vedea slăvita Inviere 
aducându-Ţi cântare de laudă!”*. 


Astfel, în practică virtuțile nu pot fi realizate independent una de cea- 
laltă. „Avva loan [Colov] a spus: Vreau ca omul să aibă o părticică din 
toate virtuțile”. Dând în timpul Postului Mare rolul principal căinței şi 
postului, pentru a ajunge la Paşte trebuie să desfăşurăm toate virtuțile 
deopotrivă. 


„Cuvinte, Care ai fost întins pe Cruce, adunând cele ce erau depărtate 
de la Tine, înălțând gândul meu din gunoiul patimilor, cu tot felul de 
virtuți îmbogățeşte-l dând inimii mele frica de Tine cea preacurată şi 
sufletului meu dragostea cea desăvârşită, care mă desparte de dragos- 
tea cea trupească; ca să plac Ţie în aceste zile prin post, prin rugăciune 
şi cerere, şi să văd în chip luminos ziua Învierii Tale, primind mare 
mila Ta”$6. 


Aşa cum s-a văzut cu fiecare din virtuțile principale ale catehezei Tri- 
odului, practica acestora, ce îngăduie înălțarea omului căzut și curățirea 
sa înainte de participarea tainică la Patima-inviere, nu e cu putință decât 

pentru că Economia lui Hristos e deja realizată. Crucea e principiul 
nemijlocit al virtuţilor şi, invers, toate virtuțile converg în participarea 
mistică a celui ce le practică la Patima lui Hristos“. În Hristos şi înde- 
osebi în Crucea Sa sunt concentrate şi aduse la desăvârşirea lor toate 
virtuțile, căci, „fiinţa tuturor virtuţilor e Domnul nostru lisus Hristos 
Însuşi”, spunea Sfântul Maxim Mărturisitorul“. Astfel, scopul principal al 
catehezei Triodului e acela de a arăta că pentru a ne pregăti cu vrednicie 
de Paştele duhovnicesc şi de comuniunea integrală cu Hristos Cel înviat, 
trebuie, aşa cum spune Sfântul Grigorie din Nazianz cu referire la Paştele 
iudaic, să stropim cu sângele Mielului usciorii porților făptuirii, pentru 
ca acestea să se poată deschide la mişcările contemplaţiei”. Virtuţile, 
cum sunt căința, gândul la moarte, smerenia, blândeţea etc. au, aşadar, o 
natură profund mistagogică făcându-l pe credincios să pătrundă încă din 
timpul celor 40 de zile ale Postului Mare în taina unirii intime cu Hristos 
Şi dau deja catehezei caracterul unui al „doilea Botez”. 

Partea a II-a 


Căile restaurării: 
asceza şi rugăciunea 
Studiul Typikon-ului 


IL.A Postul şi înfrânarea 


ILA.I Asceză şi cult 


Influenţa decisivă a monahismului în istoria constituirii Triodului (ca 
în întregul cult bizantin de altfel) evidenţiază un punct central: imposibi- 
litatea radicală a separării cultului de asceză. Desigur, sărbătorile bizan- 
tine debordează de lumină teofanică şi ceea ce ştim despre aşa-numitul 
oficiu asmatikos [cântat] al catedralei Sfânta Sofia atestă dominanta pas- 
cală a cultului la Constantinopol. Dar dezvoltările ulterioare ale tradiției 
liturgice vor evidenția învățătura potrivit căreia nu putem ajunge la Înviere 
decât trecând mai înainte prin Cruce: „Căci prin Cruce a venit bucurie la 
toată lumea”, spune rugăciunea Ceasurilor Paştelui repetată în toate 
duminicile de peste an după lectura Evangheliei Învierii şi înainte de 
canonul celor 9 ode. 

Fără asceză, adică fâră curățirea persoanei prin lupta împotriva pati- 
milor şi prin răstignirea duhovnicească, bucuria sărbătorilor ar rămâne 
lumească, n-ar putea fi întemeiată pe bucuria veşnică a celor ce au trecut 
„de la moarte la viață”. A separa studiul cultului de ansamblul tradiției 
ascetice ortodoxe ar însemna, aşadar, a opera o primejdioasă abstracție 
care, mai cu seamă în cazul Triodului, ar risca să ne facă să pierdem 
esențialul: legătura imnografiei şi a ciclului sărbătorilor cu zypikon-ul şi 
prescripţiile monahale. 

De altfel, pentru tradiția ortodoxă, viaţa ascetică nu e decât prelungi- 
rea vieţii primite în Sfintele Taine?. Monahul e un adevărat preot al unei 
liturghii mistice. În sanctuarul inimii sale, el îi aduce lui Dumnezeu „jertfe 
de bună-mireasmă”: posturile, privegherile şi psalmodiile, pentru a se 
împărtăși de Duhul Sfânt”. Scopul monahului e de a fi un model, o icoană 
a vieţii creştine şi, pentru aceasta, el trebuie să se transforme radical 
într-o ființă liturgică: „Misterul liturgic (preamărirea lui Dumnezeu şi 
sfințirea creaturii în moartea-înviere a lui Hristos) e asumat de monah 
drept conţinut al vieţii sale şi model radical al contemplaţiei lui”*. leşind 
din biserică, el continuă singur în chilie aceeaşi liturghie ca aceea a 
întregii Biserici. Prin pravila sa privată şi rugăciunea sa interioară, el intră 

în „taina” adevăratei Biserici, se face contemporan cu apostolii şi muce- 
nicii şi concetăţean cu îngerii. „Monah este cel despărțit de tot şi unit cu 
toți”, învăţa avva Evagrie”. „Canonul” de rugăciune privat e, de altfel, 
adesea codificat și indicat în urma oficiilor comunitare în aşa-numitele 
typika liturgico-monahale, ca, de pildă, în acela al mănăstirii Evergetis din 
Constantinopol“. Typikon-ul Sfântului Sava cel Sfinţit precizează care anu- 
me trebuie să fie ocupațiile celor ce doresc să rămână în chilie: muncă 
manuală, lectură, recitarea psalmilor, lăsând precizarea exactă a folosirii 
timpului pe seama discernământului celui mai mare”. 

După un typikon studit rus, monahii trebuie să împlinească trei funcţii 
liturgice: preamărirea lui Dumnezeu prin slujbele din biserică şi din chi- 
lie, adoraţia Lui prin rugăciunea curată, şi lauda Lui prin ascultarea şi 
lepădarea cotidiană de voia propriet. 

Însăşi structura materială a mănăstirii e rânduită în întregime în vede- 
rea rugăciunii. E o veritabilă „liturghie în piatră”: „Mănăstirea e sălaşul 
Duhului Sfânt şi în ea sufletele sfinţilor părinți împreună cu cetele înge- 
rilor lovesc zi şi noapte chimvalele corurilor lor cântând Dumnezeirii 
Întreit-ipostatice cântarea întreit-sfântă [Trisaghionul]”"". 

Pe de altă parte, pentru a nu răstălmăci funcţia reală a regulilor ce vor 
fi menţionate în paginile ce urmează, trebuie remarcat că în tradiţia orto- 
doxă typikon-ul nu are valoarea unei simple colecţii de rubrici, ci e mai 
degrabă garanţia şi mărturia tradiției vii. „Aici — spune preotul Alexander 
Schmemann — a ascuns odinioară Biserica comorile iubirii de înțelep- 
ciune şi ale cunoaşterii ei practice a lui Dumnezeu”! De exemplu, pres- 
cripţiile pe care le dă rypikon-ul cu privire la post sunt privite mai puţin 
ca nişte reguli rigide cât ca nişte instrumente ale unei adevărate „ştiinţe 
duhovnicești”, ştiinţă care pare de altfel cu atât mai venerabilă, cu cât 
lectura vieții sfinților sau a scrierilor filocalice îi confirmă eficacitatea 
şi-i angajează pe credincioşi în practica ei liberă, fără fi fost constrânşi în 
vreun fel la aceasta. 

Vom vedea în paginile ce urmează că funcţia 7ypikon-ului posturilor şi 
slujbelor din timpul slujbelor Postului Mare constă tocmai în stabilirea în 
practică a „modului pocăinţei”. Acest nou mod de existență potrivit vir- 
tuții, pe care rapidul studiu al temelor catehezei imnografice ne-a permis 
să-l definim ca un timp al purificării şi mortificării patimilor în aşteptarea 
învierii spre nepătimire, este deja un timp pascal, în care învierea e în 
secret prezentă în bucuria pe care o oferă lacrimile căinţei, în ciclul cotidian 
al slujbelor, în sânul fiecăreia dintre ele şi în postul însuşi. Astfel că 
asceza şi bucuria nu pot fi separate, fiindcă virtutea e şi ea un act divino- 
uman. 

IL.A.2 Infrânarea 


Am văzut mai sus că patima se defineşte drept un ataşament „iraţional” 
față de trup'?. Nu că acesta ar fi rău prin fire, dar el a fost creat pentru a 
sluji sufletul, iar nu pentru a-i impune legea sa. Patima sau, mai exact 
aici, neînfrânarea (akrasia) e o răsturnare a ierarhiei și ordinii naturale 
sau fireşti a lucrurilor. Pentru a restaura natura sau firea lui Adam va tre- 
bui, aşadar, neapărat regăsită această ordine naturală a supunerii trupului 
față de suflet. Acesta e şi scopul exerciţiilor ascetice ale Postului Mare: 
să impună treptat trupului dominaţia sufletului, să smerească trupul pen- 
tru a-l elibera din sclavia patimilor? , „înfrânând mișcările cărnii”!* prin 
rațiune (adică prin regulile ascetice transmise de tradiţie). 


„Fără asceză şi fâră o strictă înfrânare — spune Sfântul Maxim Mărtu- 
risitorul — e cu neputinţă celui ce se nevoieşte în evlavie să subjuge 
patimile cărnii'”5, 


Căci „trupul prosperă în măsura în care sufletul slăbeşte şi sufletul 
prosperă în măsura în care trupul slăbeşte”"S. Asceza este calea prin care 
revenim în raiul închis de Adam", dar ea este o cale lungă şi dificilă care 
cere ştiinţă şi răbdare în osteneli. Dat fiind că munca a devenit legea 
umanității căzute (Fc 3, 17) şi chiar şi cei care vor să trăiască potrivit 
lumii trebuie să se ostenească în cursa lor spre plăceri, cu atât mai mult 
„munca duhovnicească” cere sudori pentru a putea dobândi odihna în lu- 
mea de dincolo'$. După Triod, pentru a ajunge la această odihnă, trebuie 
să „răstignim” aici duhovniceşte trupul şi patimile lui ca să biruim îm- 
preună cu Hristos asupra legii morţii înscrise în trup. 


„Să ne răstignim mădularele prin înfrânare, să fim treji întru rugăciuni, 
precum este scris [/ Prr 4, 7], şi să vieţuim pe urmele Celui ce a pătimit 
şi patimile le-a omorât”!*,. 


Asceza creştină rămâne profund hristologică, iar finalitatea ei e de a-l 
face pe credincios să intre în „viaţa în Hristos”. Potrivit Sfântului Maxim, 

Hristos a răsturnat şi zdrobit prin Economia Sa cercul infernal al plăcerii 
şi durerii de care era înlănţuit omul de la Adam încoace. Dat fiind că 
omul a fost condamnat la moarte şi stricăciune din pricina unei plăceri 
nedrepte, el a revenit la viaţa adevărată şi s-a putut înălța spre îndumne- 
zeire prin Hristos Care a luat asupra Sa de bunăvoie durerea şi moartea 
pentru a deschide astfel umanității calea adevăratei plăceri, duhovnicească 
şi veşnică. Aşa cum s-a remarcat adesea, Paştele marchează o veritabilă 
„răsturnare a polilor” existenței: graţie Învierii, durerea a încetat de a 
mai fi consecinţa păcatului şi semnul distinctiv al condamnării, pentru a 
deveni principiul fericirii în asceza liber consimțită. 


„Când Adam a încălcat porunca dumnezeiască, plăcerea a devenit 
obârşia naşterii oamenilor şi durerea capătul lor, căci prin plăcere vine 
sămânţa şi prin durere moartea. Dar Hristos, făcându-Se ascultător, a 
dat oamenilor o altă naştere, duhovnicească, a cărei obârşie e durerea 
ostenelilor virtuţii, iar capăt plăcerea şi odihna. De aceea, vrând să se 
întrupeze, nu S-a născut după sămânță, căci n-a îndurat moartea care 
vine prin durere ca o pedeapsă a plăcerii, ci pentru noi, cei osândiţi, 
ca moartea Sa să se facă moartea morţii noastre şi să lucreze nemu- 


rirea "20, 


Supunând trupul, înfrânarea ușurează sufletul, îl eliberează de obsta- 
colele care stau în calea lui şi îi dă aripi pentru a putea urca la cer prin 
rugăciune?!. Fiindcă asceza e uşa contemplaţiei, iar imnografii Triodului, 
credincioși tradiţiei duhovniceşti, nu separă niciodată „făptuirea” (prakzike) 
de „contemplaţie” (/heoria). 


„Priveghează, suflete al meu, şi te fă puternic ca marele între patriarhi 
[Iacob], ca să dobândești făptuirea împreună cu cunoștința [praxin me- 
(a gnoseos], ca să te faci minte văzătoare de Dumnezeu |nous horon 
Theon, etimologia cuvântului /srae/ = bărbatul care vede pe Dumne- 
zeu], să ajungi prin contemplaţie în întunericul nepătruns |/on adyton 
gnophon en theoria) şi să te faci neguţător bogat [ef. Mt 13, 45%. 


Ascetul nu „ucide trupul”"*, ci se străduieşte să convertească puterea 


dorinţei înlănțuite de trup şi de pământ în putere a dorinţei întoarsă spre 
Dumnezeu şi spre cer. 


„Aşadar, pentru ca sufletul nostru să privească cât mai liber şi neîmpie- 
dicat spre plăcerea dumnezeiască şi fericită, el nu se va mai întoarce 
spre nici un lucru pământesc, nici nu va mai lua parte la plăcerile vieții 
obişnuite, ci va transfera puterea dragostei sale [erotică] de la lucrurile 
trupeşti spre contemplaţia inteligibilă şi imaterială a Binelui”?*. 


Asceţii luaţi de acum înainte drept modele ale efortului spiritual al 
Postului Mare au realizat în chip desăvârşit această cale a restaurării 
„asemănării” cu Dumnezeu unind asceza şi contempiaţia. 

„Sufletul cel după chipul [to kat'eikona] [lui Dumnezeu] ferindu-l 
nevătămat, şi mintea prin nevoință făcând-o stăpână |noun hegemona] 
peste patimile cele pierzătoare, aţi urcat pe cât a fost cu putinţă la 
după asemănarea |eis to kat'homoiosin] [cu Dumnezeu]. 

Căci vitejeşte siluindu-vă firea [ren physin ekbiasamenoi], v-aţi 
nevoit să supuneți ce e mai râu la ce e mai bun şi trupul să-l faceți rob 
duhului. Pentru aceasta, sihaştrilor, v-aţi arătat înălțimea vieţuirii 
monahiceşti, cetăţeni [polistai] ai pustiei, alergători iscusiţi şi dreptare 
adevărate ale virtuţilor. 

Şi acum, preacuvioșşilor, oglinzile fiind sfărâmate, vedeţi curat 
[epopteuete] în ceruri Sfânta Treime, rugându-vă nemijlocit pentru cei 
ce cu credință şi cu dragoste vă cinstesc pe voi”2. 


Dacă pentru Sfântul loan Scărarul asceza e o „silă necontenită a firii”"$, 


aceasta nu trebuie înțeleasă ca o ordine „supranaturală” impusă naturii 
umane. Ea nu adaugă nimic „chipului”, ci corectează numai înclinarea 
spre patimă pe care stricăciunea moştenită de la Adam şi iubirea pentru 
trup i-au impus-o împotriva naturii sale (para physin). Asceza asociată 
cu metanoia restaurează persoana umană în integritatea ei, în elanul ei 
dinamic spre dobândirea asemănării (îndumnezeirii) şi, curățindu-se de 
patimile ei, face ca virtuțile să apară de la ele însele. Căci, potrivit Sfân- 
tului Maxim Mărturisitorul, „virtuțile sunt naturale”: 


„Dorinţa şi ostenelile ce urmează s-au adăugat în cei iubitori de virtute 
numai spre depărtarea înşelăciunii ce se introduce prin simțuri în 
suflet, iar nu pentru a introduce virtuțile ca pe ceva nou, din afară. 
Căci ele sunt în noi din creaţie. De aceea, îndată ce se înlătură pe 
deplin înşelăciunea, sufletul arată strălucirea virtuţii [fes kata physin 
aretes]. Căci cel ce nu e fără minte e cuminte, şi cel nefricos sau cute- 
zător e bărbătesc; cel nedesfrânat e înfrânat; cel ce nu este nedrept e 
drept. Rațiunea cea după fire e cumințenia; judecata are în sine dreptatea; 
irascibilitatea are în sine bărbăţia; pofta are în sine cumpătarea. Deci 
prin înlăturarea celor contrare naturii [para physin] se înstăpânesc şi 
strălucesc cele conforme naturii [kara physin], precum prin ştergerea 
ruginii străluceşte luciul şi claritatea cea naturală a fierului”?. 


Asceza face să pătrundă cu forța legea naturii (a rațiunii) în trupul 
marcat de „legea morții” şi-l face astfel să regăsească simţul ordinii şi al 
frumuseţii creației. Rânduită în vederea contemplaţiei, asceza reunește 
sufletul şi trupul în inimă, sediul minţii (nous), pentru ca făptura, regă- 
sindu-şi de acum înainte unitatea, să urce spre Dumnezeu, să primească 
harul îndumnezeitor „potrivit naturii ei” şi „să învie înainte de înviere”28. 

Dacă asceza n-ar fi legată de curăţire şi de pocăință, n-ar putea exista 
participare a trupului la mântuire şi, prin urmare, nici concepție ortodoxă 

despre Întrupare. Căci „creştinismul este — spune preotul Pavel Florenski 
— religia trupului sfânt”. 

În cadrul tipologiei tripartite a sufletului pe care Părinţii au preluat-o 
din filozofia greacă, funcţia ascezei este de a restabili armonia celor trei 
puteri", menţinând partea pasională a sufletului sub controlul puterii ra- 
ționale?!. Fiecăreia dintre puterile sufletului îi va corespunde, aşadar, o 
asceză fizică: 


„Înfrânează irascibilitatea [to thymikon] sufletului prin iubire, veşte- 
jeşte partea ta poftitoare [7o epithymetikon] prin înfrânare [enkrateia]; 
înaripează partea lui raţională [7o /ogikon] prin rugăciune; şi lumina 
minții nu se va întuneca niciodată” “. 


Înfrânarea (enkrateia), pe care am putea-o traduce şi prin „stăpânire 
de sine” pentru a evita conotaţiile „temperanţei”, este, aşadar, asceza ce 
corespunde poftei sau dorinţei. Un tratat atribuit lui Aristotel o definea 
drept „virtute a poftei concupiscente care inhibă prin raţionament dorința 
ce se avântă spre plăcerile josnice”*?. Dar dorința comportă şi ea două 
obiecte sau două puteri distincte. Una e pofta sexuală, naturală şi necesară, 
care, atunci când nu mai e reglementată de rațiune, devine desfrânare 
(porneia), patimă care e biruită de virtutea cuminţeniei (sophrosyne)"* 
sau curăției (agneia). Cea de-a doua putere a dorinței este foamea, natu- 
rală şi necesară, care, atunci când scapă rațiunii, devine lăcomie a pânte- 
celui (gastrimargia), şi căreia i se opune înfrânarea (enkrateia) în sensul 
restrâns al termenului”. Astfel încât, potrivit acestei perspective mai pre- 
cise, enkrateia e virtutea care supune revolta pântecelui în principal prin 
intermediul postului. 

Acest ultim punct de vedere a fost adoptat de autorii Triodului pentru 
care cel mai adesea termenii nesteia (post) şi enkrateia (înfrânare) sunt 
sinonimi. Nu este însă cazul să căutăm în Triod o strictă raţionalizare a 
terminologiei duhovnicești. Imnografii şi autorii duhovniceşti utilizează 
un vocabular adesea fluctuant şi, potrivit punctului de vedere pe care-l 
adoptă, termenul enkrateia va însemna pur şi simplu postul sau, alteori, 
ansamblul practicilor ascetice aplicate părţii iraționale a sufletului”“. 

Viaţa creştină e o luptă de dimensiuni cosmice împotriva puterilor 
demonice şi patimilor”, iar faptul că suntem atacați este el însuşi o do- 
vadă că ne-am angajat pe calea cea bună şi că luptăm deja". Cu cât cre- 
dinciosul va înainta în asceză şi curăţire de patimi, cu atât lupta va fi mai 
încrâncenată şi sugestiile demonilor mai derutante şi perverse. Ce interes 
ar avea oare să ispitească pe cineva care cade cu uşurinţă în păcate şi 
patimi"? Postul Mare e tocmai perioada anului în care luptele duhovni- 
ceşti se intensifică. E] este socotit de imnograf drept timpul prin excelență 
al luptei şi momentul prielnic pentru a birui asupra demonilor. 

„Aşa trebuie să fie monahul: dezbrăcat de orice materie a acestei lumi 
şi răstignit. In luptele sale, atletul luptă cu pumnii, în gânduri monahul 
îşi întinde braţele spre cer în semnul crucii chemând pe Dumnezeu. 
Atletul stă gol pentru a lupta, monahul stă gol şi liber de orice materie, 
uns cu untdelemn şi învățat de povâţuitorul său felul în care trebuie să 


lupte. Aşa ne conduce spre biruință Dumnezeu”. 


Cele 40 de zile ale Postului Mare sunt comparate cu un stadion, „dum- 
4 i 
nezeiescul stadion al înfrânării”", spre care atleţii duhovniceşti se gră- 
besc să alerge cu bucurie“? îmbrăcând panoplia virtuţilor: 


„Stadionul virtuţilor s-a deschis [7o stadio ton areton eneoktai]! Cei ce 
voiţi să vă întrecețţi [a/hlesai] intraţi, încingându-vă cu nevoinţa cea 
bună a Postului! Căci cei ce se întrec după lege, după dreptate se și 
încununează. Luând deci toate armele Crucii, să ne luptăm împotriva 
vrăjmaşului, ca un zid nestricat ținând credinţa, ca o platoşă rugăciu- 
nea, iar ca un coif milostenia. În loc de sabie, să ţinem postul care taie 
toată răutatea de la inimă. Cel ce face acestea va primi cununa cea 
adevărată de la Împăratul tuturor, Hristos, în Ziua Judecăţii”*?. 


Postul este, așadar, arma principală care va îngădui ascetului să biruie 
asupra patimilor şi demonilor ca să ajungă triumfător în pragul Săptămâ- 
nii Mari“. 

ILA3 Postul 


Introducerea noastră a arătat rapid că perioada Postului Mare s-a con- 
stituit în exclusivitate în funcție de postul pregătitor în vederea Paştelui. 
Acesta a rămas elementul esenţial al convertirii şi al efortului ascetic 
întreprins în timpul celor 40 de zile, de aceea canoanele sinoadelor îl fac 
obligatoriu pentru toţi“. Ulterior s-a adăugat o serie de alte prescripții 
disciplinare impuse de atmosfera de doliu şi penitență legată de această 
perioadă, ca, de pildă, interdicţia de a se celebra Liturghia euharistică“S, 
sărbătorile sfinţilor”, căsătoriile“, aniversările, botezurile” şi hirotonia“, 
proscrierea relaţiilor sexuale”! şi a băilor”? iar, pentru monahi, interdicția 
de a ieşi din mănăstirea lor în tot Postul Mare „ca stăruința lor în rugă- 
ciune să nu se risipească”*%. Dar toate aceste legi nu sunt în fond decât 
consecinţe naturale ale ţinerii postului care exclude orice solemnități 
exterioare, pentru a concentra forțele creştinilor asupra lor înşişi. 

Postul a dobândit o asemenea importanță încât termenul nesteia în- 
seamnă atât postul ca exercițiu ascetic de stăpânire a pântecelui, cât şi 
perioada Postului Mare numită ea însăşi „dumnezeiasca vreme a înfrâ- 
nării” (ho tes enkrateias theios kairos)" sau „fericita vreme a postului” 
(ho makarios chronos tes nesteias)?. 


Căderea, ruptură a postului 


Prima poruncă dată lui Adam în rai a fost aceea de „a păzi postul”, 
adică de a-şi stăpâni pofta nemâncând din pomul cunoștinței binelui şi 
răului“. La sugestia şarpelui şi la îndemnul Evei, el a încălcat singura 
limită care i-a fost impusă de Dumnezeu” devenind victima lăcomiei?, 
A fost atunci izgonit din rai de amărăciunea aceluiaşi fruct care nu-i era 
necesar şi de care abuzase”: 


„Lăpădat a fost Adam din raiul desfătării prin mâncarea cea amară, 
nepăzind prin neînfrânare porunca Stăpânului şi a fost osândit să lu- 

creze pământul din care a fost luat şi cu multe sudori să-şi mănânce 
pâinea sa”. 


Dacă Adam ar fi postit şi Eva ar fi rezistat lăcomiei, ei n-ar fi fost 
izgoniți din rai şi moartea n-ar fi intrat în lume€!. Acum însă, aşezat la 
poarta raiului, el se căieşte, dar prea târziu, pentru a nu fi postit la timp“?. 


„Vestirea postului să o primim cu bucurie, că de l-ar fi păzit strămo- 
şul, n-ar fi suferit căderea din Eden. Că frumos era la vedere, dar nu la 
mâncare, rodul care m-a omorât. Să nu ne lăsăm furaţi de cele văzute, 
nici să se îndulcească gâtlejul nostru cu bucate scumpe, care după 
mâncarea lor sunt fără de cinste. Să fugim de neînfrânare [akrasia] şi 
să nu ne supunem patimilor care vin din săturare”€. 


Postul, întoarcere în rai 


Pentru că lăcomia ne-a făcut să ieşim din rai, antidotul ei, postul, ne va 
face că revenim în el. 


„Surghiunit a fost Adam, scos din rai pentru neascultare |parakoe), şi 
a fost lepădat de la desfătare, amăgit fiind de vorbele femeii, și gol a 
şezut în preajma locului, tânguindu-se şi zicând: Vai mie! Deci să ne 
sârguim toţi să primim vremea postului ascultând [hypakouontes] de 
predaniile Evangheliei; ca printr-însele să ne facem plăcuţi lui Hristos 


şi să dobândim iarăşi sălăşluirea raiului”%*. 


Postul este o „nimicire a morții”*5 care a fost consecința păcatului. 


Omul care posteşte scapă, desigur într-un mod încă relativ, legilor lumii 
căzute. El rupe cercul infernal al dialecticii poftei şi plăcerii, al foamei 
şi săturării, îndreptându-şi dorința spre contemplarea realităților cereşti. 
Aşa cum fecioria e o imagine a vieţii îngerești și o restaurare a nevinovă- 
ției şi nepătimirii lui Adam“, tot aşa postul îl face pe om asemenea făp- 
turilor trupeşti”, e icoana modului vieții paradiziace“ şi anticiparea vieţii 
veşnice“? în care aleşii vor fi adevăraţi „îngeri” în trup'9, puterea dorinței 
lor fiind în întregime convertită dinspre trup spre duh. 

Postul ortodox e profund marcat de această atmosferă eshatologică. 
El rămâne, desigur, un mijloc pentru a dobândi virtutea, dar instrumentul 
e deja el însuşi îndumnezeit. Este, am putea spune, deja scopul său. De 
exemplu, regulile care interzic mâncarea de carne în timpul Postului Mare 
vizează, desigur, slăbirea trupului, dar, păzindu-le, credinciosul adoptă şi 
un nou mod de existență (/ropos hyparxeos): el restaurează în sine însuşi, 
aici şi acum, starea lui Adam care, înainte de cădere, era vegetarian”! şi 
anticipează modul vieții viitoare unde, potrivit Sfântului Teodor Studitul, 
aleşii nu vor mai fi aserviţi nevoilor trupului ?. 

Postul, restaurarea firii 


Postul este „o silă făcută firii”"*, dar o violență necesară pentru ca 
rațiunea să-şi regăsească hegemonia naturală asupra pântecelui și părții 
iraționale a sufletului. În timp ce hrana naşte patimile, postul e „maica 
virtuților””* şi a tuturor lucrurilor bune'5. E] este „calea împărătească a 
curățirii””S, păzitorul curăţiei şi „maica nepătimirii””!. E asemenea unei 
săbii ce retează de la inimă tot răul'*, domoleşte patimile ca pe Leii pe 
care i-a îmblânzit prorocul Daniel datorită înfrânării sale””; alungând 
demonii, el ne face să scăpăm de focul iaduluis, ne asigură ocrotirea 


îngerilor! şi ne face viu sufletul omorât de patimi”. 


„Postul, maica curăţiei, osândirea păcatului, osândirea pocâinţei, vie- 
: Pi . . a . . „83 
țuirea îngerilor şi mântuirea oamenilor...” 


În timpul Postului Mare, postul supune trupul lucrării proprii a sufle- 
tului: „slujnica nu mai dă porunci reginei, ci se întoarce în sfârşit la locul 
ei”%, Această restabilire a armoniei în compusul uman are repercusiuni 
cosmice şi chiar sociale pe care Părinţii au ştiut să le dezvolte. Postul, ne 
asigură ei, dă familiei echilibrul ei: prin el tinerii şi bătrânii rămân la locul 
lor şi-şi cultivă fiecare virtutea proprie; tot prin el statul se menţine în 
bună ordine, iar cetatea în linişte*”. Datorită relaţiei de simpatie a trupu- 
lui uman — veritabil microcosmos — cu ansamblul lumii sensibile al 
cărei centru e omul, se înțelege că şi cosmosul profită de curățirea omului 
şi că văzduhul însuși devine oarecum mai pur în timpul Postului Mare. 


Post şi pocăință 


Desigur, postul rămâne auxiliarul privilegiat şi chiar indispensabil al 
pocăinței. Fără post, adică fără participarea trupului la efortul convertirii 
şi întoarcerii lăuntrice întreprinse în timpul celor 40 de zile, metanoia ar 
rămâne zadarnică“. „Postul — spune Sfântul Vasile cel Mare — e înce- 
putul [arche] pocăinţei”*”. De altfel, în cateheza imnologică a Triodului, 
troparele care laudă în exclusivitate postul sunt rare, cel mai adesea ele 
îl asociază cu metanoia sau cu ansamblul virtuților dezvoltate în această 
perioadă. 


„Trezește-te, priveghează, suspină, lăcrimează prin post; leapădă toată 
povara păcatului, suflete; ca prin pocăință fierbinte să scapi de foc și 
cu plângere pentru patimi să rupi haina de jale, luând veşmântul cel 


dumnezeiesc”tă, 

Post şi sinergie 


Mai limpede încă decât celelalte virtuţi studiate până aici, postul se 
înscrie într-o mişcare de sinergie: mortificarea şi supunerea trupului nu 
depinde decât de noi, dar această dăruire voluntară ne asigură o compen- 
saţie spirituală de aitfel incomparabil superioară efortului ascetic pe care-l 
oferim. 


„Dacă am păcătuit, vom posti pentru că am păcătuit. Dacă n-am păcă- 
tuit, vom posti ca să nu păcătuim. Să dăm ceea ce avem: postul, şi 
vom primi ceea ce nu avem: nepătimirea”*?. 


Asceza ortodoxă nu cunoaşte mortificarea pentru ea însăşi. Fiindcă 
postul deschide direct spre contemplaţie, aceasta trebuie să fie singurul 
său scop. 


Post şi contemplaţie 


Un principiu general al spiritualităţii ortodoxe atât în ce priveşte fecio- 
ria, cât şi în ce priveşte postul, e acela că unei restricții a trupului trebuie 
să-i corespundă neapărat o contemplaţie proporțională. Dacă postul e unit 
cu o credință dreaptă şi păzit cum se cuvine unui creştin (nu cum îl prac- 
tică fariseii), el va duce cu siguranță mintea pe culmile contemplaţiei”. 
Aşa cum scrie Sfântul Ioan Scărarul, „postul e curăția rugăciunii, lumi- 
narea sufletului, paza minţii, înmuierea învârtoşării, uşa străpungerii, [...] 
începutul isihiei, [...] călăuza spre nepătimire, iertarea păcatelor, uşa şi 
desfătarea raiului”. 

Trupul uşurat al postitorului îl face să meargă cu pas sprinten spre cer” 
şi chiar să zboare spre îndumnezeire pe „aripile virtuţilor dumnezeieşti”*?, 

„Vino, suflete, uşurat prin virtuțile postirii şi te înalță prin aripi din rău- 

tatea cea râvnitoare spre cele de jos; şi desfătează-te în contemplațiile 

cele prealuminoase ce pricinuiesc desfătarea virtuților, făcându-te şi tu 


prin credinţă cu chip dumnezeiesc [7heoides genomene]”*. 


Postul, ospăț mistic 


În mod sugestiv, autorii noştri compară adesea postul cu un veritabil 
banchet tainic, în care sufletul se ospătează cu hrană duhovnicească. Pos- 
tul Mare e „un post luminos” în cursul căruia ne desfătăm de „roadele 
faptelor virtuţii” pe care le-a cultivat şi recoltat postul”. Gazda care 
cheamă pe toți credincioşii la acest ospăț şi îi hrăneşte din belşug cu con- 
templaţii e Duhul Sfânt”. Străpungerea inimii e băutura ce se revarsă în 

valuri, printre lacrimi, în cupele invitaţilor la acest banchet de patruzeci 
de zile: 


„Dumnezeiesc pahar de străpungere |kratera katanyxeos] umplând 
acum harul postului în chip lămurit, cheamă pe toţi credincioşii stri- 
gând cu veselie: Veniţi de vă desfătaţi, lepădând beţia patimilor, ca să 
vă învredniciți de mângâierea ce va să vină!"%. 


Pentru Sfântul Simeon Noul Teolog, acest ospăț duhovnicesc cu dife- 
rite feluri de mâncare e alcătuit din citirile, cântările şi slujbele lungi ale 
Postului Mare, în timpul cărora sufletul se satură şi prăznuieşte sobru, 
întărindu-şi chiar şi trupul în virtutea strânsei sale uniri cu el”. 

Această hrană duhovnicească din care ne săturăm paradoxal cu atât mai 
mult, cu cât lipsim trupul de hrana materială!” e identică cu cea de care 
se bucura Adam în rai: 


„Dăruieşte-mi şi mie, Cuvinte, desfătarea postirii, precum lui Adam 
raiul odinioară, şi a gusta din toate poruncile Tale, Dumnezeul nostru, 
şi a mă feri pururea de rodul păcatului, pe care l-ai oprit, ca să ajung şi 
eu cu bucurie la patima Ta cea de pe Crucea purtătoare de viață”. 


De abia început Postul Mare, şi raiul e deja restaurat de post şi de 
virtuţi'? pentru cei ce înaintează în ele cu râvnă. Adevăraţii asceţi gustă 
dinainte în tot timpul celor 40 de zile din roadele duhovniceşti ce nu vor 
fi oferite din plin decât în ziua Paştelui, când postul trupesc va fi între- 
rupt de Cuminecătura cu Trupul lui Hristos Cel înviat. Chiar şi atunci 
nimeni nu se va lumina cu adevărat decât în măsura în care va fi participat 
deja la acest ospăț în timpul Postului Mare într-o modalitate specifică: 
postul. Postul, ca şi celelalte virtuţi, are pentru imnografii bizantini un 
caracter pascal şi chiar „sacramental” extrem de marcat. Utilizarea de ima- 
gini antinomice ca aceea a Postului-ospăţ'* nu are doar un scop retoric, 
ci exprimă în fond paradoxul-cheie al spiritualităţii creştine care îi cere 
credinciosului să dezvolte prin voinţă harul pe care-l poartă deja întreg în 
el însuşi de la luminarea baptismală. Diferitele etape ale acestui progres 
manifestă fiecare scopul ultim: Învierea, privită însă din punctul de vedere 
care le este propriu. Postul revelează şi el tensiunea fundamentală a esha- 
tologiei creştine între „deja” (mântuirea realizată și prezentă) şi „nu încă” 
(aşteptarea desăvârşirii sale în îndumnezeirea personală şi/sau la a Doua 
Venire a lui Hristos). 


Modele scripturistice 


Această ştiinţă a postului nu este recentă, credincioşii fiind iniţiaţi în 
el încă de povăţuitorii din Vechiul Testament. Exemplul cel mai dezvol- 
tat de imnografi e cel al lui Moise care s-a depărtat de popor şi a postit 

timp de patruzeci de zile pentru a putea primi teofania de pe Sinai şi Legea 
lui Dumnezeu'%. La fel, fiecare credincios trebuie să se retragă în sine 
însuşi şi să postească timp de patruzeci de zile pentru a se învrednici să 
„vadă pe Dumnezeu”, să contemple divinitatea lui Hristos în momentul 
teofaniei Patimii-Înviere!% pentru a primi şi el, duhovniceşte, legea Iubirii 
gravată pe tablele de carne ale inimii!%, 


„Cu postul apropiindu-ne şi noi de muntele rugăciunilor să vedem cu 
inimă curată pe Dumnezeu, tableje poruncilor primindu-le înăuntru ca 
Moise strălucind pe faţa noastră de slava dragostei 4 să a La 

Prin post monahul face „urcuşuri în inima sa” * şi urcă „muntele fap- 

telor bune”, pentru a intra în „întunericul contemplaţiei” “ şi a auzi aici cu- 
vinte de pace şi lumină!"€, fiind îndumnezeit de frumuseţea lui Hristos!!!. 
Postul Mare se aseamănă muntelui Sinaiului pe care l-a urcat Moise ca 
om, pe care a rămas timp de patruzeci de zile şi de unde s-a coborât în- 
dumnezeit şi iradiind slava dumnezeiască!!?. Procesul de sinergie e atunci 
reprezentat sub forma complementarităţii dintre o mişcare ascendentă 
(omul) şi o mişcare descendentă (Dumnezeu). 

Agent al contemplaţiei, postul a fost iniţiator şi al altor teofanii şi mi- 
nuni ale Vechiului Legământ. Graţie postului, acelaşi Moise a făcut ca 
poporul lui Israel să treacă Marea Roşie!!* şi s-a învrednicit de teofania 
Rugului aprins!!*. Graţie stăpânirii patimilor lor şi postului, Enoh a fost 
„mutat” la cer şi n-a cunoscut moartea!!*, Iacob a moştenit dreptul de 
întâi-născut!!€, Iosif a scăpat de desfrânare!"”, Iosua a putut intra în pă- 
mântul făgăduinţei şi sfinţi poporul''£, Ana cea stearpă a dat naştere lui 
Samuel''$, Samson a biruit leul'%, Ghedeon a biruit asupra vrăjmaşilor 
săi cu numai trei sute de oameni!”!, iar David a dobândit împărăţia *?. 

Cei ce imită exemplul prorocului Ilie se vor învrednici ca şi el de ve- 
derea lui Dumnezeu într-o adiere de vânt subţire după o cale de patruzeci 
de zile în pustie'”. Prin post acesta a înviat pe fiul văduvei“, a poruncit 
stihiilor naturii şi a făcut să cadă ploaie din cer, tot aşa credincioşii vor 
dobândi puterea asupra cosmosului lor interior făcând să coboare asupra 
lui prin post ploaia duhovnicească: 


„Postind, Ilie a deschis cerul şi a adăpat de ploaie pământul însetat. Să 
postim [şi noi] vărsând râuri de lacrimi duhovniceşti ca să câştigăm 
milostivire”!%. 


Aşa cum acesta a fost ridicat la cer pe un car de foc, tot aşa postul îi face 
pe credincioşi să urce pe „carul virtuţilor” şi îi transportă în contemplație: 


„Curăţindu-ne prin post, să ne suim în carul virtuţilor dumnezeieşti şi 
să ne înaripăm mintea spre înălțimile văzduhului cântând: Binecuvân- 
taţi lucrurile Domnului pe Domnul!”*12. 

Postul a fost hrana prorocilor!”, prin el Elisei a înviat şi el un mort!%, 


Isaia s-a învrednicit de vederea Domnului oştirilor fiind curăţit de un 
cărbune aprins'%, Iona a scăpat din monstrul marin'*, Daniel, „bărbatul 
doririlor”, i-a biruit pe lei!“!, iar cei trei tineri au rămas teferi în cuptorul 
de foc'”. Ninivitenii, care au unit postul cu căința şi au dobândit numai- 
decât iertarea dumnezeiască, sunt şi ei pentru toţi credincioşii un model 
pe care trebuie să se grăbească să-l urmeze, pentru a ajunge şi ei în ceata 
prorocilor şi a drepţilor care și-au petrecut viaţa pe pământ postind'*?, 


Dimensiunea hristologică a postului 


Dar modelul cel mai bun şi desăvârşit, temeiul însuși al Postului Mare, 
e desigur postul lui Hristos în pustie în timpul celor patruzeci de zile care 
au urmat Botezului Său!*%. Deşi n-avea nevoie să postească (umanitatea 
sa îndumnezeită n-avea nevoie de nici o curăţire)'%, Hristos S-a supus 
de bunăvoie foamei și ispitei demonului prin consimțământ liber'*. El a 
instituit astfel postul şi asceza creștină prin propria Sa existență pentru a 
arăta EI Însuşi calea ridicării lui Adam căzut din cauza lăcomiei'”” şi a ne 
învăța să ne cunoaştem limitele: cu alte cuvinte să realizăm efectiv acel 
„Cunoaşte-te pe tine însuţi”. 


„Postind Domnul omeneşte spre pildă nouă [pros hypotyposin hemon], 
biruie pe ispititorul, arătând care este lucrul nostru și hotare [horous] 

punându-ne nouă 


Acceptând să fie ispitit şi să lupte cu diavolul în umanitatea Sa, Hristos 
a dat astfel creştinilor modelul luptei lor împotriva puterilor răului şi le-a 
oferit drept arme postul şi rugăciunea'"”. 


„Postind Domnul patruzeci de zile în pustie, mai pe urmă a flămânzit, 
arătând firea cea omenească. Suflete, nu te lenevi; de va năvâli asupra 
ta vrăjmaşul, alungă-l cu rugăciuni şi cu postire departe de picioarele 
tal e:140. 


Postul Mare este, aşadar, imitarea vieţii pământeşti a lui Hristos!"l. 
Prin acest mijloc cel ce posteşte îmbracă deja pe Hristos în timpul celor 
40 de zile ale Postului Mare pentru a participa încă şi mai deplin la Patima 
Sa şi a ieşi împreună cu El din mormânt biruind asupra răului şi a morții 
şi iradiind de comuniunea Dumnezeirii Lui. Din acest motiv Postul Mare 
e socotit de Sfântul Grigorie din Nazianz şi de autorii ulteriori ai Trio- 
dului ca o pregătire în vederea morţii împreună cu Hristos, „,înainte- 
prăznuirea luminării”?. 

Ca şi ansamblul perioadei Postului Mare, postul poate fi socotit, prin 
urmare, o actualizare parţială a Economiei lui Dumnezeu şi o iniţiere 
deplină în „viaţa în Hristos”, altfel spus drept o virtute divino-umană: 

„Nepostind de pomul cunoştinţei, după porunca Făcătorului, cei dintâi 
zidiți şi-au agonisit moartea pentru neascultare şi s-au înstrăinat de 
pomul vieţii şi de raiul desfătării. Pentru aceasta să postim, credincio- 
şilor, de mâncările cele ce strică şi de patimile cele pierzătoare, ca să 
culegem viaţă din dumnezeiasca Cruce şi împreună cu tâlharul cel 
cuminte să ne întoarcem la patria cea dintâi luând de la Hristos Dum- 
nezeu mare milă”. 

ILA-4 „Legea postului” 


În timpul postului Său în pustie, Hristos n-a mâncat, nici n-a băut timp 
de patruzeci de zile, ispravă supraomenească care arăta astfel intima între- 
pătrundere între umanitatea şi divinitatea Sa. În actele sale de pogorământ 
aceasta din urmă se retrage dar nu poate dispărea, de unde caracterul 
paradoxal al tuturor evenimentelor vieţii lui Hristos. Deşi trebuie să ne 
străduim să imităm acest model divin, cu excepția câtorva eroi ai ascezei, 
omului obişnuit nu-i este cu putință să ţină un asemenea post“. Obiectul 
regulilor postului şi al zypikon-ului este, aşadar, acela de a permite cre- 
dincioşilor să participe la „postul lui Hristos” adaptându-l prin „econo- 
mie” la slăbiciunea lor'“5. Scopul lor nu este de a suprima cu totul hrana, 
ci mai degrabă de a asigura în chip treptat şi „ştiințific” biruinţa rațiunii 
asupra tiraniei pântecelui'“. Astfel, pentru Sfântul Simeon al Tesaloni- 
cului, regulile instituite de Părinţi sunt socotite ca o durere uşoară care ne 
aduce aminte de Dumnezeu, de păcatele noastre şi de moarte, şi ne intro- 
duce în „deprinderea binelui”, ca să ne apropie cu vrednicie de iubirea de 


oameni a lui Dumnezeu“. 


Postul euharistic şi postul ascetic 


Pentru a înţelege sensul duhovnicesc al /ypikon-ului trebuie să distin- 
gem cu claritate, pe urmele preotului Alexander Schmemann, două feluri 
de posturi!*: „postul euharistic” şi „postul ascetic”. Împărtăşania a avut 
întotdeauna în Biserica Ortodoxă sensul unei sărbători eshatologice, al 
unei uniri cu Mirele care anticipează „Paştele veşniciei”. Astfel, canoa- 
nele şi regulile bisericești prescriu înainte de Împărtășanie o perioadă de 
post total obligatorie pentru toţi'*?. Actualmente, credincioşii ca şi cleri- 
cil nu trebuie nici să mănânce, nici să bea cel puţin începând de la miezul 
nopții zilei în care se vor împărtăşi: postul e atunci rupt doar de ospățul 
euharistic şi venirea „în taină” a Impărăţiei. „Postul şi Euharistia formează 

aşa-zicând doi poli complementari și necesari ai vieţii Bisericii, mani- 
festând antinomia fundamentală a naturii sale: aşteptarea şi posesiunea, 
plinătatea şi creşterea, eshatologia şi istoria”, afirmă preotul Alexander 
Schmemann”. 

Postul Mare propriu-zis ţine mai degrabă de cel de-al doilea tip de post: 
„postul ascetic”. Acesta are o natură diferită şi implică reguli de respec- 
tare distincte de postul euharistic. Mai mult decât o pregătire nemijlocită 
în vederea unirii nupţiale, el corespunde violenţei făcută naturii pentru a 
asigura primatul rațiunii asupra părţii iraționale a compusului uman (vVio- 
lenţă pe care am văzut-o că e în centrul înfrânării şi al ascezei). Postul 
ascetic e arma de luptă împotriva lui Satana şi împotriva „lumii”. Scopul 
său e de a slăbi trupul, de a-l osteni, iar pentru aceasta e nevoie de timp 
şi de discernământ. Spre deosebire de postul euharistic, el nu este strict 
obligatoriu, şi, deşi canoanele şi fpika indică reguli precise, ele pot fi 
adaptate după posibilităţile şi treapta fiecăruia. Austeritatea lor nu implică 
neapărat calitatea spirituală a ascetului: unii se săturau cu puţin, alţii 
aveau nevoie de o mai mare cantitate de hrană'”. Principul discernămân- 
tului recomandat în această privință de Părinţi ucenicilor lor e acela de 
a ne satisface necesităţile firii ceva mai puţin decât e nevoie, rămânând 
întotdeauna puţin flămânzi și însetaţi. 


„(Cât priveşte măsura înfrânării, Părinţii spun că atât pentru hrană, cât 
şi pentru băutură, trebuie să mai rămână puţin, ca pântecele să nu se 

umple nici de hrană, nici de băutură...” ”. 


Peste această normă pur personală impusă de discernământ, evoluţiile 
ulterioare ale monahismului chinovial au suprapus reguli precise de res- 
pectare a unor perioade de post reprezentând mai degrabă un cadru gene- 
ral al vieţii ascetice de la care pornind fiecare îşi va putea situa propriul 
său ritm de înaintare duhovnicească, fără ca acestuia să i se poată fixa 
limite stricte atât inferioare, cât şi superioare. 

În timp ce postul euharistic e postul Bisericii întregi în aşteptarea 
Mirelui, postul ascetic e al „creștinului în Biserică”!5. Cele două posturi 
nu se contrazic, ci, dimpotrivă, trebuie să se completeze şi să coexiste în 
chip necesar în viaţa fiecăruia. Pe de altă parte, în practică această dis- 
tincţie nu e atât de strictă. Fiindcă putem privi perioada Postului Mare 
drept o sinteză a acestor două tipuri de post, sau o adaptare a postului 
euharistic la structura şi dinamismul timpului liturgic. Scopul principal al 
celor 40 de zile ale Postului Mare propriu-zis stă în pregătirea credincio- 
sului în vederea Cuminecării în ziua Paștelui, care va încununa lupta sa 
duhovnicească prin învierea împreună cu Hristos. În timpul Postului Mare, 
izbânzile atleţilor ascezei devin modelul comun al întregii Biserici, iar 
„postul ascetic” o obligaţie. 

Celebrarea Liturghiei fiind incompatibilă cu postul, întrucât reprezintă 
scopul acestuia din urmă'*, e foarte logic ca zilele postului să fie alitur- 
gice!5, formând astfel o lungă perioadă de aşteptare eshatologică. Totuşi 
Cuminecătura nu este suprimată cu totul în timpul Postului Mare, pe de o 
parte, din pricina celebrării obligatorii a Liturghiei în zilele de sâmbătă şi- 
duminică (în care postul se ridică şi care de aceea nu se numără în şirul 
celor 40 de zile) iar, pe de altă parte, din pricina celebrării Liturghiei Daru- 
rilor mai înainte sfinţite pentru a nu-i lăsa pe credincioși cu totul despăr- 
țiți de hrana vitală a creştinului și a le îngădui astfel să meargă cu puteri 
înnoite spre Cuminecătura pascală ale cărei tot atâtea anticipări sunt. 

În virtutea acestei polarizări a postului celor 40 de zile de către cele 
două aspecte ale eshatologiei creştine şi a articulării celor două tipuri de 
post pe care o realizează, regulile /ypikon-ului ne apar în acelaşi timp atât 
ca o pregătire lentă și ritmată în vederea Cuminecării pascale, culminând 
în Vinerea Mare şi Sâmbăta Mare (zile de post total), cât şi ca o fixare 
eclezială a „științei duhovniceşti” experimentate în pustie. 

Ca şi pentru restul patimilor şi după chipul însuși al biruinţei lui Hristos 
asupra morţii prin moarte, postul urmăreşte să tămăduiască patima lăco- 
miei pântecelui pe aceeaşi cale prin care a intrat răul, principiul virtuţii 
fiind acela de a se opune patimii sale contrare, de a opune, de exemplu, 
desfrânării castitatea, mâniei blândețea, mândriei smerenia etc... Trebuie 
însă deosebite două feluri de lăcomii: „lăcomia pântecelui” (gastrimargia) 
care, după avva Dorotei, este „nebunia umplerii pântecelui” celui ce nu 
se preocupă de delicatețea mâncărurilor şi, respectiv, „nebunia gâtleju- 
lui” (Jaimargia) a celui care, fără a mânca neapărat mult, doreşte mâncă- 
ruri rafinate şi plăcerile gustului: „Când un asemenea gurmand mănâncă 
ceva ce-i place, e până într-atât de stăpânit de plăcerea sa, încât o ţine 
mult timp în gură, o plimbă încoace şi încolo și n-o înghite decât cu greu 
din pricina plăcerii pe care o încearcă”!58. Tămăduirea acestei duble 
idolatrii a lăcomiei'*” cere aplicarea unui dublu remediu, în acelaşi timp 
cantitativ (împotriva gastrimargiei) şi calitativ (împotriva laimargiei). 
Din această pricină Postul Mare are un aspect de post propriu-zis ținând 
trupul flămând prin restrângerea cantitativă a hranei și rărirea numărului 
meselor, şi un aspect cantitativ prin abținerea de la anumite categorii de 
alimente! 


IL.A.4.a Aspectul cantitativ al postului 


Fuga de săturare şi restricţiile privitoare la cantitatea hranei nu fac 
obiectul unor reguli generale, pentru că, aşa cum am văzut, fiecare trebuie 
să-și fixeze propria sa regulă, în general după sfaturile părintelui său du- 

hovnicesc. Rolul typikon-ului e de a fixa regulile comune şi care trebuie 
respectate de toți. 

Prima dintre aceste reguli e de a nu lua în zilele de post decât o singură 
masă. Aşa-numitele /ypika folosesc expresia „o dată pe zi” (apax tes 
hemeras) sau „mâncatul numai o dată” (monositoumen). E vorba de un 
principiu de bază al postului bizantin pe care-l găsim afirmat ca o evi- 
dență în toate aceste typika liturgico-monahale'“!. Astfel, de exemplu, în 
Typikon-ul mănăstirii Mântuitorului din Messina, expresia: „zilele în 
care mâncăm de două ori” e sinonimă cu zilele fără post: sâmbetele şi 
duminicile, sărbătorile şi octavele lor, zilele de luni, marţi şi joi de peste 
an în afara perioadelor de post'“2. Timpul lăsat liber de suprimarea unei 
mese e ocupat de „hrănirea sufletului” la rugăciunile şi slujbele mai lungi 
din timpul postului. 

Ora acestei mese unice a fost unanim fixată de o tradiţie ascetică de cea 
mai mare vechime la ceasul al 9-lea din zi (cca ora 3 după-amiază). 
Fixarea acestui moment nu este arbitrară, ci vine din experienţă. În con- 
vorbirea sa consacrată discernământului, avva loan Cassian se opune 
celor care din exces de zel îşi amânau masa până seara, căci, spune el, 
„hrana pe care o iau le desființează libertatea minții şi uşurinţa în timpul 
rugăciunilor de seară şi de noapte”. Aflându-se la mijloc între extreme, 
masa de la ceasul al 9-lea are folosul duhovnicesc cel mai mare, căci „nu 
numai mintea se simte liberă şi ușurată pentru privegherile nopții, dar şi 
solemnitatea rugăciunilor de seară ne găseşte într-o dispoziție desăvârşită, 
fiindcă digestia e făcută”!S*, 

Asceţii care posteau necontenit păzeau în toate zilele această regulă a 
mesei unice de la ceasul al 9-lea'$%. Disciplina lor, extinsă la viața unor 
comunități mai mari, apoi şi la mireni, a devenit astfel norma zilelor de 
post în diferite redacţii ale așa-numitelor wpika'S. În practică, această 
masă poate avea loc înainte de ceasul al 9-lea!S”, unit adesea cu Vecer- 
nia, sau după această scurtă slujbă în timpul perioadelor de post obişnuit, 
ca în miercurile şi vinerile de peste an sau în „posturile mici”"S%, Postul 
Mare fiind însă o perioadă de post mai intens, aceste rypika prescriu 
această masă numai după Vecernie. Acest post extins la ziua întreagă 
devine de altfel obligatoriu şi în zilele în care se săvârşeşte Liturghia Da- 
rurilor mai înainte sfinţite, respectiv în zilele de miercuri şi de vineri din 
Postul Mare. El se impune de la sine în mănăstiri în care această Litur- 
ghie se săvârşeşte zilnic în timpul Postului Mare, ca la mănăstirea Ever- 
getis!, evidențiind astfel limpede dubla sa natură „euharistică” şi „asce- 
tică”. Să remarcăm faptul că tradiţia postului până la apusul soarelui e, şi 
ea, veche şi bine atestată!”!: „Postul e de seara şi până seara”, spunea, de 
exemplu, avva Evagrie! 7. 

În afara perioadelor de post, acesta trebuie păzit în toate miercurile şi 
vinerile de peste an. Începând cu Didahia celor Doisprezece Apostoli şi 

primii Părinți! ””, această regulă apare drept unul din principiile fundamen- 
tale de organizare a timpului liturgic. Prin participarea trupului credin- 
ciosului la actualizarea trădării şi arestării lui Hristos miercurea, şi a răs- 
tignirii şi morții Sale vinerea", postul dă ciclului săptămânal caracterul 
de răsfrângere şi concentrare a Săptămânii Mari, dezvoltat pe larg de im- 
nografie şi asupra căruia vom mai avea ocazia să revenim. Postul Mare a 
extins şi la celelalte cinci zile ale săptămânii regulile ascetice rezervate 
iniţial zilelor de miercuri şi vineri, păstrând totuşi ritmul şi structura săp- 
tămânii prin impunerea unui efort mai mare în zilele de miercuri şi de 
vineri din Postul Mare. În timp ce în unele mănăstiri —— mai ales cele din 
Constantinopol, care erau caracterizate de o mai mare supleţe în materie 
de post — în celelalte zile masa putea avea loc la ceasul al 9-lea şi putea 
cuprinde unele îndulciri, ca, de exemplu, autorizarea untdelemnului!”5, 
în zilele de miercuri şi de vineri postul trebuia păzit cu rigoare (ahrivia), 
monahii rămânând nemâncaţi şi chiar nebăuţi'* până la apusul soarelui 
şi la Vecernie!””. Această regulă ţine de primul tip de post, pe care l-am 
intitulat „post euharistic” din pricina Cuminecării cu Darurile mai înainte 
sfinţite din care toţi trebuie să se împărtășească în acest două zile. Rezer- 
vată teoretic celor ce se pregătesc să se cuminece, această practică s-a 
extins la toţi, astfel că această recomandare de abstinenţă totală ține de 
acum înainte de „postul ascetic”. 

Treptat, acestor două zile de post strict li s-a adăugat ziua de luni, că- 
reia i s-au aplicat aceleaşi reguli ca şi acestora''£. Motivul fixării acestei 
zile de post nu mai trebuie căutat în preocuparea de actualizare săptămâ- 
nală a Săptămânii Mari pentru a-i „încorpora” pe credincioşi în viaţa în 
Hristos; el ţine mai degrabă de intenţia „tehnicienilor” ascezei de a da 
ciclului săptămânal un ritm binar: zilele de luni, miercuri şi vineri sunt 
zile de post strict şi de intensificare a luptei duhovnicești, în timp ce în 
zilele de marţi şi de joi trupul poate primi puţină „mângâiere”. Această 
distincţie a fost păstrată în timpul Postului Mare, lăsându-se însă mona- 
hilor mai osârduitori (spoudaioi) posibilitatea de a extinde la toate zilele 
Postului Mare (cu excepția zilelor de sâmbătă şi duminică) păzirea regu- 
lilor respectate îndeobşte în zilele de luni, miercuri și vineri! 7. 

La mănăstirea Evergetis, în zilele de marţi şi joi din Postul Mare se 
serveau două blide de legume fierte (dintre care unul cu untdelemn) 
dându-se monahilor permisiunea şi de a bea puţin vin, dar în zilele de luni, 
miercuri şi vineri vinul fiind interzis, se mânca doar bob fiert bându-se 
tradiționala băutură eukraton'*, 

Potrivit fypikon-ului Sfântului Sava — ale cărui reguli alimentarea au 
fost adoptate de majoritatea mănăstirilor bizantine, mai ales începând din 
epoca Paleologilor — în zilele de marţi şi de joi se puteau servi legume 
verzi (lachanon) sau legume uscate (osprion) gătite fără untdelemn, în 

timp ce în zilele de luni, miercuri şi vineri nu se puteau mânca decât gră- 
une, legume verzi şi măsline!%. 

La mănăstirea Studiu, înainte ca ziua de luni să fie socotită zi de post 
strict, din Săptămâna a Il-a până în Săptămâna a VI-a în zilele de luni, 
marţi şi joi se serveau două blide de legume fierte cu fructe'*?, în timp ce 
în zileie de miercuri şi vineri se respectau, ca în majoritatea mânăstirilor, 
regulile de post din Săptămâna ] şi în Săptămâna Mare. 

Ciclul postului era ritmat nu numai de distincția: sâmbătă — duminică / 
marţi — joi / luni — miercuri — vineri, ci şi de aceste două săptămâni 
privilegiate de la cele două extremităţi ale Postului Mare, în timpul cărora 
efortul ascetic trebuie să fie deosebit de intens. Toate zilele sunt atunci 
supuse aceloraşi reguli ca şi zilele de luni, miercuri și vineri din celelalte 
săptămâni ale Postului Mare!**. 

În timpul Săptămânii |, xerophagia sau consumarea numai de alimente 
uscate trebuie să fie strictă şi obiceiul actual, atât la Muntele Athos, cât şi 
în majoritatea mănăstirilor ortodoxe, e ca monahii să rămână fără să mă- 
nânce şi să bea (asitia) în primele trei zile (ro trimeri) până la Liturghia 
Darurilor mai înainte sfinţite de miercuri. Unii monahi pot prelungi acest 
post până vineri“, în timp ce ceilalţi trebuie să păzească măcar 0 xero- 
phagia strictă. Typikon-ul Sfântului Sava recomandă doar ca în toată 
Săptămâna 1 să nu se servească masă oficială la trapeză afară de masa de 
după Liturghiile Darurilor mai înainte sfinţite de miercuri şi de vineri, 
încurajând astfel pe monahi să rămână în asitia în toate celelalte zile'%. 
Obiceiul cel mai răspândit însă e de a nu mânca sau bea nimic lunea, mier- 
curea şi vinerea!% şi de a nu gusta marţea şi joia la trapeză decât pâine 
şi eukraton, fără însă ca toţi monahii să fie obligaţi să vină la masă!'%. 
Potrivit unui tratat atribuit patriarhului Nicolae Grămăticul ($ 1111) adă- 
ugat Typikon-ului tipărit al Sfântului Sava, în primele cinci zile ale Primei 
Săptămâni se poate gusta „prin economie” pâine uscată!88, 

Prescripţiile Sfântului Teodor Studitul sunt şi aici ceva mai uşoare: 
în timpul Primei Săptămâni a Postului Mare şi în Săptămâna Patimilor se 
mânca bob fiert, mazăre fără untdelemn, cinci smochine mici, şi dacă se 
găseau, castane şi alte poame uscate'%. Nu vom insista aici asupra regu- 
lilor ce trebuie respectate în Săptămâna Mare, dat fiind că în general sunt 
aceleaşi cu cele din Săptămâna I a Postului Mare, cu excepția ultimelor 
zile începând din Joia Mare. 


IL.A.4.b Aspectul calitativ al postului 


Exemplul Săptămânii | arată că structurarea Postului Mare a avut loc prin 
convergenţa celor două dimensiuni, cantitativă şi calitativă, ale postului: 

„Căci postul nu constă numai din a nu mânca nimic [asitia] din zori şi 
până seara, ci şi din abţinerea [apoche] de la anumite alimente'”!*, 


Alegerea alimentelor e într-adevăr extrem de importantă în practica 
monahală. 


„Cât priveşte înfrânarea — învaţă Sfântul Vasile cel Mare —, ea se 
înfăptuieşte în acest chip: pe de o parte, ne folosim după nevoi de 
lucrurile cele mai simple necesare vieţii, evitând orice săturare, iar, pe 
de altă parte, ne abţinem de la tot ceea ce nu e decât pentru plăcere”"”!. 


Puțin mai jos, acelaşi adaugă: 


„În orice chip trebuie să preferăm mâncărurile cele mai uşor de procu- 
rat şi nu trebuie ca, sub pretextul abstinenţei, să cheltuim multă grijă 
cu mâncărurile cele mai căutate şi mai scumpe gătind alimentele cu 
cele mai bune ingrediente. Dimpotrivă se vor alege lucrurile ce se 
găsesc cel mai uşor pe piață, care costă puţin şi sunt de obşte.. pic 


Aceste principii generale de frugalitate fiind stabilite, dieta Postului Mare 
trebuie privită drept o restricţie suplimentară adusă regimului obişnuit al 
monahului. 

Astfel, dacă abținerea de la carne reprezintă pentru mireni o particula- 
ritate a Postului Mare!*, ea nu este la fel pentru monahi, care nu mănâncă 
niciodată carne: nu numai pentru a imita pe Adam, care era vegetarian, 
cum s-a remarcat deja, sau pe Hristos şi loan Botezătorul, despre care 
Scriptura nu spune niciodată că au mâncat carne'*, ci şi pentru a arăta că 
întreaga viaţă a monahului nu este în fond decât un vast Post Mare. 

Regula generală a abstinenței Postului Mare a fost definită de Sinodul 
Trullan (Quinisext), din anul 692, drept reţinere de la „tot ce e omorât” și 
„produsele lor”!%. Începând de la Duminica Lăsatului de brânză şi până 
la Paşte, orice hrană de origine animală este, așadar, interzisă, chiar şi în 
zilele în care postul e întrerupt de Euharistie, cum sunt zilele de sâmbătă 
şi duminică'*%. Plecând de aici, abstinenţa s-a extins la untdelemn şi la vin, 
care în regulamentele monahale apar drept semne distinctive ale zilelor 
de sărbătoare şi contrazic ambianța postului'”. Regimul zilelor obişnuite 
ale Postului Mare e, aşadar, acelaşi cu cel al anahoreţilor: xirofagia sau 
„hrana uscată”, adică vegetale fără verdeață ori grăsime de nici un fel. 

Pâinea, sarea şi apa erau iniţial singura hrană autorizată în timpul Săp- 
tămânii Patimilor numită din această pricină „săptămâna mâncării uscate” 
(hebdomas tes xerophagias)'*. Sinodul de la Laodiceea, iar mai apoi 
Sinodul Trullan au extins această regulă la întreaga perioadă a Postului 
Mare, dar au şi îndulcit-o îngăduind consumarea de legume şi de fructe'”. 
Xirofagia poate fi păzită în moduri extrem de diferite atingând la anaho- 
reți austeritatea extremă a unui meniu limitat la câteva rădăcini nefierte?% 

În Typikon-ul Sfântului Sava regimul recomandat constă din pâine, smo- 
chine, curmale, legume verzi şi apă?!. Dar într-una din redacţiile sale din 
secolul XVI, el se limitează la pâine şi legume uscate (ospria)?. 

Distincția legumelor în „legume verzi” (/achanon) sau „salată” şi „le- 
gume uscate” sau „feculente” (osprion) se regăseşte adesea în literatura 
monahală, acestea din urmă reprezentând în genere o treaptă de austeritate 
superioară”. Astfel, la Studiu, în timp ce în zilele de luni, marţi şi joi 
din Săptămână a II-a şi până în Săptămâna a VI-a din Postul Mare se 
mâncau grâne fierte şi legume verzi cu puţin untdelemn, în Săptămâna |, 
în Săptămâna Mare şi în toate zilele de miercuri şi de vineri nu se servea 
nici untdelemn, nici legume verzi, ci numai legume uscate însoțite de poa- 
me uscate”. La fel stăteau lucrurile şi la Evergetis, unde în zilele de luni, 
miercuri şi vineri nu se mâncau decât mazăre şi câteva poame uscate”. 

În toate mănăstirile bizantine, dar mai cu seamă în tradiţia studită, unde 
dobândește o importanţă deosebită, băutura ce înlocuieşte vinul în tot 
timpul Postului Mare este aşa-numitul eukraton: un amestec de pulbere 
de chimen şi anason în apă caldă?%. 

Fără a fi inumane, astfel de regimuri, extinse pe o durată destul de 
lungă, cer o perioadă de pregătire, în timpul căreia trupul să se poată 
obişnui treptat cu privarea de anumite alimente necesare, ca, de exemplu, 
lactatele. În parte, din acest motiv s-au instituit cele trei săptămâni pregă- 
titoare ale Postului Mare, a căror evoluţie şi reguli specifice le vom studia 
la locul lor”. 


IL.A.4.c Sistemul dezlegărilor 


Timpul ascezei Postului Mare e structurat de un al treilea element: 
zilele de „uşurare” sau „dezlegarea”, respectiv de dispense parţiale de la 
post, care introduc în lungul său parcurs o varietate necesară şi fac trupul 
să participe la bucuria praznicelor pe care le celebrează sufletul. 

Aceste dispense sunt acordate în toate sâmbetele şi duminicile pentru 
că aceste zile sunt liturgice şi, prin urmare, incompatibile cu postul. Tre- 
buie să ne bucurăm și să celebrăm Euharistia cinstind sâmbăta „praznicul 
creației” (ziua a şaptea), iar duminica cinstind praznicul Învierii (ziua a 
opta şi a doua creaţie)” .. 


„Dacă cineva — afirmă o scrisoare atribuită Sfântului Ignatie al 
Antiohiei — postește duminica sau sâmbăta, afară de o singură sâm- 
bătă [adică Sâmbăta Mare], e ucigaș al lui Hristos"2?. 


Aceste două zile de dispensă de la post acordă periodic credincioşilor 
puțină odihnă în efortul lor şi imprimă ciclului săptămânal un ritm care 

alternează încordarea şi relaxarea, osteneala şi odihna, pe care-l inserează 
armonic în marele ritm cosmic al destinderii (diastole) şi contracţiei 
(systole)'!%. Remarcând felul în care fiecare săptămână a Postului Mare 
se armonizează cu această mişcare alternativă a tuturor lucrurilor, Sfântul 
Ioan Hrisostom declară: 


„Aşa cum trupul istovit de post are nevoie de o mică întărire, pentru ca 
în acest fel, cu râvnă înnoită, să înceapă iarăşi nevoinţele postului, tot 
aşa şi sufletul are nevoie de odihnă şi de întărire. Nu trebuie nici să-l 
istovim, dar nici să-l lăsăm slobod, ci să facem când una, când alta, ca 
aşa să cârmuim şi starea |karastasis] sufletului şi zburdările trupului. 
Aşa cum dacă te supui fără întrerupere la osteneli, slăbești şi cazi, tot 
aşa dacă stai necontenit degeaba, te trândăveşti. Aşa se întâmplă şi cu 
sufletul şi cu trupul. De asta întotdeauna e bună măsura. [...] 

Aşa cum pe drumul mare sunt staţii de oprire şi case de odihnă pen- 
tru ca drumeţii osteniţi să se odihnească şi să se întremeze, ca astfel 
să-şi poată continua iarăşi călătoria [...], tot aşa și acum în postul 
acesta de 40 de zile, Stăpânul ne-a dăruit aceste două zile din săptă- 
mână ca pe nişte staţii de oprire, ca pe nişte case de odihnă, ca pe nişte 
coaste de mare, țărmuri şi posturi, ca să ne odihnim puţin, ca să ne în- 
tremăm puțin trupul de ostenelile postului şi să ne mângâiem sufletul, 
pentru ca iarăşi, după trecerea acestor două zile, să pornim din nou la 
drum cu tragere de inimă, noi, care am pornit pe această cale bună şi 
folositoare”?! 


Se ridică acum postul „cantitativ”, nu şi abţinerea de la carne și lactate, 
pentru a ne deosebi, scrie patriarhul Nicolae Grămăticul, de armeni şi de 
latini”'?. Pentru aceste ocazii aşa-numitele typika prescriu în general dis- 
pensă în ce priveşte vinul şi untdelemnul și regula celor două mese”'?. 
La Evergetis se mâncau atunci în străchini mâncări gătite cu untdelemn 
bându-se vin mai mult ca de obicei?!”. La Pantocrator, unde regula e în 
general mai puţin strictă din pricina vocației „caritabile” a acestei mănăs- 
tiri pe lângă care funcţiona un spital, se serveau trei blide: unul de legume 
verzi, unul de legume uscate şi altul de scoici, fructe de mare şi ceapă, 
totul gătit cu untdelemn şi însoțit de vin”'5. Aceste ridicări parțiale ale 
postului sunt cel mai adesea însoţite de „odihnă sau nelucrare” (argia), 
adică de dispensa de la aşa-numitele diakoniai (azi se foloseşte cuvântul 
diakonimata) sau „slujirile” mănăstirii?'6. Această odihnă e parţială, atunci 
când însoţeşte zilele de dispensă de vin şi untdelemn, și totală cu prilejul 
unui mare praznic, când se acordă o mai mare dispensă de post, sau în 
prima şi ultima săptămână din Postul Mare, din pricina ostenelilor pe 
care le prilejuiesc acestea?'”. Odihna acordată în zilele de sărbătoare nu 
trebuie să devină însă un pretext de trândăveală şi flecăreală”!5, ci un prilej 
de a zăbovi mai liber în lectură şi în gândul la Judecata viitoare?!?. La 

Studiu, în zilele în care nu se făcea lucru manual, bibliotecarul dădea un 
semnal şi fraţii se reuneau în bibliotecă, fiecare luând o carte până seara?20. 

În timpul Postului Mare se dă dispensă de vin şi untdelemn și în zilele 
în care au loc praznice importante ale ciclului liturgic fix, în principal 
pe 24 februarie, praznicul celor două aflări ale capului Sfântului loan 
Botezătorul, şi pe 9 martie, praznicul celor Patruzeci de mucenici din 
Sevasta”!. Dar această dispensă e valabilă îndeosebi pentru praznicul 
Bunei Vestiri (25 martie), singurul praznic în timpul căruia dispensa de 
post se extinde la carnea de peşte”, deşi unii acordă această dispensă şi 
în Duminica Floriilor, pentru a marca solemnitatea ei superioară faţă de 
duminicile obişnuite”?. 

În joia Săptămânii a V-a se dădea în unele mănăstiri bizantine dispen- 
să de vin şi untdelemn”?*. Desigur, nu în semn de sărbătoare, Canonul 
Mare fiind oficiul cel mai penitenţial din tot Postul Mare, ci mai degrabă 
ca pregătire pentru oboseala acestui foarte lung oficiu. Mănăstirea Evergetis 
şi aşezămintele care au adoptat /ypikon-ul său rânduiau în această catego- 
rie şi miercurea Săptămânii a IV-a, probabil pentru a solemniza împlini- 
rea jumătăţii cursei Postului Mare. Aceste două dispense au fost respinse 
de Nicon de la Muntele Negru:%, restricţia sa fiind reținută în practica 
actuală, în care la masa care precedă Utrenia Canonului Mare se dă dis- 
pensă numai de vin, nici un fel de dispensă nefiind prevăzută pentru 
Miercurea Înjumătăţirii Postului”. 

În fine, Joia Mare e universal socotită zi de praznic şi de bucurie cu 
prilejul căruia trebuie rupt parţial postul extrem de sever al Patimilor”. 

Toate /ypika acordă dispense de post bolnavilor şi celor cu munci grele: 
dispensă de vin în zilele de luni, miercuri şi vineri, şi de pâine şi de apă 
la ceasul al 3-lea din fiecare zi. Dar, în conformitate cu prescripțiile 
Sfântului Vasile cel Mare?%, fixarea acestor regimuri particulare e cel mai 
adesea lăsată la discreţia egumenilor. 

ILA.5 „Postul duhovnicesc” 


Cel mai adesea, regulile ce constituie „legea postului” sunt consemnate 
în typikon-ul de întemeiere al unei mănăstiri, iar nu în typikon-ul liturgic”; 
în orice caz ele nu aparţin Triodului ca şi carte liturgică şi nu sunt menţio- 
nate aici decât incidental prin inserarea anumitor rubrici din Typikon-ul 
Sfântului Sava cel Sfinţit. Statutul acestor „legi” e comparabil cu cel al 
canoanelor bisericești, care nu reprezintă reguli rigide și constrângătoare, 
ci sunt mai degrabă date care ordonează viaţa extraliturgică a monabului 
şi fixează conduita creștinului în lume. Dar dacă legea postului n-ar con- 
sta decât în acest ansamblu de prescripţii fizice, ea nu s-ar deosebi, în 
definitiv, decât destul de puţin de prescripțiile Legii Vechiului Testament 
care prescria şi ea postul*“!. Rolul catehezei imnologice privitoare la post 
va fi tocmai acela de a completa mypikon-ul îndemnându-i pe credincioşi 
la păzirea duhovnicească a postului. Postul celor 40 de zile trebuie păzit 
„creştineşte”, adică cu sufletul şi cu trupul, nu ca fariseii, care se mulțu- 
meau cu faptele trupeşti şi făceau din post un pretext de slavă deșartă. 


„Să nu ne mâhnim iudaiceşte [ioudaikos], ci să ne luminăm bisericeşte 
[ekklesiastikos]; să nu ne fățărnicim fariseieşte [pharisaikos], ci să ne 
împodobim evanghelicește [euangelikos], lăudându-ne cu Crucea lui 
Hristos, Mântuitorul sufletelor noastre”2*?. 


Postul şi iubirea 


Deplasarea comemorării parabolei vameșului şi fariseului din Săptămâ- 
na a IV-a din Postul Mare în prima duminică a perioadei pregătitoare se 
potriveşte întru totul cu această învățătură şi permite prevenirea oricărei 
devieri de la spiritul postului. Înainte chiar de a începe postul, credincio- 
şii sunt îndemnați astfel să fugă de slava deşartă şi să păzească regulile 
bisericești într-un mod demn de „legea Iubirii”: unind asceza cu smerenia. 

Nu că, sub pretextul păzirii Evangheliei „în duh şi în adevăr”, n-ar mai 
trebui să postim, căci, potrivit învățăturii lui Hristos, trebuie „să facem 

aceasta fără a uita de aceea”2*: trebuie să ne consacrăm ascezei şi mor- 


tificării fără a pierde din vedere faptul că e vorba de curățirea sufletului 
şi că piscul ei e iubirea. Folosul postului şi bogăţia Triodului constau 
tocmai în această dublă pedagogie, a sufletului şi a trupului, graţie com- 
plementarităţii între imnografie şi typikon. 

Asceza creştină e o ştiinţă bogată şi complexă, „arta artelor” şi „ştiinţa 
ştiințelor”?*. De aceea monahul trebuie „să postească cu ştiinţă ” (meta 
gnoseos)* 5 unind asceza cu iubirea, căci „toată asceza lipsită de iubire e 
străină de Dumnezeu”2"S. 


Postul şi milostenia 


Incă din primele generaţii creştine, postul care însoţeşte în chip necesar 
pocăinţa nu era socotit primit înaintea lui Dumnezeu decât dacă e unit şi 


cu iubirea de săraci şi milostenia”*”. 


„Dumnezeu nu vrea un post zadarnic, ca postind, să nu faci nici o faptă 
de dreptate înaintea lui Dumnezeu. Posteşte lui Dumnezeu un post ca 
acesta: să nu faci nici o faptă rea în viaţa ta, ci slujeşte Domnului cu 
inimă curată, păzind poruncile Lui şi mergând pe calea hotărârilor 
Lui; să nu se suie în inima ta nici o poftă rea. Cred însă în Dumnezeu, 
că dacă vei face acestea, dacă te vei teme de El şi dacă te vei înfrâna 
de la orice lucru rău, vei trăi în Dumnezeu. De vei face acestea, vei 
posti post mare şi primit de Domnul'2*%. 


Milostenia e o virtute asupra căreia a insistat considerabil întreaga tra- 
diţie duhovnicească, fiindcă ea este cea mai bună şi mai nemijlocită ex- 
presie a iubirii de aproapele. „Nimic nu bucură atât pe Dumnezeu ca mi- 
lostenia”, asigură Sfântul Ioan Hrisostom”?. Nu este păcat pe care aceasta 
să nu-l poată curăți”“%. Ea ne scapă de osândă şi ne câştigă o judecată 
milostivă în măsura în care şi noi am fost milostivi?". Milostenia e suma 
tuturor poruncilor şi concentrarea tuturor virtuţilor”, căci potrivit Apos- 
tolului „iubirea e plinirea legii”. Dând altora, ne folosim de fapt pe noi 
înșine, căci milostenia aduce mântuirea noastră”. Ea este „aripa rugă- 
ciunii”*%, ne face asemenea lui Dumnezeu Care e milostiv prin fire“, şi 


ne face să îmbrăcăm pe Hristos Cel lubitor de oameni (Philanrhropos): 


„Veniţi mai înainte de sfârșit, fraţilor, cu inima curată să ne apropiem 
de milostivul Dumnezeu, lepădând grijile vieții şi grijindu-ne de sufle- 
tele noastre. Nesocotind plăcerile mâncărilor prin înfrânare, să ne 
închinăm milosteniei, căci prin ea, precum este scris [Evr 12, 2], «unii, 
fără să ştie, au primit ca oaspeţi îngeri». Să hrănim în cei săraci pe Cel 
ce ne-a hrănit cu Trupul Său. Să ne îmbrăcăm în Cel ce Se îmbracă cu 
lumina ca și cu o haină [Ps 103p'2%7. 


MI 


Creştinul e preotul jertfei duhovnicești a căinţei, de aceea, aducând lui 
Dumnezeu milostenia şi iubirea fraţilor ca o ofrandă bine plăcută, va putea 
vedea pe Dumnezeu în el însuși” şi va fi înălţat prin ele până la al trei- 
lea cer ca într-un car de foc”*. Pentru autorii duhovniceşti, faptele milos- 
teniei sunt superioare chiar şi celorlalte virtuţi?S0, cum sunt fecioria?5!, 
postul şi asceza?”. Ca şi cu fecioarele din parabola evanghelică, nu e de 
ajuns să păzim asceza şi curăţia candelei trupului, ci trebuie să turnăm în 
ea untdelemnul milostivirii şi al compasiunii”. Fără milostenie postul ar 
putea fi cu totul nefolositor progresului duhovnicesc: „Fără milostenie, 
postul rămâne neroditor””**, căci ce folos putem avea din abținerea de la 
carne dacă „devorăm bunurile săracului”25%? 

Pe urmele avvei Evagrie, Sfântul Maxim Mărturisitorul precizează că 
scopul ascezei şi al înfrânării (enkrateia) e acela de a reglementa puterea 
pofiitoare a sufletului (epithymia) asupra raţiunii. Dar de aceasta trebuie 
să legăm neapărat milostenia şi pomana pentru a ne face stăpâni și asupra 
irascibilității (hymos), ca astfel mintea (nous) eliberată de tirania părţii 
iraționale a sufletului să-și poată regăsi funcţia conducătoare şi să înalțe 
lui Dumnezeu o rugăciune curată”. Pentru ca să fie primită înaintea lui 
Dumnezeu, de asceză trebuie să legăm întotdeauna iubirea de Dumnezeu 


şi de aproapele”, fiindcă iubirea e mai presus decât toate mortificările?*%. 


„Vreme de pocăință şi pricinuitoare de viaţă veşnică este nouă lupta 
[agon] postului, numai de ne vom întinde mâinile spre facere de bine 
[eupoiian]; că nimic nu mântuieşte sufletul aşa ca darea la cei lipsiţi, 
căci milostenia amestecată cu postul [he e/leemosyne synkekramene te 
nesteia] izbăveşte pe om din moarte. Pe aceasta s-o îmbrăţișăm fiindcă 
nimic nu este asemenea ei, căci poate să mântuiască sufletele noastre”2*?. 


Dispreţuind pe săraci în timpul vieţii sale petrecute în desfătări, boga- 
tul nemilostiv din parabola evanghelică a fost osândit la iad“. Pentru a 
nu fi supuşi aceleiaşi soarte cu el, noi toţi trebuie să unim în timpul celor 
40 de zile postul cu compasiunea și milostenia. Fiindcă omul care nu 
practică milostenia e mai prejos şi decât animalele necuvântătoare: 


„Câinii lingeau cu limba bubele săracului Lazăr, făcându-se mai milos- 
tivi [sympathesteroi] decât socotinţa [gnome] bogatului faţă de sărac”. 


Prin milostenie şi iubirea de săraci vom putea rodi talantul aşezat în 
fiecare la Botez, iar atunci când Stăpânul va reveni ca să ceară socoteală 
pentru lucrurile Sale, cei ce se vor fi arătat milostivi vor fi socotiți ca 
nişte economi credincioşi”*?. 

Profetul oil, citit în miercurea Săptămânii Lăsatului de brânză dinaintea 


începutului postului, îndemna deja la postul duhovnicesc: 
„Aşa zice Domnul: Întoarceţi-vă la Mine din toată inima voastră cu 
postiri, cu plâns şi cu tânguire! Sfâşiaţi inimile, nu hainele voastre, şi 

întoarceţi-vă la Domnul Dumnezeu vostru, căci El este milostiv şi în- 
durat, încet la mânie şi mult milostiv şi-i pare rău de răul pe care l-a 
trimis asupra voastră!”"26%, 


Pentru a „sfinţi postul”, cum declară mai departe prorocul, trebuie să 
postim cu trupul, dar şi cu sufletul. Pentru a fi eficace, remediul postului 
trebuie aplicat ambelor componente ale firii sau naturii noastre. 


„Postind, fraţilor, trupeşte [somatikos] să postim şi duhovniceşte [pneu- 
matikos]. Să dezlegăm toată legătura nedreptăţii. Să rupem încurcătu- 
rile tocmelilor celor silnice. Tot înscrisul nedrept să-l desfacem. Să 
dăm flămânzilor pâine şi pe săracii cei fără de case să-i aducem în 
casele noastre; ca să luăm de la Hristos Dumnezeu mare milă”2%. 


Postul de la rău 


Scopul ultim al postului e de a-l duce pe credincios la nepătimire şi de 
a-l „înălța” în contemplaţie. Or, pentru a-l atinge, nu e de ajuns să ne 
lipsim de alimente, ci trebuie „să postim de tot răul". Asceza pur 
trupească n-are nimic special virtuos, căci şi demonii care nu mănâncă 


niciodată, fiind spirite pure, sunt mult mai tari în post decât oamenii. 


„De bucate postind, suflete al meu, şi de pofte necurăţindu-te, în deşert 
te lauzi cu nemâncarea; că de nu ţi se va face ţie pricină de îndreptare, 
ca un mincinos vei fi urât de Dumnezeu şi demonilor celor mai răi te 
vei asemăna, care niciodată nu mănâncă. Deci caută să nu faci netreb- 
nic postul păcătuind; ci nemişcat să rămâi spre pornirile cele fără cale, 
părându-ţi-se că stai înaintea Mântuitorului Celui ce S-a răstignit, 
şi mai ales că te răstigneşti împreună cu Cel ce S-a răstignit pentru 
tine; strigând către El: Pomeneşte-mă, Doamne, când vei veni în Im- 
părăţia Ta!”265, 


„Nu numai prin lepădarea mâncărurilor ne vom face curaţi, ci şi slo- 
bozind mintea noastră de lucrurile din pricina cărora a fost găsit leacul 
postului”, spunea Sfântul Chiril al Alexandriei”. Postul urmăreşte să 
supună sufletului trupul răzvrătit, dar acest lucru presupune desigur că 
sufletul se străduieşte în același timp să se elibereze de înclinarea sa spre 
păcat „postind de la păcat '”%. Postul nu este „numai lipsa de bucate [...], 
dar şi vrăjmăşia față de toate patimile materiale'”%. Dacă credinciosul 
n-ar „posti de la patimi””0, închizându-şi încă de la intrarea în Postul 
Mare simțurile sugestiilor acestora””!, şi dacă nu s-ar îngriji să se hră- 
nească din iubirea dumnezeiască, în zadar ar păzi legea postului şi canoa- 
nele bisericeşti. 

„Posteşte de răutate, suflete al meu, desfătându-te întru dumnezeiasca 
dragoste; deschide uşa la toate felurile de bine, încuind intrarea răutăţii 
prin înfrânare și prin rugăciune"? 7. 


„Postul de la rău” trebuie nu numai să întregească, dar să şi preceadă 
postul trupesc?'3. Căci fără el vom posti doar în contratimp” şi nu cum 
se cuvine fiilor luminii. Scopul acestui post duhovnicesc, ca şi al milos- 
teniei, e de a pune stăpânire pe irascibilitate (7hymos)"5 spre a ne curăţi 
inima şi a o pregăti pentru vizita Mirelui la sfărșitul Postului Mare?'6, 


„Postul cel curat este depărtarea de păcate, înstrăinarea de patimi, dra- 
gostea cea câtre Dumnezeu, grija de rugăciune, lacrimile cu străpungere 
şi îngrijirea de săraci; căci așa a poruncit Hristos în Scripturi””". 


Pentru a fi autentic, postul trebuie însoţit de fuga de orice ură faţă de 
aproapele, de dispute şi certuri, de calomnie și defăimare, de salvă deşartă, 
de făţărnicie, ipocrizie și scandal?'5. În definitiv, el se identifică cu an- 
samblul vieții „făptuitoare” (praktike), căci atunci când ne angajăm pe 
această cale, trebuie să practicăm simultan toate virtuțile: cele ale sufle- 
tului ca şi cele ale trupului”. 

„Adevăratul post e despărțirea de răutate, înfrânarea limbii, reținerea 

de la mânie, tăierea poftelor, defăimărilor, minciunilor şi jurămintelor 

strâmbe”2%, 


Postul cu adevărat folositor duhovnicește şi plăcut lui Dumnezeu este 
cel în timpul căruia postim nu numai cu gura ci şi cu toate simţurile: 
stăpânindu-ne ochii, urechile, limba, mersul, râsul etc.%!. 


„Nu se cuvine să posteşti numai cu gura, ci şi cu ochii, auzul, picioarele, 
mâinile, şi cu toate mădularele trupului tău”. 


Adevăratul post stă, aşadar, în adoptarea unui nou mod de existenţă, 
(zropos-ul virtuţii) evidențiind trupeşte răsturnarea radicală a ființei pe 
care fiecare trebuie să o realizeze prin pocăință (metanoia). Scopul ascezei 
Postului Mare e de a-i învăţa pe credincioși să „postească de lume” şi 
să se elibereze de „toate grijile pământeşti” prin stăpânirea înclinațiilor 
spre cele sensibile pe care o realizează postul păzit „cu ştiinţă”. Astfel, ei 
vor putea ca în timpul Postului Mare şi, prin extensiune, în toată viaţa lor 
ascetică, „să se hrănească cu virtuţi” şi cu contemplaţie”*5. 

Obiect principal al ascezei Postului Mare, postul articulează cele două 
dimensiuni constitutive ale Triodului: ypikon-ul şi imnografia. Cel dintâi 
reglementează „postul trupesc” adaptându-l la structura ritmică a timpu- 
lui liturgic, în timp ce imnografia îl completează îndemnând la „postul 
sufletului”. Atunci când e păzit „cu ştiință””*, postul realizează în întregul 

lor viaţa „practică” şi curățirea. 

LB Dimensiunea ascetică 
a slujbelor Postului Mare 


Introducere 


Oficiile liturgice ale ciclului liturgic cotidian dobândesc în timpul Pos- 
tului Mare o structură şi o tonalitate deosebită, ce contribuie la a face din 
cele 40 de zile ale sale o perioadă distinctă de celelalte componente ale 
anului liturgic. Rânduiala slujbelor lui revelează un număr de arhaisme 
care au supravieţuit aici în ciuda transformărilor istorice ale ypikon-ului: 
să fie oare pentru că au fost incluse într-una din cărțile liturgice cu cea 
mai veche fixare? Organizat într-o colecţie coerentă începând din seco- 
lele IX-X, Triodul a transmis până în zilele noastre particularităţi liturgice 
abandonate puţin câte puţin în celelalte cicluri liturgice, mai cu seamă în 
tradiţia greacă (tradiția slavă rămânând mai fidelă rânduielii Sfântului 
Sava reformate de studiţi). 

De exemplu, slujbele cântate cu „Aliluia” apar astăzi ca o caracteristică 
specifică Postului Mare, în timp ce odinioară ea era şi, potrivit cărților 
liturgice, ar trebui să fie mereu rânduiala zilelor obişnuite (adică a zilelor 
cu sfinți fără prăznuire solemnă)”. Dar dezvoltările gigantice ale celei de 
a treia perioade a imnografiei bizantine? care au dus în esenţă la comple- 
tarea ciclului Mineielor au făcut să dispară practic „sfinţii nesărbătoniți” 
generalizând practica Utreniei cu „Dumnezeu este Domnul” (7heos Kyrios 
— Ps 117) şi tropar”. 

De asemenea, importanța considerabilă acordată în toată perioada Tri- 
odului lecturilor din Vechiul Testament şi recitarea cursivă a Psaltirii 
reprezintă o supravieţuire a vechiului oficiu monahal egiptean şi palesti- 
nian, anterior generalizării imnografiei, care acorda un loc foarte mare 
lecturilor scripturistice“. Acest context monahal apare şi în rubricile care 
ordonează slujbele Postului Mare: acestea sunt exact cele din Typikon-ul 
Sfântului Sava în redacţia sa constantinopolitană, dar păstrează și unele 
indicaţii specifice acestei lavre palestiniene“. 

Prezenţa troparelor fixe la Ceasuri şi particularităţile „Slujbei luminii” 
inserate la Vecernie, atunci când aceasta se celebrează împreună cu Li- 
turghia Darurilor mai înainte sfințite€, reprezintă deopotrivă vestigii ale 

unci structuri arhaice a oficiului bizantin. Astfel încât, la finalul studiului 
său asupra părții vesperale a Liturghiei Darurilor mai înainte sfințite, 
preotul Jancras sublinia că „Postul Mare a conservat elementele care odi- 
nioară erau comune întregului an şi le-a conservat în general într-o stare 
mai pură”. 

Anticipând dezvoltările viitoare, să notăm că aceste remarci confirmă 
ipoteza deja menţionată în prima parte a acestei expuneri, potrivit căreia 
timpul Postului Mare nu e lipsit de legătură cu ansamblul anului liturgic, 
ci este într-un fel sinteza lui, un timp concentrat. Şi aici, istoria pare să 
confirme învățătura teologiei duhovniceşti. 

Acest caracter arhaizant sau mai degrabă „conservator” al slujbelor 
Postului Mare e în acord vădit cu influenţa considerabilă pe care a exer- 
citat-o monahismul asupra Triodului. În timp ce modificările istorice ale 
cultului bizantin de după sinteza ierusalimo-constantinopolitană au tins în 
general să amplifice aspectul teofanic și festiv (generalizarea lui „Dum- 
nezeu este Domnul”), marea stabilitate a Triodului și a dimensiunii sale 
ascetice a asigurat permanența articulării liturgice fundamentale între 
anticiparea şi pregătirea Parusiei. În istoria bizantină, monahii au repre- 
zentat de altfel întotdeauna un factor determinant al păstrării formelor 
tradiționale şi rigorii dogmatice: aceasta poate, aşa cum sugerează preotul 
Jean Meyendorf, în virtutea slujirii lor profetice şi eshatologicef. 


„Lucrul monahului — spune Sfântul Teodor Studitul — e să nu îngă- 


duie să se inoveze nimic în Evanghelie”. 


Înainte de a aborda studiul detaliat al fiecăruia dintre aceste oficii 
liturgice, trebuie să încercăm să înţelegem valoarea şi funcţia duhovni- 
cească a unora dintre particularităţile lor comune care contribuie la a da 
Postului Mare atmosfera lui deosebită, desemnată mai sus ca un „fropos 
al pocăinţei”. 

I:B.1 Caracteristicile formale 
ale timpului în slujbele Postului Mare 


II.B.|.a Lungimea slujbelor 


Oficiile liturgice monahale sunt deosebit de lungi în timpul Postului 
Mare, astfel încât cea mai mare parte a zilei se petrece în biserică, drept 
pentru care e necesară suspendarea tuturor celorlalte „slujiri” ale mona- 
hilor, pentru a le îngădui să asiste la slujbe. Cursul canonic al oficiilor nu 
este modificat în mod fundamental dar, în timp ce adesea anumite oficii 
cum sunt Ceasurile sau Miezonoptica sunt rostite în privat, în timpul 
Postului Mare toți trebuie să asiste la ele în biserică. Mai mult, fiecare 
oficiu e prelungit prin adăugarea unor catisme suplimentare la recitarea 
cursivă a Psaltirii, prin lectura odelor scripturistice la canonul de la Utre- 
nie, prin lecturi patristice şi repetarea anumitor rugăciuni şi formule. 

Această lungire are o profundă valoare ascetică şi pedagogică. Credin- 
cioşii au nevoie de timp ca să se întoarcă, să se elibereze de modul 
(zropos) de existenţă al patimii şi să revină la „deprinderea” (hexis) virtuţii. 
Pocăinţa și înnoirea duhovnicească nu vor putea fi primite decât dacă se 
întemeiază pe obișnuință, această a „doua natură”!9, Căci aceasta e sin- 
gura cale pentru a ne îmbrăca în omul cel nou în condițiile lumii căzute 
aflate sub semnul cantităţii. „Adevărata natură a rugăciunii liturgice — 
scrie preotul Alexander Schmemann — stă în a ne introduce într-o altă 
lume, cea a prezenței lui Dumnezeu, dar trebuie să o facă încet, fiindcă 
natura noastră căzută n-ar putea ajunge aici în mod natural”"!. 


Icoană a rugăciunii neîncetate 


Prelungind slujbele pentru ca să acopere tot ciclul zilnic, fypikon-ul 
realizează astfel virtual idealul vieții duhovniceşti: rugăciunea necontenită. 
Desigur, rugăciunea la ceasuri fixe a apărut încă din creştinismul primar'?, 
dar ea n-a fost niciodată înţeleasă decât ca un mijloc pentru realizarea 

poruncii Apostolului: „Rugaţi-vă neîncetat!”!?. Distribuirea cursului lor în 
şapte Laude vrea să însemne, de altfel, în mod simbolic măsura ritmată a 
rugăciunii care nu trebuie să se oprească între aceste momente privile- 
giate de rugăciune comunitară care vin să puncteze rugăciunea personală 
continuă! După Clement Alexandrinul, „gnosticul” nu se poate limita la 
locuri şi la timpuri definite pentru a cinsti pe Tatăl prin Fiul, ci trebuie să 
facă aceasta toată viaţa sa şi în tot felul „multumind neîncetat lui Dum- 
nezeu”!5. Oficiul liturgic ideal ar fi cel care ar realiza efectiv porunca 
Apostolului, transfigurând timpul căzut şi divizat prin armonia rugăciunii 
neîncetate. Faimoasa mănăstire a monahilor „neadormiţi” (akoimetoi) din 
Constantinopol n-a fost singurul loc unde s-a realizat un astfel de proiect 
de oficii liturgice neîntrerupte; putem spune că e vorba aici de o aspirație 
constantă a tradiţiei liturgice bizantine care a condiţionat în mare parte 
evoluţia oficiului liturgic până în zilele noastre'. Umplerea timpului cu 
rugăciune echivala cu realizarea în această lume a unei anticipări a laudei 
veșnice pe care o adresează lui Dumnezeu îngerii și sfinţii, şi cu „trece- 
rea” virtuală (în sensul pascal al cuvântului) de la timp la eternitate. De 
aceea, oficiile liturgice al praznicelor (privegherile, agrypniai) pot dura 
astăzi la Muntele Athos până la 17 ore (cu prilejul hramului mănăstirii 
Marea Lavră) şi, aşa cum a arătat în mod semnificativ o experienţă făcută 
la începutul secolului la Academia Duhovnicească din Kiev, dacă sunt 
respectate riguros toate regulile şi prescripţiile zypikon-ului, o priveghere 
săptămânală poate dura aproximativ 24 de ore'. 

Lungimea slujbelor din Postul Mare nu trebuie, aşadar, privită drept 
un accident istoric, ci, din contră, drept o componentă esenţială a spiri- 
tualităţii liturgice având prin ea însăşi o valoare mistică deloc neglijabilă. 
Slujbele lungi îngăduie instalarea încetul cu încetul în viaţa altădată de- 
reglată a credincioşilor a deprinderii (Pexis) virtuţii şi rugăciunii, „obiş- 
nuința” cu prezența dumnezeiască, chiar dacă lumina harului n-a luminat 
încă inima lor. 


„Nu zice — scrie Sfântul loan Scărarul — că zăbovind mult timp în 
rugăciune n-ai dobândit nimic, căci iată ai şi dobândit. Căci ce bine e 
mai înalt ca acela de a fi fost lipit de EI şi de a fi stăruit neîntrerupt în 
unirea cu E1?”!8. 


Valoarea pedagogică 


Lungimea rugăciunii €, aşadar, o anticipare a veşniciei fericite în care 
vor trăi cei aleși înaintând necontenit într-o comuniune tot mai adâncă cu 
Dumnezeu. Trebuie subliniat însă că, dacă slujbele sunt mai lungi decât 
de obicei în Postul Mare, aceasta e pentru a face încă și mai vădit şi mai 
real acest caracter al timpului liturgic. Rugăciunea liturgică dobândește 

atunci şi o funcţie pedagogică de corectare răbdătoare a „obiceiurilor 
pătimașe”, care sunt consecinţe ale morţii și stricăciunii naturii noastre 
căzute pentru a sădi virtuțile, care sunt seminţele veşniciei. Potrivit aspec- 
tului duratei, timpul liturgic e, aşadar, nu numai o „icoană” a eternității, 
ci şi mistagogul veşniciei: el îi introduce treptat pe credincioşi în lumea 
cea nouă folosindu-se în acelaşi timp de condiţiile acestei lumi căzute. 


II.B.1.b Repetiţiile 


Iniţierea în timpul transfigurat utilizează însă nu numai extensiunea 
duratei, dar şi un al doilea aspect al lumii cantității: repetiţia. 

Pentru Părinți, şi în principal pentru cel mai filozof dintre ei, Sfântul 
Grigorie al Nyssei, însuşirea specifică şi inalienabilă a creaturii e schim- 
barea. Fie ea corporală sau spirituală, orice creatură îşi trage existenţa 
dintr-o schimbare iniţială: trecerea de la neființă la ființă ”?. În extensiunea 
existenţei temporale a creaturii, această schimbare se manifestă ca mişcare, 
respectiv ca articulare contingentă a timpului şi spaţiului. Relativ faţă de 
Absolutul Care depăşeşte în acelaşi timp mişcarea şi nemișcarea, acest 
caracter e pentru creatură o însuşire ce atinge însăşi esența ei, definind-o 
în raport cu Dumnezeu”. 

Întrucât însă de la cădere încoace omul s-a folosit rău de libertatea sa, 
mişcarea sa naturală spre „asemănarea” cu Dumnezeu s-a prăbuşit în 
întuneric şi s-a fixat în condiţiile multiplicităţii (cum arată reproducerea 
sexuală). Calea restaurării vocației sale originare deschisă de Hristos tre- 
buie, aşadar, să utilizeze aceste condiţii căzute pentru a converti mişcarea 
creaturii dinspre întuneric spre lumină şi dinspre patimă spre virtute. 
Pentru a regăsi în această lume unirea fără amestecare cu Dumnezeu pe 
care trebuia să o realizeze Adam, se impune, aşadar, ca „încă de pe acum” 
să ne reglăm comportamentul în sensul unităţii, să trecem de la diviziunea 
lumii patimilor la armonia modului virtuţii, făcând ca mişcarea libertăţii 
să treacă spre Bine prin păzirea poruncilor şi imitarea lui Hristos?!. 

Pentru a putea realiza această unire în lumea spaţiului și a timpului 
supusă cantităţii şi măsurii, trebuie să trecem prin simbolul cel mai adecvat 
al unităţii de care dispunem. În spaţiu această „imagine” este cercul, iar 
în timp fenomenele periodice și repetitive. 


Adaptarea simbolismului cercului 


Se cunoaşte importanţa pe care o are în tradiţia spirituală de la Dionisie 
Areopagitul (şi neoplatonism) încoace simbolismul mişcării circulare a 
sufletului”?. EI ilustrează întreaga învățătură a concentrării puterii sufle- 


119 


tului în „inimă”, iar atitudinile trupeşti ale rugăciunii isihaste au ilustrat 
necesitatea aplicării sale nu numai la suflet, ci şi la trup?. E de altfel inutil 
să insistăm aici asupra rolului universal al simbolismului cercului în orice 
act ritual?*. Cercul şi mişcările ciclice periodice, reglate de anumite nu- 
mere simbolice, îndeplinesc în general în tradiţiile religioase, dar mai cu 
seamă în simbolismul liturgic creştin, o dublă funcţie: epifanică şi peda- 
gogică. Repetiţia e în acelaşi timp imaginea unităţii”, aşadar o prezență 
anticipată a eternității, şi o pregătire treptată, ritmată, în vederea „trecerii” 
(Paștelui) la condiţiile lumii noi. 


Trecerea de la multiplicitate la unitate 


Astfel, repetiţia aceloraşi formule după măsura unor numere simbolice, 
cum €, de exemplu, „Doamne miluieşte!”, repetat de 3 ori, de 12 ori sau 
de 40 de ori, care punctează toate slujbele”, sau frecventa apariţie a unor 
rugăciuni cum sunt cele legate de „Sfinte Dumnezeule..."2!, rugăciunea 
Sfântului Efrem Sirul sau Psalmul 50%, reprezintă un element fundamental 
al timpului liturgic şi al dimensiunii sale mistagogice. Acest caracter se 
aplică, desigur, la timpul întregului an liturgic, dar introducerea progre- 
sivă a credincioşilor într-o nouă dimensiune a timpului se potriveşte mai 
cu seamă în perioada de pregătire în vederea Paştelui. Repetiţia liturgică 
utilizează multiplicitatea (numerele) pentru a restaura starea de nepăti- 
mire a naturii umane. Ritmându-se astfel pe simbolurile unităţii, credin- 
cioşii vor abandona risipirea ce caracterizează lumea patimilor pentru a 
regăsi potențial unitatea pierdută de Adam. „Adunați în unitate” (Ps 4,9), 
ei vor imita atunci după puterile lor lauda îngerească care nu cunoaşte 
caracterul devorator şi separator al timpului”. 


Valoarea pedagogică 


În aspectul său „pedagogic”, reprezentând dimensiunea de aşteptare şi 
pregătire a timpului liturgic, repetiţia e pentru credincios şi ocazia unei 
meditații mereu reluate şi aprofundate asupra rugăciunilor şi formulelor 
care-i sunt astfel prezentate de mai multe ori în timpul zilei. Repetând de 
mai mult de 20 de ori pe zi rugăciuni cum sunt „Iatăl nostru”, „Sfinte 
Dumnezeule...” ş.a. şi de mai multe sute de ori „Doamne miluieşte”, 
putem trece de la o simplă înţelegere rațională la o înţelegere mai adâncă 
a sensului lor, la o adevărată impregnare a întregii noastre conduite de 
către aceste rugăciuni. Simţim prin aceasta neputința noastră de a epuiza 
rațional semnificaţia unor astfel de formule şi în acest mod ajungem treptat 
la cunoaşterea propriilor noastre limite“. În acest sens, repetiţia favori- 

zează, aşadar, şi smerenia care, cum am văzut, trebuie să domine întreaga 
atitudine duhovnicească în timpul Postului Mare. 

În cadrul comunitar și liturgic, repetiţia reprezintă o transpunere a rugă- 
ciunii scurte, de „un singur cuvânt” (monologistos), şi continue ce trebuie 
să însoțească monahul sau mireanul evlavios în toate împrejurările. Acest 
exercițiu fundamental al spiritualității private, cristalizat treptat în jurul 
„rugăciunii lui lisus”, posedă toate caracterele pe care le-am relevat cu 
privire la repetiţia liturgică: concentrare, smerenie, rumegare a Numelui sau 
Cuvântului lui Dumnezeu, anticipare a veşniciei şi laudei îngereşti”! etc. 

Putem constata încă o dată că spiritualitatea liturgică şi rugăciunea pri- 
vată rămân mereu paralele şi converg spre un acelaşi scop: rugăciunea 
necontenită, pe care slujbele Postului Mare o realizează aproape efectiv, 
utilizând în acest scop două dimensiuni ale timpului: lungimea şi repetiţia. 


IUB.1.e Sensul ciclului zilnic 
Sens festiv şi pascal: noapte/zi 


În timpul din afara Postului Mare, atunci când se celebrează sărbătorile 
sfinţilor cu „Dumnezeu este Domnul”, ziua liturgică nu începe dimineaţa, 
ca în timpul profan, ci seara. Ciclul timpului liturgic se derulează astfel 
dinspre seară spre dimineaţă şi dinspre noapte spre ziuă, cum este cazul 
în tradiția iudaică şi în alte câteva societăţi tradiționale'?. Prima slujbă a 
oricărei zile este, aşadar, Vecernia, pe care Mineiele o indică înainte de 
Utrenie”. Mai exact, după Ipolit al Romei, punctul de trecere de la o zi la 
cea următoare e ceasul al 9-lea, în care Hristos a murit pe Cruce şi întu- 
nericul a acoperit pământul ca semn al adevăratei seri, care este o „ab- 
sență” a lui Dumnezeu, aşa cum noaptea este o absenţă a luminii. 


„Străpuns, aşadar, în coastă la ceasul acesta, Hristos a revărsat apă şi 
sânge şi a luminat celălalt timp al zilei până seara. Iar când a început să 


adoarmă, făcând începutul unei alte zile, a plinit o icoană a învierii”**. 


Acest rol de pivot asigurat de Ceasul al IX-lea în ciclul liturgic zilnic 
rămâne în uz monastic până în zilele noastre. La Muntele Athos, Ceasul 
al IX-lea se rosteşte, ca şi celelalte Ceasuri (cu excepția Ceasului 1), în 
pronaos. E] este ultimul oficiu din cadrul ciclului liturgic cotidian, dar 
face totuşi încă parte din el, fiindcă la binecuvântarea finală preotul co- 
memorează sfântul zilei, iar nu pe cel al zilei următoare. După această 
binecuvântare, se dă la o parte perdeaua trasă între pronaos şi naos, şi 
întreaga comunitate intră în biserică în urma preotului pentru a începe 
numaidecât Vecermia, simbolizând astfel în mod spaţial trecerea la ziua 
următoare. 

Complementaritatea celor două părţi ale ciclului zilnic: zi/noapte se 
poate aplica analogic tuturor treptelor existenţei temporare privite în per- 
spectiva dualității”. Trecerea de la întuneric la lumină reprezintă astfel 
deopotrivă trecerea de la moarte la înviere, de la ciclul prezent la bucuria 
viitoare a veşniciei”S, şi de la neştiinţă la cunoaştere. 

Făcând să preceadă noaptea zilei (Fc 1, 3), cartea Facerii răstoarnă 
numaidecât ciclul pentru a profetiza, potrivit Fericitului Augustin, căde- 
rea omului şi mântuirea sa în Hristos: 


„Dar după ce omul care a fost creat a căzut din lumina dreptăţii în întu- 

nericul păcatului de care l-a izbăvit harul lui Hristos, am ajuns acum 

să numărăm zilele începând cu noaptea, căci ne străduim să trecem nu 
de la lumină la întuneric, ci de la întuneric la lumină, nădăjduind 
aceasta cu ajutorul Domnului”. 

În cursul anului liturgic, această trecere de la noapte la zi ca simbol al 
învierii îşi găseşte temeiul în Privegherea pascală, în cursul căreia după 
întunericul celebrării morţii şi mormântului, Lumina dumnezeiască a În- 
vierii reprezentată de lumânările credincioşilor" face „să se înalțe aurora” 
(Ps 107, 3). Această noapte e astfel transformată într-o „noapte luminoasă” 
de la care plecând, ziua liturgică devine principiu al zilei cosmice”. 


Sens penitenţial: zi/noapte 


Locul central acordat Paştelui în determinarea ciclului liturgic cotidian 
pare cu atât mai izbitor, cu cât în timpul Postului Mare ziua liturgică apare 
inversată: Utrenia precedă Vecernia care încheie ciclul zilnic”. Această 
ordine în dispoziţia oficiilor liturgice care nu apare numai în Triod, ci şi 
în documentele cele mai vechi, cum e Prophetologion-ul din Constanti- 
nopol“, ne face să presupunem că este vorba de o particularitate extrem 
de veche a Postului Mare, întrucât, așa cum vom vedea, ciclul lecturilor 
conținut în Prophetologion e partea cea mai veche a Triodului. 

Din punct de vedere istoric, această răsturnare se poate explica prin 
transferul seara (la Vecernie) al Cuminecării euharistice, în timpul Postului 
Mare. Caracterul penitenţial şi ascetic al Liturghiei Darurilor mai înainte 
sfințite (celebrată în zilele de miercuri şi vineri, dar teoretic putându-se 
celebra în toate zilele Postului Mare) impunea asocierea postului euha- 
ristic cu postul ascetic, postul prelungindu-se astfel la maximum, până le 
apusul soarelui. Prin urmare, slujba de seară legată de Liturghia Daruriloi 


” Din nefericire, în Triodul românesc actual, revizorii au modificat arbitrar aceast: 
ordine inversată a zilei liturgice în Postul Mare (Utrenie / Vecernie) din Zriodul origina 
grec, uniformizând-o şi aliniind-o la ordinea zilei liturgice obişnuite (Vecernie / Utrenie) 
ceea ce trădează faptul că nu i-au înţeles semnificația [n.ed.]. 

mai înainte sfințite a fost privită drept sfârşitul ciclului zilnic şi nu drept 
începutul său, pentru a păstra omogenitatea acestuia în sensul determinării 
lui de cele două extremităţi ale sale: dimineaţa/seara“. 


Paştele şi răsturnarea polilor 


Potrivit Întrebărilor şi răspunsurilor atribuite Sfântului Atanasie, sub 
Legea lui Moise ciclul zilnic ar fi fost constituit de trecerea de la zi la 
noapte, dar venirea harului şi mântuirii prin Hristos ar fi răsturnat polii, 
de acum înainte noaptea precedând ziua”. Această răsturnare a sensului 
rotației ciclului ar fi, aşadar, imaginea „creaţiei celei noi”, a trecerii de la 
Vechiul la Noul Testament şi a înnoirii legilor intime ale cosmosului prin 
transfigurarea sa. Această interpretare e adecvată tocmai timpului liturgic 
şi răsturnării polilor pe care o realizează sărbătoarea Paștelui. Înainte de 
„sărbătoarea sărbătorilor” ziua precedă noaptea; suntem încă virtual în 
timpul stricăciunii şi al morții, în care durata duce la întunecare şi nești- 
inţă. Postul Mare e rezervat lecturilor din Vechiul Testament simboli- 
zând astfel timpul pregătirii şi al efortului de eliberare de sub stăpânirea 
păcatului şi a „omului vechi”. Dar, începând de la Paşte şi în tot ciclul ce 
depinde direct (Penticostar, Octoih) sau indirect (sărbătorile sfinţilor, 
actualizări parţiale ale Învierii) de aceste sărbători, timpul e restaurat şi 
mântuit. Durata nu mai e semnul multiplicității, ci al progresului duhov- 
nicesc ca urcuș încordat spre infinit (epektasis). Nu se mai citeşte acum 
decât Noul Testament, semn al pregătirii în vederea celei de-a Doua Veniri 
a lui Hristos. 


Combinarea celor două mişcări în Triod 


Această interpretare se izbeşte însă de câteva dificultăți, căci dacă în 
timpul Postului Mare slujbele se desfăşoară potrivit acestei mişcări in- 
verse, imnografia Vecerniei rămâne totuşi consacrată celebrării zilei ur- 
mătoare. În zilele de miercuri şi vineri, de exemplu, deși se celebrează 
Liturghia Darurilor mai înainte sfinţite a zilei respective, stihirile de la 
„Doamne strigat-am” sunt închinate miercuri seara Apostolilor (tema 
obişnuită a zilei de joi), iar vineri seara sunt luate dintr-un apendice al 
Triodului după cele opt glasuri şi sunt închinate mucenicilor şi celor 
adormiţi (tema obişnuită a zilei de sâmbătă). Acest fapt este foarte clar în 
timpul Săptămânii Lăsatului de brânză, în care numai zilele de miercuri 
şi de vineri au o structură cvadragezimală. Vecernia de miercuri are o 
lectură profetică şi stihoavne proprii Postului Mare, dar stihirile de la 
„Doamne strigat-am” sunt luate din Octoih şi din Mineiele zilei următoare. 
De asemenea, oficiile de vineri articulează pe o structură cvadragezimală 

(profeţii şi stihoavne) stihirile praznicului Asceţilor celebrat în ziua 
următoare. 

Cele două sensuri de rotație ale ciclului zilnic sunt, aşadar, simultan 
prezente în slujbele Postului Mare, dar ele trebuie privite după două pla- 
nuri distincte: sensul dimineață/seară se situează pe un plan formal, per- 
miţând distingerea celor două părți ale ciclului mobil (Triod/Penticostar) 
şi accentuarea rolului central al Paştelui. În timp ce sensul seară/dimi- 
neață se referă mai degrabă la conţinutul imnologic al slujbelor şi nu 
diferă structural de ansamblul ciclului anual. Din contră, el îngăduie 
credincioşilor să perceapă continuitatea mișcării pascale, a trecerii de la 
întuneric la lumină de-a lungul întregului an liturgic, evidențiind împle- 
tirea indisociabilă dintre pregătirea şi împlinirea eshatologică în toate 
aspectele cultului creștin. 

I.B.2 Metaniile 


Slujbele din Postul Mare sunt caracterizate (actualmente mai cu seamă 
în bisericile slave) de o participare a trupului la rugăciunea comunitară 
mai importantă decât de obicei. „Închinăciunile” sau „metaniile” sunt în 
practica actuală una din caracteristicile Triodului şi în sensibilitatea spiri- 
tuală ortodoxă ele apar nedespărţite de perioadele postului!. Dar o atare 
restricție e destul de recentă datând de la abandonarea oficiului cu „Ali- 
luia” în afara perioadelor Postului Mare. 


Metaniile în tradiţia monahală 


În literatura monahală, metania apare ca un obicei curent, intim legat 
de condiţia de căință perpetuă proprie monabhilor. Desemnată prin expre- 
sia „a pune metanie” (metanoian ballein), se pare că această practică a 
înlocuit treptat îngenuncherea, mai arhaică?. Ea nu se face numai în cazul 
în care un monah cere iertare altuia”, ci e folosită şi ca exercițiu spiritual 
(epitimia) dat monahului sau mireanului la Spovedanie“. Prin extensiune, 
se consideră că ea trebuie să însoţească orice act săvârşit de către monahi: 
de la cererea unui cuvânt de mântuire” până la simpla salutare“. Ea e de 
asemenea un element fundamental al vieţii ascetice private a monahului, 
al „canonului” său personal. Împreună cu recitarea de psalmi (psalmodia), 
ea reprezintă ceea ce unii Părinți numesc „rugăciunea trupească”: 


„Celor care n-au dobândit adevărata rugăciune a inimii le ajută mult 
silirea în rugăciunea trupească, adică ridicarea mâinilor, lovirea piep- 


tului, privirea curată spre cer, zgomotul suspinelor, plecarea neconte- 


nită a genunchilor””. 


Metaniile şi rugăciunea trupească 


Legată de treapta „făptuirii” (praktike), metania exprimă atât de sugestiv 
participarea trupului la rugăciune, încât dintotdeauna s-a recomandat să i 

se asocieze „rugăciunea lui lisus”, „pentru ca sufletul şi trupul să cadă 
împreună înaintea Domnului”. 

Trebuie deosebite două moduri de executare a metaniei: „metania mică” 
sau închinăciunea (proskynema)”, în care credinciosul își înclină profund 
trupul pentru a atinge pământul cu mâna dreaptă înainte de a face semnul 
crucii (la greci) sau după (la slavi)', şi „metania mare” sau pur şi simplu 
„metania”!!, unde credinciosul trebuie să-şi plece genunchii şi să se pros- 
terne până atinge pământul cu capul pentru a se ridica numaidecât'?. Prin 
forma sa, acest gest trupesc revelează o bogată semnificaţie teologică şi 
duhovnicească. El constituie un fel de concentrare a Economiei mântuirii 
şi a actualizării ei duhovniceşti în fiecare. Mică sau mare, metania e în- 
totdeauna constituită din trei elemente: o mişcare descendentă, semnul 
crucii şi o mişcare ascendentă. Practica ortodoxă nu separă aceste trei 
elemente căci, spre deosebire de îngenunchere, metania nu este o poziţie 
de rugăciune, ci o mișcare dinamică şi „economică”. După ce s-a pros- 
ternat la pământ, credinciosul trebuie să se ridice numaidecât pentru a-şi 
relua poziţia normală de rugăciune: starea în picioare!*; căci, după Sfântul 
Vasile cel Mare: 


„De fiecare dată când ne plecăm genunchii şi ne ridicăm, arătăm cu 
fapta că prin păcat am fost azvârliți la pământ, dar iubirea de oameni a 


Ziditorului nostru ne-a rechemat la cer”!*. 


Plecându-şi trupul, credinciosul înfăţişează starea căzută a omului care 
a pierdut din pricina păcatului funcţia sa de mijlocitor între cer şi pământ 
(simbolizată de starea dreaptă, în picioare), pentru a se supune patimilor 


a» 


trupului şi „a se târî” ca dobitoacele necuvântătoare'$. 


Simbolismul metaniilor şi locul lor în Triod 


Această mişcare „descendentă” e şi un act de smerenie şi pogorâre de 
bunăvoie după chipul kenozei Logosului. Prosternându-se, trupul antre- 
nează şi sufletul spre smerita recunoaştere a păcătoșeniei sale şi mărturi- 
sirea atotputerniciei lui Dumnezeu. După care, însemnându-se cu semnul 
Crucii, credinciosul „îmbracă pe Hristos”. Mişcarea sa descendentă devine 
„pogorâre la iad” şi actualizare personală a operei mântuirii. Marcată de 
semnul Crucii şi însoţită de invocarea Numelui lui lisus Hristos, fiecare 
metanie este, aşadar, o reproducere fidelă a ritului baptismal, adaptată 
condițiilor vieţii ascetice. Ea se încheie printr-un urcuş care trebuie să fie 
rapid, fiindcă simbolizează învierea creștinului împreună cu Hristos şi 
restaurarea în funcția sa naturală: contemplaţia. De altfel, ne este interzis 
categoric să rămânem multă vreme prosternați la pământ căci, potrivit 
Sfântului loan Cassian, „cine rămâne prea multă vreme prosternat e nai 
primejdios atacat nu numai de gânduri, ci şi de somn”!€, Întrucât am imitat 

pogorârea la iad, numaidecât trebuie să imităm şi învierea, fiindcă aceasta 
din urmă a fost inseparabilă de cea dintâi. 

Aşa cum Economia lui Hristos poate fi reprezentată de o dublă mişcare 
alternativă, Întruparea Logosului fiind principiul înălțării umanității în- 
dumnezeite!”, tot aşa viata duhovnicească a credinciosului e şi ea articu- 
lată de acelaşi ritm alternativ, la care trupul trebuie să participe în aceeaşi 
măsură cu sufletul, astfel încât metania reprezintă o dimensiune funda- 
mentală a spiritualităţii Triodului: participarea trupului şi actualizarea 
repetată a Botezului. 


Distribuirea metaniilor în cadrul slujbelor 


În paralel cu practicarea lor în rugăciunea privată, metaniile au dobândit 
un loc important şi în slujbele Bisericii. Numărul lor şi momentele în care 
trebuie săvârşite sunt fixate precis în aşa-numitele 7ypika liturgico-mona- 
hale, îndeosebi cele de tradiţie studită. 

Potrivit mărturiei Iypikon-ului Sfântului Sava cel Sfinţit, în timpul 
Postului Mare în mănăstirile din Palestina trebuiau să se facă în biserică 
300 de metanii!$. Atestat ca venind dintr-o veche tradiţie, acest număr nu 
putea fi modificat, dar fiecare monah, odată intrat în chilia sa, îl com- 
pleta făcând un număr de metanii corespunzător puterilor sale şi sfaturi- 
lor povăţuitorului său!”. În alte mănăstiri, ca aceea a Mântuitorului din 
Messina, numărul conta puţin, indicându-se doar momentele în timpul 
cărora metaniile trebuie făcute fără întrerupere, fiecare putând atunci 
să-şi potrivească numărul metaniilor cu puterile sale”. 

În general, în zilele în care la Utrenie se cântă „Dumnezeu este Dom- 
nul”, metaniile în biserică sunt suprimate”, căci din punct de vedere tipi- 
conal metaniile înseamnă: zi cu „Aliluia” (zi în care nu se ridică postul)?. 
Nu se fac metanii nici în biserică, nici în chilie în timpul praznicelor 
Mântuitorului, ale Maicii Domnului şi octavelor lor, în timpul celor Două- 
sprezece Zile dintre Naştere şi Arătarea Domnului, de la Paşte şi până la 
Duminica Tuturor Sfinţilor, în zilele de prăznuire ale sfinţilor cu citire de 
Evanghelie la Utrenie sau cu moaşte aflate în posesiunea mănăstirii” şi, 
fireşte, în toate duminicile?*. 

Potrivit Typikon-ului Sfântului Sava cel Sfinţit, intrând în biserică 
pentru o slujbă, fiecare trebuie să facă trei sau patru metanii în faţa uşilor 
împărăteşti şi câte una în faţa fiecărui cor iar, la concedierea finală trebuie 
să facă trei metanii adânci'5. De asemenea, înainte de a începe orice fel 
de funcţie liturgică, cel rânduit trebuie să facă metanie celui mai mare?$ 
şi, adesea, comunităţii reprezentate de cor (sau strană): fie că este vorba 
de preotul „de rând” în timpul săptămânii pentru a da binecuvântarea 
de început, sau de monahii care să bată toaca, să citească psalmii sau să 
înceapă o cântare solemnă”, 

Vom indica mai jos, în detaliu, metaniile ce trebuie făcute în timpul 
slujbelor, în tabele ce rezumă diferitele elemente, menționând aici doar 
momentele obişnuite în care trebuie executate“: 


— la „Sfinte Dumnezeule...” cu care încep toate slujbele — 3 metanii 

— la versetele de invitaţie: „Veniţi să ne închinăm...” — 3 metanii 

— la „Aliluia”, după cum urmează: 

— Aliluia” cântat în locul lui „Dumnezeu este Domnul” — 3 metanii 
— „Aliluia” din finalul oricărei stihologii a Psaltirii sau al unui grup 
de psalmi ficşi — 3 metanii 

— La Messina: una la începutul canonului şi fără întrerupere în timpul 
stihologiei odelor în Postul Mare”. 

— La Sfântul Sava: fără întrerupere în timpul odei a 9-a", în timpul 
cântării psalmilor Luminii de la Vecernie. După ce a cântat fiecare tro- 
par, corul care a executat piesa trebuie să se închine în fața celuilalt cor 
care intonează versetul următor'!. Mai mult, începând de la ultimul ver- 
set al Psalmului 116, canonarhul stă în mijlocul bisericii între cele două 
coruri şi se închină în faţa uşilor împărăteşti, iar cele două coruri cântă la 
unison stihira de la „Slavă”. 

— În mănăstirile studite Evergetis şi Messina, metaniile se fac în ge- 
neral la unison (meta isotetos) la stihirile de la „Doamne strigat-am” şi la 
Laude, dar şi la cei 6 psalmi, în timpul Psalmului 116 de la Miezonoptica 
Postului Mare, în timpul doxologiilor etc.?. La Evergetis, în timpul ulti- 
mei stihiri de la „Doamne strigat-am” şi de la „Slavă”, canonarhul stă în 
acelaşi mod indicat în 7ypikon-ul Sfântului Sava, dar atunci trebuie să se 
reunească în jurul lui în mijlocul bisericii şi să facă sub conducerea lui 
metaniile prescrise „ca un singur trup”*”. 


Intrând în slujbele mănăstirilor chinoviale, fie în persoana canonarhului 
care reprezintă simbolic întreaga comunitate, fie prin toți frații reuniți, 
metania s-a văzut, aşadar, puţin deturnată de la funcţia sa iniţială, spre a 
deveni semnul corporal al unităţii ecleziale a adunării liturgice. O aseme- 
nea modificare o putem de asemenea privi ca pe o ingenioasă soluţie 
pentru a conserva în mediul chinovial şi în spiritualitatea liturgică valoa- 
rea ascetică a metaniei. Ea rămâne legată de recitarea psalmilor, potrivit 
învățăturilor bătrânilor din vechime, dar nu riscă să devină un prilej de 
slavă deşartă, căci toţi monahii se închină împreună sub conducerea 
reprezentantului mai-marelui lor. 

Chiar dacă în practica actuală numărul metaniilor făcute în comun a 
fost considerabil redus, perioada Triodului rămâne caracterizată de me- 
taniile care atestă această adaptare a practicilor ascetice ale deşertului la 
monahismul cu viață de obşte şi prin aceasta importanța fundamentală a 
participării trupului la rugăciunea liturgică. 

„83 Rugăciunea Sfântului Efrem 


Legată de metanii, scurta rugăciune atribuită tradiţional Sfântului Efrem 
Sirul! reprezintă o particularitate specifică a slujbelor din Postul Mare 
până într-acolo încât preotul Alexander Schmemann a putut-o numi 
„rugăciunea Postului Mare'?. Totuşi, ca şi metaniile şi celelalte trăsături 
distinctive pe care le-am enumerat aici, această rugăciune nu era rezer- 
vată odinioară doar perioadei Triodului, ci era utilizată la toate oficiile cu 
„Aliluia”, aşa cum o prescrie până astăzi Typikon-ul Sfântului Sava?. În 
timpul Postului Mare, ea trebuie să fie recitată la sfârşitul tuturor ofici- 
ilor ciclului zilnic din lunea Săptămânii | până în miercurea Săptămânii 
Patimilor (cu excepţia sâmbetelor şi duminicilor în care rânduiala liturgică 
are un caracter festiv), precum și miercurea şi vinerea Săptămânii Lăsa- 
tului de brânză, ale cărei oficii sunt de tip cvadragezimal. Inainte de con- 
cediere şi îndată după binecuvântarea preotului, trebuie făcute trei metanii 
mari recitând în tăcere“ la fiecare dintre ele o parte a rugăciunii: 


„Doamne şi Stăpânul vieții mele, duhul trândăviei [netucrării], al grijii 

de multe [curiozităţii], al iubirii de stăpânire şi al grăirii în deşert nu 

mi-l da mie (1 metanie) [argia — periergia — philarchia — argologia]. 

lar duhul curăţiei [cuminţeniei ], al gândului smerit, al răbdării şi al 

dragostei, dăruiește-mi-l mie, slugii Tale (1 metanie) [sophrosyne — 
tapeinophrosyne — hypomone — agape]. 

Aşa, Doamne şi Împărate, dă-mi mie să-mi văd căderile mele şi să nu 

osândesc pe fratele meu, că binecuvântat eşti în vecii vecilor. Amin 

(1 metanie)”. 

După care se fac rapid 12 metanii mici repetând mereu în tăcere la 
fiecare dintre ele rugăciunea vameşului: „Dumnezeule, milostiv fii mie 
păcătosului şi mă miluieşte!”*. 

În fine, se face din nou o metanie mare recitând numai ultima parte a 
rugăciunii: „Aşa, Doamne şi Împărate...”. Numai în timpul Postului 

Mare, după această rugăciune se repetă grupul de rugăciuni legate de 
„Sfinte Dumnezeule...”, astfel că acesta e reluat de trei ori în cursul fie- 
cărui oficius. 


Istoricul rugăciunii 


Introducerea acestei rugăciuni în zilele de post e, se pare, destul de 
recentă, fiindcă nu o găsim indicată în vechile zypika, care nu aparțin 
grupului savait, cum sunt cele studite de la Evergetis şi Messina, de altfel 
extrem de complete”. 

Originea acestui rit se află probabil la mănăstirea Studiu, a cărei regulă 
(Hypotyposis) prescrie întregii comunități să facă în Postul Mare 3 meta- 
nii mari în faţa egumenului după catismele Ceasurilor!”. Potrivit regulii 
(Diatyposis) Sfântului Atanasie Athonitul, la aceste 3 metanii mari trebuie 
adăugate 12 metanii mici!!. Aceste două variante ale aceluiași ritm speci- 
fic cvadragezimal au fost adaptate ulterior la Messina (3 metanii mari) şi 
Evergetis (15 metanii)'?. Astfel că, probabil cu ocazia sintezei tradiţiilor 
palestiniană și constantinopolitană, rugăciunea Sfântul Efrem a fost su- 
prapusă peste acest oficiu al celor „15 metanii” deja bine implantat în 
capitala bizantină începând din secolul XI!?. 

Oricare ar fi vechimea acestei rugăciuni, prin frecvenţă şi concizie are 
o importanță primordială în Triod. Ea rezumă în chip admirabil întreg 
programul duhovnicesc al Postului Mare, articulând în trei grupuri de 
cereri principalii termeni ai vocabularului duhovnicesc şi echilibrând prin 
sobrietatea ei diversitatea dezvoltărilor catehezei imnologice. 


Analiza cererilor 


Fără a pretinde să-i epuizăm profunzimea, vom încerca să dăm câteva 
explicaţii ale acestei rugăciuni plecând de la un rapid studiu al noțiunilor 
ei fundamentale şi al înlănțuirii lor. 

Să remarcăm mai întâi că cele trei părţi ale ei formează trei grupuri de 
cereri adresate lui Dumnezeu: cereri negative în primul grup, pozitive în 
al doilea şi „păstrătoare” ale stării dobândite, grației celui de-al doilea 
grup, în cel de-al treilea. Dumnezeu apare aici drept unicul subiect activ, 
ferind de patimi şi acordând harul, nu fiindcă rolul de conlucrare al voin- 
ței libere a omului ar fi abandonat, ci mai degrabă pentru a arăta că viaţa 
duhovnicească are nevoie încă de la începutul ei de alipirea intimă a vo- 
inței umane de voinţa divină. Unire fără contopire, dar care se manifestă, 
ca şi în cazul lui Hristos, în unitatea de acţiune a lucrării sale divino- 
umane. Fără să fie menţionată explicit, sinergia subîntinde în fapt întreagă 
această rugăciune, căci însăşi acţiunea de a cere implică dorinţa de des- 

chidere şi alipire de voinţa dumnezeiască, potrivit prototipului oricărei 
rugăciuni: „Facă-se voia Ta.. il 


Risipire şi isihie / flecăreală şi tăcere 


1) Primele cuvinte ale rugăciunii Sfântului Efrem sunt un citat aproxi- 
mativ din Isus Sirah 23, 1. 4. 6. Restul cererilor reia substanţa rugăciunii 
lui Sirah clarificându-i structura şi, mai cu seamă, utilizând termeni care 
trimit spre o problematică ascetică propriu-zis creştină'”. 

Înlănţuirea cererilor negative sau pozitive sugerează geneza patimilor, 
căreia trebuie să i se opună lanţul virtuţilor, familiar autorului Triodului 
şi devenit clasic începând cu Filon din Alexandria'S. E greu, aşadar, să 
precizăm sursele exacte ale structurii acestei rugăciuni. Sub rezerva unor 
cercetări mai aprofundate, următoarele cuvinte ale Sfântului loan Scăra- 
rul ni se par probabil unul din modelele cele mai directe ale „Efremului” 
nostru: 


„Demonii trupului [adică pofta], ai mâniei, ai nebuniei pântecelui, ai 
akediei şi ai somnului n-au obiceiul să înalțe cornul minții [adică să ne 
ducă la suficiență atunci când păcâătuim]. 

Dar demonul iubirii de arginţi, al iubirii de stăpânire [philarchias], 
al vorbirii deşarte [polylogia], şi multe altele încă adaugă rău răului; 
de aceea demonul judecății [ho zou krinein] stă aproape de unele ca 
acestea”, 


Ambiţia şi flecăreala asociate aici apar ca premergătoare mândriei, ce 
constă în judecata aproapelui. In rugăciunea Sfântului Efrem ordinea 
genetică a patimilor e diferită, dar modul de articulare al lor pare inspirat 
din acest pasaj al Scărarului. 

În vocabularul tehnic al oamenilor duhovniceşti, argia sau lenea de- 
semnează tocmai patima (sau demonul) ce se opune efortului ascetic 
(ponos)'*. Sfântul loan Scărarul o distinge de păcat, care e călcarea 
poruncii, şi de neglijență sau nepăsare (ameleia) căci ea constă din a nu 
împlini poruncile lui Dumnezeu', şi, prin urmare, din a nu începe oste- 
neala duhovnicească cerută în timpul Postului Mare. 


„Trândăvia e moartea şi surparea sufletului”, afirmă în acelaşi sens 
avva Ammonas”. 


Impiedicând ascetul să intre în arenă, ea este chiar mai rea decât 
demonii. 


„Odihna şi trândăvia sunt pierzania sufletului și pot vătăma mai mult 
decât demonii”, spune Sfântul Isaac Sirul” 

E potrivit, aşadar, ca în fruntea „rugăciunii Postului Mare” să fie pusă 
o cerere de a fi izbăviţi de această patimă, care e „obârşia” şi „începutul 
tuturor relelor”, 

La Petru Damaschinul, ea este într-adevăr în fruntea patimilor: lipsa 
de minte produce nepăsarea (rathmia), aceasta duce la trândăvie (argia), 
care naşte uitarea (/erhe), din care vine iubirea de sine (philautia), iubirea 
de plăcere (philedonia), iubirea de slavă (philodoxia) şi iubirea de arginţi 
(philargyria)”, producând risipirea în griji (perispasmos), necunoaşterea 
darurilor dumnezeieşti şi a greşelilor proprii, căreia îi urmează cele opt 
gânduri (logismoi) ale răutăţii, pe care se altoiesc toate păcatele”. 

Duşmană a isihiei, ea este proprie „celor ce nu vor să ştie nimic de 
împărtăşirea de bogăţiile lui Dumnezeu, nici de izbânda în bine”. Altfel 
spus, tot după Petru Damaschinul, ea este la obârşia risipirii, pe care o 
exprimă noţiunea de periergia, „curiozitate”. Sfântul Pavel afirma deja 
limpede unirea intimă dintre aceste două patimi”, iar Sfântul Isaac Sirul 
le socoteşte drept două cauze ale temutei akedia. 


„Akedia vine dintr-o înfumurare a gândului [ek tou meteorismou tes 

dianoias], iar aceasta vine din lenevirea în osteneli şi citire şi din întâl- 

nirile deşarte””. 

În acelaşi sens cu Sfântul Isaac, rezumatul grec al cărții a X-a a Aşeză- 
mintelor avvei loan Cassian din Filocalie corespunde întru totul învăță- 
turii rugăciunii Sfântului Efrem, stabilind următoarea înlănţuire: 


„Din lenevie [vine] curiozitatea, din curiozitate tulburarea, iar din tul- 


burare toate relele”. 


Mintea (nous) curioasă şi risipită în lucrurile altuia nu poate rămâne în 
isihie conformându-se venerabilei porunci „la seama la tine însuţi!” 
Totuşi, condiția indispensabilă a oricărei vieţi duhovniceşti e rămânerea 
în linişte, concentrare şi atenţie”. „A rămâne în chilie” înseamnă în 
limbajul duhovnicesc a reţine mintea în ea însăși şi a o împiedica să se 
reverse în afară, pentru a se putea înălța spre contemplația lui Dumnezeu: 


„Mintea nerisipită în lucrurile din afară, nici împrăștiată de simţuri 
spre cele din lume, se întoarce la ea însăşi şi prin ea însăşi urcă spre 


înțelegerea lui Dumnezeu”. 


Îngrijindu-se numai de sine însuşi şi de Dumnezeu, şi ferindu-se de 
orice curiozitate bolnăvicioasă față de semeni, credinciosul se va putea 
feri de judecăţi îndrăzneţe şi va putea asigura hegemonia raţiunii asupra 
părţii iraționale a sufletului său, ceea ce isihaştii numesc „paza sim- 
țurilor”*5. 

Legând curiozitatea de ultima cerere a rugăciunii Sfântului Efrem, 


privitoare la judecata aproapelui, Sfântul Maxim Mărturisitorul ne învaţă 


132 


motivul pentru care trebuie să ne ferim de această risipire născută din 
curiozitate: 


„Pază sigură şi inviolabilă a virtuţilor şi cale ușoară spre mântuire — 
fără de care cred că nici un bine nu-l poate păstra neştirbit cel care îl 
are — este grija de sine sau grija de cele proprii [autopragia e idio- 
pragia], prin care învățând să privim şi să cugetăm numai la cele ce ne 
privesc pe noi înşine, să ocolim paguba ce ne poate veni de la alții. 
Căci de vom învăţa să ne privim şi să ne cercetăm numai pe noi înşine, 
nu vom năvăli nicicând asupra faptelor altora, oricare ar fi ele, şi vom 
cunoaşte ca Singur Judecător înțelept şi drept pe Dumnezeu, Care 
judecă cu înţelepciune şi dreptate toate cele ce se fac, potrivit cu raţiu- 
nea [kazh'hon logon] după care s-au făcut, nu după modul în care se 
arată [ou kath 'hon pephanerotai tropon] |...]. De ne vom sili să izbân- 
dim aceasta şi ne vom îngrădi pe noi înşine în noi înşine, neames- 
tecându-ne cu cele din afară, nu vom lăsa nici să vadă, nici să audă, 
nici să grăiască ochiul sau urechea sau limba noastră cele ale altora [...]. 
Căci nimic nu alunecă mai ușor spre păcat ca aceste simţuri, când nu 
sunt îndrumate pedagogic de rațiune [me /ogo paidagogoumenon], şi 
iarăşi nimic nu ajută mai mult la mântuire ca ele, atunci când raţiunea le 


comandă, le îndrumă şi le conduce spre cele ce trebuie și unde vrea ea”. 


Obiectul perechii primelor două cereri ale rugăciunii Sfântului Efrem 
e, aşadar, „osteneala” duhovnicească a ascezei cerută de rypikon şi care 
cere în acelaşi timp curaj şi atenţie față de sine (prosoche). 


„Monahul e o silire necontenită a firii [= asceza, obiect al primei ce- 
reri] şi o necontenită pază a simţurilor [= concentrarea, obiect al celei 


de a doua cereri)"*. 


Cele două cereri ale celei de-a doua părți a acestui prim grup au ace- 
eaşi relaţie genetică ca şi cele pe care tocmai le-am examinat. Dar, în 
vreme ce acestea priveau cauzele directe ale patimilor pentru cel ce se 
angajează în lupta duhovnicească, aici sunt atacate adevăratele patimi 
cerându-se, de exemplu, să fim izbăviţi de ambiţie. 

Iubirea de stăpânire (philarchia) — echivalând aici cu iubirea de slavă 
(philodoxia) — a fost cea de-a treia şi ultima ispitire a lui Hristos de către 
Satana atunci când s-a retras în pustie (Lc 4, 9); după aceasta, învins, cel 
rău s-a retras de la EI, „isprăvind orice ispită” (Lc 4, 13). În urma acestor 
principii stabilite de Evanghelie, teoreticienii ştiinţei duhovniceşti au 
făcut din cele trei ispite ale lui Hristos expresia „patimilor matrice” ple- 
când de la care se nasc cele „opt gânduri ale răutăţii” şi toate patimile“€. 


„Toţi Părinţii de altfel — scrie avva Dorotei — învaţă că orice patimă 
vine fie din iubirea de slavă [phi/odoxia], fie din iubirea de argint 
[philargyria], fie din iubirea de plăcere [philedonia)'”. 

Expresie psihologică a mândriei, iubirea de dominație e pentru autorul 
rugăciunii Sfântului Efrem cea mai rea dintre patimi, cea care le reuneşte 
pe toate şi cea dintâi pe care trebuie să ne străduim să o retezăm. La oa- 
menii păcătoşi, ca şi la Satana, ea este cauza primă a înclinațiilor spre rău 
şi neființă, fiindcă ea îi face să se socotească drept propria lor obârşie şi 
să-şi renege radical statutul de creatură: 


„EI [Satana] pătimea de iubirea de putere, obârşia şi temelia înclinaţiei 


spre rău şi, aşa-zicând, a tuturor celorlalte rele'*. 


Reluând tema bine cunoscută a „postului duhovnicesc”, Nil Sinaitul 
afirmă că scopul Postului Mare este nu numai acela de a ne înfrâna de la 
alimente, ci, mai cu seamă poate, de la iubirea de putere şi invidie”. 

„Cuvântul deșert” (argologia) sau flecăreala corespunde în domeniul 
calitativ „cuvântului mult” (polylogia) sau limbuţiei în domeniul cantita- 
tiv, şi aici apare drept principala consecinţă a iubirii de dominație. Lim- 
buţiei Sfântul Ioan Scărarul îi atribuia două cauze posibile: slava deşartă 
şi lăcomia pântecelui“. În afară de faptul că aici este vorba de flecăreală 
iar nu de limbuţie, e uşor de înţeles de ce această patimă e legată numai 
de iubirea de stăpânire, întrucât cel care va rosti rugăciunea Sfântului 
Efrem Sirul de sute de ori în timpul Postului Mare se socoteşte că păzeşte 
typikon-ul şi posteşte pentru a-şi stăpâni patima pântecelui. Pe de altă 
parte, această cerere adresată lui Dumnezeu de a fi păzit de cuvântul de- 
şert întregeşte bine cuplul de cereri ce urmăreşte dobândirea isihiei. Cău- 
tată aici e tăcerea, căci dacă nu facem să tacă în noi înşine glasul voii 
proprii şi al iubirii de slavă ce ne îndeamnă să ne risipim în afară prin 
cuvinte deşarte, cum am putea rămâne în concentrarea gândurilor şi în 
meditație pentru a auzi glasul lui Dumnezeu în inima noastră? Odată 
dobândită această tăcere, nici patimile, nici demonii nu vor mai avea pu- 
tere asupra ascetului adunat în el însuşi, potrivit învăţăturii Părinților: 
„Sileşte-te spre tăcere şi spre a nu avea griji deşarte, ci, fie că eşti culcat, 
fie că stai în picioare, predă-te cugetării în frica lui Dumnezeu; căci fă- 
când aceasta nu te vei teme de atacurile celor răi”"1. Comentând această 
apoftegmă, avva Varsanufie din Gaza precizează de ce „Efremul” nostru 
a ales să vo;bească mai degrabă de argologia decât de polylogia: 


„Căci tăcerea nu stă în a ne păzi gura închisă. Căci se întâmplă ca 
omul să spună mii de cuvinte folositoare şi acest lucru să i se soco- 
tească drept tăcere, în timp ce, pentru faptul de a fi spus un sigur cu- 
vânt deşert, va fi socotit ca unul care a călcat în picioare învățăturile 
Mântuitorului care spune: «De orice cuvânt deșert ieşit din gura voastră 
veți da socoteală în ziua Judecăţii» [Mr 12, 36]”2. 


Cele două perechi ale primei părți ale rugăciunii urmăresc, aşadar, să 
întregească învățătura despre asceză și post pe care o oferă imnologia și 

typikon-ul; dar şi să-l adâncească pe monah în starea de concentrare, de 
pace lăuntrică şi isihie, fără de care orice cateheză duhovnicească rămâne 
neroditoare asemenea seminţei bune căzute pe drum (Mr 13, 4). 


„Integritate duhovnicească” şi smerenie 


2) Cea de-a doua parte a rugăciunii Sfântului Efrem reia structura 
simetrică pe care am remarcat-o deja în sânul primei părți reprezentând 
contrapartea ei pozitivă (cel puțin în aceste două prime cereri). Perechii 
trândăvie-—curiozitate/risipire 1 se opune aici termenul sophrosyne [cu- 
mințenia], care nu poate fi tradus prin termenul restrictiv de „castitate”, 
ci mai degrabă, aşa cum sugerează părinţii Pavel Florenski şi Alexander 
Schmemann, prin „integritate duhovnicească”?. Asocierea acestui termen, 
aplicat în general domeniului sexual, de cuplul trândăvie-curiozitate se 
justifică în măsura în care acesta din urmă duce în final la aceeaşi conse- 
cinţă ca şi desfrâul. Ambele dezbină ființa, fac persoana să iasă din recu- 
noaşterea identităţii sale profunde în Dumnezeu pentru a o antrena în 
afară, făcând din obiecte sau trupuri idolii pe care în nebunia ei îi va adora. 
„Integritatea” sau „cuminţenia” e, aşadar, remediul acestei dizolvări în 
multiplu şi agentul concentrării fiinţei: 


„«Cuminţenie» [sophrosyne] — scrie Sfântul Grigorie al Nyssei — e în 
sens propriu gospodărirea cu bună rânduială [euzaktos oikonomia], cu 


înțelepciune şi înțelegere a tuturor mişcărilor sufletului”““. 


Regăsim aici ceea ce s-a spus mai sus cu privire la înfrânare (enkra- 
teia) şi la scopul general al ascezei“5. Într-un mod mai limpede şi mai 
general decât enkrateia, sophrosyne exprimă „stăpânirea” (epikrateia) — 
atât a poftelor sexuale, cât şi ale pântecelui“* — şi supunerea lor urcuşu- 
lui duhovnicesc al persoanei. Pentru Petru Damaschinul ea este remediul 
sau leacul specific al împrăștierii curioase (periergia). 

„Ea adună în sine însăşi cugetul şi prin sine însăşi îl înalță spre Dum- 


nezeu””. 


Căci, precizează el mai departe, ea nu se aplică numai lăcomiei pânte- 
celui şi desfrânării, ci tuturor puterilor iraționale ale sufletului pe care le 
supune lui Dumnezeu“. 

Despre smerenie, ce constituie cea de-a doua cerere a celei de-a doua 
părți, abia dacă mai trebuie să vorbim aici, întrucât apare în chip evident 
drept remediul slavei deşșarte şi al iubirii de putere. Ea este legată de „inte- 
gritatea duhovnicească” ca temelie (sau consecință) a căinței şi a manifes- 
tării ei în asceză. Dar aici ea nu apare la începutul catalogului virtuţilor 
(ca în cateheza imnologică a Triodului) pentru a se conforma structurii 
rugăciunii Sfântului Efrem. Aceasta nu înseamnă nicidecum că e socotită 


inferioară într-un fel oarecare „integrității duhovniceşti” sau cuminţeniei. 
Aceste două remedii se completează reciproc şi reprezintă cele două 
mijloace esenţiale ce trebuie folosite pentru a dobândi isihia sugerată de 
primul grup de cereri negative. 


Răbdare — iubire 


3) Elementele celei de-a doua părţi a acestui al doilea grup nu mai au 
aceleaşi relaţii structurale ca acelea pe care le-am arătat până aici. Ele nu 
se opun elementelor primului grup de cereri şi nu au între ele o relație 
genetică, cum am constatat însă între „integritate” şi „smerenie””. Cu 
„răbdarea” şi „iubirea” schimbăm planul pentru a lua în considerare an- 
samblul parcursului duhovnicesc în continuitatea şi în efortul său susţinut. 

Răbdarea (hypomone) are o importanţă centrală în înțelegerea raportu- 
lui analogic între cele patruzeci de zile ale Postului Mare şi „Postul Mare 
continuu” asupra căruia vom reveni. Nu e de ajuns să practicăm virtuțile 
— atât trupeșşti, cât şi sufleteşti — doar pentru o vreme, căci „numai cine 
va răbda până la sfârşit se va mântui” (M/ 24, 13). Efortul duhovnicesc 
trebuie, aşadar, susținut în mod constant în timpul Postului Mare și chiar 
dincolo de el, căci, potrivit unei legi fundamentale a vieţii duhovniceşti, 
cine nu mai înaintează acela dă neapărat înapoi şi merge spre pierzania 
sa. Născută, potrivit Sfântului Apostol Petru, din înfrânare, răbdarea dă 
naştere iubirii frățeşti şi evlaviei pentru a conduce la adevărata Iubire”. 
După alţii, ea se asociază ascezei, mai mult decât se naşte d; . ea pentru 
a da naștere celorlalte virtuți până la gnoză şi Iubire”. Sfântul Maxim 
Mărturisitorul precizează că răbdarea completează asceza în cele ce nu 
depind de libertatea noastră: 





„Desăvârşit este cel ce luptă împotriva ispitelor de bunăvoie prin în- 
frânare |enkrateia] şi rezistă ispitelor care vin fără voie prin răbdare 
[hypomone)”?. 


În lauda sfinţilor monahi, imnografia asociază şi ea adesea asceza cu 
răbdarea, ca, de exemplu, cu prilejul praznicului Sfântului Antonie: 


„Să cinstim cu laude pe nevoitorul Domnului ca unul care a omorât toate 
năvălirile patimilor prin înfrânare şi răbdare tare [sterras hypomones'”?. 


Aşa cum asceza e mijlocul de a face efectivă căința, aceasta din urmă 
nu va putea fi desăvârşită decât dacă-i vine în ajutor răbdarea“. Pentru 
Sfântul Teodor Studitul, răbdarea şi perseverenţa sunt cele două aspecte 
principale ale supunerii (hypotage), virtute caracteristică monahului chi- 
novit””. Răbdarea se aseamănă unei aripi care trebuie adăugată oricărei 
virtuţi (nu numai căinţei) pentru a ne putea înălța spre Dumnezeu'$, căci 
aşa cum spune Sfântul Ioan Scărarul, e nevoie de timp pentru a birui în 

totalitate patimile”. Astfel ea este singura armă cu adevărat eficace împo- 
triva akediei născute din trândăvie şi curiozitate. Căci aceasta din urmă, 
atacând în acelaşi timp toate puterile sufletului, face cu neputinţă lupta 
printr-o putere anume opusă patimii”. Virtutea răbdării nu luptă, aşadar, 
în mod direct împotriva patimii, ci constă tocmai din a o lăsa să moară. 
O putem, aşadar, privi drept o armă utilizabilă în orice vreme și împotriva 
oricărei patimi, şi ea ne va fi deosebit de utilă în timpul Postului Mare, a 
cărui strategie stă tocmai în a propune un efort duhovnicesc suficient de 
încordat în timp, pentru a lăsa patimile „să moară de epuizare”. 

Pe de altă parte, ca orice virtute autentică, răbdarea îşi trage obârşia din 
Hristos Însuşi, îngăduind credinciosului care o practică să se asemene lui 
„Hristos în răbdarea Sa”. Întreaga răbdare creştină în fața asalturilor pa- 
timilor şi demonilor e în fond o actualizare, chiar dacă numai relativă, a 
răbdării lui Hristos în Patima Sa” îngăduind astfel monahului să intre în 
„Marea Taină” a Crucii. 

Pe urmele martirilor care au imitat până la capăt Patima lui Hristos şi au 
arătat prin chinurile lor răbdarea dumnezeiască a Celui răstignit care le-a 
fost dăruită prin har, fiecare credincios trebuie să coboare în „cuptorul 
Babilonului” pentru a simţi aici roua acestei virtuţi: 


„Deprinde-te cu răbdarea, cum ştim că făceau martirii, fiindcă ni se cere 
560 


martiriul conştiinţei |[marryrion syneideseos)”". 

Răbdarea era cea mai mare virtute a martirilor şi tot ea este cea mai 
mare virtute şi a asceţilor“!. Singura diferenţă este că primii au fost su- 
puşi unor persecuții vizibile venite din partea oamenilor, pe când cei din 
urmă sunt obiectul unor persecuții invizibile din partea demonilor pizmu- 
itori“?. Imnografia bizantină e plină de laude la adresa răbdării muceni- 
cilor“” pe care o transpune adesea asupra virtuților proprii epocii „marti- 
rului conştiinţei”, stabilind o analogie între răbdarea lor şi însăşi acțiunea 
liturgică: 

„Cel ce ai primit răbdarea mucenicilor, lubitorule de oameni, primeşte 

lauda noastră, dându-ne prin rugăciunile lor mare milă”**. 

Acum, deşi nu mai sunt persecuții vizibile, pentru a găsi omul cel nou 
trebuie să trecem tot „prin poarta cea strâmtă” (M/ 7, 13), „a răbda până 
la sfârșit” stă în a ne păzi ireproşabili (amemptos) de toate întinăciunile 
patimilor şi a nu ne ocupa decât de rugăciunea neîncetată“, nu numai în 
timpul celor patruzeci de zile ale Postului Mare, ci de-a lungul întregului 
Post Mare al vieţii. 

Răbdării, a cărei funcţie e aceea de a păstra pe întreagă durata Postului 
Mare concentrarea asupra noastră înşine și atenţia primelor zile, rugăciu- 
nea Sfântului Efrem îi asociază iubirea (agape) (care nu trebuie înțeleasă 
aici în sensul ei mai înalt, de desăvârşire a îndumnezeirii prin împărtăşi- 

rea de Dumnezeul-lubire). Pentru Sfântul Maxim, atunci când e înţeleasă 


ca aici, în sensul ei restrâns la viaţa „practică”, iubirea se defimește drept 
remediul patimilor puterii irascibile a sufletului: 


„E cu neputinţă minţii să se sârguiască desăvârşit în Dumnezeu, dacă 

n-a dobândit aceste trei virtuţi: iubirea [agape], înfrânarea [enhrateia] 

şi rugăciunea |proseuche]. Căci iubirea domoleşte irascibilitatea, înfrâ- 

narea stinge pofta, iar rugăciunea desparte mintea de toate gândurile şi 

o înfăţişează goală lui Dumnezeu Însuşi”S$. 

Precizând în paragraful următor felul în care iubirea poate domoli 
irascibilitatea, Sfântul Maxim afirmă că ea rezidă în esenţă în răbdare şi 
milă față de aproapele“. Ucenicului care îl întreabă în ce anume stă înde- 
lunga-răbdare, îi răspunde: 


„Ea stă în a rămâne neclintiţi în vrăjmăşie, în a suporta relele, a răbda 
până la capăt ispita, a nu ceda mâniei, a nu rosti cuvinte nesăbuite, a 
nu avea bănuială, nici a gândi vreun lucru oarecare nevrednic de un 
om ce se teme de Dumnezeu...”*. 


Răbdarea şi iubirea faţă de aproapele astfel definite apar limpede în 
legătura lor intimă şi evidenţiază motivul pentru care le-a împerecheat 
Sfântul Efrem: răbdarea e în același timp mijlocul pentru dobândirea 
iubirii şi dovada stăpânirii câştigate asupra irascibilităţii. 

Într-o perspectivă mai generală, această ultimă cerere a celei de a doua 
părți poate fi socotită şi o evocare a iubirii, virtute supremă, sinteză şi 
temelie a tuturor celorlalte şi capăt al tuturor bunurilor parţiale“? „ca una 
care îmbrățişează în întregime cel mai înalt lucru dorit întreg”. Dacă 
până aici cererile rugăciunii urmăreau concentrarea ființei dezbinate de 
patimi, această ultimă cerere pozitivă evocă o mişcare de expansiune şi 
dilatare măsurată de infinitatea iubirii dumnezeieşti. 


Nejudecare 


4) Ultima parte a rugăciunii Sfântului Efrem e constituită tot dintr-o 
pereche, unde însă, spre deosebire de primele două părți, cererea pozi- 
tivă: „Dă-mi să-mi văd căderile mele” precedă cererea nepativă: „Şi să 
nu osândesc pe fratele meu”. Aceste două cereri corelative ce încheie 
această scurtă expunere a spiritualității Triodului se aplică celor care, 
practicând unele virtuţi în timpul Postului Mare, se înfumurează şi se 
socotesc autorizați să-i judece pe cei ce n-au în aparenţă acelaşi zel în 
„practicarea” lor. Regăsim aici exemplul fariseului din parabolă, al cărui 
păcat consta tocmai în a judeca pe cel ce era, desigur, mai mare păcătos 
decât el, dar care ştiuse să se smerească înaintea lui Dumnezeu'!. Cine 

face aşa cade în cel mai grav păcat, mândria ce constă (spre deosebire de 
slava deşartă de ordin mai degrabă imaginar) din a ne atribui nouă înşine 
„cauza faptelor noastre bune şi a-i privi de sus pe fraţi socotindu-i pe toți 


drept nepricepuţi, fiindcă nu ne dăm seama de ceea ce se întâmplă”?. 


„Demonul mândriei e plin de o îndoită răutate: căci sau îl înduplecă pe 
monah să pună în socoteala sa isprăvile şi nu în a lui Dumnezeu, Care 
e dătătorul celor bune şi ajutorul spre izbutirea în ele; sau, neputându-l 
îndupleca la acesta, îi insuflă gândul să dispreţuiască pe cei mai puțin 
desăvârşiţi dintre fraţi. lar cel ce primește acest gând nu-şi dă seama 
că şi pe el îl face să se lepede de ajutorul lui Dumnezeu. Căci, dacă-i 
disprețuieşte pe aceia ca pe unii ce nu sunt în stare de isprăvile lui, vădit 
este că se socoteşte pe sine ca unul ce a înfăptuit asemenea isprăvi din 
proprie putere...”$. 


O scurtă relatare „de suflet folositoare” din Istoria Lausiacă ne învață 
că asceza mânată de mândrie, iar nu de iubirea de Dumnezeu, duce în 
mod fatal la disprețul şi judecata aproapelui, iar de aici la desfrânare, cea 
mai josnică dintre patimi”. 

Judecarea semenului nu vine numai din mândrie, dar şi din trândăvie, 
care ne îndeamnă să plecăm urechea la sugestiile demonului pentru a 
scruta cu curiozitate cele mai mici defecte ale fraţilor, chiar şi ale celor 
mai desăvârşiţi, pentru a-i putea astfel condamna şi a ne justifica de pro- 
pria noastră nepăsare'*. Flecăreala poate fi legată și ea de judecata îndrăz- 
neaţă în măsura în care cel „care pare că tace, dar inima lui osândeşte pe 
alţii, acesta totdeauna grăiește...”". ă 

Judecarea aproapelui reuneşte, aşadar, toate păcatele de care Îi cerem 
lui Dumnezeu să fim izbăviţi rostind rugăciunea Sfântului Efrem, căci ea 
poate să se amestece în lubire'”. Mai grav încă, atunci îi răpim lui Hristos 
judecata pe care o va exercita la Judecata de Apoi', atribuindu-ne nebu- 
neşte un privilegiu al Divinităţii. Judecându-i pe ceilalți, ne osândim în 
definitiv pe noi înşine'?, refuzând să ne vedem aşa cum suntem şi nevrând 
să recunoaștem că păcatul nostru e mai grav decât cel pe care-l vedem la 
aproapele. Făcând astfel mergem împotriva a ceea ce am văzut că este 
însuşi principiul pocăinţei“ şi facem inutil orice efort ascetic pe care l-am 
putea practica în timpul Postului Mare: 


„Dacă e un rău a nu ne vedea păcatele proprii, e un rău îndoit ba chiar 

întreit a-i judeca pe ceilalţi atunci când suntem noi înșine striviţi de o 

bârnă”, 

Dar celui ce se cunoaşte pe sine însuşi, care se recunoaşte păcătos și 
chiar cel mai mare dintre păcătoşi, toţi fraţii îi apar mult mai vrednici 
decât el să intre în Împărăţie: „Căci dacă cineva își poartă păcatele sale 


nu le mai vede pe ale aproapelui”*?. Şi în măsura în care va acoperi cu 

mantia sa greșelile fratelui său, Dumnezeu i le va ascunde pe ale sale%?. 
Pentru a ajunge la această stare de desăvârşire, el va trebui să rămână în 
starea pe care a cerut să o dobândească în prima parte a rugăciunii Sfân- 
tului Efrem, adică în isihie. 

Un „bătrân”, întrebat care este calea isihiei, a aruncat apă într-un 
pahar atrăgând atenția interlocutorilor săi cât de mult s-a tulburat, „după 
care a mai zis: «Băgaţi de seamă cât de liniştită e acum apa». Şi cum 
priveau ei apa, şi-au văzut în ea faţa lor ca într-o oglindă. Iar el le-a zis: 
«La fel se întâmplă şi cu cel ce rămâne în mijlocul oamenilor: grijile îl 
împiedică să-şi vadă greșelile, dar când stă liniştit, mai cu seamă în pus- 
tie, atunci îşi vede lipsurile sale»"**. 

Doxologia finală care încheie rugăciunea Sfântului Efrem e un element 
comun şi necesar oricărei rugăciuni în cultul bizantin, fiindcă rugăciunea, 
ca şi virtuțile pe care le cere, n-are decât un singur scop: preamărirea lui 
Dumnezeu. Căci, după Părinţi, Dumnezeu n-a adus făpturile create de la 
neființă la fiinţă „pentru nimic altceva decât pentru a fi un instrument în 
vederea slavei lui Dumnezeu”, 


- 


Rugăciunea Sfântului Efrem reprezintă, aşadar, o invocare concisă şi 
bine structurată a ansamblului programului vieții duhovniceşti propus de 
Triod. Articulându-şi cererile în perechi de termeni opuşi, ea sugerează 
scopul comun: isihia şi concentrarea menite să liniştească humusul com- 
pusului uman, ca harul dumnezeiesc să poată pătrunde în el şi să-l facă 
să înflorească diferitele virtuţi spre lauda lui Dumnezeu. 

IL.B.4 Sistemul lecturilor 


I1.B.4.1 Lecturile biblice 


Martor al vechii forme a oficiului liturgic bizantin, Triodul acordă 
lecturilor scripturistice un loc important în compunerea oficiilor sale. 
Celelalte elemente ale anului liturgic fiind supuse evoluţiilor pe care le-a 
antrenat generalizarea imnografiei, rezultatul e că, exceptând lecturile 
biblice ale Vecerniilor praznicelor din ciclul Mineielor şi recitarea coti- 
diană a Psaltirii, lecturile din Vechiul Testament sunt rezervate perioadei 
Postului Mare alcătuind astfel una din trăsăturile sale caracteristice. 

Un studiu atent al acestui ciclu de lecturi într-o perspectivă istorică ar 
permite determinarea mai precisă a etapelor evoluţiei practicii postului şi 
a mutării centrului de inspiraţie al Triodului de la Ierusalim la Constan- 
tinopol, aşa cum au stabilit deja istoricii care s-au aplecat asupra acestei 
chestiuni'. Punctul nostru de vedere aici fiind mai degrabă acela de a 
studia spiritualitatea Triodului într-o perspectivă sincronă, ne este de ajuns 
să profităm de concluziile predecesorilor noștri fără a mai reveni asupra 
dezvoltărilor lor. 

Biblia e un element esenţial al vieţii duhovniceşti ortodoxe şi funda- 
mentul pe care s-a edificat întreaga tradiţie liturgică. Lectura ei îşi găseşte 
în chip cu totul firesc locul în slujbele dumnezeieşti, nu numai pentru că 
odinioară constituia singurul lor conţinut, dar şi pentru că, fie publică sau 
privată, lectura Bibliei e mereu eclezială, deci liturgică. Aşa cum scrie 
Paul Evdokimov: „Întreaga Biserică citeşte Scriptura prin mine, împreună 


cu mine'?. 


II.B.4.1.a. Sensul lecturilor scripturistice în spiritualitatea Triodului 


Așa cum am văzut mai sus”, în timpul Postului Mare imnele şi lecturile 
din timpul lungilor slujbe reprezintă o hrană duhovnicească ce înlocuieşte 

hrana trupească, scopul Postului Mare fiind de a întoarce dorinţa de la 
trup la duh. 


„Aşa cum hrana trupească dă putere şi consistenţă trupului, acelaşi efect 
îl are şi cititul asupra sufletului. Fiind o hrană duhovnicească, el întă- 
reşte gândul şi dă putere sufletului făcându-l mai viguros şi mai filozof”. 


În tradiţia filocalică („neptică”), lectura nu e socotită doar ca un mijloc 
de a transmite o învăţătură; ea posedă şi o valoare ascetică, justifi- 
cându-şi locul în Triod. Într-adevăr, ea posedă virtutea de a curăţi sufle- 
tul, fără să fie necesară înțelegerea tuturor sensurilor a ceea ce se citeşte”. 
Potrivit lui Origen, chiar dacă nu înțelegem toate tainele ei, Scriptura 
lucrează în noi ca o incantaţie care hrăneşte puterile bune ale sufletului şi 
le nivelează pe cele rele: „căci Duhul se poate ruga atunci când mintea 
rămâne neroditoare” (cf. 1 Co 14, 16). Ea vindecă sufletul de insensi- 
bilitate”, concentrează mintea risipită în gânduri multiple€, o luminează şi 
îi îngăduie să aducă roadele virtuţii”. Potrivit Sfântului loan Hrisostom, 
lectura Bibliei este „o convorbire cu Dumnezeu”! şi prin acest fapt ea 
oferă tuturor celor ce o practică o mângâiere duhovnicească (paraklesis)!!. 
Scriptura, afirmă el, e un adevărat rai al desfătărilor, superior şi prefe- 
rabil celui dintâi, căci Dumnezeu nu l-a sădit pe acesta pe pământ, ci în 
sufletele credincioşilor!?. Postul fiind timpul întoarcerii în rai, e deosebit 
de recomandabil să citim în el Scriptura pentru a ne adăpa din izvorul 
pururea curgător care iese din acest rai duhovnicesc revărsându-se în 
nenumărate râuri!?. Cine se răcoreşte din acest izvor nu va mai fi chinuit 
de fierbinţelile poftelor nici de izbucnirile mâniei, căci puterea Duhului 
prezentă în Scriptură va stinge flacăra puterilor iraționale ale sufletului“. 
Intr-o altă omilie, Sfântul loan Hrisostom declară: 

„Citirea Scripturii risipeşte întristarea şi însufleţeşte veselia, dă săra- 

cilor cea mai mare comoară iar bogaţilor siguranţă deplină, face din 

păcătos drept, iar celui drept îi dă ocrotire sigură; dezrădăcinează răul 
care există şi face să încolțească binele care nu exista; alungă răutatea 

[poneria] şi duce la virtute, şi nu numai că duce la ea, dar o face şi să 

prindă rădăcini, şi o întăreşte pentru totdeauna. E un leac duhovnicesc, 

un farmec negrăit şi dumnezeiesc, nimicitor al patimilor. Căci ea 
smulge spinii păcatelor, curăţă ogorul, răspândește sămânța evlaviei şi 
face să se coacă rodul”'5. 

Nu e un timp care să fie rezervat în exclusivitate lecturii Scripturii"S; 
dacă ea a fost concentrată în timpul Postului Mare, acest lucru s-a petrecut 
din motivele istorice pe care le-am relevat deja, dar şi ca o supraviețuire 
a catehezei scripturistice acordate odinioară în acest timp candidaţilor la 
Botez”. Dimensiunii catehetice a lecturilor i s-ar putea adăuga, tot după 
Sfântul loan Hrisostom, o dimensiune „paraclitică”, adică de mângâiere 
duhovnicească adusă de Scriptură rigorilor ascezei. 

I1.B.4.1.b. Originea şi locul sistemului lecturilor Triodului 
în ciclul liturgic mobil 


În afara lecturilor din Noul Testament rezervate zilelor liturgice 
(sâmbăta şi duminica) şi a lecturilor speciale din Evanghelie din timpul 
Săptămânii Patimilor, lecturile Triodului sunt luate în exclusivitate din 
Vechiul Testament. Semnificaţia acestei caracteristici apare limpede atunci 
când luăm în considerare nu numai ciclul pregătitor în vederea Paștelui, 
ci şi întreg ciclul liturgic mobil. Fiindcă începând de la Paşte orice lectură 
din Vechiul Testament încetează pentru a face loc numai Noului Testament 
(toate zilele fiind acum liturgice). 

Încă în organizarea oficiului liturgic al monahilor egipteni din secolul IV, 
în tot intervalul dintre Paşte şi Cincizecime, lecturile din Vechiul Testa- 
ment erau omise sâmbăta şi duminica'€. Astfel, Paştele sau actualizarea 
lui cu ocazia celebrării fiecărei Liturghii euharistice realizează până şi în 
iypikon „trecerea” de la Vechiul Testament la Noul Testament, de la 
prefigurare la adevăr. Ciclul mobil e organizat în două părți simetrice, 
articulate de praznicul Paştelui'”. Sistemul lecturilor evidenţiază limpede 
continuitatea Economiei între aceste două părți şi unitatea acestei perioade 
centrale a anului liturgic. În timp ce ciclul Triodului reprezintă pregătirea 
şi aşteptarea mântuirii de către profeți şi „osteneala duhovnicească”, Penti- 
costarul e imaginea timpului odihnei şi a împlinirii tuturor prefigurărilor 
în Înviere, cuvintele lui Hristos în Evanghelie fiind tot atâtea anticipări 
ale acesteia. Fiindcă, în timp ce ucenicii lui loan Botezătorul şi fariseii 
(simboluri ale Vechiului Legământ) posteau şi practicau mortificarea, 
apostolii şi ucenicii Noului Legământ n-au putut posti câtă vreme Mirele 
a fost cu ei în cele patruzeci de zile ce au urmat Învierii”. Vechiul Testa- 
ment se potriveşte, aşadar, bine cu Postul Mare ca perioadă de post şi 
ostencală, în timp ce Noul Testament e în general legat de odihna şi, mai 
cu seamă, de ospăţul euharistic. Deşi acesta din urmă a fost întotdeauna 
recunoscut drept o actualizare a Paştelui, până în secolul VII la Liturghie 
se citea încă, înainte de Apostol, din „profeţi”. Aceste lecturi vechi- 
testamentare au dispărut din Liturghia Sfântului loan Hrisostom spre 
secolul VIII, nelăsând loc decât lecturilor din Noul Testament, în timp ce 
ele au rămas în celelalte rituri liturgice orientale”. 

În acelaşi sens, o altă tendință generală a oficiului bizantin e aceea de a 
rezerva lecturile Vechiului Testament oficiilor de seară (Vecerniilor praz- 
nicelor, Vecerniilor Postului Mare), iar pe cele din Noul Testament ofici- 
ilor de dimineaţă (Evanghelia Învierii sau a praznicelor la Utrenie, Apostol 
şi Evanghelie la Liturghie)”. Ciclul liturgic zilnic corespunde astfel analo- 
gic ciclului liturgic mobil aşa cum trecerea de la întuneric la lumină repre- 
zintă o imagine şi un fel de „profeție naturală” a Învierii şi a trecerii de la 
moarte la viaţă. Am putea, aşadar, stabili următorul tabel de corespondențe: 

seară dimineață 


Vecernie Utrenie 
Postul Mare Cincizecime 
Vechiul Testament Noul Testament 


Sistemul lecturilor din Vechiul Testament reprezintă partea cea mai 
veche a Triodului. Originar din Constantinopol, el ar fi fost încheiat spre 
anul 630”, dar până în secolul XII, epocă în care a fost încorporat fără 
modificări în Triod, el era cuprins într-o carte liturgică distinctă: aşa- 
numitul Prophetologion al Marii Biserici””. Aceste lecturi nu se găsesc 
decât în slujbele Triodului nu şi în celelalte perioade de post ale anului, 
fiindcă acestea au fost stabilite după secolul VIII, când deja nu se mai 
obişnuia să se citească la slujbe din Vechiul Testament”. 

Prin omogenitatea şi stabilitatea sa, acest sistem e, aşadar, un impor- 
tant element în istoria ritului bizantin şi permite determinarea influenței 
exercitate asupra acestuia de oficiul Marii Biserici din Constantinopol; el 
rămâne însă într-o strânsă dependenţă de sistemul! lecturilor din Ierusalim, 
mai vechi decât el. În acest sens între Constantinopol şi Ierusalim putem 
constata o uimitoare „încrucişare” în alegerea cărților citite. În timp ce la 
Ierusalim se citea cartea Facerii şi cartea Proverbelor în timpul Săptă- 
mânii Mari, şi cartea Ieşirii şi lov în timpul Postului Mare (împreună cu 
alte cărți, fiindcă uneori se făceau trei lecturi pe seară)S, la Constanti- 
nopol se citea cartea Facerii şi Proverbele în timpul Postului Mare la 
Vecernie, iar cartea Ieșirii şi lov la începutul Săptămânii Mari””. Această 
inversiune nu este desigur voluntară şi nu modifică semnificaţiile celor 
40 de zile ale Postului Mare propriu-zis şi ale Săptămânii Patimii la leru- 
salim şi la Constantinopol. Ele evidenţiază însă extrem de limpede, până 
şi în sistemul lecturilor, distincţia dintre Postul Mare şi Săptămâna Mare, 
care a fost temeiul însuşi al constituirii ciclului Triodului”. 

Sistemul lecturilor din Constantinopol atestă o stare mai veche a Trio- 
dului, mai dezvoltată decât la Ierusalim. El corespunde unui ciclu de opt 
săptămâni divizat în trei părți distincte?! 

1) lecturile Săptămânii Lăsatului de brânză: 
— miercuri: Ceasul III-VI: Joi? 2, 12—26 
Vecernie: Joil 4, 12-21 
— vineri: Ceasul III-VI: Zaharia 1, 3-6; 7, 9-13; 8, 1-3 și 7-17 
Vecernie: Zaharia 8, 19-23 


2) lecturile din cele 40 de zile: 

— Ceasul III-VI: /saia (lecturi cursive începând din Săptămâna I cu 
omisiuni din ce în ce mai mari începând din Săp- 
tămâna a IV-a, pentru a putea încheia cartea în 
vinerea Săptămânii a VI-a)”. 

— Vecernie: Facerea (cu omisiuni începând din Săptămâna V) 
Proverbe (la fel) 


3) lecturile Săptămânii Mari (până în Joia Mare, cu excepţia lecturilor din 
Evanghelie la Utrenie şi la Vecernie): 
— Ceasul III-VI: /ezechiel: Lu. 1, 1-21 
Ma: 1, 21-28 
Mi: 2, 3—10; 3, 1-3 
Jo: 2, 18-23, 12, 1-5 
— Vecernie:  ” eșire: Lu: 1, 1-12 
Ma: 2, 5-10 
Mi: 2, 11-13 
Jo: 19, 10-19 
Iov: Lu: |, 1-12 
Ma: 1, 13-22 
Mi: 2, 1-10 
Jo: 38, 1-21; 42, 1-5 
Alegerea acestor lecturi, atât pentru Postul Mare, cât şi pentru Săptă- 
mâna Mare vine din nucleul iniţial al ciclului mobil, privegherea pascală 
în timpul căreia se făceau, încă în secolul IV, lecturile din Ieşire” şi din 
Isaia (60)2, ce se găsesc astăzi printre cele cincisprezece lecturi biblice 
din Sâmbăta Mare. Potrivit Typikon-ului Marii Biserici, din aceste cinci- 
sprezece lecturi numai şapte erau obligatorii şi aveau loc la Sfânta Sofia 
în timp ce patriarhul boteza“. Celelalte opt lecturi se adăugau pentru a 
umple timpul în cazul în care numărul botezurilor era prea mare“. Printre 
aceste lecturi din Sâmbăta Mare putem distinge trei categorii ce corespund 
celor trei aspecte ale celebrării zilei”: 


— lecturile zilei: 
Fc 1, 1-3 (prima şi a doua lectură) 
15 60, 1-16 
Integrându-se în celebrarea pascală ca semn al celor două extremi- 
tăţi ale istoriei mântuirii, creaţia şi restaurarea eshatologică a celui 
de-al doilea Ierusalim, aceste două lecturi sunt şi principiile lecturii 
cursive şi ale legăturii acestei zile cu ansamblul ciclului Triodului. 
— lecturile legate de prefigurările Paştelui şi Învierii: 
Iş 12, 1-11; Iona cap. 1-4; los 5, 10-15; 
1ş 12, 20 — 14, 32 şi 15, 1-19; 3 Rg 17, 8-23; 
Fc 22, 1-18; 4 Rg IV, 8-37 


— lecturile ce se referă la Botezul catehumenilor (a cărui celebrare era 
rezervată îndeosebi Sâmbetei Mari): 
Sof 3, 8-15; Is 61, 10-11 şi 62, 1-5; 
1s 61, 1-9 şi Is 63, 11 -64,5; 
Ir 31, 31-34; Dn 3, 1-89. 

Să notăm de altfel că majoritatea acestor lecturi baptismale fac parte din 
cele opt lecturi facultative". Cu excepţia cărţii Proverbelor, constatăm 
că toate cărţile Vechiului Testament citite în timpul Postului Mare şi în 
Săptămâna Mare se găsesc inserate în aceste lecturi ale privegherii pas- 
cale”. E probabil că, dată fiind importanța majoră a anumitor cărți ca 
profeţii ale Învierii (eşirea — Iezechiel), recapitulare a Economiei (Face- 
rea) sau pur şi simplu profeție mesianică ca Isaia, lectura din Sâmbăta 
Mare s-a extins puțin câte puţin la dimensiunile unei lecturi continue în 
timpul Săptămânii Mari iar, cu ocazia extinderii ciclului, la toate cele 
40 de zile ale Postului Mare, făcând astfel din acesta o pregătire şi o 
anticipare a nopţii pascale“. 

Studiind aici sistemul de lecturi în funcţia sa duhovnicească şi ascetică, 
ne vom opri îndeosebi la două din caracteristicile sale formale: lectura 
continuă a „Profeţilor” şi dubla recitare a Psaltirii?. 

„Lectura continuă” a cărţilor Vechiului Testament vine din Ierusalim“, 
inspirându-se probabil şi din ciclul de lecturi cursive din Noul Testament 
instaurat în Bizanţ înainte chiar de stabilirea sistemului sărbătorilor (res- 
pectiv înainte de secolele VIII-IX, poate încă din secolul VI). Dar locul 
său în slujbele Postului Mare evidențiază şi o altă analogie cu recitarea 
Psaltirii. Desigur, lectura e făcută pentru ca auditorii să înţeleagă sensul, 
iar alegerea cărților se armonizează cu structura Triodului, dar caracterul 
continuu al acestei lecturi permite deopotrivă credincioşilor să perceapă 
unitatea şi continuitatea ciclului de pregătire în vederea iniţierii. Aceste 
lecturi se situează mai degrabă pe o poziţie de mijloc între profeţiile citite 
la privegherile marilor praznice (constituite după modelul privegherii 
pascale) şi recitarea cursivă a psalmilor. În vreme ce primele constau din 
scurte extrase alese cu precizie în funcţie de tema sărbătorii prăznuite şi 
la lectura cărora trebuie să fim atenţi, cea de-a doua face apel mai puţin 
la înţelegerea rațională şi serveşte mai degrabă drept fundal şi susţinere a 
rugăciunii interioare. Prin alegerea cărților din care sunt extrase şi prin 
conținutul lor amplificat în imnografie, profeţiile Triodului aparţin pri- 
mului tip, dar caracterul lor continuu le apropie, pe de altă parte, de 
psalmodie conducându-i treptat pe credincioşi spre privegherea pascală. 
Împreună cu celelalte caracteristici formale ale slujbelor Postului Mare, 
cum sunt lungimea şi repetițiile, această lectură continuă apare, aşadar, 
drept o componentă importantă în calificarea timpului liturgic. De ase- 
menea, dubla recitare săptămânală a întregii Psaltiri e şi ea un element 
specific al slujbelor Postului Mare şi al prelungirii duratei lor, contribuind 
astfel la fizionomia particulară a timpului liturgic. 

Il.B.4.1.c. Psalmii 


Pentru a înţelege locul singular al psalmodiei alături de profeţii, trebuie 
să ne aducem aminte că odinioară Psalmii erau cântaţi atât în oficiul 
catedral (asmatikos), cât şi în mănăstiri (îndeosebi în mănăstirile studite 
care au adus această inovație din Typikon-ul Sfântului Sava)”, atât psal- 
mii ficşi ce constituie scheletul oficiilor liturgice, cât şi psalmii variabili 
după zilele săptămânii. 

Pe de altă parte, cel puţin până în secolul VI, slujbele monahale erau 
compuse aproape în exclusivitate din psalmi“. Pe modelul lor s-a con- 
stituit treptat imnologia, care va înlocui rolul lor liturgic predominant. 
In această privinţă se poate remarca faptul că verbul psallein nu se mai 
aplică astăzi decât pieselor imnologice cântate pe cele 8 glasuri, iar nu 
psalmilor care sunt recitaţi“. 

În timp ce funcția duhovnicească a lecturii Scripturii în general e legată 
de puterea dumnezeiască şi adâncul înțelesurilor cuvintelor acesteia, 
funcţia psalmodiei e legată de Părinţi în principal prin caracterul ei melo- 
dios. Astfel, avva Evagrie distinge „citirea” de „psalmodie”: legată de 
priveghere şi rugăciune, citirea trebuie „să fixeze mintea rătăcitoare”, 
„psalmodia” are mai degrabă funcţia de a domoli cu îndelungă-răbdare 
şi milostivire partea irascibilă a sufletului“5. Psalmodia e „leacul melodios 
al sufletului”"$; sfințind gura, ea o fereşte de orice cuvânt rău“. Nemulţu- 
mindu-se să calmeze irascibilitatea, cântarea psalmilor modifică ameste- 
cul (krasis) trapului şi sufletului“ şi pune în rânduială întreg compusul 
uman pentru a conduce spre nepătimire răcorind fierberea irascibilității, 
stingând flacăra poftei şi reamintind minţii virtuțile”. După Petru Damas- 
chinul, psalmodia sau „rugăciunea trupească ” e a patra din cele şapte 
fapte trupeşti pe care trebuie să le păzească ascetul pentru a se fixa în 
isihie“0. Ea rămâne, aşadar, legată de trup şi de domeniul multiplicităţii, 
contrar rugăciunii care e un urcuş spre Dumnezeu: 


„Psalmodia ţine de înţelepciunea cea în multe chipuri, dar rugăciunea 


e preludiul cunoaşterii imateriale şi una””. 


Psalmodia, sau cel puţin tipul de activitate duhovnicească pe care o 
desemnează”, trebuie să-l însoţească necontenit pe monah și să fie mediul 
în care se scaldă în toată vremea. În mănăstirea monahilor „neadormiţi” 
(akoimetoi) din Constantinopol şi în unele mănăstiri din zilele noastre (la 
Sihăstria, în Moidova, de exemplu), recitarea Psaltirii nu încetează nici- 
odată, ziua şi noaptea, monahii schimbându-se cu rândul“. Dar această 
laudă perpetuă e în general limitată la distribuirea canonică a oficiilor 
liturgice chinoviale, al căror număr de şapte descrie simbolic extensiunea 
totală a timpului. 

În afara repartiţiei fixe a psalmilor ce determină structura fiecărui oficiu 
liturgic, Psaltirea se recită şi în mod continuu. Această recitare cursivă a 
variat mult după epoci şi locuri, mergând de la recitarea completă a Psal- 
tirii zilnic sau cu prilejul privegherii duminicale““, până la recitarea ei în 
trei săptămâni la Studiu şi la Evergetis*5, pentru a se fixa în zilele noastre 
la tradiţia Sfântului Sava. Aceasta divizează Psaltirea în 20 de catisme și 
60 de stări (inclusiv psalmii ficşi ai oficiilor) pentru a recita toţi psalmii 
la Utrenie şi la Vecernie în interval de o săptămână“f, Pentru a intensifica 
efortul duhovnicesc”, în timpul Postului Mare Psaltirea trebuie recitată 
de două ori pe săptămână“, după următoarea repartiție a catismelor”: 





Utrenie | Ceasul ] Ceasul III Ceasul VII Ceasul IX Vecernie 









19,20, 1 
6578 mm] 








În afara acestei recitări canonice, Typikon-ul îi obligă, pe cei ce pot, să 
continue această psalmodie perpetuă în canonul de rugăciune privat, reci- 
tând Psaltirea atunci când se retrag în chilia lor, de două sau trei ori pe 
săptămână, ba chiar şi o dată pe zi”. 

Trebuie remarcat şi un alt uz al Psalmilor în Triod, interesant în ce 
priveşte structura timpului liturgic. Prophetologion-ul Marii Biserici lega 
de fiecare lectură a Vechiului Testament un prokeimenon”" sau, mai exact, 
două prokeimena la Ceasul al VI-lea (pentru o singură lectură biblică) şi 
două prokeimena la Vecernie (pentru două lecturi biblice). Aceste pro- 
keimena rămase în Triod sunt compuse din două versete din psalmi alese 
în ordinea succesivă a psalmilor, astfel încât din lunea Săptămânii I a 
Postului Mare și până în Miercurea Mare“? Psaltirea era parcursă şi în 
acest fel aproape integral, punând astfel în evidență unitatea ciclului Pos- 
tului Mare după unul din cele două moduri de circumscriere a ei ”. 

În sfârşit, lectura odelor scripturistice (în general asimilate psalmilor, 
fiindcă sunt incluse în Psaltire) la canonul Utreniei în timpul Postului 
Mare nu implică o semnificaţie ascetică deosebită, fiindcă ea atestă vechea 
rânduială a canonului, iar nu o particularitate specifică Triodului. 

capitolele 1-11), momentele solemne din viaţa celor care au fost primii 
lor martori (lecturi extrase din capitolele 12-50), şi, respectiv, întâia lor 
realizare în evenimentele ce constituie Paştele lui Moise (capitolele Jeșirii 
citite în cursul Săptămânii Patimiiy””?. 

Continuitatea lecturilor din Lege din prima luni a Postului Mare până 
în privegherea Sâmbetei Mari evidenţiază, aşadar, faptul că ciclul Triodu- 
lui e un fel de rezumat al continuității planului divin în Economia mântu- 
irii ce culminează în lumina Învierii. Hristos nu apare numai ca dezvăluirea 
prefigurărilor, dar şi ca recapitularea (anakephalaiosis) întregii Economii”. 
El este al Doilea Adam care restaurează întâiul om căzut. Lumina trupu- 
lui Său înviat e şi cea a Noului Ierusalim, de aceea Facerea 1, 1-13 se 
citeşte din nou la începutul privegherii Sâmbetei Mari, punând astfel în 
legătură cele două extremităţi ale ciclului Economiei. În sensul său du- 
hovnicesc, Triodul poate fi privit drept actualizarea rituală a acestei 
recapitulări a tuturor în Hristos, dar o actualizare pedagogică şi interioară. 
Pentru cel ce s-a recunoscut în Adam intrând în stadionul Postului Mare, 
fiecare lectură a legii va fi o etapă în recunoaşterea corelaţiei ce există 
între istoria lumii și istoria sa personală. EI se va identifica, aşadar, cu 
fiecare din situaţiile evocate de lecturile Legii şi amplificate de imnogra- 
fie, pentru a descoperi în sine însuși realizarea marelui plan (skopos) al 
lui Dumnezeu cu lumea”. Asociindu-se în cele din urmă într-o unire 
strânsă cu Patima lui Hristos în Săptămâna Mare, el va fi în stare să facă el 
însuşi experienţa împlinirii Scripturilor şi a recapitulării întregului cosmos 
şi a întregii istorii în lumina ce ţâşneşte a treia zi din mormânt. 


— Cărţile profetice: Isaia şi Iezechiel 


Lecturile oficiului specific constantinopolitan al Ceasului al III-VI-lea 
(Trithekte) sunt luate din Isaia în timpul Postului Mare şi din /ezechiel în 
timpul Săptămânii Mari. Aşa cum s-a remarcat mai sus, cartea lui Isaia a 
fost foarte curând aşezată printre lecturile privegherii Paștelui, fiind în 
curând extinsă la întreaga Săptâmână Mare. La lerusalim ea nu se citea 
decât începând de la capitolul 40%. Decupajul constantinopolitan aflat în 
uz până în zilele noastre pentru cele 40 de zile ale Postului Mare e ulte- 
rior poate celui al celorlalte lecturi din Vechiul Testament”. După toate 
probabilitățile se pare că lectura din Isaia a fost extinsă astfel încât să se 
stabilească un paralelism cu cea a cărților istorice, ciclul lecturilor Trio- 
dului reprezentând astfel întreaga „pregătire” a Vechiul Legământ sub 
forma a două din cărțile sale principale: Facerea şi Isaia”. 

Alegerea cărții lui Isaia se impunea căci, potrivit opiniei unanime, ea 
este cea mai importantă dintre cărţile profetice. Profețiile sale mesianice 
au 0 asemenea exactitate încât această carte a putut fi numită a cincea 
evanghelie”, Pe de altă parte, emoționantele îndemnuri la căință şi desele 

evocări ale asprimii Judecăţii lui Dumnezeu adresate de Isaia Ierusalimu- 
lui în primele capitole se potrivesc în chip cu totul special cu ambianța 
penitenţială a Postului Mare“. E probabil ca această carte să fi fost aleasă 
şi din pricina profeţiei sale privitoare la Patima lui Hristos, cuprinsă în a 
doua ei parte, citită începând din Săptămâna a V-at!. Cele două dimen- 
siuni ale Triodului, ca perioadă de căinţă şi de pregătire în vederea Patimii, 
se găsesc aşadar condensate în profeţiile lui Isaia. 

Totuşi, studiind acest decupaj, Karabinovi? constată că apelurile la 
înnoirea lăuntrică şi la căință ca şi pericopele mesianice ar fi putut fi mai 
bine alese dacă cei ce au realizat acest decupaj ar fi vrut să pună îndeo- 
sebi în evidenţă aceste două dimensiuni”. Eminentul liturgist vede în 
această alegere a lecturilor mai degrabă un plan foarte limpede de a repro- 
duce cu ajutorul pasajelor profetului principalele momente ale campaniei 
militare a împăratului bizantin Heraclie împotriva perşilor (611-642) 
încheiată prin intrarea sa în Ierusalim şi reîntoarcerea aici a adevăratei 
Cruci pe 21 martie 630%. De la evocarea Bizanțului păcătos în timpul 
lecturilor Primei Săptămâni, la cea a victoriei armatelor creştine asupra 
„regelui Asiriei” care n-a intrat în Ierusalim (cf. Js 37, 33 citit în lunea 
Săptămânii a V-a), liturgiştii bizantini ar fi căutat să fundamenteze profetic 
evenimentele istoriei bizantine, plasând-o astfel în continuitatea Istoriei 
Sfinte şi rânduindu-o în planul mesianic al Economiei divine. Această 
ipoteză care permite interpretarea în acelaşi sens a originii sărbătorii 
Acatistului şi a lecturilor din Săptămâna Lăsatului de brânză par extrem 
de convingătoare, deşi este greu să aducem argumente care să facă de- 
monstraţia definitivă. Dar, aşa cum vom reaminti mai jos$5, pietatea litur- 
gică nu trebuie redusă doar la dimensiunea ei istorică. Odată asimilate de 
tradiție, aceste episoade ale istoriei profane şi-au pierdut rapid caracterul 
evenimențţial pentru a deveni elemente permanente ale timpului sacru. 
Percepute sincronic în timpul liturgic şi supuse aceluiași tip de transpu- 
nere spirituală ca şi elementele istoriei biblice, ele servesc de acum înainte 
punctării „istoriei interioare” a urcușului duhovnicesc al persoanei. 

Lectura din /ezechiel la începutul Săptămânii Mari în locul lui Isaia, 
ca şi cea din cartea Jeşirii, vine dintr-o extindere a lecturilor din Sâmbăta 
Mare la întreaga Săptămână a Patimilor. Capitolul 37, cuprinzând profe- 
ţia „oaselor”, citit la Utrenia Sâmbetei Mari (denia din Vinerea Mare)*$, 
e unul din cele mai limpezi texte ale Vechiului Testament privitoare la 
Inviere. Astfel, dată fiind această importanţă şi profunzimea de ansamblu 
a viziunilor lui lezechiel, lectura acestei cărți a fost extinsă la întreaga 
Săptămână Mare. 

Alegerea primelor capitole din /ezechie! pentru lecturile din Lunea 
Mare până în Miercurea Mare se explică desigur prin grija de a aplica 
principiul lecturii continue, dar şi prin însuşi conținutul acestor capitole. 
Evocarea teofaniei, al cărei martor a fost lezechiel, îi pregăteşte pe 

credincioşi pentru teofania supremă a Crucii“, ca şi ei să poată venera 
(noetes), contemplând sensibil pe Cel Răstignit, puterea dumnezeiască ce 
învăluie Lemnul. Să adăugăm faptul că lectura acestei viziuni dobân- 
deşte un relief deosebit la cei care se pregăteau, ca şi Moise, timp de 40 de 
zile prin post şi asceză pentru a deveni martorii arătării lui Dumnezeu şi 
tovarășii marilor văzători ai Vechiului Testament. 


— Cărțile sapienţiale: Proverbele şi Iov 


La Ierusalim, primele patru capitole ale cărții Proverbelor se citeau 
deja în timpul Postului Mare și, ca şi în cazul capitolului 40 din cartea 
Isaia, extrase din primul capitol se reluau în timpul Săptămânii Mari”, 
Proverbele se citeau şi la copţi începând din Săptămâna a III-a a Postului 
Mare şi în toate zilele Săptămânii a VII-a”. Cu toate acestea, e singura 
lectură ce nu se găseşte în profeţiile Privegherii din Sâmbăta Mare. 
Motivul alegerii sale în lecționarul biblic al Postului Mare e, aşadar, diferit 
de al celorlalte cărți. 

După Sfântul Grigorie al Nyssei şi Sfântul Vasile cel Mare, care-l reiau 
aici pe Origen, cele trei cărți sapienţiale: Proverbele, Ecleziastul şi Cân- 
tarea Cântărilor corespund celor trei trepte ale urcuşului duhovnicesc: 
făptuirii sau curățirii, vederii sau contemplaţiei şi unirii sau îndumneze- 
irii”!. Proverbele sunt deci extrem de potrivite perioadei Postului Mare, 
căci lectura lor e destinată celor ce sunt încă „prunci” şi care rămân pe 
treapta făptuirii, pentru a sădi în ei învăţătura morală elementară. Scopul 
lor, afirmă Sfântul Grigorie al Nyssei, e acela de a transfera pofia (7o epi- 
hymetikon) de la înclinația față de materie spre afecțiunea faţă de cele 
imateriale (pro ten aylon schesin) lăudându-le frumuseţea înțelepciunii”. 
Făcuţi să iubească virtutea de către Proverbe, creștinii vor fi apoi introduşi 
în treapta superioară de Ec/eziast, care-i va învăţa deşertăciunea tuturor 
lucrurilor sensibile. După care, sufletul fiind curăţit de orice afecțiune 
pentru fenomene (peri ta phainomena scheseos), vor fi iniţiaţi de Cântarea 
cântărilor în unirea nupţială cu Dumnezeu”. 

Proverbele ne introduc astfel în cunoaşterea „înţelepciunii şi povăţuirii” 
(sophia kai paideias)”. Nu este vorba aici de Înţelepciunea ipostaziată, 
pecete a desăvărşirii, ci mai degrabă de rudimentele ei, în sensul în care 
„începutul înțelepciunii e frica de Domnul”. Căci frica, spune Sfântul 
Vasile cel Mare, e curățirea sufletului. 


„Unde e frica, acolo e bine întemeiată curățirea sufletului, toate faptele 
rele şi necucernice pier şi mădularele trupului nu se mai pot mişca 
spre fapte necuviincioase, fiind ţintuite de teamă”. 


Această teamă a Proverbelor e strâns legată de asceza trupească pe 
care suntem ţinuţi să ne străduim să o practicăm în timpul Postului Mare. 

„Povăţuirea” e legată şi ea de modul ascetic al căinței, căci Sfântul Vasile 
cel Mare o defineşte drept „o conduită |agoge] folositoare sufletului, pe 
care-l curăță adesea cu osteneală de întinăciunile răului””. 

De aici putem trage concluzia că, deşi face parte din „cateheza scriptu- 
ristică”, cartea Proverbelor e legată însă funcțional de „cateheza imno- 
grafică” privitoare la virtuțile făptuirii. 

Cartea lui /ov, citită în locul Proverbelor în timpul Săptămânii Patimilor 
până la Vecernia Vinerii Mari, se citea deja în acest loc din secolul IV%. 
Potrivit mărturiei unui comentariu arian la cartea Iov, atribuit lui Origen, 
această carte se citea în toate zilele de post”. La Ierusalim şi la copți, 
lectura ei continua tot Postul Mare!%. Alegerea cărţii lui Jov era extrem 
de potrivită pentru lecturile Săptămânii Mari şi se putea extinde până în 
seara celebrării morţii lui Hristos, căci în exegeza comună lov reprezintă 
tipul însuşi al lui Hristos Care suferă deşi este nevinovat... În chip ase- 
mănător, lov este socotit modelul răbdării în încercări şi ispite'“?. După 
Sfântul loan Hrisostom, el este „atletul răbdării”!%. Odată ajunşi în Săp- 
tămâna Mare, cei ce au cerut în timpul celor 40 de zile râbdare recitând 
rugăciunea Sfântul Efrem, vor fi, aşadar, pregătiţi să vadă în lov chipul 
răbdării şi vor fi introduşi prin meditaţia asupra lui în dimensiunea hristo- 
logică a acestei virtuţi. 

Mai mult, aşa cum remarcă preotul Kniazev, „aceeaşi legătură tipo- 
logică existentă între Ieremia persecutat şi Hristos pătimind explică pre- 
zenţa capitolelor 11 şi 12 din cartea lui Ieremia la Ceasul I din Joia Mare 
şi la Ceasul al IX-lea din Vinerea Mare”. Lectura din /ov — leremia 
intervine, aşadar, în sistemul pericopelor scripturistice ca un intermediar 
între cărţile istorico-profetice (Facerea, Ieşirea, Isaia, lezechiel) şi cate- 
heza cărţii Proverbelor!*. 


1].B.4.1.e. Lecturile din Noul Testament 


După cum s-a remarcat, Noul Testament nu face propriu-zis parte din 
lecţionarul Postului Mare, fiindcă nu poate fi citit în zilele de post. Există 
totuşi o serie de lecturi din epistole şi evanghelii rezervate zilelor în care 
se săvârşeşte Liturghia euharistică, respectiv zilelor de sâmbătă şi dumi- 
nică, precum şi zilelor de post în care se întâmplă să cadă o sărbătoare 
importantă din ciclul Mineielor (de exemplu: Sfântul loan Botezătorul pe 
24 februarie). În acest ultim caz, în seara sărbătorii se celebrează Litur- 
ghia Darurilor mai înainte sfinţite, paremiilor ei vechi-testamentare adău- 
gându-se lecturile Apostolului şi Evangheliei sărbătorii. Totuşi aceste 
lecturi festive nu trebuie considerate ca făcând parte de fapt din sistemul 
lecturilor Triodului. De asemenea, trebuie excluse de aici şi numeroasele 
lecturi din Evanghelie în timpul Săptămânii Mari: lecturile de la Utreniile 

„Povăţuirea” e legată şi ea de modul ascetic al căinței, câci Sfântul Vasile 
cel Mare o defineşte drept „o conduită [agoge] folositoare sufletului, pe 
care-l curăță adesea cu osteneală de întinăciunile răului”. 

De aici putem trage concluzia că, deşi face parte din „cateheza scriptu- 
ristică”, cartea Proverbelor e legată însă funcţional de „cateheza imno- 
grafică” privitoare la virtuțile făptuirii. 

Cartea lui /ov, citită în locul Proverbelor în timpul Săptămânii Patimilor 
până la Vecernia Vinerii Mari, se citea deja în acest loc din secolul IV*. 
Potrivit mărturiei unui comentariu arian la cartea ov, atribuit lui Origen, 
această carte se citea în toate zilele de post”. La Ierusalim şi la copți, 
lectura ei continua tot Postul Mare'%. Alegerea cărții lui Iov era extrem 
de potrivită pentru lecturile Săptămânii Mari şi se putea extinde până în 
seara celebrării morţii lui Hristos, căci în exegeza comună lov reprezintă 
tipul însuşi al lui Hristos Care suferă deşi este nevinovat!”!. În chip ase- 
mănător, lov este socotit modelul răbdării în încercări şi ispite!?. După 
Sfântul loan Hrisostom, el este „atletul răbdării”"%. Odată ajunşi în Săp- 
tămâna Mare, cei ce au cerut în timpul celor 40 de zile răbdare recitând 
rugăciunea Sfântul Efrem, vor fi, aşadar, pregătiți să vadă în lov chipul 
răbdării şi vor fi introduşi prin meditaţia asupra lui în dimensiunea hristo- 
logică a acestei virtuţi. 

Mai mult, aşa cum remarcă preotul Kniazev, „aceeaşi legătură tipo- 
logică existentă între leremia persecutat şi Hristos pătimind explică pre- 
zenţa capitolelor 11 şi 12 din cartea lui Ieremia la Ceasul 1 din Joia Mare 
şi la Ceasul al IX-lea din Vinerea Mare”%. Lectura din Jov — Ieremia 
intervine, aşadar, în sistemul pericopelor scripturistice ca un intermediar 
între cărțile istorico-profetice (Facerea, Ieşirea, Isaia, lezechiel) şi cate- 


heza cărţii Proverbelor'%. 


II.B.4.1.e. Lecturile din Noul Testament 


După cum s-a remarcat, Noul Testament nu face propriu-zis parte din 
lecţionarul Postului Mare, fiindcă nu poate fi citit în zilele de post. Există 
totuşi o serie de lecturi din epistole şi evanghelii rezervate zilelor în care 
se săvârşeşte Liturghia euharistică, respectiv zilelor de sâmbătă și dumi- 
nică, precum şi zilelor de post în care se întâmplă să cadă o sărbătoare 
importantă din ciclul Mineielor (de exemplu: Sfântul Ioan Botezătorul pe 
24 februarie). În acest ultim caz, în seara sărbătorii se celebrează Litur- 
ghia Darurilor mai înainte sfințite, paremiilor ei vechi-testamentare adău- 
gându-se lecturile Apostolului şi Evanghelici sărbătorii. Totuşi aceste 
lecturi festive nu trebuie considerate ca făcând parte de fapt din sistemul 
lecturilor Triodului. De asemenea, trebuie excluse de aici şi numeroasele 
lecturi din Evanghelie în timpul Săptămânii Mari: lecturile de la Utreniile 

şi Vecerniile acestei Săptămâni începând din Lunea Mare, Evangheliile 
Patimii din Joia Mare şi Vinerea Mare, lecturile cursive ale celor patru 
Evanghelii în timpul Ceasurilor din primele patru zile ale acestei Săptă- 
mâni speciale. Într-adevăr, toate aceste lecturi sunt orientate spre pregă- 
tirea Patimii-Înviere. Şi chiar dacă nu sunt întotdeauna legate direct de 
Liturghie, ele nu dezmint totuşi principiul evocat mai sus al conexiunii 
necesare între Evanghelie şi Euharistie'9%, 

Alegerea actuală a lecturilor din Evanghelia după Marcu şi din Epis- 
tola către Evrei pentru zilele de sâmbătă şi duminică din Postul Mare 
propriu-zis vine de la Constantinopol, ca şi sistemul de lecturi din Ve- 
chiul Testament. Îl găsim deja ca atare în secolele IX-X în Typikon-ul 
Marii Biserici“. Împrumutând de la Ierusalim principiul lecturilor con- 
tinue, Constantinopolul l-a sistematizat în ce priveşte pericopele Noului 
Testament (cu excepția Apocalipsei şi a Epistolei către Filimon), com- 
pletând lectura lui într-un ciclu anual care merge începând din Duminica 
Paștelui până în Duminica Stâlpărilor sau a Floriilor din anul următori%. 
În structura sa, acest ciclu de lecturi corespunde bine dimensiunii „pas- 
cale” a Noului Testament relevate deja. Ordonând într-un lanţ continuu 
succesiunea celebrărilor Euharistiei şi legându-le de principiul lor comun, 
„Sărbătoarea sărbătorilor”, el imprimă întregului ciclu liturgic anual un 
ritm pascal împletit armonios cu ciclul Evangheliilor Învierii citite la 
Utreniile duminicilor. 

Lecturile din Evanghelia după Marcu şi din Epistola către Evrei fiind 
continue, ele n-au decât o legătură întâmplătoare cu temele duhovnicești 
ale Triodului, şi alegerea lor pentru această perioadă a anului n-a fost 
probabil fixată decât din preocuparea de a completa lectura Noului Tes- 
tament din ciclul său anual. 

În afara lecturilor Săptămânii Mari, se pot observa câteva excepții de 
la acest principiu al lecturii continue. 


1) Lecturile evanghelice pentru cele patru duminici ale perioadei pregă- 
titoare sunt intim legate de temele acestor celebrări dezvoltate de imnogra- 
fie şi alegerea lor se explică prin istoria constituirii acestei perioade'%. 


— Duminica Vameşului şi a Fariseului: Luca 18, 10-14 
— Duminica Fiului Risipitor: Luca 15, 11-32 
— Duminica Lăsatului de carne: Matei 24, 31-46 
— Duminica Lăsatului de brânză: Matei 6, 14-21 


Până în Duminica Lăsatului de carne, în zilele obişnuite se continuă 
lectura Evangheliei după Marcu înlocuită sâmbăta de sfârşitul Evanghe- 
liei după Luca, cum este cazul înainte de perioada Triodului. Lectura din 
Sâmbăta Lăsatului de carne (Le 21, 8-9. 25-27. 33-36) cu îndemnul la 

veghe eshatologică e legată de cea a duminicii, aşa cum cea din Matei 
6, 1-13 în Sâmbăta Lăsatului de brânză e continuată de cea a zilei urmă- 
toare (Mt 6, 14-21) atât prin texte, cât şi prin temă (milostenie şi post 
duhovnicesc). 

Lecturile Săptămânii Lâsatului de brânză sunt luate din Evanghelia 
după Luca, pentru a încheia această Evanghelie la intrarea în Postul Mare, 
căci nu se constată o legătură nemijlocită cu această ultimă săptămână de 
pregătire. 

În Duminica Vameşului şi Fariseului şi în timpul zilelor obişnuite ale 
perioadei pregătitoare, se continuă lectura epistolelor, dar începând din 
Duminica Fiului Risipitor acestea constau din pericope alese anume pen- 
tru a evidenția modul creştin şi duhovnicesc de practicare a ascezei. 


— Duminica Fiului Risipitor: 7 Co 6, 12-20 („trupul sfânt” şi păcatul) 
— Sâmbăta Lăsatului de carne: / Co 10, 23—28 (carnea jertfită idolilor) 


— Duminica Lăsatului de carne: 7 Co 7, 18-13 şi 9, 1-2 (cărnurile jert- 
fite idolilor şi sminteala) 


— Sâmbăta Lăsatului de brânză: Rm 14, 19-26 (alimentele şi sminteala). 


— Duminica Lăsatului de brânză: Rm 13, 11-14 şi 14, 1-4 (îndemn la zel 
duhovnicesc şi avertisment împotriva 
condamnării celor ce nu postesc) 


2) Singura excepţie de la principiul lecturii continue a Evangheliei după 
Marcu e lectura din loan 1, 44-52 (alegerea lui Natanail şi împlinirea 
prorocilor în Hristos) în Duminica I a Postului Mare. Aceasta a fost desi- 
gur aleasă ca urmare a legăturii ei evidente cu prorocii, a căror prăznuire 
era fixată pentru această duminică înainte de înlocuirea ei cu praznicul 
Ortodoxiei!'”. Dar comparaţia cu vechile lecţionare răsăritene şi occiden- 
tale ne îngăduie să emitem ipoteza că această pericopă e vestigiul unei 
vechi lecturi a Evangheliei după Ioan în timpul Postului Mare!!!. 

Cu excepţia acestor câtorva particularităţi, sistemul actual prevede lec- 
tura continuă a Evangheliei după Marcu până în Sâmbăta lui Lazăr, doar 
cu o uşoară încălcare a ordinii cursive în Duminica a II-a în care se 
citeşte Marcu 8, 34 — 9, 1, în timp ce în sâmbăta următoare se reia Marcu 
7, 31-37, din pricina legăturii acestei pericope care începe prin „Dacă 
cineva ar vrea să vină după Mine, să se lepede de sine, să-şi ia crucea sa 
şi să-Mi urmeze Mie”, cu prăznuirea Crucii. 

Lectura Epistolei către Evrei, cursivă şi ea tot timpul Postului Mare, 
suferă o ușoară perturbare în ordinea pericopelor sale în sâmbăta Săptă- 
mânii | în care se citeşte Evrei 11, 24-26. 32-40 în locul capitolului 1, 
desigur din pricina aluziei la proroci. 

Vedem aşadar că, deşi participă la structura armonioasă a ciclului 
liturgic anual, sistemul pericopelor constantinopolitane e totuşi destul de 
sărac în ce priveşte cateheza duhovnicească. Am putea regreta poate fap- 
tul că sistemul lecturilor din Evanghelie practicat la Ierusalim nu s-a im- 
pus în Triod, fiindcă el are un înțeles mult mai mare în plan duhovnicesc, 
cum arată următorul tabel extras din Evangheliarul Ierusalimului din 
secolele IX-X!!2. 


Duminica Lăsatului de carne: 

— Utrenie:  Mt5, 17-48 (poruncile Legii împlinite şi desăvârşite în 
Noul Testament) 

— Liturghie: Lc 7, 36-50 (femeia păcătoasă) 


Duminica Lăsatului de brânză: 
— Utrenie: Lc 12, 32-40 (vigilenţa eshatologicăâ) 
— Liturghie: M/ 6, 16-30 (postul duhovnicesc) 


Duminica | a Postului Mare: 
— Utrenie:  Mt7, 13-29 (poarta cea strâmtă şi postul duhovnicesc) 
— Liturghie: Mt 6, 1-15 (milostenia şi iertarea greşelilor) 


Duminica a II-a a Postului Mare: 
— Utrenie: M423, 2-14 (invitaţii la nuntă) 
— Liturghie: Lc 15, 11-32 (fiul risipitor) 


Duminica a III-a a Postului Mare: 
— Utrenie:  Mt20, 1-16 (lucrătorii din ceasul al 11-lea) 
— Liturghie: Lc 18, 9-14 (vameşul şi fariseul) 


Duminica a IV-a a Postului Mare: 
— Utrenie:  M/21, 33-46 (lucrătorii ucigaşi ai viei) 
— Liturghie: Le 10, 25-37 (samarineanul cel bun) 


Duminica a V-a a Postului Mare: 
— Utrenie: Mt23, 1-39 (împotriva cărturarilor şi fariseilor) 
In 9, 1-38 (vindecarea orbului din naştere) 
— Liturghie: Lc 16, 19-31 (săracul Lazăr şi bogatul nemilostiv) 
In 11, 55-57 (sfatul arhiereilor și fariseilor să-L prindă 
pe lisus) 


Din Triodul actual nu lipseşte orice urmă a acestui sistem de lecturi, 
căci în afara unui canon poetic care le este rezervat în fiecare duminică, 
idiomelele stihoavnei de la Utreniile şi Vecerniile zilelor obişnuite (care 
aparțin redacţiei palestiniene a Triodului) comentează temele evangheli- 
ilor citite la Liturghia duminicii precedente. Alături de cateheza ascetică de 


tip studit, găsim, aşadar, amestecate în imnografie următoarele teme!!*: 

Săptămâna I: postul duhovnicesc 

Săptămâna II: milostenie, post duhovnicesc şi căile adevăratei pocăinţe 

Săptămâna III: interiorizarea parabolei fiului risipitor 

Săptămâna IV: smerenia, plecând de la parabola vameșului şi fariseului, 
şi înjumătăţirea postului 

Săptămâna V: păcătosul căzut între tâlhari, Hristos, Samarineanul cel Bun, 
şi lucrătorii din ceasul al unsprezecelea 

Săptămâna VI: săracul Lazăr şi bogatul nemilostiv. 


Chiar şi după ce şi-a pierdut referințele scripturistice, această exegeză 
spirituală imnologică, care preia într-o formă condensată învățăturile lite- 
raturii omiletice, îşi păstrează în Triodul actual întreaga ei valoare, căci 
pasajele Scripturii la care face aluzie se presupun a fi cunoscute de către toți. 

Se constată şi aici strânsa legătură pe care o are imnografia bizantină 
cu Biblia, fie cu Vechiul Testament (Canonul Mare al Sfântului Andrei 
Cretanul, tipologiile postului și pocăinţe etc.), fie cu Noul Testament 
(aluzii la personaje şi episoade evanghelice, interpretare duhovnicească a 
lecturilor)!!*. 


Acest rapid studiu al sistemului lecturilor scripturistice ale Triodului 
ne-a condus la câteva importante concluzii pentru întreaga noastră lucrare. 
În plan structural, distincţia între lecturile din Vechiul Testament și lectu- 
rile din Noul Testament îngăduie reliefarea importanţei centrale a Paştelui 
şi a diviziunii ciclului mobil în două părți simetrice. Această diviziune se 
regăseşte deopotrivă în interiorul Triodului proiectată în ciclul liturgic 
săptămânal, în care distincţiei Vechiul Testament / Noul Testament îi 
corespunde distincţia zile de post / sâmbete şi duminici. Prin alegerea 
cărţilor şi citirea lor continuă, lecturile din Vechiul Testament revelează, 
pe de altă parte, faptul că Triodul e o condensare a istoriei mântuirii şi o 
actualizare duhovnicească a recapitulării tuturor lucrurilor săvârşite în 
Hristos. Aceste lecturi unesc învățătura morală și ascetică cu pregătirea 
dezvăluirii tuturor prorociilor în Cruce și Înviere. Ele corespund, așadar, 
foarte bine vechii cateheze făcute catehumenilor în timpul Postului Mare 
şi oferă Triodului remarcabilul său echilibru între Scriptură și imnografie, 
între Revelaţie şi tradiţie. 


I1.B.4.2 Lecturile patristice 


În timpul perioadei de instruire a catehumenilor, după lectura Scriptu- 
rilor, episcopul obişnuia odinioară să le adreseze cuvântul pentru a co- 
menta pericopa citită sau altă învățătură. În Triod, această cateheză s-a 
menţinut, dar acum ea se găseşte transpusă în sistemul de lecturi patristice 
care fac parte integrantă din oficiile liturgice ale Postului Mare. 

Sursa cea mai directă a acestui sistem de lecturi e seria Omiliilor la 
Facere rostită de Sfântul loan Hrisostom!!5. Adresate în același timp cate- 
humenilor şi credincioşilor ce se pregăteau să-și retrăiască duhovniceşte 
Botezul, aceste omilii îşi întemeiază învățătura duhovnicească pe siste- 
mul lecturilor din cartea Facerii care aveau loc atunci. Ele erau, aşadar, 
extrem de indicate să figureze în Triod până în zilele noastre. Dar influ- 
enţa monahală şi dezvoltarea Triodului într-o veritabilă „sumă” a ştiinţei 
duhovniceşti au dus la amplificarea și diversificarea acestui sistem de 
lecturi pentru a putea răspunde la trei funcţii: comentarii ale pericopelor 
scripturistice, comentarii ale sărbătorilor şi comemorărilor particulare, şi 
învățături ascetice. 

Aceste lecturi joacă de altfel un rol important în structura Triodului, 
completând lecturile scripturistice şi compoziţiile imnografice. Faptul că 
imnologia bizantină, îndeosebi în Triod, e masiv tributară literaturii pa- 
tristice este bine cunoscut. Această influenţă nu se limitează la inspiraţia 
patristică a numeroase tropare (cf. supra partea 1), dar merge adesea până 
la citatul literal din omiliile marilor Părinţi ai Bisericii, în principal ale 
Sfinţilor Grigorie din Nazianz, Vasile cel Mare şi loan Hrisostom 
O asemenea pătrundere a învăţăturii Părinților în Triod dă acestuia în- 
treaga sa profunzime şi înrădăcinare tradițională. Acestea nu stau, aşadar, 
numai în forma Triodului şi în originea sa istorică, ci și în conținutul său 
şi în continuitatea inspirației sale patristice. 

Pentru Sfântul Teodor Studiul, viața monahală e înainte de toate o viață 
tradițională şi o fidelitate absolută față de învățătura şi spiritul Părinților! 7. 
În toate detaliile vieţii sale, monahul trebuie „să calce pe urmele virtu- 
ților lor”!!8, trebuie să devină în întregime „tradiţie” pentru a se împărtăşi 
de harul de care s-au învrednicit aceştia. De asemenea, Triodul, în prin- 
cipal monahal, e în chip esenţial tradiţional şi patristic: fidelitatea față de 
Tradiţie şi Părinţi e în fond un corolar al lepădării monahului de voia sa 
proprie. Spiritul tradițional e oarecum o franspunere eclezială a ascultă- 
rii, ŞI reprezintă, aşadar, o virtute care face parte integrantă din „făptuire” 
(praktike). 

Lectura vieţii şi scrierilor Părinților şi a povăţuitorilor ascezei e univer- 
sal recomandată celor ce se angajează în viața duhovnicească şi trebuie 
să completeze lectura Scripturii!!”. Aceste lecturi sunt hrana necesară 
monahului, întregind rugăciunea lui: 


„la în inima ta cuvintele Evangheliei şi poveţele fericiţilor Părinţi, 
cercetează vieţile lor, ca să poţi cugeta la ele în timpul nopţii. În felul 
acesta, când cugetarea ţi se va osteni la rugăciune, o vei reînnoi prin 
citire şi gândire la cuvintele dumnezeieşti şi o vei face mai sârguin- 
cioasă la rugăciune”, 

Monahii recomandă în general să preferăm tratatelor dogmatice lectura 
cărților ascetice şi a „vieților Părinților”, căci cele dintâi pot să ne ducă la 
înfumurare şi mândrie, în timp ce exemplul isprăvilor ascetice ale Părin- 
ţilor şi cuvintele lor ziditoare sunt un prilej de smerenie'?!. Pentru un mo- 
nah, cunoaşterea teoretică şi abstractă are puţină valoare, singura cunoaş- 
tere adevărată e cea care provine din experiență: de aceea, aceste lecturi 
nu vor aduce roade decât dacă sunt puse în aplicare învățăturile lor'??. 

Limitat la treapta „făptuirii”, Triodul a rămas, în alegerea lecturilor 
sale patristice, fidel acestor lecţii ale Părinților asceţi, conservând însă și 
dimensiunea catehetică a originii lor. Lecturile patristice pot fi clasificate 
în două grupuri distincte prin originea, caracterul, funcţia şi locul lor în 
Triod: lecturile curente şi lecturile festive. 


11.B.4.2.a. Lecturile curente 


Acestea sunt lecturile făcute în timpul slujbelor, respectiv în timpul 
Utreniilor şi Ceasurilor zilelor obişnuite ale Postului Mare, începând din 
lunea Săptămânii ] şi până în vinerea Săptămânii a VI-a. Limitate iniţial la 
comentariul lecturilor scripturistice (cf. Omiliile la Facere ale Sfântului 
loan Hrisostom), ele şi-au păstrat caracterul cursiv şi ascultă de principiul 
„lecturii continue”. Dar ele s-au transformat şi într-o cateheză duhovni- 
cească alcătuită dintr-o selecţie din textele ascetice cele mai cunoscute 
ale literaturii bizantine. 

Potrivit rubricilor typikon-ului, în timpul Postului Mare trebuie făcute 
cinci lecturi la Utrenie, una la fiecare din Ceasuri şi una la trapeză: 


Utrenie'"*: după 1-a şi a 2-a stihologie: Efrem 
după a 3-a stihologie şi sedealna de la oda 3: Lavsaikon 
după oda a 6-a: Sinaxar 
Ceasul 1'**: după apolis în pronaos: Teodor Studitul 
Ceasul III, VI şi IX'”: după catismă: Ioan Scărarul 
Trapeză!2: Pateric 


Să observăm mai întâi că distribuţia formală a acestor lecturi urmează 
diviziunile recitării psalmilor şi e legată de ecteniile mici şi sedelnele 
care le încheie în cadrul Utreniei'””. In lungile slujbe ale Postului Mare 
ele aduc astfel o varietate necesară în atitudinile şi tipurile de atenţie 
duhovnicească, ordonate astfel după un ritm regulat. Alternanţa între 
recitare fixă, recitare variabilă, între rugăciune de cerere, imnologie și 
lectură patristică, este menită să împiedice la credincioşi plictiseala şi 
toropeala. Atenţia lor e adesea chemată la un efort nou dar periodic, astfel 
încât continuitatea lui nu se întrerupe. Să mai remarcăm că aceste divi- 


159 


ziuni urmează toate un ritm ternar!*%, număr-cheie în structurarea oficiului 
bizantin. Treimea apare în acest fel nu numai drept tema esențială şi sco- 
pul rugăciunii creştine, dar şi drept fundamentul formei sale ritmice. 

Distribuţia lecturilor dată de zpikon-ul actual e desigur cea mai echi- 
librată şi bogată, dar nu este singura posibilă. Ea a variat mult după 
mănăstiri şi resursele bibliotecilor lor, sau după redacțiile succesive ale 
Typikon-ului Sfântului Sava. Astfel, după un manuscris de la Sinai din 
secolele XII-XIII, în tot timpul Postului Mare se putea citi Scara sau 
Sfântul Efrem la Utrenie'” şi Patericul la Ceasuri ”. La Evergetis nu se 
făceau decât două lecturi la Utrenie (la stihologii) citind pur şi simplu 
din Sfântul Efrem la toate slujbele: două pagini la fiecare lectură de la 
Utrenie şi o pagină şi jumătate la toate Ceasurile'”!. Lectura de la Utrenie 
se continua până miercurea Săptămânii a VI-a, iar la cea de la Ceasuri 
până în vinerea aceleiaşi Săptămâni!*?. Dar, începând din lunea Săptă- 
mânii a II-a lecturile de la Ceasurile al VI-lea şi al IX-lea se suprimau, în 
schimb la Ceasul 1 se citea din loan Scărarul şi Teodor Studitul'*?. Joia 
Săptămânii 1 făcea excepţie fiindcă atunci la Ceasuri se citea Omilia la 
Psalmul 6 al lui Anastasie Sinaitul împărțită în patru părţi, pe care în alte 
wpika o regăsim în ciclul lecturilor „festive”!*%. 

Potrivit 7ypikon-ului Sfântului Sava, atunci când, în zilele de sâmbătă 
şi duminică, lecturile festive nu ocupă tot locul rezervat lecturilor patris- 
tice, lecturile ascetice de la stihologiile Psaltirii de la Utrenie sunt înlocuite 
de lectura continuă a Omiliilor la Facere ale Sfântului loan Hrisostom!*5. 
În timp ce la Messina aceste Omilii se citeau în toate zilele Postului Mare, 
cu excepția sâmbetelor şi duminicilor, şi se adaptau astfel mai adecvat 
lecturilor cursive din cartea Facerii făcute la Vecernie'*€, la Evergetis, în 
zilele de sâmbătă şi duminică, pentru care nu se indicau lecturi deosebite, 
se citeau la Utrenie scrierile morale ale Sfântului Vasile cel Mare sau 
Omiliile la Statui, la Psalmi sau la Facere ale Sfântului loan Hrisostom."”. 
În ciuda acestei diversităţi, trebuie remarcată grija permanentă pe care o 
aveau redactorii diverselor fypika de a distinge dintre zile obişnuite / zile 
liturgice, chiar dacă în acestea din urmă ei păstrau sistemul lecturii 
continue. 

Ca şi lecturile scripturistice, alegerea acestor lecturi cursive evidenţiază 
toate dimensiunile spiritualității Triodului. 


Istoria Lausiacă 


Redactată între anii 419-420, această scriere a lui Paladie se compune 
dintr-o serie de scurte biografii ce descriu viaţa monahală din Egipt, 
Palestina, Siria, Asia Mică şi Roma în secolul IV!*. Prezentând eroii 
ascezei de pe atunci, acest discipol al lui Evagrie e preocupat mai puțin 
de exactitatea istorică, cât de edificarea cititorilor săi. E vorba mai 

degrabă de „istorii de suflet folositoare” care descriu, întemeindu-se pe 
exemple vii, principalele aspecte ale vieţii duhovnicești. Istoria Lausiacă, 
care a cunoscut un imens succes atât în Răsărit, cât şi în Occident, e ex- 
trem de potrivită pentru Postul Mare prin importanţa pe care o dă luptei 
împotriva demonilor care-l stăpânesc pe om din pricina patimilor, ascezei 
trupeşti ca mijloc principal pentru stăpânirea acestor patimi, smereniei ca 
adevărată servitoare împotriva exceselor ascetice şi, în fine, nepătimirii 
ca scop al vieţii duhovnicești!*?. Aceste lecturi completează armonios 
celelalte componente ale slujbelor adăugând lecturilor Scripturii şi cate- 
hezei imnologice evocarea unor exemple vii de realizare a virtuţilor la 
care sunt chemaţi credincioşii. 


Paterikon-ul sau Gerontikon-ul!“ 


Se citeşte la trapeză şi joacă acelaşi rol ca şi Istoria Lausiacă. Compus 
din scurte anecdote sau din „cuvinte de mântuire”, el dă învăţăturii Trio- 
dului realism şi oferă un număr de exemple de aplicaţie practică a celor 
mai înalte virtuţi. Caracterul concis şi adesea umoristic al acestor apof- 
tegme e deosebit de potrivit lecturii la trapeză, unde atenţia e în chip 
necesar mai puţină susținută decât în biserică. 


Sfântul Efrem 


Deşi în marea lor majoritate sunt neautentice'*!, operele greceşti atri- 
buite Sfântului Efrem Sirul păstrează totuşi o continuitate de stil şi inspi- 
raţie care a justificat atribuirea lor maestrului incontestabil al spiritualității 
siriene. Caracterul lor adesea poetic şi bogăţia expresiilor pe care le conțin 
operele ascetice ale „Efremului grec” le-au asigurat un enorm succes în 
tradiția bizantină şi un loc privilegiat în uzul liturgic'”. Deşi în viața sa 
reală a jucat un rol mai degrabă pastoral, Sfântul Efrem e venerat în 
evlavia ortodoxă îndeosebi ca monah. Între toți monahii, el este poate 
cel de care a fost legată cel mai puternic harisma străpungerii inimii şi a 
lacrimilor. „Comoară a înțelepciunii tainelor lui Hristos, vas al dumneze- 
ieştii străpungeri...”'?. „Prin curgerea lacrimilor tale înveţi să ne aprindem 
candelele sufletelor..."1*. 


„Având pururea sub ochi ceasul cercetării, plângeai cu amar, Efreme, 
iubitorule de linişte, fâcându-te, sfinte, povăţuitor cu faptele tale. De 
aceea, părinte de obşte, ridici pe cei nepăsători la pocăință” *. 
„Propovăduitor al mântuirii prin fapte”, Sfântul Efrem insistă mult 
asupra valorii pozitive a ascezei!“ şi pe hristocentrismul ei, dând însă în 
toate operele sale un loc major mai cu seamă lacrimilor și străpungerii 
inimii'“%. Cuvântările sale sunt lungi îndemnuri la plângerea neîncetată a 

păcatelor aducându-ne aminte de Judecata de Apoi. Ele sunt deosebit de 
potrivite cu atmosfera de umilinţă (catanictică) a Postului Mare, îngădu- 
ind amplificarea acestui aspect al vieţii duhovniceşti, căruia imnografia 
i-a acordat deja un mare loc. 


Sfântul Teodor Studitul 


În toate serile după Pavecerniță şi de trei ori pe săptămână după Utre- 
nie Sfântul Teodor Studitul adresa monahilor săi din mănăstirea Studiu 
scurte cateheze improvizate“. După moartea marelui egumen, în toate 
mănăstirile ce depindeau de Studiu s-a păstrat obiceiul de a citi după 
Utrenie una din catehezele sale!*0. Acest obicei s-a transmis până în zilele 
noastre în Triod, evidențiind importanţa influenţei studite în alcătuirea 
lui, care dăinuie în mănăstirile athonite, unde aceste cateheze se citesc tot 
anul după un calendar bine precizat's!. 

Culegerea Catehezelor mici a fost extrem de răspândită în lumea bizan- 
tină'52. „În multe mănăstiri ea a devenit o carte de lectură duhovnicească 
absolut clasică, ba chiar o carte liturgică”!*?. În Typikon-ul Sfântului 
Sava ca şi în celelalte zypika, această lectură se distinge de celelalte lec- 
turi patristice prin solemnitatea care o însoţeşte. După apolisul Ceasului I 
monahii trec în procesiune în pronaos, unde cateheza e citită de egumen 
sau de unul din locţiitorii săi'**, totul încheindu-se prin cântarea troparului 
Sfântului Teodor şi a idiomelelor zilei. 

Aceste cateheze se potrivesc cu Postul Mare prin conţinutul lor esen- 
țialmente practic. Sfântul Teodor nu vorbeşte în ele aproape niciodată de 
doctrină, nici de contemplaţie. Pentru el, scopul monahismului e acela de 
a „plăcea lui Dumnezeu” prin practicarea poruncilor şi lepădarea totală a 
voii proprii, pentru a putea ajunge la nepătimire (aparheia)'*. Regăsim 
în catehezele sale aceeași insistenţă, ca şi în numeroasele tropare ale Tri- 
odului, asupra căinței, a gândului la moarte şi a punctării progresului 
duhovnicesc. Pe de altă parte, importanţa pe care Sfântul Teodor o acordă 
detaliilor renunțării şi ascultării în viața cotidiană a monahului comple- 
tează fericit învățătura imnografică căreia îi propune aplicaţii nemijlocite. 


Sfântul loan Scărarul 


Dintre toate lecturile patristice, cea a Scării Sfântului loan Scărarul e, 
desigur, cea mai importantă şi mai specifică Postului Mare. Legată de 
fiecare din Ceasuri, ea însoţeşte întreaga zi a monahului. Permanenţa cu 
care o vedem indicată de cărțile liturgice evidențiază limpede faptul că 
slujbele Postului Mare n-ar putea fi întregi dacă s-ar omite lectura ei“. 

Opera lui loan Scărarul apare drept floarea literaturii duhovniceşti bizan- 
tine şi sinteza cea mai desăvârşită a literaturii ascetice'“”. Transmiţând 

învățătura apoftegmelor Pafericului îmbogăţită de monahii Palestinei 
(Varsanufie, loan, Dorotei...), unită cu fineţea psihologică a lui Evagrie, 
corectată de Diadoh al Foticeii şi întregită de profunzimea şi concizia în 
exprimare a Sfântului Grigorie din Nazianz, Scara nu este atât o lucrare 
originală, cât martorul fidel al celei mai bune tradiţii'*%. Importanţa ei e 
atât de mare, încât a devenit ghidul indispensabil al monahului ortodox”. 
Nimeni nu s-ar putea angaja în lupta împotriva patimilor fără a lua drept 
călăuză această comoară a ştiinţei duhovniceşti. De aceea, prăznuirea 
Sfântului loan Sinaitul sau Scărarul, celebrată în mod normal pe 30 martie, 
a fost transferată în Triod prăznuindu-se a doua oară şi în Duminică a IV-a 
din Postul Mare. Așa cum vom vedea mai jos, Sfântul loan Sinaitul e 
venerat atunci ca dascăl al ascezei şi modei al monahului nu din pricina 
vieţii sale aproape în întregime uitată, cât luând în considerare faptul că 
învăţătura sa vine din experienţă şi că el a consemnat-o în scris după ce a 
realizat în sine însuși parcursul Scării până la treapta ei cea mai înaltă'%. 

Ca şi celelalte lecturi patristice, Scara se limitează deliberat la „fâptuire”, 
intrând însă pe ultimele sale trei trepte (28-30) şi în domeniul rugăciunii 
curate şi al contemplaţiei. Obiectul şi capătul ei este îndumnezeirea şi 
pătrunderea în taina Treimii graţie virtuţilor dobândite în viaţa practică!“!. 
Scara nu-l îndeamnă pe începător doar să privească spre culmi, ci îi dă şi 
mijloacele concrete de a ajunge acolo în cadrul unei antropologii înte- 
meiate pe conlucrarea (synergeia) constantă dintre Dumnezeu şi om. Or 
„natura” şi „harul” fiind cel mai adesea strâns împletite, adevăratul scop al 
Scării constă în a-i da creștinului instrumentele necesare pentru a putea 
discerne între ceea ce vine de la Dumnezeu, ceea ce vine de la demoni sau 
ceea ce ţine de natura umană!€2, „Înţelegere sigură a voii lui Dumnezeu în 
toată vremea, în tot locul şi în orice lucru”'%, discernământul sau dreapta 
socotinţă e „izvorul, rădăcina, capul și legătura oricărei virtuţi”, 

Împletită cu cateheza scripturistică şi imnografică, lectura Scării în 
timpul Postului Mare desăvârşeşte învăţătura duhovnicească a Triodului 
adăugându-i dimensiunea indispensabilă a discernământului. Descriind 
patimile şi virtuțile, ea îi dă elementele fundamentale care fac din „făp- 
tuire” o adevărată știință duhovnicească. Căci a practica virtutea sau a 
„posti cu ştiinţă” nu înseamnă în ultimă instanță nimic altceva decât de a 
împlini cu discernământ faptele trupeşti. 


Sinaxarul 


După oda a 6-a a canonului imnografic, lectura din Sinaxar, adică a 
vieţii sfinţilor prăznuiți sau comemorați nu este suprimată în timpul Pos- 
tului Mare, dat fiind că în slujba Utreniei s-a reintrodus canonul din Mi- 
neie!%%. În vechile rypika care respectă în modul cel mai strict principiul 
excluderii prăznuirii sărbătorilor sfinților în Postul Mare, cum este cel de 

la Messina, lecturile vieților sfinţilor de peste săptămână din Sinaxar 
erau deplasate toate în sâmbăta şi/sau duminica următoare'$5. În alte 
mănăstiri şi în uzul slav, Sinaxarul e citit la trapeză!“. 

În secolul XIV, Nichifor Calist Xanthopol ( 1335), completând Trio- 
dul, a redactat pentru el un Sinaxar explicând originea şi semnificația 
Triodului, precum şi o notiţă specială pentru fiecare comemorare particu- 
lară citită după Sinaxarul Mineielor, notiţă care rezumă istoria şi inter- 
pretarea ei duhovnicească de către Părinți!S%, Prin acest fapt, Sinaxarul 
Triodului ar ţine mai degrabă de lecturile festive, dar caracterul său 


continuu ne permite să-l lăsăm în prima categorie. 


II.B.4.2.b. Lecturile festive 


Pentru fiecare sărbătoare sau comemorare deosebită a Triodului, zypi- 
kon-ul indică unul sau mai multe „cuvinte” extrase din imensul fond al 
literaturii omiletice bizantine, care să înlocuiască complet sau parțial lec- 
turile patristice curente. Cel mai des recopiate în ordinea lecturilor litur- 
gice, aceste omilii au fost adunate în colecţii pe care A. Ehrhardt s-a 
străduit să le claseze într-o operă monumentală'”. Un studiu aprofundat 
al acestor colecţii ar permite continuarea fructuoasă a examenului con- 
stituirii istorice a Triodului, adăugând informaţiilor furnizate de tradiţia 
manuscrisă pe cele ale tradiţiei omiletice. Cadrul limitat al acestei lucrări 
şi obiectul ei nu ne-au permis să facem o analiză sistematică a acestei 
tradiții manuscrise. Sondajele făcute ne-au confirmat numai ipoteza că 
starea actuală a sistemului lecturilor omiletice al Triodului e o sinteză 
fidelă a curentului major al tradiţiei liturgice. Omiliile recomandate de 
Typikon-ul Sfântului Sava se regăsesc, deşi într-o ordine nouă, diferită, 
într-o mare parte a manuscriselor analizate de Ehrhardt; autorii preferaţi 
rămân Hrisostom (cu un larg loc acordat corpusului literaturii pseudo- 
hrisostomiene apocrife), Vasile, Efrem, Anastasie... 

Ca în tot ce priveşte Triodul, și în aceste culegeri de omilii se constată 
o distincţie clară între perioada pregătitoare, Postul Mare propriu-zis şi 
Săptămâna Mare. Fondul omiletic fiind considerabil mai vast şi mai im- 
portant pentru Săptămâna Patimilor, se înțelege că aici tradiţia manuscrisă 
oferă o mare diversitate, în timp ce pentru perioada Postului Mare selec- 
țiile rămân destul de stabile. Nu putem întreprinde aici un examen detaliat 
al structurii omiletice a Săptămânii Mari, fiecare zi meritând ea singură 
un studiu particular, Ne vom limita astfel la un tablou comparativ al lec- 
turilor patristice recomandate de sursele noastre principale: Typikon-ul 
Sfântului Sava, Typikon-ul de la Evergetis şi Typikon-ul de la Messina, 
adăugând în note câteva remarci extrase din sondajele efectuate în tradiția 
manuscrisă. 

| sau (Ps.) Hrisostom, 
| PG 63, 543%! 





Studiul acestui tabel ne permite să remarcăm faptul că unele lecturi 
deosebite sunt recomandate în special în timpul perioadei pregătitoare şi 
pentru toate sărbătorile importante sau cu instituire veche'”. Grija de a-i 
pregăti pe credincioşi în vederea unui Post Mare „duhovnices.”, şi care a 
condus la lărgirea perioadei pregătitoare, se regăseşte şi în selecția textelor 
patristice. Acestea nu se limitează atunci la comentarea unor comemorări 
cum sunt Sâmbăta Morților, Duminica Judecăţii, Sâmbăta Asceţilor sau 
Duminica Izgonirii din Rai, ci abordează înseşi temeiurile spiritualității 
creştine: mila şi iubirea de săraci, mulţumirea, gândul la moarte, căința, 
atenţia, postul duhovnicesc. Această grijă pentru pregătirea Postului 
Mare s-a extins chiar dincolo de perioada pregătitoare şi, astfel, în unele 
colecţii de omilii, în care ciclul mobil e inserat în ciclul fix, putem găsi 
omilii pentru Duminica lui Zaheu'”, sau chiar pentru o zi anume a lunii 
februarie!*. Sistemul lecturilor patristice asigură în acest chip continui- 
tatea între ciclul liturgic fix şi ciclul liturgic mobil. 

În timpul Postului Mare, aceste omilii urmează în general temele im- 
nografice ale sărbătorilor. Se constată însă, îndeosebi la EvergetisI%, o 
anume preocupare de a continua sau relua înainte de sfârşitul Postului 
Mare cateheza duhovnicească asupra căinței. În unele documente găsim 
chiar serii complete de omilii pentru fiecare zi a Săptămânii 1'*€. 

Afară de comentariile la praznice (mai cu seamă la Sfântul Teodor 
Tiron, la Duminica Ortodoxiei şi la Duminica Crucii), în selecţia omili- 

ilor putem observa anumite supravieţuiri ale vechiului sistem de lecturi 
scripturistice de la Ierusalim. Astfel, Typikon-ul de la Evergetis și nume- 
roase alte documente adoptă, de exemplu, pentru Duminica a V-a lecturi 
despre bogatul nemilostiv şi săracul Lazăr'”. Şi alte manuscrise indică 
pentru Duminica a II-a şi a IV-a omilii ce corespund lecţionarului pales- 
tinian E. 

Începând din miercurea Săptămânii a VI-a, Typikon-ul de la Evergetis 
urmează cu fidelitate imnografia care începe să dezvolte din ce în ce mai 
amplu tema morţii lui Lazăr, pregătind astfel celebrarea învierii sale în 
sâmbăta următoare!*. Aceste lecturi de „înainte-prăznuire” continuă până 
în Sâmbăta Mare, partea cea mai importantă şi mai bogată a materialului 
omiletic fiind rezervată desigur așa-numitului „Triduum” pascal [Joia, 
Vinerea şi Sâmbăta Mare]. Ca şi în imnografie, selecţia lecturilor patris- 
tice permite sesizarea a două părți distincte în Săptămâna Patimilor. 

În timpul primelor trei zile din Săptămâna Mare care, deşi sunt rezer- 
vate unor comemorări anume (dreptul Iosif, smochinul uscat, cele zece 
fecioare, desfrânata...), se înscriu în mişcarea de pregătire a Patimii prin 
lecturilor lor evanghelice, omiliile sunt consacrate unuia sau altuia dintre 
aceste aspecte după rypika. În Typikon-ul Sfântului Sava se preferă co- 
mentarea lecturilor cursive ale Evangheliei, fixând astfel atenţia credin- 
cioşilor mai mult asupra scopului ultim al efortului lor, în timp ce în 
Typika studite de la Evergetis şi Messina se acordă o atenţie mai mare 
modelelor de înfrânare, câință şi veghe eshatologică pe care le dezvoltă 
imnografia și lecturile scripturistice de la Utrenie. Începând din Joia Mare, 
această distincţie dispare, iar în toate rypika toate lecturile sunt legate de 
Patimă. 

Comparând cele trei surse ale noastre, putem nota că 7ypikon-ul Sfân- 
tului Sava e mult mai fidel decât celelalte (mai cu seamă la începutul 
Săptămânii Mari) lecturii continue a unor serii de omilii sau a unui co- 
mentariu cursiv al lecturilor scripturistice, evidențiind prin aceasta supra- 
vieţuirea principiului ierusalimitean al lecturii continue, în timp ce 7ypi- 
kon-ul constantinopolitan de la Evergetis exploatează din plin repertoriul 
hrisostomian autentic sau apocrif pentru a comenta şi amplifica temele 
imnografice”%. În Typikon-ul de la Messina, unde găsim indicate cele 
mai numeroase lecturi, constatăm o influenţă (sau corespondență) extrem 
de limpede a 7ypikon-ului de la Evergetis în alegerea omiliilor, probabil 
datorită apartenenţei lor comune la tradiția de la Studiu. Cu câteva 
excepții, mănăstirile italo-greceşti citeau aceleaşi omilii ca şi mănăstirile 
din Constantinopol, plasându-le uneori într-o ordine diferită. Mai ales în 
timpul Săptămânii Mari, 7ypikon-ul de la Messina pare a se situa pe o 
poziție intermediară, de compromis, între selecțiile din 7ypikon-ul Sfân- 
tului Sava sau de la Evergetis. El asociază omiliile asupra Evangheliei 
Liturghiei dintr-unul, cu omiliile asupra comemorărilor din celălalt, făcând 

astfel ca în sistemul lecturilor să se reflecte cele două dimensiuni ale 
imnografiei. 

Sistemul lecturilor „festive” însoţeşte, aşadar, principalele elemente 
structurale ale Triodului. Însoțind şi amplificând marile teme imnogra- 
fice şi lecturile scripturistice, el completează armonios sistemul cursiv al 
lecturilor ascetice. Acest dublu sistem de lecturi patristice nu reprezintă 
doar o importantă componentă a slujbelor Triodului, dar, împreună cu 
sistemul lecturilor scripturistice, are şi o funcţie specifică în spiritualitatea 
Postului Mare. Aceste două tipuri de lecturi evidențiază întrepătrunderea 
necesară dintre Scriptură şi Tradiţie în teologie ca şi în viaţa duhovni- 
cească, întemeind prin acest fapt învăţătura Triodului pe aceşti doi „stâlpi” 
ai Bisericii, asigurând credinciosului un parcurs sigur şi o traversare 
lipsită de riscuri a „oceanului Postului Mare”. 

us Formele şi funcțiile slujbelor 
din timpul Postului Mare 


II.B.5.1 Miezonoptica 


Slujba de la miezul nopţii trebuie să-și păstreze sensibil structura obiş- 
nuită şi în timpul perioadei Triodului. Ca şi în restul anului, ea cuprinde 
trei forme: una pentru primele cinci zile ale săptămânii, una pentru sâm- 
bătă, iar alta pentru duminică!. Iată pe cea rezervată zilelor de post de 
luni până vineri: 


- Rugăciuni începătoare” 3 metanii 
Partea ] 
[— „Veniţi să ne închinâm...” 3 metanii” 
— Psalmodie — Ps 50 
— Ps 118 (Catisma 17) + 3 metanii la fiecare antifon 


— Simbolul credinţei 
— „Sfinte Dumnezeule” 3 metanii 


(-— „lată Mirele...” 
— Tropare — „Slavă...”: „La ziua cea înfricoşătoare...” 
— „Şi acum...”: „Pe Tine zidul cel nebiruit...” 


— 40 „Doamne miluieşte” 
— „Cel ce în toată vremea...” 


— 3 „Doamne miluieşte”, „Slavă...”, „Şi acum...” 
— Rugăciuni — „Ceea ce eşti mai cinstită decât heruvimii.. > 
— Binecuvântarea preotului 
— Rugăciunea Sfântului Efrem 15/16 metanii 


— Rugăciunea Sfântului Mardarie“ 
— Rugăciunea Sfântului Vasile 





— Psalmodie Ar= „Veniţi să ne închinăm...” 3 metanii 
|_— Ps 120 şi 133 


— „Sfinte Dumnezeule” 3 metanii 

Partea a Il-a 


— „Pomenește, Doamne, pe robii Tăi.. te) 

— „Cel ce prin adâncul înţelepciunii. ha 

— „Slava...”: „Cu sfinţii odihneşte, Hristoase.. pa 
— „Şi acum...”: „Fericimu-te pe tine...” 





— Rugăciuni — 12 „Doamne miluieşte” 
— „Pomeneşte, Doamne, pe cei ce întru nădejdea...” 
— „Preamărită, pururea Fecioară...” 
— „Năâdejdea este Tatăl...” 
- „Toată nădejdea mea spre tine o pun...”!! 
- Tropare (numai | — „„Miluieşte-ne pe noi, Doamne, miluieşte-ne pe noi.. n 
în Ceaslovul - — „Slavă...”: „Doamne, miluieşte-ne pe noi...” 
actual) L—„ȘI acum...” „Uşa milostivirii...” 


— 40 „Doamne miluieşte” 
— „Slavă...”, „Şi acum...” 
— Rugăciuni” — „Ceea ce ești mai cinstită...” 
— Rugăciune de cereri (litanie) 
— „Auzi-ne pe noi, Dumnezeule...” 


— Iertare reciprocă!“ 


— Ectenie şi concediere (apolysis) mică 


În Zypikon-ul Sfântului Sava, Miezonoptica nu este menționată în rân- 
duiala pentru Postul Mare, nu pentru că ar fi fost pe atunci abandonată, ci 
pentru că în această mănăstire ea rămânea atunci o rugăciune privată, pe 
care fiecare trebuie să o rostească în chilie înainte de a merge la biserică 
pentru Utrenie'5. O redacţie athonită, din secolul XIII, a acestui 7ypikon 
precizează că dacă mănăstirea e „kelliotă”, fraţii recită Miezonoptica în 
privat, dar dacă e vorba de o chinovie, ea se rosteşte în comun: în zilele 
cu „Dumnezeu este Domnul” în pronaos, uşile naosului fiind închise, iar 
în zilele „în care se fac metanii” (adică cu „Aliluia”) în afara bisericii 
(probabil în pridvor)'S. 

La Messina, Miezonoptica suferea în timpul Postului Mare o modifi- 
care interesantă. Pe lângă înlocuirea psalmilor „slujbei împărăteşti” prin 
troparele catanitice!”, Psalmul 118 nu mai era recitat de întreaga comu- 
nitate, ca de obicei, ci de un solist, pentru a permite celorlalţi monahi să 
facă metanii în tot timpul recitării lui'?. 

Prima parte a Miezonopticii are o structură asemănătoare celeia a ofi- 
ciului Ceasurilor: psalmodie + tropar + rugăciuni + rugăciunea Sfântului 
Efrem în timpul Postului Mare. Ea are de asemenea caracterul și atmos- 
fera lor: deşi cărțile indică modul muzical al troparelor, ele nu trebuie 
cântate, ci sunt citite pe un ton monoton de către cel ce recită psalmii ?. 
Pentru a exclude orice solemnitate exterioară, biserica e lăsată în penumbra 

cea mai desăvârşită cu putinţă, neaprinzând decât minimum de candele 
în faţa icoanelor, iar la Athos o singură lumânare. 

Chiar dacă acum Miezonoptica e deplasată la începutul Utreniei, deşi ar 
trebui să fie separată de ea printr-un interval de somn şi să fie celebrată 
la mijlocul nopţii”, ea îşi păstrează caracterele de meditaţie nocturnă şi 
de isihie ce trebuie să o însoţească. 

E potrivit să ne rugăm la miezul nopţii, fiindcă această oră reprezintă 
simbolic centrul timpului şi sinteza extensiunii sale totale. Miezul nopţii 
e „punctul de oprire al mişcării ciclice” şi clipa în cursul căreia se echili- 
brează şi anulează dualitatea zi/noapte: 


„Căci bătrânii care ne-au dat predania — scrie Ipolit al Romei —, ne-au 

învăţat că în acest ceas intreaga făptură se odihneşte o clipă pentru a 

lăuda pe Domnul: astrele, pomii, apele se opresc o clipă şi toată oşti- 

rea îngerilor care-L slujeşte, laudă pe Dumnezeu în acest ceas împreună 
cu sufletele drepţilor. De aceea cei ce cred trebuie să se grăbească să 
se roage la acest ceas”?.. 

Acest centru e un fel de proiecţie în timp a clipei iniţiale a creaţiei 
timpului. Plecând de la ea trecem la ciclul următor, dar putem ieşi şi din- 
colo de timp”. Trezindu-se la această oră, creștinii imită, pe cât le stă în 
putinţă, veghea şi lauda necontenită a îngerilor”. Ca și prima parte a 
Utreniei?, Miezonoptica reprezintă momentul cel mai favorabil pentru 
a ne uni cu îngerii într-o doxologie trinitară, sugerând lauda veşnică pe 
care i-o adresează lui Dumnezeu în cer sfinţii. 

Potrivit Sfântului Atanasie, Învierea lui Hristos a avut loc chiar la 
miezul nopţii:5. Hristos a profitat de acest moment privilegiat al derulării 
timpului, în care se trece de la un ciclu la altul, pentru a rupe închiderea 
lui, pentru a-l face să treacă de la moarte la viaţă şi a vesti transfigurarea 
sa finală la învierea generală”. 

Totuşi această dimensiune eshatologică e reprezentată de Miezonoptică 
mai mult sub aspectul său penitenţial decât triumfal. Miezul nopţii e 
simbolul veşniciei şi ceasul Învierii lui Hristos, dar, prin analogie, e şi 
ceasul în care va reveni să judece pe fiecare după faptele lui”. 


„Va veni în mijlocul nopţii, aşa că se cuvine să priveghem””*. 

Trebuie să ne sculăm la miezul nopții ca să priveghem în semn de 
aşteptare şi pregătire pentru cea de-a Doua Venire. De aceea, îndată după 
psalmodie se recită troparele catanictice, primul dintre ele fiind extras din 
„Slujba Mirelui” din primele trei zile ale Săptămânii Patimii. 


„lată, Mirele vine în miezul nopții, şi fericită este sluga pe care o va afla 
priveghind; dar nevrednică este cea pe care o va afla lenevindu-se..."?. 

„La ziua cea înfricoşătoare gândind, suflete al meu, priveghează, aprin- 
zându-ți candela ta cu untdelemn luminând-o, că nu ştii când va veni 
la tine glasul ce va zice: «Iată Mirele!"*0. 


Această temă a aşteptării Mirelui şi a veghii eshatologice a fost aso- 
ciată încă din vechime cu slujba de la miezul nopţii, fiindcă o găsim deja 
la Ipolit al Romei”!. Ea există, în mod general, şi în celelalte rituri răsări- 
tene”?, arătând astfel limpede importanţa ei centrală în teologia slujbei de 
la miezul nopţii. 

Echivalenţa între Învierea trupească a lui Hristos şi a Doua Sa Venire 
ce provoacă Învierea generală, e deosebit de limpede în timpul primelor 
zile ale Săptămânii Mari, când credincioşii ce se pregătesc să celebreze 
Patima şi Învierea Lui sunt îndemnați să se pregătească pentru ultima 
venire a Mirelui. 

Deplasate în Miezonoptică, aceste tropare reprezintă o veritabilă actu- 
alizare în ciclul liturgic zilnic a atmosferei de tensiune şi aşteptare de 
atunci. Încă de la prima slujbă a zilei liturgice, credincioşii sunt astfel 
chemaţi să se transpună în aceleaşi dispoziţii, dar cu o mai mică solem- 
nitate”*, ca atunci când se vor pregăti să coboare împreună cu Hristos în 
moarte pentru a se scula împreună cu El. Ei sunt astfel asiguraţi că vor 
parcurge ziua care începe în veghe şi concentrare duhovnicească, adu- 
cându-şi aminte cu teamă de iminenţa Judecăţii şi caracterul ei implacabil. 


„Fără de veste Judecătorul va veni și faptele fiecăruia se vor descoperi. 
Ci cu frică să strigăm în miezul nopţii: Sfânt, sfânt, sfânt ești Dumne- 
zeul nostru, pentru Născătoarea de Dumnezeu, miluieşte-ne pe it 1422-4 


Chemaţi la luarea-aminte la noi înşine prin această pregătire în vederea 
celei de-a Doua Veniri, credincioşii trebuie să dea astfel rugăciunilor lor 
un moment de „expansiune”, complementar acestei mișcări de concen- 
trare, prin pomenirea defuncților din toată vremea ce se vor aduna atunci 
pentru Înviere. De aceea e potrivit ca prima parte a Miezonopticii să fie 
întregită de scurta slujbă a defuncţilor, încheiată la rândul ei printr-o 
rugăciune universală, „lucrare a iubirii”, pentru toate treptele ierarhiei 
bisericeşti şi diferitele nevoi ale poporului creştin'”. 


* 


Extrem de complet în ciuda scurtimii sale, oficiul Miezonopticii repre- 
zintă încă de la începutul zilei liturgice o concentrare a întregii dimen- 
siuni eshatologice a Triodului, pregătindu-l astfel pe credincios să trăiască 
fiecare zi ca pe un rezumat al alergării care îl va duce până la Paşte. 

II.B.5.2 Utrenia 


Oficiul Utreniei, sau al zorilor, e cel mai lung din cadrul ciclului litur- 
gic zilnic. Alături de Vecernie, e şi cel mai vechi, fiindcă amândouă îşi 
trag originile din cultul iudaic!. Potrivit Legii lui Moise, dimineaţa şi 
seara trebuiau aduse în permanenţă lui Dumnezeu sacrificii şi rugăciuni, 
pentru a sfinţi timpul și a-l orienta spre Dumnezeu. Primii creştini au 
păstrat această structură fundamentală a liturghiei timpului?, dar puţin 
câte puţin a fost modificată şi adaptată pentru a deveni mai conformă cu 
specificul cosmologiei creştine. Aceste două oficii încadrează în perma- 
nenţă ciclul soarelui, dar lumina sensibilă a devenit simbol şi imagine a 
„adevăratei Lumini”, Care e Hristos „Soarele Dreptăţii”. 


„In soare şi-a pus lăcaşul său, / şi e ca un mire ce iese din cămara sa. / 
Bucurase-va ca un uriaș, care aleargă drumul lui. / De la marginea 
cerului ieşirea lui / şi oprirea lui până la marginea cerului; / şi nu este 


cine să se ascundă de căldura lui”. 


Trecere de la întuneric la lumină 


Utrenia începe înaintea aurorei, „la cântatul cocoşului”*, și trebuie să 
se termine atunci când soarele se ivește în ferestrele bisericii pentru a 
lumina altarul”. Fiindcă în timpul liturgic creştinii nu mai sunt decât vir- 
tuali supuși determinismului cosmic al alternanței şi înlănțuirii ciclice a 
zilei şi a nopţii. Rugăciunea lor fiind necontenită, aceasta manifestă de 
acum înainte împărăţia universală şi atotputernicia lui Hristos. Ei nu se 
scoală odată cu soarele, ci fac „să se trezească aurora”€, însoţind cu 
imnele lor trecerea de la noapte la zi. 


„Mulţumirea de dimineaţă se face pentru lumina ce se apropie, pentru 
că atunci vine ziua, şi pentru destrămarea întunericului rătăcirii prin 


care am fost conduşi la lumina dreptei cinstiri””. 


Această trecere de la întuneric la lumină, simbol al eliberării de igno- 
ranță, păcat şi moarte în Hristos, reprezintă elementul fundamental al 
structurii Utreniei şi el nu este dislocat de modificările la care e supus 
acest oficiu în timpul Postului Mare. Aceste modificări, reprezentând de 
altfel în marea lor majoritate supraviețuiri ale vechiului oficiu monahal 
pentru zilele obişnuite, conferă Utreniei atmosfera de penitență şi străpun- 
gere de inimă ce i se potriveşte, împletindu-se cu dimensiunea „pascală” 
a slujbei dimineţii. Îi vom studia caracteristicile după ce vom fi făcut 
tabelul formei Utreniei pentru zilele obișnuite ale Postului Mare:, 

1. Psalmodia nocturnă 


- Binecuvântarea preotului, tămâiere 

— „Sfinte Dumnezeule. ..” și rugăciunile începătoare 

— Preotul: „Slavă Sfintei şi celei de-o-fiinţă...” 

-— Hexapsalmul (Ps 3, 37, 62, 87, 102, 142), iar preotul: rugăciunile dimineții 

— Diaconul: ectenia mare, preotul: ecfonis 

— „Aliluia” şi troparele treimice 

( — catisma | 3 x 3 metanii 


"— stihologia |  - —sedealna glasului 
_— lectură: Sfântul Efrem 
( — catisma 2 3 x 3 metanii 
-— Psalmodia - stihologia 2  - — sedealna Triodului (Iosif) 
— lectură: Sfântul Efrem 
( — catisma 3 3 x 3 metanii 
— stihologia 3  - — sedealna Triodului (Teodor) 
_— lectură: Lavsaikon 








2. Canon 


ELI 


— Ps 50 şi „Mântuieşte, Doamne, poporul Tău... 
— Canonul Triodului şi canonul Mineiului 

-— după oda 9 „Cuvine-se cu adevărat...” 1 metanie 
— luminânda glasului 


3. „Laudele” 


— Ps 148, 149, 150 
- doxologia mică 3 metanii 


4. Încheiere 


- Rugăciuni  - — Preotul: ectenia cererilor 
| — Preotul: rugăciune de plecarea capului 


fa idiomela Triodului, de 2 ori 
— Stihoavna  - — Martyrikon 
(_— Theotokion 


/-— Mai-marele: „Bine este a ne mărturisi...”, de 2 ori 

— „Sfinte Dumnezeule...” 3 metanii 
— „In Biserica slavei Tale stând...” 

— Concediere + — 40 „Doamne miluieşte” 

— „Ceea ce eşti mai cinstită decât heruvimii...” 

— Preotul: binecuvântare 

— „Împărate ceresc, pe bine-credincioşii suverani...” 

— Rugăciunea Sfântului Efrem 15/16 metanii 

Ora săvârşirii 


Utrenia e cel mai adesea nemijlocit legată de Miezonoptică. Faptul nu 
este nou, fiindcă era deja o practică obişnuită la mănăstirea Studiu”; mai 
convenabilă însă era lăsarea unui mic timp de odihnă între aceste două 
slujbe, pentru a pune mai bine în evidenţă diferenţa funcţiei lor. Acest in- 
terval era respectat la Messina'0, iar indicaţiile Typikon-ului Sfântului Sava, 
care prescriu recitarea Miezonopticii în biserică, prescriu monahilor, după 
intrarea lor în naos pentru Utrenie şi metaniile obişnuite în faţa altarului, 
a locului egumenului şi a corurilor, să rămână aşezaţi în strane şi în „isihie” 
timp de o clipă!!. În acest timp aşa-numitul „kandilaptis” (paracliserul) 
pregăteşte cădelniţa, apoi loveşte în toaca mare şi în toaca de metal'?. 
Numai când semnalul ia sfârşit preotul de rând peste săptămână merge 
să-şi facă metania înaintea egumenului, intră în sanctuar şi rosteşte bine- 
cuvântarea iniţială, făcând semnul crucii cu cădelnița asupra altarului!?. 

La Evergetis, Utrenia începea la ceasul al 6-lea din noapte'”, în Săptă- 
mâna I a Postului Mare şi în Săptămâna Mare, şi numai la ceasul al 7-lea 
în restul Postului, în timp ce peste an nu începea decât la ceasul al 9-lea”. 
La Messina, ea începea la ceasul al 6-lea în lunea Săptămânii 1!€, şi în 
ceasul al 7-lea, ca de obicei, în toate zilele Postului Mare!”. De asemenea, 
documentele studite recomandă trezirea spre mijlocul nopţii: la sfârşitul 
ceasului al 6-lea în Hypotyposis'5, şi la sfârşitul ceasului al 5-lea în Dia- 
typosis'*. Typikon-ul de la Pantocrator nu precizează ora, dar semnalează 
că Utrenia trebuie să înceapă puţin înainte sau puţin după miezul nopții”. 

Deşi variabile după mănăstiri, aceste orare corespund toate aproxima- 
tiv „cântatului cocoșului”, iar în timpul Postului Mare tind mai degrabă 
să se apropie de miezul nopții. În toate aceste mypika se remarcă tendința 
extrem de limpede a sculării mai devreme în timpul Postului Mare. Nu 
numai pentru că atunci slujbele sunt prelungite de dubla recitare săptă- 
mânală a Psaltirii, dar şi pentru a marca mai mult dimensiunea de veghe 
eshatologică pe care o găsim deja în Miezonoptică. Ea se impune în 
prima parte a Utreniei, celebrată noaptea, aceasta reprezentând o veche 
slujbă de la miezul nopții inserată în slujba de dimineaţă. Să notăm, pe de 
altă parte, că efortul ascetic al postului trebuie întregit prin complementul 
său: privegherea şi reducerea timpului somnului. 


„Să fim cu luare-aminte — scrie Sfântul loan Scărarul — să nu com- 
pensăm lipsa de hrană prin somnul bun [polypnia], căci acest lucru e 
propriu celor nesăbuiţi”?!. 


Introducere 


La începutul slujbei Utreniei, biserica rămâne în întuneric ca şi în tim- 
pul Miezonopticii. Calmul şi liniștea nopţii nu vor dispare decât treptat, 

fiindcă până la „Aliluia”, cel puţin după obiceiul actual, nu se va face 
auzit nici un cânt, ci numai recitări cu voce dulce şi lentă, executate de 
solişti. Precedând răsăritul soarelui, luminile bisericii ca şi glasurile cre- 
dincioşilor însoțesc mişcarea de apariție a lui şi de luminare treptată a 
acestuia. Prima parte a Utreniei trebuie să fie lipsită de orice solemnitate 
şi strălucire. Atmosfera sa e cea a meditaţiei nocturne, a căinței, a con- 
centrării şi tăcerii, înaintând doar treptat spre doxologie, lumină, bucurie 
şi exteriorizare a sentimentelor duhovniceşti. Preotul nu poartă decât 
epitrahil şi, după binecuvântare, tămâiază biserica fără a face să răsune 
clopoţeii cădelniței. Troparul Cincizecimii „Împărate ceresc...” cu care 
începe orice slujbă fiind omis pentru că a fost rostit la Miezonoptică?, 
citețul începe „slujba împărătească” cu rugăciunile începătoare („Sfinte 
Dumnezeule”, „Tatăl nostru”), în timp ce de obicei el rosteşte îndată ver- 
setul de invitaţie („Veniţi să cădem...”). 


Hexapsalmul 


După ecfonisul la „Tatăl nostru” şi cele douăsprezece „Doamne milu- 
ieşte”, preotul stă înaintea „uşilor împărătești” şi, făcând semnul crucii cu 
cădelniţa, rostește binecuvântarea adevăratului început al Utreniei: „Slavă 
Sfintei, Celei de-o-ființă, de-viaţă-făcătoarei şi nedespărțitei Treimi...” 
Atunci, cel mai mare?* începe recitarea Hexapsalmului împreună cu invi- 
taţia iniţială: „Slavă întru cei de sus lui Dumnezeu...” Recitarea celor 
şase psalmi (3, 37, 62, 87, 102, 142) e socotită în toate rypika drept unul 
dintre cele mai solemne momente ale Utreniei. In termeni adesea asemă- 
nători, documentele noastre adaugă aici un îndemn la tăcere și atenţie. 
Citeţii trebuie să recite cu glas „dulce şi liniştit25, toți ascultând „în cea 
mai mare tăcere şi cu frică de Dumnezeu”2$, „ca şi cum am cere lui 
Dumnezeu să fim izbăviţi de păcatele noastre”. E interzis atunci oricui 
să se mişte, să-şi schimbe locul sau să intre din pronaos în biserică. Cre- 
dincioşii trebuie să stea în picioare în afara stranelor, iar cei ce nu pot 
rămâne în picioare din pricina bătrâneţii sau bolii nu au voie să rămână 
în naos, ci trebuie să se retragă în pronaos%. 

În timp ce, de obicei, la „Sfinte Dumnezeule”, la rugăciunile începă- 
toare şi la cele trei „Slavă întru cei de sus lui Dumnezeu...” din invitaţia 
la Hexapsalm se fac trei metanii, în Postul Mare 7ypikon-ul Sfântului 
Sava prescrie ca metaniile să nu înceapă decât la întreitul „Aliluia” ce 
încheie psalmii”. O astfel de recomandare pare să fi fost introdusă pentru 
a nu întrerupe atmosfera de concentrare şi străpungere a inimii, proprie 
rugăciunii nocturne. Tot timpul acestei prime părți, imobilitatea trupului 
trebuie să însoţească „rugăciunea minţii”, acesta fiind chemat la o parti- 
cipare mai activă la psalmodia cursivă şi în continuarea Utreniei, care 

face loc din ce în ce mai mare „rugăciunii trupeşti”. Modul de executare 
a Hexapsalmului a variat mult. La studiţi şi la Ierusalim, de exemplu, era 
cântat" şi reflecta prin urmare o atmosferă mai puţin gravă şi mai puțin 
penitenţială decât astăzi. Typikon-ul nu prevede modificări notabile ale 
executării sale în timpul Postului Mare: Hexapsalmul rămâne o parte fixă 
şi esenţială a Utreniei”!. EI este alcătuit dintr-o dublă serie de câte trei 
psalmi, aşezaţi după ordinea lor din Psaltire: de la Psa/mul 3 până la 
Psalmul 142. Ei reprezintă astfel aproximativ totalitatea psalmilor, sim- 
bolizând prin acest fapt lectura cotidiană completă a Psaltirii practicată 
de monahii mai asceţi în timpul Postului Mare?. Alegerea acestor şase 
Psalmi nu s-a făcut decât treptat şi prin convergenţa unor influenţe litur- 
gice diverse”, dar inspiraţia rămâne omogenă. Ei descriu plânsul omului 
persecutat de vrăjmaşii săi şi durerea pe care o încearcă la aducerea- 
aminte a păcatelor sale. Acestea sunt amestecate cu nădejdea tot mai mare 
că ziua care se apropie va vedea iertarea sa, îl va face să înainteze în calea 
poruncilor lui Dumnezeu şi să-L vadă „în lăcașul Său cel sfânt”, după ce 
a fost în prealabil restaurat în demnitatea sa de stăpân de doxologia adre- 
sată Creatorului lor de toate făpturile (Ps 102). 

În timpul citirii primilor trei psalmi, preotul citeşte în taină primele şase 
rugăciuni ale dimineţii” în altar în faţa Sfintei Mese. La începutul celei 
de-a doua părți a celor şase psalmi, iese şi, cu o lumânare în mână, citeşte 
în fața uşilor împărăteşti ale iconostasului celelalte şase rugăciuni ale 
dimineţii”. Aceste două rugăciuni provin din oficiul asmatikos de la 
Constantinopol şi odinioară erau citite cu glas tare în diverse momente, 
punctând întreaga durată a oficiului Utreniei”. Ele exprimă în chip desă- 
vârşit toate sentimentele ce trebuie să anime rugăciunea credinciosului în 
timpul slujbei de dimineață: căință, mulţumire şi aşteptarea ivirii luminii. 
Evidenţiem îndeosebi corespondenţa pe care o dezvoltă între arătarea 
luminii sensibile şi contemplarea lui Hristos ca Lumină duhovnicească: 


„Lăudăm, cântăm, binecuvântăm şi Îţi mulţumim Ție, Dumnezeul pă- 
rinţilor noştri, că ai făcut să treacă umbra nopții şi ne-ai arâtat iarăşi 
lumina zilei [...], străluceşte în inimile noastre Soarele cel adevărat al 
dreptăţii Tale; luminează mintea noastră şi simţurile toate ni le păzeşte, 
ca umblând în lumina zilei cu bună-cuviinţă pe calea poruncilor Tale, 


să ajungem la viaţa de veci, că la Tine este izvorul vieţii!”*”. 


După cele trei metanii care încheie Hexapsalmul, preotul rosteşte ecte- 
nia mare, ale cărei cereri ierarhizate reflectă nevoile tuturor credinctoşi- 
lor'%. Cei șase psalmi nu sunt de fapt decât o pregătire menită să creeze 
sentimentele duhovnicești pentru rugăciunea universală a ecteniilor, care 
este rugăciunea propriu-zisă, exprimată de „Doamne miluieşte”*?. Odată 
încheiată această primă parte a Utreniei prin ecfonis, putem urca încă o 
treaptă spre lumină prin „Aliluia”. 

„Aliluia” 


După 7Typikon-ul Sfântului Sava, monahul rânduit de ecleziarh pentru 
ascultarea de canonarh, respectiv de a vesti corurilor principalele piese 
ale oficiului ce trebuie executate“, înaintează atunci spre mijlocul biseri- 
cii, după ce face o metanie celui mai mare, pentru a cânta „Aliluia” pe 
glasul săptămânii“. După ce a cântat primul aliluia, face o metanie, iar 
comunitatea reia în cor pentru a doua oară „Aliluia”?. În anumite typika 
nu canonarhul cântă „Aliluia”, ci diaconul“ sau corul, alternând cu preo- 
tul care cântă versetele intermediare“. Întreitul „Aliluia” e repetat după 
fiecare verset din Isaia 26, 9. 11. 15, apoi corul intonează cele trei tropare 
treimice după glasul săptămânii. Primul din aceste tropare trebuie să se 
încheie printr-un refren care aminteşte comemorarea zilei în ciclul săptă- 
mânal: lunea „pentru rugăciunile puterilor celor netrupeşti, mântuieşte-ne!”, 
marţea „pentru rugăciunile Înainte-mergătorului Tău, mântuieşte-ne!”, 
miercurea şi vinerea „cu puterea Crucii Tale, mântuieşte-ne!”, iar joia: 
„pentru rugăciunile apostolilor Tăi şi ale Sfântului Nicolae, mântuieşte-ne!”. 
Al doilea tropar se încheie printr-un refren care cere mijlocirea sfinţilor 
şi ajutorul Maicii Domnului“. 7ypikon-ul lasă celui mai mare libertatea 
de a decide cântarea celor trei tropare indicate de cărți sau repetarea de 
trei ori a aceluiaşi tropar'$ „ dar într-o variantă găsim aceste două moduri 
de execuţie prevăzute pentru anumite zile: lunea, marţea şi miercurea din 
Postul Mare acelaşi tropar treimic repetat de trei ori, joia şi vinerea toate 
cele trei tropare“”. 

Legată de versetele din Isaia 26 şi de troparele treimice, cântarea 
întreitului „Aliluia” e în zilele noastre una dintre caracteristicile cele mai 
remarcabile ale slujbelor Postului Mare; dar, potrivit cărţilor liturgice, 
„Aliluia” ar trebui cântat şi în zilele obişnuite, adică în zilele în care se 
celebrează sfinţi „fără prăznuire”. Într-adevăr, în spiritul Zypikon-ului, 
„Dumnezeu este Domnul” n-ar trebui cântat decât atunci când un praznic 
are un tropar propriu şi şase stihiri la „Doamne strigat-am” de la Vecernie; 
în celelalte zile ar trebui să se cânte „Aliluia”, ca în timpul Postului Mare. 
Dar, odată cu completarea ciclului Mineielor într-o epocă ulterioară, s-au 
compus canoane pentru toate zilele ciclului fix şi tropare pentru toți sfin- 
ţii, impunându-se astfel şi generalizarea lui „Dumnezeu este Domnul”. 
Prin aceasta, „Aliluia” s-a văzut împins numai în Postul Mare, dat fiind că 
în această perioadă sârbătorile sfinților nu se prăznuiesc şi, prin urmare, 
nu se cântă nici troparele lor. Deşi actualmente e legat de zilele de post, 
„Aliluia” se leagă, aşadar, îndeosebi de atmosfera de căință şi străpungere 
de inimă a Postului Mare. Prin natura sa, el este, din contră, o expresie 
a bucurie pascale şi a jubilaţiei. Potrivit Sfântului Atanasie, „Aliluia” 
înseamnă „laudă Dumnezeului nevăzut” şi, potrivit unei etimologii sim- 

bolice pe care o reproduce, 4/ înseamnă „Dumnezeu”, e/ „Lare” şi via 
„Sfânt”5. Laudă treimică, aşadar, dar şi eshatologică, căci, potrivit unei 
alte etimologii, A/ ar însemna „EI vine şi S-a arătat”, e/ înseamnă „Dum- 
nezeu” şi uia „lăudaţi, cântați pe Dumnezeu Cel Viu”*. „Aliluia” ar avea, 
aşadar, în fond, o semnificaţie apropiată de „Dumnezeu este Domnul” 
care este explicit pascal, pentru că, aşa cum s-a văzut, îşi trage obârşia 
din privegherea pascală“. Se ştie că liturghia occidentală a scos puţin 
câte puţin pe „Aliluia” din timpul postului pentru a-l rezerva doar pentru 
perioada Paştelui, iar această divergență a jucat un rol notabil în schisma 
din 10549. Această opoziţie pune limpede în evidenţă faptul că „Aliluia” 
e mai puţin un cântec de „pocăinţă”, cât o mărturie a vechii structuri a 
oficiului liturgic. 

Mărturii privitoare la utilizarea lui Isaia 26, 9 în slujba de dimineaţă 
găsim începând din secolul IV“. În forma sa actuală, „Aliluia” vine pro- 
babil din oficiul monastic palestinian“. Analizând troparele treimice, 
preotul Mateos a arătat că acestea aparțin unui vechi oficiu al miezului 
nopții şi că prezintă toate caracterele pe care le-am remarcat cu privire la 
Miezonoptică'“. Astfel, în primul verset din Isaia, găsim evocată veghea 
nocturnă: „De noapte zoreşte duhul meu către Tine, Dumnezeule, că 
lumină sunt poruncile Tale pe pământ”. Acesta e completat în troparul 
treimic de temele alăturării laudei îngereşti, ale preamăririi Treimii şi 
pregătirii pentru Judecată*€. 


„Puterile de sus imitându-le [mimoumenoi] pe pământ, cântare de 
biruință aducem ie, Bunule: «Sfânt, Sfânt, Sfânt ești, Dumnezeul 
nostru»... 


„Ca pe un somn lepădând lenea, suflete, îndreptare spre lauda Judecă- 
torului arată şi cu frică strigă: «Sfânt, Sfânt, Sfânt eşti Dumnezeul 
nostruy...%55, 


Dublată şi transferată la începutul slujbei dimineții, această temă a 
veghii nocturne şi a imitării îngerilor în doxologia Treimii dobândeşte 
acum o semnificație nemijlocită, dependentă de aşteptarea răsăritului 
iminent al luminii. Exclamația de bucurie „Aliluia” înseamnă că în întu- 
nericul luptei ascetice se oglindeşte deja, prin veghe şi mărturisire dog- 
matică, bucuria zilei în care va străluci lumina duhovnicească a Învierii. 
„Aliluia” e o anticipare cotidiană a bucuriei mironosiţelor ce descoperă 
în zori mormântul gol al lui Hristos şi sunt inițiate în lumina Treimii de 
lumina Învierii. Dar la acest început de Utrenie, această actualizare e 
înconjurată încă de întunecime, şi, de aceea, „Aliluia” trebuie cântat 
solemn, dar sobru şi rar”. 

Psalmodia 


După cântarea ultimului tropar treimic, se sting lumânările şi luminile 
care au fost aprinse pentru „Aliluia”. Biserica e din nou cufundată într-un 
întuneric adânc pentru lectura catismelor Psaltirii. Pentru a putea recita 
Psaltirea în întregime de două ori pe săptămână, în timpul Postului Mare 
se citesc trei catisme la Utrenie, ca şi în timpul iernii, când nopţile sunt 
mai lungi, şi când prelungirea psalmodiei e necesară ca să ajungem la 
răsăritul soarelui“. Un monah citeşte atunci psalmii pe un ton monocord, 
în timp ce restul comunității ascultă şezând“!. Obiceiul vechi era ca toţi 
acești psalmi să fie cântaţi în picioare, starea în picioare fiind socotită 
mai demnă de om şi poziţia obişnuită a rugăciunii; dar obiceiul şederii în 
timpul recitării Psaltirii s-a introdus treptat în favoarea extinderii duratei 
psalmodiei şi a dorinţei unor monahi de a recita în întregime Psaltirea în 
fiecare zi?. În același timp, s-a trecut de la cântarea tuturor psalmilor pe 
glasul săptămânii cu melodii fixe de către întreaga comunitate“? la execu- 
tarea lor de către un solist“, apoi la înlocuirea cântării de o simplă lectură“. 
Aceste modificări în modul de executare al psalmodiei cursive au antre- 
nat şi o transformare a funcţiei sale duhovniceşti. Stihologiile psalmilor 
au de acum înainte mai puţin rolul de laudă şi de rugăciune, cât o funcţie de 
învăţătură şi de sprijin al meditaţie: credincioşilor, de aceea e potrivit ca 
aceştia să fie ascultați șezând, într-o poziţie de odihnăS€. Fiecare catismă 
e divizată în trei stihologii compuse la rândul lor din circa trei psalmi“. 
După recitarea unei stihologii, toți se ridică pentru a face trei metanii 
odată cu întreitul „Aliluia” care le încheie. În zilele în care se cântă 
„Dumnezeu este Domnul”, atunci când citețul încheie o catismă preotul 
rosteşte ectenia mică. Aceasta e omisă în timpul Postului Mare, astfel că 
rugăciunea litanică a ecteniei nu vine să întrerupă meditaţia şi caracterul 
interiorizat al acestei prime părți a Utreniei. Această omisiune eviden- 
țiază totodată şi influența monahală asupra rânduielilor liturgice ale Pos- 
tului Mare. Se ştie că ecteniile sau „rugăciunile de cerere” care impun 
prezența unui preot sunt întotdeauna indiciul oficiului catedral”. 

În prelungirea fiecărei catisme din Psaltire, corul intonează îndată tro- 
parele sedelnei sau catismei poetice. Acestea trebuie să fie în număr de 
două, urmate de un tropar închinat Născătoarei de Dumnezeu (7heotokion), 
din cauza alternanţei corurilor'?. Adesea ele se cântă pe melodia troparu- 
lui Învierii propriu glasului pentru care sunt indicate, dar mai lent decât 
acesta”!, sau pe modelul unor tropare celebre ale Triodului, îndeosebi din 
Săptămâna Mare”. În tot timpul Triodului, aceste sedelne sunt riguros 
repartizate, rămânând omogene atât prin tema, cât şi prin autorii lor. După 
prima catismă se cântă întotdeauna troparele pe glasul săptămânii şi al 
zilei luate din apendicele Triodului, apendice care înlocuieşte aici Octo- 


182 


ihul. Tema lor rămâne identică cu aceea a troparelor ciclului Octoihului, 
dar e supusă aceleiaşi modificări ca atunci când Octoihul se combină cu 
praznicul unui sfânt: cu alte cuvinte, tema minoră a zilei săptămânii cade 
pentru a face loc celei a sfântului prăznuit. Combinând ciclul Octoihului 
cu Triodul, comemorările săptămânale plasate în Octoih la cea de-a treia 
catismă vor cădea, aşadar, pentru a lăsa un loc privilegiat temei căinţei. 
Un tabel va fi aici mai explicit decât o lungă dezvoltare. 


! Suplimentul Triodului pe 
i. cele 8 glasuri pentru se 1 
se | şi2 : catanictice | catanictice 

se 3 : îngerii | 


Temele Octoihului 


Lu 


selşi2  :catanictice | catanictice 
se 3 : Sfântul Ioan Botezătorul 
Mi şi Vi se1,2,3  : Cruce i 
selşi2  : Apostolii i Apostolii 
se 3 ; Sfântul Nicolae 


Ma 





Să mai remarcăm că majoritatea troparelor acestui apendice al Triodului 
sunt preluate din Octoih. Este vorba, aşa cum s-a subliniat în introducere, 
de un supliment târziu, adăugat Triodului pentru a evita utilizarea Octoi- 
hului în timpul întregului ciclu liturgic mobil”. 

A doua serie de catisme poetice sau sedelne consemnate în însuşi corpul 
Triodului aparţine lui Iosif Imnograful. De-a lungul întregului Post Mare, 
temele sale rămân mereu aceleaşi: căința, gândul la moarte, calea postului 
duhovnicesc. Ele reprezintă, aşadar, dimensiunea catehezei duhovnicești 
complementară Typikon-ul. 

Cea de-a treia serie de catisme poetice sau sedelne a fost compusă de 
Teodor Studitul şi e consacrată mai degrabă punctării timpului, cum vom 
mai avea ocazia să revenim. După fiecare din aceste interludii imnolo- 
gice, se procedează la lecturile patristice în conformitate cu rânduiala 
studiată mai sus: după prima şi a doua stihologie se citeşte din Sfântul 
Efrem, iar după cea de-a treia din /storia Lausiacă. Aceste întreruperi ale 
psalmodiei oferă o varietate necesară celei mai lungi părți a slujbei moş- 
tenite din vechea priveghere monahală, îngăduind reluarea ascultării ei cu 
o atenţie mai susţinută. De altfel, canonul 17 al Sinodului de la Laodi- 
ceea impunea încă din secolul |V intercalarea unor lecturi între recitarea 
psalmilor”. 

Fiecare din aceste trei etape ale psalmodiei nocturne e, aşadar, compusă 
din trei părți identice, consacrate meditaţiei şi catehezei duhovniceşti. 

Canonul 


Odată încheiată a treia lectură, se aprind două lumânări şi cel mai 
mare recită Psalmul 50. Începând din secolul IV acest psalm e întâlnit ca 
început în deschiderea tuturor slujbelor dimineţii”. Tot ceea ce îl precedă 
în oficiul actual al Utreniei nu făcea la origini parte din slujba dimineţii 
propriu-zisă, ci din „privegherea prematinală” a Utreniei în oficiul cate- 
dral (asmatikos) al Constantinopolului, care corespundea privegherii de 
noapte din oficiul monahal palestinian savait'8. 

Acest psalm e recitat singur la începutul zilei, fiindcă e prin excelență 
psalmul căinţei, al mărturisirii păcatelor, urmată de nădejdea iertării prin 
milostivire a lui Dumnezeu. El dă astfel zilei creştinului dimensiunea ei 
de „jerifă duhovnicească” adusă de o „inimă înfrântă şi smerită”: 


„Toţi împreună cu o singură gură şi o singură inimă — scrie Sfântul 
Vasile cel Mare — înălțţăm spre Domnul psalmul mărturisiri și fiecare 
îşi face ale sale mişcările căinței””. 

În oficiul asmatikos, în momentul recitării acestui psalm, preotul rostea 
o rugăciune care-l parafrazează încreştinându-l*. Aceasta a devenit cea 
de-a zecea rugăciune a dimineții rostită actualmente de preot în timpul 
Hexapsalmului fiind astăzi înlocuită de rugăciunea solemnă: „Mântuieşte, 
Doamne, poporul Tău şi binecuvântează moştenirea Ta...” care provine 
diu oficiul Litiei de la Vecernie, celebrat atunci când se face o priveghere 
de toată noapteat!. În practica actuală această rugăciune e rostită de dia- 
con şi încheiată de preot după Psalmul 50 numai în zilele de duminică şi 
de praznice, dar 7ypikon-ul Sfântului Sava o prescrie şi pentru zilele 
obişnuite din timpul Postului Mare“. După care, se trece de îndată la 
cântarea canonului. Prezenţa ei în timpul Postului Mare e încă un indiciu 
al vechii structuri a oficiului, dar ea conferă şi astăzi slujbelor din timpul 
postului un caracter mai solemn decât în restul anului. 

În zilele de duminică şi de sărbătoare, Psalmul 50 se încheie prin scurte 
versete de implorare adresate apostolilor (sau sfântului prăznuit) şi Mai- 
cii Domnului, urmate de repetarea versetului 1 al Psa/mului 50 şi de o 
idiomelă (sau „pentikostarion”) a Paștelui în zilele de duminică sau pre- 
luată din troparele Litiei în zilele de praznic. În zilele obișnuite, ca şi în 
zilele Postului Mare, această încheiere solemnă a psalmului, care e o 
supraviețuire a vechii psalmodii egiptene'?, se omite. Totuşi 7ypikon-ul 
mănăstirii din Messina prescrie adăugarea cântării unei idiomele după 
Psalmul 50 în timpul Postului Mare. Invers față de 7ypikon-ul Sfântului 
Sava care indică troparul „Porţile pocăinţei” pentru toate duminicile Tri- 
odului, Typikon-ul de la Messina îl prescrie pentru toate zilele Postului 
Mare, cu excepţia zilelor de sâmbătă şi duminică: începând din lunea 
Săptămânii | până în Săptămâna a IV-a*“. Începând din această săptămână 

a „înjumătăţirii Postului”, în zilele de miercuri şi vineri şi în primele zile 
ale Săptămânii Mari trebuia cântat următorul tropar: 


„Privegheaţi şi vă rugați ca să nu intraţi în ispită, zice Domnul; căci 
duhul este osârduitor, iar trupul neputincios. De aceea, Ta 


Acest detaliu pune limpede în evidenţă structura simetrică a Postului 
Mare şi subliniază modificarea sentimentelor duhovnicești ale credincio- 
şilor pe care o antrenează trecerea de jumătatea alergării Postului Mares“. 
În timpul primei părți, din Săptămâna I şi până la Duminica Crucii, sun- 
tem îndemnați să „începem” să intrăm pe calea căinţei; începând din 
Săptămâna a IV-a, vremea Patimii se apropie şi se anticipează atmosfera 
de priveghere eshatologică amplu dezvoltată în imnografia Săptămânii 
Mari. Această transformare a troparului Psa/mului 50 presupune, aşadar, 
trecerea de la dimensiunea ascetică a Postului Mare la cea iniţiatică a 
Săptămânii Mari. Dar vom vedea că, în definitiv, aceste dimensiuni se 
întrepătrund pe toată durata Triodului. 

Cântarea canonului este, împreună cu „Aliluia”, partea Utreniei supusă 
celor mai mari modificări în timpul Postului Mare. Căci Triodul este 
astăzi singura perioadă a anului liturgic în care se mai cântă în întregime 
odele scripturistice împreună cu canonul poetic. Obiceiul de a cânta toate 
sau o parte din imnele scripturistice în timpul slujbei de dimineață e foarte 
vechi constituind, împreună cu psalmii, nucleul cultului creştin”. Limitat 
iniţial la oda 1 şi a 8-a, cântate la privegherile Învierii, canonul s-a extins 
treptat la cele zece imne regrupate în nouă ode (cântarea Maicii Domnu- 
lui şi rugăciunea lui Zaharia fiind reunite în oda 9) pe care le cunoaştem 
astăzi. Canonul celor nouă ode scripturistice se regăseşte începând din 
secolul VI în relatarea privegherii duminicale de la Sinai făcută de 
Sofronie al Ierusalimului şi Ioan Moschosf. Începând din secolul VII, 
între versetele scripturistice ale odelor au fost introduse treptat tropare, 
constituindu-se astfel canoanele poetice care, extinzându-se considerabil, 
au înlocuit în cele din urmă condacul (oficiului catedral) și chiar partea 
scripturistică a odelor“”. În rânduiala parohiilor, versetele odelor sau re- 
frenele inspirate de ele au fost înlocuite de versete fixe (ephymnion) care 
nu mai sunt inspirate de tema odei scripturistice, ci de troparul care le 
urmează în canonul poetic“. Această legătură organică între materialul 
imnografic şi inspiraţia lui scripturistică e prescrisă pentru toate zilele 
anului de 7ypikon şi Horologion (Ceaslov), şi aşa este executat canonul în 
mănăstirile athonite”!. Dar relativa ei complexitate a făcut ca în majoritatea 
bisericilor această execuție să se limiteze numai la perioada Postului Mare. 

În cele cinci zile obişnuite ale săptămânilor Postului Mare canonul are 
proprietatea specială de a fi compus numai din 3 ode, de unde titlul de 
„triodion” care a dat adesea prilejul unor interpretări „duhovniceşti” ple- 
când de la simbolismul numărului 3%. Sâmbăta el are totuşi 4 ode, pentru 

a completa executarea săptămânală a celor 9 ode scripturistice. Duminica, 
al cărei oficiu nu ascultă de structura Triodului, are 9 ode ca de obicei. 

















Lu Î — — 8 9 
Ma — 2) 8 9 
Mi — — 3 8 9 
Jo 4 — —- — 8 9 

Vi 5 — — i 9 
Sm — — — — — 6 7 8 9 
Dm 1 — 3 4 5 6 7 8 9 


Cel mai adesea această structură e interpretată ca o mărturie a com- 
poziţiei vechi a canonului. Cântarea lui Daniel de la oda a 8-a a devenit 
foarte curând fixă, nu numai pentru duminici, dar şi pentru zilele obiş- 
nuite (a se vedea funcţia ei privilegiată în privegherea pascală). De ea a 
fost legată foarte repede o cântare variabilă potrivit zilei săptămânii. La 
care a venit să se adauge cea de-a 9-a odă, astfel că structura actuală a 
canonului în timpul Postului Mare (o odă variabilă şi 2 ode fixe) ar fi cea 
a vechiului oficiu zilnic pentru toate zilele anului”. Recent însă, preotul 
Arranz, întrebându-se asupra temeiului acestei interpretări, remarca fap- 
tul că este straniu ca, în definitiv, canonul să fie mai scurt în Postul Mare 
decât în celelalte zile şi duminici de peste an, în timp ce, aşa cum s-a vă- 
zut mai sus, ele ar trebui să fie mai lungi în această perioadă. El semnala, 
pe de altă parte, faptul că cele mai vechi Horo/ogia cunoscute conţin toate 
cele 9 ode, iar nu 3, ceea ce i-a îngăduit să emită ipoteza că, „departe de 
fi originar, acest sistem cu trei cântări sau triodion nu e decât o adaptare 
sau abreviere realizată în epoca compunerii Triodului””*. Deşi verificarea 
unei asemenea ipoteze e dificilă şi cade în afara temei noastre, am putea 
avansa faptul că această reducere a fost necesitată de extinderea canoane- 
lor poetice, Triodul fiind una din mărturiile majore ale acestei extinderi. 

Oricum ar sta lucrurile, distribuirea canoanelor în „triode” pentru zilele 
săptămânii, în „tetraode” pentru sâmbete, şi în nouă ode (în realitate opt) 
pentru duminici reprezintă întotdeauna o condensare sub formă de laudă 
a istoriei mântuirii. De la trecerea Mării Roşii (oda 1) până la naşterea 
Fiului lui Dumnezeu (oda 9), trecând prin prorociile privitoare la eliberarea 
lui Israel şi a cosmosului de Hristos, odele canonului evidenţiază trecerea 
de la Vechiul la Noul Testament. De asemenea, asocierea elementului 
scripturistic cu elementul imnografic presupune realizată transmiterea cu- 
vântului Adevărului de la „Israelul după trup” la Biserică, „noul Israel”. 
În cursul oficiului Utreniei, canonul reprezintă un punct de trecere de la 
vechi la nou, de la întuneric la lumină şi de la psalmodie la imnografie. 
Faptul că mai cu seamă în timpul Postului Mare, timp de trecere prin 
excelenţă, s-a păstrat acest element necesar echilibrului Utreniei, care 

sunt odele scripturistice amestecate cu troparele Canonului, e un lucru 
extrem de fericit. 

O altă particularitate a canonului în timpul Triodului e prezenţa celei 
de-a doua ode (Dr 32, 1-43), în tot restul anului ea fiind absentă în 
canoanele poetice ale Mineielor şi Octoihului (deşi acesta din urmă e de 
o factură mai veche)”. Această omisiune e atribuită în general caracterului 
penitenţial al odei a 2-a”, şi această interpretare ar putea fi confirmată de 
faptul că în practica actuală oda scripturistică trebuie să fie citită, nu cân- 
tată, fără ca ultimele ei versete să fie intercalate cu troparele canonului 
poetic cântate mai apoi separat. Dar caracterul penitenţial nu e atât de 
evident în această odă care subliniază mai degrabă trădarea Legământului 
de câtre Israel şi de făgăduinţa dreptei Judecăţi a lui Dumnezeu. Probabil 
că ea a fost îndepărtată din zilele de sărbătoare din pricina prea marii sale 
insistențe pe „frică”, dar poate şi pentru că e vorba de cea mai lungă dintre 
ode şi care, ca atare, risca să lungească prea mult slujba dimineţii”. 

Să adăugăm, pentru a încheia aceste remarci generale asupra canonului, 
că Typikon-ul tipărit al Sfântului Sava prevede din Săptămâna I până în 
Săptămâna a Vl-a executarea canonului sfântului zilei împreună cu ca- 
noanele Triodului”. Această reintroducere a celebrării comemorărilor 
ciclului în timpul Postului Mare, pe care o găsim începând din secolele 
XII-XIII în anumite redacții ale Typikon-ului””, ar putea părea în contra- 
dicție cu hotărârile Sinodului de la Laodiceea care interzic prăznuirile 
sfinţilor în timpul Postului Mare!%, dar se explică printr-o necesitate 
practică. În documentele cele mai vechi se adopta o soluție mai convena- 
bilă, cântându-se canonul sfântului zilei la Pavecerniţă!”!; în Typikon-ul 
Sfântului Sava acest loc e ocupat în timpul Săptămânii 1 de Canonul Mare 
al Sfântul Andrei Cretanul'%?, iar, începând din lunea Săptămâna a II-a, 
de canoanele sfinţilor prăznuiţi riguros, omise din nou între Sâmbăta lui 
Lazăr şi Duminica Tomii'. Această reintruziune a ciclului Mineielor în 
sânul Triodului nu e cu adevărat o distorsiune a canonului sinodal, fiindcă 
nu e vorba de celebrarea unor festivități cu excesele care le însoțesc în 
general la oamenii din lume, ci provine mai degrabă din grija pioasă de a 
nu omite niciodată prezenţa sfinţilor în timpul adunărilor liturgice. 

Cântările scripturistice ale canonului se execută astăzi pe glasul cano- 
nului sfântului. Se cântă alternativ verset după verset, de un cor şi de 
altul, fără refren, până când se ajunge la numărul versetelor voite pentru 
a putea încheia oda după cel de-a! doilea tropar al canonului lui Teodor. 
Se intercalează atunci canonul Mineielor cântat în șase tropare (de două 
ori irmosul şi patru tropare), după care se cântă primul canon al triodei 
lui Iosif în patru tropare şi canonul lui Teodor tot în patru tropare. La 
„Slavă...”, cele două coruri se reunesc în mijlocul bisericii pentru a cânta 
troparul treimic al lui Teodor, iar după „Şi acum...” troparul Născătoarei 
închinat Maicii Domnului cu un glas mai înalt apoi, cu o voce încă și mai 

putemică, cele două coruri reunite introduc ultimul tropar prin refrenul 
(ephymnion): „Slavă Tie, Dumnezeul nostru, slavă Ţie!” şi încheie oda 
cântând în catavasie irmosul celui de-al doilea canon'*. Această rânduială 
e urmată la cele trei ode ale canoanelor „triode” prevăzute pentru ziua 
respectivă, la odele restante necântându-se decât canonul sfântului în şase 
tropare. Inserarea canonului din Mineie a antrenat depăşirea numărului 
normal de 14 tropare pe odă, fiecare odă atingând 16 tropare!%. Dar şi 
aici Typikon-ul Sfântului Sava a variat: unele redacţii indică deopotrivă 
16 tropare, dar preferă să privilegieze canoanele Triodului cântând irmoa- 
sele canonului lui losif; ceea ce o dă următoarea distribuţie: 6 tropare ale 
lui Iosif (2 irmoase, 4 tropare), 8 tropare ale lui Teodor şi 2 tropare ale 
sfântului, În alte manuscrise găsim numărul de 14 tropare: 6 tropare 
ale lui Iosif (2 irmoase şi 4 tropare), 5 tropare ale lui Teodor şi 3 ale 
sfântului!” La Evergetis se mențineau 14 tropare, omiţându-se însă 
canonul din Mineie: 8 tropare ale lui Iosif şi 6 ale lui Teodor'%. În timp 
ce la Messina nu se cântau decât 12 tropare pe odă: 6 ale lui Iosif şi 6 ale 
lui Teodor. În aceste două typika se precizează despre canon că trebuie 
cântat fără a fi întrerupt de aşa-numitele mesodia!! care divid în general 
canonul de 9 ode în trei părţi, după modelul diviziunilor psalmodiei 
cursive. Tot din pricina inserării canonului sfântului, Typikon-ul Sfântului 
Sava prescrie ca de obicei executarea sedelnei sau catismei poetice din 
Mineie după oda a 3-a urmată de lectura din Istoria Lausiacă!!!. După 
oda a 6-a, condacul sfântului e înlocuit de sedealna mucenicilor pe glasul 
corespunzător, luată din apendicele Triodului, unde e consemnat pentru 
fiecare zi a ciclului celor opt săptămâni împreună cu sedealna prevăzută 
pentru prima stihologie a Psaltirii!!?. În fine, după oda a 9-a, se cântă 
luminânda (photagogikon) glasului, asupra căreia vom reveni. Aceste 
scurte piese, două din ele fiind asociate lecturilor patristice, au aceeaşi 
funcție ca şi sedelnele sau catismele poetice cântate după stihologii ale 
Psaltirii: ele oferă clipe de odihnă în timpul executării canonului şi fac 
apel la un tip diferit de atenţie (melodia lor trebuind să fie diferită de cea 
a canonului)!!?, 

Înainte de oda a 9-a se cântă, ca de obicei, cântarea Maicii Domnului 
(„Măreşte, suflete al meu”) intercalată de refrenul „Ceea ce eşti mai cin- 
stită decât heruvimii...”, timp în care preotul tămâiază întreaga biserică. 
La fiecare reluare a refrenului „Ceea ce eşti mai cinstită. ..”, trebuie făcută 
o metanie mică și una mare atunci când se cântă „Cuvine-se cu adevărat...”, 


care încheie canonul ca în toate zilele de peste an'!*. 

„Laudele” 


Cântarea luminândei (photagogikon) introduce cea de a treia parte a 
Utreniei, executată în timpul răsăritului soarelui şi consacrată în exclu- 
sivitate laudei. Această scurtă piesă e cântată de trei ori după glasul săp- 
tămânii"'* şi, prin urmare, se găseşte în apendicele Triodului, în urma 
troparelor treimice!!€. Ca şi acestea, ea se încheie printr-o formulă finală 
consacrată comemorării zilei potrivit ciclului săptămânal!!”. Luminân- 
dele reprezintă forma cea mai veche a așa-numitului imn exapostilarion, 
cântat în acest loc în afara timpului Postului Mare''5, trăgându-şi numele 
de la tema care le este comună: celebrarea iubirii luminii sensibile, care-i 
îndeamnă pe credincioşi să slăvească Lumina dumnezeiască: 


„Lumină fiind, Hristoase, luminează-mă întru Tine! 


„Cel ce răsari lumină lumii Tale, sufletul meu cel ce este întru întuneric, 
curăţeşte-l de tot păcatul!”!2. 


Începând de la luminândă, lupta între întuneric şi lumină pe care o 
celebrează slujba Utreniei, se sfârşeşte prin victoria luminii, simbol al 
victoriei lui Hristos asupra puterilor morții şi întunericului '?!. Celebrarea 
zilnică intră începând din acel moment în faza ei jubilatorie prin ultimii 
trei psalmi (148, 149, 150) şi doxologie. Aceste elemente ce se regăseau 
la sfârşitul Utreniei oficiului asmatikos al Marii Biserici! sunt atestate 
în secolul VI în privegherea de la Sinai'”, şi chiar „în întregul Răsărit” 
începând din secolul IV, potrivit mărturiei lui loan Cassian. Aceşti 
psalmi sunt ultimii din Psaltire, dar sunt şi cei mai entuziaşti. Ei sugerează 
sfârşitul recitării complete a Psaltirii, care în cazul ideal ar trebui săvârşită 
zilnic, dar şi epuizarea întregii rugăciuni în laudă. Sosirea luminii creează 
o stare de jubilaţie duhovnicească: izbăvit de întuneric şi restaurat în 
demnitatea sa iniţială, omul regăseşte la sfârşitul Utreniei locul său de 
stăpân în concertul cosmic. El cheamă la laudă mai întâi creaţia sensibilă 
şi nevăzută: „Lăudaţi pe Domnul din ceruri, lăudaţi-L pe El întru cele 
înalte. Lăudaţi-L pe El toţi îngerii Lui, lăudaţi-L pe El toate puterile Lui. 
Lăudaţi-L pe EI soarele şi luna, toate stelele şi pământul...”1%. După care, 
cheamă poporul ales: „Cântaţi Domnului cântare nouă, lauda Sa în adu- 
narea sfinților. Să se veselească Israel de Cel ce I-a făcut pe el şi Sionul 
să se bucure de Împăratul său...”!26, iar, după ce a preamărit lucrările lui 
Dumnezeu în creaţie şi în istoria lui Israel, Adamul restaurat își încheie 
doxologia sugerând apogeul bunăvoinței dumnezeieşti realizate în Bise- 
rică: „Lăudaţi pe Dumnezeu întru sfinţii Săi, lăudaţi-L pe El întru tăria 
puterii Lui..."177. Această cântare de laudă cosmică se încheie revăr- 
sându-se într-o preamărire a Treimii pe care „doxologia” care urmează 
— cântată duminica şi de sărbători, citită în zilele obişnuite — nu face 
în fond decât să o dezvolte. Introdusă de aclamaţia: „Că Ție se cuvine 

slava...”"%, doxologia începe cu imnul îngeresc de la Naşterea Domnului 
(Le 2, 14) asociat cu celebrarea Persoanelor Treimii, ca în troparele 
treimice: 


„ie Îţi cântăm, pe Tine Te binecuvântăm, Ţie ne închinăm, pe Tine 
Te preamărim, Ţie Îţi mulțumim pentru slava Ta cea mare. Doamne 
Dumnezeule, Împărate ceresc, Dumnezeule, Părinte atotputernice! 
Doamne, Fiule Unule-Născut, Iisuse Hristoase şi Duhule Sfinte!”%. 

Slujba dimineţii culminează, aşadar, în bucuria legată de cunoaşterea 
tainei Sfintei Treimi, în care creştinii sunt iniţiaţi prin lumina Învierii lui 
Hristos, ea însăşi simbolizată de lumina sensibilă: 


„Că la Tine e izvorul vieţii, întru lumina Ta vom vedea lumină. Tinde 
. . .+13 
mila Ta celor ce Te cunosc pe Tine... 


Dar această jubilație rămâne mereu legată de peregrinarea creştinilor 
exilați” pe pământ, de aceea e legată de o rugăciune pentru a fi feriți de 
păcat în timpul zilei care începe. 

Rezervată zilelor obişnuite, doxologia mică nu diferă de doxologia 
mare, cântată duminicile şi la praznicele importante ale sfinților. Ea nu 
este decât o abreviere care înlocuieşte rugăciunea „Învredniceşte-ne, 
Doamne” din vechiul oficiu zilnic monahal, şi care acum nu mai e recitată 
decât la Vecernie'”!. 

Această bucurie luminoasă, exprimată de grupul Psalmilor 148-150 şi 
doxologie, rămâne sobră şi moderată în timpul zilelor obişnuite şi în 
timpul Postului Mare: căci atunci nu se cânta nici unul, nici cealaltă. Nu 
se intercalează nici tropare între ultimele versete ale Psalmilor 149-150, 
cum este cazul la prăznuirile sfinţilor!*?. Dar această sobrietate e o carac- 
teristică recentă a oficiului, căci, potrivit variantelor Typikon-ului Sfântu- 
lui Sava într-o redacţie athonită din secolul XIX, psalmii trebuiau cântaţi 
în glasul săptămânii !32, Şi chiar potrivit Typikon-ului tipărit, cele două 
coruri ar trebui întotdeauna să se adune în mijlocul bisericii pentru a cânta 
„cu glas dulce şi egal” doxologia mică” A 3, după ce un monah rostește 
ecfonisul: „Că Ţie i se cuvine slava.. „ În general, se prescriu trei 
metanii în timpul doxologiei executate ÎA dezvoltarea treimică a Psalmu- 
lui 118, 12: „Binecuvântat eşti, Doamne, învaţă-mă îndreptările Tale...»156. 
La Messina însă, potrivit obiceiului curent al mănăstirii, în timpul doxo- 
logiei mici se făceau neîncetat metanii'”. 

După încheierea doxologiei, începe rugăciunea litanică prin „cereri”, 
iar nu prin ectenie, ca în zilele de praznic, iar această scurtă parte a ofici- 
ului e completată printr-o rugăciune de „plecare a capetelor”, asemănă- 
toare celei de la Vecernie şi caracteristică oficiului catedral fiindcă trehuie 
rostită de către preot. Slujba Utreniei e virtual încheiată de această rugă- 
ciune, deşi i se adaugă încă un scurt oficiu complementar cu structură 

similară celui ce încheia celebrarea de la biserica Anastasis din lerusa- 
. 138 B Ba. o a 5 . 
lim -: el se compune din stihiri de stihoavnă, „Sfinte Dumnezeule” şi o 
concediere proprie Postului Mare. 


Concedierea 


Potrivit Sfântului Simeon al Tesalonicului şi anumitor redacţii ale 
Typikon-ului Sfântului Sava, cele două coruri ar trebui să se adune în 
mijlocul bisericii pentru a cânta stihirile stihoavnei, ultimele piese imno- 
grafice proprii Triodului!*. După Sfântul Simeon, ele simbolizează 
atunci împăcarea oamenilor dezbinaţi, după chipul armoniei corurilor 
îngereşti'". De la dualitatea ce însoţeşte lumea întunericului se trece, 
odată cu venirea luminii, la unitatea adevăratei credințe şi a adevăratei 
laude. Se cântă atunci de două ori idiomela zilei, aparţinând redacţiei 
ierusalimitene a Triodului, și un tropar al Mucenicilor pe același glas, 
intercalat de versetele obișnuite din Psa/m 89, 14-16. 17. Anumite pypika 
prescriu ca la „Slavă...” „Şi acum...” să se cânte stihirile de la „Slavă...” 
„Şi acum...” (doxastikon şi theotokion) ale sfântului zilei!“!, dar această 
practică nu corespunde spiritului Triodului și slujbei cu „Aliluia”, care 
exclude cântarea idiomelelor sfinţilor, chiar dacă sunt prevăzute de Mi- 
neie. Cel mai mare rosteşte versetul „Bine este a ne mărturisi Domnului” 
(Ps 91, 2-3 — Aaa iar citețul răspunde cu „Sfinte Dumnezeule” şi 
rugăciunile legate de el pe care le recită făcând trei metanii. După 
ecfonisul de la „Tatăl nostru” nu se cântă troparul sfântului, căci în tim- 
pul Triodului nu se celebrează nici o sărbătoare şi pentru că s-a cântat 
„Aliluia”!“. Troparul e înlocuit de recitarea unui alt tropar închinat Maicii 
Domnului, legat în definitiv mai puţin de slujba dimineţii, cât de caracterul 
eshatologic al oricărei rugăciuni liturgice: 


„În biserica măririi tale stând, în cer ni se pare a sta, Maica lui Dumne- 
zeu, ceea ce eşti poartă cerească, deschide-ne nouă uşa milostivirii tale 
[En nao estotes tes doxes sou, en ourano estanai nomizomen, Theo- 
toke pyle epouranie, anoixon mou hemin ten thyran tou eleous soul!"*. 


În locul ecteniei rostite în zilele obişnuite după tropar, se recită de 
patruzeci de ori „Doamne miluieşte” ca la Ceasuri. Rugăciunea litanică e 
astfel înlocuită de rugăciunea monologică, mai monahală şi mai adaptată 
ambianţei spirituale a Triodului. 

După „Ceea ce eşti mai cinstită...” şi binecuvântarea preotului, cel 
mai mare rostește rugăciunea: „Împărate ceresc, pe bine-credincioşii 
noștri suverani (popor), ocroteşte-i (1)...”1%. Aceasta e în fond o rugăciu- 
ne universală (pentru suverani, națiune, mănăstire, adevărata credinţă şi 
defuncţi) de tip nelitanic, comparabilă celei recitate în privat după slujba 

Pavercerniței'“$, Oficiul Utreniei se încheie în fine cu rugăciunea Sfântului 


Efrem, legată de slujba Ceasului I, al cărei apolis va fi şi al Utreniei. 

Această parte conclusivă a slujbei dimineţii posedă, aşadar, o structură 
specific cvadragezimală şi nu ţine de tema luminii dezvoltată anterior. 
Ca şi la toate celelalte slujbe ale Postului Mare, ea insistă, din contră, pe 
pocăință şi dă astfel zilei care începe un sens și o tonalitate conformă 
atmosferei penitenţiale a Triodului. 


Rai 


În Postul Mare, Utrenia îşi păstrează caracterul ei fundamental de rezu- 
mat al Economiei mântuirii, privită drept celebrarea trecerii de la întune- 
ric la lumină!”. Pe măsură ce noaptea se risipeşte, se trece treptat de la 
străpungerea inimii ce însoţeşte Hexapsalmul la jubilaţia ce va izbucni 
odată cu lumina soarelui în timpul cântării Laudelor. Rugăciunea creştină 
însoţeşte ciclul cosmic transformându-l în „timp liturgic”. După ce l-a 
asumat, ea îi dă prin încheierea Utreniei orientarea sa duhovnicească 
potrivită timpului Postului Mare: căinţa. 


I1.B.5.3 Ceasurile 


Oficiile Ceasurilor: Ceasul I, Ceasul al III-lea, Ceasul al VI-lea şi Cea- 
sul al IX-lea, se disting net de oficiile majore, Utrenia şi Vecernia!, atât 
prin originea, cât şi prin funcţia lor. Cele trei Ceasuri ale rugăciunilor 
canonice sunt atestate deja în Noul Testament şi erau universal practicate 
în primele secole ale creştinismului?. De la simpla recitare a rugăciunii 
„Tatăl nostru” de trei ori pe zi în secolul II, s-a trecut la adevărate oficii 
liturgice, cu psalmi, imne şi rugăciuni executate în prezența preotului sau 
episcopului”. Astfel că, la Constantinopol şi Ierusalim, oficiul catedral 
cuprindea odinioară „Ceasuri cântate” cu lecturi şi rugăciuni litanice, aşa 
cum atestă astăzi „Ceasurile Împărăteşti” sau „Ceasurile Mari” celebrate 
în zilele noastre cu ocazia privegherilor Nașterii şi Arătării Domnului şi 
în Vinerea Mare“. La Ierusalim în secolul XIII, în timpul Săptămânii 
Patimilor, toate Ceasurile erau cântate potrivit următoarei structuri: un 
psalm cântat, ectenie mare, trei antifoane intercalate de ectenii mici, tro- 
pare şi imnuri ale Născătoarei, lectură scripturistică, rugăciuni de „cereri”, 
„Sfinte Dumnezeule” şi rugăciunile lui, „Doamne miluieşte”, rugăciune 
de „plecare a capului” şi binecuvântare a preotului”. 

Astfel, în oficiul catedral sau asmatikos Ceasurile nu se deosebeau 
deloc de Utrenie şi Vecernie. Dar acest tip de oficiu nu era răspândit pre- 
tutindeni, iar Ceasurile iniţiale au fost adaptate şi la caracteristicile pro- 
prii spiritualităţii monahale. Potrivit mărturiei lui loan Cassian, în vechiul 
monahism egiptean nu existau oficiile Ceasurilor, fiindcă numai rugă- 

ciunea continuă, punctată de munca manuală, umplea ziua monahului”. 
Găsind aceste oficii periodice la monahii din Asia Mică şi din Palestina, 
el a realizat o sinteză între privegherea egipteană şi oficiile răsăritene ale 
zilei, dând zilei liturgice forma pe care i-o cunoaştem în zilele noastre”. 
Atât prin originea lor istorică, cât şi prin simbolismul numărului, cele 
Şapte Laude reprezintă, aşadar, rugăciunea necontenităs, pe care o fac 
virtual accesibilă celor care din slăbiciune sau nepăsare nu pot să o prac- 
tice efectiv”. Adoptând cursul Ceasurilor, monahismul a păstrat semnifi- 
caţia hristologică legată de ele încă de la origini, şi asupra căruia vom 
reveni mai jos, dar a adaptat-o atmosferei proprii cultului său: căinţa şi 
străpungerea. Astfel, în mănăstiri, celebrării Ceasurilor i s-a dat un caracter 
mai puţin solemn decât în Se 

În sinteza realizată de Typikon-ul Sfântului Sava între aceste două tra- 
diții liturgice, influența monahală rămâne dominantă: de obicei Ceasurile 
sunt executate cu cea mai puţină solemnitate posibilă. Ele nu sunt cântate, 
ci recitate de un singur citeţ, în pronaos, cu prezenţa facultativă a preotu- 
lui care nu dă decât binecuvântările pentru a dirija rugăciunile litanice, În 
numeroase typika, Ceasurile nu trebuie recitate decât în chilie'!. În Postul 
Mare însă, ele sunt celebrate cu şi mai puţină strălucire şi sunt cântate în 
biserică. Această rânduială reprezintă un tip mai vechi decât cel al Cea- 
surilor recitate şi evidenţiază o sinteză mai adecvată între oficiul monahal şi 
cel catedral. În timp ce rânduiala Ceasurilor pentru zilele obişnuite nu urcă 
decât până în secolul XI şi n-a fost fixată definitiv decât în secolul XV, 
modelul săvârşirii Ceasurilor Postului Mare poate fi regăsit încă din se- 
colele VIII-IX într-un Horologion de la Sfântul Sava'”. 


Caracterul general al Ceasurilor în Postul Mare 


Pe lângă modificarea caracterului general al săvârşirii lor, oficiile Cea- 
surilor sunt marcate de adăugarea anumitor particularităţi comune, cum 
sunt lectura unei catisme a Psaltirii, a unor pericope scripturistice şi pa- 
tristice şi rugăciunea Sfântului Efrem, pe care le-am studiat deja, ca ele- 
mente ce dau slujbelor atmosfera lor specific cvadragezimală. Mai mult, 
piesele imnografice, cum sunt troparul şi condacul zilei, care leagă de 
obicei cursul Ceasurilor de ciclul anual al sărbătorilor din Mineie, sunt 
înlocuite în timpul Triodului de piese fixe pentru fiecare din Ceasuri care 
dezvoltă tema proprie Ceasului respectiv. Se trece astfel de la o comemo- 
rare a zilei, deschisă spre înlănţuirea unor cicluri liturgice mai vaste, la o 
meditaţie mai interiorizată asupra momentului precis al ciclului cotidian 
în care ne găsim şi asupra semnificației sale hristologice. Înainte de a 
studia funcţia fiecăruia dintre aceste Ceasuri, să vedem care e structura 
lor comună. 


193 


— Toaca 
— Preotul: binecuvântare 
— Rugăciunile începătoare 3 metanii 


( — „Veniţi să ne închinăm...” 3 metanii 

— 3 psalmi ficși 3 metanii 
-— Psalmodie < — 1 catismâă variabilă 3 x 3 metanii 
— 2 versete din psalmi şi troparul Ceasului 3 metanii 
— „Slavă...”, „Şi acum...” 
— A Născătoarei a Ceasului 3 metanii 

—troparul profeţiei, de 2 ori 
-— Profeţie — prochimen | 
- profeție 

— Imnografie _— prochimen 2 

şi lecturi — lectură din Scara 

— versetele psalmice ale Ceasurilor 

— „Sfinte Dumnezeule...” 3 metanii 
— 3 tropare ale Ceasurilor 


| —40 „Doamne miluieşte” 

— „Cel ce în toată vremea” 
— Rugăciune  - —3 „Doamne miluieşte” 

— „Slavă...”, „ȘI acum...” 

— „(Ceea ce eşti mai cinstită” 
„— Preotul: binecuvântare 


— Rugăciunea Sfântului Efrem 15/16 metanii 
— Concediere  - — „Sfinte Dumnezeule...” şi venerarea icoanelor 

— Rugăciunea Ceasului 
„= Apolis 





Structura fixă a Ceasurilor 


În general toate typika monahale indică faptul că Ceasurile trebuie 
celebrate în momentul corespunzător al zilei“, cu excepția Ceasului I, 
care este cel mai adesea unit cu Utrenia şi, în timpul Triodului, a Ceasu- 
lui al VI-lea, care trebuie săvârşit împreună cu Ceasul al III-lea, pentru a 
corespunde Ceasului al III-VI-lea (7rithekre) constantinopolitan. La ora 
respectivă, paracliserul (kandilaptis) loveşte toaca de metal de un număr 
de ori corespunzător Ceasului ce urmează a fi săvârşit: de 3 ori la Ceasul 
al III-lea, de 6 ori la Ceasul al VI-lea etc.!*. Fiecare intră atunci în biserică 
şi după metaniile obişnuite se duce la locul său. După ce a salutat corurile 
cu câte o metanie, preotul rosteşte binecuvântarea urmată ca de obicei de 
rugăciunile începâtoare: „Sfinte Dumnezeule”, „Tatăl nostru”, ecfonisul 
Şi „Doamne miluieşte” de 12 ori. Atunci când trebuie adăugată catisma 
Psaltirii, anumite fypika reduc psalmodia fixă la un singur psalm, cel mai 
caracteristic al Ceasului respectiv!?. Dar atunci când aceasta e omisă, ca 

la Ceasul I de luni (din pricina ostenelii privegherii de duminică) şi la 
Ceasul I şi al IX-lea al zilei de vineri!€, aceleaşi documente prevăd relu- 
area rânduielii normale a celor trei psalmi”, simbolizând dimensiunea 
trinitară a laudei'$. Atunci când psalmii se cântau încă, stihologia catis- 
mei suplimentare trebuia executată pe glasul antifonului Ceasului numit 
şi prokimenon:'”, iar psalmii ficşi pe glasul obişnuit. 

Toate Ceasurile, ca, altminteri, şi celelalte slujbe, urmează astfel o 
mişcare identică: se trece de la psalmodie la imnologie pentru a sfârşi 
printr-o rugăciune, fiecare oficiu reproducând în acest fel în planul său 
formal trecerea de la Vechiul la Noul Testament pe care am constat-o de 
altfel în planul general al ciclului mobil”. Prefigurările Scripturii au fost 
realizate în Biserică şi sunt dezvăluite de imnele ei, după care ne rugăm 
ca ele să se realizeze în fiecare din noi. La Ceasul al III-lea, de exemplu, 
Psalmul 50 cere înnoirea făpturii într-un „Duh drept”, troparele celebrează 
Pogorârea Sa peste apostoli şi se roagă ca E] să rămână în credincioşi. 


„Doamne, Care ai trimis pe Preasfântul Tău Duh în ceasul al treilea 
peste apostolii Tăi, pe Acesta, Bunule, nu-L lua de la noi, ci Îl înnoieşte 
întru noi, rugămu-ne”?. 

Această dezvăluire a prefigurărilor culminează în rugăciunea Sfântului 
Mardarie în care apare consecinţa Pogorârii Duhului Sfânt: cunoaşterea 
Unimii- Treime. 

Oficiile Ceasurilor dau, prin urmare, ciclului zilnic o veritabilă dimen- 
siune mistagogică combinând această mişcare „pascală” a structurii lor 
cu conţinutul lor hristologic; în măsura în care credinciosul pătrunde cu 
sufletul (prin rugăciune) şi cu trupul (prin metanii) prin căinţă în inima 
tainei mântuirii actualizate zilnic la Ceasul al VI-lea și al IX-lea, el va 
putea retrăi fiecare oficiu ca pe o trecere de la Vechi la Nou. Comemo- 
rările parţiale: Crucea, moartea lui Hristos, Pogorârea Duhului Sfânt, îi 
apar atunci drept cauza eficientă a realizării în el a Economiei prin cură- 
țire şi viaţă liturgică. 

Această mișcarea de „trecere”, care poate fi observată în sânul fiecărei 
slujbe, se aplică şi teologiei timpului liturgic. După punerea în starea 
duhovnicească pe care o realizează psalmodia care acordează rugăciunea 
liturgică cu ceasul zilei prin cei trei psalmi ficşi, iar cu ciclul săptămânal 
din catismă, cele două grupe de tropare urmăresc să dea Ceasului locul 
său în Economia mântuirii. Această trecere de la Vechiul Legământ la 
Biserică se încheie prin „Doamne miluieşte” de 40 de ori şi rugăciunea: 
„Cel ce în toată vremea și în tot ceasul, în cer și pe pământ eşti închinat 
şi slăvit, Hristoase, Dumnezeul nostru...”, aceeași pentru toate Ceasurile. 
După Sfântul Simeon al Tesalonicului, „Doamne miluieşte” se repetă de 
40 de ori pentru „a sfinţi toată vremea vieţii noastre” şi a cere ştergerea 
nenumăratelor păcate pe care le săvârşim în tot ceasul“. Atribuită 

Sfântului Vasile cel Mare”, rugăciunea care urmează completează ideea 
perpetuităţii sugerată de „Doamne miluieşte”, celebrându-L pe Hristos ca 
pe un „Cronocrator”, Stăpân al timpului, a Cărui putere se manifestă ca 
permanenţă atunci când luăm în considerare Providența din punctul de 
vedere al duratei””. Această rugăciune adaugă primei sale mișcări doxo- 
logice şi „ascendente” o mişcare complementară de „cerere”: 


„Insuţi, Doamne, primeşte şi rugăciunile noastre în ceasul acesta şi 
îndreptează viaţa noastră spre poruncile Tale...” 


Revenim, aşadar, la ceasul de faţă, dar numai după ce am fost înălțați 
până la veşnicie. 

Fiecare ceas e, în definitiv, cadrul unei lucrări complete de transfi- 
gurare a timpului: ceasul fiind indicat în singularitatea lui profană de 
semnalul toacei, începem să-l sfinţim legându-l de timpul Vechiului 
Legământ prin psalmodie. După care, legându-l de Economia lui Hristos, 
putem trece de la singularitate la generalitatea extinderii complete a tim- 
pului pentru a ne înălța până la veşnicie. Încheind astfel virtual planul 
Economiei prin legarea de Scriptură a rugăciunilor Bisericii, putem cere 
cu toată siguranţa pogorârea milostivirii şi încheia în cele din urmă acest 
ciclu aducându-i calificarea şi orientarea sa cvadragezimală prin rugăciu- 
nea Sfântului Efrem. 

Desigur, această interpretare mult prea generală ar putea fi discutabilă. 
Să o privim însă ca pe o ipoteză care ne îngăduie să dăm seama de unitatea 
fiecăruia dintre aceste oficii. Ea este completată de semnificaţia proprie 
elementelor variabile care îşi aduc specificitatea lor. 


Ceasul | 


Acest prim Ceas e în general integrat în Utrenie şi are un rit de conce- 
diere (apolysis) comun cu ea. Această contopire cu slujba de dimineață 
se explică nu numai prin raţiuni practice, dar şi prin comunitatea temei lor. 
Ceasul reia tema apariţiei luminii sensibile, simbol al luminii spirituale, 
legând-o de o rugăciune pentru sfinţirea zilei: 


„Hristoase, Lumina cea adevărată, Care luminezi şi sfinţeşti tot omul 
ce vine în lume, să se însemneze peste noi /umina feței Tale, ca 
într-însa să vedem Lumina cea neapropiată. Îndreptează paşii noştri 
spre lucrarea poruncilor Tale, pentru rugăciunile preacuratei Maicii 


Tale şi ale tuturor sfinţilor Tăi””. 


„Pârgă a zilei” care începe”, Ceasul 1 e consacrat laudei şi reprezintă o 
transpunere în timpul liturgic a jertfei primelor roade prescrise de Legea 
Vechiului Testament”. Ea se distinge astfel de celelalte Ceasuri direct 
legate de comemorarea mantuirii. 

Probabil că această distincţie provine din istoria Ceasului I: se ştie că 
acest oficiu nu făcea parte din cursul iniţial al celor „trei Ceasuri”, ci s-a 
născut în mediile monahale pentru a corecta, după Sfântul loan Cassian, 
obiceiul unor monahi neglijenţi care dormeau în intervalul de timp dintre 
slujba de dimineaţă şi începutul muncii”. Pe lângă tema luminii, comună 
cu Utrenia, oficiul Ceasului I cuprinde elemente ce se regăsesc şi în slujba 
zorilor: ca, de pildă, Psa/mul 89, din care se extrag versetele 14-17 
pentru stihoavne. Această dependenţă e, aşadar, în acelaşi timp tematică 
şi istorică. 

După concedierea Ceasului I, Typikon-ul prescrie ieşirea în procesiune 
spre pronaos pentru citirea catehezei Sfântului Teodor Studitul de către 
cel mai mare sau ecleziarh, după ce s-a purces la rugăciunile obişnuite 
ale Litiei*. Duminica, această lectură e precedată de cântarea „Slavei”, 
idiomelă (doxastikon) corespunzătoare Evangheliei Învierii (eothinon), 
citită la Utrenie: în timpul perioadei ciclului mobil, aceasta e înlocuită de 
o idiomelă a Triodului sau Penticostarului”!. Această Litie, corespunză- 
toare celei făcute la Vecernia zilelor de sărbătoare, vine probabil de la 
lerusalim*? şi dă oficiului Ceasului I o încheiere care tinde încă şi mai 
mult să îl includă în Utrenie. 


Ceasul al III-lea, Ceasul al VI-lea, Ceasul al III-VI-lea 


La ceasul al 3-lea, după 3 lovituri în toaca de lemn (koppanon), comu- 
nitatea se reuneşte în biserică pentru a săvârşi oficiul Ceasului al III-lea, 
după aceeaşi rânduială ca şi Ceasul I. Numai stihologia catismei are loc, 
de data aceasta, în toate zilele şi nu este omisă nici lunea, nici vinerea. 
Se cântă apoi un tropar al Ceasului, antifonat cu versete din Psa/mul 50, 
făcându-se metanii. Această tămâiere, de mai mică solemnitate decât 
cele executate la slujbele mari de către preoți sau diaconi, dă totuşi cele- 
brării Ceasurilor un stil care le apropie de acestea din urmă. 

După troparul Născătoarei (/heotokion), identic pentru toate zilele, se 
începe lectura cotidiană a extraselor din Scară, care nu se făcuse la Cea- 
sul ] din pricina lecturii din Carehezele Sfântului Teodor Studitul. Restul 
oficiului continuă după rânduiala comună până la rugăciunea Sfântului 
Efrem, care nu este de data aceasta completată de o a treia serie de „Sfinte 
Dumnezeule” şi grupul rugăciunilor legate de el, ci e numaidecât urmată 
de rugăciunea Sfântului Mardarie"”. Această reducţie provine din legarea 
Ceasului al III-lea cu Ceasul al VI-lea. O nouă repetiţie a lui „Sfinte 
Dumnezeule” nu mai trebuie făcută decât la sfârșitul unui oficiu sau a 
unui grup de oficii, căci, dacă ar fi să fie aplicată sistematic, ar risca să 
fie obositoare. 

La încheierea acestei rugăciuni paracliserul loveşte de şase ori din toacă 
după ce în prealabil face o metanie celui mai mare, și se începe numai- 

decât Ceasul al VI-lea prin versetele ce invită la psalmodie, omiţându-se 
rugăciunile începătoare: căci acestea trebuie şi ele omise atunci când se 
celebrează mai multe oficii liturgice unul după altul. 

Principala particularitate a oficiului Ceasului al VI-lea e inserarea după 
primul grup de tropare a unei lecturi profetice: din Isaia în Postul Mare, 
şi din /ezechiel în Săptămâna Mare. E vorba de un ansamblu de piese 
solidare din punct de vedere istoric şi funcţional: troparul (cântat de două 
ori), cele două prochimene şi însăși lectura profetică. Aceste elemente 
reprezintă, alături de juxtapunerea Ceasului al III-lea cu Ceasul al VI-lea, 
singurele supravieţuiri din vechiul oficiu al așa-numitului Ceas al III-VI-lea 
(Trithekte) celebrat la Sfânta Sofia în timpul Postului Mare”. În zilele în 
care Liturghia euharistică era înlocuită de Liturghia Darurilor mai înainte 
sfinţite, Vecernia era precedată de acest dublu oficiu, care prin structura 
sa semăna atunci cu oficiile mari, Utrenia și Vecernia. La Marea Biserică, 
de la sfârşitul Utreniei şi până la începutul Ceasului al III-VI-lea, se pro- 
ceda la o lectură continuă a Vechiului Testament'* apoi, la Ceasul al IX-lea, 
după Euhologhioanele patriarhale" şi la Ceasul al VI-lea, după Typikon-ul 
Marii Biserici ulterior", se celebra acest oficiu care în epoca Sfântului 
Simeon al Tesalonicului trebuia să fie numaidecât urmat de Vecernie“. 
lată structura sa după Typikon-ul din secolul X: 


— trei psalmi (24, 26, 100) cu antifoanele Liturghiei + 3 rugăciuni 
şi „Unule-Născut.,.” 

— intrarea patriarhului 

— sinaptia (fără „cereri”) 

— troparul „Împărate sfinte, atotputernice, de care se înfricoşează 
toate...” de trei ori 

— prochimenul | 

— lectura profeției 

— prochimenul II 

— ectenia mare 

— sinaptia (cu „cereri”) 

— apolisul”?. 


Începând din Săptămâna a IV-a se adăugau la ectenia mare rugăciunile 
„pentru cei ce se pregătesc de sfânta luminare” şi pentru credincioşi, ca 
şi la Liturghia Darurilor mai înainte sfinţite şi la Liturghiile Sfinţilor loan 
Hrisostom şi Vasile cel Mare din a doua jumătate a Postului Mare“. 


Pe lângă structura tipic catedrală a acestui oficiu (rugăciuni litanice, 
rugăciuni ale preotului, antifoane), analogia sa cu prima parte Liturghiei 
euharistice de tip constantinopolitan e deosebit de izbitoare. Aici ca şi 
acolo găsim trei antifoane cu aceleaşi refrenc, troparul idiomelă „Unule- 
Născut, Fiule...” atribuit împăratului Iustinian, intrarea urmată de tropar 

și lectura scripturistică””. În unele documente, „Liturghia Trioekte” e enu- 
merată alături de cele ale Sfinților Vasile şi Hrisostom şi a Darurilor mai 
înainte sfinţite“. Precedând cu necesitate pe aceasta din urmă, oficiul 
„Trithekte” e introducerea acesteia, la fel cum „Liturghia catehumenilor” 
este introducerea pentru Liturghia euharistică. El era însă separat de ea 
prin intercalarea părţii vesperale a Liturghiei Darurilor mai înainte sfinţite 
din pricina necesităţii de a celebra acest oficiu de Cuminecare după Ve- 
cernie (postul fiind ţinut până seara). Legarea de acest ultim oficiu, din 
ce în ce mai solemnizat, a oficiului „Trithekte” forma un ansamblu care 
înlocuia pe timp de post, în măsura posibilului, Liturghia euharistică. 

Devenit o trăsătură specifică a Postului Mare în oficiul catedral (asma- 
tikos), oficiul „Trithekte” a fost integrat în Triod“, dar numai cu acele 
elemente care nu intrau în contradicţie cu structura monahală a oficiilor 
cvadragezimale, respectiv doar cu numele „trithekte” și părţile variabile 
legate de lectura profetică. Prezenţa acestui oficiu, chiar redus la starea 
de vestigiu mai degrabă simbolic, apărea cu atât mai fericit în Triod, cu 
cât lega de prestigiul Marii Biserici conotaţii ţinând de catehezele 
baptismale din Constantinopol, permiţând astfel accentuarea dimensiunii 
mistagogice a Triodului. 

Să adăugăm că abandonarea elementelor fixe ale oficiului „Trithekte” 
a fost necesitată nu numai de structura monahală a oficiului Triodului, 
dar şi de prezenţa oficiului așa-numitei Tipice (Obedniţe)**: în wypikon-ul 
monahal aceasta din urmă corespunde şi ea primei părți a Liturghiei; 
astfel, prezenţa lor reciprocă în cursul ciclului liturgic zilnic servea ca un 
dublu substitut al Liturghiei. 

Dimensiunea catedrală şi catehetică sugerată de oficiul „Trithekte” se 
suprapune, aşadar, fără a le modifica, oficiilor Ceasului al III-lea şi al VI-lea, 
care îşi păstrează dimensiunea principală de actualizare a Economiei mân- 
tuirii în ciclul liturgic zilnic. Potrivit vechii interpretări”, Ceasul al III-lea 
celebrează Pogorârea Duhului Sfânt peste apostoli: de unde alegerea tro- 
parului Cincizecimii pentru cel de-ai doilea grup de tropare'S şi a Psal- 
mului 50 folosit aici mai mult pentru aluziile sale la Duhul Sfânt decât 
pentru caracterul său penitențial (cum arată versetele 12 şi 13 antifonate 
cu troparul)”. Citând în anexă un pasaj din Constituţiile Apostolice“, 
Typikon-ul Sfântului Sava transmite însă o interpretare mai hristologică a 
acestui ceas de rugăciune, şi care se armonizează mai bine cu următoarele 
două: potrivit acestui text, la ceasul al 3-lea Hristos a fost predat lui Pilat. 
Pentru Ipolit al Romei, urmat de Sfântul Atanasie, e vorba mai degrabă 
de ceasul în care Hristos a fost țintuit pe Cruce”. Acest aspect n-a fost 
reținut în compunerea Ceasului care nu menţionează decât pe Duhul Sfânt 
dând, prin urmare, actualizări zilnice a Economiei mântuirii o dimensiune 
mai vastă, dar poate şi mai puţin intensă decât s-ar fi putut. Dat fiind că 
Ceasurile al VI-lea şi al IX-lea sunt consacrate comemorării Crucii şi 

morţii lui Hristos, care reprezintă însăşi inima mântuirii, la Ceasul al VI-lea 
trebuie să ne rugăm nu numai pentru a ne feri de „demonul amiezii”, in- 
terpretat de Părinţi ca fiind akedia”, dar mai cu seamă pentru a retrăi aici 
şi acum, pătrunzând în mişcarea ei, răstignirea lui Hristos care a avut loc 
în „mijlocul zilei” şi „în mijlocul pământului”S!. 
„Cel ce în ziua şi în ceasul al şaselea pe Cruce ai pironit păcatul cel cu 
îndrăzneală făcut de Adam în rai, şi zapisul greşelilor noastre rupe-l, 


Hristoase, Dumnezeule, şi ne mântuieşte”"?. 


Această actualizarea a Patimii trebuie să treacă printr-o imitare duhov- 
nicească a Crucii, o „răstignire duhovnicească” zilnică: 


++. pătrunde cu frica Ta trupurile noastre şi nu pleca inimile noastre spre 
cuvinte sau gânduri rele, ci cu dorirea Ta hrăneşte sufletele noastre. 
Ca spre Tine totdeauna căutând şi cu lumina cea de la Tine povâţuiţi 
fiind, la Tine, Lumina cea neapropiată şi pururea viitoare, să privim...”*?. 


Ceasul al IX-lea şi Tipica 


Hristos a strigat pentru ultima dată şi a murit la ceasul al 9-lea din zi, 
aşa că se cuvine să celebrăm în fiecare zi acest ceas psalmodiind cu la- 
crimi pentru păcatele noastre“. Potrivit tradiţiei, în însăşi clipa morții 
Hristos S-a pogorât la iad cu sufletul şi a realizat mântuirea celor ce erau 
închişi aici“: ceea ce justifică interpretarea lui Ipolit menţion=tă mai sus, 
potrivit căreia oficiul Ceasului al LX-lea e „pivotul” ciclului liturgic zil- 
nics6. Textele liturgice ale acestui Ceas țin şi ele de prima interpretare: 
celebrarea morţii lui Hristos şi actualizarea ei duhovnicească, fără ca 
aceasta să dubleze Ceasul al VI-lea, fiindcă aici e vorba de o meditaţie 
mai interiorizată asupra morții lui Hristos”. 


„Cel ce în ceasul al nouălea pentru noi cu trupul moartea ai gustat, 
omoară şi cugetul nostru trupesc, Hristoase Dumnezeule, şi ne mântu- 
ieşte pe noi”. 


Ceasul al IX-lea este și ceasul comemorării mărturisirii tâlharului”, cu 
care fiecare trebuie să se identifice pentru a pătrunde zilnic în taina morții 
Şi Invierii: 

„Ca tâlharul mărturisindu-mă, strig Ţie, Bunule: «Pomeneşte-mă, 

Doamne, întru Împărăţia Ta!» Şi mă numără şi pe mine împreună cu 


el, Cel ce de bunăvoie ai pătimit pentru noi”. 


Teşind din biserică după Ceasul al VI-lea, monahii trebuie să evite cu 
stricteţe orice întâlnire sau discuţie şi să intre numaidecât în chilia lor 
pentru a rămâne aici în isihie“!. Această recomandarea a typikon-ului e 

valabilă pentru toate oficiile, dar îndeosebi pentru timpul ce separă Cea- 
sul al VI-lea de Ceasul al IX-lea şi imită astfel întunericul care a acoperit 
fața pământului între răstignirea şi moartea lui Hristos. 

La Ceasul al IX-lea, paracliserul lovește de 9 ori toaca de fier pentru a 
invita pe monahi să vină în biserică, unde oficiul se va desfăşura ca de 
obicei până la cel de-al doilea grup de tropare consacrate tâlharului. Înce- 
pând de aici oficiul e prescurtat din pricina legăturii sale cu aşa-numita 
Tipică sau Obedniţă: după „Doamne miluieşte” de 40 de ori, se omite 
rugăciunea „Cel ce în toată vremea și în tot ceasul...” pentru a se zice 
numai „Ceea ce eşti mai cinstită decât heruvimii...” urmată de o binecu- 
vântare şi de rugăciunea Sfântului Efrem, care nu e însoțită decât de trei 
metanii. Corurile intonează atunci fără tranziţie cântarea Fericirilor care 
începe Tipica sau Obedniţa, cu voce lentă şi puternică pe glasul 8%. 

De origine palestiniană, aceasta e un vechi oficiu monahal de Cumi- 
necare pentru zilele aliturgice“. După Sfântul Simeon al Tesalonicului, 
numele oficiului aminteşte funcția sa de „tip” sau „prefigurare” a Litur- 
ghiei euharistice““. Cum în Postul Mare nu ne cuminecăm decât după 
Vecernie, acest oficiu celebrat de obicei după Ceasul al VI-lea şi-a pier- 
dut funcţia de oficiu de Cuminecare în folosul Liturghiei Darurilor mai 
înainte sfinţite atunci când a trecut la Constantinopol. În mănăstirile 
studite, el şi-a păstrat însă acest caracter, dar nu mai era celebrat decât 
pentru distribuirea anafurei (antidoron)S5. Cum la Evergetis Cuminecarea 
avea loc în toate zilele, primirea anafurei se făcea îndată după Liturghie, 
fiind astfel separată de legătura ei cu Tipica recitată în chilie“. Chiar şi 
separată de anafură, Tipica îşi păstrează până astăzi, în afara Postului 
Mare, ceva din funcţia ei inițială, marcând ceasul în care postul poate fi 
rupt de luarea mesei. După Horologion, ea trebuie celebrată după Ceasul 
al VI-lea în afara perioadelor de post, şi după Ceasul al IX-lea în timpul 
posturilor mici“. Structura acestui oficiu e în același timp cea a unui Ceas 
obişnuit şi cea a Liturghiei: 

— Fericirile 1 metanie la fiecare refren şi 3 metanii la sfârşit 
— 3 tropare treimice 
— Simbolul de credință 
— Rugăciune de iertare: „Slăbește, lasă, iarta...” 
— „Tatăl nostru” 
“— al Schimbării la Faţă 
— al zilei săptămânii 
— Condace - —al hramului 
— (Martirica glasului) 


— „Slavă...”: al morţilor 
= „Și acum...”: al Născâtoarei 

- Rugăciuni: 40 „Doamne miluieşte” + „Cel ce în toată vremea...” 


(dacă urmează numai Vecernia) (dacă urmează Vecernia unită 
cu Liturghia) 
— Rugăciunea Sfântului Efrem — Rugăciunea Sfântului Efrem 
(15 metanii) + „Sfinte Dumnezeule...” 
= — „Preasfântă Treime, Stăpânie 
— toacă 


de-o-fiinţă...” 
— „Veniţi să cădem...” pentru Ps 103  — Concedierea obişnuită a Ceasurilor 
(Apolisul mutat la sfârşitul Vecerniei) (Apolisul mutat la Sfârşitul Liturghiei) 


În Postul Mare, Tipica e nemijlocit legată de Ceasul al IX-lea fără rugă- 
ciunile începătoare şi omițându-se prima parte psalmică (Psa/mii 102, 145 
şi troparul „Unule-Născut...”) care reprezintă tocmai primele două anti- 
foane ale Liturghiei. Potrivit vechii structuri, pe care o găsim în cel mai 
vechi Horologion cunoscut“, oficiul începe cu Fericirile. Pe lângă arha- 
ismul său, începutul acestui oficiu permite asigurarea unei continuităţi 
tematice cu Ceasul al IX-lea. Căci Fericirilor li se adaugă drept refren 
mărturisirea tâlharului: „Pomeneşte-mă, Doamne, când vei veni întru 
Împărăţia Ta” (Lc 23, 42). Această asociere a tâlharului cu Fericirile 
evanghelice e veche și constantă în cultul bizantin. O regăsim la Utrenia 
Vinerii Mari între evanghelia a 6-a şi a 7-a“, în Canonul Mare al Sfântului 
Andrei Cretanul”" şi, dezvoltată de troparele ciclului Octoihului interca- 
late între versetele Fericirilor, la Liturghia de duminică”. 

Cântarea Fericirilor încheie ciclul liturgic zilnic al celebrării duhovni- 
cești a Patimii propunând mijloacele realizării sale efective de către fie- 
care: „Fericiţi veţi fi când vă vor ocări pe voi şi vă vor prigoni şi vor zice 
tot cuvântul rău împotriva voastră minţind din pricina Mea...” (M+ 
5, 11-12). Spiritualitatea pe care o propun Fericirile: sărăcia cu duhul, 
blândeţea, milostenia, curăţia inimii, persecuția şi nedreptatea îndurate 
de bunăvoie, reprezintă „calea împărătească” pe care trebuie să o apuce 
creştinul pentru a imita Patima de bunăvoie a lui Hristos. Mistagogia pe 
care o propune ciclul Ceasurilor devine efectiv realizabilă urmând, pe 
de-o parte, calea Fericirilor şi recunoscându-ne, pe de altă parte, în tâlha- 
rul de pe cruce, mărturisindu-ne la sfârșitul zilei fărădelegile pentru a ne 
pune încrederea numai în milostivirea lui Hristos. Pe lângă aceasta, lega- 
rea sfârşitului zilei liturgice de tâlharul cel bun completează dimensiunea 
hristologică a acesteia printr-o deschidere eshatologică: ceasul morţii lui 
Hristos vesteşte pe cel al celei de-a Doua Sale Veniri, în care va desco- 
peri tuturor Dumnezeirea Tri-lpostatică spre bucuria celor ce au urmat 
calea Fericirilor şi exemplul tâlharului, şi spre osânda celor care s-au 
abătut de la acestea şi au rămas în cercul timpului neliturgic, în care 
domneşte moartea. Această dimensiune eshatologică şi treimică apare la 

sfârşitul cântării Fericirilor, când cele două coruri se recunosc în centrul 
bisericii (simbol al recapitulării ultime) pentru a cânta cu glas mai puter- 
nic: „Pomeneşte-ne pe noi, Doamne, când vei veni întru Împărăţia Ta, 
Pomeneşte-ne pe noi, Doamne, când vei veni întru Împărăţia Ta, Pome- 
neşte-ne pe noi, Doamne, când vei veni întru Împărăţia Ta”, făcând câte 
o metanie mare la fiecare din aceste refrene. 

Această rugăciune stăruitoare e numaidecât urmată de trei tropare trei- 
mice asemănătoare prin forma şi inspiraţia lor celor de la Miezonoptică 
şi de la „Aliluia” Utreniei. Seara care se apropie îi face astfel pe credin- 
cioşi să regăsească atmosfera rugăciunii nocturne, în timpul căreia se vor 
uni cu îngerii pentru a cânta Sfânta Treime. Această unire va fi de altfel 
cu atât mai reală cu cât de la Ceasul I şi până la Fericiri se va fi urmat 
calea imitării lui Hristos propusă pe parcursul Ceasurilor. Dimensiunea 
hristologică a oficiului ciclului zilnic se deschide, aşadar, spre cea esha- 
tologică, a ciclului nocturn. Ansamblul format de Fericiri şi de troparele 
treimice marchează tocmai punctul de articulare între cele două părți ale 
zilei, potrivit rolului de pivot jucat de oficiul Ceasului al IX-lea din ciclul 
cotidian. 

După această primă parte, oficiul Tipica cuprinde un ansamblu de piese 
legate mai mult de aspectul de „icoană” al Liturghiei decât de teologia 
timpului liturgic. Se recită Crezul, iar apoi o rugăciune de iertare de toate 
păcatele ce se regăseşte în finalul anaforalei Liturghiei Sfântului lacob'* 
şi, uşor transformată, în momentul Cuminecării preotului în Liturghia 
Sfântului Ioan Hrisostom 7. Această rugăciune reprezintă nucleul cele- 
brării oficiului Tipica şi a dimensiunii sale „cvasi-sacramentale” rămasă 
şi după dispariția Cuminecării. Ea încheie mărturisirea tâlharului prelun- 
gită de mărturisirea credinţei în Crez, aducând garanţia răspunsului lui 
Dumnezeu la cererile oamenilor. Fără această garanţie a iertării dată de 
rugăciune, n-am putea adresa cu „îndrăzneală” (parrhesia) lui Dumnezeu 
rugăciunea „Tatăl nostru”"€ care urmează rugăciunii de iertare şi încheie 
această parte. 

Ultima parte a oficiului reia structura obişnuită a Ceasurilor. Să obser- 
văm însă că de fapt condacele citite acum sunt singurele din cursul Cea- 
surilor având legătură cu comemorările ciclului săptămânal, iar nu cu 
comemorarea Ceasului însăşi: poate tocmai pentru că Tipica n-are o oră 
de celebrare definită în mod absolut şi — în această parte cel puţin, ca în 
Liturghie — se raportează la zi, iar nu la oră”. 

Concedierea oficiului Tipica are două versiuni după cum este urmat de 
Liturghia Darurilor mai înainte sfinţite sau nu. Motivul acestei deosebiri 
provine din amestecul în acest apolis al unor elemente proprii concedierii 
restului oficiilor: rugăciunea Sfântului Efrem, „Treime Preasfântă...” și 
vechea concediere a Liturghiei: „Fie numele Domnului binecuvântat...” 
şi Psalmul 33'8. Acest final a rămas aici ca mărturie a vechiului oficiu al 

Cuminecării şi-şi regăseşte firesc locul după Liturghia Darurilor mai îna- 
inte sfinţite, Tipica terminându-se atunci printr-o concediere obişnuită. 
Când după Tipica urmează numai Vecernia, ansamblul finalului se 
deplasează spre apolisul Vecerniei, marcând astfel solidaritatea oficiilor 
înlănţuite şi dând concluziei Vecerniilor Postului Mare un caracter mai 
solemn, comparabil concedierii din zilele în care se celebrează o prive- 
ghere de toată noaptea şi unde Vecerniile se încheie deopotrivă prin „Fie 
numele Domnului binecuvântat...” şi Psalmul 33%. Psalmul 33 e o rugă- 
ciune de mulţumire ce trebuie rostită în general după Cuminecare, dar care 
e legată şi de ruperea postului fiind numaidecât urmată de Psalmul 144 
cântat în timpul deplasării în procesiune spre trapeză*”. E potrivit astfel 
ca el să fie lăsat deoparte după Tipica zilelor obișnuite de peste an şi să 
fie deplasat după Vecernie în Postul Mare chiar înaintea orei mesei. 


Mijloceasurile 


Rubricile rypikon-ului inserate în Triod nu dau nici un fel de precizare 
cu privire la chestiunea acestor scurte oficii plasate în Horologion între 
Ceasuri*!. În cărțile liturgice ele apar spre secolul XII, provenind proba- 
bil din oficiul pentru 24 de ore al monahilor „neadormiţi” (akoimetoi)?. 
Selecţia aproape cursivă a psalmilor recitaţi aici ne face într-adevăr să 
presupunem că Mijloceasurile depind de o rânduială a lecturii cotidiene a 
Psaltirii. Celor trei psalmi li se adaugă „Sfinte Dumnezeule” şi rugăciu- 
nile lui, un grup de tropare*”, „Doamne miluieşte” de 40 de ori, „Ceea ce 
eşti mai cinstită decât heruvimii...”, „Pentru rugăciunile sfinților Părinților 
noştri...”, rugăciunea Sfântului Efrem cu doar trei metanii şi frumoase 
rugăciuni atribuite Sfântului Vasile cel Mare care dezvoltă tema Ceasului 
principal. În zilele noastre, Mijloceasurile nu se mai muie decât în tim- 
pul „posturilor mici”, mai cu seamă în cel al Naşterii“, şi în privat. În 
tradiția studită numai 7ypikon-ul de la Evergetis indică recitarea lor în 
chilie în timpul „posturilor mici” şi în comun, în pronaos, în timpul Pos- 
tului Mare. O variantă a Typikon-ului Sfântului Sava precizează că ele 
trebuie rostite în chilie în timpul Postului Mare ca o punctare a lecturii 
cursive şi private a Psaltirii, ritmând astfel rugăciunea necontenită a mo- 
nahului“”. ypikon-ul tipărit al Sfântului Sava le indică în capitolul gene- 
ral privitor la oficiile cu „Aliluia”*, îngăduindu-ne astfel să presupunem 
că în epoca redactării lor ele trebuie să fi fost celebrate şi în timpul 
Postului Mare. 

După cele 12 metanii mici ale Ceasului a! III-lea şi rugăciunea Sfântului 
Mardarie se adaugă Mijloceasul III, ale cărui tropare sunt cântate. Acesta 
se leagă de Ceasul al VI-lea urmat de Mijloceasul sâu şi, fără tranziţie, 
de Ceasul al IX-lea, de Mijloceasul IX şi de Tipică sau Obedniţă. Între- 

ruperea între Ceasul al VI-lea şi al IX-lea recomandată în capitolul 7ypi- 
kon-ului privitor la Săptămâna I din Postul Mare trebuie, aşadar, să aibă 
loc între Tipică şi Vecernie. Această divergență ce poate fi constatată 
între cele două capitole ale unuia şi aceluiaşi 7ypikon nu e deloc excep- 
țională. Ea nu implică cu necesitate o contradicţie, ci presupune, din con- 
tră, o practică destul de suplă, adaptată de fiecare mănăstire nevoilor sale 
proprii. Typikon-ul nu e niciodată considerat o colecţie de practici obli- 
gatorii şi rigide, ci mai degrabă un ghid de la care ne putem abate ori de 
câte ori este necesar. Oricare ar fi motivele acestei imprecizii în practica 
Mijloceasurilor în timpul Postului Mare, ele îşi păstrează, practicate sau 
nu, valoarea de rememorare a faptului că oficiile Ceasurilor nu sunt în 
fond decât o adaptare şi o punctare a rugăciunii necontenite. Aşa cum 
sugerează Ioannis Fundulis, probabil că Mijloceasurile au fost treptat 
abandonate în practica ortodoxă, pe măsură ce rugăciunea neîncetată a 
monahilor s-a fixat mai mult pe „rugăciunea lui lisus". Nu mai era atunci 
necesară prevederea unui oficiu continuu de tip „achimit”, fiindcă între 
oficii fiecare îi continua singur, în chilia sa, funcţia sa liturgică şi doxo- 
logică sub forma rugăciunii scurte, de un singur cuvânt (monologistos). 


* 


Ciclul Ceasurilor zilei îşi păstrează în timpul Postului Mare funcţia sa 
obișnuită de sfințire şi transfigurare a timpului cosmic însuflețindu-l prin 
rugăciunea necontenită, dar îi adaugă o dimensiune mistagogică mai lim- 
pede decât în zilele de sărbătoare. Fiecare Ceas devine cadrul celebrării 
unui episod al Patimii şi îngăduie credinciosului să pătrundă în toate zilele 
tot mai adânc în „viaţa în Hristos”. Anticipând ceea ce se va celebra 
într-un mod mai intens în timpul Săptămânii Patimilor, el punctează 
parcursul său duhovnicesc cu repetarea mereu reluată, fiind inepuizabilă, 
a experienţei inițiatice a Botezului său. 


II.B.5.4 Vecernia şi Liturghia 
Darurilor mat înainte sfințite 


Originea şi semnificaţia slujbei de seară 


Oficiul Vecerniei e cel de-al doilea „oficiu mare” al ciclului liturgic 
zilnic. În Postul Mare el încheie partea diurnă a zilei liturgice deschisă de 
Utrenie şi aminteşte „jertfa de seară” a Vechiului Legământ. Ca şi în cul- 
tul iudaic, nucleul celebrării slujbei de seară e constituit de Psa/mul 140 
ceea ce ar sugera depăşirea riturilor Legii Vechi prin realizarea lor du- 
hovnicească în cultul creştin. De acum înainte însă nu mai e nevoie de o 

victimă pentru sacrificiu, ci fiecare trebuie să se aducă ca ofrandă necon- 
tenită pe sine însuşi: „Să se îndrepteze rugăciunea mea ca tămâia înaintea 
Ta, ridicarea mâinilor mele jertfă de seară”. 

Importanţa celebrării Vecerniei apare încă în cele mai vechi documente 
liturgice creştine pe care le avem. În Tradiția apostolică şi derivatele ei, 
ea este o slujbă de mulţumire pentru ziua scursă, celebrată în prezența 
episcopului cu prilejul aprinderii sfeşnicului adus de diacon cu ocazia 
mesei de seară. După rugăciuni identice cu cele ale începutului anaforalei 
şi, în Constituţiile Apostolice, rugăciunile pentru catehumeni şi penitenţi 
urmate de concedierea lor”, episcopul rostea rugăciunea de mulţumire și 
binecuvântare a luminii de seară care e la baza teologiei timpului şi pe care 
dezvoltările ulterioare ale oficiului au pus-o încă şi mai mult în valoare. 


„Îți mulţumim, Doamne, prin Fiul Tău, lisus Hristos, Domnul nostru, 
prin Care ne-ai /uminat descoperindu-ne Lumina nestricăcioasă. Pentru 
că am trecut vremea zilei şi am ajuns la începutul nopţii, săturându-ne 
de lumina zilei pe care ai zidit-o spre folosul nostru, iar acum că, prin 
harul Tău, nu ducem lipsă de /umina de seară, Te lăudăm și Te prea- 
mărim prin Fiul Tâu, lisus Hristos..."”. 


La lerusalim, în secolul IV, aprinderea sfeşnicelor era şi prilejul cele- 
brării oficiului Vecerniei (numit de aceea /ychnikon), care stă la baza 
dezvoltării acestui oficiu în principalele familii liturgice existente”. Aprin- 
derea sfeşnicului la ceasul serii dobândea aici o semnificaţie hristologică 
determinantă, căci „lumina nu e adusă din afară, ci vine dinăuntrul grotei 
[Sfântului Mormânt] unde, în spatele grilajului, ziua şi noaptea strălucește 
neîncetat o candelă”. Lumina de seară devine, prin urmare, simbolul 
nemijlocit al lui Hristos-Lumina şi al triumfului creştinismului nu numai 
asupra „jertfelor trupeşti” ale Legii celei Vechi, dar şi asupra determinis- 
mului timpului cosmic marcat de alternanţa zi — noapte”. Potrivit typikon- 
ului, Vecernia trebuie începută înainte de apusul soareluis, din același 
motiv care a călăuzit celebrarea slujbei de dimineaţă înaintea aurorei: 
restaurat în funcția sa de mijlocitor cosmic, omul şi-a regăsit stăpânirea 
asupra lumii sensibile şi, aşa cum face „să se ivească aurora”, face şi „să 
apună soarele”, exprimând astfel în mod liturgic faptul că legile înlănțu- 
irii fenomenelor sensibile depind în definitiv de libertatea suverană a lui 
Dumnezeu al cărui „chip” este. Momentul critic al trecerii de la partea 
diurnă la partea nocturnă a ciclului liturgic zilnic e, așadar, asumat de 
Liturghie pentru a fi transfigurat și a deveni astfel o aducere-aminte şi o 
„icoană” a biruinţei lui Hristos asupra morţii. Aprinderea sfeşnicului e în 
fond o reproducere zilnică a miracolului „luminii” ce se iveşte în fiecare 
an în noaptea de Paşte la Ierusalim din Sfântul Mormânt pentru a aprinde 
cu lumina sa miile de lumânări ale credincioşilor”. Începând de atunci, 
oficiul sfârşitului zilei are o întreagă dimensiune pascală, atât în timpul 

obişnuit, cât şi în Postul Mare: de la binecuvântarea luminii sensibile s-a 
trecut la celebrarea solemnă şi cotidiană a luminii Învierii, aşa cum arată 
imnul atribuit martirului Atenoghen, pe care Sfântul Vasile cel Mare îl 
dădea drept exemplu al perenităţii Tradiţiei orale în Biserică!” 


„Lumină lină a sfintei slave a Tatălui ceresc, Celui fără de moarte, 

- a Sfântului şi Fericitului, lisuse Hristoase! Venind la apusul soarelui, 
văzând lumina cea spre seară, lăudăm pe Tatăl, pe Fiul şi pe Duhul 
Sfânt Dumnezeu... 


Afirmând identitatea între lumina Învierii şi lumina „Soarelui în Trei 
străluciri”, imnul „Lumină lină”? (mai exact „lumină veselă” — Phos 
hilaron) îi orientează pe credincioşi spre rugăciunea lor nocturnă şi doxo- 
logia treimică pe care o vor adresa atunci lui Dumnezeu imitându-i pe 
îngeri'”. Tema luminii asigură, aşadar, continuitatea tuturor oficiilor ciclu- 
lui liturgic zilnic, adaptându-se caracterului deosebit al fiecăruia dintre ele. 

Pe lângă acest aspect, slujba serii reprezintă deopotrivă un rezumat al 
ciclului complet al mântuirii. Psalmul 103, recitat de cel mai mare, dar 
odinioară cântat de întreaga comunitate'“, ţine locul Hexapsalmului de la 
Utrenie. Dar prin conţinutul său, el evidenţiază o continuitate cu Psalmii 
148-150 ai doxologiei cosmice ce încheie slujba dimineţii: aceşti din 
urmă psalmi erau un apel adresat tuturor făpturilor la laudă într-o mişcare 
expansivă de bucurie; cel dintâi, la sfârşitul zilei, e o mulțumire pentru 
binefacerile lui Dumnezeu şi armonia creaţiei Sale'5. Împreună cu grupul 
psalmilor următori: Psalmii 140, 141, 129 şi 116, această meditație asu- 
pra zilei ce se încheie cu prilejul „jertfei duhovniceşti” a serii dobândeşte 
o coloratură mai interiorizată şi mai penitenţială'“. Păcatele acumulate și 
ispitele înfruntate în timpul zilei îl îndeamnă pe credincios să-și mărturi- 
sească mâhnirea şi incapacitatea radicală de a face binele prin el însuşi: 
„Doamne, strigat-am către Tine, auzi-mă...” (Ps 140, 1); „Cu glasul meu 
către Domnul am strigat, cu glasul meu către Domnul m-am rugat. Vărsa- 
voi înaintea Lui rugăciunea mea, necazul meu înaintea Lui voi spune.. 
(Ps 141, 2-3); „Din adâncuri strig către Tine, Doamne, auzi glasul meu.. 
(Ps 129, 1). În timpul Postului Mare această mărturisire Tr ee un 
caracter încă şi mai „catanictic” prin inserarea stihirilor Triodului ce 
amintesc de gravitatea păcatului sugerând însă şi mijloacele eliberării de 
acesta prin asceză și practica milosteniei. Cântând psalmii Vecerniei, par- 
curgem, aşadar, în sens invers calea care, la Utrenie, îl făcea pe credincios 
să treacă de la meditaţia asupra păcatului său la bucuria laudelor. Dar 
odată cu Intrarea Mică şi ivirea luminii ce însoţeşte imnul „Lumină lină”, 
apare asigurarea mântuirii prin Hristos. În Postul Mare, lecturile din 
Vechiul Testament, care sunt o supraviețuire a vechii cateheze pre- 
baptismale, urmează Intrării sau Vohodului Mic!5. Împreună cu imnolo- 
gia ele furnizează învățătura necesară ridicării celor care recunosc prin 


» 


207 


cântarea Psalmilor 140 şi 116 că şi-au întinat Botezul prin păcatele lor. 
Rugăciunile litanice sau ectenia ce urmează şi rugăciunea de plecare a 
capului, pe care o rosteşte preotul în taină și care e de fapt o rugăciune de 
dezlegare, sugerează iertarea lui Dumnezeu, astfel că oficiul poate fi în- 
cheiat prin cântarea dreptului Simeon (Lc 2, 29-32), care leagă cele două 
teme: Hristos-Lumina și mântuirea realizată prin prezenţa Sa!”. Rugăciunea 
dreptului Simeon reprezintă sfărșitul Vechiului Testament”, de aceea ea 
este situată la sfârşitul slujbei de seară adăugându-i o dimensiune eshato- 
logică, asupra căreia insista deja Sfântul loan Cassian”!. 

Comparaţia între diferitele titluri de slujbe de seară, în Răsărit şi în 
Occident, i-a permis Gabrielei Winkler să concluzioneze că acestea com- 
portă două elemente esenţiale: lumina de seară, hristologică și teofanică, 
şi tema căinţei pentru păcatele comise în timpul zilei”. În oficiul bizan- 
tin, aceste două teme se întrepătrund desăvârşit, manifestând dialectica 
eshatologică a „prezenţei divine” şi a pregătirii pentru venirea Sa viitoare 
pe care le regăsim pe toate planurile timpului liturgic. 

Această interpretare generală a oficiului Vecerniei rămâne, desigur, 
valabilă şi pentru zilele obişnuite ale Triodului; dar, atunci când se cele- 
brează Liturghia Darurilor mai înainte sfinţite, modificările importante la 
care e supusă Vecernia dau acesteia o funcţie mai adaptată spiritualității 
Postului Mare. Cum rânduiala Vecerniei unite cu Liturghia Darurilor mai 
înainte sfinţite e cea care ar trebui urmată în toate zilele, o vom studia în 
principal comparând-o, atunci când va fi necesar, cu structura Vecerniei 
obişnuite din Postul Mare. 


Postul Mare, perioadă aliturgică, 
şi Liturghia Darurilor mai înainte sfințite 


Aşa cum s-a subliniat deja, caracteristica proprie Postului Mare e că în 
timpul său Liturghia euharistică nu se poate săvârşi decât în zilele de 
sâmbătă când se celebrează Liturghia Sfântului loan Hrisostom şi de 
duminică, când se celebrează Liturghia Sfântului Vasile cel Mare: 


„Nu se cuvine să aducem ofrandă pâine în timpul celor 40 de zile, 
decât numai în zilele de sâmbătă şi duminică”, afirma Sinodul de la 
Laodiceea”. 


Fiecare Liturghie euharistică e un praznic, o reproducere a Paştelui 
celebrat sub unul din aspectele sale: un praznic al lui Hristos, al Maicii 
lui Dumnezeu sau al unuia dintre sfinți. Or Postul Mare fiind o perioadă 
de întristare şi de străpungere a inimii, nu se cuvine ca în timpul lui să se 
celebreze nici praznicele sfinţilor, ca de obicei, nici, prin urmare, Litur- 
ghia euharistică, așa cum precizează acelaşi sinod: 

„Nu trebuie celebrate zilele de naştere [genezhlia] ale martirilor în 
timpul celor 40 de zile, ci pomenirile mucenicilor să se facă în zilele 


de sâmbătă şi duminică”. 


Zilele de post trebuie, aşadar, să fie aliturgice: fiindcă postul şi Cumi- 
necătura se exclud reciproc. Pe de altă parte, această absenţă a Liturghiei 
euharistice trebuie concepută şi ca o măsură pedagogică de pregătire în 
vederea Liturghiei pascale, şi ca o extindere a „postului euharistic” în 
„postul ascetic” al Postului Mare. Această lungă traiectorie de redresare 
duhovnicească pe care trebuie să o urmeze credincioşii pentru a ajunge la 
„Praznicul praznicelor şi Sărbătoarea sărbătorilor” e punctată însă de 
popasurile săptămânale ale zilelor de sâmbătă şi duminică, care acordă 
„luptătorilor” o mângâiere în acelaşi timp trupească şi duhovnicească 
prin participarea la Euharistie şi ruperea postului. 

Înainte chiar de fixarea ciclului Postului Mare, primii creştini aveau 
obiceiul de a lua cu ei de la Liturghie Daruri consacrate pentru a se 
cumineca acasă în zilele în care aceasta nu se săvârşea”5. Acest obicei s-a 
răspândit încă şi mai mult în mediile monahale: dat fiind că pustnicii 
erau adesea departe de o biserică, ei purtau cu sine în retragerea lor părti- 
cele de Eubaristie care constituiau pentru unii dintre ei singura hrană, 
realizând în acest fel idealul eshatologic al monahului, de a deveni „om 
euharistic”26. Aşa cum s-a văzut mai sus, acesta a fost temeiul oficiului 
liturgic actual al așa-numitei Tipica sau Obedniţe. Aceasta din urmă, 
practicată mai cu seamă în mediile monahale palestiniene, şi-a pierdut 
treptat la Constantinopol caracterul euharistic în folosul Liturghiei Daruri- 
lor mai înainte sfinţite””. În vreme ce Tipica era legată de Ceasul al IX-lea, 
Liturghia Darurilor mai înainte sfinţite era legată de Vecernie, pentru a 
păstra regula de a nu rupe postul decât la apusul soarelui. Potrivit istori- 
cului bisericesc Socrate, la Alexandria se oficializase încă din secolul V 
obiceiul de a solemniza oficiul Cuminecării private printr-o reuniune 
comunitară nu numai în timpul Postului Mare, ci în toate zilele de mier- 
curi şi vineri de peste an. Totuşi, prima mărturie pe care o avem cu pri- 
vire la celebrarea Liturghiei Darurilor mai înainte sfințite împreună cu 
Vecernia datează doar din anul 617 la Constantinopol. După autorul aşa- 
numitei Cronici pascale, după cântarea „Să se îndrepteze”, se proceda la 
Intrarea cu Sfintele Daruri aduse din „skevophylakion” în sanctuar cân- 
tându-se „Acum puterile cereşti...”, deci aproximativ ca în zilele noastre. 
Autorul adăuga la sfârșit că „Intrarea Darurilor mai înainte sfinţite” nu se 
cânta numai în timpul Postului Mare, ci de fiecare dată când, din pricina 
postului sau din alte motive, se proceda la un oficiu de Cuminecare fără 
Liturghie. În anul 692 Sinodul Trullan a consacrat această practică con- 
stantinopolitană făcând-o obligatorie pentru întreaga lume ortodoxă, dar 
limitând-o doar la Postul Mare: 

„Liturghia Darurilor mai înainte sfinţite să se săvârșească în toate zilele 
sfintelor Păresimi, afară de zilele de sâmbătă, duminică şi de ziua sfintei 
Bunei Vestiri”0. 


La Marea Biserica din Constantinopol, Typikon-ul din secolul X lasă 
liberă încă pentru zilele de miercuri şi vineri de peste an alegerea cele- 
brării Liturghiei euharistice normale sau a Liturghiei Darurilor mai îna- 
inte sfinţite”!. Foarte curând însă ea nu s-a mai celebrat decât cu ocazia 
Postului Mare, căci potrivit Sfântului Simeon al Tesalonicului, acesta din 
urmă e postul cel mai important şi icoana „Postului Domnului”?. Litur- 
ghia Darurilor mai înainte sfinţite a fost astfel atât de intim legată de Triod, 
încât a devenit trăsătura lui cea mai caracteristică: unele manuscrise o şi 
numesc „dumnezeiasca Liturghie a sfmtelor Păresimi”**. În acest mod, 
celebrarea Liturghiei Darurilor mai înainte sfinţite a fost ridicată la rangul 
Liturghiilor euharistice ale Sfmţilor loan Hrisostom şi Vasile cel Mare, 
compunerea ei fiind atribuită Părinților Bisericii, ca, de exemplu, Sfân- 
tului Epifanie al Ciprului, Sfântului Gherman al Constantinopolului"“, 
Sfântului Grigorie din Nazianz'5, sau, cel mai adesea, Sfântului Grigorie 
cel Mare, papa Romei, numit şi „Dialogul”"S, datorită faptului că tradu- 
cerea în limba greacă, de câtre papa Zaharia (cca 752), a Dialogurilor 
sale i-a asigurat un mare prestigiu în lumea monahală bizantină”. 

Celebrarea Liturghiei seara nu era o noutate: se ştie că la origine 
ofranda euharistică avea loc în general seara“ şi că, în conformitate cu 
această veche tradiţie, Liturghia Sfântului Vasile cel Mare unită cu Ve- 
cernia se celebrează întotdeauna cu ocazia marilor praznice, respectiv în 
ajunul Naşterii şi al Arătării Domnului, în Joia Mare şi în Sâmbăta Mare”. 
Cu aceste ocazii, prima parte a Liturghiei e înlocuită de prima jumătate a 
Vecerniei, până la Intrarea Mare făcută cu Evanghelia, potrivit modelului 
Intrării Mici a Liturghiei. Urmează apoi lecturile din Vechiul Testament 
de la Vecernie, care iau locul vechilor lecturi profetice de la Liturghia 
catehumenilor, după care urmează lecturile din Noului Testament şi con- 
tinuarea obişnuită a Liturghiei euharistice. 

Rezervată slujbei de seară, Cuminecarea cu Darurile mai înainte sfinţite 
s-a dezvoltat, aşadar, într-o celebrare mai solemnă, după modelul cele- 
brării vesperale a Liturghiei Sfântului Vasile. Dintr-un simplu oficiu de 
intrare, aşa cum sugerează Cronica pascală, s-a ajuns la o adevărată „Li- 
turghie”, din care s-a suprimat numai anaforaua şi părțile legate de aceasta. 
E posibil ca această solemnizare să se fi realizat în principal cu ocazia 
adaptării Liturghiei Darurilor mai înainte sfinţite de către mănăstirile 
studite ale capitalei“. Descrierea comentată pe care ne-o dă un scurt text 
din secolul IX atribuit Sfântului Teodor Studitul atestă o stare mai elabo- 
rată a „Liturghiei Păresimilor”*”. Acest document stă la baza indicaţiilor 
tipiconale actuale: el descrie pregătirea pe care trebuie să o facă preotul 

înainte de începutul Vecerniei, semnalează în ce momente precise ale 
Vecerniei trebuie procedat la actele specifice ale Liturghiei Darurilor mai 
înainte sfinţite, şi atestă astfel o inserţie bine stabilită a oficiului Cumi- 
necării în oficiul vesperal. Dar el precizează mai cu seamă caracterul 
general ce trebuie acordat celebrării lui: 


„Ascultă-mă bine, copilul meu, şi îţi voi spune cum se cuvine să săvâr- 

şești celebrarea Darurilor mai înainte sfinţite. Dacă la celelalte jertfe, 

jertfa [hierourgia] e săvârşită în chip neacoperit şi neîndoielnic, aici 
ea se face în chip umbrit şi cu plâns [synreskiasmenos kai pentheros). 

Căci în toate această celebrare este mai tainică |mystikotera]”?. 

Plânsul (penthos) e nota dominantă ce dă Cuminecării de seară stilul 
(7ropos) său cvadragezimal. Euharistia e socotită aici mai puţin un praz- 
nic, cât alimentul duhovnicesc necesar creştinului pregătindu-l să suporte 
rigoarea postului, pentru ca „să nu fie cu totul lipsit de har” în această 
perioadă de aşteptare“. Din acest motiv, în tot timpul Postului Mare (cu 
excepţia sâmbetelor şi duminicilor) veșmintele săvârşitorilor ca şi cele- 
lalte acoperăminte liturgice trebuie să fie negre sau de culoare întunecată“, 
iar săvârșirea Liturghiei Darurilor mai înainte sfinţite se desfăşoară într-o 
semiobscuritate însoțită de cântări grave şi lente. 

La Constantinopol, atât la Marea Biserică, cât şi la mănăstirea Evergetis, 
Liturghia Darurilor mai înainte sfinţite se celebra în toate zilele Postului 
Mare de luni până vineri, în zilele de miercuri şi vineri ale Săptămânii 
Lăsatului de brânză, şi în primele trei zile ale Săptămânii Mari şi în 
Vinerea Mare”. 

Celebrarea din Vinerea Mare, atestată de Sfântul Simeon al Tesaloni- 
cului ca o veche tradiţie, a dispărut din uz în secolul XII. Regretând acest 
lucru, el atribuie abandonarea ei în principal influenţei Typikon-ului mo- 
nahal al Sfântului Sava care prescrie pentru această zi post total“. Tradi- 
ţia palestiniană nu prevedea nici ea celebrarea Liturghiei Darurilor mai 
înainte sfințite în zilele de miercuri şi vineri din Săptămâna Lăsatului de 
brânză“. De aceea, Typikon-ul Sfântului Sava nu prescrie această Litur- 
ghie decât pentru zilele de miercuri şi vineri din primele şase săptămâni 
ale Postului Mare şi în primele trei zile ale Săptămânii Patimilor“. La 
acestea s-au adăugat zilele de praznic al sfinţilor celor mai importanţi 
care cad în timpul Postului Mare, cum e praznicul Sfântului loan Boteză- 
torul (24 februarie) şi cel al Sfinţilor patruzeci de mucenici din Sevasta 
(9 martie), când Liturghia Darurilor mai înainte sfințite e celebrată cu 
lecturi din Noul Testament ca un fel de compromis între caracterul festiv 
al acestor zile şi postul care nu poate fi întrerupt cu totul”. Ea mai este 
celebrată şi în Joia Canonului Mare, în acelaşi timp ca „mângâiere” pen- 
tru osteneala acestei slujbe, cât şi pentru a marca importanţa ei în cursa 
Postului Mare“. Unele manuscrise ale Typikon-ului Sfântului Sava fac 

însă facultativă celebrarea în zilele de miercuri şi vineri pentru a lăsa 
celor ce doresc posibilitatea de a nu rupe postul toată săptămâna“!. 
Această particularitate ascetică nu s-a menţinut în Typikon-ul tipărit decât 
pentru Săptămâna |, în care se lasă celor ce doreau posibilitatea de a nu 
asista miercurea la Liturghia Darurilor mai înainte sfinţite, sau chiar de a 
nu o celebra cu totul în mănăstire, pentru a putea extinde durata postului 
complet până la celebrarea ei vinerea seara”. 

Limitarea zilelor de celebrare a Liturghiei Darurilor mai înainte sfințite 
numai la zilele de miercuri şi vineri ale Postului Mare vine de altfel mai 
puţin din caracterul intens al postului din timpul acestor două zile, cât din 
vechea tradiție, transmisă de Sfântul Vasile, de a ne cumineca de patru 
ori pe săptămână: sâmbăta, duminica, miercurea şi vinerea“. O anume 
raritate permite sporirea solemnității acestei slujbe care vine să puncteze 
fiecare săptămână a postului cu două „puncte tari” distingând miercurile 
şi vinerile de celelalte zile. Să vedem acum structura și semnificaţia ei în 
ambianța duhovnicească a postului. 


Vecernie fără Liturghia Darurilor Vecernie unită cu Liturghia Darurilor 
mai înainte sfințite mai înainte sfințite 








Binecuvântare . 
„Binecuvântat este Dumnezeul nostru...” | „Binecuvântată este Împărăția...” 
Psalm fix 
„Veniţi să câdem...” + Ps 103 i „Veniţi să cădem...” + Ps 103 
Preotul: rugăciunile serii ; Preotul: rugăciunile serii 
Ectenia mare |. Ectenia mare 
Psalmodia variabilă 
Catisma 18 ' Catisma 18 3 x 3 metanii 
+ ectenie mică la fiecare antifon | + ectenie mică la fiecare antifon 
„Doamne, strigat-am...” 

6 stihiri: 3 Triod + 3 Minei 110 stihiri: 2 x idiomela din Triod 

i 1 a mucenicilor 

! 3 din Triod 

| 4 din Mineie 
„Slavă... Şi acum...”: a Născătoarei, din | „Slava... Şi acum...”: a Născâtoarei din 
Minei | Minei 
„Lumină lină” i „„Lumină lină” + Intrare cu Evanghelia 

Lecturi 

Prochimen 1 din Triod i Prochimen 1 din Triod 
Facerea (eşirea) | Facerea (Ieşirea) 
Prochimen 2 din Triod i Prochimen 2 din Triod 

| + „Lumina lui Hristos...” 
Proverbele (Iov) ! Proverbele (lov) 
„Invredniceşte-ne, Doamne...” 3 metanii | „Sa se îndrepteze” 3 metanii mari 


Ectenia cererilor 
Plecarea capetelor 


şi tămâiere 


ie 2 x idiomela din Triod | Ectenia stăâruitoare 3 metanii 
Stihoavna < — | a mucenicilor ' Rugăciuni pentru catehumeni şi concedie- 
— „Slavă... Şi acum...” . rea lor 


a Nascâtoarei, din Triod 

„Acum sobozeşte...” 
Concedierea Postului Mare 
„Sfinte Dumnezeule...” 







Tropare: 

— „Născătoare de Dumnezeu, Fecioară...” 
(1 metanie mare) 

- „Botezătorule al lui Hristos...” 








40 „Doamne miluieşte” + „Ceea ce eşti 
mai cinstită” 

Preotul: Binecuvântare 

„Împărate ceresc, pe binecredincioşii 









3 metanii 


— „Slavâ...”: „Rugaţi-vă pentru noi, sfinți | 
Apostoli...” 

— „Și acum...” „Sub milostivirea ta scă- 
păm...” 


; — din Mi IV rugaciune pentru cei ce se 
! pregătesc de luminare şi concedierea lor 


| —2 rugăciuni pentru credincioşi 


— Intrarea Mare cu Sfintele Daruri: 


| „Acum puterile cereşti...” 


- — Ectenie mică 

| — Ectenia cererilor 

 — „Tatăl nostru” 

» — Rugăciune de plecarea capetelor 


|= Înălţare şi frângere 





suverani...” 
Rugăciunea Sfântului Efrem (15 metanii) 
+ „Sfinte Dumnezeule”, rugăciunile înce- : 
pătoare i 
„Preasfântă Treime, Stăpânie de-o-fiinţă” 
3 x „Fie numele Domnului 
binecuvântat...” (3 metanii) 
„Slavă...”, Ps 33 

Ps 144, procesiune spre trapeză 





| — Cuminecare 
- Rugăciune de mulțumire 








! — Rugăciunea amvonului 
3 x „Fie Numele Domnului 
binecuvântat...” (3 metanii) 
! „Slava...”, Ps 33, distribuirea anafurei 
(Ps 144) procesiune spre trapeză 








Într-o epocă recentă s-a creat obiceiul de a transfera dimineața cele- 
brarea Vecerniilor unite cu Liturghia Darurilor mai înainte sfinţite ca în 
acest fel Cuminecarea să aibă loc aproximativ la aceeași oră ca de obicei. 
Acest uz are inconvenientul de a îndulci însuşi spiritul postului cvadrage- 
zimal răpindu-i postului euharistic „suprapunerea” (hyperthesis) ascetică. 
O astfel de deviaţie a fost deja stigmatizată de „vechii credincioşi” în 
Rusia, ca o încercare de a-L „minţi pe Dumnezeu”. Într-adevăr, cele- 
brarea slujbei de seară atunci când soarele de abia se ridică e un artificiu 
care antrenează consecinţe fatale pentru percepția simbolismului liturgic. 
Cu toate acestea — în ciuda câtorva reacţii în comunităţi fervente care o 
celebrează seara târziu și a rubricilor menținute în toate mpika —, preo- 
cuparea practică a prevalat, aşa că astăzi celebrarea Liturghiei Darurilor 
mai înainte sfinţite se săvârşeşte cel mai adesea dimineaţa, lăsând însă un 
interval de timp liber între slujba de dimineaţă şi Liturghia Darurilor mai 
înainte sfințite. 

La sfârşitul aşa-numitei Tipica sau Obedniţe, sau după o pauză, se 
toacă începutul Vecerniei ca de obicei, şi preotul rostește binecuvântarea 
de început: „Binecuvântat este Dumnezeul nostru totdeauna acum şi puru- 
rea şi în vecii vecilor”, atunci când Vecernia nu este urmată de Liturghia 
Darurilor mai înainte sfinţite (ca de altfel şi la toate celelalte Ceasuri), şi 

spune: „Binecuvântată e Împărăţia Tatălui, a Fiului şi a Duhului Sfânt” 
ca la celelalte Liturghii, atunci când urmează Liturghia Darurilor mai 
înainte sfințite“”. Această binecuvântare a Liturghiei euharistice arată că 
Vecernia nu € atunci un oficiu distinct“, ci prima parte a Liturghiei, luând 
astfel locul antifoanelor (la Constantinopol) sau al oficiului Tipicei sau 
Obedniţei (monastice). Totuşi, în descrierea atribuită Sfântului Teodor, 
se păstrează binecuvântarea obişnuită tocmai din cauza atmosferei de 
smerenie şi doliu (penthos) pe care trebuie să o aibă toate celebrările 
Postului Mare. 


„[Preotul] nu vesteşte «Binecuvântată e Împărăţia...» ca semn de biru- 
inţă şi autoritate, ci spune «Binecuvântat este Dumnezeuy ca simbol al 


smereniei şi implorării lipsite de îndrăzneală”. 


Această primă parte se desfăşoară fără mari modificări de la rânduiala 
obişnuită: Psa/mul 103, în timpul căruia preotul citeşte în taină rugăciu- 
nile serii, ectenia mare şi psalmodia variabilă. Aceasta din urmă e identică, 
în toate serile recitându-se catisma 18 (psalmii „treptelor”) din Psaltire. 
Pe lângă înalta lor valoare duhovnicească, aceşti psalmi sunt o supravie- 
țuire a vechii structuri a oficiului, întrucât îi găsim deja în Horologion-ul 
de la Sfântul Sava din secolul IXSE. De altfel, ei nu sunt rezervaţi doar 
pentru Postul Mare, fiindcă în toată perioada de iarnă se citeşte la Vecernie 
tot catisma 18, pentru a păstra o singură recitare săptămânală a Psaltirii, 
în timp ce la Utrenie se adaugă o catismă din pricina lungimii nopții”. 
La încheierea fiecărui antifon al stihologiei psalmilor, diaconul rosteşte o 
ectenie mică, în timpul căreia preotul citeşte în taină rugăciunile antifoa- 
nelor Liturghiei“. Aceste scurte rugăciuni litanice ce s-au menținut în 
zilele cu Vecernie festivă (cu priveghere)" au dispărut din Vecerniile 
pentru zilele obişnuite (cu „Aliluia”); de asemenea, ele nu se rostesc în 
zilele Postului Mare în care nu se săvârşeşte Liturghia Darurilor mai îna- 
inte sfințite“?. 

Când se celebrează numai Vecernia, împreună cu psalmii Vecerniei se 
cântă numai 6 stihiri, după acelaşi model ca şi în afara Postului Mare, 
cele 3 tropare „imitate” ale Triodului înlocuindu-le numai aici pe cele 
din Octoih. Inserarea troparelor sfântului zilei corespunde inserării cano- 
nului său la Utrenie“ şi poate fi atestată în tradiția manuscrisă a Typikon- 
ului Sfântului Sava începând din secolele XII-XIII“. Tradiţia studită a 
rămas mai fidelă spiritului Sinodului de la Laodiceea: la Messina nu se 
cântau decât 4 stihiri din Triod (2 ale lui Iosif şi de două ori cea a lui 
Teodor)“; la fel şi la Evergetis dar numai în lunea Săptămânii 1. Cum în 
această mănăstire Liturghia Darurilor mai înainte sfinţite se celebra zil- 
nic, în toate celelalte zile se cântau cele trei „prosomii” dublând prima 
stihire a lui losif, apoi, la primul verset al Psa/mului 116, cele două 

coruri se reuneau în mijlocul bisericii, ca la stihoavna Utreniei, pentru a 
cânta de două ori troparul idiomelă al stihoavnei de la Vecernia zilei, 
adăugând la „Slavă” stihira mucenicilor (martyrikon), iar la „Şi acum” 
pe cea a Născătoarei (rheotokion)“€. În zilele când se celebrează Liturghia 
Darurilor mai înainte sfințite, Zypikon-ul Sfântului Sava procedează la 
acelaşi transfer la Vecernie a troparelor de la stihoavnă, dar cum el men- 
ține troparul sfântului, numărul stihiilor ajunge la 10, ca şi duminicile”. 
Numai idiomela trece pe primul loc, fiind mai caracteristic muzicală, 
mai venerabilă din punct de vedere istoric şi adesea mai bogată în plan 
tematic. Întreg materialul imnografic al Vecerniei se găseşte aşadar con- 
centrat în stihirile de la „Doamne strigat-am” dând acestei slujbe de seară 
o structură în părţi net decupate: psalmodie, imnografic, Intrare (Vohod), 
lecturi, Intrarea Sfintelor Daruri, Cuminecare, concediere. În timp ce 
Vecerniile obişnuite au, ca la Utrenie, împreună cu stihirile de la sti- 
hoavnă un fel de mic oficiu suplimentar care reia după rugăciuni tema 
stihirilor de la „Doamne, strigat-am” îngăduind astfel aprofundarea me- 
ditaţiei lor. 

La stihira Născătoarei care încheie neapărat seria troparelor de la 
„Doamne, strigat-am”, preotul, precedat de făclii şi de diaconul cu cădel- 
nița, purcede la Intrarea Mică, exact ca la Vecerniile praznicelor sau la 
Liturghie, dar fără Evanghelie. La Vecernie, Intrarea Mică se tace cu 
Evanghelie numai atunci când aceasta se citește, adică la marile praznice, 
când Liturghia Sfântului Vasile cel Mare e unită cu Vecernia, şi în Postul 
Mare, numai în zilele în care se va citi Evanghelia (24 februarie, 9 martie, 
25 martie), precum şi în primele trei zile ale Săptămânii Mari“. Preotul 
ajungând în mijlocul bisericii, diaconul tămâiază biserica şi poporul din 
locul său, după care intră amândoi în sanctuar, timp în care cel mai mare 
sau ecleziarhul rostește imnul „Lumină lină” (Phos hilaron) care, în 
practica greacă, nu se cântă decât în zilele de praznic. Dar acest obicei e 
probabil recent, fiindcă la Evergetis, de exemplu, el era întotdeauna cântat 
de diacon”. 

Lecturile din Vechiul Testament, încadrate de prochimenul lor, sunt 
aşezate în acelaşi loc ca atunci când se celebrează Vecerniile praznicelor 
cu trei lecturi-paremii (sau mai multe). In zilele în care ele sunt urmate 
de lecturi din Apostol şi din Evanghelie, ansamblul constituie un vestigiu 
al epocii în care „Profeţii” se citeau la toate Liturghiile” şi reprezintă 
o cateheză scripturistică completă, trecerea de la Vechiul la Noul Testa- 
ment fiind pecetluită de Cuminecarea euharistică. Când nu se citește de- 
cât din Vechiul Testament urmat doar de Cuminecare, iar nu de anaforâ, 
cateheza scripturistică dobândeşte un cu totul alt sens. Ea se inserează 
atunci în vastul ciclu al „pregătirii” Postului Mare, în care Cuminecarea 
nu reprezintă decât arvuna şi asigurarea împlinirii prefigurărilor în Paştele 
ce vine. 


AIM 


Slujba luminii 


Starea actuală a părții vesperale a Liturghiei Darurilor mai înainte 
sfmţite reprezintă o sinteză între două tradiţii, constantinopolitană şi pa- 
lestiniană sau, mai degrabă, cum sugerează S. Janeras, rezultă dintr-o 
împletire a două oficii vesperale: „Vecernia Darurilor mai înainte sfinţite” 
de origine monahală, caracterizată de recitarea psalmilor „treptelor”, de 
Psalmul 140 şi de „Lumină lină” (absente din oficiul catedral sau asma- 
fikos), şi de „ritul luminii Darurilor mai înainte sfinţite” care îşi trage 
originea din oficiul liturgic al Marii Biserici şi e caracterizat de sistemul 
de lecturi scripturistice (şi prochimenele lor) şi de două elemente tipice 
care se vor infiltra în Vecernia monahală: „Lumina lui Hristos” (phos 
Christou) şi „Să se îndrepteze” (kateuthyntheto)! 

La al doilea verset al celui de al doilea prochimen ce urmează lecturii 
din cartea Facerii, diaconul rosteşte: „Porunciţi!” (keleusate) adresându-se 
preotului aşa cum i se adresează și în alte momente solemne ale acțiunii 
liturgice'?. Iar preotul, perdeaua sanctuarului fiind trasă, se întoarce spre 
popor ţinând în mână o lumânare şi cădelniţa”? spunând: „Înţelepciune! 
Drepţi!” şi binecuvântează asistența prosternată”%, strigând cu glas mare: 
„Lumina lui Hristos luminează tuturor!” în timp ce paracliserul loveşte 
toaca de metal”. Această exclamaţie, ca şi altele risipite în oficiile cultu- 
lui ortodox'$, nu e de tip monahal, ci ţine de Liturghia de la Sfânta Sofia”, 
unde poporul avea obiceiul să intervină prin scurte aclamații sau reluând 
în refren finalul fix al imnelor'$. Originea sa e de altfel foarte veche pen- 
tru că o regăsim într-o inscripție de pe sfeşnice din secolul IV”. Mai 
mult decât „Lumină lină”, ea sugerează fulgerarea luminii Învierii“ 
Apariţia neaşteptată a luminii, însoţită de aceste cuvinte ale preotului 
care îi afirmă semnificaţia hristologică şi pascală, reprezintă pentru cre- 
dincioșii cufundați în întunericul „pregătirii” (suntem tocmai în mijlocul 
catehezei vechi-testamentare) o scurtă anticipare a luminii ce va străluci 
la privegherea pascală şi le dă asigurarea că acesta e scopul spre care 
tinde întregul lor efort ascetic. În unele documente această exclamaţie 
intervine doar începând din Săptămâna a IV-a, atunci când se introduc şi 
rugăciunile pentru „cei ce se pregătesc pentru luminare'*!. „Lumina lui 
Hristos” de care e vorba în Liturghia Darurilor mai înainte sfinţite e, aşa- 
dar, şi cea a luminării baptismale. Ea „străluceşte tuturor”, adică tuturor 
celor deja „luminaţi” prin iniţiere şi care se pregătesc să-şi reînnoiască 
această experiență fundamentală a vieţii duhovnicești în Săptămâna Mare. 
Accentuând o dată mai mult legătura acestei exclamaţii cu „viaţa în 
Hristos”, Typikon-ul de la Messina o prescrie numai pentru Liturghiile 
Darurilor mai înainte sfințite din primele trei zile ale Săptămânii Mari, 
cu alte cuvinte tocmai atunci când comunitatea se pregăteşte să retrăiască 
cu intensitate maximală Patima lui Hristos%?. 

Al doilea element caracteristic al influenței oficiului catedral asupra 
Liturghiei Darurilor mai înainte sfinţite este „Să se îndrepteze” (kateu- 
/hyntheto). După a doua lectură biblică, diaconul atrage atenţia tuturor 
zicând: „Înțelepciune!” Domesticul“? sau protopsaltul înaintează atunci 
în mijlocul bisericii şi intonează versetul 2 al Psa/mului 140: „Să se în- 
drepteze rugăciunea mea ca tămâia înaintea Ta, ridicarea mâinilor mele 
jertfă de seară!”**, în timp ce corurile şi adunarea rămân în prosternaţie 
adâncă iar preotul începe să tămâieze din belşug altarul, diaconul stând 
în faţa lui cu o lumânare în mână”. Corul repetă versetul în timp ce so- 
listul se prosternează, apoi acesta intonează versetele 1, 3, 4 alternate în 
acelaşi fel cu versetul 2, timp în care preotul însoţit de diacon tămâiază 
cele patru laturi ale altarului. Se cântă de asemenea „Slavă” şi „Şi acum”, 
după care solistul reia prima parte a refrenului, corul răspunzându-i repe- 
tând cu glas tare a doua sa parte și toți fac trei metanii mari, în timp ce 
preotul termină tămâierea iconostasului şi a poporului de pe solee. 
Această piesă, cântată în fond ca un prochimen“€, era executată la Sfânta 
Sofia în toate zilele când se celebra Liturghia Darurilor mai înainte sfin- 
țite, cu excepția zilelor de miercuri şi vineri din Săptămâna Lăsatului de 
brânză și a Vinerii Mari“. Adoptată de Typikon-ul Sfântului Sava, ea s-a 
extins la toate celebrările Liturghiei Darurilor mai înainte sfințite, confe- 
rind de atunci încoace părţilor vesperale o dimensiune extrem de solemnă. 
În timp ce de obicei „jertfa tămâiei”, deşi prezentă, trece în Vecernia 
bizantină în plan secund, în Postul Mare ea își primeşte întreaga amploare 
graţie lui „Să se îndrepteze”. Legarea de acesta a metaniilor îngăduie 
punerea în relief a „jertfei duhovniceşti” reprezentate de tămâie. Pros- 
ternarea credincioşilor, câința şi străpungerea lor sunt în definitiv o trans- 
punere penitenţială a „înălțării mâinilor” de care vorbeşte psalmul. Inăl- 
țarea mâinilor şi prosternarea erau odinioară cele două poziţii funda- 
mentale ale rugăciunii creştinett, dar uzul liturgic a abandonat-o puţin 
câte puţin pe cea dintâi în favoarea metaniei, care exprimă mai bine 
„inima înfrântă şi smerită” (Ps 50, 17), necesare realizării jertfei duhov- 
niceşti, 

Insistând mai mult decât de obicei pe semnificaţia spirituală a tămâiei 
şi proclamând dimensiunea mistagogică a temei luminii, acest „rit al lu- 
minii”, de origine catedrală, vine să completeze în chip extrem de fericit 
Vecernia monahală, Deşi oficiul vesperal propriu-zis se încheie după cea 
de-a doua lectură din Vechiul Testament, pentru a face loc Liturghiei 
Darurilor mai înainte sfinţite, el pare în definitiv mai bogat decât de obicei, 
căci îi predispune pe credincioşi la o atenţie mai susținută față de taina 
care urmează. 

Săvârşirea Liturghiei Darurilor mai înainte sfinţite 


După „Să se îndrepteze”, adunarea face cele trei metanii mari obişnuite 
la sfârşitul slujbelor din Postul Mare, subliniind astfel distincţia între 
partea vesperală şi Liturghia Darurilor mai înainte sfinţite propriu-zisă*”, 
după care diaconul începe ectenia mare”, 

Inainte de a continua, trebuie să revenim puţin înapoi pentru a înţelege 
particularitățile anumitor acte ale săvârşitorilor. Pentru că Liturghia Daru- 
rilor mai înainte sfinţite nu este decât un oficiu de Cuminecare solemni- 
zată, toate rugăciunile, aluziile, sau chiar gesturile care pot aminti carac- 
terul sacrificial al Liturghiei euharistice normale au trebuit să fie supri- 
mate: „Nici una din rugăciunile de sfințire rostite în taină nu sunt rostite 
asupra Darurilor mai înainte sfinţite, ci preotul recită doar rugăciunea 
pentru Cuminecare cu vrednicie'”!. Necesitatea de a folosi pentru această 
Liturghie părticele sfinţite duminica anterioară a creat o dificultate prac- 
tică cu unele consecinţe teologice importante, întrucât prin păstrarea lor 
timp de mai multe zile în „chivot” se risca degradarea părticelelor muiate 
în „potir” în duminica precedentă şi se socotea că simplul contact al 
vinului cu Sfintele Daruri mai înainte sfinţite e de ajuns pentru a-l trans- 
forma în Sângele lui Hristos: 


„La Liturghia Darurilor mai înainte sfinţite ceea ce este în Potir nu se 
sfințeşte prin invocarea Duhul Sfânt, nici prin pecetea Sa, ci prin 
amestecul şi iubirea cu Pâinea făcătoare de viaţă, care e cu adevărat 
Trupul lui Hristos unit cu Sângele Său”?. 


Această particularitate, ce nu se potrivea cu teologia potrivit căreia 
numai cuvintele de instituire au un efect sfințitor, a constituit unul din 
punctele controversei cu latinii îndeosebi în epoca Conciliului unionist 
de la Florența”. În cele din urmă însă s-a găsit o soluţie intermediară 
practicată până în zilele noastre și consemnată în „explicarea” Liturghiei 
Darurilor mai înainte sfințite tipărită în Liturghier (Euchologion). Cu 
ocazia Liturghiei de duminică, în momentul amestecării Darurilor, pre- 
otul cufundă ca de obicei o părticică în potir adăugând apoi apa caldă 
(căldura), după care cu „lingurița”, pe care o moaie uşor în potir, face 
semnul crucii pe fiecare din pârticelele destinate să servească Liturghiei 
Darurilor mai înainte sfinţite şi le depune în chivot (artophorion)*, îna- 
inte de a se Cumineca şi de a încheia Liturghia fără alte schimbări”*. În 
momentul celebrării Vecerniei Liturghiei Darurilor mai înainte sfinţite. 
sau, după unele documente, în timpul oficiului Tipica (Obedniţa), preotul 
şi diaconul fac metania obişnuită în faţa celui mai mare şi, în locul rugă- 
ciunilor pregătitoare în vederea Liturghiei care se rostesc de obicei în 
faţa uşilor împărăteşti, se mulțumesc să spună rugăciunea vameșului: 
„Dumnezeule, milostiv fi mie păcătosului” şi intră în sanctuar ca să se 

înveşmânteze”. Când se îmbracă, ei omit însă rugăciunile obişnuite şi nu 
fac decât să sărute fiecare piesă de veşmânt făcând semnul crucii şi zicând 
numai: „Domnului să ne rugăm”. La începutul stihologiei catismei 18, 
preotul ia o părticică mai înainte sfinţită din chivot, o depune pe disc şi o 
duce de pe altar la proscomidiar", unde pregăteşte amestecul de vin şi 
apă ca de obicei la proscomidie. După care, tâmâiază discul şi-l acoperă 
nespunând decât: „Pentru rugăciunile sfinților Părinților noştri... 
Comentariul studit recomanda preotului să recite atunci Psalmul 50 
care în Liturghia euharistică trebuia rostit de către săvârşitor şi diacon în 
timpul tămâierii dinainte de Intrarea Mare (Vohodul Mare)". 

Sfintele Daruri fiind astfel pregătite, Vecernia se desfăşoară după rân- 
duiala indicată până la ectenia mare, unde ne-am oprit. Aceasta e urmată 
de ectenia întreită, de rugăciunea în taină şi concedierea catehumenilor, 
identice cu piesele corespunzătoare din Liturghia Sfântului loan Hrisos- 
tom. Începând din miercurea Săptămânii a IV-a (chiar şi în zilele de 
sâmbătă şi duminică) se adaugă un grup de rugăciuni asemănătoare pen- 
tru „cei ce se luminează” (photizomenoi)'?, uz preluat de la Sfânta Sofia, 
unde, din lunea Săptămânii a IV-a, începea retragerea celor ce urmau să 
fie botezați în Sâmbăta Mare şi ultima lor cateheză!%. Preotul se roagă 
acum pentru „fraţii noştri ce se pregătesc pentru sfânta luminare şi pentru 
mântuirea lor”, ca să se „învrednicească la vremea rânduită de baia naş- 
terii din nou, de iertarea păcatelor şi de veșmântul nestricăciunii”1%*. 
Odată ce legătura lor nemijlocită cu Botezul a dispărut, aceste rugăciuni 
dobândesc o funcţie de punctare a timpului Postului Mare şi sugerează 
„atleților înfrânării” că se apropie în curând de scopul lor, fiindcă au 
ajuns la jumătatea cursei lor. 

Cele două ectenii pentru credincioşi ce urmează au aceeaşi formă ca şi 
la Liturghia euharistică, dar rugăciunile în taină ale preotului sunt diferite. 
In timp ce acolo el se ruga să fie vrednic să aducă jertfa fără de osândă şi 
spre iertarea păcatelor credincioşilor, aici cele două rugăciuni sunt puse 
în legătură nemijlocită cu Cuminecarea. Cea dintâi dintre ele, de altfel, 
are un stil foarte cvadragezimal: ea cere mai puţin iertarea păcatelor, cât 
curățirea de patimi, care sunt păcatul devenit „obişnuinţă”. De asemenea, 
ea subliniază semnificația Cuminecării ca susținere a efortului de redre- 
sare şi restaurare duhovnicească întreprins în timpul Postului Mare: 


00 


„Dumnezeule Cel mare şi lăudat, Care prin moartea de viaţă făcătoare 
a Hristosului Tău, din stricăciune la nestricăciune ne-ai mutat, liberează 
toate simţurile noastre din amorţirea patimilor punându-le lor povăţuitor 
bun cugetul cel dinăuntru; ochiul să fic ferit de toată vederea vicleană 
şi auzul nestrăbătut de cuvinte deşarte, iar limba curată de vorbe necu- 
viincioase. Curâţeşte buzele noastre, cu care Te lăudăm pe Tine Doamne; 
fă ca mâinile noastre să fie ferite de faptele rele şi să lucreze numai cele 

bine-plăcute ie, toate mădularele şi gândurile noastre întărindu-le cu 
parul Dtu, 7105, 


Intrarea Mare (Vohodul Mare) are aceeaşi formă ca şi la Liturghia 
euharistică, dar semnificaţia sa se modifică cu totul. Nu pârga creaţiei e 
adusă acum la altar într-o mişcare de concentrare, în care fiecare trebuie 
să se insereze pentru a se oferi simbolic jertfă pe sine însuşi, ci acum 
se arată Trupul euharistic al lui Hristos Cel Înviat. Procesiunea Intrării 
reprezintă, prin urmare, o adevărată teofanie care anticipează „tainic” a 
Doua Venire; ca atare, ea trebuie să fie mai măreaţă decât Intrarea Mare 
obişnuită. Diaconul deschide uşile şi tămâiază altarul şi proscomidiarul 
recitând împreună cu preotul Psalmul 50'%*, în timp ce corul cântă prima 
parte a imnului ce înlocuieşte heruvicul: „Acum puterile cereşti împreună 
cu noi nevăzut slujesc [adoră, latreousin], că iată intră Împăratul slavei...” 
În timp ce de obicei preotul dă diaconului discul pentru a ţine el însuşi 
potirul, aici el aşază doar acoperământul (aerul) pe umerii diaconului 
care merge înaintea sa cădelniţând, ținând el însuşi discul cu mâna dreaptă 
deasupra capului şi potirul cu mâna stângă dedesubt'“. Procesiunea se 
face în tăcere absolută!%, toată asistenţa fiind prosternată cu fața la pă- 
mânt. Odată ce preotul reintră în sanctuar corul încheie imnul: 


„lată jertfa tainică săvârşită vine străjuită. Cu credinţă şi dragoste să ne 
apropiem, ca părtaşi ai vieţii veşnice să ne facem, Aliluia [de trei oriP'"%. 


Imnul se încheie cu întreitul „Aliluia” ce constituie originea imnului 
Intrării celei Mari, timp în care toţi fac trei metanii''9 Ectenia mică şi 
„cererile”, asemănătoare celor ce urmează anaforalei în Liturghia euha- 
ristică, vin îndată după Intrare împreună cu rugăciunea în taină mai lungă, 
dar pe aceeaşi temă ca rugăciunile ce preced „Tatăl nostru” în Liturghia 
Sfântului loan Hrisostom. Într-adevăr, partea ce corespunde anaforalei 
euharistice fiind de acum omisă, modificarea rugăciunilor preotului nu 
mai e necesară. 

Singura modificare notabilă a rânduielii obişnuite până la Cuminecare 
are loc la înălțare. Preotul nu ridică atunci vălul ce acoperă Sfintele Da- 
ruri, ci îşi introduce mâna sa dedesubtul acestuia atingându-L delicat!!! şi 
spunând: „Cele mai înainte sfințite sfinților!” Numai după aceasta ridică 
acoperământul şi purcede la frângerea, amestecarea!!? şi Cuminecarea 
celebranților şi a poporului ca de obicei. Această particularitate apare în 
toate documentele şi evidențiază bine caracterul general al celebrării Li- 
turghiei Darurilor mai înainte sfinţite, unde totul trebuie să fie învăluit şi 
înconjurat de mister''?. Deşi credincioşii sunt pregătiți în vederea Cumi- 
necării, e potrivit să li se sugereze că Euharistia e o consecință a Învierii 
Şi că, aşadar, nu i se va putea da întreaga ei strălucire decât după Paşte. 
Aceste detalii au o mare importanţă în psihologia Postului Mare, căci 

permit menţinerea unui echilibru subtil între întristarea legată de timpul 
postului şi bucuria Euharistiei. 

Ultima particularitate a Liturghiei Darurilor mai înainte sfinţite e rugă- 
ciunea amvonului care diferă de rugăciunea de mulțumire obişnuită. Ea 
joacă un rol hotărâtor în celebrare, fiindcă precizează semnificaţia Cumi- 
necării în Postul Mare. Aceasta este acordată acum de Biserică ca o 
îngăduință, pentru a da credincioşilor puterile duhovniceşti necesare atin- 
gerii țintei alergării lor, astfel, această ultimă rugăciune e un rezumat al 
întregii spiritualităţi a Triodului în cele două dimensiuni majore ale sale: 
lupta împotriva patimilor şi pregătirea în vederea Paştelui: 


„Stăpâne Atotţiitorule, Cel ce cu înțelepciune ai zidit toată făptura şi 
pentru nespusa Ta purtare de grijă şi multa bunătate a Ta ne-ai adus pe 
noi întru aceste preacinstite zile spre curățirea sufletelor şi a trupurilor, 
spre înfrânarea [enkrateia] poftelor şi spre nădejdea Învierii; care în 
patruzeci de zile ai dat în mâna slujitorului Tău Moise tablele cele cu 
dumnezeieşti slove, dă-ne şi nouă, Bunule, lupta cea bună să luptăm, 
calea postului să o săvârşim, credința nedespărţită să o păzim, capetele 
nevăzuţilor balauri să le sfărâmăm, biruitori asupra păcatului să ne 
arătăm şi fără osândă să ajungem a ne închina şi sfintei Învieri...”*. 


Concedierea 


După această remarcabilă rugăciune, Liturghia Darurilor mai înainte 
sfințite se încheie cu o concediere (apolysis) comună ultimei părți a Ve- 
cerniei fără Liturghia Darurilor mai înainte sfinţite şi Liturghiei euharis- 
tice. „Fie numele Domnului binecuvântat...” şi Psalmul 33, care figurează 
în timpul obişnuit în oficiul Tipica (Obedniţă), trec în Postul Mare la 
concedierea (apolysis) Vecerniei şi Liturghiei Darurilor mai înainte sfin- 
țite. În aceste trei cazuri, ele şi-au păstrat funcţia iniţială de însoţire a 
distribuirii anafurei (antidoron)'">, distribuire aflată la originea celebrării 
oficiului Tipica (Obedniţă) în mănăstirile studite. La Liturghia Darurilor 
mai înainte sfinţite, preotul distribuie tuturor anafura în timp ce se recită 
Psalmul 33, iar cei ce s-au cuminecat merg să bea apă sfințită! 'S. Deşi la 
Vecerniile zilelor obişnuite această distribuire nu are loc, un substitut al 
ei îl găsim la Vecernia Mare a privegherilor, unde, în timpul Psa/mului 33, 
membrii comunităţii consumă pâinea, vinul și untdelemnul binecuvântate 
de preot la frângerea pâinii (artoklasia)". 

La Vecernia fără Liturghia Darurilor mai înainte sfinţite, această con- 
cediere e precedată de o încheiere paralelă celei a Utreniei. Cântarea 
dreptului Simeon e urmată de „Sfinte Dumnezeule” şi rugăciunile lui 
însoțite de trei metanii şi un grup de tropare fixe (care poate urca până în 
secolul V, fiindcă le regăsim în cultul copt!!%) şi care cer mijlocirea sfin- 

ților în ordinea lor ierarhică. Cel dintâi e adresat Maicii Domnului în 
calitatea ei de culme a sfințeniei şi cea mai sigură mijlocire la Dumnezeu: 
„Născătoare de Dumnezeu Fecioară, bucură-te...”. Acesta corespunde lu: 
„Ave Maria” în ritul latin şi se găseşte deja la sfârşitul Vecerniei când se 
celebrează o priveghere, dar atunci e cântat singur de trei ori cu o foarte 
mare solemnitate!!?. Urmează o rugăciune către Sfântul loan Botezăto- 
rul: „Botezătorule al! lui Hristos...”, „Slavă...”, o rugăciune de mijlocire 
către apostoli şi către toţi sfinții: „Rugaţi-vă pentru noi, Sfinţilor Apostoli 
şi sfinţii toți...”, „Şi acum...” şi un tropar al Născătoarei (/heofokion): 
„Sub milostivirea ta, scăpăm...”. Orice grup de tropare trebuie încheiat 
printr-un tropar închinat Născătoarei de Dumnezeu, tropar care e în ace- 
laşi timp o mărturisire dogmatică a Întrupării şi o cerere de mijlocire. 
Astfel, troparele de încheiere a Vecerniei apar încadrate de două rugă- 
ciuni închinate Fecioarei dând astfel rugăciunii o formă ciclică. Ele sunt 
cântate lent, cu străpungerea inimii, şi sunt însoţite de metanii mari, ceea 
ce le distinge de unicul tropar ce încheie Utrenia. Aceste rugăciuni dau 
un fel de pregustare a ambianţei penitenţiale a Pavecerniţei unde vom 
regăsi altele asemănătoare, în timp ce finalul Utreniei putea fi mai scurt, 
fiindcă avea loc la răsăritul soarelui şi începutul zilei. 

La Vecernie, ca şi la Utrenie, ectenia finală e înlocuită în zilele obiş- 
nuite de „Doamne miluieşte” de 40 de ori, urmate de „Ceea ce eşti mai 
cinstită...” şi de binecuvântare, care apropie astfel oficiile liturgice mari 
ale ciclului zilnic de cel al Ceasurilor'%. Rugăciunea „Împărate ceresc, 
pe bine-credincioşii noştri suverani (popor) ocroteşte-i (-1)...” e urmată, 
ca la Utrenie, de rugăciunea Sfântului Efrem Sirul şi de repetarea lui 
„Sfinte Dumnezeule” şi a rugăciunilor lui, la Vecernie adăugându-se 
rugăciunea „Preasfântă Treime, putere de-o-fiinţă...” de la Tipica (Obed- 
niță) care se încheie cu o reminiscență a Liturghiei euharistice: 


„++. Slobozeşte-mă de toată întinăciunea, luminează-mi mintea, ca în 
toată vremea să Te slăvesc, să-Ţi cânt și să Te închin, să rostesc: 
«Unul sfânt, Unul Domn, lisus Hristos, într-un slava lui Dumnezeu 
Tatăl. Amin!” 21. 


Această rugăciune permite înlănţuirea într-un final comun a trei oficii 
liturgice: Tipica (Obedniţa), Liturghia Darurilor mai înainte sfințite şi 
Vecermnia. Potrivit 7ypikon-ului Sfântului Sava, atunci când Vecerniei sau 
Liturghiei Darurilor mai înainte sfinţite le urmează masa, după Psalmii 33 
şi 144 se merge în procesiune spre pronaos, unde se cântă stihira sfântu- 
lui'*, troparul Născătoarei și încheierea obişnuită a Vecerniei („Cuvine-se 
cu adevărat...”, binecuvântare, rugăciunea Sfântului Vasile). Începând 
cu Duminica Lăsatului de brânză, duminică seara formularul e puţin 
simplificat: nu se rosteşte decât o singură dată rugăciunea Sfântului 
Efrem cu numai trei metanii mari, după care se trece direct la ultima parte 

a concedierii obişnuite: „Slavă Ţie, Hristoase Dumnezeule, nădejdea 
noastră, slavă Ţie...""*. Această simplificare a concedierii, ca și supri- 
marea psalmodiei variabile la Vecernia de duminică şi ușoara întârziere 
în trezire lunea dimineaţă vin din aceeaşi preocupare de a asigura o 
„mângâiere” după odihna privegherii duminicale. 

Concedierea Vecerniei e, aşadar, mai complexă decât cea a Utreniei, 
fiindcă reuneşte în fapt mai multe tipuri de concediere de origini diferite. 
Dar tocmai această complexitate dobândeşte o funcţie pertinentă în spiri- 
tualitatea oficiilor zilnice. Dat fiind că în Postul Mare Vecernia încheie 
ziua liturgică, o solemnizare mai mare a concedierii ei vine să pună în 
relief faptul că după acest oficiu vesperal se trece la un nou ciclu, care e 
totodată o etapă nouă pe calea ce duce spre Săptămâna Mare. 


* 


Oficiul Vecerniei din Postul Mare îşi păstrează semnificația şi funcţia 
sa obişnuită în cadrul zilei liturgice, dar e considerabil îmbogăţit atunci 
când se celebrează unit cu Liturghia Darurilor mai înainte sfințite. Cele 
două dimensiuni obişnuite ale oficiului vesperal: pocăinţa de la sfârşitul 
zilei şi tema luminii de seară, icoană a lui Hristos, Lumina veşnică, sunt 
atunci adaptate oficiului Cuminecării. Transformându-se dintr-un simplu 
oficiu de Cuminecare privată într-o „Liturghie” extrem de solemnizată, 
acesta permite credincioşilor să se cuminece în zilele de post fără a supri- 
ma însă cu totul atmosfera penitenţială proprie Postului Mare. Valoarea 
eshatologică a Euharistiei se restrânge, aşadar, atunci puţin în favoarea 
aspectului ei de „pregătire” şi susținere a efortului ascetic. 


IL.B.5.5 Pavecerniţa Mare 


Originile Pavecerniţei 


După masa de seară prin care se rupe postul zilnic, monahii se reunesc 
în biserică pentru Pavecerniţa Mare (apodeipnon) care încheie cursul 
liturgic zilnic şi reprezintă primul dintre cele trei oficii nocturne (apo- 
deipnon, mesonyktikon, orthros prima parte). Pentru că Vecernia, care 
odinioară avea loc la apusul soarelui, a fost deplasată puţin mai înainte 
din motivele menţionate!, a trebuit instituit un alt oficiu liturgic care să 
poată umple locul lăsat liber şi să permită încheierea zilei liturgice nu cu 
masa, ci cu rugăciunea. Pavecerniţa are o origine monahală comparabilă 
celei a oficiului Ceasului I? neînscriindu-se, aşadar, în mod specific în 
ciclul solar”. Caracterul ei este mai degrabă cel al unei rugăciuni care 
cere de la Dumnezeu iertarea păcatelor săvârşite în timpul zilei şi ajutorul 

Său pentru noaptea ce se apropie. Originea ei stă probabil în rugăciunea 
ce trebuie să o facă orice creştin în privat înainte de a se culca“. Principa- 
lele etape ale formării ei pot fi schiţate în timpul secolului IV în docu- 
mentele succesive ce atestă practica liturgică a monahilor şi laicilor ce 
viețuiau sub îndrumarea Sfântului Vasile cel Mare”. Transformându-se 
dintr-o rugăciune privată într-un oficiu monahal, această rugăciune de la 
începutul nopţii a asimilat elemente preluate din cele două părți ale ciclu- 
lui cotidian, a căror limită o constituie. Din Vecernie a preluat tema mul- 
țumirii pentru ziua scursă, iar din Miezonoptică imitarea veghii îngerilor. 
Sfinţind astfel punctul critic al trecerii de la zi la noapte, Pavecerniţa 
îngăduie credincioşilor să se adapteze condiţiilor spiritualităţii nocturne. 

În timpul Postului Mare, oficiul Pavecerniţei e supus unei modificări 
considerabile. De luni seara până joi seara, în fiecare din săptămânile 
postului şi în primele trei zile ale Săptămânii Patimilor, se celebrează 
Pavecerniţa Mare, în timp ce în zilele de vineri, sâmbătă şi duminică seara, 
ca şi în restul anului, se rostește Pavecerniţa Mică“. Şi aici, această carac- 
teristică proprie Postului Mare nu e în realitate decât supraviețuirea 
vechiului mod de celebrare zilnică a oficiului Pavecerniţei. Într-adevăr, 
Pavecerniţa Mică e o prescurtare a Pavecerniţei Mari (care însă era mai 
simplă decât astăzi), prescurtare apărută în secolul XIII”. Pavecerniţa 
Mare a rămas numai în Postul Mare dobândind prin acest fapt o semnifi- 
caţie nouă conformă spiritualităţii proprii acestui timp de post. E un ofi- 
ciu mult mai lung şi mai solemn decât Pavecerniţa Mică, care, de altfel, 
se regăseşte inserată în ea. In fapt, Pavecerniţa Mare e alcătuită din trei 
oficii distincte înlânţuite prin repetarea refrenului de invitaţie obişnuit: 
„Veniţi, să cădem şi să ne închinăm...”. El apare astfel drept cel mai bun 
exemplu al celor două caracteristici pe care le-am atribuit reprezentării 
timpului în slujbele Postului Mare: lungimea şi repetiţia. 


Pavecerniţa şi rugăciunea neîncetată 


După săvârşirea Pavecerniţei Mari pe care o descrie, Typikon-ul Sfân- 
tului Sava prescrie monahilor să se retragă în chiliile lor pentru a rămâne 
aici în isihie şi a rosti rugăciuni private, al căror număr variază de la un 
manuscris la altul“. O redacţie din secolul XII precizează că monahii tre- 
buie să se retragă atunci în chilii pentru „a lupta, fiecare după puterile şi 
voia sa, ca să afle milă în ziua Judecăţii, când Judecătorul Cel drept şi 
milostiv va răsplăti fiecăruia după faptele lui'”. La monahi, aşadar, Pave- 
cernița marchează mai puţin momentul odihnei cât începutul privegherii 
nocturne personale, în timpul căreia se silesc să lupte împotriva somnului 
prin mijloace corespunzătoare înaintării lor duhovniceşti: lucrul manual, 
metanii, psalmi sau rugăciune curată!. 

Prin însuşi caracterul său pașnic şi tăcut, noaptea e momentul privilegiat 
al rugăciunii!!, de aceea rugăciunea de noapte e recomandată călduros 
tuturor creştinilor: 


„Noaptea n-a fost făcută ca s-o petrecem toată în somn şi în lenevie [...]. 
Ridică-te şi priveşte corul stelelor, tăcerea adâncă, marea liniște [hesy- 
chia]. Admiră Economia Stăpânului tău. Sufletul e atunci mai curat, mai 
uşor, mai subţire, mai aerian şi mai degajat. Întunecimea şi tăcerea 
adâncă sunt potrivite pentru a ne îndemna spre străpungerea inimii. 

Dacă priveşti spre cerul acoperit de stele ca de zeci de mii de ochi, 
te vei bucura de tot felul de desfătări, făcându-ţi nemijlocit o idee despre 
Creatorul tău [...]. Plecaţi-vă genunchii, plângeţi, rugaţi pe Stăpânul 
să se milostivească de voi! Căci El se lasă înduplecat mai degrabă de 
rugăciunile de noapte, atunci când faci din vremea odihnei vreme de 
tânguiri...212. 


Privegherile şi lupta împotriva somnului sunt nevoințele ascetice cele 
mai caracteristice ale monahului. Ele urmăresc să ostenească şi să epui- 
zeze trupul'5, pentru a-i stăpâni poftele şi a le supune raţiunii: 


„Spunea avva Daniel despre avva Arsenie că toată noaptea petrecea 
priveghind şi când voia să doarmă dimineaţa pentru nevoia firii, zicea 
somnului: «Vino, rob rău». Şi ațipea puţin şezând, şi îndată se scula' ALA 


Privegherea dezleagă înlânţuirea minţii de lucrurile sensibile, „arde 
patimile”!5, curățeşte mintea!S, o fixează în rugăciune şi meditaţie!” şi o 
face luminoasă astfel încât, cufundată în rugăciunea necontenită, să poată 
face încă de aici experienţa vieţii veşnice. Somnul e o imagine a morții!s 
şi astfel, biruinţa asupra lui prin priveghere şi rugăciune înseamnă o anti- 
cipare a învierii universale"? și o înălțare până la starea îngerilor care 
sunt „veghetori” prin fire*. Plăcerea somnului, ca şi cea a hranei, e sem- 
nul supunerii omului căzut poftelor şi purtărilor sale iraționale. Astfel, 
calea restaurării în starea „potrivit firii” (kata physin) trebuie să treacă nu 
numai prin înfrânare şi post, dar şi prin privegheri şi exerciţiile ascetice 
asociate lor. Posturile şi privegherile se întregesc, aşadar, reciproc în lupta 
împotriva patimilor”. Ele constituie temeiul „făptuirii”* şi trebuie săvâr- 
şite împreună încă de la începutul vieţii ascetice”. În timpul perioadelor, 
cum este Postul Mare în care abstinenţa obişnuită se intensifică, ne este 
mai uşor să priveghem mai mult, fiindcă trupul nu e împovărat de ali- 
mente?*. Atunci trebuie să luptăm împotriva somnului trezindu-ne mai 
devreme, aşa cum s-a văzut, şi culcându-ne mai târziu, pentru a nu „com- 
pensa înfrânarea de la hrană cu mulțimea somnului” şi a nu ne rândui 
printre cei „lipsiţi de minte”, despre care vorbeşte loan Scărarul”. De 

aceea, în Postul Mare Pavecerniţa e considerabil mai lungă decât de obi- 
cei şi sugerează continuarea rugăciunii în chilie, fără a-i fixa însă o limită 
de timp. 

Putem distinge două feluri de privegheri în tradiția monahală. Avem 
mai întâi privegherile festive de toată noaptea practicate de multă vreme 
la Ierusalim, în Egipt” şi în întreaga lume creştină, în fiecare zi sau cu 
ocazia marilor praznice, şi care imită „privegherea privegherilor”: prive- 
gherea pascală. Sfântul Sava cel Sfinţit a instituit în mănăstirea sa practi- 
ca acestor privegheri de toată noaptea duminicale și festive”*, care aveau 
să devină trăsătură specifică a oficiului monastic palestinian”. Typikon-ul 
său tipărit are un capitol întreg care enumeră zilele în care trebuie cele- 
brate acestea: în toate duminicile de peste an şi de marile praznice ale 
Domnului, ale Maicii sale şi ale sfinţilor, ceea ce alcătuieşte un total de 
68 de privegheri. După bunul său plac, întâi-stătătorul poate adăuga aici 
celebrările hramurilor mănăstirii sau ale unor sfinţi locali”. Aceste prive- 
gheri festive sunt celebrate cu mare solemnitate în biserică de întreaga 
comunitate şi evidenţiază în chip strălucit dimensiunea teofanică şi anti- 
cipatoare a veşniciei proprie cultului. Dar ele sunt, și trebuie să fie nea- 
părat completate de privegherile „ascetice”, despre care tocmai am vorbit, 
şi care reprezintă aspectul de „pregătire”. Privegherea ascetică trebuie 
săvârşită de unul singur în chilie, fără să fie necesară legarea ei de ciclul 
sărbătorilor. Ea este o luptă împotriva puterilor iraționale ale sufletului, 
împotriva ispitelor și împrăştierilor, trebuind să fie însoţită de rugăciune, 
de citire şi de alte nevoinţe, dar mai cu seamă de răbdare”!. Sfântul 
Grigorie Sinaitul distinge trei trepte în această priveghere ascetică: cea a 
începătorilor, care dorm jumătate din noapte şi priveghează cealaltă ju- 
mătate; cea a celor înaintați care încep noaptea printr-o oră sau două de 
rugăciune, dorm patru ore şi priveghează restul celor şase ore până la ziuă; 
şi, în fine, cea a celor desăvârşiţi care rămân toată noaptea în priveghere“?. 
Nu toţi pot, aşadar, atinge treapta Sfinţilor Antonie, Arsenie sau Sava, şi 
ca atare trebuie să se plece în fața necesităţilor firii”, dar biruința asupra 
tiraniei somnului rămâne totuşi idealul fiecăruia. Rugăciunea recitată la 
sfârşitul Pavecerniţei Mici şi Mari, atribuită lui Antioh de la Sfântul 
Sava”, atestă acest ideal al rugăciunii neîncetate. După ce se roagă ca să 
dobândim „somn liniştit”, ferit de patimi şi de „săgețile aprinse ale celui 
rău” şi pentru a ne „scula la ceasul rugăciunii întăriți întru poruncile Tale”, 
ea adaugă: „Cuvântare de slava Ta în toată noaptea ne dăruieşte, ca să 
cântăm şi să binecuvântăm şi să slăvim preacinstitul și preaîncuviinţatul 
Tău nume..."*5, Acest apel la doxologie perpetuă presupune rămânerea 
în priveghere, ceea ce pare să contrazică „somnul liniștit”; dar acesta 
poate fi totuși împăcat cu slăbiciunile firii. Rugăciunea Sfântului Vasile 
cel Mare, de la sfârşitul primei părți a Pavecerniţei Mari, indică limpede 
soluţia acestei dificultăți: 

„Pătrunde cu frica Ta trupurile noastre și omoară mădularele noastre 
cele pământeşti, ca şi întru liniştea somnului să ne luminăm cu privirea 
la judecăţile Tale.. Pa 


Pentru a atinge rugăciunea neîncetată, nu este, aşadar, necesar să nu 
dormim deloc, important e să ajungem să ne stăpânim trupul printr-o 
asceză moderată: să-i dăm întotdeauna mai puțin decât cer nevoile firii” 
şi să ne curăţim sufletul prin frica de Dumnezeu şi de Judecată. Oficiul 
Pavecerniţei Mari realizează această dublă funcţie graţie atmosferei sale 
pline de căinţă şi de străpungere, care dă tonalitatea ei rugăciunii din chilie 
ce trebuie să-i urmeze. 


Apodeipnon şi Pannychis 


mirenilor, singura priveghere de toată noaptea completă era cea din 
noaptea Paştelui; dar, după Vecernie, în Săptămâna I a Postului Mare, în 
vinerea Săptămânii a V-a şi în primele trei zile ale Săptămânii Patimilor, 
în locul Pavecerniţei se celebra oficiul solemn şi extrem de popular numit 
Pannychis*. El cuprindea trei antifoane psalmice cu ectenii, rugăciuni şi 
tropare“?. În timpul primul antifon, patriarhul făcea el însuşi o tămâiere 
mare a întregii biserici şi a poporului“, după care urma Psalmul 50, pro- 
chimenul obișnuit al evangheliei (Psalm 150, 6 şi 1), o lectură din evan- 
ghelie, troparul „Firea netrupească a heruvimilor...” (pe care le găsim în 
prima parte a Pavecerniţei Mari), „Doamne miluieşte” de 40 de ori, o 
rugăciune de plecare a capului şi concedierea. Acest oficiu a fost supus 
la numeroase variaţii, asupra cărora nu e nevoie să revenim aici”!; să 
notăm numai că manuscrisul Dresda A 104 (secolul XI), care ne-a lăsat 
această descriere, prevedea o Pannychis în sâmbăta Sfântului Teodor şi 
în vinerea Săptămânii a V-a, când oficiul Pannychis era urmat de cânta- 
rea condacului Acatistului şi de o procesiune, la sfârşitul căreia se reve- 
nea în biserică pentru a cânta Utrenia şi a încheia această priveghere 
(agrypnia) completă excepțională”. Alte documente atestă adăugarea 
treptată la acest oficiu de tip catedral a canonului poetic al lui Iosif (de 
origine monahală şi palestiniană), astfel că privegherea Acatistului a fost 
probabil mijlocul prin care acest canon s-a impus în cele din urmă la 
Constantinopol. 

Dat fiind marele său prestigiu în Bizanţ, oficiul Pannychis a devenit 
sinonim cu timpul Postului Mare, fiind adaptat pentru această perioadă în 
mănăstiri începând din secolul X"”. Dar el nu mai avea aproape nimic de-a 
face cu oficiul de la Sfânta Sofia, din care s-au reţinut numai numele, 
lectura din Evanghelie și canonul. Într-un Triod din secolul XI de la Sinai, 

oficiul monahal al acestei Pannychis se găseşte în urma unei Pavecerniţe 
destul de asemănătoare primei părţi a Pavecerniţei Mari actuale şi cu- 
prinde Psalmul 142 (din partea a treia a Pavecerniţei actuale), Isaia 26, 2 
cu tropare (ca la Utrenie), un canon, o evanghelie, Psa/mul 50, tropar, 
ectenie, rugăciune, concediere“. Acest document marchează limpede 
absorbţia privegherii din Postul Mare a oficiului asmatikos în oficiul 
monahal şi o etapă decisivă în constituirea Pavecerniţei Mari. 

În mănăstirile studite, această nouă Panmnychis a fost mai întâi folosită 
ca un oficiu excepţional, apoi, cel puţin în lavra Sfântului Atanasie şi la 
Evergetis, s-a sfârşit prin a fi celebrată în toate serile de peste an după 
Vecernie sau după Pavecerniţă (când aceasta era celebrată în biserică) 
fără a se confunda însă cu ea. În timpul obişnuit, la Evergetis, oficiul 
Pannychis nu cuprindea decât refrenul de invitaţie obişnuit, Psalmul 50, 
un canon, doxologia, „Sfinte Dumnezeule”, trei metanii, rugăciunea de 
Vecernie şi concediere“”. Dar în timpul Postului Mare această Pannychis, 
redusă numai la Psalmul 50 şi canon, a fost legată de Pavecerniţa alcătuită, 
ca în Triodul de la Sinai, din Hexapsalm, Isaia 8 sg (identic cu rânduiala 
actuală), o rugăciune, Psalmul 50, canonul de la Pannychis (3 tropare 
catanictice şi 3 ale Maicii Domnului) şi doxologia mică“. La aceasta se 
adăuga, în locul în care se înlănțuie astăzi părțile distincte ale Pavecerni- 
ței, un oficiu de mijlocire pentru cei apropiaţi şi defuncți (cu rugăciunea 
lui Manase). Elemente specifice ale acestei Pannychis monahale se regă- 
sesc în partea a doua şi a treia a Pavecerniţei Mari actuale. În partea a 
doua avem: Psalmul 50, rugăciunea lui Manase din oficiul de mijlocire, 
„Sfinte Dumnezeule”, troparele de străpungere a inimii ce serveau drept 
refren antifoanelor vechii Pannychis de la Marea Biserică, repetiţia 
„Doamne miluieşte” de 40 de ori care ţine locul ecteniei ca şi la Ceasuri. 
În partea a treia avem: Psalmul 142, doxologia, canonul, „Sfinte Dumne- 
zeule”. Lectura din Evanghelie, care a dispărut din rânduiala monahală, 
rămâne prescrisă în /ypikon-ul catedral actual în Săptămâna I a Postului 
Mare, la sfârşitul părţii a treia a Pavecerniţei Mari, iar aceste pericope 
rămân indicate la locul lor în Evangheliarele liturgice. 

Typikon-ul Sfântului Sava şi Triodul-Penticostar au păstrat numele de 
Pannychis pentru a desemna oficiul de mijlocire care precedă cele două 
„Sâmbete ale Morților”: sâmbăta dinaintea Duminicii Lăsatului de carne 
şi sâmbăta dinainte de Cincizecime”. 

Putem constata, aşadar, că din acest strălucit oficiu al Marii Biserici 
nu rămâne mare lucru în oficiul monahal, dar, fiind asimilat de acesta din 
pricina prestigiului său, el a participat în mod extrem de direct la consti- 
tuirea Pavecerniţei Mari din Postul Mare. Numai prima parte a Pavecer- 
niţei n-a fost supusă influenţei oficiului Pannychis, fiindcă ea reprezintă 
nucleul coerent cel mai vechi. Ansamblul format din cântarea din Jsaia 8 
cu refrenul „Cu noi este Dumnezeu...”, imnul treimic „Firea netrupeas- 

că...”, troparele de străpungere a inimii din zilele de marţi şi de joi şi 
rugăciunea lui Antioh (deplasată în partea a treia) figurează deja în „rugă- 
ciunea somnului” din ritualul copt, ceea ce ne îngăduie să datăm originea 
ei înainte de secolul V”. 

Prezenţa unui Hexapsalm în jurul Psa/mului 90 comun tuturor oficiilor 
Pavecerniţeis! rezultă în chip vădit din dorința de a înălța Pavecerniţa la 
rangul unui oficiu mare şi de a o face astfel să apară simetrică Utreniei. 
În Zypikon-ul Sfântului Nicolae din Casole, Pavecerniţa avea tot anul o 
astfel de structură imitată după cea a Utreniei: Hexapsalm, cântarea lui 
Isaia, Psalmul 50, canonul (Psalmul 118 în postul Sfmţilor Apostoli), 
doxologie, „Sfinte Dumnezeule”*?. Această analogie cu Utrenia dobân- 
deşte în Postul Mare o alură extrem de particulară, dat fiind că ea îşi gă- 
seşte locul în sânul unui oficiu în care repetiţia joacă un mare rol şi care 
reia de trei ori structura comună: refren de invitaţie, psalmodie, tropare, 
rugăciuni, ca şi cum nu s-ar mai putea opri. Pe lângă explicaţiile mai 
sus-menţionate, în această agregare a trei oficii liturgice putem vedea 
rezultatul posibil al influenţei celor 12 oficii liturgice zilnice din rugă- 
ciunea monahilor „neadormiţi” (akoimetoi)?. S-ar fi regrupat astfel într-o 
unică celebrare trei „Ceasuri” pentru a sugera că rugăciunea ar trebui de 
fapt să se prelungească toată noaptea, fie în mod continuu ca la bătrânii 
Egiptului, fie la intervale regulate ca în oficiul „neadormiților”*. Pave- 
cernița Mare apare atunci ca o măsură de îngăduință faţă de cei ce nu pot 
să privegheze şi ca un fel de compromis între rugăciunea liturgică comu- 
nitară, extinsă astfel virtual la toată noaptea, şi rugăciunea privată ce se 
va putea prelungi după puterile şi voinţa fiecăruia. 


Săvârşirea Pavecerniţei Mari 


La începutul descrierii Pavecerniţei Mari din Postul Mare, Zypikon-ul 
Sfântului Sava precizează că adoptă obiceiul „chinoviilor” Palestinei care 
o celebrează în biserică, pentru că la Lavra Sfântului Sava acest oficiu 
era rostit întotdeauna în chilie, confundându-se prin urmare cu „canonul” 
de rugăciune personală“. Ca şi pentru Ceasuri, această modificare a rân- 
duielii obişnuite, şi faptul de a o cânta şi nu de a o recita fac din Pave- 
cernița Mare un oficiu solemn la care participă toţi. În mod normal, el 
este celebrat exact la apusul soarelui (ceasul al 12-lea din zi)" şi e anun- 
țată de 12 lovituri în toacă. Toţi intră atunci în biserică după prescripţiile 
obişnuite şi se aşază o clipă înainte ca preotul să rostească binecuvântarea 
începătoare. lată planul acestui oficiu: 

Partea 1] 


- Rugăciunile începătoare 3 metanii 
- „Veniţi să cădem şi să ne închinăm...” 3 metanii 
- Hexapsalm (Ps 4, 6, 12, 24, 30, 90) 2 x 3 metanii 


- „Cu noi este Dumnezeu...” 
- 3 tropare citite 


- „Firea cea fâră trup a heruvimilor...” = imn treimic g! 2 

- Simbolul credinţei 

- Invocarea sfinților g/ 2 16 metanii 
- „Sfinte Dumnezeule”, rugăciunile începătoare fâră metanii 


- Tropare — Lu şi Mi sau Ma şi Jo 
( — 40 „Doamne miluieşte” + „Ceea ce eşti mai cinstită...” 
- Rugăciuni - — Preotul: „Pentru rugăciunile Sfinţilor Părinților noștri” 
lea Rugăciunea Sfântului Vasile 


Partea a Il-a 


- „Veniţi să câdem şi să ne închinâm...” 3 metanii 
- Psalmodie (Ps 50, 101) 
- Rugăciunea lui Manase 
- „Sfinte Dumnezeule”, rugăciunile începâtoare 3 metanii 
- Troparele catanictice (de umilinţă): 

[ — 40 „Doamne miluieşte” + „Ceea ce eşti mai cinstită...” 
- Rugăciuni + — Preotul: „Pentru rugăciunile Sfinților Pârinţilor noştri” 

| — Rugăciunea Sfântului Mardarie 


Partea a III-a 
- „Veniţi să cădem şi să ne închinăm...” 3 metanii 
- Psalmodie (Ps 69, 142) 
- Doxologia mică 
- Canon (din Minei sau al Maicii Domnului) 


— „Sfinte Dumnezeule”, rugăciunile începâătoare 3 metanii 


- „Doamne al puterilor...” şi Ps 150 

— 40 „Doamne miluieşte” 

— „Cel ce în toată vremea...” 

— 3 „Doamne miluieşte” + „Ceea ce eşti mai cinstită...” 

— Preotul: Binecuvântare 

— Rugăciunea Sfântului Efrem 15/16 metanii 


— Rugăciuni 4 — „Sfinte Dumnezeule”, rugăciunile începătoare 


— Rugăciunea lui Pavel Evergetul: „Nepătată, neîntinată” 

— Rugăciunea lui Antioh Pandectul: „Şi ne dă nouă, Stăpâne...” 
— „Preaslăvită pururea Fecioară, binecuvântată...” 

— „„Nădejdea mea este Tatăl...” 

— „Toată nădejdea noastră...” 





— Concediere 


— Iertarea reciprocă 
— Rugăciuni litanice: „Slăbeşte, lasă, iartă...” 
— „Pentru rugăciunile Sfinţilor Părinților noştri...” 

Caracterul Pavecerniţei e în esenţă unul penitenţial. După Sfântul Simeon 
al Tesalonicului, ea se compune „din psalmi, rugăciuni de străpungere şi 
mărturisire, din cereri de iertare şi ispăşire şi pentru ca să petrecem noap- 
tea în pace”. Astfel, psalmii Hexapsalmului au fost aleşi anume în acest 
sens: să evidenţiem îndeosebi Psalmul 6, al cărui comentariu făcut de 
Anastasie Sinaitul se citeşte în joia Săptămânii Lăsatului de brânză, şi 
care este unul din psalmii ce exprimă cel mai bine legătura dintre căință 
şi lacrimi: „În fiecare noapte patul meu voi scălda, cu lacrimile mele aşter- 
nutul meu voi uda” (Ps 6, 7). Ceilalţi psalmi (4, 12, 24, 30), cu excepţia 
Psalmului 90 clasic pentru Pavecerniţe, evocă omul asaltat de vrăjmaşii 
săi şi de patimile sale la apropierea nopţii, dar care nu deznădăjduieşte 
însă de mila lui Dumnezeu: „Când Te-am chemat, m-ai auzit, Dumnezeul 
dreptăţii mele!” (Ps 4, 2), „Caută, auzi-mă Doamne, Dumnezeul meu, 
luminează ochii mei, ca nu cumva să adorm întru moarte...” (Ps 12, 4 
repetat la sfârşitul primului grup de trei psalmi), „Caută spre mine şi mă 
miluieşte, că părăsit şi sărac sunt eu” (Ps 24, 16), „... miluieşte-mă, 
Doamne, când mă necăjesc” (Ps 30, 10). 

Aceşti psalmi încă şi mai penitenţiali decât cei de la Utrenie sunt 
urmaţi, ca şi la slujba de dimineaţă cu „Aliluia”, de o cântare extrasă din 
cartea prorocului Isaia, care îi dă credinciosului confirmarea nădejdii 
mântuirii sale, vestind Întruparea. Primul cor cântă cu glas înalt: „Cu noi 
este Dumnezeu, înțelegeţi neamuri şi vă plecaţi, căci cu noi este Dumne- 
zeu!” (Is 8, 10. 9), verset repetat apoi de cel de-al doilea cor. După care, 
cele două coruri alternează o selecţie din versetele cele mai semnificative 
ale capitolelor 8 şi 9 din cartea profetului Isaia împreună cu refrenul: „Cu 
noi este Dumnezeu...”. Această cântare mesianică a lui Isaia, cântată pe 
un ton puternic, se înscrie în ciclul zilnic ca o pregătire în vederea reali- 
zării mântuirii celebrată în toate zilele de sărbătoare la locul corespunzător 
din Utrenie prin cântarea „Dumnezeu este Domnul şi S-a arătat nouă...” 
(Ps 117, 27). Evocarea prorociei privitoare la Emanuel în timpul slujbei 
nopții ne pregăteşte, aşadar, de vestirea Învierii în zori. După „Slavă” şi 
„Și acum”, cele două coruri cântă împreună cu glas mai înalt refrenul și 
versetul inițial pentru a încheia această piesă. Horologion-ul indică apoi 
trei tropare de mulţumire pentru sfârşitul zilei adresate, ca şi „Sfinte 
Dumnezeule”, fiecăreia din Persoanele Sfintei Treimi: „Ziua trecând, 
mulţumesc ie, Doamne (Stăpâne, Sfinte)...”. Aceste tropare nu sunt 
indicate în fypikon, care prevede legarea cântării lui Isaia direct de imnul 
treimic, ceea ce pare de altfel mai coerent, fiindcă atunci cântarea nu este 
întreruptă de o recitare iar de la tema mesianică a lui Isaia se trece direct 
la tema trinitară şi angelică. Imnul „Firea netrupească a heruvimilor cu 
cântări fâră încetare pe Tine Te slăveşte...” se regăseşte în oficiul de sea- 
ră” din ritualul copt şi în oficiul Pannychis al Marii Biserici. El dă Pave- 
cerniţei Mari adevărata ei dimensiune de slujbă de noapte asemănătoare 

Miezonopticii şi primei părți a Utreniei. Lauda neîncetată a îngerilor, care 
nu cunosc multiplicitatea şi alternanţa zilei şi a nopţii, e adresată celor Trei 
Persoane împreună-veşnice ale Treimii, oamenii se pot asocia ei ziua şi 
noaptea, dacă Maica Domnului şi sfinţii „mijlocesc necontenit” pentru ei. 


„Ca izbăvindu-ne de înşelăciunea celui rău, să cântăm cântarea înge- 

rească: «Sfânt! Sfânt! Sfânt! De trei o sfânt, Doamne, miluieşte-ne pe 
4 +60 

noi»... 


Această primă parte a oficiului Pavecerniţei evidenţiază un progres 
extrem de sugestiv: în timp ce la Miezonoptică şi la „Aliluia” tema unirii 
cu îngerii în doxologia Treimii e introdusă fără tranziţie, aici ea este 
rezultatul unui adevărat moment dramatic. Credinciosul începe prin a-şi 
mărturisi păcatul şi a se identifica cu drepții Vechiului Legământ care nu 
puteau nădăjdui decât în chip nedesluşit în ajutorul lui Dumnezeu. Apoi, 
prin cântarea lui Isaia el ia cunoştinţă de marea profeție mesianică, nă- 
dejdea sa devine certitudinea înnoirii în el a Întrupării și a biruinţei îm- 
potriva vrăjmaşilor realizată de Hristos. În fine, dat fiind că prin Hristos 
oamenii au fost iniţiaţi în cunoaşterea Treimii, el ajunge, susţinut de 
rugăciunile sfinților, să se unească cu doxologia trinitară şi perpetuă a 
îngerilor, recitarea Simbolului de credinţă nefiind în defimitiv decât dez- 
voltarea acestei doxologii. Mărturisirea credinţei recitată după imnul în- 
gerilor nu apare aici la începutul vieţii duhovniceşti, ci mai degrabă ca 
împlinirea ei ultimă în cunoaşterea intimă a tainelor pe care o desemnează. 
Acest început al oficiului Pavecerniţei e, aşadar, un rezumat al întregii 
vieţi duhovniceşti, dar el nu este exclusiv, şi în continuare Pavecerniţa va 
dezvolta şi alte puncte de vedere. 

Cele două coruri alternează apoi cântarea unor scurte rugăciuni de 
mijlocire adresate Maicii Domnului şi sfinților în ordine ierarhică. Aceste 
rugăciuni sunt cântate fiecare de două ori (prima de trei ori), astfel că 
atunci când un cor cântă, celălalt face o metanie, ca la „Să se îndrepteze” 
de la Liturghia Darurilor mai înainte sfinţite. Ele seamănă destul de mult 
cu troparele care încheie Vecernia iar, în epoca Sfântului Simeon al 
Tesalonicului apăreau şi la Vecernia Mică, fiind, așadar, recitate în toate 
zilele“. Rugăciunii nocturne îi este deosebit de necesară cererea ajutoru- 
lui rugăciunilor mijlocitorilor celor mai puternici, fiindcă atunci riscurile 
de împrăştiere şi păcătuire sunt mai mari. Pe de altă parte, laitmotivul 
fiecărei cereri: „Roagă-te (rugaţi-vă) pentru noi păcătoşii”, legat de me- 
tanii, reprezintă unul din elemente cele mai caracteristice ale rugăciunii 
stăruitoare şi ale participării trupului la slujbele Postului Mare. Această 
serie de invocări se termină prin cântarea rugăciunii vameşului: „Dum- 
nezeule, milostiv fii nouă păcătoşilor şi ne miluieşte” de către cele două 
coruri reunite, cu trei metanii, ca şi la sfârşitul lui „Să se îndrepteze”. 

Troparele care urmează rugăciunilor de la „Sfinte Dumnezeule” sunt 
compuse din două serii: prima pentru zilele de luni, iar cea de-a doua 
pentru zilele de marţi şi joi. Amândouă au aproape aceeaşi temă: cererea 
de ajutor în timpul nopţii. Dar cea de-a doua serie, mult mai veche, 
fiindcă se regăsește şi în oficiul copt“, e în acelaşi timp mai lungă şi mai 
bogată. Primul tropar din zilele de marţi şi de joi e consacrat temei som- 
nului: acesta e momentul în care omul este cel mai slab pentru a rezista 
demonilor care nu dorm, şi de aceea are nevoie îndeosebi de ajutorul lui 
Dumnezeu”. După un verset din Psalmul 118, se cântă al doilea tropar 
care e o evocare a judecății: 


„++. Ce judecată va fi pentru mine, cel zămislit în păcate? Cine-mi va 
stinge văpaia, cine-mi va lumina întunericul? Afară de nu mă vei milui 


Tu, Doamne, ca un iubitor de oameni”. 


Troparul de la „Slavă” e o evocare a exemplului desfrânatei din Evan- 
ghelie şi un îndemn la priveghere, cu numeroase paralele din imnografia 
Triodului. Potrivit Psa/milor 6 şi 101, recitaţi în a doua parte a Pavecer- 
niţei, noaptea e momentul privilegiat pentru a vărsa lacrimile străpungerii 
inimii: semn distinctiv al pocăinţei autentice. 


„Lacrimi dă-mi mie, Dumnezeule, ca oarecând femeii celei păcătoase 
şi mă învrednicește să ud picioarele Tale, care din calea rătăcirii m-au 
izbăvit. Şi să aduc ie miros de bună-mireasmă viața curată, întru 
pocăință agonisită; ca să aud şi eu glasul Tău dorit: «Credinţa ta te-a 
mântuit, mergi în pace!y”*?. 


Ultimul tropar e adresat Maicii Domnului, pentru ca să fim îmbrăcați în 
„platoșa” ocrotirii ei împotriva vrăjmaşilor ce lucrează în timpul nopții, 
imagine a păcatuluis*. 

Ca şi la Ceasuri, această primă parte a Pavecerniţei Mari se încheie cu 
un grup de rugăciuni. Rugăciunea „Cel ce în toată vremea...” nu e însă 
recitată decât la sfârşitul părţii a treia, căci în mod logic aceasta nu poate 
fi repetată decât o singură dată pentru un grup de oficii. După Typikon-ul 
Sfântului Sava, rugăciunea Sfântului Vasile, care o dezvoltă, aşa cum am 
văzut, pe cea a lui Antioh, trebuie citită de preot“. Începând cu o aluzie 
la Psalmul 90 (versetele 5-6), ea se referă la privegherea nocturnă sau 
străpungerea inimii, la aducere-aminte de Judecată, la frica de Dumnezeu 
şi stăpânirea trupului dobândită prin asceză, ce apar drept condiţiile ne- 
cesare pentru a petrece o noapte fără ispite. Aşa cum atestă unele docu- 
mente menţionate mai sus, locul acestei rugăciuni ne face să presupunem 
că Pavecerniţa se încheia probabil odinioară după prima sa parte. Partea 
a doua nu continuă temele acestei rugăciuni, ci, din contră, revine înapoi 
reluând tema căinței (Psa/mul 50) şi a plânsului legat de nădejdea mân- 
tuirii (Psalm 101). Această reluare, ca şi celelalte repetiţii constatate în 

oficiile liturgice, nu este totuşi redundantă. Ea evocă mai degrabă un alt 
mod de reflecţie decât logica discursului: rugăciunea, căința şi „cugetul 
smerit” nu operează în linie dreaptă, de la un concept la altul, ci în mod 
circular, revenind mereu asupra acelorași teme pentru a le adânci. Aceasta 
este funcţia acestor trei oficii succesive care de altfel au o lungime 
extrem de inegală. Această a doua parte nu dezvoltă un rezumat al vieţii 
duhovniceşti, cum este cea dintâi, ci e în întregime centrată pe căinţa cea 
mai acută. Psalmul 50 e psalmul pocăinţei prin excelenţă, iar Psalmul 101 
evocă o intensă durere produsă de amintirea păcatului: „Că s-au stins ca 
fumul zilele mele şi oasele mele ca uscăciunea s-au făcut. Rănită e inima 
mea și s-a uscat ca iarba; că am uitat să mănânc pâinea mea. De glasul 
suspinului meu, osul meu s-a lipit de carnea mea (Ps 101, 5-6). Rugăciu- 
nea atribuită marelui păcătos Manase, regele iudeilor, este şi ea unul din 
punctele culminante ale rugăciunii de pocăință: 


„Lu Doamne, Dumnezeul celor drepţi, n-ai pus pocăință pentru cei 

drepţi: pentru Avraam şi Isaac şi Iacob, care nu Ţi-au greşit Ţie, ci ai 

pus pocăință mie, păcătosului, pentru că am păcătuit mai mult decât 

nisipul mării. Multe sunt fărădelegile mele şi nu sunt vrednic a căuta 

şi a privi înălțimea cerului din pricina mulțimii nedreptăților mele”. 

Partea imnografică ce urmează lui „Sfinte Dumnezeule” şi rugăciuni- 
lor lui e constituită din faimoasele tropare ce serveau deja drept refrene 
oficiului Pannychis de la Constantinopol, iar în FHorologion-ul actual apar 
şi la Miezonoptică“?. Şi aici tema esenţială e pocăința: 


„Miluieşte-ne pe noi, Doamne, miluieşte-ne pe noi! Că nepricepându-ne 
de nici un răspuns, această rugăciune aducem ie, ca unui Stăpân, noi 
păcătoşii robii Tăi, miluieşte-ne pe noi!””. 


Troparul Născătoarei care urmează la „Şi acum” sugerează încă şi mai 
limpede nădejdea iertării: 


„Uşa milostivirii deschide-ne-o nouă, binecuvântată Născătoare de 
Dumnezeu, ca să nu pierim cei ce nădăjduim întru tine, ci să ne mân- 
tuim prin tine din nevoi, că tu ești mântuirea neamului creştinesc”. 


Această a doua parte se încheie prin acelaşi grup de rugăciuni comune ca 
şi cea dintâi, şi prin rugăciunea Sfântului Mardarie pe care am găsit-o 
deja la Ceasul I: 


„Stăpâne, Dumnezeule, Părinte atotputernice, Doamne, Fiule, Unule- 
Născut, lisuse Hristoase şi Duhule Sfinte, o Dumnezeire, o Putere, mi- 
luieşte-mă pe mine, păcătosul, şi cu judecăţile pe care le ştii, mântu- 
iește-mă pe mine, nevrednicul robul Tău, că bine eşti cuvântat în vecii 
vecilor. Amin.” 

Aşa cum remarcă preotul Egender, această rugăciune fiind rostită de 
Sfântul Mardarie în clipa muceniciei sale dobândeşte o valoare deosebit 
de intensă în timpul slujbelor”. Concizia sa, precum şi relația extrem de 
explicită pe care o stabileşte între mărturisirea dogmatică a Treimii şi 
mărturisirea păcătoşeniei sale sunt toate cauza acestei repetiţii a rugăciunii 
în ciclul liturgic cotidian. 

Cea de a treia parte e constituită din elemente preluate din Pavecerniţa 
Mică, şi care n-au fost dislocate în celelalte părţi ?. Nu găsim, aşadar, 
nici Crezul, nici Psalmul 50, ci Psalmii 69 şi 142, doxologia mică şi rugă- 
ciunile de încheiere. În Săptămâna I nu se rostește în acest loc canonul 
obişnuit, fiindcă atunci se recită Canonul Mare al Sfântului Andrei Cre- 
tanul”*; dar, din lunea Săptămânii a II-a până în vinerea Săptămânii a VI-a, 
Typikon-ul prescrie înlocuirea canonului Maicii Domnului de la Pave- 
cerniță cu canonul şi stihirile sfimţilor prăznuiţi în mod normal de la 
Sâmbăta lui Lazăr până la Duminica Tomii, fiindcă această perioadă 
exclude cu stricteţe comemorările liturgice ale ciclului liturgic fix (cu 
excepția Bunei Vestiri)'”. La Messina, unde nu se cunoştea nici această 
recitare a Canonului Mare în Săptămâna I, nici, mai cu seamă, restabili- 
rea sfântului zilei la Utrenie, la Pavecerniţă se recita în fiecare zi canonul 
sfântului din Mineie, omițându-l însă cu totul între Duminica Stâlpărilor 
sau a Floriilor şi Duminica Tomii”. 

Singura particularitate cu adevărat notabilă a acestei a treia părţi e 
cântarea Psa/mului 150, ale cărui versete sunt intercalate cu refrenul: 


„Doamne al puterilor, fii cu noi, că pe altul afară de Tine ajutor întru 
necazuri nu avem. Doamne al puterilor, miluieşte-ne pe noi!”€. 


Ca şi celelalte cântări ale Pavecerniţei Mari, această cântare e executată 
pe glasul 6”, ceea ce îngăduie asocierea lor subtilă şi sublinierea conti- 
nuităţii oficiului. Alegerea Psalmului 150, ultimul din Psaltire şi printre 
cei mai entuziaşti, pare să fi fost ghidată de preocuparea de a împinge 
până în detaliu analogia Pavecerniţei cu Utrenia. Cum acest psalm încheie 
slujba de dimineaţă, era potrivit ca Pavecerniţa începută cu un Hexa- 
psalm să se încheie şi ea cu un psalm de laudă. Pe lângă această simetrie, 
cântarea acestui psalm de jubilaţie în faţa mântuirii simbolizate de răsă- 
ritul soarelui, atunci când noaptea abia începe, sugerează credinciosului 
că lupta sa nocturnă va fi scurtă şi că încă de pe acum în ea străluceşte 
lumina Zilei celei adevărate. De altfel, refrenul, care n-are legătură ne- 
mijlocită cu tema psalmului şi se adresează mai degrabă „Stăpânului în- 
gerilor” pentru a-i cere ajutor în încercările nopții, evidenţiază tensiunea 
dialectică, adesea relevată aici, între „deja” (adică Ps 150) şi „nu încă” 
(adică refrenul). Asigurarea mântuirii şi proximitatea luminii dau credin- 
cioşilor îndrăzneala (parrhesia) de a stărui o dată mai mult în cererea 
ajutorului lui Dumnezeu. La Athos, în timpul acestei cântări, un monah 

tămâiază biserica cu o căţuie, ai cărei zurgălăi scandează cântarea alter- 
nativă a corurilor. După cele 5 stihiri, primul cor reia prima parte a pri- 
mului verset al psalmului, cel de-al doilea răspunde cu cea de-a doua 
parte, şi ele se unesc amândouă pentru a cânta mai lent refrenul întreg. 
Urmează la „Slavă” un tropar (doxastikon) care, o dată mai mult, are drept 
temă rugăciunea sfinţilor şi explică în fond de ce anume îndrăznim să cân- 
tăm acest psalm de bucurie după un oficiu închinat în întregime căinței: 


„Doamne, de n-am avea pe sfinţii Tăi rugători şi bunătatea Ta milosti- 
vindu-se spre noi, cum am îndrăzni, Mântuitorule, a Te lăuda pe Tine, 
pe care Te binecuvântează neîncetat îngerii? Ştiutorul inimilor, iartă 
sufletele noastre””8. 


Această piesă se încheie cu trei tropare închinate Maicii lui Dumnezeu 
(7heotokia) prin care se imploră mijlocirea ei. 

Partea finală a Pavecerniţei Mari e identică cu cea a Pavecerniţei Mici. 
Ea cuprinde, din motivul indicat mai sus, rugăciunea „Cel ce în toată 
vremea şi în tot ceasul...”, după care preotul nu rostește „Pentru rugăciu- 
nile tuturor sfinţilor”, ci, ca la celelalte oficii ale Ceasurilor „Dumnezeule, 
milostiveşte-Te spre noi şi ne binecuvântează...”9. Grupul de rugăciuni 
legate de cea a Sfântului Efrem se rostește complet până la „Doamne 
miluieşte” de 12 ori. Faptul că el n-a apărut în celelalte două părți ale 
Pavecerniţei, ca în celelalte oficii legate între ele: Ceasul al II-lea — al 
VI-lea sau Ceasul al IX-lea — Tipica, ne-ar putea mira de altfel. Trebuie 
observat însă că aici este vorba de oficii distincte celebrate pur şi simplu 
unul după altul, în timp ce Pavecerniţa Mare e un oficiu, desigur, com- 
pozit, dar care posedă o unitate internă şi de aceea este potrivit ca rugă- 
ciunea Sfântului Efrem să fie rostită numai după cea de-a treia parte, ca 
una ce se referă la întregul oficiu. În locul scurtei formule de concediere 
a Pavecerniţei Mici şi a celorlalte Ceasuri, Pavecerniţa Mare are o rugă- 
ciune de plecare a capetelor: „Stăpâne mult-milostive...” preluată din 
Litia Vecerniilor praznicelor“. Unui oficiu atât de lung i se potrivea o 
binecuvântare finală mai lungă decât celelalte şi care să dezvolte mai 
mult cererile de mijlocire adresate sfinților în conformitate cu spiritul 
care călăuzeşte întreaga celebrare. 


Slujba Iertării 


După concediere, întâi-stătătorul se închină până la pământ zicând: 
„Binecuvântaţi, părinți sfinţi, şi mă iertaţi pe mine păcătosul”, la care 
monahii răspund: „Dumnezeu să te ierte, părinte sfinte...”. După care 
fraţii se duc doi câte doi (câte unul din fiecare cor) înaintea egumenului 
ca să facă la fel şi să-şi primească iertarea“!, în timp ce preotul din faţa 

uşilor împărăteşti ale sanctuarului pronunţă o ectenie ce recapitulează pe 
scurt toate intenţiile rugăciunii şi pe care fraţii o însoțesc cu numeroase 
„Doamne miluieşte”. Acest obicei al „iertării” e profund înrădăcinat în 
tradiția monahală putând fi considerat o dezvoltare chinovială a metaniei 
pe care ucenicul trebuie să o facă înaintea părintelui său duhovnicesc în 
fiecare seară, pentru a-i cere iertare şi a primi binecuvântarea sa'?. Acest 
rit s-a extins dincolo de slujba apusului de soare, fiind săvârşit în toate 
zilele şi la sfârşitul Miezonopticii”, pentru a cere iertarea păcatelor să- 
vârşite în timpul nopţii. La Evergetis această iertare (synchoresis) avea 
loc după Pavecerniţa şi Ceasul I, ziua fiind astfel sfinţită la ambele sale 
extremități“. 


Modificări în săvârşirea Pavecerniţei 


a) Canonul Mare în Săptămâna 1: în timpul Săptămânii |, pentru a o 
solemniza mai mult şi a pune întreg Postul Mare sub semnul căinței, se 
cântă la Pavecerniţă Canonul Mare al Sfântului Andrei Cretanul. Cele 
9 ode ale sale sunt divizate în 4, astfel ca executarea lui să se facă de luni 
seara şi până joi seara. lată, de exemplu, decupajul pentru prima odă: 


Lu : irmos ; tropar 1-6 ; Slavă ; a Născătoarei 
Ma: irmos ; tropar 1-12 ;: Slavă ; a Născătoarei 
Mi : irmos ; 20, 13, 21, 14, 15, l-a a Mariei Egipteanca  ; Slavă ; a Născătoarei 
Jo : irmos ; 16, 22, 23, 17, 21, a 2-a a Mariei Egipteanca ; Slavă ; a Născătoarei 


După oda 6, Typikon-ul prescrie adăugarea troparelor de străpungere a 
inimii de la Pannychis ce se vor repeta deopotrivă în cea de-a doua parte 
a Pavecerniţei?. În timpul acestor prime patru zile la începutul primei 
părți, îndată după rugăciunile începătoare şi refrenul de invitaţie, se recită 
Psalmul 69 urmat de canon. Restul Pavecerniţei rămâne neschimbată, cu 
excepția părții a treia considerabil lungită. Această dublare a Canonului 
Mare pare a fi o particularitate palestiniană, fiindcă nu o regăsim în tradiția 
studită, dar ea apare în Typikon-ul Sfântului Sava încă din secolul XII*. 
O singură executare a acestei piese centrale a Triodului nu era de ajuns, 
se pare, monahilor, de aceea ei au dublat-o aducând astfel un element nou 
în structura Postului Mare. Săptămâna ] apare atunci drept un adevărat 
concentrat al catehezei cvadragezimale și un moment cu atât mai privile- 
giat cu cât cântarea Canonului Mare se adaugă unui post strict. 


b) Acatistul de vineri seara: Typikon-ul Sfântului Sava nu prevede 
celebrări speciale pentru serile de vineri din Postul Mare, ci numai su- 
primarea metaniilor la Vecernie (cu excepţia celor specifice Liturghiei 
Darurilor mai înainte sfinţite)” şi înlocuirea Pavecerniţei Mari de către 
Pavecernița Mică, în care se inserează uneori un canon propriu Triodului-*. 


DEV) 


Typikon-ul parohial actual, urmat şi de numeroase mânăstiri, prevede 
săvârşirea Pavecerniţei Mici unite cu cântarea Acatistului împărţit la fel 
ca şi Canonul Mare în 4 părţi, pentru ca să fie încheiat în sâmbăta Săp- 
tămânii a V-a, la a cărei Utrenie Acatistul se cântă în întregimes”. Vecer- 
nia Mică se desfăşoară în mod normal până la Crez, urmat de „Cuvine-se 
cu adevărat...”. Apoi se cântă canonul Acatistului cu 6 tropare pe odă 
(cel mai adesea reduse la 3), după care se începe cu mare solemnitate 
condacul „Apărătoare Doamnă...” şi o strofă a Acatistului rostite de preot 
în faţa icoanei, corurile reluând numai fmalul fiecărui condac sau icos. 
În final se repetă proimion-ul, iar Pavecernita se termină ca de obicei, 
numai în vinerea Săptămânii | adăugându-se lectura evangheliei specifică 
oficiului Pannychis. 

Acest oficiu, apărut recent în 7ypikon-ul grec, nu este totuşi o inovaţie 
arbitrară, fiindcă reprezintă moştenirea vechii Pannychis constantinopo- 
litane. Încă din epoca lui Iustinian se obişnuia să se facă o procesiune în 
jurul bisericii Maicii Domnului de la Vlaherne”. Această procesiune a 
dobândit o amploare deosebită şi s-a prelungit într-o priveghere de toată 
noaptea începând din epoca în care a fost instituită celebrarea solemnă a 
Acatistului, în seara zilei de vineri a Săptămânii a V-a din Postul Mare”. 
Prin extensiune, într-o mănăstire studită, ca aceea de la Messina, în toate 
vinerile de peste an oficiul Pavecerniţei era înlocuit de presbeia” întru 
cinstirea Maicii Domnului. Acest oficiu, puternic inspirat din Pannychis, 
cuprindea trei ectenii ce aminteau cele trei antifoane de la Constantino- 
pol, „Dumnezeu este Domnul” festiv, un canon în care se intercala imnul 
Acatist şi, în Postul Mare, o cateheză proprie fiecărei zile. În secolul XV, 
Sfântul Simeon al Tesalonicului atestă şi el cântarea Acatistului în toate 
serile de vineri”. 

Deşi nu apare decât în tradiţia palestiniană, acest oficiu extrem de 
popular până în zilele noastre e profund ancorat în tradiţia bizantină. Se 
pare că Constantinopolul a făcut pentru Acatist ceea ce Ierusalimul a 
făcut pentru Canonul Mare: nu era de ajuns ca această bogată şi extrem 
de apreciată operă liturgică să fie săvârşită o singură dată, drept pentru 
care celebrarea lui în Săptămâna a V-a era pregătită de-a lungul întregului 
Post Mare. 

Pe de altă parte, este un fapt izbitor că aceste două particularităţi, ce 
exprimă influenţele Ierusalimului şi Constantinopolului asupra Triodului, 
nu s-au amestecat cu adevărat în practica ortodoxă decât în mănăstirile 
de la Athos. Într-adevăr, în parohiile greceşti executarea Canonului Mare 
în Săptămâna 1 nu e decât foarte puţin solemnizată, cel mai adesea fiind 
omisă cu totul, în timp ce ruşii ignoră Acatistul, dar acordă o importanță 
considerabilă în Săptămâna | Pavecerniţei unite cu Canonul Mare, care 
atrage multă lume şi în timpul cărora toţi fac numeroase metanii”“. Aceste 
diferenţe în pietatea cvadragezimală nu înseamnă, desigur, că ruşii nu au 

devoțiune marială şi resping Acatistul, sau că grecii ignoră pocăința ex- 
primată de Canonul Mare. Aceste două tendinţe în evlavia liturgică, mai 
antropologică la ruşi şi mai cosmică la greci”, sunt mai degrabă com- 
plementare. Pavecerniţa cu Acatist leagă între ele lumina, certitudinea 
realizării mântuirii prin Întrupare şi consecinţele ei pentru sfinţirea uma- 
nității; în timp ce Pavecerniţele Mari cu canonul Sfântului Andrei Cre- 
tanul sunt celebrate în întuneric cu lacrimi şi întristare, ca mântuirea să 
se realizeze efectiv în fiecare prin căinţă. Această polaritate corespunde 
de altfel realităţii evoluţiei istorice a ritului bizantin: se ştie că slavii au 
păstrat în bisericile lor parohiale fără mari modificări 7ypikon-ul Sfântului 
Sava și că influenţa monahală a fost mereu dominantă în pietatea rusă, în 
timp ce grecii au rămas, de la Sfântul Simeon al Tesalonicului încoace, 
cu nostalgia oficiului catedral (asmatikos), reforma liturgică din 1838 în- 
cercând, adesea în chip stângaci, restabilirea unora din elementele acestuia. 


E 


Pavecerniţa are, așadar, un loc important în spiritualitatea Postului Mare. 
Sub forma unui triplu oficiu, mai lung decât de obicei şi aproape în 
exclusivitate consacrat pocăinţei, ea sugerează că rugăciunea de seară se 
poate virtual extinde, devenind o priveghere de toată noaptea şi o rugă- 
ciune neîncetată. Atât în structura sa, cât şi în modificările cu ocazia ce- 
lebrării Canonului Mare şi a Acatistului, ea sintetizează de altfel tradiţiile 
Constantinopolului (pannychis) şi Ierusalimului (agrypnia), adoptându-le 
tendinţele spirituale corespunzătoare acestora. 

I1.B.6 Mijlocirea sfinţilor 
şi comemorările ciclului fix 


II.B.6.1 Sărbătorile fixe în timpul Postului Mare: 
incidenţe şi transferări — articularea 
ciclului fix cu cel mobil 


Am menţionat deja de mai multe ori interdicţia celebrării sărbătorilor 
sfinţilor în timpul Postului Mare din pricina contradicţiei dintre bucuria 
ce trebuie să însoţească cu necesitate o sărbătoare şi ambianța de doliu 
legată de post!. Această regulă, impusă încă de la Sinodul din Laodiceea 
(între anii 343 şi 381), a determinat în mare parte evoluţia ulterioară a 
ciclului sărbătorilor. Perioada cuprinsă între 2 februarie și 25 aprilie, date 
limită ale Postului Mare”, a rămas multă vreme aproape lipsită de orice 
sărbătoare. Începând din epoca lui Simeon Metafrastul, când s-a început 
completarea sistematică a tuturor oficiilor ciclului liturgic fix compu- 
nându-se canoane chiar şi pentru sfinții despre care nu se ştie nimic, 
acest interval a fost încetul cu încetul umplut. Cu toate acestea, comemo- 
rările din lunile februarie, martie şi aprilie rămân în general de mică im- 
portanță: trei stihiri la Vecernie, lipsite de tropar vechi” şi canon la Utrenie, 
adică gradul minim de festivitate din cultul bizantin. În epoca patriarhu- 
lui Nicolae III Grămăticul (1084-1111), chiar şi aceste comemorări cu 
solemnizare redusă erau toate împinse în zilele de sâmbătă şi duminică, 
pentru a lăsa zilele săptămânii cu totul libere pentru celebrările cvadrage- 
zimale“. După Teodor Balsamon (secolul XII), în unele mănăstiri canoa- 
nele şi vieţile sfinților celebrați în timpul Postului Mare se citeau împreună 
înainte de Duminica Lăsatului de brânză: fapt care permitea eliberarea 
tuturor celor 40 de zile, fără a se neglija comemorarea nici unui sfânt, şi 
punea în evidenţă unitatea Postului Mare (cele 40 de zile fiind asimilate 
prin analogie unei singure zile). 

Din raţiunile practice pe care le-am evocat mai susf, Typikon-ul Sfân- 
tului Sava a permis reinserarea stihirilor din Mineie la Vecernie şi a ca- 

noanelor lor la Utrenie, cu preţul de altfel al unor incoerenţe în raport cu 
structura iniţială a oficiilor Triodului. Această măsură are inconvenientul 
principal de a diminua distincţia limpede ce trebuia percepută între ciclul 
liturgic fix şi perioada Triodului. Cu toate acestea, trebuie observat că 
menţinerea oficiului cu „Aliluia” îngăduie păstrarea acestor sărbători în 
fundal, cu excepţia câtorva comemorări care n-au putut fi deplasate: 
Intâmpinarea (/Iypapante) Domnului pe 2 februarie, care poate cădea 
uneori în Săptămâna I din Postul Mares; Sfântul Haralambie pe 10 febru- 
ari€, a cărui comemorare a fost ridicată la rang de sărbătoare cu prive- 
ghere de Typikon-ul reformat de la Constantinopol”; praznicul primei şi a 
celei de-a doua găsiri a capului Sfântului loan Botezătorul pe 24 februarie, 
care cade între joia Săptămânii Fiului Risipitor şi marţea Săptămânii a IV-a 
din Postul Mare'%; praznicul Sfinţilor patruzeci de mucenici de la Sevasta 
pe 9 martie, care cade între miercurea Săptămânii | şi lunea Săptămânii 
a VI-a, fiind supus acelorași reguli şi privilegii"; şi, în fine, pe 25 martie 
praznicul Bunei Vestiri cu maximă solemnizare şi care nu poate fi depla- 
sat în nici un caz. El trebuie însoţit de Liturghia euharistică a Sfântului 
loan Hrisostom şi de o dezlegare la peşte, dar, cum cade între vinerea 
Săptămânii a III-a şi miercurea Săptămânii Luminate, el a cauzat dificile 
probleme de combinaţie tipiconală cu oficiile Triodului, asupra cărora 
vom reveni. . 

Atunci când praznicul Întâmpinării cade în Săptămâna I a Postului Mare, 
Typikon-ul Sfântului Sava şi cel de la Constantinopol prevăd suprimarea 
postului după celebrarea Liturghiei şi combină la Vecernie şi Utrenie 
textele praznicului cu cele ale Triodului'?. De asemenea, oricare ar fi 
ziua în care se prăznuieşte Buna Vestire, trebuie celebrată Liturghia eu- 
haristică!”; în timp ce la toate celelalte sărbători enumerate, atunci când 
cad în timpul Postului Mare, nu se celebrează decât Liturghia Darurilor 
mai înainte sfinţite la Vecernia zilei'“. Unele piese imnologice ale acestor 
sărbători, combinate atunci cu textele Triodului, evidenţiază în mod ex- 
plicit legătura lor cu ciclul liturgic mobil. Astfel, pe 24 februarie Sfântul 
loan Botezătorul e rugat să ne deschidă uşile nevoinţei: 


„Preacinstitul tău cap a deschis porţile postului, prealăudate, şi a pus 
înaintea tuturor hrana preadulce a dumnezeieştilor haruri. De care îm- 
părtăşindu-ne cu credință, asprimea postului o îndulcim şi cu credință 
te lăudăm pe tine...”!?. 


Praznicul Sfinţilor patruzeci de mucenici evocă şi el Postul Mare şi 
îndeosebi simbolismul celor 40 de zile: 


„Atleţi ai lui Hristos, preacinstitul post mai luminat l-aţi făcut cu po- 
menirea slăvitei voastre pătimiri. Că patruzeci fiind, sfințiţi aceste 
patruzeci de zile, Patima mântuitoare imitând cu lupta voastră pentru 

Hristos. Pentru aceasta, îndrăzneală [parrhesian] la El dobândind, 
rugaţi-vă să ajungem şi noi cu pace la Invierea cea de-a treia zi a 
Dumnezeului şi Mântuitorului sufletelor noastre”, 


Pe urmele Bunei Vestiri, a cărei celebrare a fost îngăduită de Sinodul 
Trullan” în timpul Postului Mare, unele sărbători ale ciclului fix au fost 
transferate în locurile lăsate libere de zilele de sâmbătă și duminică în 
care se putea celebra Liturghia euharistică. Prima dintre ele a fost prazni- 
cul Sfântului Teodor Tiron celebrat pe 17 februarie, căruia i s-a dat un 
relief deosebit din pricina legăturii existente între minunea „colivelor” şi 
post!$. La Sfânta Sofia comemorările drepţilor, patriarhilor şi profeților 
Vechiului Testament s-au transferat în acelaşi mod în duminicile Postu- 
lui Mare în legătură cu lectura cursivă a cărţii Facerii'?. Comemorările 
Sfinţilor Flavian şi Leon, papii Romei, şi ale împăraţilor Marcian şi 
Pulcheria au fost transferate în Duminica Lăsatului de brânză; iar cea a 
Sfântului Policarp al Smyrnei în Duminica a II-a a Postului Mare”. La 
acestea s-au adăugat praznicul Crucii”!, Acatistul ce însoțea odinioară 
Buna Vestire”, prăznuirea Sfintei Maria Egipteanca transferată în Dumi- 
nica a V-a%, cea a Sfântului loan Scărarul în Duminica a IV-a? şi, în 
sfârşit, cea a Sfântului Grigorie Palama în Duminica a II-a%, care au com- 
pletat acest ciclu al unor transferuri de sărbători fixe ce constituie acum o 
dimensiune esenţială a structurii Triodului asupra căreia voi reveni2, 

Să observăm că în unele manuscrise ale ciclului fix găsim sărbători 
mobile consemnate la date fixe”. Dar aceste particularități excepţionale, 
şi poate chiar accidentale, nu trebuie supralicitate. Ele evidenţiază numai 
preocuparea pe care au putut-o avea unii redactori de a nu separa prea 
mult cele două cicluri. 

Cum arată în mod admirabil autorul omiliei din anul 387 despre data 
Paştelui*: „prima duminică ce urmează primei luni pline după echinocțiul 
de primăvară” reprezintă articularea celor trei dimensiuni ale timpului: 
ciclul solar anual (echinocțiul), ciclul lunar (luna plină) şi ciclul săptămâ- 
nal (duminica). Ciclul mobil dependent de Paște nu este, aşadar, radical 
separat de ciclul liturgic fix, ci îl cuprinde sintetic recapitulând prin acest 
fapt toate sărbătorile sfinţilor în „Sărbătoarea sărbătorilor”. De aseme- 
nea, în plan teologic, totalitatea ipostaselor sfinţilor îşi găseşte unitatea şi 
coerenţa în Ipostasa unică a lui Hristos: 


„Căci deși nu vedem că Hristos S-a făcut «totul în toți», după cuvântul 
Apostolului, Îl putem totuşi găsi în toţi în acest chip, şi anume în părți 
[...], JZristos e acum împărțit mădular cu mădular în fiecare din sfinţii 
Săi. Dar cum toţi tind spre unitatea credinţei şi virtuţii, se ajunge la 
«bărbatul desăvârşit» care realizează plinătatea trupului Său în armonia 
și particularitatea fiecăruia din mădularele Sale..."*%. 

Deşi 7ypikon-ul actual a atenuat puţin prescripțiile Sinodului de la 
Laodiceea îngăduind celebrarea sfinţilor în toate zilele Postului Mare, 
acestea rămân strict excluse din perioada celor cincisprezece zile ce în- 
conjură Paştele, tocmai din acest motiv profund": Persoana lui Hristos e 
desăvârşirea sfinţeniei, fiecare sfânt nefiind decât o „icoană” parţială a 
ei, aşa cum Sfântul Nicolae Îl reprezintă pe Hristos Bunul Păstor, aşa 
cum Sfântul Gheorghe ÎI înfăţişează pe Hristos Biruitorul Apocalipsei 
sau Sfinţii Trei Ierarhi pe Hristos Învățătorul... De aceea, atunci când e 
celebrat Hristos Însuşi, mai cu seamă în Patima şi Învierea Sa, parţialul 
trebuie să facă loc plinătăţii, iar praznicele sfinților cedează în fața unirii 
nemijlocite cu Hristos ce reproduce experiența baptismală. 


II.B.6.2 Mucenicii 


Excluderea sărbătorilor sfinţilor în timpul Postului Mare poate fi soco- 
tită în acest sens şi o pregătire în vederea dimensiunii hristologice a Săp- 
tămânii Mari. Căci sfinţii nu lipsesc cu totul din slujbele celor 40 de zile 
propriu-zise ale Postului Mare, lor adresându-li-se o laudă şi o rugăciune 
globală sub forma troparelor mucenicilor (marzyrika) legate de idiome- 
lele stihoavnei Vecerniei şi Utreniei din toate zilele şi care deţin un loc 
special în oficiile sâmbetelor în care nu cade o sărbătoare”?. Această ten- 
dință de ridicare de la particular la general se regăseşte în celebrarea 
Sâmbetei Morților şi a Sâmbetei Asceţilor care recapitulează totalitatea 
reprezentanților trecuţi ai naturii umane și ansamblul celor ce au strălucit 
prin asceză făcându-se astfel vrednici să servească drept exemplu credin- 
cioşilor în timpul Postului Mare. De altfel, în venerarea memoriei unui 
sfânt e cinstită în definitiv întreaga natură umană împăcată şi unită cu 
Dumnezeu: 


„Pentru aceasta [iubire], toţi sfinţii [...] s-au împotrivit totdeauna păca- 

tului, nedând nici un preţ pe lumea aceasta şi au râbdat multe feluri ale 

morţii, ca să se adune din lume în ei înşişi şi în Dumnezeu şi să înlăture 
în ei înşişi sfâşierile firii”?. 

Prăznuirea generală a defuncţilor sau asceţilor afirmă faptul că sfințe- 
nia, în sensul dezvoltat aici de Sfântul Maxim, reprezintă împlinirea tre- 
cerii de la ipostasă la natură, pe care am văzut-o stând la baza spiritua- 
lităţii Triodului”. Prin iubire, sfinții au realizat identificarea cu Adam 
propusă la începutul! Postului Mare şi au regăsit în Adamul cel Nou o 
nouă identitate, care nu mai e legată de limitele trupului, ci e deschisă 
adâncului divino-umanităţii. 

Rugăciunea adresată sfinților în timpul Postului Mare dobândeşte, aşa- 
dar, o semnificație diferită de sărbătorile ciclului liturgic fix. Sfinţii nu mai 
sunt veneraţi în singularitatea vieţii lor, ci în unitatea lor în Dumnezeu. 


243 


În această privinţă troparele mucenicilor (martyrika) sunt revelatorii: 
ele se adresează mucenicilor în general, insistând asupra multiplicității şi 
diversităţii suferințelor lor ce constituie pentru ei căile de unire cu Dum- 
nezeu. Întreaga valoare a acestor piese stă tocmai în acest anonimat. Su- 
blinierea faptului că martiriul e condiţia normală a existenţei creştine": 
fie prin sânge, fie prin lacrimi şi ostenelile ascezei, calea unirii rămâne 
aceeaşi pentru toți creştinii: 


„Omoară-ţi trupul, răstigneşte-l şi vei dobândi cununa muceniciei. Ce 
a fost sabia pentru mucenici să fie voinţa ta pentru tine”. 


Prin urmare, tuturor sfinţilor li se poate aplica calificativul de „mar- 
tiri”, potrivit exemplului Sfântului Grigorie din Nazianz, care, făcând 
elogiul Sfântului Vasile, îl rânduia printre mucenici“. Aceștia s-au între- 
cut pentru a muri din dragoste de Hristos" şi au biruit asupra morţii prin 
Cruce”. Au biruit vrăjmaşul fără trup în însuşi trupul lor“, trecut dincolo 
de limitele trupului stricăcios“!, și pot dânțui acum împreună cu îngerii”?. 
Întreaga creaţie, sfinţită de sângele mucenicilor“?, se alătură acum oame- 
nilor pentru a celebra pomenirea lor“. Dar aceste sărbători nu pot adăuga 
în fond ceva slavei lor, ele fiind organizate mai degrabă pentru a-i în- 
demna pe credincioşi să urmeze exemplul lor: 


„++. laudele noastre nu sporesc cu nimic slava eroilor, ci ne fac mai 
buni pe noi, cei care le rostim şi le ascultăm. 

Urcat la cer, sfântul nu mai are ce face cu aclamaţiile omenești, 
ajungând la capătul unei vieţi mai înalte şi mai fericite; nouă, celor care 
rămânem încă aici şi avem atâta nevoie de încurajări din toate părțile, 
nouă ne sunt necesare aceste prăznuiri ale sfinţilor care să ne îmbol- 


dească spre aceeaşi râvnă”, 


Martirii sunt celebraţi colectiv în timpul Triodului tocmai pentru că au 
realizat în trupul lor o desăvârşită imitare a Patimilor lui Hristos servind 
astfel drept model tuturor celor ce se pregătesc în vederea iniţierii creştine. 


„De este vreo virtute, de este vreo laudă, se cuvine sfinților. Căci săbi- 
ilor şi-au plecat grumajii pentru Tine, Cel ce ai plecat cerurile şi Te-ai 
pogorât; vărsatu-şi-au sângele pentru Tine, Cel ce Te-ai deşertat 
[kenosanta heauton] pe 'Tine Însuţi şi ai luat chip de rob [Flip 2, 16]; 
smeritu-s-au până la moarte, imitând [mimoumenoi] sărăcia Ta..."€, 


Prin răbdarea lor în încercări, martirii sunt modele de renunțare“ şi în- 
frânare“; exemplul lor ne îndeamnă să-i urmăm în timpul Postului Mare 
care străluceşte astfel cu o dublă lumină dată de harul postului şi isprăvile 
mucenicilor. 


„Postul cel curat şi fără prihană ajungând la noi acum, a dus cu sine 
săvârşire de minuni muceniceşti. Căci prin post ne curățim de întină- 

ciunile necurăţiei cele sufleteşti şi prin dovezi şi lupte vitejeşti asupra 
patimilor. Pentru aceasta şi cu darul sfintei postiri luminându-ne şi cu 
minunile mucenicului Teodor, ne întărim prin credință întru Hristos, 
cerând de la EI să dea mântuire sufletelor noastre”. 


Sprijinul rugăciunii lor, a căror eficacitate e garantată de suferințele 
lor“, e de asemenea indispensabil pentru parcurgerea stadionului Postului 
Mare şi pentru a ajunge la Patima lui Hristos: 


„Cinstită mulțime a mucenicilor, roagă-te lui Hristos ca, săvârşind noi 
cu pace alergarea [dromon] postului, să vedem şi să ne închinăm 
Patimilor Lui”$!. 


Dacă rugăciunea lor are adesea puterea de a vindeca bolile trupului, în 
timpul Postului Mare li se cere mijlocirea, ca ei să facă aceeaşi minune 
pentru cei bolnavi cu sufletul: 


„Tot felul de chinuri cu slăbiciunea trupului răbdând, vindecători bol- 
navilor v-aţi arătat, purtătorilor de chinuri. Pentru aceasta strig: Tămă- 


duiți prin pocăință în vremea postului sufletul meu cel bolnav!”"*?. 


Prin mijlocirea mucenicilor, recurgem, aşadar, la rugăciunile tuturor 
sfinților pentru ca să ducem la bun sfârşit alergarea Postului: 


„Pentru rugăciunile sfinţilor apostoli şi ale sfinţilor mucenici, Te rugăm, 
lisuse milostive, dă-ne să trecem vremea postului în căință lepădând tot 
păcatul”. 


II.B.6.3 Comemorările ciclului săptămânal: 
Apostolii 


Rugăciunea adresată sfinţilor rămâne prezentă în Postul Mare şi prin 
intermediul comemorărilor ciclului liturgic săptămânal, care n-au fost 
omise nici în Triod“. În general, deşi pomenirea îngerilor e omisă în 
zilele de luni, găsim de multe ori cereri de mijlocire adresate lor: 


„Stăpânii, puteri, scaune, serafimi, domnii, căpetenii, heruvimi, îngeri 
şi arhangheli, rugaţi pe Dumnezeu ca să săvârşim noi vremea postului 
făcând cele plăcute Lui şi să dobândim laudă ca niște slugi bine- 
plăcute Lui”. 


Apostolii rămân şi ei statornic comemoraţi în zilele de joi şi un număr 
de piese imnologice ale Triodului îi pun în legătură cu spiritualitatea 
Postului Mare. Cei doisprezece apostoli sunt „razele soarelui duhovni- 
cesc”*S şi „dumnezeieştii cărbuni aprinși”“” care mistuie prin glasurile lor 
de foc toate rătăcirile"* şi „curăță materia patimilor noastre”*?. Întăriţi de 

puterea Crucii“, ei se risipesc în lume pentru a aduna pe toți oamenii în 
unitatea credinţei”. Prin urmare, ei sunt pentru credincioşi modele de 
râvnă şi nevoinţă: 


„Glăsuire de douăsprezece strune, adunarea Apostolilor dăruieşte 
oamenilor bogăţia înfrânării şi izvorul mântuirii". 


Apostolii sunt preamăriţi ca de obicei pentru propovăduirea lor, dar aici 
aceasta e asimilată învăţăturii ascetice a Triodului, iar postul e asimilat 
Evangheliei: 


„Pe voi, apostoli, dându-vă Hristos ca pe o lumină la toate marginile 
lumii, v-a zis: Mergând între neamuri, învăţaţi-i să Mă cunoască pe 
Mine, că fiind cu trup M-am hrănit cu postul şi călcând toată puterea 
vrăjmaşului am arătat oamenilor calea cea dreaptă”. 


„Irimişi aţi fost, ucenicilor, de Învățătorul Hristos propovăduitori nea- 
murilor, ca să le luminaţi cugetele cu dumnezeieştile învățături, să se 
oprească de la pofte şi de la mâncare, să iubească înfrânarea şi să-L 
cunoască pe Dânsul, Domn şi Ziditor lumii şi Făcător de bine tuturor”*$*. 


Ca şi în cazul mucenicilor, apostolii sunt evocaţi pentru urmarea 
exemplului lor, dar şi pentru a cere ajutorul puternicei lor mijlociri nece- 
sare mai cu seamă în acest timp de lupte duhovniceşti: 


„Apostoli prealăudaţi, rugători ai lumii, tămăduitorii bolnavilor, păzi- 
torii sănătăţii, în acestea amândouă păziţi-ne pe noi, care trecem vremea 
postului; ca să fim împăcaţi dumnezeieşte unul cu altul, ferindu-ne 
gândul netulburat de patimi şi să cântăm toţi laudă lui Hristos, Celui 
ce a înviat, ca Unui biruitor”. 


Mijlocirea lor este, aşadar, în acelaşi timp necesară străbaterii Postului 
Mare şi unirii cu Patima și Invierea lui Hristos: 


„De Dumnezeu aleşi doisprezece Apostoli, aduceţi acum rugăciune lui 
Hristos, ca să trecem toţi curgerea postului, săvârşind rugăciuni cu 
umilință şi virtuți cu osârdie; ca în acest chip să ajungem să vedem 
Învierea cea slăvită a lui Hristos Dumnezeu, slavă și laudă aducând”*$. 


II.B.6.4 Maica Domnului şi mijlocirea ei 


Cu toate acestea, întotdeauna în timpul Triodului rugăciunea cea mai 
intensă e adresată Născătoarei de Dumnezeu care, prin curăţia ei maximă 
şi maternitatea sa divină, a dobândit la Dumnezeu familiaritate sau în- 
drăzneală (parrhesia)”. Triodul evocă, în ce o priveşte învăţătura, deve- 
nită clasică de la Sfântul Irineu încoace şi extrem de răspândită în imno- 

grafie, a recapitulării şi a Evei celei noi“, care pare deosebit de impor- 
tantă în timpul acestei perioade, în care pentru a putea reveni în rai fiecare 
trebuie să reproducă duhovnicește o asemenea recapitulare. Restaurarea 
prin asceză şi căinţă a naturii umane alterate de patimi e de acum posibilă 
graţie naşterii Maicii lui Dumnezeu: 


„Preasfântă Stăpână, ceea ce ai deschis tuturor credincioşilor ușile raiu- 
lui, pe care le-a încuiat odinioară Adam cu neascultarea, deschide-mi 
uşile milei tale”?. 

Într-adevăr, raiul a fost virtual redeschis tuturor de Întruparea şi Eco- 
nomia lui Hristos, dar, pentru a fi efectivă, aceasta trebuie actualizată în 
fiecare prin conlucrarea libertăţii sale cu planul lui Dumnezeu. Maica 
Domnului joacă în această privinţă un rol privilegiat de mijlocitoare între 
Dumnezeu şi om. Rugăciunea sa e un „ajutor dumnezeiesc”, care face 
ca, pentru fiecare credincios ce conlucrează la mântuirea sa cerându-i 
mijlocirea, mila lui Dumnezeu să biruie încă o dată dreptatea Lui”!. 


„Pe tine te rugăm, Fecioară, ceea ce eşti singură bună, fă-ne buni pe 

noi, cei plini de răutate, şi îndelung roagă-te lui Hristos, Cel din fire 

bun, să săvârşim vremea postului, făcând cele bune şi lăudându-L întru 
cântări”, 

Invocarea Născătoarei de Dumnezeu e cu atât mai stăruitoare în tim- 
pul Postului Mare, fiindcă „sfârşitul este aproape”. Prin urmare, nu e de 
ajuns să-i cerem să fim izbăviţi de greşeli, trebuie să o rugăm şi să fim 
izbăviţi din iad: 

„Fecioară preacurată, ceea ce ai născut pe Unul Judecătorul Cel prea- 

drept şi lesne iertător, Hristos Domnul, scapă-mă de judecata şi de focul 

şi de chinul pe care mi le-a pricinuit mie desfătarea de păcat”. 


Tot prin mijlocirile ei, iar nu prin puterile noastre, vom putea duce un 
„post duhovnicesc” adăugând ascezei discernământul: 


„Întăreşte-mă, Fecioară, să postesc şi să mă depărtez de tot păcatul, 
ceea ce în chip de negrăit ai născut întrupat pe Cuvântul Cel puternic 
şi fără de păcat. Şi dă-mi lacrimă curățitoare de păcate, ceea ce eşti cu 
totul fără de prihană””*. 


Am putea avansa aici chiar faptul că, atunci când virtuțile principale ale 
Triodului, smerenia, căinţa, străpungerea etc., sunt prezentate ca daruri 
pure ale harului'5, ele sunt de fapt rezultatul con/ucrării între milostivirea 
lui Dumnezeu şi rugăciunea sfinților. Fiecare trebuie să se simtă nevred- 
nic de harul virtuților, şi să atribuie meritul lor Maicii Domnului şi sfin- 
ților, al câror ajutor e cerut tot timpul Postului Mare. Astfel, chiar dacă 

omul păcătos nu poate să facă binele, el poate totuşi intra în comuniune 
cu Dumnezeu prin virtuţi, participând la procesul divino-uman al îndum- 
nezeirii umanității prin rugăciunile sfinţilor. 


II.B.6.5 Buna Vestire 


Teologia praznicului 


Maica Domnului e prototipul şi culmea îndumnezeirii, fiindcă ea a 
purtat trupeşte pe Hristos, în timp ce ceilalți creştini trebuie să-L „nască” 
doar duhovniceşte. Prin urmare, ea e socotită de cultul ortodox „Prea- 
sfântă” (Panagia)'€, Sfânta Sfintelor: 


„Sfânta sfintelor te socotim pe tine, Fecioară fără prihană, Maică 
nenuntită, căci prin naşterea ta dumnezeiască ai dăruit nestricăciune 


tuturor credincioşilor”. 


De aceea praznicele Maicii Domnului trebuie să le întreacă în solem- 
nitate pe cele ale sfinților, iar Buna Vestire nu poate fi nicicum deplasată 
în timpul Postului Mare. 

Această strictă imobilitate a praznicului de pe 25 martie e de altfel im- 
pusă de preocuparea de a păstra realismul anului liturgic. Dat fiind că 
Naşterea Domnului e celebrată pe 25 decembrie, se cuvine, prin urmare, 
ca zămislirea lui Hristos să fie prăznuită exact cu nouă luni înainte, aşa- 
dar pe 25 martie; dată căreia, potrivit unei vechi tradiții 5, îi corespundea 
de altfel începutul creaţiei lumii. Înţelepciunea lui Dumnezeu în Economia 
Sa impunea ca a doua creaţie să corespundă simbolic primei, iar „începutul 
mântuirii””” să se înscrie ca recapitularea originii înseşi a timpului. 

Buna Vestire trebuie, pe de altă parte, celebrată pe această dată fixă, 
apropiată de echinocțiul de primăvară, fiindcă această perioadă a anului e 
în fond o reproducere periodică a creaţiei lumii. Ciclul anual al anotim- 
purilor e asumat astfel de timpul liturgic pentru a deveni simbol al ade- 
vărurilor teologice. Epoca „învierii anuale” a creaţiei sensibile devine 
acum o imagine a Paștelui, care trebuie celebrat puţin după această pe- 
rioadă“, şi a Bunei Vestiri, care cuprinde în sine virtual totalitatea tainei 
mântuiriit!, Potrivit imnografilor, acest praznic este descoperirea „„sfatu- 
lui mai înainte de veci al lui Dumnezeu”*?, ivirea în timp a marii taine a 
Economiei dumnezeieşti*. Cuvântul necircumscris prin fire şi împreună- 
veşnic cu Tatăl Se face prin milostivire circumscris şi supus timpului 
spre „îndumnezeirea compusului [uman] asumat”. 

„Taina din veac se descoperă astăzi, şi Fiul lui Dumnezeu fiul omului 

Se face, pentru ca luând ceea ce e mai râu, să-mi dea mie ce este mai 

bun. Amăgitu-s-a oarecând Adam vrând să se facă dumnezeu şi n-a 
ajuns, acum însă Dumnezeu Se face om ca să-l facă pe Adam dumne- 
zeu. Să se bucure făptura şi să se veselească firea, căci arhanghelul stă cu 
frică înaintea Fecioarei zicându-i: «Bucură-te!», nimicind întristarea. 
Dumnezeul nostru, Cel ce Te-ai intrupat din milostivire, slavă Telit 


Probleme tipiconale: incidenţa praznicului 
cu Postul Mare şi Săptămâna Mare 


Apariţia în Postul Mare a unui asemenea praznic debordând de bucurie 
cosmică“! răstoarnă în chip necesar ambianța de căință şi străpungere a 
acestuia. Celebrarea Liturghiei euharistice a Sfântului loan Hrisostom 
făcută obligatorie de Sinodul Trullan, indiferent de zi, atrage cu sine şi 
desfiinţarea postului şi o dezlegare la peşte. În anumite mănăstiri, ca la 
Evergetis, atunci când Buna Vestire cădea în Săptămâna Mare, această 
dispensă de la post se limita de luni până joi doar la crustacee şi vin. Dacă 
Buna Vestire se prăznuia în Vinerea Mare, atunci după Liturghie nu se 
mâncau decât legume crude însoţite de vin. Dacă aceasta cădea Sâmbăta 
Mare, se păzea şi atunci postul şi nu se gusta decât anafură în pronaos 
după Liturghie“. Potrivit Zypikon-ului Sfântului Sava, oricare ar fi ziua 
Săptămânii Patimilor în care se întâmplă să cadă Buna Vestire, se dă 
dezlegare la untdelemn şi la vin numai „Pentru osteneala privegherii” şi 
pentru „ajutorul dat de Maica Domnului”, peştele însă rămâne oprit 
pentru a menţine intensitatea duhovnicească a acestei săptămâni”. 

Liturghia Sfântului Ioan Hrisostom e de altfel supusă unor restricții. În 
unele variante ale 7ypikon-ului Sfântului Sava se prescrie ca ea să se să- 
vârşească, atât în Postul Mare, cât şi în Săptămâna Patimilor, numai dacă 
mănăstirea are un paraclis sau o biserică închinată Născătoarei de Dum- 
nezeu; evident cu excepția Joii Mari sau Sâmbetei Mari, care întotdeauna 
trebuie să se încheie cu Liturghia Sfântului Vasile cel Mare”. În ciuda 
vechimii ei, această prescripţie n-a fost reținută în versiunea tipărită a 
Typikon-ului, care prevede Liturghie cuharistică în toate cazurile, cu pre- 
țul a numeroase dificultăţi de combinare între textele Triodului şi cele ale 
praznicului din Minei. De-a lungul istoriei Typikon-ului această problemă 
a suscitat controverse printre liturgişti şi soluţii uneori opuse. Ea nu este 
atât de secundară pe cât pare, având, din contră, o importanţă centrală în 
teologia timpului liturgic, dat fiind că articulează cele două dimensiuni 
ale anului: ciclul liturgic fix, centrat pe Naştere, şi ciclul liturgic mobil, 
centrat pe Paşte. Atunci când Buna Vestire e prăznuită în timpul Săptă- 
mânii Mari, după felul în care întâietatea e acordată cântărilor Triodului 
sau celor ale praznicului, se evidențiază punctul de vedere global adoptat 
pentru întreg anul liturgic. Typikon-ul Sfântului Sava reprezintă în această 

privință un compromis abil, care permite conservarea fixităţii Bunei Ves- 
tiri şi a simbolismului ei, păstrând în acelaşi timp climatul ciclului mobil. 


a) Dacă Buna Vestire cade într-o zi oarecare de post în timpul Postului 
Mare: 

Atunci, pe 24 martie, slujbele Triodului se cântă ca de obicei, dar 
Tipica e rostită mai rapid şi la Vecernie metaniile sunt suprimate. Oricare 
ar fi ziua în care s-ar întâmpla praznicul, în timpul Postului Mare sau al 
Săptămânii Mari, la „Doamne strigat-am” cele 5 stihiri ale praznicului 
trebuie precedate de cele a Triodului „pentru cinstirea datorată Postului 
Mare”. Fiecare serie de tropare va trebui, aşadar, să înceapă cu stră- 
pungerea de inimă a Triodului pentru a trece apoi la bucuria praznicului 
într-o mişcare „pascală”, subliniată deja în toată rânduiala liturgică. 
Liturghia Darurilor mai înainte sfințite urmează Vecernia, oricare ar fi 
ziua săptămânii, astfel încât cele 10 stihiri de la „Doamne strigat-am” 
sunt repartizate după cum urmează: 

— idiomela zilei Triodului de 2 ori (fără martyrika) 

— 3 prosomii din Triod şi 

— 5 prosomii ale Bunei Vestiri. 

La lecturile din Vechiul Testament se urmează aceeași regulă: lecturile 
Triodului le preced pe cele ale praznicului. După Liturghie, monahii se 
îndreaptă spre trapeză unde se dă dezlegare la untdelemn și la vin. Apoi, 
la o oră după apusul soarelui, se loveşte toaca mare (kopanon) şi cea de 
metal (azi clopotele) pentru priveghere, care urmează rânduiala veche 
păzită la praznicele Naşterii şi Arătării Domnului, la care se săvârşeşte 
Liturghia Sfântului Vasile cel Mare unită cu Vecernia. Vecernia fiind, 
aşadar, săvârşită, se citeşte Pavecerniţa Mare”. După doxologia părții a 
treia, Pavecerniţa e întreruptă pentru a purcede la Litie în pronaos în cân- 
tul idiomelelor praznicului și, respectiv, ale stihoavnei Vecerniei Mari la 
reîntoarcerea în naos. Această procesiune e completată cu frângerea pâinii 
(artoklasia), ca la orice priveghere, şi cu o „citire mare” despre praznic, 
prin care se face trecerea spre Utrenie. Potrivit Diataxei patriarhului 
Filotei, aceasta urmează numaidecât. După prima stihologie a Psaltirii se 
cântă o sedealnă sau o catismă poetică din Triod, iar după cea de-a doua 
una a praznicului. Omis de sărbători începând din Duminica Lăsatului de 
brânză, Polieleul se cântă aici după rânduiala praznicelor Maicii Dom- 
nului, adică cu Psalmul 44. Urmează antifoanele glasului 4, Evanghelia 
praznicului, Psalmul 50, stihirile şi idiomela praznicului, omiţându-se 
orice particularitate a Triodului. Se cântă apoi cele două canoane ale 
praznicului, cu fiecare odă pe 14 tropare şi irmoasele lor drept catavasie, 
aşa cum indică Mineiul. La trei ode ale canonului, troparele se reduc la 8 
(cu irmoasele), pentru a se putea cânta canoanele lui Iosif şi Teodor pe 
6 tropare, catavasiile fiind atunci irmoasele celui de-al doilea canon al 

Triodului. La oda a 9-a se distribuie comunității lumânări pentru cântul 
luminândei sărbătorii. La Psalmii 148-150 se cântă stihirile praznicului, 
iar la stihoavnă cele ale Triodului. Trebuie observat că, în ciuda acestei 
ambianţe festive, Utrenia şi toate celelalte slujbe ale zilei se încheie cu 
cele trei metanii mari şi cu rugăciunea Sfântului Efrem. Celelalte metanii 
se suprimă, dar acestea se pâstrează, insistându-se astfel pe continuitatea 
Postului Mare şi dispoziţia de căinţă a sufletului, care nu trebuie între- 
ruptă de bucuria praznicului. 

Îndată după Utrenie urmează Ceasul 1 după rânduiala festivă: fără lec- 
tură la catismă” şi cu troparul şi condacul praznicului înlocuind troparele 
obişnuite ale Ceasurilor. 

La Ceasul al III-lea comunitatea se adună în biserică pentru a face o 
procesiune în jurul mănăstirii cu rugăciunile obișnuite ale Litiei și cân- 
tând troparul şi condacul praznicului. Acest obicei e o caracteristică fun- 
damentală a praznicului Bunei Vestiri, pe care o găsim în documentele 
studite, Hypotyposis şi Diatyposis, unde se prescrie la ceasul al 6-lea adu- 
narea în paraclisul Maicii Domnului, de unde se pleacă apoi în procesiune 
în jurul mănăstirii”S. La intrarea în biserică se rostesc Ceasurile al III-lea 
şi al VI-lea însoţite de lectura unei omilii a praznicului. 

La vremea rânduită se celebrează Ceasul al IX-lea cu lectura unei ca- 
tisme şi a catehezei Sfântului Teodor la Buna Vestire, deplasată astfel de 
la Ceasul I la Ceasul al IX-lea. Urmează Tipica, care nu se cântă ci se 
recită, şi care se încheie prin cele trei metanii mari şi rugăciunea Sfântului 
Efrem. 

Vecernia care urmează e identică cu Vecernia Liturghiei Darurilor mai 
înainte sfinţite cu zece stihiri la „Doamne strigat-am”: idiomela Triodului 
de două ori, trei prosomii ale Triodului, trei prosomii ale Bunei Vestiri şi 
două ale sinaxei Arhanghelului Gavriil de pe 26 martie. Se face intrarea 
cu Evanghelia, căci aceasta se va citi la Liturghie. Lecturile sunt cele ale 
Triodului, la care se adaugă două de la Vecernia Bunei Vestiri, dar nu se 
spune „Lumina lui Hristos” ca la obişnuita Liturghie a Darurilor mai îna- 
inte sfimţite. Demarcarea între partea vesperală şi partea liturgică rămâne 
totuşi marcată de „Să se îndrepteze”. Prezenţa aici a acestui element pur 
cvadragezimal şi a metaniilor care îl însoțesc dă Liturghiei ce urmează o 
tonalitate cu totul excepţională, fiindcă e singurul caz în care actualizarea 
euharistică a Paştelui e nemijlocit legată de atmosfera catanictică a Pos- 
tului Mare. După tămâierea de la „Să se îndrepteze”, Liturghia Sfântului 
loan Hrisostom se desfășoară fără modificări începând de la „Sfinte 
Dumnezeule” cu lectura Apostolului şi a Evangheliei praznicului. După 
Liturghie, comunitatea se îndreaptă spre trapeză pentru masă, în cursul 
căreia se dă dezlegare la peşte. 

Această soluţie adoptată de Typikon-ul Sfântului Sava, constând din a 
muta Liturghia euharistică după Vecernia praznicului din 25 martie, 

permite nu numai conservarea în această zi de praznic a unei anume 
atmosfere cvadragezimale, ci mai cu seamă avantajul păstrării postului 
până seara. Ca în zilele în care se celebrează Liturghia Darurilor mai îna- 
inte sfinţite, postul euharistic se suprapune atunci peste postul ascetic 
al Postului Mare, iar bucuria pascală a sărbătorii nu vine să contrazică 
astfel, nici să rupă continuitatea efortului ascetic. Totuşi, această soluţie 
implică un anume anacronism, fiindcă atunci Buna Vestire are două Ve- 
cernii: cea a zilei precedente, ca în toate zilele de praznic, şi cea a zilei 
următoare, ca în celelalte zile ale Postului Mare”. Dar acest inconvenient 
rămâne minor, fiindcă ziua de 26 martie, consacrată „soborului (sinaxei) 
Arhanghelului Gavriil” continuă tema praznicului. După masă, ziua litur- 
gică se încheie cu recitarea Pavecerniţei Mici în pronaos, fără canon, nici 
metanii, cu excepţia celor ale rugăciunii Sfântului Efrem. 


b) Atunci când Buna Vestire cade în Săptămâna Mare: 

Soluţiile aplicate în cazul în care Buna Vestire cade în Postul Mare” 
rămân valabile, cu câteva excepţii, şi pentru primele zile ale Săptămânii 
Mari, dar ele trebuie modificate pentru ultimele zile ale acestei sâptă- 
mâni, căci în acest de pe urmă caz aspectul dramatic al celebrării Patimii 
trebuie să apară în mod absolut în prim-plan. Problema poate fi destul de 
uşor rezolvată pentru Joia Mare şi Sâmbăta Mare, care au în mod normal 
Liturghia euharistică a Sfântului Vasile cel Mare unită cu Vecernia; dar 
pentru Vinerea Mare, zi normală strict aliturgică, combinarea cu Buna 
Vestire pune cele mai mari dificultăți. Pentru a evita repetiţii inutile, vom 
prezenta aici trei tabele comparative ale compunerii slujbelor celor trei 
zile ale așa-numitului „triduum” pascal cu Buna Vestire, după suplimentul 
monahului Marcu, episcop de Otranto, la Typikon-ul Sfântului Sava, fără 
a menţiona însă nici elementele rânduielii obişnuite, nici unele din cele 
evocate mai sus”, 


Joia Mare Vinerea Mare Sâmbăta Mare 


Vecernia 
pe 24 martie 
„Doamne, 10 (6 Tr, 4BuV) 10 (6 Tr, 4 BuV) 10 (6 Tr, 4BuV) 
strigat-am” 
„Slavă...” Tr Tr Tr 
„Şi acum...” BuV BuV BuV 
Lecturi Tr +3 BuV Tr+ 3 BuV Tr + SBuV 
„Să se îndrepteze” „Sfinte Dumnezeu- Ap + Ev Triod 
le” 
Ev Tr Ap+ Ev Tr Ecteniile şi rugâ- 
ciunile Vecerniei 
Stihoavna Tr 
Liturghia Darurilor Liturghia Apolis: BuV + Tr 
Sfântului Vasile 
Pavecerniţa Pav Mare Pav Mare în chilie 
+ Priveghere + Priveghere 

| Joia Mare 
Privegherea 
pe 25 martie 
UTRENIE 
„Dumnezeu 2 x Tr BuV 
este Domnul” 
Psalmodie Polieleu + lecturile 
patristice BuV 
antifoane + Ev BuV 
canon BuV pe 8 
Trpe 8 
catavasii irmoasele Tr 
La oda 3 condac Tr 
+ sedealna BuV şi 
lect. patristică BuV 
La oda 6 condac BuV 
luminânda Tr+ BuV 
Laude BuV 
„Slavă...” BuV 
„Și acum...” e 
Stihoavnă die 
„Slavă...” Ir 
„Şi acum...” BuV 
CEASUL | + cateh. Teodor BuV 
PROCESIUNE La ceasul al 5-lea: 
Ceasul VI, IX, Tipi- 
ca în pronaos cu tr şi 
condac BuV 
VECERNIE separată, 
la ceasul al 8-lea 
„Doamne, 10 (6 Tr, 4BuV) 
strigat-am” 
„Slavă...” Tr 
„ŞI acum...” BuV 
Intrare cu Evanghelie 
Lecturi VI Tr+2 BuV 
„Sfinte Tr + BuV 
Dumnezeule” 
Ap+Ev 
Continuarea 
Liturghiei 


Sfântului Vasile 


|  VinereaMare | 


2 x TrBuV 


Slujba Patimilor 


după Fericiri: 
antifoane + Ev BuV 
+ Ev VIL a Patimii 
BuV pe 14 
Pe 6 la od Tri% 
irmoasele BuV la 
od 5, 8, 9ale Tr 
sedealna BuV și lect. 
patristică BuV 


condac BuV!! + 
lect. patristică Tr 
Tr + BuV 
Tpl02 
Tr 
BuV 
BuV 
Tr 
BuV!% 





La ceasul al 5-lea: 
Ceasurile împărăteşti 
cu tr şi condac BuV 









unită cu Tipica 








10 (6 Tr, 4 BuV) 















Tr 
BuV 

fară Evanghelie 

Tr +2 BuV 











BuV + Tr 





Continuarea 
Liturghiei 
Sfântului loan 





253 


Sâmbăta Mare 


2 x Tr, l x BuV 


Ps 118 şi Prohodul 
Domnului + lecturi 
patristice din Tr 
+ Polieleu şi lecturi 
patristice la BuV 


antifoane + Ev BuV 


BuV pe 8 
Tr pe 8 
irmoasele Tr 


condac Tr şi lect, 
patristică BuV 


condac BuV + lect. 
patristică BuV 
2x BuV 
3Tr+3BuV 
Tr 
To 


în chilie 
ca Joia Mare 







separată, 
la ceasul al 12-lea 
10 (3 Tr, 4 BuV, 

3 26 martie) 

19 
BuV 
cu Evanghelie 

15 lecturi Tr fără 

prochimen 
Tr + BuV 









Continuarea 
Liturghiei 
Sfântului Vasile 


Studiul acestui tabel ne permite constatarea faptului că soluţiile găsite 
pentru Joia Mare şi Sâmbăta Mare sunt destul de asemănătoare şi ele lasă 
un loc mai important Bunei Vestiri (mai ales în Joia Mare) decât atunci 
când Buna Vestire cade în Vinerea Mare. Dominantă în acest ultim caz 
rămâne lunga slujbă a celor 12 evanghelii ale Patimii (nu se cântă Polie- 
leul), iar imnele praznicului se combină cu cele al Triodului fără a modi- 
fica ordinea lecturii Evangheliilor. Această soluţie adoptată de 7ypikon-ul 
Sfântului Sava permite conservarea unui subtil echilibru între cele două 
celebrări şi reprezintă o bună sinteză a tradiţiei liturgice. Dar redactorii 
Typikon-ului parohial ivit din reforma din 1838 n-au fost se pare satisfă- 
cuți şi, în ciuda întregii tradiții anterioare, prevăd ca, în cazul în care ar 
cădea în Vinerea Mare, prăznuirea Bunei Vestiri să fie transferată în ziua 
Paştelui, după slujba Învierii'%5. Explicaţia dată de acest Typikon e că 
acest transfer ar fi motivat de preocupări pastorale (prin economie), po- 
porului simplu fiindu-i greu să împace în aceeaşi zi o atmosferă de praz- 
nic cu sentimentul de întristare. Drept urmare, cele două praznice au fost 
separate, iar Buna Vestire a fost asociată bucuriei pascale „ca să nu apară 
o dizarmonie între «Astăzi a fost spânzurat pe lemn...» (antifonul 15 din 
Vinerea Mare) şi «Astăzi bunele vestiri de bucurie...» („Slava” stihoav- 
nei de la Vecernia Bunei Vestiri)”!%. Dar îndată se precizează că această 
măsură nu se aplică decât parohiilor şi catedralelor, în mănăstiri praznicul 
Bunei Vestiri trebuie să rămână fix „pentru cinstirea ctitorilor lor din vechi- 
me şi a Părinților, şi pentru vieţuirea diferită și mai înaltă a monahilor”. 

Alte soluţii de evitare a concurenţei celor două ambianţe liturgice opu- 
se au fost propuse şi de alte typika, fără a pune însă în cauză principiul 
fixităţii Bunei Vestiri. Manuscrisul //04 de la Sinai (secolul XIV) al 
Typikon-ului Sfântului Sava menționează un Typikon necunoscut al mun- 
telui Olimp care propunea pur şi simplu dublarea Utreniei atunci când 
Buna Vestire avea loc în Vinerea Mare, în Sâmbăta Mare sau în Duminica 
Paştelui'%. Se celebrau atunci două Utrenii distincte. Mai întâi cea a Bunei 
Vestiri, apoi cea a Triodului. Oricât de facilă şi radicală, această soluţie 
alterează grav inserarea ciclului liturgic în ciclul timpului cosmic. Fiindcă 
celebrarea Utreniei de două ori în aceeași zi e un anacronism, dat fiind că 
soarele nu răsare decât o singură dată! 

Pentru a concluziona asupra semnificației Bunei Vestiri în Triod, tre- 
buie amintit că, dată fiind importanţa sa, locul central! al rugăciunii adre- 
sate Născătoarei de Dumnezeu şi frecventa cădere a praznicului de pe 
Vestire, a fost transferată în ciclul liturgic mobil. Această celebrare din 
sâmbăta Săptămânii a V-a (precum şi extensiunea ei la fiecare din serile 
de vineri ale Postului Mare) joacă un rol important în punctarea parcur- 
sului cvadragezimal, asupra căruia vom reveni, şi evidențiază faptul că 
Buna Vestire constituie un element necesar echilibrului ciclului liturgic 

mobil'%. Chiar dacă 25 martie cade aproape mereu în timpul Postului 
Mare, Buna Vestire nu poate să nu fie comemorată, căci, împreună cu 
ciclul Naşterii, ea este începutul nemijlocit al mântuirii celebrate în ciclul 
liturgic mobil. 


Deşi prăznuirile sfinţilor sunt interzise canonic în timpul Postului Mare, 
ajutorul şi rugăciunea lor nu încetează să fie invocate prin adresări gene- 
rale către martiri sau apostoli. Rugăciunea sfinţilor e un ajutor indispen- 
sabil străbaterii „oceanului Postului Mare”. Nu se neglijează mai cu 
seamă cererea mijlocirii Maicii Domnului, sfințenia sa unică fiind proto- 
tipul şi scopul spre care tind toate eforturile credincioşilor. Frecventa 
cădere în cadrul ciclului mobil a praznicului Bunei Vestiri pe care îl pre- 
lungeşte Acatistul din vinerea Săptămânii a V-a şi din fiecare vineri seară, 
îngăduie, pe de altă parte, evidenţierea articulării intime între ciclul litur- 
gic fix şi ciclul liturgic mobil, manifestând prin urmare întrepătrunderea 
dintre Întrupare şi mântuire. 

Concluzia Părţii a Il-a 


Dacă în această a doua parte am zăbovit mai mult asupra detaliului 
regulilor postului şi a structurii slujbelor în Postul Mare, e pentru a încerca 
să detectăm cu mai multă precizie cum anume se manifestă efectiv „mo- 
dul căinţei” şi care sunt elementele care dau Triodului atmosfera sa atât 
de deosebită. Conţinutul imnelor şi al lecturilor nu e de ajuns pentru a-i 
îndemna în mod eficace pe credincioşi la o căință şi o străpungere a inimii 
sinceră, e nevoie ca şi trupul lor să adopte aceste nou mod de existență 
şi tocmai acesta e rolul ypikon-ului: să completeze pentru trup cateheza 
pentru suflet oferită de imnologie. 

Regulile postului ca şi aspectul formal al slujbelor reprezintă, aşadar, 
un întreg program, aproape „ştiinţific”, de pedagogie şi redresare a trupu- 
lui răzvrătit şi rătăcit în patimi. Această asceză nu este însă prezentată ca 
un efort individual de purificare şi de desăvârşire, ci ea se găseşte perfect 
inserată într-un context liturgic, tradiţional şi eclezial. Am putea chiar 
spune că însăşi Biserica devine ascetică în timpul Postului Mare, fiecare 
găsindu-şi în ea locul potrivit pe măsura curăţirii şi râvnei sale. 

Această dimensiune eclezială a typikon-ului şi regulilor ascetice apare 
cu putere atunci când suntem atenţi la caracterul specific pe care-l dobân- 
deşte atunci timpul liturgic. Studiul ciclului lecturilor și al simbolismului 
oficiilor ne-a îngăduit să subliniem tocmai faptul că, dacă dimensiunea 
recapitulării întregii istorii e deja prezentă în răstimpul obişnuit în ciclul 
liturgic cotidian, această dimensiune e deosebit de izbitoare în timpul 
Postului Mare. Aşa cum condiţia prealabilă pentru a păzi cum se cuvine 
virtuțile catehezei imnografice şi a oferi lui Dumnezeu o căință bine- 
primită constă în a ieşi din închiderea în noi înşine pentru noi înşine pentru 
a ne deschide spre întreaga natură umană, tot așa pe parcursul Postului 
Mare (şi prin analogie străbaterea ciclului liturgic zilnic sau a fiecărui 
oficiu) apare ca un rezumat, ca o condensare a întregii istorii a mântuirii, 
devenind acum istoria sfântă a fiecăruia. 

Regulile rypikon-ului nu trebuie privite drept simple norme disciplinare 
sau „instrumente” ale purificării, fiind în ele însele simbolurile şi anticipă- 
rile scopului spre care tinde această curățire. 7ypikon-ul cheamă credin- 
ciosul la o răsturnare atât de completă a conduitei sale şi a înseşi temeli- 
ilor existenţei sale, încât regulile sale formale evidențiază o răsturnare a 
înseși ordinii cosmice (de exemplu, inversarea sensului ciclului cotidian 
şi a ciclului săptămânal). Slăbindu-şi trupul prin post, umplând timpul 
morţii prin rugăciunea liturgică şi priveghere, penitentul nu se curăță 
numai pe sine însuşi, ci „răscumpără” şi timpul (E 5, 16; Col 4, 5). 
Îl „hristifică” şi îl face să asculte dinainte de legile lumii transfigurate sub 
modalitatea ascezei. Astfel, această ştiinţă duhovnicească depozitată în 
typikon apare drept mijlocul de a atinge prin curăţire Săptămâna Paştelui, 
precum şi drept o anticipare autentică a trecerii de la timp la veşnicie, ce 
va fi celebrată atunci. Restul, ciclul cotidian al rugăciunii, ciclul lecturi- 
lor, fiecare oficiu sunt felurite răsfrângeri ale acestui „Paște al Postului 
Mare” care uneşte trupul şi sufletul, ansamblul naturii umane şi al cosmo- 
sului într-un acelaşi elan de oferire de bunăvoie pe altarul inimii aştep- 


tând ca în a Treia Zi focul dumnezeiesc să o mistuie şi să o lumineze!!?. 

Partea a III-a 


Structura Triodului 


IIL.1 Reprezentarea timpului 
în Triod şi simbolismul numerelor 


III. 1.a Paştele şi „răsturnarea polilor” 


Ciclul liturgic mobil, care s-a dezvoltat de o parte şi de alta a praz- 
nicului Paștelui, constituie o aplicare a programului complet al vieţii 
duhovniceşti privit ca o dezvoltare și actualizare a iniţierii baptismale. 
În introducere am propus ipoteza potrivit căreia cele trei etape majore ale 
acestei mistagogii: curăţire, luminare, desăvârşire, corespund celor trei 
părți ale ciclului liturgic mobil: Postul Mare, Săptămâna Mare — Paşte, 
Cincizecime. 

În plan formal, Triodul şi Penticostarul apar ca două perioade simetric 
articulate de sărbătoarea Paștelui. Aceasta este „ziua cea sfântă şi aleasă, 
cea dintâi a săptămânii, împărăteasă şi doamnă a zilelor, praznic al praz- 
nicelor şi sărbătoare a sărbătorilor”!. Ea conţine sintetic toate celelalte 
celebrări ale timpului liturgic: nu numai duminicile, care sunt tot atâtea 
„Paşte săptămânale”?, dar şi oficiile ciclului zilnic care sunt actualizări 
parţiale ale sale?. În acest centru, timpul cosmic şi timpul istoriei sunt 
întemeiate din nou, restaurate, transfigurate şi orientate spre veşnicie“. 
Înainte de Înviere, timpul era supus „stăpânitorului lumii acesteia” şi 
servea drept instrument încercării sale de destrămare şi scindare în multi- 
plicitate. Urcând pe Cruce şi coborând la iad pentru a învia împreună cu 
El pe Adam?, Hristos a răsturnat literalmente polii lucrării cosmice şi 
a înviat timpul pentru a-l face să treacă de la moarte la viaţă, pentru a 
zdrobi închiderea cantitativă a temporalităţii şi a o face vie prin energiile 
îndumnezeitoare ale veșniciei lui Dumnezeu. Răul, atingându-şi limita 
ultimă prin atacul asupra lui Hristos, a fost întors de El spre bine, iar 
timpul stricăciunii a fost de atunci transformat pentru credincioşii ce calcă 
pe urmele Dumnezeului-om în timp al urcuşului. 


„Vezi moartea ajunsă la plinirea lungimii sale, oprindu-și înaintarea, 
răsturnându-şi mișcarea şi micşorându-se, simbol al faptului că noap- 

tea ticăloasă a păcatului crescând atât cât i-a fost cu putinţă şi, prin 

născocirea tuturor răutăţilor, atingându-și plinirea mărimii și ticăloşiei, 

e oprită astăzi în înaintarea ei mistuitoare, alergând de acum înainte 

spre pierzania şi nimicirea ei”$. 

Graţie acestei răsturnări pascale a înseși temeliilor timpului, calea res- 
taurării e de acum posibilă pentru cei ce au fost întinaţi de patimi: 


„Succesiunea etapelor prin care am ieşit din rai, surghiuniţi împreună 
cu protopărintele nostru, e cea pe care o putem acum reface în sens 


invers pentru a ne întoarce la fericirea dintru început”. 


Întoarcerea în rai propusă în timpul perioadei Triodului nu e, așadar, 
cu putință decât pentru că Învierea lui Hristos a avut deja loc şi a deschis 
calea. Lucrul în vederea căruia ne pregătim e tocmai actualizarea perso- 
nală a acestui eveniment decisiv al istoriei mântuirii. Totul e deja împli- 
nit şi natura umană îndumnezeită în Persoana lui Hristos şade aici și 
acum, suflet şi trup, în sânul Treimii, dar e nevoie de un timp de pregătire, 
de curăţire şi eforturi voluntare, care sunt garanţiile aderării libertăţii la 
planurile lui Dumnezeu, pentru ca această Înviere să se realizeze efectiv 
duhovniceşte în fiecare. Astfel Triodul şi Penticostarul reprezintă efectiv 
pregătirea şi realizarea duhovnicească a Economiei şi apar ca două pe- 
rioade analoge în durata şi structura lor, al căror conţinut e hotărât de 
Paşte ca o „răsturnare a polilor”. Să amintim că iniţial ele nu formau 
decât o singură carte liturgică împărțită în două: „Triodul străpungerii” şi 


„Triodul bucuriei”8. 


III. 1.b Sensul ciclului săptămânal 


Am evocat deja una din consecinţele acestei răsturnări studiind sensul 
ciclului liturgic zilnic în oficiile Postului Mare: începând de la Paște acesta 
e inversat şi Vecernia precedă Utrenia, pe când în timpul Triodului ziua 
liturgică începe dimineaţa”. O răsturnare comparabilă putem constata şi 
în ciclul liturgic săptămânal: de la Duminica Vameşului şi Fariseului până 
la Paşte, duminica e ultima zi a săptămânii!” (astfel expresia „a treia dumi- 
nică din Postul Mare” înseamnă duminica ce încheie Săptămâna a III-a); 
în timp ce de la Paşte la Cincizecime, duminica e prima zi a săptămânii 
evidențiind astfel echivalenţa zilei a opta cu ziua întâi asupra căreia in- 
sistă!! sinaxarul Duminicii Tomii (ziua a opta a săptămânii în care „toate 
zilele sunt duminici”), pe urmele unor Părinţi ca Iustin Martirul şi Filozoful: 


„Căci prima zi, fiind prima dintre toate zilele, atunci când se numără 
din nou după toate zilele săptămânii, se cheamă a opta, fără ca pentru 
aceasta să înceteze a fi prima”!?. 

În afara ciclului liturgic mobil, săptămâna reuneşte aceste două dimen- 
siuni: potrivit sistemului lecturilor din Noului ae LA (din Apostolul 
şi Evangheliarul liturgic) duminica încheie săptămâna *; în timp ce în 
Octoih ea constituie primul oficiu al tuturor glasurilor și Ecitin modelele 
(irmoasele) numeroaselor tropare (în principal sedelnele Utreniei) ale 
zilelor săptămânii următoare!”. Ciclul liturgic săptămânal are, aşadar, ca 
şi ciclul liturgic zilnic, o dimensiune pascală pe care o reflectă bine în 
ansamblul anului liturgic. 


II.1.c Triod şi Penticostar, analogie şi continuitate 


Cele 40 de zile ce urmează praznicului Paştelui sunt probabil anterioare 
instituirii Postului Mare!S şi ele nu se încheiau odinioară cu praznicul 
Înălţării, ci printr-o sărbătoare de încheiere a Paştelui, al cărei echivalent 
îl regăsim în actuala miercuri a închiderii praznicului!€. 

Timp de 40 de zile, după unii chiar până la Cincizecime!”, se cele- 
brează o „unică sărbătoare”!t, „toate zilele au aceeaşi putere ca şi dumi- 
nica”!” şi, în general, postul e suprimat cu totul”. Celor 40 de zile de 
asceză intensă trebuie să le urmeze 40 de zile de bucurie neîntreruptă 
pentru a ilustra cele două aspecte complementare ale vieţii creştine şi a 
imita pe Hristos Care a postit 40 zile înainte de Patima Sa şi a rămas pe 
pământ cu ucenicii săi 40 de zile după Înviere: 


„Din aceeaşi pricină a postit când a fost ispitit înainte de moartea Sa, 
pe când avea încă nevoie de hrană, şi a vrut să mănânce și să bea, pe 
când se preamărise după Înviere, deşi hrana nu-l mai era necesară. Pe 
de-o parte, a arătat El Insuşi osteneala noastră, iar, pe de altă parte, [a 
arătat] în noi înşine mângâierea Sa, rânduindu-le pe amândouă pentru 
40 de zile [...]. Astfel, postind timp de 40 de zile înainte de moartea 
Sa trupească, El părea să strige: «Înfrânaţi-vă de la poftele acestui 
veac», iar când a mâncat şi a băut timp de 40 de zile după Învierea Sa 
trupească, părea să strige: «lată Eu sunt cu voi până la sfârşitul veacu- 
rilon> [M/ 18, 20] [...]. Apostolul ne arată că trebuie să ţinem împreună 
[aceste două sentimente]: «Umpleţi-vă de bucurie prin nădejde, răb- 
dând în necazuri» [Rm 12, 12], bucuria fiind aici legată de hrană, iar 
necazul de post. Fiindcă atunci când intrăm pe calea Domnului, trebuie 
să postim de deșertăciunile veacului acestuia şi să ne hrănim sufletul 
cu făgăduinţele viitoare, neodihnindu-ne inima noastră aici, ci înălțând-o 
sus ca acolo să-şi găsească hrana ei'?!, 


Cele două perioade sunt analoge şi în structura lor, fiecare constituind 
un ciclu complet organizat în jurul centrului său: praznicul Crucii în 
Duminica a III-a din Postul Mare şi, respectiv, miercurea Înjumătăţirii 

praznicului”?. Aceste două sărbători au o temă principală diferită: pe de-o 
parte, anticiparea celebrării Crucii din Vinerea Mare privită sub aspectul 
ei cosmologic; de altă parte, învățătura lui Hristos „Izvor de Viaţă” în 
templu; dar în plan structural ele au aceeaşi funcție. Înjumătăţirea praz- 
nicului e „în mijlocul zilelor ce încep de la Înviere şi se pecetluiesc prin 
dumnezeiasca Cincizecime”* primind din partea acestor două praznice o 
„îndoită luminare”?*. Ea Îl celebrează pe Hristos ca Mijlocitor”* îngădu- 
ind astfel afirmarea continuității între Economia lui Hristos şi Economia 
Duhului Sfânt?$. În mod comparabil, aşa cum vom vedea, praznicul Cru- 
cii Îl celebrează pe Hristos drept Centrul care a adunat lumea risipită, 
înscriindu-se în ciclul Triodului ca o punctare a efortului și ca un fel de 
prăznuire anticipată a Patimii””. 

Poate fi observată şi prezenţa a două Sâmbete aie Morților, una înainte 
de Duminica Lăsatului de carne iar alta în ajunul Cincizecimii, care au 
numeroase piese imnografice şi o rânduială comună, evidențiind astfel 
limpede corespondența celor două cicluri”€. 

În paralel cu acest aspect analogic, răsturnarea realizată de Paşte im- 
plică o distincţie între Triod şi Penticostar, răsturnare care dă ciclului 
liturgic mobil dinamismul şi unitatea sa. Dacă lăsăm deoparte perioadele 
pregătitoare în vederea Postului Mare şi privim ciclul complet ce se în- 
tinde de la Paşte până la Cincizecime, aceste două perioade apar diferite 
în însăşi durata lor: cele 40 de zile ale Postului Mare ţin de timpul acestei 
lumi cuprins simbolic în numărul 6%, pe când cele 50 de zile ale Cinci- 
zecimii simbolizează desăvârşirea supremă a numărului 7 înmulţit cu el 
însuşi, la care se adaugă pecetea unităţii””. Într-o epocă în care Înălțarea se 
celebra încă în acelaşi timp cu Cincizecimea, Eusebiu al Cezareei scria: 


„Simbolurile profetice ale lui Moise făcând astfel loc realităţilor, am 
primit sfatul de a prăznui această sărbătoare cu şi mai multă strălucire, 
ca unii ce suntem uniți cu Mântuitorul şi ne bucurăm de Împărăţia Sa. 
[...] De aceea, după ce am străbătut cu vitejie cele 6 săptămâni ale 
perioadei dinainte a celor 40 de zile pregătitoare în vederea Paștelui, 
după Paşte prăznuim Cincizecimea în 7 săptămâni complete. Fiindcă 
numărul 6 înseamnă făptuirea, asceza şi lucrarea; de aceea se spune că 
Dumnezeu a zidit toate în 6 zile. Ostenelilor acesteia îi urmează praz- 
nicul al doilea de 7 săptămâni, înmulțind pentru noi odihna, al cărui 
simbol e numărul 7. Dar numărul Cincizecimii nu se opreşte la aceste 
7 săptămâni, ci, după ce au trecut cele 7 săptămâni, prin ultima unitate 
care le urmează numaidecât (7 x 7 + 1), pecetluieşte ziua praznicului 
Înălţării lui Hristos””!. 


Nu este aici locul să precizăm limitele exacte ale celor „6 săptămâni”, 
de care vorbeşte Eusebiu, să reținem mai degrabă echivalența stabilită 
între numerele 6 — 40 şi 7 — 50. 

Aritmologia simbolică era extrem de răspândită în Antichitate, şi autorii 
creştini o utilizează din plin ca instrument de exegeză şi reflecţie teolo- 
gică'?. Aritmologia se întemeiază pe principii diferite ale aritmeticii"*: 
ea nu operează prin analiză şi diviziunea cantitativă, ci e o ştiinţă sintetică 
şi analogică ce urmăreşte cunoaşterea proporțiilor armonice ale creaţiei. 
Numărul simbolic posedă o veritabilă consistenţă ontologică şi permite 
determinarea locului fiinţei care-l desemnează în constituția muzicală şi 
ritmică a lumii"; astfel, ea poate fi fără exagerare apropiată de teologia 
tradițională a numelui“5. Unii, ca, de exemplu, Nicomah din Gerasa sau 
Fericitul Augustin, merg până la a-i atribui o origine supraomenească*f. 
Dat fiind că înţelepciunea dumnezeiască a „rânduit toate cu măsură, nu- 
măr şi greutate”, numărul e prezent în însăşi natura lucrurilor ca „frate 


cosmic al Înţelepciunii”**. 


„Dumnezeu le face pe toate cu măsură şi nu e nimic lipsit de măsură, 
fiindcă nu e nimic care să nu-și aibă numărul său”*. 


Teologia numerelor se va aplica, aşadar, tuturor regnurilor lumii create, 
de la cele 4 elemente până la cele 9 cete îngereşti, dar mai cu seamă tim- 
pului, a cărui mişcare o măsoară acordând-o pe Unitate“. Graţie nume- 
relor, mişcarea proprie creaturii, consecinţă a trecerii ei de la neființă la 
fiinţă”! se înscrie în simfonia cosmică şi devine ritm. De aceea, culmea 
vieții duhovniceşti şi treapta cea mai înaltă a nepătimirii pe care o poate 
atinge omul e de a se uni cu „dănţuirea îngerilor”? Nu este vorba de o 
încetare a mişcării ei naturale, ci de „ritmarea” acesteia după „corul cir- 
cular” al fâpturilor netrupeşti pentru a participa împreună cu ele la Unitatea 


Periodizarea duratei prin numere semnificative ce-şi găsesc temeiul în 
acelaşi timp în natură, cât şi în Scriptură, permite stabilirea unor cores- 
pondenţe între timpul istoric, timpul cosmic şi timpul liturgic, pe care 
Părinţii le-au exploatat pe larg, îndeosebi în ciclul liturgic mobil, unde 
cele 40 de zile, Înălţarea şi Cincizecimea se bazează tocmai pe astfel de 
numere. 

Astfel, pentru Eusebiu, „trecerea” realizată la Paște deschide timpul 
cosmic spre sfârşitul său în „Sabatul sabaturilor”, fiindcă numărul 50 de- 
pinde de numărul 7 (7 x 7 + 1), ori cele 40 de zile de osteneli ascetice 
fiind puse în corespondență cu cele 6 zile rezervate faptelor (cele 6 zile 
ale creaţiei), unitatea ce trebuie adăugată numărului 6 pentru a ajunge la 
desăvârşirea şi odihna lui 7 apare, prin urmare, analogă decadei ce trebuie 
adăugată numărului 40 pentru a face din el 50. Într-adevăr, în simbo- 
lismul numeric, înmulţirea cu 10 nu înseamnă o sporire cantitativă, ci 
reprezintă mai degrabă trecerea la o treaptă de perfecțiune superioară: 


„Fiindcă întâia şi cea mai desăvârşită unitate e numărul cel mai desă- 
vârşit dintre toate numerele şi cel mai aproape de desăvârşire”. 

Cele 10 zile adăugate „celor 40 de zile de bucurie” ale timpului pascal 
înseamnă, aşadar, că atunci trecem de la limitele timpului reprezentate de 
numărul 6 şi Postul Mare, pentru a atinge nepătimirea veşniciei și „sabatul 
duhovnicesc”*. Aceste două părţi ale ciclului mobil transpun în planul 
anului simbolismul în acelaşi timp spiritual şi cosmologic al săptămânii 
creaţiei. 

Această dimensiune a depășirii timpului cosmic, revelată de cea de-a 
doua parte a ciclului liturgic mobil, a fost exprimată în chip desăvârşit 
de Sfântul Grigorie Palama plecând de la analogia între numărul 50 şi 
numărul &: 


„Harul Duhului a rânduit ca înainte de aceste zile [ale Cincizecimii] să 
trecem sfintele Păresimi în post, priveghere, rugăciune şi făptuirea tu- 
turor virtuţilor. Căci prin cele 40 de zile EI arată că viaţa în acest veac a 
celor ce se mântuiesc nu trebuie să fie altceva decât câinţă şi o viețuire 
plăcută lui Dumnezeu. 

Prin cele 50 de zile ce urmează şi pe care le străbate acum, el a ară- 
tat moştenirea, uşurarea şi odihna celor ce au vieţuit cu râvnă pentru 
Dumnezeu. 

Astfel, aceste 40 de zile păstrează aducerea-aminte de Pătimirile 
mântuitoare ale Domnului primind [porunca] de a rupe postul după ziua 
a şaptea [Sâmbăta Mare]. Pe când aceste 50 de zile cuprind urcuşul la 
cer, pogorârea şi darul Duhului Sfânt. Căci veacul acesta are numărul 7 
fiind alcătuit din 4 anotimpuri, 4 puncte cardinale şi 4 elemente, și din 
cei ce iau parte prin faptele lor la Pătimirea lui Hristos. El este urmat 
de praznicul Cincizecimii care începe în [ziua] a opta şi care îşi trage 
numele de la numărul 8; depăşind cinstitul număr 7 şi 4, el atinge prin 
Învierea Domnului şi Înălțarea care-i urmează învierea viitoare a nea- 
mului omenesc...” 


Penticostarul e, așadar, un ciclu liturgic orientat spre pe fiindcă 
e articulat de numărul 8 (ogdoadă, octavă), numărul Învierii“. EI e alcă- 
tuit din 8 săptămâni, în timpul cărora toate oficiile se cântă succesiv pe 
unul din cele 8 glasuri pentru a completa ciclul Octoihului în Duminica 
Tuturor Sfinţilor. Acest ciclu al glasurilor muzicale consemnat în Octoih 
va continua în afara ciclului mobil şi va circumscrie totalitatea anului 
liturgic făcând-o să depindă astfel de Paște“. 

Pentru motivele evocate mai sus cu privire la ciclul săptămânal, în 
timpul Penticostarului duminicile se numără începând din ziua Paștelui 
privită drept cea dintâi dintre ele, astfel că Duminica Cincizecimii e ce- 
lebrată după 7 săptămâni (7 x 7 zile), dar e duminica a opta după Paşte. 
Ea este, aşadar, în acelaşi timp ziua a 50-a şi duminica a 8-a, numărul 50 
fiind pentru ciclul liturgic anual ceea ce este numărul 8 pentru ciclul 
săptămânal. 

„Căci numărul 7 înmulţit cu el însuşi naşte numărul 50 fără unu, zi pe 
care o împrumutăm lumii viitoare, zi care va fi în acelaşi timp a opta 
şi întâia, sau mai degrabă una şi veşnică. Căci aici sabatul prezent al 
sufletelor noastre își găseşte împlinirea, pentru ca o «parte să fie dată 
lui 7 şi alta lui 8» [Ece 11, 2]”*. 


Numărul 50 depăşeşte pătratul numărului 7, aşa cum 8 depăşeşte nu- 
mărul 7 prin adăugarea unei unităţi ce reprezintă posibilitatea actuală de 
urcuş al creaturii spre veșnicie. În această perspectivă, timpul Triodului e 
asimilat numărului 7, iar nu numărului 6, fiindcă acesta din urmă repre- 
zintă timpul pregătirii şi înlănţuirii determinismului cosmic“. 


IIL.1.d Numărul 7 


În aspectul său „pozitiv”, numărul 7 a fost în general privit drept 
numărul însuşi al perfecțiunii”, fiindcă Dumnezeu, încheindu-Şi opera 
creaţiei Sale în 6 zile, S-a întors în ziua a şaptea la odihna Sa, adică la 
nemişcarea pe care nu o părăsise cu adevărat niciodată”?. În lucrurile 
create prezența numărului 7 desemnează, prin urmare, difuzarea prezen- 
ței divine şi a frumuseţii, în măsura în care aceasta e în același timp ex- 
presie a Înţelepciunii sale şi întoarcere la Obârşia ei. Potrivit unui punct 
de vedere complementar și mai contingent, îndeosebi atunci când privim 
depăşirea numărului 7 în numărul 8, numărul 7 apare şi el drept însuşi 
simbolul timpului ciclic: 


„Realitatea timpului e circumscrisă în săptămâna de 7 zile. De aceea, 
atunci când măsurăm timpul cu zilele, plecând de la o zi și oprind 
numărul la 7, revenim la o zi, măsurând întreaga întindere a timpului 
prin ciclul săptămânilor până ce lucrurile mişcătoare trecând şi curge- 
rea devenirii oprindu-se, vor veni, cum spune Apostolul, lucrurile ne- 
schimbate și care nu suferă nici alterare, nici prefacere, această creaţie 
rămânând mereu asemănătoare ei înşişi în veacurile viitoare”*?. 


Alcătuit din şase săptămâni de post şi din Săptămâna Mare, ciclul Pos- 
tului Mare înseamnă, aşadar, înlănțuirea de „roata celor şapte zile”5* ŞI 
pregătirea în vederea depăşirii timpului însuşi. El condensează şi recapi- 
tulează simbolic extensiunea totală a duratei pentru a o aduce spre ziua a 
opta și Înviere. 

Prin locul său de prim ordin în Scriptură, numărul 7 a fost legat de 
Părinți de Vechiul Testament, în timp ce numărul 8 era legat de Noul 
Testament*s; ceea ce corespunde bine concluziilor pe care ne-a îngăduit 
să le tragem studiul ciclului lecturilor: înaintea Paștelui, în timpul dominat 

de numărul 7 se citește Vechiul Testament, în timp ce după Înviere, în 
timpul transfigurat, nu se citeşte decât Noul Testament. 

Când e privit după sensul său contingent, numărul 7 poate implica şi o 
nuanţă de penitență şi reconciliere (e, dacă vrem, forma psihologică a 
întoarcerii la obârşiei); căci, după Sfântul Vasile cel Mare, „Scriptura 
desemnează necontenit numărul 7 ca numărul iertării păcatelor”"”. În 
cartea lui Daniel, de exemplu, regele Nabucodonosor trebuie să rămână 
„mâhnit” timp de 7 vârste, ca arborele pe care l-a visat, şi nu-şi va putea 
regăsi puterea la sfârşitul acestei perioade decât atunci când va recunoaşte 
că adevărata suveranitate e a lui Dumnezeu”, 

Această interpretare penitențială a numărului 7 se aplică în chip cu totul 
special Postului Mare, care ar putea fi astfel definit drept o concentrare a 
timpului, calificată şi orientată de căință. 


++. pentru ca mulțumită cinstitei hebdomade a postului să ducem o 
vieţuire sigură şi lipsită de păcat. Fiindcă săptămâna se întoarce mereu 
şi, întorcându-se ca un semn și circumscriindu-se, înfăşurându-se în 
jurul ei însăşi, săvârşeşte acest veac hebdomadar”, 


scria loan din Atena cu privire la cele 7 săptămâni ale postului”. 


III. L.e Problema săptămânii a opta 


În timpul perioadei cuprinse de la extinderea postului Săptămânii Mari 
până la fixarea Postului Mare bizantin actual, evaluarea duratei postului 
a variat mult. Cum atestă mărturiile istoricilor bisericeşti Socrate şi 
Sozomen, în secolele IV-V durata postului diferea mult de la o regiune 
la alta, după cum se numărau sau nu zilele nepostite sau, dacă Săptămâna 
Patimilor era inclusă sau nu în Postul Mare“. Astfel, potrivit acestor isto- 
rici, în provinciile Occidentului cele 40 de zile ale Păresimilor se înche- 
iau cu Vinerea Mare“!. Totuşi, istoria naşterii acestei perioade de post a 
impus distincția clară între cele două perioade reprezentate de Postul Mare 
şi, respectiv, de Săptămâna Mare; așa cum s-a putut remarca și cu privire 
la structura sistemului lecturilor“?. 


„Cele 40 de zile se încheie cu praznicul Stâlpărilor [Floriile], căci în 
Săptămâna Mare postim pentru Patima Domnului şi pentru Paşte, iar 
nu din pricina celor 40 de zile”?. 


Se postește desigur în amândouă aceste perioade, dar în Postul Mare 
e vorba de un post „ascetic” de curățire şi luptă împotriva patimilor, pe 
când în cea de-a doua e vorba de un post „euharistic” pregătitor în vede- 
rea Cuminecării pascale şi rânduit în vederea dimensiunii inițiatice a 
Săptămânii Mari. 

Potrivit lecţionarului armean, la Ierusalim, în secolele IV-V, „cele 
6 săptămâni ale Păresimilor” se distingeau net de Săptămâna Patimilor“, 
astfel încât Postul Mare se termina, ca şi acum în ritul bizantin, în vinerea 
Săptămânii a VI-a, înaintea Sâmbetei lui Lazăr. 

Totuşi, potrivit punctului de vedere adoptat încă din secolul IV, se pu- 
tea vorbi fie de cele 7 săptămâni (ale Triodului)%”, fie de cele 40 de zile 
(doar ale Postului Mare)“, aceste două numere fiind privite astfel drept 
complementare. 


„Să privim apoi din ce pricină postul celor 40 de zile se săvârşeşte în 
7 săptămâni. Nu e deloc uimitor că se numeşte Păresimi, dar el cuprinde 
o rațiune tainică mai subtilă. Fiindcă numărul 7 apare ca un număr 
desăvârşit şi sfinţit, care ne face să ne săvârşim sfintele lupte timp de 
ji X: 7 ZIUA 


Dar începând din secolul IV, pe când Postul Mare abia se instaura, 
preocuparea din ce în ce mai mare a fost aceea de a da o dimensiune 
hristologică acestui post complementar al „postului Paștelui” şi de a-l 
face să corespundă celor 40 de zile pe care le-a petrecut Hristos în pustie. 
În regiuni, ca aceea a Antiohiei, unde nu se numărau decât zilele efectiv 
postite, patriarhul Sever extinde postul la 8 săptămâni (8 x 5 zile de post 
= 40 zile)? dezvoltând simbolismul numeric într-un sens nou: prin cele 
8 săptămâni, număr al Invierii, dar şi număr al celor 8 „gânduri ale răută- 
ţii” (Jogismoi), ne curățim cele 5 simţuri, adică toate prilejurile de păcat 
întrucât prin aceasta omul întreg ca atare intră în legătură cu lumea 
trupească. 


„Fiindcă cele 5 simţuri prin care ajunge păcatul să intre în noi, adică: 
auzul, vederea, pipâitul, gustul şi mirosul, sunt curăţite de 8 ori postind 
timp de 40 de zile, pentru ca să putem ajunge la binecuvântata zi, în 
acelaşi timp a opta şi întâia”*. 


Ceva mai târziu, copţii din Egipt vor adăuga astfel 2 săptămâni la cele 
6 săptămâni iniţiale ale postului”. Şi la Ierusalim, Eteria atestă la sfârşi- 
tul secolului IV extinderea postului inițial de 6 săptămâni la 8 săptămâni, 
inclusiv Săptămâna Mare”. Din această pricină putem remarca prezenţa 
unor lecturi din ce în ce mai bogate în lecţionarul de la Ierusalim pentru 
Săptămâna a II-a a Postului Mare, căci aceasta era Săptămâna I din ve- 
chiul Post Mare. 

La Constantinopol însă, s-a păstrat obiceiul de a număra perioadele, şi 
nu zilele de post, respectiv de a include sâmbetele și duminicile nepostite 
în calculul postului, astfel încât nu mai era necesară adăugarea unei săp- 
tămâni suplimentare pentru a completa numărul de 40 de zile. Până în 
zilele noastre, durata Postului Mare ortodox rămâne definită potrivit aces- 

tui sistem: 5 săptămâni de 7 zile plus o săptămână de 5 zile (fiindcă Pos- 
tul Mare se încheie în vinerea Săptămânii a VI-a). 5 săptămâni x 7 zile = 
35 zile + 5 zile = 40 zile. 

După Sinodul IV Ecumenic de la Chalcedon (451), adăugarea celei de-a 
opta săptămâni, dezvoltate în Egipt, a devenit o particularitate specifică 
credincioşilor „monofiziţi” nechalcedonieni, care posteau extrem de strict 
cea de-a opta săptămână înainte de Paşte, pentru a se deosebi de ortodoc- 
Şii chalcedonieni'?, iar în secolul VII ei vor sancţiona oficial acest obicei 
deja vechi'“. O asemenea manipulare confesională a unui obicei care ini- 
țial nu exprima decât o diferenţă locală în modul de a vedea Postul Mare 
a suscitat vii controverse, îndeosebi în Palestina, unde ortodocşii îl adop- 
taseră începând din secolul IV. Cu acest prilej, Sfântul loan Damaschinul 
a alcătuit tratatul său Despre sfintele posturi, în care vorbeşte chiar şi de 
o dispută care „s-a înălțat până la cer””* şi alătură unui îndemn la pace 
între cele două părţi un dosar de citate patristice extrem de preţios în ce 
priveşte chestiunea discutată. Potrivit autorului Întrebărilor şi răspunsu- 
rilor atribuite lui Anastasie Sinaitul, cei ce postesc opt săptămâni încalcă 
numărul sfânt al celor 40 de zile (autorul bazându-se pe calculul siro- 
antiohian antic) şi mai cu seamă se alătură ereziei iacobiţilor, armenilor 
şi chiar arienilor'€. 

Această problemă a săptămânii a opta şi a armonizării celor două sis- 
teme de calcul, care punea de acum o problemă unei Biserici Ortodoxe 
din ce în ce mai centralizate (ne apropiem de perioada sintezei între tra- 
dițiile liturgice ale Palestinei şi Constantinopolului), a fost rezolvată prin 
transformarea celei de a opta săptămâni de post într-o săptămână pregăti- 
toare Postului Mare””: actuala Săptămână a brânzei. Această perioadă era 
postită la Ierusalim, ca şi mai înainte, până seara, dar Constantinopolul a 
insistat să nu fie vorba de un post complet, asemenea celui al „eretici- 
lor”, dându-se, aşadar, dezlegare la lactate, a căror consumare patriarhul 
Nichifor al Constantinopolului (806-815) a impus-o ca obligatorie pentru 
toată săptămâna, pentru a afirma încă şi mai limpede ruptura cu postul 
Bisericilor „monofizite” nechalcedoniene'$. 

Instituirea Săptămânii Lăsatului de brânză a fost un punct de plecare 
al unor ulterioare dezvoltări ale perioadei pregătitoare, asupra căreia vom 
reveni. Ea apare astfel ca un compromis între cele două moduri de a eva- 
lua durata Postului Mare şi simbolismul numerelor pe care le vehiculează 
acestea. Deşi tradiţia ortodoxă n-a reţinut simbolismul numărului 8 apli- 
cat la cele 40 de zile, pentru a-l putea rezerva perioadei Penticostarului, 
în structura Triodului rămân totuşi anumite urme ale lui. Astfel, praznicul 
Crucii sau al Înjumătățirii Postului, celebrat odinioară numai în miercu- 
rea Săptămânii a IV-a, s-a extins virtual la întreaga săptămână, apărând 
astfel drept centrul unui ciclu de opt săptămâni, circumscris de sistemul 
Jecturilor biblice începute odată cu Săptămâna Lăsatului de brânză”. 

lieasf Numărul 40 


Atât contemplarea naturii, cât şi Scriptura ne revelează valoarea ex- 
cepțională a numărului 40. În mod foarte general, acesta desemnează 
fixitatea, echilibrul unei trepte oarecare a fiinţei privită în dezvoltarea sa 
existenţială (şi nu în relaţia sa „verticală” cu obârşia). În ordinea geome- 
trică, numărul 4 e ilustrat de un pătrat care e figura cea mai opusă cercu- 
lui, imagine în acelaşi timp a mobilităţii şi unităţii. De aceea, el implică 
ideea de stabilitate, sau potrivit autorilor Evului Mediu latin, formează o 
„solidatis perfectio”80. Acest număr se înscrie astfel în organizarea cos- 
mică prin cele 4 elemente, cele 4 puncte cardinale, cele 4 anotimpuri, 
cărora Revelația ie suprapune cele 4 râuri ale raiului, cele 4 Evanghelii, 
cele 4 sensuri ale Scripturii, cele 4 virtuți cardinale ete. 


„Căci nu este îngăduit — declară Sfântul Irineu — să fie mai mult de 
4 Evanghelii, nici mai puţin decât 4. Fiindcă 4 sunt ținuturile lumii în 
care vieţuim şi 4 vânturile punctelor cardinale [...]. De unde învăţăm că 
Logosul Meşteşugar al universului, Cel ce şade pe heruvimi şi le ţine 
pe toate împreună, odată arătat oamenilor, ne-a dat Evanghelia în 4 for- 
me, o Evanghelie pe care o ţine însă un singur Duh [...]. Heruvimii au 
4 chipuri, iar aceste chipuri sunt icoanele lucrării Fiului lui Dumnezeu'"?. 
Numărul 40 desemnează, aşadar, extinderea unei stări şi sugerează 
astfel adunarea şi fixarea lui în unitatea care organizează, căci e în fond 
simbolismul creat al mişcării divine: 


„Tetrada e decadă în potenţă, luând monada drept model prin înlănțu- 
iri progresive. Şi este ea însăşi monadă, cuprinzând binele în unitatea 
ei în chipul unei monade şi arătând prin ea însăşi, împărţită fără divi- 
ziune, simplitatea şi indivizibilitatea energiei divine...”*?. 


Cum se va vedea mai jos, acest dublu simbolism al numărului 4 a fost 
asumat de Hristos pe Cruce dobândind, aşadar, acum o semnificaţie legată 
nemijlocit de mântuire“. 

În planul mai contigent al „simbolismului natural”, atunci când numă- 
rul 4 se aplică temporalităţii sub forma celor 4 anotimpuri, el revelează 
caracterul ordonat şi ciclic al anului, precum și analogia între timp și spațiu 
(4 anotimpuri — 4 puncte cardinale). Dar îl putem transpune şi timpului 
istoric în ansamblul său, sub forma învăţăturii despre ceie 4 vârste ale 
lumii, care, deosebit de dezvoltată în Extremul Orient şi cunoscută în 
Antichitatea greacă, s-a transmis creştinismului mai cu seamă în Occi- 
dentul medieval“. Periodizarea istoriei în 4 vârste permite măsurarea ei, 
„ritmarea” şi considerarea ei drept o expresie a înţelepciunii divine. Cele 
4 vârste apar astăzi ca tot atâtea „direcţii” ale timpului, care vin să conci- 

lieze aparenta contradicție între timpul „liniar” al istoriei şi timpul ciclic 
al cosmosului€€. 

Când se înmulţeşte cu 10 pentru a rezulta 40, numărul 4 apare cu atât 
mai mult legat de unitate, sugerând în acest fel mai limpede reîntoarcerea 
lucrurilor la obârşie după desfăşurarea lor în existență: 


„Acest număr e folosit foarte adesea de Scriptură pentru a sugera taina 
desăvârşirii în cele patru părți ale lumii. Numărul 10 întăreşte desăvâr- 
şirea. Înmulţit cu 4 el dă 40%. 


În Vechiul Testament, acest număr al întoarcerii la perfecţiune evocă 
explicit timpul pedepsei şi al luminii divines:: 


„+... şi copiii voştri vor rătăci 40 de ani prin pustie şi vor suferi pe- 

deapsă pentru desfrânarea voastră, până vor cădea toate oasele voastre 

în pustie. După numărul celor 40 de zile în care aţi iscodit pământul 

Canaan, veți purta pedeapsa pentru păcatele voastre 40 de ani, pentru 

fiecare zi, ca să cunoaşteţi ce înseamnă să fiți părăsiți de Mine”%”. 

Cele 40 de zile ale potopului şi 40 de ani de rătăciri în pustie reprezintă 
amândouă în mod simbolic „timpul încercării”, răgazul lăsat de Dumne- 
zeu libertăţii create, ca omul să lucreze la mântuirea sa şi să se pregă- 
tească pentru primirea harului. Exilul de 40 de zile — 40 de ani e în fond 
mai puţin o pedeapsă cât o pedagogie și un semn al respectului suveran 
al lui Dumnezeu pentru libertatea creaturii Sale. In deşert, lipsiți de orice 
alt ajutor, oamenii vor putea învăţa astfel să se măsoare pe ei înşişi și să 
aprecieze ajutorul lui Dumnezeu: 


„Și să-ți aduci aminte de toată calea pe care te-a povăţuit Domnul 
Dumnezeul tău prin pustie 40 de ani ca să te smerească, ca să te încerce 
şi ca să afle ce este în inima ta, și de ai să păzeşti sau nu poruncile Lui. 
Te-a smerit, te-a pedepsit cu foamea şi te-a hrănit cu mana pe care nu 
o cunoșteai și pe care nu o cunoşteau nici părinţii tăi, ca să-ţi arate că 
nu numai cu pâine trăieşte omul, ci că omul trăieşte şi cu tot cuvântul 
ce iese din gura lui Dumnezeu...”%, 


La capătul acestei încercări, ei vor putea intra în „Pământul Făgăduin- 
ței” şi vor cunoaşte plinătatea bucuriei ce vine din împăcarea cu Dumne- 
zeu. Ca şi cei 40 de ani de rătăcire a poporului Israel în pustie, am putea 
de asemenea privi cele 40 de zile ale Postului Mare în această unică 
perspectivă pozitivă a „pregătirii”, şi atunci ele se vor lega cu atât mai 
nemijlocit de posturile lui Moise şi Ilie, care i-au pregătit pentru a-i face 
martori ai teofaniilor. E vorba, aşadar, de o perioadă de separare radicală 
de orice lucru pământesc, fie în pustie, pe Sinai, pe Horeb sau în chilia 
monahului, pentru ca descoperirea lui Dumnezeu să găsească în ei vase 

demne care să o primească”. Într-adevăr, muntele Sinaiului pe care s-a 
urcat Moise, dar și deşertul Horebului în care a fugit Ilie evocă prin două 
dimensiuni diferite locul de retragere, de singurătate, în care omul se 
poate elibera de griji şi de mulțimea ocupaţiilor lumii; de asemenea, în 
Postul Mare creştinul trebuie să fugă în pustie prin post şi asceză şi să 
urce pe muntele rugăciunii. 

Aceste două dimensiuni ale celor 40 de zile corespund celor două as- 
pecte ale postului pe care le-am văzut în Triod: postul pedagogic şi ascetic, 
şi, respectiv, postul mistagogic şi euharistic care îi pregăteşte pe credin- 
cioşi în vederea teofaniei pascale supreme. 

Cum s-a observat în capitolul despre post, Postul Mare e un timp de 
luptă intensă împotriva patimilor, astfel că atunci e potrivit să-i imităm 
pe Moise şi Ilie pentru a culege roadele căinţei”?. 

Intervalul de 40 de zile e de altfel generalizat în timpul liturgic pentru 
orice perioadă ce implică „întoarcere” sau „împăcare”. Astfel, la 40 de 
zile după naştere se fac rugăciunile de curăţire ale mamei şi de intrare a 
lăuzei în biserică”, iar la 40 de zile după moarte se celebrează ultima 
slujbă pentru sufletul defunctului“. În Rusia secolelor XIV-XV, în me- 
moria unui defunct sau pentru a împlini un vot naţional, 40 de preoţi 
celebrau 40 de Liturghii timp de 40 de zile”. 

Aceste două aspecte ale simbolismului numărului 40 au fost asimilate 
de Hristos, Care S-a supus de bunăvoie unui post de 40 de zile în pustie”. 
EI a luat astfel asupra Sa părăsirea şi încercarea poporului ales şi a reca- 
pitulat toate ispitirile posibile în cele trei propuneri ale lui Satana. Acest 
post de bunăvoie al lui Hristos e un element fundamental pentru înțele- 
gerea lucrării divino-umane a tuturor actelor Economiei Sale. În timpul 
vieții Sale pământeşti, El a asumat în Persoana Sa toate formele cărora le 
poate fi supusă firea omenească căzută şi despărțită de Dumnezeu, de la 
încercarea în pustie şi până la moartea pe Cruce, pentru a face ca Dum- 
nezeirea Sa să strălucească în toate virtualităţile acesteia. Pentru cei care 
de la Botezul lor duc viața lui Hristos, sunt altoiți pe ipostasa Sa divino- 
umană şi sunt „răstigniți împreună cu EI”, cele 40 de zile ale postului 
sunt, aşadar, o imitație a „„vieţuirii” Învățătorului”” şi o etapă necesară pe 
calea imitării Patimii Sale. Dar această imitație trebuie să fie adaptată 
condiției proprii naturii umane ce parcurge în sens invers calea pe care 
Dumnezeu a luat-o prin Întruparea Sa: 


„Hristos Se botează și posteşte, omul posteşte şi se botează; Hristos Se 
pogoară, omul se înalță”*%. 


Cele 40 de zile ale Postului Mare reproduc, prin urmare, în același timp 
exemplul marilor modele ale Vechiului Testament şi postul lui Hristos%, 
pentru a sfinți timpul cosmic prin timpul istoriei mântuirii: 

„Postind Domnul numărul cel de 40 de zile, a cinstit şi a sfințit aceste 
zile de acum, fraţilor, la care ajungând strigăm: Binecuvântaţi şi prea- 
înălțați pe Hristos în veci!”1%. 


Această imitare a lui Hristos putea fi chiar literală. Astfel, de la Sfântul 
Eftimie încoace, monahii Palestinei aveau obiceiul de a pleca în pustie 
pentru 40 de zile când începea Postul Mare sau chiar după prăznuirea 
Arătării Domnului până la Duminica Stâlpărilor, „ca să petreacă cu Dum- 
nezeu în singurătate şi rugăciune”9. 

În Viaţa Sfintei Maria Egipteanca, Sfântul Sofronie al lerusalimului 
evocă în aceste cuvinte practicile aflat în uz la mănăstirea palestiniană a 
avvei Zosima: 


„În duminica ce s-a obişnuit să se numească întâia din săptămânile 
Postului Mare, se săvârşea Sfânta Liturghie ca de obicei şi fiecare se 
împărtăşea cu preacuratele şi de viaţă făcătoarele Taine şi mâncau pu- 
țin, după cum era obiceiul. După aceasta se strângeau toţi în biserică 
şi, făcându-se îndelungată rugăciune şi multe metanii, monahii se 
îmbrăţişau cu sărutare unii pe alţii, sărutau şi pe egumen, făcându-i 
metanie, şi se rugau să le dea binecuvântarea, care să le fie de ajutor şi 
de sfătuire în nevoințele ce le stăteau înainte. 

După ce se săvârşeau acestea, se deschideau porţile mănăstirii şi ie- 
şeau toţi din mănăstire cântând cu glas dulce: «Domnul este luminarea 
mea şi Mântuitorul meu, de cine mă voi teme? Domnul este scutierul 
vieţii mele, de cine mă voi înfricoşa?» [Ps 26, 1] şi celelalte stihuri ale 
psalmului. Ei lăsau de multe ori un paznic sau doi în mănăstire nu ca 
să păzească averile ce s-ar afla înăuntru, căci monahii nu aveau ceva 
care să fie luat de hoţi, dar ca să nu lase biserica fără slujbă dumneze- 
iască. Fiecare îşi lua de-ale mâncării, după cum putea şi cum voia. 
Unul lua cu sine pâine pe măsura trebuinţei trupului; altul smochine, 
altul finice, altul legume uscate muiate în apă, altul nimic, ci numai 
trupul lui şi rasa cu era îmbrăcat, hrănindu-se, ori de câte ori îl îmbol- 
dea firea, cu ierburile ce cresc în pustie, Şi era păzită această rânduială 
şi lege cu sfinţenie de fiecare din ei: de a nu şti unul de altul cum se 
înfrânează şi petrece celălalt. Îndată ce treceau Iordanul, se despărțeau 
unii de alții. Pustiul era mare şi nici unul nu se întâlnea cu altul. Dar şi 
dacă unul din ei vedea bine din depărtare venind un altul spre el se 
abătea din drum şi se ducea în altă parte. Trăia pentru el şi pentru 
Dumnezeu, cântând neîntrerupt psalmi şi gustând din hrana pe care o 
avea la îndemână. 

Petrecând astfel toate zilele postului, se întorceau la mănăstire în 
duminica dinaintea prăznuirii de-viaţă-făcătoarei Învieri a Mântuitoru- 
lui, duminică pe care Biserica a primit-o să se prăznuiască cu stâlpări. 
Atunci se întorcea fiecare având rod al ostenelilor sale conștiința sa. 

care cunoştea cum a lucrat şi seminţele căror osteneli a adunat. Şi ni- 
meni nu întreba deloc pe celălalt cum sau în ce chip a purtat lupta ce 
i-a stat în faţă. Aceasta era rânduiala mănăstirii şi ea se îndeplinea în 
chip desăvârşit... ”1%2. 


Acest obicei palestinian a lăsat numeroase urme în Triod, în principal 
în piesele compuse de Teodor Studitul'%. Lectura Vieţii Sfintei Maria 
Egipteanca şi a biografiilor monahilor palestinieni l-au făcut de altfel 
familiar monahilor din Constantinopol!%. De aceea, cele două extremități 
ale Postului Mare, Duminica brânzei şi Duminica Stâlpărilor sau Floriilor, 
cuprind aluzii imnografice şi rituale extrem de limpezi la acest obicei, 
făcând şi aici ca Triodul să apară drept transpunerea spiritualității pustiei 
în monahismul urban de tip studit!9%. 

Prin această dimensiune hristologică, Postul Mare se dezvoltă într-o 
reprezentare a unui timp nu doar ordonat de cele 4 anotimpuri şi 4 vârste, 
ci şi a unui „timp răstignit”, ca o recapitulare în Hristos a întregii tempo- 
ralităţi, cu atât mai mult cu cât cele 40 de zile reprezintă durata: 


„Acest număr ce cuprinde de 4 ori 10 mi se pare, aşadar, a însemna 
veacul acesta pe care-l străbatem, pe care-l traversăm, împinși şi în- 
demnaţi noi înşine de mersul anilor, de nestatornicia lucrurilor ome- 
nești, de schimbarea şi succesiunea lor necontenită. [...] Acest număr 
înseamnă, așadar, veacul acesta, fie din pricina celor 4 anotimpuri dife- 
rite ce împart anul, fie din pricina celor 4 puncte cardinale ale acestei 
lumi. [...] În acest timp împărțit în 4 şi în această lume împărțită în 4 
se propovăduieşte Legea lui Dumnezeu închipuită de numărul 10. [...] 
Căci Legea e cuprinsă în cele 10 porunci, fiindcă numărul 10 e numă- 
rul desăvârşirii [...] sau numărul 10 e pentru noi, în timpul acestei vieți 
a lumii pe care o străbatem, ca să ne înfrânăm de la toate poftele, lucru 
pe care îl închipuie postul de 40 de zile, pe care toţi îl cunoaştem sub 
numele de Păresimi..."%. 


Fiind o dezvoltare a unităţii, numărul 40 simbolizează, așadar, totalita- 
tea creației temporale şi rezumă anul întreg, el însuşi imagine a veacului 
prezent: 


„O zi se zice că este toată viața pământenilor; celor ce se ostenesc 

cu dorire patruzeci le sunt zilele postului, pe care să le săvârşim cu 
» 279107 

bucurie”, 


Potrivit acestui tropar, extensiunea timpului reprezentată de unitate nu 
reflectă frumusețea Unului, ci e, din contră, privită drept semnul scurti- 
mii vieţii omeneşti; pe când înmulţirea ei cu 40 e o imagine a timpului 
sfinţit şi umplut de prezenţa dumnezeiască prin asceză şi căinţă. 


275 


III.1.g Zeciuiala anului 


Durata celor 7 săptămâni de pregătire în vederea Paştelui poate fi pri- 
vită sub multiple aspecte. Dacă luăm în considerare nu spaţiul timpului 
ca în sistemul anțiohian, ci numai zilele postite, durata Postului Mare 
pare egală cu 7 săptămâni x 5 zile = 35 zile. La aceasta trebuie adăugată 
Sâmbăta Mare, care este singura sâmbătă de peste an postită integral!%, 
pentru a obţine 36 de zile de post efectiv. 


„Să vedem, prietenilor, în chip vădit — cântă Roman Melodul —, 
numărul zeciuielii în Postul Mare: sunt 7 săptămâni de post, dar în fie- 
care săptămână cinci zile sunt alese pentru a posti, astfel că sunt 35 de 
zile în care postim, şi mai avem o zi şi o noapte în Sâmbăta Patimii 
Mântuitorului: acestea fac, aşadar, un total de 36 de zile şi jumătate, 
zeciuiala anului, prin care vom dobândi viaţa cea veșnică”!%%, 


Această a zecea parte din an corespunde, așadar, simbolismului numere- 
lor 7 şi 40 pentru a sugera că Postul Mare e un „timp concentrat”, mijlo- 
citor între timpul profan şi veșnicie. 


„Deschisu-s-au porţile din față (za prothyra] ale dumnezeieştii pocăinţe, 
să ne apropiem degrabă curățindu-ne de mâncări și de pofie, ca nişte 
ascultățori ai lui Hristos, Cel ce a chemat lumea la Împărăția cerească, 
zeciuiala a tot anul [dekatas tou pantos eniautou] aducând Împăratului 
tuturor, ca şi Învierea Lui cu dor să o vedem”!!%. 


Se ştie că Legea Veche prescria să I se aducă lui Dumnezeu a zecea 
parte din orice agoniseală ca „sfântă pentru Domnul”!!! şi să se mănânce 
înaintea Lui într-un loc sfințit dijma produselor sale!!?. Avraam, modelul 
dreptului şi credinciosului, va aduce, pe de altă parte, el însuşi lui Mel- 
chisedec, icoană profetică a lui Hristos, „zeciuială din toate”!!5. E potri- 
vit, aşadar, ca şi creştinii să împlinească duhovnicește această poruncă și 
să-l aducă lui Dumnezeu zeciuiala timpului” cu prilejul pregătirii în ve- 
derea „Sărbătorii sărbătorilor”. Ofranda întregului an pe care o realizează 
astfel omul în acest timp de asceză îi asigură în schimb din partea lui 
Dumnezeu eliberarea de patimi: 


„Vedeţi, vedeţi, că Eu sunt Dumnezeul vostru, care am sfinţit vouă 
pârgă, zeciuiala [apodekatosin] zilelor a tot anul; şi pe aceasta am dat-o 
poporului Meu, spre izbăvire de patimi şi început al mântuirii”""5. 


Aşa cum pârga reprezintă simbolic totalitatea (căci este partea ei cea 
mai bună), tot aşa şi zeciuiala timpului e un mod special de a lua în con- 
siderare tot anul. Postul mai intens în timpul acestei perioade ar trebui 
în fapt extins la anul întreg şi la toate zilele vieţii creştine. Într-adevăr, 
afirmă Nichifor Calist în sinaxarul său, suntem prea slabi şi nepăsători 

pentru a ţine efortul postului şi curățirii tot anul, şi astfel „prin economie” 
şi pogorământ faţă de această neputinţă, Părinţii și Apostolii au fixat 
durata Postului la a zecea parte din an, care să fie petrecută cu mai multă 


Aşa cum s-a remarcat deja cu privire la particularitățile oficierii sluj- 
belor Triodului, care odinioară erau comune tuturor zilelor de peste an, 
Postul Mare nu este în fond decât concentrarea şi evocarea conduitei pe 
care ar trebui să o avem toată viața noastră. Potrivit lui Calist şi Ignatie, 
isihaştii viețuiesc tot anul după zypikon-ul Postului Mare; cel puţin în ce 
priveşte posturile!!?. „Pentru un ascet e mereu Postul Mare”, spunea 
Sfântul Teodor Studitul'"S. 

Un monah care de 50 de ani nu ştia în ce zi începea Postul Mare din 
pricina izolării sale, a răspuns în același sens celor ce-l întrebau: „Toată 
viața e pentru mine un post”!!?, 


„În toată vremea postul este de folos celor ce-l iubesc și-l fac. Căci nici 
vătămările diavoleşti nu îndrăznesc asupra celui ce posteşte, ci păzi- 
torii vieţii noastre, îngerii, mai cu deadinsul stau pe lângă noi, cei ce 
ne curățim cu postul”? 


Acestui post perpetuu trebuie să i se adauge rugăciunea stăruitoare care 
„sileşte” milostivirea lui Dumnezeu prin stăruința ei (cf. Lc 11, 8). 


„Primeşte-mă pe mine, care în toate zilele Te cânt, Mielule, Cel ce ai 
ridicat păcatul lumii, în mâinile Tale îmi dau sufletul şi trupul meu; şi 
în toată ziua şi noaptea după datorie îți strig Ţie: Doamne, mai înainte 
de sfârşit, până ce nu pier, mântuieşte-mă!”"7, 


În definitiv, „toată viaţa noastră nu e altceva decât pregătirea pentru o 
sărbătoare”, spunea tot Sfântul Teodor Studitul'?, pregătirea „Paştelui 
veşniciei” care va realiza în chip deplin ceea ce prefigurează în fiecare an 
ciclul liturgic mobil. 

Postul Mare (ca şi celelalte sărbători de altfel) e, aşadar, expresia perio- 
dică a unei modalități permanente a vieţii duhovniceşti. Intr-un moment 
precis al ciclului anual şi în timpul unei perioade limitate, el actualizează 
în scopuri pedagogice un aspect a ceea ce trebuie trăit sintetic în inima 
„adevăratului creştin”, pentru care toate zilele sunt în acelaşi timp un 
Post Mare şi o duminică pascală. 


„Dacă suntem creştini desăvârşiţi, atunci când nu încetăm să ne plecăm 
asupra cuvintelor, faptelor şi gândurilor Cuvântului lui Dumnezeu, 
Care prin fire este Domnul, atunci neîncetat trăim ziua Domnului, 
necontenit prăznuim duminica..."* 


Pentru ca bunurile duhovnicești acumulate cu osteneală în timpul celor 
40 de zile să nu piară în risipirea şi grijile pământeşti după Paşte, tot anul 

trebuie continuată o asceză moderată ca o aducere-aminte permanentă a 
atmosferei Postului Mare, iar când va veni din nou timpul Triodului, 
atunci îi vom putea spori intensitatea, cum se cuvine unui timp al „pri- 
melor roade”: 


„++. fiindcă nouă, celor ce fugim de lume şi ne-am răstignit pentru ea 
şi ne-am fâgăduit în întregime lui Dumnezeu, ni s-a dat drept lege a 
înfrânării nu numai vremea de faţă ci întreg timpul vieţii noastre de 
aici, în care neapărat trebuie să trăim în înfrânare. 

Şi cum oare nu trebuie să facem acest lucru în tot timpul, dacă ne-am 
angajat să flămânzim și să însetăm, să suferim goliciunea, să pătimim 
şi să suferim toate cu bucurie mai cu seamă acum, în vremea luptelor 
Postului Mare?”!%. 


Diversele speculaţii dezvoltate plecând de la simbolismul numerelor ca 
şi analogia pe care am stabilit-o între numerele 7 şi 40 urmăresc, aşadar, 
acelaşi scop: să afirme că Postul Mare nu e o perioadă „excepţională” în 
timpul anului liturgic, ci e o condensare, o sinteză a întregului timp, rân- 
duită în vederea pregătirii Paştelui. Într-un text al avvei Dorotei din Gaza 
— care după Rahlfs n-ar data din secolul VI, ci ar fi fost interpolat în se- 
colul VIII, pentru a corespunde sintezei stabilite atunci între sistemele de 
7 şi 8 săptămâni! — găsim un remarcabil rezumat al diferitelor aspecte 


ale simbolismului numerelor aplicat Postului Mare: 


„În Legea [veche], Dumnezeu a poruncit fiilor lui Israel să-l aducă în 
fiecare an zeciuială din toate câte vor câştiga [Nm 18]; şi aşa făcând, 
erau binecuvântaţi în toate lucrurile lor. Știind acestea, Sfinții Apostoli 
au hotărât spre ajutorul şi binefacerea sufletelor noastre, să ne predea 
această poruncă mai bine şi într-un mod mai înalt, şi anume să aducem 
drept ofrandă şi să afierosim lui Dumnezeu a zecea parte din zilele 
vieţii noastre, ca aşa să fim binecuvântaţi în toate lucrurile noastre şi să 
ispășim în fiecare an păcatele întregului an. Şi hotărând aceasta, ne-au 
sfinţit din 365 de zile ale unui an aceste 7 săptămâni ale postului; căci 
au afierosit Domnului 7 săptămâni. lar Părinţii au hotărât cu timpul să 
se adauge acestora încă o săptămână, atât pentru ca aceia ce vor să in- 
tre în osteneala postului să se exerseze din vreme pentru aceasta şi tre- 
cerea să se facă lin, cât şi pentru a cinsti postul cu numărul sfintelor 40 
de zile pe care le-a postit Domnul nostru. Căci 8 săptămâni, lăsând 
deoparte sâmbetele şi duminicile, fac 40 de zile, deosebit de cinstit (în 
numărul acestor zile) fiind postul Sfintei (şi Marii) Sâmbete, pentru că 
este postul cel mai scump şi unicul post de sâmbătă din an. Dar 7 săp- 
tămâni fără sâmbete şi duminici fac 35 de zile; adăugându-se postului 
Sfintei şi Marii Sâmbete şi al jumătăţii strălucitei şi de lumină făcătoarei 
nopți (a Învierii), fac 36 de zile şi jumătate, ceea ce înseamnă cu mare 

exactitate a zecea parte din cele 365 de zile ale anului. Căci a zecea 
parte din 300 e 30, a zecea parte din 60 e 6, iar a zecea parte din $ e 
jumătate din 1. lată deci 36 de zile şi jumătate, precum spuneam. 
Aceasta este zeciuiala unui an întreg, cum ar putea spune cineva, pe 
care ne-au sfinţit-o spre pocăință Sfinţii Apostoli, fiind curăţitoare, 
precum spuneam, a păcatelor unui an întreg”"2%6. 


III. 1.h Timpul privilegiat 


Această „zeciuială a anului”, acest timp concentrat simbolic sub forma a 
7 săptămâni sau 40 de zile este, aşadar, un timp calificat pentru pocăință. 
E] arată într-un mod mai intens decât de obicei că întreg ciclul vieţii 
omeneşti ar trebui pătruns de această dimensiune duhovnicească şi că, 
semn al înlânţuirii omului de lumea căzută, acest timp ciclic ar trebui 
orientat spre întoarcerea sa în rai, timpul morţii devenind instrumentul 
restaurării. Pentru autorii Triodului, în timpul Postului Mare chronos-ul 
devine kairos, cu alte cuvinte un moment privilegiat şi calificat al duratei 
temporale. Cele 40 de zile sunt „vremea prielnică” sau „prilejul pocăin- 
ţei” (ho kairos tes metanoias)” pus înaintea oamenilor din milostivire. 


„Văzut-am, cunoscut-am că bună este nouă spre pocăință vremea pri- 
elnică ce ai hotărât. Deci întru aceasta, Dumnezeule, primeşte rugă- 
ciunile noastre şi le îndreptează înaintea Ta ca niște tămâie bună, ca o 
jertfă bine-primită”%. 
Într-adevăr, ca şi virtuțile, Postul Mare poate apare ca un adevărat har 
acordat de Dumnezeu oamenilor!” şi ca „ajutor al faptelor dumnezeieşti”!*. 
„Vedeţi, vedeţi că Eu sunt Cel ce am hotărât vouă vreme prielnică 
sfinţită şi sfântă spre veselie sufletească, curgerea postului!”!"". 


EI este „dumnezeiasca vreme prielnică a înfrânării”!*2, „fericita vreme 


prielnică a postului”!*?, începutul harului mai mult decât luminos al pos- 


134 = taie AIE 9 aie î 
tului? » „Vremea strâpungeril inimii”'* care tămăduieşte patimile „vremii 
vechi” pentru a ne conduce spre Patimă şi comuniunea cu viața dumne- 


zeiascăi*€, 


„Sosit-a vremea prielnică, începutul luptelor celor duhovniceşti, biru- 
ința împotriva demonilor, înfrânarea cea înarmată, podoaba îngerilor, 
îndrăzneala cea către Dumnezeu. Căci prin aceasta Moise s-a făcut 
vorbitor cu Dumnezeu şi nevăzut a primit glas în urechile lui. Doamne, 
prin aceasta învredniceşte-ne şi pe noi să ne închinăm Patimilor Tale 
şi sfintei Învieri, ca un Iubitor de oameni!"!*7. 

Preluând îndemnul stăruitor al Apostolului la făptuire, imnografii pre- 
zintă Postul Mare drept „momentul favorabil [kairos"*%, clipa aleasă 


a a A .. 9 
intre toate pentru „răscumpărarea vremii”? 


„Strălucit-a harul Tău, Doamne, strălucit-a luminarea sufletelor noastre. 
lată vremea prielnică bine primită, iată vremea prielnică pocăinţei! Să 
lepădăm lucrurile întunericului şi să ne îmbrăcăm cu armele luminii. 
Ca trecând noianul [oceanul] cel mare al postului [7o fes nesteias mega 
pelagos], să ajungem la Învierea cea de-a treia zi a Domnului şi Mân- 
tuitorului nostru Iisus Hristos, Mântuitorul sufletelor noastre!”!". 


Această calificare duhovnicească a timpului Postului Mare dată de po- 
căinţă (metanoia) îl face superior tuturor celorlalte momente ale ciclului 
liturgic: 

„Cunoscând aceste zile de acum ca unele mai presus decât toate cele- 

lalte zile sfinte, rugăciuni să înălțăm lui Dumnezeu cu cuget curat, mai 

adesea plecând genunchii şi zicând: «Doamne, primeşte pururea [aei] 
rugăciunile şi cererile robilor tăi». 


Postul e momentul ales prin care putem zrece de la moarte la viaţă şi 
de la timp la veșnicie: 


„Lupta postului fi-va pentru noi vremea prielnică pocăinței și pricinu- 
itoare de viaţă veşnică dacă ne vom întinde mâinile spre facere de 
into la 


Ca şi martirii, care prin „scurte încercări” au dobândit drept răsplată 
viața fără de sfârşit'”, Postul Mare, echivalat analogic unei singure zile, 
oferă celor ce se nevoiesc în el cu râvnă intrarea în veșnicie: 


„Nimeni dintre noi să nu se dedea nepăsării şi leneviei, fraţilor!, căci 
este vremea lucrării, ceasul prăznuirii |kairos ergasias, kairos pane- 
gyreos). Cine este înțelept să câştige dar într-o zi toate veacurile". 


Silindu-ne să vărsăm lacrimi de strâpungere a inimii în acest timp 
limitat, vom putea fi izbăviţi astfel de iadul cel veşnic!?. Astfel postul e 
privit drept o anticipare a Paştelui şi o prăznuire autentică: 


„lată adevărata sărbătoare — strigă Sfântul loan Hrisostom —, unde 
se află mântuirea sufletelor, pacea şi înțelegerea, de unde sunt alungate 
toate amăgirile vieţii. Strigătele, zarva, plăcerile josnice ale mesei, 
tăierile de animale sunt departe şi locul lor e luat de o linişte desăvâr- 
şită, de seninătate, iubire, bucurie, pace, blândeţe şi de zeci de mii de 
alte lucruri bune...»1*, 


Postul Mare e o „vreme luminoasă”, „vremea dumnezeieştii bucurii 
;53148 : a Sa) B : PR x A 
a sufletului” “, superioară soarelui însuşi, fiindcă pregătește în vederea 


Invierii şi a lumii celei noi, în care ca un nou soare va fi Crucea: 


280 


„Mai luminat decât soarele strălucind harul cu multă lumină al postu- 
lui vestește tuturor razele Crucii şi strălucirile cinstitei Patimi şi ziua 
Învierii cea mântuitoare”*%, 


Posomoreala nu se potriveşte nici cu adevărata căință, nici cu Postul 
Mare; din contră, acesta străluceşte deja de lumina Paștelui şi îngăduie 
prin făptuirea virtuţilor dobândirea arvunei nepătimirii 


„Luminat să primim, credincioşilor, intrarea postului, şi să nu ne mâh- 
nim, Ci să ne spălăm fețele noastre cu apa nepătimirii [aparheias to 
hydati], binecuvântând şi preainălțând pe Hristos în veci!”""5! 


Postul e esențial vesel, căci e o îndepărtare de viaţa trecută şi singura 
cale spre restaurarea vechii demnități a lui Adam!*? 


„Voioşia sufletului nostru [to zes psyches hemon hilaron] în post ară- 
tând-o, să nu ne întristăm de schimbarea doritelor zile; că ne strălucesc 
nouă isprăvile evlaviei”I5 


Viaţa cea nouă adusă de post şi căință se potrivește bine perioadei 
echinocțiului de primăvară. Aşa cum înnoirea creației sensibile a fost 
luată drept prefigurare a Învierii şi Bunei Vestiri, ea prefigurează deopo- 
trivă „învierea sufletului” pe care o realizează Postul Mare. 


„Plăcută e marinarilor primăvara, plăcută şi plugarilor, ea este însă 
mai puțin plăcută atât pentru unii, cât şi pentru ceilalți cât este vremea 
postului pentru cei ce vor să se dedice adevăratei filozofii. lată primă- 
vara duhovnicească a sufletelor, adevărata linişte a gândurilor [...]. 
Primăvara postului e plăcută pentru noi, căci obişnuieşte să domolească 
nu numai valurile apelor, ci şi pe cele ale poftelor iraționale, împle- 
tindu-ne o cunună nu de flori, ci de haruri duhovniceşti.. pod 


Postul Mare se defineşte, așadar, în acelaşi timp ca un rezumat al în- 
tregului an rânduit spre pocăință, şi ca o anticipare a Învierii realizată de 
bucuria care scoate sufletul din curățirea patimilor. 


III.1.i Punctarea timpului 


Aceste două aspecte ale calificării timpului în Triod corespund postu- 
lui ascetic şi, respectiv, postului euharistic, sau, potrivit simbolismului 
baptismal, dimensiunii catehetice și dimensiunii inițiatice a pregătirii în 
vederea Paştelui. Desigur, ele nu trebuie separate prea strict, fiindcă atât 
din punct de vedere istoric, cât şi teologic, întreaga perioadă a Triodului 
nu e decât extinderea Săptămânii Mari, iar Postul Mare nu e decât o pre- 
gătire treptată în vederea Cuminecării din ziua Paştelui. Asceza nu poate 

fi izolată de „viaţa în Hristos”, fiindcă, aşa cum s-a arătat, ea depinde 
strâns de această participare, din care-şi extrage întreaga valoare duhov- 
nicească. Dacă totuși distingem aceste două aspecte, e pentru a arăta că ele 
reprezintă polarizarea unei realităţi globale; căci, cum scria avva Evagrie: 


„Postul Mare e chipul curățirii trupului ca pregătire pentru primirea 
Sfântului Trup al lui Hristos”!55. 


Deşi această Cuminecare pascală e o împărtășire reală de Învierea lui 
Hristos, postul şi perioada de cateheză care-l pregătesc nu pot înălța cu 
nimic slava Paștelui sau a Crucii. Aşa cum subliniază Sfântul loan 
Hrisostom adresându-se celor ce ar dori să postească de Paşte, trebuie să 
postim mai puţin din cauza timpului, cât pentru a ne curăţi de patimi: 


„Fiindcă nu din pricina Paştelui, nu din pricina Crucii postim, ci din 
pricina păcatelor noastre și ca să ne apropiem de Sfintele Taine. 
Paştele nu e un prilej de doliu, nici de post, ci de veselie şi de bucurie. 
Oare Crucea n-a nimicit păcatul, n-a curățit lumea întreagă, n-a surpat 
vechea vrăjmăşie, n-a deschis oare uşile cerului, n-a făcut prieteni din 
cei ce se urăsc? N-a înălțat la cer firea noastră făcând-o să stea de-a 
dreapta scaunului lui Dumnezeu, şi nu ne-a umplut de mii de alte lu- 
cruri bune? Prin urmare, nu este potrivit să ne predăm doliului şi tângu- 
irilor, ci să ne bucurăm şi să săltăm de bucurie pentru toate acestea [...]. 
Aşadar, dacă Crucea e un semn de iubire şi de slavă, să nu spunem 
că suspinăm pentru ea. Lui Dumnezeu nu-l place să fim în doliu din 
pricina ei, ci să ne întristăm pentru păcatele noastre. Iată de ce postim”"*€. 


Am putea, aşadar, izola curățirea de inserarea ei în timpul liturgic, pri- 
vind-o drept o condiție permanentă a vieții creştinului, intensificată doar 
în scopuri pedagogice în timpul Postului Mare, înțeles ca zeciuială a anu- 
lui. Dar cele două puncte de vedere rămân complementare şi, după cum 
îl adoptăm pe unul sau pe celălalt, timpul Postului Mare va fi evaluat ca 
40 de etape care înaintează treptat spre Săptămâna Mare şi spre Paşte, 
sau fiecare zi va fi înțeleasă ca prilejul unui exerciţiu şi al unei cateheze 
duhovniceşti pentru înnoirea persoanei. 

Această polarizare s-a transmis în imnografia Triodului, unde se regă- 
seşte în piesele redactate de cei doi frați de la Studiu. Într-adevăr, stihi- 
rile „imitate” (prosomoia) de la Vecernie, cea de-a treia sedealnă sau 
catismă poetică de la stihologia Utreniei şi cel de-al doilea canon poetic 
redactate de Sfântul Teodor sunt adesea consacrate punctării timpului ce 
se întinde din Săptămâna | și până la Duminica Stâlpărilor. Ca și în 
Catehezele sale, care încep în general printr-o aluzie la sărbătoarea zilei 
sau la perioada liturgică străbătută, Sfântului Teodor Studitul îi place să 
ritmeze, în piesele compuse de el pentru Triod, efortul ascetic evocând 
calea parcursă şi îndemnându-şi monahii să-şi menţină şi dezvolte râvna 

pentru post şi virtute pentru a ajunge la „limanul sfintelor Paşti” plini de 
bunătățile duhovniceşti pe care le vor fi acumulat de-a lungul acestei tra- 
versări a „oceanului Postului Mare”!*, 

Iosif, autorul primelor două stihiri de la Vecernie, al celei de-a doua 
sedelne şi al primului canon, se apleacă mai mult asupra catehezei privi- 
toare la „postul duhovnicesc” şi la virtuțile ce trebuie să completeze 
asceza cvadrapgezimală. În general el articulează această învăţătură pe 
comemorarea zilei săptămânii: miercurea şi vinerea Crucea, joia apostolii, 
sâmbăta martirii; în timp ce Teodor omite cel mai adesea comemorarea 
zilnică, având în vedere parcursul global al postului. Această distincţie în 
dubla cateheză imnografică evită redundanţa şi acordă reprezentării tim- 
pului în Triod întreaga sa bogăţie, diferitele niveluri ciclice ale timpului, 
ora, ziua, săptămâna, totalitatea perioadei pregătitoare interferând astfel 
într-o structură complexă. 

Fără a mai insista asupra pieselor lui Iosif, să evocăm însă câteva 
aspecte ale periodizării Postului Mare de către Sfântul Teodor. Acesta 
anunţă în general, la începutul fiecărei săptămâni, timpul care a fost par- 
curs de la începutul postului, cerând lui Hristos ajutorul pentru a duce la 
capăt parcursul sâu: „Să începem cu bucurie vremea postului...”, scrie el 
la Vecernia Duminicii Lăsatului de brânză'*%, „Veniţi, popoare, să pri- 
mim astăzi darul postului...”, strigă în prima luni; „Să începem acum 
a doua săptămână a postului cu față luminată, săvârşindu-l din zi în zi, 
fraților; făcindu-ne căruță de foc, ca şi Ilie Tezviteanul, din cele patru 
virtuți mari...”, exclamă la Vecernia primei duminici!%; „Ca o bucurie 
de după sărbătoare primind, fraţilor, a doua săptămână a de lumină fâcă- 
torului post...”"S!, proclamă în lunea Săptămânii a II-a, în vreme ce în 
aceeași odă Iosif cânta: „Postul cel curat este: depărtarea de păcate, înstră- 
inarea de patimi, dragostea cea de Dumnezeu, nevoința spre rugăciune, 
lacrimile cu umilinţă şi îngrijirea de săraci.. pie . În timpul Săptămânii 
Crucii, Teodor va insista pe larg asupra simbolismului centrului şi înche- 
ierii primei jumătăți a Postului Mare!*. În Săptămâna a VI-a, punctarea 
timpului pe care o face va deveni un comentariu dramatizat al fiecăreia 
din zilele dintre moartea lui Lazăr şi Patima lui Hristos. Astfel, în lunea 
Săptămânii a VI-a strigă: 


„Să întâmpinăm, credincioşilor, praznicul Stâlpărilor de astăzi şi mai 

înainte să-l prăznuim cu bucurie, ca să ne învrednicim a vedea şi Pati- 
a ati = 4 

ma cea de viaţă purtătoare!”1$ ă 


Cel mai adesea această periodizare e acordată cu scopul ultim al cursei 
Postului Mare: Patima şi Învierea. Deşi nu se mulţumeşte niciodată cu un 
simplu inventar, Sfântul Teodor menţionează întotdeauna şi cum anume 
ajungem duhovniceşte la acest scop: 

„Post adevărat să postim Domnului, precum prin înfrânare de la mân- 
cări, aşa şi de la limbă, mânie, minciună și prin înstrăinarea de orice 
altă patimă; ca să vedem Paştele curaţi!”$5. 


Pentru a ajunge la noaptea pascală şi a ne cumineca cu Mielul, trebuie 
să ne lipsim de hrană! şi să practicăm poruncile lui Dumnezeu cu trezvie: 


„Dăruieşte-mi şi mie, Cuvinte, desfătarea postind, ca odinioară lui 
Adam raiul, şi a gusta din toate poruncile Tale, Dumnezeul nostru, şi a 
mă feri pururea de rodul păcatului, pe care l-ai oprit; ca să ajung şi eu 
cu bucurie la Patima Ta cea de pe Crucea purtătoare de viață!”“. 


Sau la începutul Săptămânii a V-a: 


„Trecând înjumătățirea sfințitului parcurs [hieran periodon] al postului, 
să ne îndreptăm cu bucurie alergarea spre viitor, ungându-ne sufletul 
cu untdelemnul facerii de bine; ca să ne învrednicim de Hristos Dumne- 
zeul nostru, și să ne închinăm și dumnezeieştilor Patimi şi să ajungem 
şi la înfricoșătoarea și sfânta Înviere!” 


O astfel de punctare a timpului nu este însă apanajul exclusiv al Sfân- 
tului Teodor, ocazional dedicându-i-se și Iosif, chiar dacă mai puțin sis- 
tematic: 


„Cu lemnul păcatului am fost omorât şi cu gustarea dulceţii am fost 
îngropat; înviază-mă, Doamne; ridică-mă pe mine, cel ce zac; arată-mă 
închinător Patimilor Tale şi părtaş dumnezeieştii Invieri şi împreună- 
moştenitor cu cei ce Te iubesc!"1%, 


Piesele cele mai vechi aparținând redacției palestiniene a Triodului 
atestă şi ele această dimensiune a timpului articulând-o adesea pe modele 
scripturistice: 


„Să ne împărtăşim Paştilor dumnezeiești, care nu se încep din Egipt ci 
din Sion, să ne ridicăm din mijloc aluatul păcatului prin pocăință. Să 
ne încingem mijloacele noastre cu omorârea plăcerilor. Să ne împodo- 
bim picioarele cu încălțăminte opritoare de la toată calea cea rea și să 
ne sprijinim pe toiagul credinței; să nu râvnim la vrăjmaşii Crucii 
Stăpânului, făcându-ne pântecele dumnezeu. Ci să urmăm Celui ce 
prin post ne-a arătat biruință asupra diavolului, Mântuitorul sufletelor 
noastre!”170, 


Să mai cităm şi această admirabilă idiomelă ce exprimă câteva din 
ideile dezvoltate până aici: 

„Să nu săvârşim postul numai cu părăsirea mâncărurilor, ci şi cu în- 

străinarea de toată patima pământească; ca robind trupul, care cu tira- 

nie stă împotriva noastră, vrednici să ne facem împărtăşirii Mielului, 

Fiului lui Dumnezeu, Celui ce S-a junghiat de bunăvoie pentru lume 
şi duhovnicește să prăznuim Învierea Mântuitorului cea din morţi; la 
înălțime ridicându-ne, întru bucuria virtuţilor şi cu desfătarea faptelor 
noastre celor alese bucurând pe lubitorul de oameni!”""!. 


Potrivit acestor două puncte de vedere complementare, Paştele apare, 
aşadar, drept scopul ultim al efortului Postului Mare, spre care trebuie să 
ne înălțăm „din putere în putere” (Ps 87, 7) pe aripile virtuţilor, dar care 
e deja prezent în fiecare clipă: 


„Să începem, aşadar, de astăzi [a doua duminică a Postului Mare], fra- 
ților, şi cu toată puterea să alergăm, ca, uşori ca pe nişte aripi din pene 
de aur, să putem ajunge la Paşteie Domnului unde pentru noi a intrat ca 
Înainte-mergător Hristos, Dumnezeul nostru, lepădând în urma noastră 


toate patimile care ne tiranizează” 7. 


„Sărbătoarea sărbătorilor” e astfel o realitate cotidiană, prezentă ca 
anticipare în toate zilele vieţii ascetului, şi, prin urmare, în toate zilele 
Postului Mare pentru cel ce se străduieşte să-şi omoare patimile ca să 


învie în virtuţi! ?. 


III.1.j Planul de organizare formală a Triodului 


Studiul regulilor postului şi al sistemului lecturilor ne-au permis să 
constatăm că săptămânile Postului Mare se împart limpede în două părți: 
5 zile de post, aliturgice, şi, respectiv, zilele de sâmbătă şi duminică, în 
care se celebrează Liturghia euharistică iar postul e ușurat, nu desființat! '?. 
Zilele de sâmbătă şi duminică reprezintă, aşadar, pauze în efortul ascetic 
aducând fiecărei săptămâni un echilibru între efort şi odihnă, pentru a 
putea împlini alergarea celor 40 de zile. Această diferenţiere între zilele 
săptămânii a influențat desigur structura Triodului. După ciclul liturgic 
zilnic, element de bază, ciclul săptămânal inversat! ”* şi disociat în 5 + 2 
zile dă timpului în Triod calitatea şi pulsaţia sa ritmică. Distingerea zile- 
lor de sâmbătă şi duminică nu este de altfel o particularitate a Postului 
Mare. Fiindcă studiul ciclului lecturilor din Noul Testament ne îngăduie 
se constatăm că pericopele prevăzute pentru aceste două zile reprezintă 
cel mai vechi strat al anului liturgic!'€. Acest lucru poate fi constatat tot 
timpul anului, dar el dobândeşte mai mult relief în timpul Postului Mare, 
fiindcă atunci zilele obişnuite n-au nici un caracter festiv şi nu cuprind 
lecturi din Noul Testament. 

Privită sub aspectul zilelor obişnuite efectiv postite, săptămâna în Postul 
Mare se termină, aşadar, vineri seara, cum atestă vinerea Săptămânii a VI-a, 
privită drept încheierea Postului Mare, sau ca acest tropar al Vecerniei 
din joia Săptămânii a Ill-a (aparţinând tematic zilei de vineri): 

„Trecând a treia săptămână a cinstitului post, Hristoase Cuvinte, în- 
vredniceşte-ne să vedem lemnul Crucii celei făcătoare de viaţă şi cu 
cinste să ne închinăm ie şi să Te cântăm după vrednicie; să slăvim 
stăpânirea Ta, să lăudăm Patimile Tale, să ajungem în chip curat la 
sfânta şi slăvita Înviere, la Paştile cele de taină, prin care Adam iarăşi 
a intrat în rai”. 


În timpul celor cinci zile obişnuite se combină mai multe cicluri litur- 
gice şi dimensiuni distincte ale timpului: 


— ciclul Octoihului, dependent de Paştele anului precedent: din cele 
două apendice ale Triodului unde sunt incluse, se iau piesele după cele 
8 glasuri, troparele treimice şi luminânda Utreniei identice în timpul celor 
5 zile, troparele sedelnei 1 şi troparele mucenicilor (marryrika) de la 
odele 6 şi 7 diferite pentru fiecare zi, fiindcă sunt întemeiate pe ciclul 
săptămânal!'8. 

— comemorările săptămânale evocate deja se regăsesc şi în piesele 
proprii Triodului: în principal în sedealna a 2-a a lui Iosif şi în canon. 

— în fine, piesele proprii Triodului care se referă la punctarea timpului 
până la Paşte şi/sau la cateheza duhovnicească. 


Fiecare zi din Postul Mare e, aşadar, simultan definită în ciclul pregă- 
tirii în vederea Patimii, în ciclul Învierii pe cele 8 glasuri şi în ciclul zilelor 
săptămânii. 

Zilele de sâmbătă şi duminică sunt și ele determinate de aceste trei 
dimensiuni: rămânând consacrate defuncţilor şi, respectiv, Invierii. Ca în 
tot cursul anului, aceste comemorări se înscriu în ciclul celor 8 glasuri, 
fiind desigur adaptate şi în vederea pregătirii Săptămânii Mari şi a punc- 
tării timpului Triodului. Sâmbăta, de exemplu, rămâne în timpul Postului 
Mare o transpunere creştină a sabatului, dobândind însă o semnifica- 
ție suplimentară, adaptată „muncii” ascetice: 


„Să ne odihnim în sâmbâta de azi, oamenilor, încetând ostenelile de 
ieri pentru Cel ce a binecuvântat această zi cu odihna şi cu prăznuirea 
cea de acum a mucenicului [Teodor Tiron]. 


Această primă sâmbătă e, aşadar, în același timp ziua de odihnă întru 
cinstirea „praznicului creaţiei”, prilejul unei pauze în ostenelile postului, 
şi ziua de prăznuire a Sfântului Teodor Tiron deplasate din ciclul liturgic 
fix în ciclul liturgic mobil. 

Afară de Sâmbetele Morților şi ale Asceţilor în timpul perioadei pre- 
gătitoare şi de Sâmbăta Acatistului, celelalte sâmbete ale Postului Mare 
nu au sărbători astfel transferate, ele cuprinzând un oficiu compus din 
piese din Octoih şi Triod, închinat de obicei detuncților și martirilor. În 
schimb toate duminicile Postului Mare au fost treptat ocupate de sărbă- 

tori provenite din cicluri fixe: prima duminică a devenit praznicul Orto- 
doxiei, a doua duminică praznicul Sfântului Grigorie Palama, a treia du- 
minică sărbătoarea Crucii, a patra duminică praznicul Sfântului loan Scă- 
rarul, a cincea duminică praznicul Sfintei Maria Egipteanca,; astfel încât 
fiecare duminică articulează două dimensiuni principale: prăznuirea Învi- 
erii după cele opt glasuri şi punctarea Triodului după ciclul sărbătorilor. 

Deşi n-a fost completat decât extrem de târziu, în a doua jumătate a 
secolului XIV, acest ciclu al sărbătorilor transferate reprezintă acum o 
dimensiune esenţială a structurii Triodului!“. Pe lângă semnificația sa 
proprie, comemorarea fiecărei duminici se înscrie în ansamblul Postului 
Mare dând astfel fiecărei săptămâni o calitate specifică. 

Acest ciclu de duminici depinde strâns de sărbătoarea Crucii care, aşa 
cum s-a văzut, defineşte centrul Postului Mare şi marchează împlinirea 
jumătăţii alergării postului printr-o anticipare a Crucii din Vinerea Mare 
punând astfel în evidență caracterul simetric al Triodului în raport cu 
Penticostarul. De o parte şi de alta a Săptămânii Crucii, cele patru dumi- 
nici rămase constituie două cupluri în același timp prin proximitatea şi 
prin temele lor comune: Duminicile Ortodoxiei şi ale Sfântului Grigorie 
Palama sunt închinate apărătorilor ortodoxiei, putând fi, aşadar, desem- 
nate drept grupul dogmatic; în timp ce Duminica Sfântului loan Scărarul 
şi cea a Sfintei Maria Egipteanca celebrează modelele științei ascetice şi 
căinței, putând fi, aşadar, definite drept grupul ascetic. 

Ciclul duminicilor se suprapune peste continuitatea Triodului şi punc- 
tarea ostenelii ascetice de către imnografie pentru a da Postului Mare 
forma unui ciclu în două părți simetrice sugerând prin însăşi forma sa o 
învăţătură duhovnicească. Crucea e punctul focal spre care converg aceste 
două dimensiuni complementare ale vieţii creştine. Fiindcă mortificarea 
patimilor nu poate fi practicată în afara adevăratei credințe, nu există nici 
dreaptă credinţă fără a fi manifestată prin fapte!“!. Şi una și cealaltă, cre- 
dinţa şi asceza, duc spre Cruce, adică spre viaţa în Hristos, spre comuniu- 
nea mistagogică cu umanitatea Lui pentru a ne face părtaşi ai Dumnezeirii 
Sale. Pe de altă parte, dacă privim acest ciclu de duminici plecând nu 
dinspre centrul lui, ci în continuitatea sa, devine evident că ortodoxia cre- 
dinței trebuie să preceadă faptele, sau mai degrabă să-și găsească realiza- 
rea şi expresia naturală în faptele ascezei şi în „răstignirea duhovnicească”. 


* 


Triodul este, așadar, compus din trei părţi: perioada pregătitoare, Postul 
Mare propriu-zis şi Săptămâna Mare, care îl introduc treptat pe credin- 
cios în „viaţa în Hristos” până în punctul ci ultim, Crucea. Fiecare oficiu 
al ciclului liturgic zilnic, fiecare zi a săptămânii sau fiecare din săptămâ- 
nile Triodului sunt în acelaşi timp o imagine redusă a ansamblului ciclului, 
o adaptare a Paştelui la condiţiile specifice treptei ierarhice a timpului 

liturgic căruia îi aparţin şi o etapă în vederea celebrării Patimii care 
scandează şi măsoară continuitatea efortului ascetic. 

Pe un plan diferit, cele şase săptămâni ale Postului Mare propriu-zis 
reproduc aceste două dimensiuni ale calificării timpului prin suprapune- 
rea ciclului comemorărilor din zilele de sâmbătă şi duminică peste conti- 
nuitatea efortului urmărit în cele cinci zile de post. În acest caz, aspectul 
progresului continuu până în Săptămâna Mare trece în plan secund, pen- 
tru a ceda primul loc simbolismului centrului, reprezentat de Săptămâna 
Crucii, care determină două grupuri simetrice. Am putea încerca să 
reprezentăm ansamblul acestor două dimensiuni prin următorul tablou: 


Duminica Vameșului şi Fariseului 












Duminica Fiului Risipitor 


Sâmbăta Morților 
Duminica Lăsatului de carne 
a Infricoşătoarei Judecăţi 


Cateheză | Perioada 
pregătitoare | pregătitoare 
| Sâmbăta Asceţilor 
Duminica Lăsatului de brânză 

a Izgonirii din Rai 













| Sâmbăta Sfântului Teodor 
Duminica Ortodoxiei 


Sâmbăta a II-a 
Duminica Sfântului Grigorie Palama 


ciclul dogmatic 


Sâmbăta a III-a 


Postul Mare Duminica Sfintei Cruci 
Cateheză DL a 
şi asceză Sâmbăta a IV-a 
Duminica Sfântului loan Scărarul 
i Joia Canonului Mare 
„ciclul ascetic Sâmbăta Acatistului 


Duminica Sfintei Maria Egipteanca 


Sâmbăta lui Lazăr 
Duminica Stâlpărilor 








„Triduum”-ul Mirelui 









Iniţiere | Săptămâna Mare Joia Mare 
| „Iriduum”-ul Pascal 


PAȘTELE 

IIL.2 Perioada pregătitoare 


Abordând deja, grație studiului detaliat al ciclului oficiilor, un număr 
de puncte privitoare la teologia duhovnicească a Triodului, ne vom limita 
în studiul structurii sale la evidenţierea elementelor ce permit ilustrarea 
ipotezelor avansate în capitolele anterioare, fără a face o analiză aprofun- 
dată a fiecărei sărbători, lucru ce ne-ar duce mult prea departe. 

Aşa cum s-a remarcat deja, trebuie să distingem între raţiunile istorice 
ale instituirii sărbătorilor şi perioadelor, ca şi ale celor patru săptămâni 
pregătitoare, şi funcția lor duhovnicească. Odată intrate în Triod, acestea 
au fost asimilate ansamblului putând dobândi o semnificaţie extrem de 
diferită de cea pentru care au fost instituite. Astfel, perioada pregătitoare 
s-a extins progresiv de la a opta săptămână de post — actuala Săptămână 
a Lăsatului de brânză — până la a zecea săptămână înainte de Paşte, in- 
stituită definitiv abia în secolul XII şi care a completat ciclul actual. Dar 
în planul funcţional, adică al Economiei duhovniceşti a Triodului, trebuie 
mers de la Duminica Vameşului şi Fariseului până la Duminica Lăsatului 
din raţiuni mai cu seamă politice, s-a armonizat cu ansamblul Postului 
Mare ca o pregătire treptată în vederea postului şi pocăinţei. În acest stu- 
diu trebuie, aşadar, să distingem între aspectul istoric, care pleacă de la 
Săptămâna lăsatului de brânză, mergând până la adăugarea finală a Săp- 
tămânii Vameşului şi Fariseului, şi aspectul duhovnicesc care începe 
odată cu Duminica Vameșului şi Fariseului. 


III.2.a Determinarea istorică 
a structurii perioadei pregătitoare 


Potrivit Cronografiei lui Teofan (scrisă între anii 810/811-814/815), 
Săptămâna Lăsatului de carne ar fi fost instituită în secolul VI. Poporul 

Constantinopolului ar fi impus împăratului Iustinian postirea unei săptă- 
mâni suplimentare abţinându-se spontan de la carne, contrar ordinelor 
împăratului!. Dar studiul Cronicii lui loan Malalas (secolul VI), sursa lui 
Teofan”, ne permite să corectăm informaţiile furnizate de aceasta. E pro- 
babil că termenul de „Duminica Lăsatului de carne” (apokreo) pe care o 
utilizează amândouă nu corespundea actualei săptămâni a noua înainte 
de Paşte, ci ocupa locul „Duminicii Lăsatului de brânză” (ryrophagia), 
pregătind astfel instituirea definitivă a Săptămânii Lăsatului de brânză 
încadrată de aceste două duminici”. Într-adevăr, Săptămâna Lăsatului de 
brânză era atât de solid implantată în secolul LX, că a putut părea lui 
Teofan că a fost instituită în epoca lui Iustinian. Mai corect, Sinaxarul 
Triodului situează însă această introducere în epoca lui Heraclie, semna- 
lând însă că adevăratul motiv al extinderii perioadei pregătitoare stă în 
zelul credincioşilor de a se pregăti cum se cuvine în vederea postului”. 
Mărturia arabă a patriarhului melchit Eutihie al Alexandriei (933-940) 
ne arată că, dacă introducerea unei săptămâni suplimentare trebuie legată 
de Heraclie, motivul nu este anecdota relatată de Teofan, ci corespunde 
mai degrabă unui eveniment de ordin politic”. 

În epoca în care Heraclie a trebuit să ducă un război dificil împotriva 
invadatorilor persani pentru a ajunge să recucerească în cele din urmă 
Ierusalimul“, disputele între adepţii unui Post Mare de şapte sau opt săp- 
tămâni şi polemica împotriva monofiziților legată de aceasta au atins 
apogeul în Palestina”. Pentru a-şi asigura sprijinul preţios al provinciilor 
„monofizite” pentru campaniile sale, împăratul a favorizat tentativele de 
reconciliere şi compromis între ortodocşi şi „monofiziţi”. Acesta a fost 
motivul fundamental al elaborării teoriei monotelite ale cărei tulburări 
sunt cunoscute, precum și al tentativei de a uni cele două partide împăr- 
țite în privința postului, propunând o a opta săptămână de post parțial, 
pentru a mulțumi partizanii ambelor tabere. „Monofiziţii” au refuzat însă 
orice compromis atât în plan dogmatic, cât şi disciplinar, astfel încât pro- 
iectul de „unire” al împăratului Heraclie a eşuat lamentabil și n-a avut alt 
efect decât acela de a provoca în sânul Bisericii Ortodoxe înseşi o tulbu- 
rare între partizanii Postului Mare de şapte și, respectiv, de opt săptămâni. 
Totuşi această săptămână de pregâtire în vederea postului s-a păstrat, 
fiindcă permitea armonizarea practicilor Constantinopolului şi Ierusali- 
mului, favorizând astfel viitoarea sinteză a Typikon-ului Sfântului Sava, 
şi convenea perfect credincioșilor ce voiau să se pregătească treptat în 
vederea Postului Mare. 

La Constantinopol, această săptămână de pregătire s-a văzut acum în- 
cadrată de vechea „Duminică a Lăsatului de carne” şi de Duminica Lăsa- 
tului de brânză care încheia săptămâna de pregătire, servind astfel drept 
deschidere solemnă a postului. E greu de ştiut dacă temele acestor două 
duminici, Judecata de Apoi şi Izgonirea din rai, au fost legate de ele încă 

de la originile lor. Lectura din Matei 25, pericopa evanghelică despre 
Judecata de Apoi, se găseşte deja la Constantinopol în secolul X pentru 
Duminica Lăsatului de carne, dar Duminica Lăsatului de brânză era pe 
atunci închinată memoriei marilor apărători ai credinţei împotriva „mo- 
nofizitismului”: Flavian și Leon, Marcian şi Pulcheria, fiind în realitate o 
pregătire în vederea sărbătorii restabilirii icoanelor”. Putem, aşadar, pre- 
supune că autorii Triodului au dat Duminicii Lăsatului de brânză o sem- 
nificaţie adaptată introducerii în Postul Mare, inspirându-se din duminica 
anterioară şi completând tema eshatologică a acesteia printr-o evocare a 
celeilalte extremităţi a istoriei mântuirii: astfel asociate, sfârşitul şi origi- 
nea timpului pregătesc, aşadar, recapitularea timpului şi istoriei în timpul 
Postului Mare. 

Spre sfârşitul secolului IX, manuscrisul Patmos 266 al Typikon-ului 
Marii Biserici, indică pentru perioada pregătitoare nu numai Sâmbetele 
şi Duminicile Lăsatului de brânză şi ale Lăsatului de carne, dar și o 
„Duminică înaintea Lăsatului de carne”, având ca lectură evanghelică 
parabola fiului risipitor, dar fără a se intitula încă aşa!”. Preocuparea 
bizantinilor de a pregăti intrarea în Postul Mare prin două săptămâni de 
post parţial s-a întins deopotrivă şi la o pregătire spirituală. Finalizată 
deja succint în ce priveşte tema căinței!!, parabola fiului risipitor rezumă 
toate etapele convertirii şi ale pocăinţei cerute în timpul Postului Mare; era 
potrivit ca ea să fie evocată în fruntea Triodului. Incepând din secolul XI, 
ea a fost completată de comemorarea parabolei vameşului şi fariseului, a 
cărei importanţă în învățătura duhovnicească a Postului Mare a fost şi ea 
evocată mai sus'?, Deşi acest grup de două duminici de „pregătire spiri- 
tuală” în vederea postului reia perlele lecturilor evanghelice ale Dumi- 
nicilor a II-a şi a III-a din Postul Mare din vechiul sistem al lecturilor 
evanghelice de la Ierusalim, ele nu depind însă de el!$. Într-adevăr, în 
secolele IX-X, Evangheliarul 210 de la Sinai, care ne informează cu pri- 
vire la acest sistem de lecturi, nu indică drept perioadă pregătitoare decât 
Săptămâna Lăsatului de brânză încadrată de Duminicile Lăsatului de 
carne şi, respectiv, a Lăsatului de brânză!*. Căci, aşa cum am observat în 
introducere, în Palestina s-a dat o mai mare importanță dezvoltării imno- 
grafiei şi oficiilor Săptămânii Mari, apoi, prin extensiune, imnografiei şi 
oficiilor sistemului duminicilor, în timp ce Constantinopolul a fost la ori- 
ginea compunerii perioadei pregătitoare, a esențialului imnologiei zilelor 
obişnuite şi, desigur, a sintezei finale a Triodului'5. 

Una din constantele evoluţiei liturgice fiind prelungirea perioadelor prin 
dublări şi imitații, cele două Duminici ale Fiului Risipitor şi, respectiv, 
Vameşului apar limpede ca o dublare a cuplului Lăsatului de carne — Lăsa- 
tului de brânză, dar aplicate la un nivel diferit, pregătirea duhovnicească 
şi interioară completând şi precedând pregătirea „exterioară”, ascetică. 
Aceste patru duminici constituie, așadar, două cupluri simetrice: 

pregătirea duhovnicească pregătirea în vederea postului 


Cele două Sâmbete ale Morților şi, respectiv, Asceţilor apar şi ele ca 
un cuplu. Studiul tradiţiei omiletice permite constatarea faptului că ele 
existau deja local în secolul VIII, dar că nu s-au impus în Triod decât 
treptat între secolele IX şi X!S. Ele reprezintă o celebrare mai solemnă şi 
mai adaptată Postului Mare a comemorării obişnuite a defuncţilor, de 
sâmbăta: Sâmbăta Morților recapitulând natura umană de la originile sale, 
iar Sâmbăta Asceţilor cerând mijlocirea tuturor celor ce au parcurs cu 
succes postul vieţii. Dar şi aici constatăm o dublare favorizată probabil de 
instituirea cuplului Duminica Lăsatului de carne — Duminica Lăsatului 
de brânză, şi poate chiar contemporană, pentru că Triodul Marii Biserici 
din secolul X-XI cuprinde comemorarea asceţilor înainte de Duminica 
Lăsatului de brânză, dar nu indică totuşi comemorări speciale în sâmbăta 
ce precedă Duminica Lăsatului de carne!”. E, aşadar, posibil ca această 
sâmbătă, în care se celebra în mod normal memoria defuncților, să fi fost 
solemnizată mai mult devenind Sâmbăta Morților dintr-o preocupare de 
simetrie cu sâmbăta şi duminica următoare. Formarea cuplului Apokreo — 
Tyrophagia s-ar fi făcut, aşadar, cu adaptarea temei Judecăţii de Apoi 
Duminicii Lăsatului de brânză şi prin dublarea temei memoriei colective 
din Sâmbăta Lăsatului de brânză în Sâmbăta Lăsatului de carne. 

Perioada pregătitoare e, aşadar, structurată după imaginea ciclului com- 
plet al Postului Mare în două cupluri simetrice şi complementare, rându- 
ite în vederea intrării treptate în post. Această continuitate a perioadei 
pregătitoare şi legătura ei cu ansamblul Triodului e subliniată şi de apari- 
ţia în Duminica Vameşului şi Fariseului, după Psa/mul 50 de la Utrenie, 
a idiomelei „Porţile pocăinței.. „»15. Aceasta evocă intrarea în Postul Mare 
şi întoarcerea în rai, a cărui uşă, închisă de Adam, e deschisă din nou 
prin pocăință. Cum este cântată în toate duminicile Postului Mare până 
în Duminica a V-a, ea contribuie astfel la unitatea Triodului făcându-l pe 
credincios să se privească în tot timpul Postului Mare ca unul care n-a 
atins încă adevărata căință, ca unul ce este de-abia la începutul vieţii sale 
duhovniceşti şi rămâne oarecum mereu în perioada pregătitoare şi în 
anticamera „adevăratului” Post: 


„Un bătrân zicea: «lată glasul care strigă omului până la ultima sa su- 
flare: Întoarce-te astăzi!»”"?. 


Dar această preocupare de a organiza o intrare treptată în Postul Mare 
şi o tranziţie între ciclul liturgic fix şi ciclul liturgic mobil nu s-a oprit la 
Duminica Vameşului. Sistemul lecturilor evanghelice prevede, într-adevăr, 
pentru duminica precedentă celei a Vameşului şi Fariseului lectura evan- 
gheliei femeii cananeence” sau cea a lui Zaheu”!. Iar în secolul XII mo- 

nahul italo-grec Philagathos din Kerame (mai cunoscut sub numele de 
Teofan Kerameus), într-o serie de omilii despre perioada pregătitoare a 
Postului Mare, prezenta omilia lui Zaheu drept prima treaptă a scării 
sfinte pe care trebuie să o apuce sufletul în timpul Postului Mare?. Potri- 
vit Typikon-ului grec reformat de la Constantinopol, această introducere în 
perioada pregătitoare variază după gradul apropierii începutului Triodului 
de sfârşitul ciclului liturgic al Arătării Domnului (Bobotezei). Astfel, dacă 
între duminica de după Arătare şi cea a Vameşului rămâne o singură 
duminică, nu se citeşte decât evanghelia lui Zaheu, dacă rămân două săp- 
tămâni, se citeşte evanghelia celor zece leproşi”, apoi cea a lui Zaheu; 
dacă rămân trei săptămâni, se citesc evangheliile celor zece leproşi, a 
femeii cananeence şi a lui Zaheu; iar dacă e nevoie de patru săptămâni 
pentru a asigura legătura între cele două cicluri, atunci se citeşte evan- 
ghelia celor zece leproşi, cea a tânărului bogat din săptămâna a 13-a a 
lecturilor din Luca (Lc 18, 18-27), cea a lui Zaheu şi cea a femeii cana- 
neence”. O astfel de organizare a lecturilor evanghelice permite citirea 
celor mai importante pericope ale ciclului Evangheliei după Luca înain- 
tea întreruperii sale de către Triod şi de către ciclul lui Marcu, dar ea ser- 
veşte şi drept tranziţie între ciclul liturgic fix şi ciclul liturgic mobil, pre- 
gătind în vederea catehezei duhovniceşti şi imnografice a Triodului. In 
fond, aceste patru lecturi se potrivesc foarte bine pregătirii Triodului, 
sugerând necesitatea renunțării totale (tânărul bogat), a câinţei şi întoar- 
cerii prin milostivirea lui Hristos (Zaheu) și a iertării păcatelor dobândite, 
prin credinţă şi rugăciuni stăruitoare (femeia cananeeancă şi leproşii). 


III.2.b Duminica Vameşului şi Fariseului 


În plan liturgic, ca şi în ce priveşte postul, perioada pregătitoare per- 
mite adoptarea în mod treptat şi delicat a rânduielii proprii slujbelor Pos- 
tului Mare. Astfel, această primă duminică ce marchează deschiderea 
Triodului n-are decât câteva particularități. Este comparabilă cu prazni- 
cele plasate într-o duminică din ciclul liturgic fix pentru a le solemniza 
mai mult, cum sunt Duminica Părinților Sinodului VII Ecumenic (între 
13 şi 20 octombrie), cele două Duminici ale strămoşilor lui Hristos (între 
11 şi 18 şi 18 şi 25 decembrie); Duminica de după Naştere (între 26 şi 31 de- 
cembrie) şi Duminica Părinților celor şapte Sinoade Ecumenice (între 
13 şi 20 iulie). Le este însă uşor inferioară, fiindcă nu cuprinde lecturi 
din Vechiul Testament la Vecernie, nici tropar propriu (dovadă a instituirii 
ei destul de recente) şi nu are sedelne proprii la stihologia Psaltirii de la 
Utrenie. Slujba Învierii rămâne, aşadar, dominantă. Slujba sfântului zilei 
e transferată la Pavecerniţa vinerii anterioare, fiind înlocuită de oficiul 

Triodului; în ordinea ierarhică, acesta corespunde, aşadar, celui al unui 
sfânt cu „Slavă” la stihirile de la Vecernie şi Utrenie, stihiri proprii la 
Laude şi doxologia mare, când cade într-o duminică. Singura particulari- 
tate notabilă în planul rubricilor e introducerea la Utrenie după Psalmul 50 
a idiomelei „Porţile pocăinţei...” şi a două tropare legate de ea. Canonul 
Triodului se adaugă în 6 tropare canoanelor Octoihului, ca şi canonul unui 
sfânt obişnuit, iar la oda a 6-a se începe lectura sinaxarului lui Nichifor 
Calist Xanthopol ce va continua în toate duminicile şi sărbătorile Triodului. 

Înainte de a da tâlcuirea parabolei vameşului și fariseului şi de a o 
aplica Triodului, Sinaxarul face o rapidă istorie a Triodului evocând 
semnificaţia sa de condensare și recapitulare duhovnicească a istoriei 
mântuirii”. Ca şi ceva mai târziu Simeon al Tesalonicului”, Nichifor 
distinge cele trei prăznuiri ale Duminicilor Vameşului, Fiului Risipitor şi 
Lăsatului de carne, de Duminica Lăsatului de brânză care marchează in- 
trarea în Postul Mare. ha trei prăznuiri sunt o „pregătire în vederea 
luptelor duhovniceşti ale Postului Mare”, în timpul căruia fiecare trebuie 
să fie asemenea unui general care-şi așază trupele, observă inamicul şi 
meditează dinainte asupra armelor pe care le va folosi în „războiul du- 
hovnicesc” ] Primele : arme ale virtuţii fiind smerenia şi căința, a fost po- 
trivit ca Părihții să să instituie aceste două săptămâni “ale primei părți : ale 
perioadei pregătitoare ca Să nu riscâm, în lipsa acestor arme, să fim biruiţi 
încă de la intrarea în post”. Pentru a intra bine înarmat, credinciosul tre- 
buie să se exercite încă a la deschiderea perioadei Triodului î în cea dintâi 
dintre virtuţi: smerenia”, şi să se recunoască în vameş””, să-i imite sme- 
renia fugind î însă de păcatul său, şi să imite virtuțile fariseului fugind însă 
de mândria lui“. Sau, mai degrabă, trebuie ca postul şi asceza practicate 
în timpul Postului Mare șă devină un.mijloc de a smeri sufletul prin sme- 
rirea şi ostenirea trupului”!. 

Imnografia acestei zile nu îndeamnă numai la smerenie, ci şi la toate 
celelalte aspecte ale vieții duhovniceşti pe care le implică această para- 
bolă: străpungerea inimii'?, necesitatea rugăciunii stăruitoare şi fierbinţi”? 
şi imperativul de a ne feri să judecăm pe aproapele“ etc. 


„In rugăciune să cădem la Dumnezeul nostru cu lacrimi şi suspine 
fierbinţi, urmând smereniei vameșului, celei făcătoare de înălțime 
[hypsopoion tapeinosin)...*5. 


Săptămâna ce urmează Duminicii Vameșului şi Fariseului se numeşte 
„Săptămâna vestirii”"S, în ea dându-se o dispensă totală de la post, ca în 
timpul Săptămânii Luminate, a Cincizecimii şi în timpul celor „douăspre- 
zece zile” dintre Naşterea şi Arătarea Domnului”. După rypikon, în timpul 
acestei săptămâni — iar, după unii, chiar şi în săptămâna următoare 
mâncăm în toate zilele, chiar şi miercurea şi vinerea, brânză şi ouă în 


294 


mănăstiri şi carne în lume"”. Nu însă în semn de bucurie, ca în celelalte 
săptămâni de dispensă, ci de opoziţie faţă de armenii sau 2 0izi aug 
'"„monofiziți”, care posteau strict în timpul acestei săptămâni“ „ de unde 
numele dat acestei săptămâni de „Săptămâna arfzibourion”. După un text 
din Typikon-ul Sfântului Sava, aceştia ar fi postit nu comemorând postul 
ninivitenilor sau izgonirea lui Adam, cum pretind unii, ci din pricina 
pierderii unui! pâine numit Arţiburion) Stăpânul său Serghie, crezând că a 
fost mâncat de fiarele sălbatice, ar fi poruncit atunci tuturor armenilor un 
post anual de doliu în amintirea acestui animal”. Această interpretare, 
aşa cum putem constata fără dificultate, e în acelaşi timp absurdă şi lipsită 
de temei. De ce să-şi dea ortodocșii osteneala de a rupe orice fel de post 
în timpul săptămânii în care armenii ar păzi în post atât de anecdotic? 

Într-adevăr, această dispensă a fost acordată din același motiv ca şi 
aceea, mai parţială, a Săptămânii Lăsatului de brânză. Cu zece săptămâni 
înainte de Paşte copţii, sirienii şi armenii monofiziţi păzesc un post strict 
de trei zile la copţi, de o săptămână la orientali, în memoria pocăinţei 
ninivitenilor, de unde numele de „postul ninivitenilor”?. Acest post a fost 
introdus în secolul VI în Siria de către nestorieni, în urma unei epidemii, 
devenind ulterior dintr-o particularitate locală o caracteristică proprie 
Bisericilor „monofizite”, cum este cazul şi cu postul strict al săptămânii 
a opta. Astfel, pentru a marca şi în domeniul disciplinar opoziţia ei dog- 
matică, Biserica Ortodoxă bizantină a impus tuturor credincioşilor această 
dispensă de la post în timpul săptămânii a zecea înainte de Paşte. 

Odată uitată însă disputa cu armenii şi ceilalţi „monofiziţi”, acest obicei 
a rămas totuşi în Triod dobândind acum o semnificaţie diferită. Suspen- 
darea postului se înscrie acum în ciclul pregătirii treptate în vederea intră- 
rii în Postul Mare: ea îngăduie atleților să-și înmagazineze forțele pentru 
luptă şi să resimtă astfel în ei înşişi, în mod mai limpede, fiecare din eta- 
pele pe care le va străbate spre cele cinci zile de post ale fiecăreia din 
cele şase săptămâni ale Postului Mare propriu-zis. Pe de altă parte, această 
săptămână corespunde simetric Săptămânii Luminate, în care se dă de 
asemenea dispensă de post, astfel că aceste două săptămâni încadrează ca 
două borne acest ciclu de purificare şi reproducere anuală a experienței 
baptismale, făcând să iasă încă și mai mult în evidenţă unitatea lui. Postul 
Mare apare, prin urmare, net deosebit de celelalte posturi de peste an, 
sau, mai degrabă, drept recapitularea şi condensarea lor. 

Deşi îndemnul de a începe Triodul cu smerenia vameşului şi tradiția 
ce prevede o suspendare completă a postului au origini diferite, ele sunt 
însă legate în sensibilitatea liturgică ortodoxă dând celor ce se pregătesc 
să intre în arenă o arvună şi o anticipare a scopului ultim, Paştele, aşa 
cum vom putea constata mai jos şi în ce priveşte Vecernia Duminicii 
Lăsatului de brânză. 

III.2.c Duminica Fiului Risipitor 


Din punct de vedere al rubricilor liturgice, Duminica Fiului Risipitor 
se desfăşoară în acelaşi mod ca şi cea a Vameşului şi Fariseului, identi- 
tatea lor formală evidențiind astfel complementaritatea tematică. Înutil să 
reluăm aici interpretarea parabolei fiului risipitor dezvoltată mai sus în 
capitolul despre metanoia, să notăm însă grație concluziilor care au putut 
fi trase cu privire la sensul ascezei, că fiul risipitor poate reveni la sine 
însuşi mai întâi, iar mai apoi la Tatăl, nu numai conştientizându-şi înde- 
părtarea şi risipirea, dar şi parcurgând cu osteneală calea care l-a îndepăr- 
tat de patria sa. Această cale e tocmai cea a celor 40 de zile de post şi 
rugăciune care întăresc şi adâncesc întoarcerea la sine a primelor mişcări 
ale căinței. Detaliul care ni-l arată pe Tatăl „venind în întâmpinarea” fiu- 
lui Său pentru a-l primi în casa familială e extrem de sugestiv şi exprimă 
în chip desăvârşit ce am încercat să arătăm aici cu referire la fiecare vir- 
tute sau detaliu liturgic şi ascetic analizate până acum: pustia Postului 
Mare e deopotrivă prilejul unei anticipări cotidiene a Paștelui şi a realizării 
sincrone a ceea ce timpul liturgic nu prezintă decât diacronic. 

Duminica Fiului Risipitor dezvoltă în principal o învățătură privitoare 
la căinţă, dar şi la iertarea dumnezeiască ce decurge de aici şi la restau- 
rarea omului în demnitatea sa originară de „fiu”. După sinaxarul lui 
Nichifor Calist, ea a fost instituită de Părinţi pentru ca păcătoşii să nu 
cadă în deznădejde „văzându-se pe ei înşişi” şi dându-și seama de înde- 
părtarea lor, ci să dobândească curaj trecând la „practica” efect, vă a căinţei 
şi a virtuţilor legate de ea cu certitudinea că Dumnezeu le va da milos- 
tenia Sa venind în întâmpinarea tuturor celor ce se pocâiesc fierbinte”. 
După Sfântul Grigorie Palama. milostenia dumnezeiască sugerată de 
Duminica Fiului Risipitor e completată şi echilibrată de comemorarea 
„înfricoşatei Judecăţi” din duminica următoare; fiindcă Dumnezeu, în care 
dreptatea şi mila coexistă într-un mod indisociabil, face ca întotdeauna 
timpul asprimii să fie precedat de timpul milosteniei şi compasiunii“, 
Echilibrul între cele două aspecte ale acestei antinomii pe care am con- 
statat-o ca una de primă importanță în spiritualitatea Triodului“, e, aşa- 
dar, menţinut în sânul perioadei pregătitoare în planul succesiunii (dia- 
croniei) reflectând astfel ordinea permanentă a manifestării înțelepciunii 
lui Dumnezeu. 

Duminica Fiului Risipitor marchează, pe de altă parte, momentul în 
care începe răsturnarea sensului ciclului liturgic săptămânal: săptămâna 
care-i urmează nu se mai numeşte Săptămâna Fiului Risipitor, ci Săptă- 
mâna Lăsatului de carne. Deşi în timpul acestei a noua săptămâni dinaintea 
Paştelui până la începutul Postului Mare se revine la regulile normale ale 
postului, dispensa săptămânii precedente e completată de uşurarea sluj- 

belor: suprimarea unei catisme a Psaltirii la Utrenie“, omiterea Mijlocea- 
surilor şi a canonului Maicii Domnului la Pavecerniţă” 


TII.2.d Sâmbăta Morților 


Toate sâmbetele anului liturgic sunt închinate defuncţilor, precum şi 
tuturor sfinților reprezentați de martiri“, căci fiecare sâmbătă e în realitate 
O imitare a Sâmbetei Mari, iar moartea creştinilor e o icoană a şederii lui 
Hristos în mormânt. Pe de altă parte, e potrivit ca defuncţii să fie asociaţi 
martirilor, fiindcă orice creştin e virtual un sfânt, iar cadavrul său o relicvă” 
Sâmbetele anului liturgic sunt, aşadar, consacrate unei comemorări gene- 
rale şi anonime care nu diferă deloc în această privinţă de sâmbăta morților 
ce precedă Duminica Lăsatului de carne, cu excepția faptului că aceasta 
din urmă e mai solemnizată şi consacrată exclusiv comemorării „tuturor 
părinţilor şi fraţilor creştini ortodocşi adormiţi de la începutul veacuri- 
lor”50. Această preocupare de a îmbrățișa în aceeaşi comemorare totalita- 
tea timpului e o bună ilustrare a ceea ce am văzut cu privire la caracterul 
recapitulării şi sintezei timpului în Triod. Înainte de a se identifica cu 
Adam pentru a antrena în mişcarea sa de convertire întreaga natură umană, 
candidatul la Postul Mare trebuie să anticipeze această trecere de la 
ipostasă la natură prin „memoria liturgică”, recapitulând într-o singură zi 
multiplicitatea nedefinită a credincioşilor care au punctat cu existenţa lor 
cursul timpului. 

După! Nichifor r Calist pi imnografii Triodului, această comemorare a 
tuturor defuncţilor a fost plasată în acest loc din pricina comemorării 
celei de-a Doua Veniri a lui Hristos în Duminica Lăsatului de carne”! 
Adunarea în rugăciune a tuturor defuncţilor devine astfel imaginea marii 
adunări eshatologice a tuturor oamenilor, morţi şi vii, înainte de Jude- 
cată, această ultimă adunare corespunzând simetric diviziunii şi distincţiei 
care a însoțit creaţia lumii: 


„Doamne, Cel ce primeşti din cele patru margini ale lumii pe cei ce au 
adormit cu credință, în mare sau pe pământ, în râuri, în izvoare sau în 
lacuri şi în fântâni, pe cei ce s-au făcut mâncare fiarelor şi păsărilor şi 
târâtoarelor, pe toţi îi odihneşte!"?. 

E necesar ca atunci să se regrupeze toate treptele ierarhiei bisericeşti” 
precum şi cei ce au decedat în orice loc și în orice împrejurare”, pentru 
ca întreaga Biserică reunită în rugăciune să poată îndupleca dreptatea lui 
Dumnezeu prin invocarea milostivirii Lui. 


„Odihneşte pe robii Tăi pe pământul celor vii, Doamne, de unde s-a 
depărtat durerea, întristarea şi suspinarea; iartă-le ca un Iubitor de oa- 


297 


meni cele ce în viaţă au greşit, că singur eşti fără de păcat şi Stăpân al 
celor morţi şi al celor vii!” 


Această universalitate ar putea părea totuși parţială, fiindcă ea nu-i 
cuprinde decât pe credincioşii ortodocşi şi nu se întinde la întreaga natură 
umană. Într-adevăr, potrivit canoanelor, nu trebuie să ne rugăm decât 
pentru creștinii ortodocşi, vii sau defuncţi, dat fiind că rugăciunea litur- 
gică presupune unitatea în aceeaşi credinţă, ea însăşi expresie a naturii 
umane asumate şi restaurate în unica Persoană a lui Hristos 


„Pe cei ce au călătorit pe marea cea pururea furtunoasă a vieţii, învred- 
nicește-i să ajungă la limanul nestricatei Tale vieți, Hristoase, pe cei 


ce au fost ocârmuiţi în viaţă de dreapta credință!””. 


Această excludere a păgânilor şi ereticilor de la rugăciunea Bisericii nu 
este însă o lipsă de iubire, nici o încălcare a poruncii de a ne ruga pentru 
vrăjmaşii noştri, nici o tăgăduire a exemplului lui Hristos pe Cruce sau a 
întâiului mucenic Ştefan, care se rugau pentru călăii lor. Acest aspect 
universal al rugăciunii poate rămâne în rugăciunea privată a creştinuluist, 
dar numai cei credincioși pot fi obiectul rugăciunii publice, pentru a evita 
scandalul şi pentru că, potrivit Apostolului, credincioşii nu pot fi înhămaţi 
împreună cu necredincioşii la un acelaşi car: „Căci ce legătură poate să fie 
între dreptate şi fărădelege, sau ce comuniune între lumină şi întuneric?” 

Rugăciunea pentru defuncţi e posibilă în Biserică, fiindcă Hristos a 
biruit deja moartea prin moartea și Învierea Sa“, iar omul e de acum 
potenţial eliberat. 


„Hristos a înviat, dezlegând din legături pe Adam cel întâi zidit şi sfă- 
rămând tăria iadului. Îndrăzniţi dar, toți morții, că s-a omorât moartea, 
s-a prădat şi iadul împreună cu ea și a luat împărăţia Hristos, Cel ce S-a 
răstignit şi a înviat. Acesta ne-a dăruit nouă nestricăciunea trupului; 
Acesta ne va scula și pe noi şi ne va dărui învierea, şi de slava aceea 
va învrednici cu veselie pe toţi câți cu credinţă neabătută au crezut 
într-Însul cu căldură”! 


Pentru creştini, moartea nu mai e decât un somn şi un moment „pascal” 
de trecere sau „mutare” la viaţa veşnică”?. De aceea, toate slujbele de- 
funcților sunt cântate cu „Aliluia”, care e „cântarea funebră” a creştinilor“ 

Rugăciunea pentru defuncți e şi ocazia de a dezvolta în această sâm- 
bătă, ca de altfel şi la slujba înmormântării sau în sâmbetele Octoihului, 
o meditaţie antropologică asupra naturii omului făcută după chipul lui 
Dumnezeu şi menită să se ridice spre asemănarea cu E1S, asupra demni- 
tăţii lui Adam mijlocitor între cer şi pământS5, asupra căderii sale, a supu- 
nerii sale morţii şi a mântuirii lui în Hristos. Pe lângă aceasta, rugăciu- 
nea pentru morţi e prilejul pentru credincioşi de a se dedica adevăratei 
„filozofii”, adică gândului la moarte şi meditaţiei asupra caracterului 

efemer al existenţei lor şi asupra deşertăciunii poftelor pământeşti”. 
Sâmbăta Morților nu reprezintă, aşadar, doar cadrul unei recapitulări a 
timpului şi a naturii umane în rugăciunea de mijlocire; ea are şi o dimen- 
siune de pedagogie duhovnicească, propunând credincioşilor să înainteze 
spre cunoaşterea lor înşişi prin meditaţia asupra „limitelor vieţii”, trimi- 
țând la recunoașterea faptului că totul depinde numai de voința lui Dum- 
nezeuS5. Aşa cum s-a arătat în partea I, gândul la moarte e un element 
indispensabil atât pentru a începe, cât şi pentru a continua viața ascetică, 
de aceea el îşi găseşte, grație Sâmbetei Morților şi Duminicii Lăsatului 
de carne, un loc potrivit în perioada pregătitoare, împreună cu smerenia 
şi căinţa. 

Marcată de întristare şi doliu, Sâmbăta Morților nu se potriveşte cu 
bucuria nici unei prăznuiri a vreunui sfânt din ciclul liturgic fix; astfel, 
dacă e vorba de un sfânt „fără praznic”, slujbele din Mineie sunt depla- 
sate la Pavecerniţa de vineri seara”. Sărbătorile sfinţilor mai importanți, 
cum sunt Sfântul Grigorie din Nazianz (25 ianuarie), mutarea moaștelor 
Sfântului sân Hrisostom (27 ianuarie), Sfinţii Trei lerarhi (30 ianuarie), 
sunt transferate în ziua de vineri şi celebrate cu toată solemnitatea lor”. 
Dar atunci când în Sâmbăta Morților cade praznicul Întâmpinării (Hypa- 
pante) Domnului, comemorarea defuncților e transferată în sâmbăta 
anterioară, înaintea Duminicii Fiului Risipitor, pentru a ceda întâietatea 
„praznicului Domnului”). 

Oficiul defuncţilor admite însă combinarea cu orice alt ciclu liturgic: 
mai cu seamă cu piesele din zilele de sâmbătă ale glasului muzical din 
Triod ce se întâmplă să cadă în acea săptămână, dat fiind că acestea din 
urmă se referă la aceeaşi temă: martirii şi defuncții. 

Gradul liturgic al oficiului Triodului e atunci mai înalt decât la cele 
două duminici precedente, căci el are un tropar propriu, o sedealnă la cea 
de-a doua stihologie a Psaltirii de la Utrenie, un canon pe 8 tropare iar nu 
pe 62. După troparul de la Vecernie, se face o procesiune în pronaos 
cântându-se canonul defuncţilor din Octoih şi se celebrează Panihida 
defuncților”?. La Utrenie, după ecteniile mici ce urmează stihologiilor 
Psaltirii şi după odele a 3-a, 6-a şi a 9-a ale canonului, preotul sau diaco- 
nul pomenesc din nou defuncții mănăstirii; în sfârşit, după Ceasul 1 se 
face o procesiune în cimitir, Liturghia celebrându-se în paraclisul aflat 
acolo. Aceste rubrici sunt în fapt comune tuturor slujbelor de sâmbătă, în 
Sâmbăta dinaintea Lăsatului de carne ele trebuind pur şi simplu să fie 
respectate mai strict”. Să mai observăm că uzul actual e nu numai de a 
face comemorările la Utrenie, dar şi de a repeta binecuvântarea colivelor 
cu rugăciunea Dumnezeul duhurilor şi a tot trupul..|” după prima catis- 
mă şi la sfârşitul Ceasului Î, dar fără canonul Panihidei, la care se adaugă 
menționarea tuturor categoriilor posibile de defuncţi la mijlocul Psa/mu- 
lui 118, după binecuvântările defuncţilor şi la sfârşitul Sfintei Liturghii 5. 

Sâmbăta Morților, analogă şi simetrică sâmbetei morţilor dinaintea 
Cincizecimii, se înscrie, așadar, în cateheza duhovnicească a Triodului 
grație jgândului | la , moarte) i iar în teologia timpului perioadei pregătitoare 
prin evocarea eshatologică a umanităţii şi a concentrării timpului în rugă- 
ciunea pentru defuncți. 


III.2.e Duminica Lăsatului de carne 
sau a ÎInfricoşatei Judecăți 


Această a noua duminică înainte de Paşte, ce marca iniţial începutul 
postului parțial al Săptămânii Lăsatului de brânză, a devenit cadrul im- 
portantei comemorări a celei de-a Doua Veniri a lui Hristos graţie dez- 
voltărilor şi comentariilor imnografice ale pericopei evanghelice Marei 
25, 31-46 citite la Liturghie. În planul structurii perioadei pregătitoare şi 
a reprezentării timpului pe care o dezvoltă, această duminică se înscrie 
cu trei dimensiuni: 1) ea reprezintă continuarea logică a comemorării 
tuturor defuncților din ziua precedentă, dat fiind că aceasta anticipa adu- 
narea finală a celor vii şi a celor morți şi anunţa între altele tema acestei 
rugăciuni prin prezența a numeroase tropare ce făceau aluzie la Judecată; 
2) ea completează prin evocarea dreptăţii lui Dumnezeu meditaţia la mila 
Lui din Duminica Fiului Risipitor; 3) ea deschide cea de a doua parte a 
perioadei pregătitoare consacrată pregătirii „exterioare” în vederea pos- 
tului, reprezentând față de duminica următoare, închinată izgonirii lui 
Adam din rai, extremitatea ultimă a istoriei mântuirii'€ recapitulată şi 
condensată înainte chiar de a intra în Postul Mare, pe parcursul căruia 
timpul istoriei va fi „răstignit” pentru a fi îndumnezeit. 

Temele acestei duminici au fost îndeajuns dezvoltate în partea I cu re- 
ferire la eshatologia Triodului, așa că aici nu mai trebuie să revenim asu- 
pra lor””, ci doar să amintim câteva elemente. Pentru ca gândul la moarte 
să fie creştinesc, depăşind filozofia păgână rămasă închisă în limitele 
eului, el trebuie să fie legat de gândul la Judecata de Apoi şi la supunerea 
finală a tuturor lucrurilor puterii lui Dumnezeu. Perspectiva prezentării 
în faţa tribunalului lui Dumnezeu, care-l va judeca după toată rigoarea şi 
adevărul, e pentru credincios prilejul de a aprecia cât de mult s-a înde- 
părtat de viaţa după adevăr, al cărei criteriu e consemnat în Evanghelie. 
lar Judecata vestită cu prilejul acestei duminici îi va apărea cu atât mai 
înfricoşătoare, cu cât o simte mai aproape. Imnografii insistă îndeosebi 
asupra descrierilor precise şi detaliate ale Judecății '$, asupra arătării în- 
fricoşate a lui Hristos”? a răsunetului trâmbiţei de pe urmă, a deschiderii 
mormintelor“, a cărților deschise şi a vădirii faptelor ascunse ale fiecă- 
ruias!, asupra strigătelor de spaimă ale celor osândiţi şi a suferințelor lor 
în iadt2. Această insistență nu e călăuzită însă de o plăcere bolnăvicioasă, 

ci de o preocupare pedagogică, pentru a trezi frica şi căința credincioşi- 
lor, detaliile acestea îngăduindu-ne să actualizăm aici şi acum Judecata 
de Apoi. Ca şi la toate celelalte prăznuiri ale anului liturgic, nici aceasta 
nu este o simplă „comemorare”, o aducere-aminte pioasă dar gratuită, 
pentru că ca face efectiv prezent şi actual „în taina” timpului liturgic 
„obiectul” ei. Pentru cei ce au trecut de la timpul profan la timpul liturgic 
prin care cronologia timpului istoric e răsturnată în favoarea unei ordini 
calitative şi teologice, Parusia e deja de faţă: 


„Sosit-a ziua, iată înaintea uşilor e Judecata; suflete, priveghează! Aici 
împărații şi domnii, bogaţii şi săracii se vor aduna şi fiecare om îşi va 
lua răsplata după vrednicia faptelor”?. 


Cum s-a insistat deja, funcţia esenţială a eshatologiei e de a ne face 
să vedem în ziua de faţă ajunul judecății şi apropierea sfârşitului. Astfel, 
fiecare clipă e un prilej de pocăință „mai înainte de sfârşit” şi, prin urmare, 
e virtual purtătoare a veşnicieit“. Fiind totodată un rezumat al timpului şi 
putând fi ca atare asimilat unei singure zile“, Postul Mare reprezintă toc- 
mai această „vreme bine primită”, acest moment favorabil pentru căință 
ce precedă numaidecât „sfârşitul”. De la Duminica Lăsatului de carne și 
până în Săptămâna Mare, sfârşitul şi Judecata vor trebui anticipate prin 
pocăință şi lacrimi, pentru a ne pregăti prin fapte o pledoarie adecvată şi 
a ni-L face milostiv pe Dumnezeu, când va veni adevăratul ceas al Marii 
Judecăţi. 


„Acolo nimic nu te va putea ajuta, Judecător fiind Dumnezeu: nici 
învăţătura, nici meşteşugul, nici mărirea, nici prieteşugul; fără numai 
puterea ta cea din fapte, suflete al meu!”*€. 


Fidel întregii tradiţii patristice, Nichifor Calist Xanthopol precizează în 
sinaxarul său că judecata nu se va referi la faptele exterioare: posturile, 
privegherile sau minunile pe care le vor fi putut face creştinii, ci mai 
degrabă la adevăratele fapte ale omului lăuntric: milostenia, milostivirea 
și compasiunea față de cei drepți ca şi faţă de cei păcătoşi etc.. 


„+... Vezi, suflete al meu, de postești, să nu defaimi pe vecinul tău. 
Fereşte-te de bucate, dar nu osândi pe fratele tău; ca nu cumva, fiind 
trimis în foc, să te topeşti ca ceara; ci fără împiedicare să te ducă Hristos 
întru Împărăţia Sa”. 

„Cunoscând poruncile Domnului, aşa să vieţuim: pe cei flămânzi să-i 
hrânim, pe cei însetaţi să-i adăpăm, pe cei goi să-i îmbrăcăm, pe stră- 
ini să-i aducem în casă, pe bolnavi şi pe cei din temniţă să-i căutăm; 
ca să zică şi către noi Cel ce va să judece tot pământul: «Veniţi, bine- 
cuvântaţii Părintelui Meu, de moşteniţi Împărăţia ce s-a gătit vouă!» 
[Mt 25, 34. 

Intensitatea căinţei susținută de faptele „postului duhovnicesc” poate, 
aşadar, izbăvi de iad şi tocmai ea alcătuieşte scopul acestei comemorări a 
celei de-a Doua Parusii. De aceea, în 7ypikton-ul Sfântului Sava, lectura 
patristică indicată pentru Utrenie nu se referă la Judecata de Apoi, ci e 
discursul Sfântului Grigorie din Nazianz Despre iubirea de săraci, un 
admirabil îndemn la iubirea activă”. 

Ultimul tropar propriu slujbei Utreniei oferă tabloului înfricoşător al 
Judecăţii completat până aici prin câteva apeluri la practica milosteniei, o 
concluzie în întregime centrată pe lumina și bucuria Învierii, revelând 
semnificaţia Duminicii Lăsatului de carne în economia Triodului: 


„Să ne curăţim mai înainte pe noi înşine, fraţilor, cu împărăteasa virtu- 
ților, că iată a venit aducându-ne nouă bogăţie nepieritoare; potoleşte 
umflarea poftelor şi împacă cu Stăpânul pe cei ce au greşit. Pentru 
aceasta cu veselie să o primim pe dânsa, strigând lui Hristos Dumne- 
zeu: Cel ce ai înviat din morţi păzeşte-ne neosândiţi pe noi, cei ce Te 
slăvim pe Tine, Cel ce singur eşti fără de păcat!”?. 


În plan liturgic, Duminica Lăsatului de carne nu se distinge de dumi- 
nica precedentă, cu excepţia unui loc mai important acordat textelor Tri- 
odului, fiindcă găsim acum o „Slavă” şi un „Și acum” pentru Litia de la 
Vecernie, şi un canon cu tropare mai numeroase cântat în 8 tropare pe odă. 
Dar, spre deosebire de sâmbătă, nu are tropar (apolytikion) propriu. 

La Liturghie, lectura din Apostol (/ Co 8, 8-13; 9, 1-2) se referă la 
cărnurile junghiate idolilor şi la necesitatea păzirii discernământului în 
hrană. Lecturile din Duminica Fiului Risipitor (/ Co 6, 12-20) şi din 
Duminica Lăsatului de brânză (Rm 13, 11-14 şi 14, 1-4) fac şi ele direct 
aluzie la Postul Mare şi la necesitatea de a pune iubirea de aproapele îna- 
intea păzirii regulilor trupeşti. În sânul perioadei pregătitoare, aceste lec- 
turi reprezintă, aşadar, un ciclu relativ independent de învățături privitoare 
la postul duhovnicesc, la care imnografia va face ecou din ce în ce mai 
amplu începând din Săptămâna Lăsatului de brânză. Aluziile la aceasta 
din urmă în troparele Duminicii Lăsatului de carne corespund astfel înce- 
putului pregătirii efective a postului prin reținerea de la carne, începând 
cu masa din seara acestei duminici. 


III.2.f Săptămâna Lăsatului de brânză 


Această săptămână de introducere în Postul Mare e marcată în același 
timp de începutul păzirii postului (abstinenţă de la carne în toate zilele şi 
reguli speciale în zilele de miercuri şi vineri din Postul Mare)” şi de înce- 
putul catehezei imnografice. Aceasta din urmă cuprinde două dimensiuni 

pe care le-am relevat anterior atribuindu-le studiţilor Teodor şi, respectiv, 
Iosif: învăţătura despre postul duhovnicesc şi punctarea timpului”. 
Această săptămână de antrenament în asceza celor 40 de zile ale Pos- 
tului Mare e privită de imnografii noştri drept „înainte-prăznuirea Postului 
şi introducerea lui”%5. E „uşa de intrare” în stadionul înfrânării”$, „intrările 


şi uşile dinaintea [propileele] postului” şi „luptelor duhovniceşti”. 


„Strălucit-au nouă luminat ca nişte zori razele pocăinţei luminând in- 

trările dinaintea înfrânării [fa propylaia tes enkrateias|'””. 

„lată mai înainte s-a deschis uşa pocâinţei; veniţi, dar, iubitorilor de 
Dumnezeu, să ne pregătim să intrăm printr-însa mai înainte până ce nu 
ne-o va închide nouă Hristos, ca unor nevrednici”1%. 


„Răsărit-a primăvara postului şi floarea pocăinței. Deci să ne curăţim 
îi a m A . pe ss] 
pe noi, fraţilor, de toată întinăciunea...”""". 


Fiindcă se cuvine să ne grăbim să intrăm în post începând deja mişca- 
rea de întoarcere la Dumnezeu prin pocăință şi lăsând ca postul trupesc 
să fie precedat de postul duhovnicesc: 


„Să ne curățim mai înainte, fraţilor, simţurile cele sufleteşti, şi de 
Domnul să ne alipim cu deprinderi de străpungere, cu pocăință curată 
strigând necurmat: Lăudaţi, binecuvântaţi şi preamăriţi pe Hristos în 
veci!1%2. 


Fiecare zi din Săptămâna brânzei se aseamănă oarecum întregii săptă- 
mâni, iar aceasta se aseamănă întregii perioade pregătitoare, fiindcă acest 
„astăzi” ce punctează troparele reprezintă începutul vieţii celei noi ce va fi 
adoptată în timpul Postului Mare prin „modul de a fi |tropos] al căinţei””*. 


„In ce chip se ivesc zorile, aşa şi harul postului ne pune acum înainte 
vremea pocăinţei, risipind întunericul păcatelor noastre”!%*. 


Acest îndemn la primatul ce trebuie acordat curăţirii interioare e dez- 
voltat în același timp cu o evocare a tuturor modelelor scripturistice de 
post şi înfrânare!* şi cu menţionarea finalităţii reţinerii de la hrană: Cu- 
minecarea pascală. Principalele elemente ale catehezei imnografice sunt, 
aşadar, prezente în timpul acestei săptămâni şi ele se unesc într-un mag- 
nific ansamblu pentru a-i pregăti pe atleți în vederea luptei şi a le îmboldi 
zelul!%. 

Pregătirea teoretică se înscrie în slujbe care dobândesc şi ele o tonali- 
tate tot mai cvadragezimală. Vecernia din Duminica Lăsatului de carne, 
mai exact ultima ei parte, marchează limpede această introducere a tex- 
telor Triodului în slujbele zilnice. În vreme ce „Doamne strigat-am” se 
desfăşoară ca într-o duminică obişnuită, la stihoavnă stihirile Octoihului 

se omit fiind înlocuite de o idiomelă a Triodului şi de troparele muce- 
nicilor şi Născătoarei legate de ea (martyrikon şi theotokion). Typikon-ul 
precizează aici că această rânduială de la stihoavna Vecerniei și Utreniei 
trebuie urmată începând din această duminică și până în Vinerea lui 
Lazăr!, cu alte cuvinte în tot timpul Postului Mare, ale cărui particula- 
rități liturgice încep, aşadar, de la începutul Săptămânii Lăsatului de 
brânză. În timpul acestei săptămâni trebuie să distingem însă limpede 
două planuri: zilele de post, miercurea și vinerea, care urmează rânduiala 
cvadragezimală, şi celelalte trei zile, care ocupă un loc intermediar. 


Lunea, marțea şi joia 


În timpul acestor trei zile nu se cântă „Aliluia” la Utrenie, iar o 
catismă a Psaltirii e deplasată de la Utrenie la Vecernie, pentru a cruța 
puterile credincioşilor, astfel că la Utrenie nu mai sunt decât două stiho- 
logii din Psaltire. Prima stihologie se încheie printr-o sedealnă sau catis- 
mă poetică a Octoihului, iar cea de-a doua printr-o sedealnă sau catismă 
poetică a Triodului. La canon se cântă ca de obicei canoanele Octoihului 
şi ale Mineielor pe 14 tropare, adăugându-se însă un dublu canon „tri- 
odă” potrivit aceloraşi rânduieli ca în timpul Postului Mare'%. Când se 
ajunge la una din odele acestui din urmă canon, cele două canoane ale 
Octoihului se omit!%, pentru a păstra același număr de tropare şi a adopta 
astfel rânduiala Postului Mare (piesele din Octoih neputând fi cântate 
împreună cu cele ale Triodului, dat fiind că acesta din urmă îl înlocuieşte 
pe cel dintâi). În continuare, Utrenia se desfăşoară fără modificări nota- 
bile, cu excepția stihoavnei, unde stihirile Octoihului sunt înlocuite, ca şi 
duminică seara, de idiomela Triodului şi troparele sale. 

In timpul acestor trei zile, Vecernia se face ca în duminica precedentă, 
cu singura inserare a idiomelei de la stihoavnă. Introducerea Triodului 
rămâne, aşadar, discretă, dar cu toate acestea e extrem de limpede, dând 
acestor oficii din Săptămâna Lăsatului de brânză un caracter destul de 
excepţional în anul liturgic. Ele sunt alcătuite în părți egale din rânduiala 
comună şi din particularități specifice Triodului, asigurând astfel o funcţie 
de mediere între ciclul liturgic fix şi ciclul liturgic mobil și, prin urmare, 
o trecere treptată şi fără ruptură de la atmosfera unuia la aceea a celuilalt. 


Miercurea şi vinerea 


Această pătrundere treptată în ambianța Postului Mare devine încă şi 
mai limpede miercurea şi vinerea: acestea au aproape toată rânduiala 
zilelor de post din Postul Mare, păstrând însă şi unele trăsături ale ciclului 
liturgic fix. 

La Utrenie să cântă „Aliluia” cu troparele treimice ale glasului săptă- 
mânii. Prima stihologie e urmată de o sedealnă a Octoihului, iar cea de-a 


304 


doua de o sedealnă a Triodului, ca şi în celelalte zile. Celor două canoane 
„triode” ale lui Iosif şi Teodor li se adaugă miercurea un canon al lui 
Andrei Cretanul, iar vinerea un canon al lui losif în 8 ode referitor în 
principal la modelele scripturistice ale postului şi căinţei şi la pedagogia 
postului. Pentru odele care n-au canoane „triode”, se cântă canoanele din 
Octoih şi din Mineie împreună cu cel din Triod, iar atunci când se intro- 
duc „triodele”, se omite atât canonul din Octoih, cât şi cel al sfântului, 
pentru a lăsa să se dezvolte în 14 tropare numai cateheza imnografică a 
Triodului. La odele a 6-a şi a 9-a se urmează uzul Postului Mare cân- 
tându-se troparul mucenicilor (mnartyrika) şi luminânda glasului luate din 
apendicele Triodului, ceea ce n-are loc în celelalte zile, marcând aici lo- 
cul mai important dobândit de Triod, amplificat încă de faptul că aici se 
omit piesele proprii consemnate în slujba din Mineie. Stihoavnele sunt 
executate ca şi duminică seara şi nu prezintă, aşadar, o particularitate 
specială. Dar caracteristica cea mai frapantă a acestor slujbe de miercuri 
şi de vineri e cu siguranţă finalul Utreniei şi al celorlalte oficii, care este 
cel din Postul Mare, însoţit de tropare fixe, metanii şi rugăciunea Sfân- 
tului Efrem. Aceasta din urmă se rosteşte pentru prima dată la sfârşitul 
Utreniei din miercurea Săptămânii Lăsatului de brânză, pentru a nu înceta 
decât în Miercurea Mare, definind astfel un ciclu mai lung decât cel al 
Postului Mare, asupra căruia vom reveni!10. 

Ceasurile sunt săvârşite ca pentru o zi cu „Aliluia”, dar fără lectura 
cursivă a Psaltirii, nici cea din Sfântul loan Scărarul, rezervate Postului 
Mare propriu-zis. Se celebrează totuși oficiul Ceasului al III-VI-lea cu o 
lectură profetică: din Joi] miercurea, din Zaharia vinerea, un tropar şi 
două prochimene, acestea din urmă nefiind însă dispuse după ordinea lor 
în Psaltire, ca în timpul Postului Mare, până în Miercurea Mare'!!. Ast- 
fel, deşi particularităţi cvadragezimale, ca rugăciunea Sfântului Efrem, 
găsim de-a lungul și de-a latul Postului Mare, ele nu se încadrează sime- 
tric, fiindcă ciclul său de prochimene se continuă şi după Vinerea lui Lazăr 
pentru a încheia simbolic parcurgerea Psaltirii în Miercurea Patimii. E un 
element în plus ce ne permite să constatăm întrepătrunderea în Triod a 
unor niveluri structurale multiple. 

Vecernia de miercurea e puţin diferită de cea de vineri, fiindcă aceasta 
din urmă, precedând Sâmbăta Asceţilor, are la „Doamne, strigat-am” 
6 stihiri ale asceţilor din Triod, în timp ce miercurea nu se cântă decât 
stihirile din Octoih şi din Mineie. Dar acest lucru nu este atât dovada 
unei pătrunderi mai importante a Triodului în structura slujbelor acestei 
săptămâni pregătitoare: Sâmbăta Asceţilor fiind o sărbătoare ce impune 
transferul comemorării sfinţilor din ciclului liturgic fix la Pavecerniţa de 
vineri, cât e normal ca stihirile ei să le înlocuiască atât pe cele din Octoih, 
cât şi pe cele din Mineie. Pe de altă parte, cum s-a observat cu referire la 
structura ciclului liturgic zilnic!'?, miercurea Săptămânii brânzei n-are 

stihiri ale Triodului, pentru a pune în evidență faptul că, în ciuda rându- 
ielii sale cvadragezimale, această zi ţine încă de timpul ce precedă Postu- 
lui Mare, în care ziua liturgică începe de seara spre dimineaţa iar nu de 
dimineaţă spre seară. Prezenţa unor asemenea stihiri ar fi implicat adop- 
tarea deja a rânduielii cvadragezimale în timpul întregii săptămâni (înde- 
osebi joia), ceea ce nu este cazul. 

După intrare, nu se citeşte decât o singură pericopă din Vechiul Testa- 
ment: continuarea din Ioil şi Zaharia, amândouă profeţii privind vestirea 
postului şi a unei perioade de poctingă3, Deşi sunt în acelaşi loc ca în 
Postul Mare, aceste lecturi profetice sunt totuşi diferite prin selecția, nu- 
mărul şi tema lor. Nu este vorba aici de o introducere în ciclul recapitu- 
lării vechi-testamentare şi al catehezei scripturistice a Postului Mare, ci 
numai de o pregătire în vederea postului şi a căinței folosind însăşi forma 
oficiilor din Postul Mare. După stihoavnele idiomele ce evocă necesita- 
tea curăţirii dinainte, Vecernia se încheie, ca şi Utrenia, prin concedierea 
(apolysis) Postului Mare şi rugăciunea Sfântului Efrem. 

Aşa cum s-a observat mai sus, tradiţia palestiniană impunea să nu se 
celebreze nici Liturghia euharistică, aflată în contradicţie cu aceste zile 
de post şi de anticipare a Postului Mare, nici Liturghia Darurilor mai îna- 
inte sfinţite, fiindcă nu s-a intrat încă în perioada celor 40 de zile ale 
Postului Mare!!“. Nu acesta era însă uzul la Constantinopol şi în oficiul 
catedra! (asmatikos) până la Sfântul Simeon al Tesalonicului (secolul XV). 
Din contră, aceste două zile erau prilejul unei celebrări solemne a Litur- 
ghiei Darurilor mai înainte sfinţite de către patriarh! '*, omiţându-se totuşi 
„Să se îndrepteze”, ceea ce îngăduia distingerea Liturghiei Darurilor mai 
înainte sfinţite din Săptămâna Lăsatului de brânză de cele săvârşite în 
timpul Postului Mare'"€. 

După apolisul Vecerniei, 7ypikon-ul Sfântului Sava prescrie comuni- 
tăţii să meargă la trapeză spre a întrerupe postul strict al acestor două zile 
consumând ouă şi lactate, pentru a evidenția, potrivit canonului patriar- 
hului Nichifor al Constantinopolului!"”, distincţia între Săptămâna Lăsa- 
tului de brânză şi postul riguros al „monofiziţilor” (iacobiţi, tetradiţi) în 
această a opta săptămână înainte de Paşte. 

Putem, aşadar, remarca faptul că în timpul acestei ultime săptămâni de 
pregătire, Typikon-ul facilitează cu un echilibru remarcabil şi o delicateţe 
suverană o intrare treptată în atmosfera slujbelor Postului Mare. Graţie 
împletirii dintre cateheza imnografică, deosebit de lirică atunci, și această 
rânduială, Săptămâna Lăsatului de brânză stabileşte o tranziţie armonioasă 
între cele două cicluri liturgice, fix şi mobil, încheind perioada pregă- 
titoare printr-un antrenament în același timp „interior” şi „exterior” în 
vederea postului, în care exigenţa rigorii şi a îndrăznelii ascetice nu con- 
trazice blândeţea și discernământul. 

III.2.g Sâmbăta Asceţilor 


Deşi comemorarea asceţilor în această sâmbătă a Săptămânii Lăsatului 
de brânză a fost instituită înaintea celei a Sâmbetei Morților, în structura 
Triodului ea apare drept continuarea şi completarea ei. Găsim aici expri- 
mată aceeaşi preocupare de universalitate ca şi în sâmbăta precedentă, 
dar sub un aspect particular. Se adună acum în „memoria liturgică” şi 
ansamblul timpului, calificat de data aceasta de cei ce au practicat asceza 
şi renunţarea. Această specificare permite trecerea de la anonimatul care 
caracteriza oficiul defuncţilor, la o enumerare detaliată şi personală a 
unui cât mai mare număr de nume de monahi. Aceste liste dezvoltate în 
odele canonului şi în stihiri par să fie preocupate să nu uite pe nimeni. 
După ce a fost evocată sintetic întreaga familie monahală sub numele 
sfinților Antonie și Eftimie''%, apoi, regional, Egiptul, Libia, Tebaida şi 
„toate locurile, cetăţile, ţinuturile care au hrănit pe cetățenii Împărăției 
cerurilor”!!%, se trece la enumerarea monahilor deșerturilor Egiptului, 
Palestinei, Siriei, Constantinopolului, Athosului și chiar Occidentului 2, 
fără a uita sfintele femei!?!. Într-un cu totul alt sens, această preocupare 
de a detalia fiecare nume se va regăsi în duminica săptămânii următoare, 
cu ocazia Synodikon-ului Ortodoxiei şi a canonului care-l însoţeşte", În 
ambeie cazuri este vorba de aceeaşi preocupare de detaliu şi de o situare 
precisă în timp. Dar în Duminica Ortodoxiei aceasta se face pentru a ana- 
temiza, pe când aici e făcută pentru a cere mijlocirea şi ocrotirea celor ce 
ne-au precedat pe „calea cea strâmtă”, 

După Nichifor Calist, această comemorare a tuturor monahilor a fost în 
chip iscusit aşezată la intrarea în Postul Mare pentru a propune celor ce 
se pregătesc să intre în el exemple vii'%, cu atât mai preţioase de altfel, 
cu cât în timpul Postului Mare fiecare trebuie să se facă într-o oarecare 
tăsuifă monah şi să adopte pentru un timp limitat, chiar dacă-şi duce viaţa 
Ti Tume, modul de viaţă perpetuu al acestora. Într-adevăr, în ciuda modu- 
rilor lor diferite de existență, unul închinat numai lui Dumnezeu, iar celă- 
lalt legat de căminul său, între monah şi mirean n-ar trebui să existe o 
distincţie radicală: atât pentru unul, cât şi pentru celălalt nu există decât a) 
singură exigenţă a desăvărșirii, o singură Evanghelie, aceleaşi porunci şi 
aceleaşi răsp[ătiri finale'?*. Monahul e doar mai preocupat de a urma „ad 
litteram” conduita propusă de Evanghelie şi de a anticipa încă de aici 
viața viitoare. Această vocaţie profetică şi eshatologică a monahului face 
din el modelul, „icoana” creştinului, de aceea, chiar dacă nu toţi se con- 
sacră fecioriei, fiecare trebuie să se străduiască, măcar în timpul Postului 
Mare] să vietuiască € ca un monah, păzind înfrânarea, posturile. priveghe- 
rile. rugăciunile etc) De unde importanţa și valoarea acestei Sâmbete a 
Asceţilor, care e în definitiv mai puţin un praznic al celor ce au fost ca- 
nonic rânduiţi în cinul monahal, cât al tuturor celor care, „au disprețuit 

cu adevărat cele stricăcioase şi trecătoare şi ca pe nişte păianjeni şi 
gunoaie le-au socotit, ca să dobândească pe Hristos şi Împărăţia Lui şi 
dumnezeieştile bunuri pe care nici ochiul nu le-a văzut, nici urechea nu 
le-a auzit cândva [cf. 7 Co 2, 9|'!5. 

Sfimţii asceţi sunt celebraţi aici ca unii care au atins deja scopul propus 
de Postul Mare: întoarcerea în rai şi restaurarea naturii umane în elanul e: 
spre îndumnezeire. De aceea, corul asceţilor se aseamănă unui „nou rai”, 
spre care trebuie să ne grăbim pentru a gusta din roadele îmbelşugatelor 
lor virtuţi. 


„Să ne umplem acum de mireasmă, alergând ca spre un alt rai al virtu- 
ților de Dumnezeu sădite ale sihaştrilor, care cu postirea şi cu lacrimile 
le-au înflorit, în multe feluri roade de vieţi alese aducând lui Dumnezeu 


era gg a 


Fiindcă în această anticipare a raiului care este Postul Mare, suntem 
introduşi luminaţi fiind de virtuțile asceţilor şi călăuziţi de ei. 


„Cu strălucirile părinților luminându-ne, şi ca într-un rai vesel acum 
a e din pârâul desfătării să ne îndulcim: vitejiile acelora cu mirare 
cină lor, Da fă-ne şi a noi părtaşi deci Tale celei 
cereşti !”12 


Putem, aşadar, să revenim în rai în timpul Postului Mare mulțumită 
rugăciunilor şi exemplului sfinților asceţi. Potrivit unui tropar pe care 
l-am citat deja, prin virtuțile lor. practice aceştia au reștaurat integritatea 
„Chipului” lui Dumnezeu din om iar prin 1 contemplație s- -au înălţat la „ase- 
mănarea” Cu Bt. Ei « sunt modele de priveghere, de rugăciune şi lacrimi, 
de “stăpânire de sine!* şi ascultare!?!, dar mai cu seamă de renunțare'*? 
calitate esenţială celui ce vrea să se consacre numai lui Dumnezeu'*. 


„Legăturile patimilor rupându-le, v-aţi alipit dragostea bunătăţilor și 
v-aţi îmbrăcat în Hristos cu slava cea mai presus de lume, aflând 
odihnă în ostenelile voastre şi cu nevoinţele înfrânării dobândind viața 
cea de sus. Pentru aceasta după vrednicie vă bucuraţi împreună cu 
puterile cele de sus, stând şi veselindu-vă înaintea lui Dumnezeu întru 
cântare, purtătorilor de Dumnezeu părinţi ai noştri... 


Comemorarea asceților e, aşadar, o excelentă ocazie de a evoca virtu- 
ţile ce vor trebui practicate în curând cu râvnă. În acelaşi sens, a doua 
lectură din Apostol (Ga 5, 22-26; 6, 1-2) la Liturghie (care se adaugă 
lecturii din Rm 14, 19—27 în care se continuă cateheza începută în cele 
două duminici precedente cu privire la alimente şi scandalizarea aproa- 
pelui) e lectura comună pe care o regăsim la praznicele asceţilor în tim- 
pul anului liturgic'**. Această pericopă e o expresie desăvârşită a întregii 

spiritualități a Postului Mare: răstignindu-se duhovniceşte pentru Hristos, 
sfinții au dobândit „roadele Duhului”, adică toate fructele iubirii. Ultimele 
cuvinte ale acestei lecturi: „Purtaţi-vă sarcina unii altora şi aşa veţi plini 
legea lui Hristos”, evocă încă o dată, înainte de intrarea în post, faptul că 
în ultimă instanță toate faptele trupești trebuie supuse iubirii de aproapele. 
Acestei lecturi îi corespunde cea din Evanghelia comună prăznuirilor 
asceţilor!*$, care dobândeşte şi ea o rezonanţă deosebită la intrarea în 
Postul Mare: 


„++. luaţi jugul Meu asupra voastră şi învăţaţi de la Mine... fiindcă jugul 
Meu e uşor și sarcina Mea e ușoară” (M/ 11, 29-30). 


Ce încurajare, aşadar, în a urma calea croită de monahi!*! Dar această 
slujbă nu se oprește doar la comemorarea monahilor, ci alături de asceţi 
îi evocă pe mucenici, precursorii lor pe calea renunțării'*5, dar şi pe ie- 
rarhi!*, pe apostoli!“ şi, în definitiv, pe toți sfinții, fiindcă la restaurarea 
stării „potrivit firii” şi la unirea cu Dumnezeu nu putem ajunge decât în 
acelaşi timp adunând şi „silind firea”. 


„Mulțimea cuvioşilor părinţi, care v-aţi lepădat de lume şi crucea aţi 
luat, împreună cu cetele mucenicilor, adunarea arhiereilor şi ceata fe- 
meilor, luminaţi-ne ca să lăudăm după vrednicie prealuminata voastră 
pomenire!!! 


Prăznuirea asceţilor are, aşadar, aceeaşi semnificaţie de recapitulare 
universală ca şi Sâmbăta Morților, a căror comemorare o specifică. 
Fiindcă ea îi celebrează pe toţi sfinţii întrucât au practicat asceza şi re- 
nunțarea în toate formele, pentru ca modelul şi mijlocirea lor să îngăduie 
credincioşilor să intre cu râvnă în stadionul Postului Mare. Să adăugăm 
că această analogie cu Sâmbăta Morților nu este doar istorică şi tematică, 
dat fiind că slujba asceţilor are aceleaşi caracteristici tipiconale ca şi 
sâmbăta precedentă. 


IIL.2.h Duminica Lăsatului de brânză 
sau a Izgonirii din Rai 


Tema izgonirii lui Adam din rai legată de Duminica Lăsatului de 
brânză reprezintă o transpunere a expulzării penitenţilor în afara bisericii 
care odinioară avea loc atunci!“?. Aceştia trebuia să rămână în afara uşi- 
lor bisericii, icoană a raiului, şi să-şi plângă păcatele, pentru a fi reintro- 
duşi în ea împreună cu catehumenii la sfârşitul Postului Mare. De aceea, 
imnografia acestei duminici se întemeiază pe imaginea lui Adam plân- 
gând înaintea porţilor raiului pe care le-a închis prin neascultarea sa”, 
pentru a dezvolta o teologie a păcatului şi a pocăinţei. Realismul acestei 


situații precum şi tonul emoţional al întregii slujbe îi dau o alură profund 

dramatică şi evocă puternic condacele lui Roman Melodul'““. Ca şi în 
operele acestuia din urmă, slujba acestei duminici dezvoltă descrierea 
situaţiei lui Adam dinainte şi de după cădere, făcându-l să rostească cu- 
vinte de pocăință şi chiar să se adreseze raiului, devenit astfel pentru el 
un mijlocitor la Dumnezeu: 


„+. Simte durere, raiule, împreună cu lucrătorul tău care a sărăcit, şi cu 
sunetul frunzelor tale, roagă-L pe Făcătorul să nu-ţi încuie uşa...” *. 


Această dramatizare n-are drept scop doar accentuarea emoției credin- 
cioşilor şi autenticitatea pocăinţei lor, ci permite şi stabilirea unei ambi- 
anţe de același tip cu cea care va fi dezvoltată începând din Săptămâna 
lui Lazăr şi până în Sâmbăta Mare, perioadă în care urmărim ceas de 
ceas şi zi de zi Patima lui Hristos, dând cuvântul, ca pe o scenă de teatru, 
diferiților protagonişti ai dramei. Cele două extremităţi ale Postului Mare 
reprezintă deci, aşa cum aminteşte Nichifor Calist!%, cei doi poli cruciali 
ai istoriei mântuirii: căderea şi mântuirea. Cum scopul Triodului e de a-l 
face pe credincios să pătrundă în taina Economiei, sau mai degrabă să o 
actualizeze în sine, pentru ca ceea ce e împlinit în Hristos, pentru întreaga 
natură umană, să se realizeze şi în persoana sa, e potrivit ca el să fie făcut 
să retrăiască în chip viu şi realist aceste două etape esenţiale. Pentru a-L 
„îmbrăca” pe Hristos, Noul Adam, și a-l urma în moartea și Învierea Sa, 
trebuie mai întâi să ne identificăm cu întâiul Adam căzut!“ asumând în 
mod liber la intrarea în Postul Mare situaţia sa de exilat șezând la porţile 
raiului: 


„Vino, ticăloase suflete, de plânge astăzi cele ce s-au făcut cu tine, 
aducându-ţi aminte de goliciunea cea din Eden, prin care te-ai scos din 
desfătare şi din bucuria cea neîncetată!”1%5. 


Nu e cazul să revenim aici pe larg asupra temelor naturii originare a 
omului, a căderii şi consecinţelor păcatului dezvoltate în imnologia aces- 
tei duminici, pe care le-am rezumat când am vorbit despre antropologia 
Triodului. Să amintim numai că Adam ducea în rai o viață îngerească şi 
că era regele creaţiei! singura poruncă care i-a fost dată fiind aceea de 
a-şi respecta limitele proprii şi de a rămâne în înfrânare, negustând din 
roadele pomului sădit în mijlocul grădinii. Din pizma şarpelui şi slăbi- 
ciunea femeii, el a călcat porunca dumnezeiască atât prin mândrie, cât şi 
prin supunerea la plăcere şi neînfrânare'*. Într-adevăr, cum s-a arătat alt- 
undeva, căderea poate fi ilustrată şi de ruptura postului şi de lăcomie'*!, 
fiindcă nebunia minții sau nebunia pântecelui au în realitate aceeaşi con- 
secinţă: idolatria eului şi refuzul iubirii de Dumnezeu. Graţie Întrupării 
şi Crucii, întoarcerea e de acum înainte posibilă şi raiul a fost virtual des- 
chis din nou pentru fiecare!*?, cu condiţia ca acesta să colaboreze de 


bunăvoie la Economia lui Dumnezeu şi la nevoințele ascezei'%. 

Această temă a raiului plasată la intrarea în Postul Mare permite, așa- 
dar, definirea acestuia ca un timp de întoarcere şi restaurare prin Hristos 
în demnitatea originară a lui Adam. Cele 40 de zile adună simbolic an- 
samblul timpului calificându-l prin modul de a fi (rropos) al ascezei şi al 
căinţei, dar acest timp sfinţit apare astfel drept ocazia de a recapitula per- 
sonal istoria mântuirii, retrăind dramatic cele două extremităţi ale sale: 
izgonirea din rai şi Învierea identificându-ne puţin câte puţin cu întâiul 
iar mai apoi cu cel de-al doilea Adam. 

Reprezentarea timpului evocată în această duminică de deschidere a 
Postului Mare nu este însă singura, fiindcă Duminica Lăsatului de brânză 
e şi ultima duminică a perioadei pregătitoare şi complementul Duminicii 
Lăsatului de carne. Privind relaţia ei cu Duminica Infricoşatei Judecăţi, 
constatăm şi aici o expresie a ansamblului istoriei, de data aceasta însă 
inversată: 


Duminica Lăsatului de carne: — Judecata de Apoi 
— învierea de obşte 
Duminica Lăsatului de brânză:  — obârşia omului 
— izgonirea sa din rai 
Paştele: — întoarcerea în rai 


— trecerea de la timp la veşnicie 


Cea de-a şaptea duminică înainte de Paşte apare, aşadar, drept pivotul 
celor două reprezentări ale timpului adaptate scopului unei pedagogii du- 
hovniceşti. Gândul la Judecată şi Înviere îl face pe credincios să mediteze 
asupra căderii originare în păcat şi să-şi aducă aminte de vechea fericire 
spre care „vremea prielnică” sau „momentul favorabil” al celor 40 de 
zile îi va îngădui să revină parcurgând simbolic prin virtute timpul pe 
care umanitatea păcătoasă l-a străbătut sub sclavia patimilor. Postul Mare 
va fi chiar mai mult decât o simplă restabilire a raiului, fiindcă, încorpo- 
rându-se în „al Doilea Adam” la Paşte, creştinul va anticipa duhovniceşte 
învierea de obşte, trecând astfel virtual de la timp la veșnicie. Înviind 
astfel „înainte de înviere”"*, el va putea scăpa de asprimea Judecăţii pe 
care o comemorează Duminica Lăsatului de carne, pentru a fi inițiat în 
mila şi comuniunea cu Dumnezeu în timpul celor 50 de zile de după 
Înviere, icoană a veacului viitor. Constatăm o dată mai mult aici că 
multiplicitatea aspectelor temporalității pe care le articulează Triodul îşi 
găseşte coerenţa în praznicul trecerii” de la timp la veșnicie cu prilejul 
Învierii. 

În plan structural, slujba Duminicii Lăsatului de brânză e identică cu 
cea a duminicii precedente evidențiind, ca şi Sâmbăta Asceţilor față de 
Sâmbăta Morților, solidaritatea acestei a doua perioade a părții pregăti- 
toare. Dar slujba de seară ce marchează intrarea în Postul Mare cuprinde 
unele particularităţi asupra cărora merită să ne oprim puţin. 

III.2.i Deschiderea Postului Mare 


Potrivit Typikon-ului Sfântului Sava şi vechilor 7ypika greceşti, Vecer- 
nia Duminicii Lăsatului de brânză se desfăşoară ca toate celelalte dumi- 
nici ale Postului Mare, adică fără lectură variabilă a Psaltirii, cu zece stihii 
la „Doamne strigat-am” (4 din suplimentul Triodului pe cele 8 glasuri, 
3 „prosomii” din Triod şi 3 din Mineie), intrare (vohod) cu cădelniţa, 
prochimen mare, stihoavnele Triodului, finalul Vecermniei din Postul Mare 
şi rugăciunea Sfântului Efrem cu numai 3 metanii mari'**. 

Încă din secolul XII, la Messina, după Vecernia acestei duminici avea 
loc ultima masă înaintea postului, solemnizată prin celebrarea unei Pave- 
cernițe prescurtate în trapeză, iar nu la biserică, ca în cazul celorlalte 
mari prilejuri ale anului liturgic!*. În zilele noastre, la Muntele Athos, 
această solemnizare a ultimei mese dinainte de post a dobândit o amploare 
încă şi mai considerabilă, reprezentând un adevărat oficiu liturgic de 
încheiere a timpului sărbătorilor fixe. După Vecernia săvârşită mai târziu 
ca de obicei, la apusul soarelui, se intră în procesiune în trapeză (ca în 
zilele de praznic). În timpul mesei, în cursul căreia se servesc pentru 
ultima oară produsele ce vor fi oprite în timpul Postului Mare (peşte, ouă 
şi lactate), se citeşte un cuvânt patristic despre izgonirea lui Adam din rai 
sau un îndemn la post şi la luptele virtuţii! ””. La sfârşitul mesei, toți mo- 
nahii încep să cânte de la locul lor catavasiile canonului Acatistului 
urmate de troparele hramului încheind cântarea cu condacul Acatistului. 
După rugăciunile obișnuite şi de mulţumire, se sting lumânările și un 
citeț citeşte, singura dată în an, Pavecerniţa Mică în trapeză. La sfârşitul 
ei, egumenul citeşte o rugăciune de dezlegarea peste toată obştea înge- 
nuncheată. După care stă în picioare la ușă, purtând epitrahilul şi Evan- 
ghelia în mâna dreaptă, și fiecare frate trecând înaintea lui în face o me- 
tanie sărutând Evanghelia şi mâna sa dreaptă. După care toți îşi fac unii 
altora o metanie cerându-i iertare şi dorindu-și „Post bun”, în timp ce 
corul cântă un imn lung şi soleran (la Simonos Petras „Pentru rugăciunile 
Sfinților Părinților noștri...”). La sfârşitul acestui oficiu de iertare reci- 
procă se sting candelele şi fiecare intră în chilia sa pentru a-şi începe 
nevoinţa. 

Acest rit solemn şi emoţionant al iertării reciproce a păcatelor la intra- 
rea în Postul Mare e săvârşit în chip asemănător în Bisericile slave, unde 
Duminica Lăsatului de brânză se numește tocmai „Duminica lertării"158, 
Chiar şi în parohii, la sfârşitul Pavecerniţei Mici săvârşite îndată după 
Vecernie, preotul se închină în faţa adunării şi fiecare vine apoi înaintea 
lui pentru a-i face o metanie şi a-i săruta mâna dreaptă în semn de îm- 
păcare (preotul se închină şi el de fiecare datâ). După care, credincioşii 
repetă reciproc acest rit într-o ambianţă în același timp tumultoasă şi 

emoţionantă, în timpul căreia corul cântă irmoasele canonului Paștelui. 
Originea acestui rit al iertării se găseşte în Palestina, unde, după mărturiile 
Sfântului Sofronie al Ierusalimului citate deja, la începutul Postului Mare 
monahii se adunau în biserică pentru a primi iertarea și binecuvântarea 
egumenului lor şi a se împăca unii cu alţii, îmbrățişându-se înainte de a 
pleca singuri în deşert până la Duminica Stâlpărilor'*. 

Acest obicei transmis până în zilele noastre e o aplicare literală a 
Evangheliei citite la Liturghia din această duminică: 


„Căci dacă iertaţi oamenilor păcatele lor, şi Tatăl vostru cel din ceruri 
vă va ierta vouă păcatele voastre; iar dacă nu veţi ierta oamenilor gre- 
şelile lor, nici Tatăl vostru nu vă va ierta greşelile voastre”1%. 


Luptele pentru virtute din timpul Postului Mare n-ar avea nici o valoare, 
dacă n-ar fi precedate de iertarea ocărilor şi supărărilor, căci, potrivit unui 
alt cuvânt al Evangheliei: 


„Dacă aducându-ţi darul tău în altar, îţi aduci aminte că fratele tău are 
ceva împotriva ta, lasă darul tău înaintea altarului şi du-te de te împacă 
mai întâi cu fratele tău; după care venind, adu darul tău”16l, 


Oficiul slav al iertării reciproce poate fi privit şi ca o solemnizare a 
iertării prescrise în mănăstiri în fiecare zi după Miezonoptică şi Pavecer- 
niță!?, dar faptul că fiecare se împacă aici în mod individual cu preotul 
şi unul cu celălalt îi dă un caracter de profundă autenticitate, evidențiind 
dispoziţia fiecăruia dintre credincioşi spre o adevărată căință şi o schim- 
bare decisivă a conduitei în relaţiile cu aproapele său. 

Cântarea irmoaselor canonului de Paşte la această deschidere solemnă 
a Postului Mare relevă o dimensiune pe care am menţionat-o deja, dar 
care nu apărea atât de limpede în rânduiala grecească. În momentul îm- 
păcării cu aproapele cursa Postului Mare pare să-şi fi şi atins deja scopul 
său şi învierea e deja prezentă. Pentru cei ce-l vor străbate cu dispoziţiile 
de pocăință și iubire de aproapele manifestate atunci, „oceanul” Postului 
Mare apare astfel scurt şi redus la „o singură zi”. Sărutarea de la Vecer- 
nia Duminicii Lăsatului de brânză reprezintă în definitiv o anticipare a 
împăcării universale a oamenilor în Hristos Cel Înviat, ce va fi simbo- 
lizată de un alt rit al sărutării săvârşit la încheierea Utreniei Paştelui, în 
timpul căreia se cântă: 


„Ziua Învierii, să ne luminăm cu prăznuirea, şi unii pe alții să ne îmbră- 
țişăm. Să zicem «fraților» şi celor ce ne urăsc pe noi. Să iertăm toate 


pentru înviere şi așa să strigăm: Hristos a înviat din morţi cu moartea 
pre moarte călcând şi celor din morminte viață dăruindu-le!”€, 


Prin primatul iubirii afirmat în acest rit de iertare reciprocă, Triodul 
apare, aşadar, ca un ciclu ale cărui două extremități se întâlnesc. Înce- 

putul corespunde cu sfârşitul, dar nu îndată, căci efortul depus în timpul 
Postului Mare, ce se deschide astfel într-o atmosferă pascală şi de parti- 
cipare mistică la Patima lui Hristos, va da celui de-al doilea rit al iertării 
o profunzime duhovnicească şi hristologică pe care cel dintâi nu o are. 
Cercul timpului liturgic va apărea atunci deschis unei dimensiuni ascen- 
sionale devenind, graţie pocăinţei şi curâţirii persoanei întreprinse în 
timpul celor 40 de zile, o „spirală ascendentă”. 

m Prima parte a Postului Mare 


III.3.a Săptămâna | 


Oficiul celebrat după masa din Duminica Lăsatului de brânză e în fond 
o închidere solemnă a trapezei căci, pe toată durata primei săptămâni a 
Postului Mare, aceasta va trebui să rămână închisă (în cazul în care mă- 
năstirea nu va celebra Liturghia Darurilor mai înainte sfinţite miercurea) 
pentru a nu rupe postul decât vineri seara. 

Așa cum s-a putut remarca cu referire la regulile postului?, această 
primă săptămână trebuie să fie păzită cu cea mai mare rigoare posibilă. 
După mypikon şi în practica athonită actuală, mulţi monahi rămân fără să 
mănânce nimic până vineri”, păzind o abstinență completă măcar lunea, 
miercurea şi vinerea“, fiindcă în timpul acestei săptămâni nevoinţele 
ascetice devin o normă pentru toți. 


„+. creştinii rânduiesc ca această primă săptămână a postului lor să fie 
păzită cu tărie şi o socotesc drept cea mai curată dintre toate celelalte 


zile ale Postului Mare”. 


Această săptămână e adesea intitulată „săptămâna curată”6, pentru a 
arăta că fervoarea cu care e păzită trebuie să fie un model pentru toate 
celelalte săptămâni ale Postului Mare. În ciuda diversității de stări a creş- 
tinilor, cu toţii trebuie atunci „să se facă monah!” consacrându-se postului 
Şi rugăciunii. 

++. în prima şi sfânta săptămână din Postul Mare, toată seminţia creş- 
tinească, monahi şi mireni, primesc fiecare cu lumina aprinsă binele 
postului; fiecare îşi pleacă de bunăvoie gâtul sub acest jug și nu este 
nimeni, nici chiar dintre cei ce deznădăjduiesc foarte de mântuirea lor 
şi viețuiesc în nefrica şi nerespectul lui Dumnezeu, care să dispreţu- 
iască legea postului în acea săptămână şi să nu se înfrâneze mai de- 
grabă el însuși, după putere, împreună cu toţi...””. 

După patriarhul Cosma Aticul, aceasta a fost instituită în toată rigoarea 
pentru a-i obliga pe mireni să păzească cel puţin timp de o săptămână 
regulile pe care monahii şi clericii trebuie să le respecte tot timpul Postu- 
lui Maref. De aceea, în Bizanţ ca şi în Rusia, toate activităţile publice 
erau atunci suspendate pentru a lăsa pe fiecare să se dedice postului şi 
rugăciunii”. De asemenea, în timpul acestei săptămâni monahii trebuie să 
încerce să atingă modul de viaţă cel mai ascetic cu putință, putând însă 
reveni la o regulă mai moderată în Săptămâna a II-a, în cazul în care n-ar 
avea forţa şi calităţile duhovnicești de a prelungi această păzire timp de 
40 de zile. 

În mod mai general, putem observa că râvna şi rigoarea la care suntem 
chemaţi în timpul acestei prime săptămâni corespunde destul de exact cu 
învățăturile date de Părinţi începătorilor în viața duhovnicească. Dacă 
„discreţia” şi moderaţia în asceză sunt calităţile necesare monahului rea- 
lizat pentru a-l feri de slava deșartă, începătorul trebuie, potrivit Sfântului 
loan Scărarul, să-şi cheltuie încă de la primii paşi întreaga sa energie, şi, 
dacă e necesar, să prefere chiar să cadă în slava deşartă mai degrabă decât 
în neînfrânare', căci prima sarcină pentru el e aceea de a-şi birui pati- 
mile trupeşti înainte de a pretinde angajarea fără amăgiri într-o luptă mai 
subtilă. 


„Adu-i lui Hristos în tinereţea ta ostenelile tale, ca să primeşti la bătrâ- 
nețe bogăţia nepătimirii. Căci ceea ce am adunat la tinerețe hrăneşte şi 
întăreşte pe cei ce au slăbit la bătrânețe [...]. 

Nimeni să nu asculte în tinerețea sa de vrâjmaşii săi, demonii care-i 
spun: Nu istovi trupul tâu, ca să nu cazi în neputinţe şi slăbiciuni. [...] 
Gândul acestor demoni e de a ne face fricoasă şi nepăsătoare intrarea 
în arenă pentru ca sfârşitul să fie pe măsura începutului”. 

Începutul Postului Mare se aseamănă, aşadar, primelor zile din viața 
monahului începător şi reapariția lui periodică e astfel pentru fiecare oca- 
zia de a-şi regăsi râvna începutului: „Şi am spus: Acum am început...” 
(Ps 76, 10). 

Acum, ca şi în timpul Săptămânii Mari, orice muncă în afara mănăstirii 
încetează, Chiar şi slujirile cele mai indispensabile!?, pentru ca monahii 
să-şi poată petrece tot timpul în biserică sau la chilie, în citire şi rugăciune 
privată. Sfântul Teodor Studitul şi alți Părinţi monahi constată cu bucurie 
ce ambianță duhovnicească domneşte atunci în mănăstire, admiră râvna 
monahilor lor şi frumusețea fețelor lor slăbite la sfârşitul acestei prime 
săptămâni de nevoințe!?. 


„+. Vă îndemn şi nu încetez îndemnându-vă să vă aduceţi aminte 
de sfânta săptămână care a trecut — exclamă Sfântul Simeon Noul 
Teolog —, socotiți folosul care vă vine din postire, din priveghere şi 

din psalmodie, dar şi mâhnirea, fericirea, tăcerea. Fiindcă atunci mă- 
zi ge zi gi nr zi 4 4 4 
năstirea pare a fi nelocuită de oameni, ci locuită numai de îngeri.. i ă 


Săptămâna | urmează aceleaşi reguli ale postului ca şi Săptămâna Pati- 
mii, constituind astfel unul din elementele ce îngăduie definirea ciclului 
Triodului prin cele două extremităţi ale sale'5. Această analogie cu Săp- 
tămâna Mare a făcut uneori ca această primă săptămână să fie numită 
„săptămână sfântă”, desigur nu din aceleaşi motive'S. Postul şi rugăciu- 
nea se săvârşesc de la un capăt la altul al Postului Mare, dar aici ele se 
fac pentru a ne curăţi şi a începe viața nouă caracterizată de pocăință, pe 
când în Săptămâna Mare postim pentru a retrăi Patima lui Hristos şi a ne 
pregăti de Cuminecătura pascală. 

Obiceiul pe care îl aveau, şi-l adoptă și astăzi credincioşii neglijenți, 
de a nu posti decât în Săptămâna Mare şi în Săptămâna 1 a Postului Mare 
evidenţiază şi el cât de profund ancorată în conştiinţa ortodoxă e această 
caracteristică a timpului liturgic". Postind numai o săptămână, acestora li 
se pare că au împlinit deja tot Postul Mare şi n-au nevoie să-şi înnoiască 
efortul decât în vederea pregătirii pentru Patimă. Căci pentru leneşii în- 
fieraţi energic de Sfântul Simeon Noul Teolog'5, ca şi pentru cei ce se 
întorc înapoi revenind la vechile lor obiceiuri, „săptămâna curată” repre- 
zintă o unitate, un rezumat al Postului Mare în întregimea lui. 

Această unitate e pusă de asemenea în evidenţă de un detaliu al zypikon- 
ului. Acesta prevede că, dacă un frate moare în timpul acestei săptămâni, 
prima sa comemorare (Panihidă) nu se săvârşeşte la trei zile după moarte, 
cum se face de obicei!?, ci e amânată pentru vineri seara. Comemorarea 
la „nouă zile” e transferată şi ea în sâmbăta săptămânii următoare, numai 
cea de la 40 de zile e săvârşită chiar atunci când se împlinesc 40 de zile 
după moarte”. Această modificare a ciclului comemorării defuncților se 
face pentru a nu tulbura ambianța liturgică a Săptămânii I, arătând astfel 
că atunci ritmul individual al Panihidelor se supune ritmului general şi 
săptămânal al comemorării defuncţilor sâmbăta (când se poate săvârşi 
Liturghia care e, desigur, motivul fundamental al acestor transferuri), 
potrivit trecerii de la ipostasă la natură pe care am observat-o deja ca o 
dimensiune esenţială a Triodului. 

În timpul acestei prime săptămâni, slujbele se desfăşoară aşa cum au 
fost analizate mai sus?!, iar imnografia dezvoltă atât o cateheză cu privire 
la necesitatea completării postului trupului cu „postul duhovnicesc'”22, cât 
şi o punctare duhovnicească a timpului. Aceste zile sunt „pârga zilelor 
sfântului post””, aşa că acum trebuie „să începem mântuirea noastră”? 
printr-o căinţă sinceră şi belşug de lacrimi: 


;»Vremea cea dătătoare de lumină a postului, pe care acum a-i sfințit-o 
şi ai dăruit-o nouă, Doamne, învredniceşte-ne pe noi toți prin străpun- 

pere de inimă să o săvârşim curată în pace, prin puterea Crucii, Unule 
Iubitorule de oameni”2. 


E şi prilejul de a defini Postul Mare ca „vremea bine primită”, mo- 


mentul favorabil dobândirii căinței, întoarcerii la Dumnezeu”, înnoirii 
prin focul iubirii Lui”, ca să ajungem luminaţi „la limanul Învierii”. 


„Cu luminatul veșmânt al postului îmbrăcându-ne, să ne dezbrăcăm de 
haina cea întunecată şi de nepurtat a beţiei; și luminaţi făcându-ne prin 
dumnezeieştile virtuţi, cu credinţă să vedem luminatele Patimi ale 
Mântuitorului”. 


Evocarea aproape în fiecare zi a căii parcurse” aduce aminte scopul 
luptelor Postului Mare“, astfel încât lumina Paştelui să strălucească 
dinainte încă de la începutul celor 40 de zile, făcând din Postul Mare o 
„vreme luminoasă”*3. 

Prin conţinutul său imnografic, ca şi prin structura slujbelor sale, Săp- 
tămâna | cuprinde majoritatea elementelor sau temelor difuze în Triod, 
analizate până aici. Să observăm însă că ea are o caracteristică specială 
şi importantă: săvârşirea la Pavecerniţă, de luni şi până joi, a Canonului 
Mare al Sfântului Andrei Cretanul împărţit în patru părți”“, astfel că 
această slujbă pare şi mai lungă decât de obicei şi încheie ziua liturgică 
insistând încă şi mai mult decât în celelalte săptămâni asupra pocâinţei. 

Dubla apariţie a Canonului Mare în timpul Postului Mare nu este inu- 
tilă: nu numai din pricina profunzimii și frumuseţii acestuia, ci şi pentru 
că e potrivit să facem recapitularea prefigurărilor (7ypoi) scripturistice ale 
păcatului şi pocăinţei în chiar momentul în care începem pocâința celor 
40 de zile şi când începem să citim cartea Facerii, element explicit al 
recapitulării istoriei săvârşite în timpul Postului Mare”. 


II.3.b Sâmbăta Sfântului Teodor sau a colivelor 


Praznicul mucenicului Teodor Tiron e, după Karabinov, cea mai veche 
sărbătoare fixă deplasată în ciclul liturgic mobil”. Marea popularitate a 
acestui sfânt, al cărui sanctuar din Euhaita atrăgea mulțimile”, a făcut ca 
pomenirea lui să fie transferată în prima sâmbătă a Postului Mare, după 
cum atestă Typikon-ul Marii Biserici'5. Nu este însă vorba doar de un 
transfer al sărbătoririi prăznuite de Triod. Căci, în timp ce 7ypikon-ul 
Marii Biserici nu indica decât sinaxa mucenicilor, Triodul comemorează 
în această zi, mai precis, minunea colivelor, a cărei naraţiune e atribuită 
patriarhului Nectarie al Constantinopolului (sfârşitul secolului IVY”. În 
timpul domniei tiranice a împăratului Iulian Apostatul, acesta a poruncit 
să se stropească cu sângele animalelor sacrificate idolilor toate produsele 

vândute pe piaţa cetăţii imperiale, pentru a întina astfel prima săptămână 
din Postul Mare al creştinilor. Dar mucenicul Teodor s-a arătat în vis 
arhiepiscopului de atunci, Eudoxie (360-369), descoperindu-i planul lui 
Iulian şi sfătuindu-l să fiarbă grăunțe de grâu (kol/va) şi să le distribuie 
locuitorilor Constantinopolului pentru ca aceştia să nu meargă să cumpere 
de la piaţă“. Fiind astfel izbăviţi de întinăciunea idolatriei graţie acestui 
mucenic surpător al idolilor, arhiepiscopul a poruncit credincioşilor să 
serbeze în fiecare an, la încheierea primei săptămâni a Postului Mare, un 
praznic care să comemoreze acest eveniment“!. Această primă sâmbătă e, 
aşadar, ocazia unei duble bucurii: încheierea primei perioade a postului 
şi prăznuirea mucenicului. 


„Să ne odihnim în sâmbăta de astăzi, oamenilor, încetând ostenelile 
cele de ieri, pentru Cel ce a binecuvântat această zi cu odihna şi cu 
prăznuirea cea de acum a mucenicului'"*?. 

Praznicul mucenicului e dublu şi el, pentru că în el ne bucurăm atât de 
minunea colivelor, cât şi de nevoinţele muceniceşti ale Sfântului Teodor. 
De aceea, slujba zilei nu are „Aliluia” pentru defuncți, ca în celelalte 
sâmbete, ci „Dumnezeu este Domnul”. Imnologia cuprinde piese rezer- 
vate laudei lui Teodor şi altele închinate minunii colivelor*. Lectura sina- 
xarului care relatează această minune e completată de cea a panegiricului 
Sfântului Teodor atribuit Sfântului Grigorie al Nyssei. 

Comemorarea mucenicului Teodor Tiron într-o sâmbătă în mod normal 
consacrată memoriei colective a sfinţilor şi a martirilor apare, aşadar, 
drept o specificare a acesteia, înscriindu-se ca un fel de concluzie a seriei 
celor trei sâmbete festive: Sâmbăta Morților, Sâmbăta Asceţilor şi Sâm- 
băta lui Teodor. Pe de altă parte, cu excepţia Sâmbetei Acatistului, cele- 
lalte sâmbete din Postul Mare nu vor cuprinde comemorări deosebite, 
sărbătoarea colivelor îngăduind astfel evidenţierea caracterului privilegiat 
al primei săptămâni. La încheierea acesteia din urmă, adunarea muceni- 
cilor reprezentată de Sfântul Teodor se asociază, aşadar, prin rugăciunile 
şi exemplele ei eforturilor întreprinse de credincioşi, pentru a-i ajuta pe 
calea ce le rămâne de parcurs în săptămânile următoare. 


„Postul cel curat şi fără prihană la noi acum ajungând, a adus cu sine 
săvârşire de minuni muceniceşti. Căci prin post ne curăţim de întină- 
ciunile şi de necurăţiile cele sufleteşti, iar prin dovezi şi lupte vitejești 
asupra patimilor ne îmbărbătăm. Pentru aceasta şi cu darul sfintei postiri 
luminându-ne şi cu minunile mucenicului Teodor întărindu-ne în cre- 


dința întru Hristos, cerem de la EI să dea mântuire sufletelor noastre”. 


Ca şi în Sâmbăta Morților, după Vecernia (şi Liturghia Darurilor mai 
înainte sfinţite) de vineri se trece la Panihide şi la binecuvântarea coli- 
velor, dar aici semnificaţia e puţin diferită. E vorba mai puţin de supra- 


319 


vieţuirea vechilor ospeţe funerare ale primilor creştini”, cât de un oficiu 
festiv comemorând minunea colivelor şi biruinţa împotriva planului per- 
fid al lui Iulian Apostatul, graţie intervenţiei miraculoase a mucenicului 
Teodor. Această diferență apare şi în structura Panihidei: aceasta nu mai 
cuprinde Psalmul 90 şi „Aliluia” ca la Panihida defuncţilor“$, ci Psalmul 142 
şi „Dumnezeu este Domnul” festiv”, un canon al Sfântului loan Damas- 
chinul la această minune, binecuvântarea colivelor“ şi apolisul Liturghiei 
Darurilor mai înainte sfinţite, la sfârşitul căreia se reintră în procesiune 
în trapeză pentru prima masă oficială a săptămânii. Obiceiul lavrei Sfân- 
tului Sava cel Sfinţit şi al chinoviei Sfântului Eftimie era ca în cursul 
acestei mese să se acorde o dispensă de vin şi untdelemn întru cinstirea 
sfântului zilei, dar Typikon-ul tipărit precizează că a fost desfiinţat din 
pricina respectului datorat primei săptămâni a Postului Mare”. 


III.3.c Duminica Ortodoxiei 


Praznicul Ortodoxiei nu este o sărbătoare fixă transferată în ciclul mo- 
bil, ci ea a fost nemijlocit instituită, pentru a fi serbată în prima duminică 
din Postul Mare, de câtre patriarhul Metodie al Constantinopolului cu 
prilejul celei de-a doua restaurări definitive a sfintelor icoane, pe 11 mar- 
tie 843%. Această sărbătoare solemnă, cea mai importantă dintre comemo- 
rările dogmatice repartizate în cursul anului liturgic”, nu s-a generalizat 
însă imediat, impunerea ei definitivă fiind atestată abia în secolul XI?. 
La Constantinopol, după o Panihidă ţinută la biserica din Vlaherne şi 
după privegherea de seară se făcea o lungă procesiune până la Sfânta 
Sofia, unde se celebra Liturghia, la sfârşitul căreia patriarhul oferea la 
patriarhie un mare banchet oficialităților Bisericii şi Imperiului”. Aceste 
festivități erau un prilej de adunare a unui mare număr de monahi şi de 
laici veniți din provincii, marcând astfel puternic sfârşitul primei săptă- 
mâni a postului”. 

Praznicul Ortodoxei s-a suprapus peste vechea comemorare a profeți- 
lor Moise, Aaron şi Samuel, pe care 7ypikon-ul Marii Biserici o indica 
drept singura prăznuire a primei duminici din Postul Mare, atestată cel 
puţin în epoca patriarhului Gherman al Constantinopolului ( 740), fiindcă 
sub numele său găsim în unele manuscrise un canon imnografic în cin- 
stea profeților“. Potrivit Kontakarion-ului de la Patmos 213 (secolul XI), 
Postul Mare era plin odinioară de comemorări biblice: în Săptămâna a II-a 
era comemorat Noe, în Săptămâna a IV-a jertfa lui Isaac şi Isaac însuși în 
vinerea Săptămânii a V-a, astfel că aceste prăznuiri corespundeau lectu- 
rilor din cartea Facerii”. Typikon-ul Marii Biserici nu face însă decât 
această singură aluzie la Vechiul Testament în timpul Postului Mare, a 
cărei origine, după Karabinov, ar fi mai puţin lectura cărții Facerii, cât o 

amplificare a pericopei evanghelice citite la Liturghia acestei duminici 
(n 1, 44-52), unde se face limpede aluzie la profeţi. Aceasta ar aparține 
unui vechi sistem de lecturi biblice, potrivit căruia Evanghelia după Ioan 
se citea în timpul Postului Mare, iar nu în timpul perioadei Penticosta- 
ruluis%. Oricare ar fi motivele instituirii ei, această sărbătoare a prorocilor 
se potrivea perfect cu prima săptămână din Postul Mare şi cu atmosfera 
vechi-testamentară a sistemului lecturilor. În chip fericit ea n-a fost cu 
totul suprimată de sărbătoarea Ortodoxiei”, rămânând în imnologie legată 
de aceasta într-un mod armonios şi pertinent din punct de vedere teo- 
logic“, întrucât profeţii figurau anticipat Întruparea pe care o manifestă 
icoanele: 


„Strălucit-a harul adevărului şi cele ce de demult care s-au preînchipuit 
umbros, acum s-au săvârşit arătat. Căci iată Biserica, pe care o însem- 
na mai înainte chipul cortului mărturiei şi care ţine credința dreaptă 
[ortodoxă], se îmbracă ca şi cu o podoabă mai presus de lume cu icoana 
după trup al lui Hristos; ca ţinând icoana Celui pe care-L cinstim, să 
nu rătăcim ...6l. 


Sfântul loan Damaschinul semnala deja, în discursurile sale despre 
icoane, analogia ce există între acestea şi vedeniile prorocilor, aceştia 
n-au privit vedeniile care le-au fost date cu ochii sensibili, ci cu „ochi 
duhovniceşti”“?, ca şi apostolii pe Tabor“, şi au văzut „icoane” ale lui 
Dumnezeu, nu ființa Sa”. Ca întreaga Lege şi prescripţiile sale”, aceste 
vedenii care anunțau tipologic bunurile viitoare erau „imagini” a ceea ce 
avea să fie dezvăluit pe deplin prin Întrupare. După sfâşierea perdelei 
templuluiS$, prefigurările s-au destrămat şi vedeniile profeților au fost 
înlocuite de icoane: reprezentări analogice şi actualizare efectivă a pre- 
zenţei ipostatice a Cuvântului întrupat şi a sfinților“. Vedeniile profeților, 
ca şi cele ale lui Moise, Isaia sau Iezechiel, erau prefigurări ale Intrupării 
„Icoanei naturale a Tatălui”5, pe care o reproduce imaginea sacră creştină; 
astfel, ele pot fi privite drept icoane ale acestor icoane, iar prorocii pot fi 
celebraţi împreună cu sfintele icoane în Duminica 1 a Postului Mare. 

Praznicul restabilirii icoanelor a fost intitulat Triumful Ortodoxiei, căci 
marca sfârşitul a 120 de ani de lupte şi dispute de mai multe ori reluate şi 
cu importante consecinţe pentru definirea identităţii Bisericii Ortodoxe şi 
a statului bizantin”, dar şi, pe un plan mai general dogmatic, pentru că 
iconoclasmul reprezenta punctul final şi consecința tuturor ereziilor hris- 
tologice. De aceea, cel de-al doilea Sinod de la Niceea (787) a fost privit 
drept pecetea celor șapte mari Sinoade Ecumenice”. Desigur, ulterior 
vor apărea multe alte erezii, dar ele toate vor putea fi respinse de definiți- 
ile dogmatice ale celor şapte Sinoade Ecumenice şi de teologia ortodoxă 
a venerării icoanelor. Aşa cum se exprimă foarte vechiul tropar al praz- 
nicului Ortodoxiei, venerarea icoanei lui Hristos e o mărturisire a întregii 

Economii dumnezeieşti şi semnul supunerii credinciosului faţă de inte- 
gralitatea învăţăturii Bisericii: 


„Preacuratei Tale icoane închinându-ne, Bunule, cerem iertare greşelilor 
noastre, Hristoase Dumnezeule. Căci de bunăvoie ai voit a Te sui cu 
trupul pe Cruce, ca să izbăveşti din robia vrăjmaşului pe cei pe care 
i-ai plăsmuit. Pentru aceasta cu mulțumire strigăm Ţie: Toate le-ai 
umplut de bucurie, Mântuitorul nostru, Cel ce ai venit să mântuieşti 
lumea!””!. 


Icoanele restaurate sunt privite de imnografii noştri drept „podoaba 
Bisericii” şi pecetea Ortodoxiei'?. De aceea, de la celebrarea particulară a 
icoanelor s-a trecut rapid la o sărbătoare a Ortodoxiei în general, instituită 
definitiv odată cu a doua jumătate a secolului XI”. 

Synodikon-ul Ortodoxiei, al cărui strat iniţial privitor la icoane trebuie 
atribuit patriarhului Metodie însuşi””, s-a îmbogățit începând din secolul XI 
cu numeroase anateme formulate împotriva noilor erezii de sinoade con- 
stantinopolitane reunite sub împărații Comneni'”. Au inserate şi decizii ale 
unor sinoade locale, iar în secolul XIV anateme împotriva lui Varlaam, 
Achindin şi adversarii isihasmului'€, astfel încât acum Synodikon-ul apare 
mărturia fidelă a tradiţiei dogmatice bizantine şi a continuității ei în timp 
şi în spaţiu ”. Lectura sa solemnă devenise un adevărat oficiu liturgic în 
sine*8. Iniţial (în secolele IX-X), aceasta avea loc la Liturghie între „Sfinte 
Dumnezeule” şi lectura din Apostol”. Apoi, dezvoltându-se în lungime şi 
în importanță, se făcea după concedierea de la Utrenie şi procesiunea în 
timpul căreia se cântă un canon al Sfântului Metodie despre restaurarea 
sfintelor icoane (redactat probabil în 843 şi atribuit pe nedrept Sfântului 
Teodor Studitul“). Odinioară, Synodikon-ul era declamat din amvon cu 
aceleaşi formule de introducere ca şi Evanghelia“. Triodul grec nu mai 
are această rubrică, prezentându-l drept lectura unei omilii. El indică totuşi 
răspunsurile poporului care trebuie să puncteze lectura sa cu exclamații 
„Anatema să fie!” sau „Veşnică pomenire!” după cum sunt menţionaţi 
ereticii sau apărătorii adevăratei credințe. Această participare a comuni- 
tății la proclamarea Ortodoxiei poate fi legată de învăţătura ortodoxă, 
potrivit căreia, în ultimă instanță, poporul însuşi e garantul unității tradi- 
ției şi validității Sinoadelor Ecumenice. 

Proclamarea Synodikon-ului în mănăstiri şi în catedrale are în conşti- 
ința ortodoxă o valoare cu adevărat „sacramentală”; aşa cum scria un 
episcop rus, el este „Taina înnoirii duhovnicești, Sfânta Taină a întăririi 
în adevăr”. Triumful Ortodoxiei asupra ereziei e o eliberare, o înnoire, 
o primăvară duhovniceascăf?. Biserica străluceşte atunci cu „strălucirea 
dogmelor” în bucuria şi lumina harului”. Această proclamare poate fi 
supusă şi unei transpuneri duhovniceşti, putând fi privită ca un adevărat 
exorcism al ereziilor ce încolţesc în fiecare din cei ce încă nu şi-au curățit 

cu totul patimile, căci în definitiv erezia nu e decât varianta intelectuală a 
acestor patimi. Prin definiție, erezia divizează şi separă, în timp ce cre- 
dința ortodoxă strânge în unitate şi sobomicitate membrii Trupului lui 
Hristos. Ea este semnul împăcării cosmice a tuturor făpturilor trupeşti 
şi netrupești în participarea lor armonioasă la unitatea divino-umană şi la 
plinătatea cunoaşterii Adevărului pe care-l are Biserica. 


„Pustie şi pământule, bucuraţi-vă, munţi picuraţi şi dealuri săltaţi, căci 
Hristos, Cuvântul, a dat pace celor de pe pământ şi sfintelor biserici 
unitatea credinţei”. 


Semnificaţia acestei sărbători, ca şi cea a Sfântul Grigorie Palama, în 
economia duhovnicească a Triodului stă tocmai în această concepţie de- 
spre unitatea în credință. Armonia creștinilor uniţi în credinţa lor în ace- 
laşi Hristos e condiția necesară pentru celebrarea duhovnicească a praz- 
nicului Ortodoxiei“ şi pentru a duce un post folositor. 

Ortodoxia apare din plin în cateheza Triodului, căci, potrivit Sfântului 
Vasile cel Mare, ea face parte din virtuțile monahului şi ale adevăratului 
creştin”. Mărturisirea dreptei credințe e, potrivit Sfântului Grigorie din 
Nazianz, o „sfințire a limbii” şi, prin urmare, curățirea minţii raționale”. 
În timp ce erezia decurge în fond din mândria”? minţii nerăstignite şi 
netransfigurate, Părinţii leagă Ortodoxia de smerenie” şi de înfrânare”“, 
adică de orice virtute care adună fiinţa pentru a o face să urce spre Dum- 
nezeu. „O credinţă tare este maica lepădării”, spunea Sfântul loan Scă- 
rarul”. Nu ne-am putea astfel angaja în viaţa duhovnicească rezumată în 
Postul Mare, fără să fi fost întăriți încă de la începutul acestuia în credința 
ortodoxă. 


„Pe acestea [arhetipurile lucrurilor stricăcioase] le vom vedea, dacă 
vom duce o viaţă dreaptă şi ne vom îngriji de credinţa dreaptă, fâră de 
care nimeni nu va vedea pe Domnul”**. 


Fiindcă este cu neputinţă să găsim pe Hristos, plinătatea virtuţilor, fără 
mărturisirea exactă a „ceea ce este EI” și alipirea totală de Trupul Său 
tainic, pentru că numai credința ortodoxă afirmă realitatea îndumnezeirii 
şi a participării trupului şi sufletului omului la viața dumnezeiască, fără să 
existe contopire a firilor””. Faptele ascezei practicate în timpul Postului 
Mare reprezintă, aşadar, manifestarea şi strălucirea adevăratei credințe 
confirmate de lectura Synodikon-ului. 


+++ credinţa fâră fapte e moartă şi lipsită de consistență, iar faptele fără 
credință sunt deşarte şi nefolositoare. Harul Duhului a reunit astăzi, în 
acest timp de post şi nevoinţă pentru virtute, vestirea celor ce au îm- 
părtăşit cu credință cuvântul dreptei credinței şi lepădarea celor care 
n-au vrut să-l împărtăşească cu credinţă, ca noi înşine să ne grăbim, 

cum se cuvine, atât spre una, cât şi spre cealaltă: arâtând adică credința 
prin fapte şi dobândind folosul ostenelilor noastre prin credinţă”. 


Duminica Ortodoxiei şi lectura Synodikon-ului pot fi, aşadar, privite ca 
o transpunere în Triod a recitării Simbolului de credință niceo-constan- 
tinopolitan la Liturghie, înaintea anaforalei”. Desigur, Synodikon-ul e 
mai dezvoltat decât Crezul, vizând cazuri de erezie şi persoane precise, 
în marea lor majoritate dintr-o epocă posterioară iconoclasmului. Pe de 
altă parte, el se înscrie într-o scară temporală mai vastă, fiindcă pentru a 
ne cumineca trebuie să aşteptăm 40 de zile, în timp ce Crezul precedă 
doar cu puţin Euharistia; în ambele cazuri însă scopul ră.nâne acelaşi: 
exprimarea unităţii adunării creştine în credința în Acelaşi Hristos, pe 
care o pecetluieşte Cuminecarea euharistică. În dimensiunea pregătirii în 
vederea Paștelui şi a catehezei baptismale a Triodului, praznicul Ortodo- 
xici reprezintă, aşadar, un element fundamental şi prima etapă a încorpo- 
rării în Hristos şi Patima Sa. 


„Creștin este — spune Sfântul loan Scărarul — cel ce imită pe Hristos, 
pe cât e cu putință oamenilor prin cuvinte şi fapte şi crede cu o cugetare 
dreaptă şi neprihănită în Sfânta Treime”!%. 


III.3.d Săptămâna a II-a 


A doua săptămână a Postului Mare se deschide cu un îndemn la stăru- 
ință şi perseverare!”!, căci mulți sunt cei ispitiţi să profite de relaxarea 
acordată sâmbăta şi duminica pentru a nu mai relua cu râvnă parcursul 
celei de-a doua etape a celor 40 de zile. Ispita e cu atât mai puternică, cu 
cât cea de-a doua săptămână nu mai e supusă unei păziri a postului şi a 
slujbelor atât de intense ca în prima săptămână. Slujirile mănăstirii se 
reiau, Pavecerniţa nu mai cuprinde Canonul Mare, postul e mai puțin 
riguros; se adoptă regulile obişnuite de înfrânare, distingând între ele 
zilele de luni, miercuri şi vineri, de zilele de marţi şi joi. Astfel, Sfinţii 
Teodor Studitul şi Simeon Noul Teolog își îndeamnă cu înflăcărare mo- 
nahii să nu se relaxeze, să nu se întoarcă îndărăt, pierzând astfel toate 
virtuțile dobândite în Săptămâna I; ci să arate mai multă râvnă şi curaj 
pentru a străbate restul Postului Mare: 


„De aceea vă aduc aminte şi îndemn iubirea şi părințimea voastră să 
nu plecaţi îndeobşte urechea la cel rău voitor, nici să vă lăsați duşi de 
obiceiul cel rău al lăcomiei nesăturate a pântecelui, nici să vă întoar- 
ceți înapoi spre îndelungata împlinire a poftelor celor rele, ci aşa cum 
am cinstit întâia săptămână a Postului Mare, aşa să cinstim şi pe 
aceasta a doua, şi aşa mai departe şi pe celelalte”1%2, 

Prin îngăduință şi pentru a lăsa fiecăruia libertatea de a-şi urma pro- 
priul ritm de asceză după extrem de riguroasa „săptămână curată”, 
typikon-ul se relaxează puţin, dar nu pentru a-i încuraja pe credincioşi la 
odihnă. Nevoinţele săvârşite în timpul primei săptămâni sunt, din contră, 
„puncte de reper”, pe care ascetul trebuie să se silească să le menţină sau 
chiar să le depăşească, căci nu există limită superioară în viaţa ascetică şi 
în contemplație: „Limita virtuții — spunea Sfântul loan Scărarul — e 
infinitul”!%. Reluarea luptelor Postului Mare e uşurată totuşi de bucuria 
„după prăznuirii” Ortodoxiei: 


„Ca pe o bucurie de după sărbătoare primind, fraților, a doua săptă- 
mână a făcătorului de lumină post, cu dragoste să lăudăm pe Hristos, 
din îndemn dumnezeiesc veselindu-ne”!%. 


Bucuria după-prăznuirii dă credincioşilor puterea de a-şi relua oste- 
nelile cu stăruință, căci „răbdarea” pe care o cere rugăciunea Sfântului 
Efrem e cerută atunci în chip cu totul special pentru a păstra cel puţin 
ceea ce am dobândit şi a ne angaja în „stadionul sfânt al celei de-a doua 
săptămâni”!%, care e în fond o imagine a Postului Mare perpetuu al 


monahului. 


„+. căci nu numai acum — spunea Sfântul Teodor Studitul în mier- 
curea Săptămânii a [l-a —, ci întotdeauna trebuie să vrem să avem 
această râvnă şi luptă a înfrânării. Căci viața monahului nu e altceva 
decât stăpânirea patimilor, paza cuvintelor şi războiul necontenit îm- 
potriva demonilor celor nevăzuţi”"%, 


Acest apel la perseverență se impune aici, dar el se aplică în realitate 
tuturor celorlalte săptămâni ale Postului Mare, Săptămâna a Il-a fiind 
modelul lor în planul rubricilor liturgice şi al temelor imnografice. Tim- 
pul Postului Mare e caracterizat în continuare ca „vreme a pocăinței” în 
acelaşi fel ca şi în Săptămâna Lăsatului de brânză și al primei săptămâni 
a Postului Mare'%, Dumnezeu fiind implorat în continuare să ne dea să 
traversăm oceanul Postului Mare pentru a ajunge să ne închinăm Patimii 
şi Învierii Lui!9, 

Ca şi în Săptămâna I, o mare insistenţă pe „postul duhovnicesc 
poate fi constatată în imnologic, mai cu seamă în idiomelele de la Vecer- 
nie și de la Utrenie care îi sunt consacrate în întregime, în timp ce în săp- 
tămânile următoare ele vor dezvolta temele vechiului sistem al lecturilor 
evanghelice de la Ierusalim!!0, În timp ce catismele lui Iosif şi Teodor se 
silesc adesea să arate binefacerile postului (trupesc) şi ale pocăinţei, 
aceste idiomele insistă cu căldură asupra milostivirii, străpungerii inimii 
şi smereniei ca auxiliare indispensabile ale faptelor trupeşti!!!. În săptă- 
mânile următoare, această temă va rămâne în continuare importantă, și 
chiar dominantă în imnografie, mai cu seamă la Iosif şi Teodor, căci 

atunci cateheza privitoare la principiile pocăinţei, la practica poruncilor 
sau la modelele scripturistice ale postului trupesc e mai puţin necesară 
decât la începutul Postului Mare, modul de a fi al căinţei fiind socotit 
adoptat deja de toți!!?. 

În zilele de miercuri, joi şi vineri, aceste teme duhovniceşti sunt arti- 
culate de comemorările săptămânale ale Crucii şi, respectiv, ale Aposto- 
lilor. Aşa va fi până în Săptămâna a VI-a, drept pentru care le semnalăm 
aici pentru a nu le mai reaminti la săptămânile următoare. 

Sâmbăta nu mai are nici ea vreo comemorare deosebită sau vreun 
praznic transferat. Ca şi sâmbetele următoare (cu excepţia celei de-a 
cincea), ea este consacrată memoriei colective a martirilor şi defuncților, 
combinând în acest sens textele proprii Triodului (între care un dublu 
canon „tetraodă”) şi troparele pe cele opt glasuri cuprinse în apendicele 
său. Prin urmare, ea nu se mai deosebeşte de o sâmbătă obișnuită din 
ciclul liturgic anual, dobândind totuși o intensitate mai mare prin apro- 
pierea de Sâmbăta Morților şi de cele două sâmbete legate de ea, precum 
şi prin necesitatea de a cere rugăciunile mucenicilor şi sfinţilor pentru a 


parcurge cum se cuvine Postul Mare!!?, 


III.3.e Duminica Sfântului Grigorie Palama 


Praznicul Sfântului Grigorie Palama a fost instituit odată cu canoni- 
zarea sa oficială 136811, dar, ca adesea în Bizanţ, el nu făcea decât să 
sancționeze un cult popular dezvoltat la puţină vreme după moartea sa 
($ 14 noiembrie 1359) la Athos, Lamia, Kastoria etc.!'5. Ca text imno- 
grafic s-a utilizat oficiul redactat de patriarhul Filotei, prieten al lui 
Palama şi autor al Vieţii sale!!, completat de canonul unui anume 
Gheorghe, necunoscut altfel'"”. Pe lângă acest oficiu liturgic tot atunci 
s-a adăugat Synodikon-ului Ortodoxiei proclamarea „veşnicei pomeniri” 
a fericitului Grigorie, arhiepiscopul Tesalonicului, care venea să comple- 
teze numeroasele adaosuri ale formulelor palamite privitoare la distincția 
dintre fiinţa şi energiile lui Dumnezeu, şi condamnările lui Varlaam, 
Achindin şi ale celorlalţi adversari ai isihasmului!!€. 

Canonizarea Sfântului Grigorie Palama şi instituirea sărbătorii sale în 
a doua duminică a Postului Mare, îndată după Duminica Ortodoxiei, 
consacrau deciziile celor două Sinoade isihaste de la Constantinopol, din 
anii 1341 şi 1351, drept însăşi expresia Ortodoxiei şi a marii tradiţii 
dogmatice bizantine. Praznicul Sfântului Grigorie era rânduit astfel ală- 
turi de cel al restaurării sfintelor icoane, ocupând împreună cu el un loc 
privilegiat şi semnificativ în cursul anului liturgic'"?. Locul său era de 
altfel pregătit, căci în epocă Duminica a II-a (alături de Duminica a IV-a) 

era singura duminică din Postul Mare liberă de praznice transferate din 
ciclul fix, cu excepția Marii Biserici din Constantinopol, al cărei 7ypikon 
din secolul X indică memoria Sfântului Policap al Smyrnei'”, şi unele 
manuscrise ale Triodului care conservă vechile comemorări ale ciclului 
lecturilor de la Ierusalim. Astfel, Duminica a II-a poartă în aceste manu- 
scrise indicaţia celebrării Vameşului şi a Fiului risipitor!?!. În alte cazuri 
însă, ca la Evergetis, nu se indica decât slujba Învierii şi cea din Mineie, 
scoțând astfel aproape cu totul această duminică din ciclul propriu-zis al 
Triodului!?2, 

Acest praznic venea, aşadar, să desăvârşească în chip potrivit structura 
Triodului, completând tematic pe cel al Ortodoxiei, prin rânduirea Sfân- 
tului Grigorie Palama între Părinţii Bisericii şi marii apărători ai învăță- 
turii ortodoxe. Acestuia i se aplică aceleaşi calificative ca și acelora: 
el este „sfeşnicul ortodoxiei”, „trâmbiţa teologiei”” lira Duhului”!* 
„stâlpul Bisericii” 126. a] doilea Teolog”!7, „gura de foc a harului”, „râul 
Înţelepeiunii”"2%, „oglinda lui Dumnezeu”, care iniţiază pe credincioşi în 
cunoașterea Sa!”, „slava monabhilor”!* etc. Scrierile sale sunt rouă ce- 
rească, miere, pâinea îngerilor, nectar şi izvor de apă vie!”, scară care 
duce de la pământ la cer'?. 

Canonul închinat Sfântului Grigorie, ca și celelalte tropare ale oficiu- 
lui său, își propun mai cu seamă să preamărească apărarea Ortodoxiei în 
general!**, fără a face multe aluzii la învățătura sa duhovnicească!**, sau 
la aspectele specifice ale învăţăturii sale, cum e distincția între ființa şi 
energiile lui Dumnezeu'*. Se pare că scopul ei e mai puţin de a arăta 
originalitatea dascâlului isibast, cât conformitatea sa cu tradiția ascetică 
şi dogmatică. E ceea ce sugerează şi locul său alături de o sărbătoare 
transformată dintr-o o comemorare particulară a icoanelor într-un praznic 
general al Ortodoxiei. 

Asocierea acestor două sărbători nu se datorează doar „hazardurilor” 
istoriei liturgice, ci faptului că disputele isihaste, ca şi cele ale icoanelor, 
au fost amestecate mai mult sau mai puţin nemijlocit cu sângeroase răz- 
boaie civile reprezentând, prin urmare, o miză politică", dar şi pentru că 
între aceste două aspecte ale tradiției poate fi detectată o relație subtilă. 
Schematizând lucrurile, putem socoti că victoria asupra iconoclaștilor în 
secolul IX, ca și cea asupra umaniştilor bizantini în secolul XIV (repre- 
zentantul cel mai caracteristic fiind aici Varlaam), e în definitiv triumful 
învățătorii ortodoxe a îndumnezeirii omului moştenită de la Părinţi asu- 
pra raționalismului elenistic latent dintotdeauna din mediile cultivațe din 
Bizanţ şi care şi-a găsit noi susținători în scolastica occidentală şi în pre- 
cursorii Renaşterii“. Într-o epocă diferită şi în faţa altor adversari, isi- 
haştii afirmau ca şi iconofilii aceeaşi realitate a participării trupului şi 
sufletului omului la Dumnezeu în Hristos încă din această viaţă; în timp 
ce iconoclaștii şi umaniştii imperiului muribund erau în definitiv solidari 

într-o înțelegere intelectualistă a relaţiei omului cu Dumnezeu. Ar putea 
fi astfel arătată legătura dintre teologia unui Constantin V şi cea a lui 
Varlaam sau Achindin'"5. Premisele şi problematica lor sunt destul de 
diferite, dar atât la unii, cât şi la ceilalți putem găsi aceeaşi ispită „ele- 
nică” de a stabili o strictă separație între spirit şi materie, de a întemeia o 
antropologie dualistă a trupului opus sufletului, tinzând să evacueze uni- 
tatea concretă a persoanei (învestită în învățătura biblică despre inimă) 
şi refuzul participării depline a trupului la harul dumnezeiesc încă din 
această viață. Acest intelectualism are în fond o legătură strânsă cu spiri- 
tualitatea Triodului, căci iconoclaştii, ca şi umaniştii, erau în marea lor 
majoritate oameni de stat sau intelectuali (chiar dacă erau monahi sau 
clerici) care preferau speculația abstractă practicii ascezei şi vederii lui 
Dumnezeu. Acesta a fost de altfel obiectul principal al atacurilor Sfân- 
tului Grigorie Palama împotriva lui Varlaam. El denunța la acesta, şi în 
mișcarea intelectuală pe care o reprezenta, nostalgia după înțelepciunea 
profană, o abordare raţionalistă a învățăturii patristice despre cunoaştere 
şi poate, mai cu seamă, o ură față de practica poruncilor și asceză. El scrie, 
de exemplu, următoarele: 


„A dobândi pe Dumnezeu în noi şi a petrece întru curățenie cu El, şi a 
ne amesteca, pe cât e cu putință firii omeneşti, cu lumina cea preacurată 
e cu neputinţă dacă, pe lângă curățirea în virtute nu ieşim din noi înşine 
sau, mai bine zis, nu ne ridicăm deasupra noastră; aşa ca, părăsind tot ce 
e sensibil împreună cu sfimţirea şi înălţându-ne deasupra cugetărilor, a 
gândurilor şi cunoașterii ce vine din acestea, să fim absorb.,i întregi în 
lucrarea imaterială şi mentală a rugăciunii, ca astfel să intrăm în neşti- 
ința cea mai presus de cunoștință şi să ne umplem de ea în strălucirea 
atotstrălucită a Duhului, aşa încât să privim nevăzut bunurile lumii vii- 
toare. Observi ce jos au rămas cele ce țin de filozofia mult trâmbițată 
a raţionamentelor, care-şi ia începuturile din senzație şi a cărei țintă, 
pentru toate ramurile, e cunoştinţa — 0 cunoştinţă aflată nu prin curăţie 
şi nu curățitoare de patimi? Începutul vederii duhovniceşti însă este 
binele dobândit prin curățirea vieţii şi cunoştinţa adevărată şi autentică 
a lucrurilor, ca una ce nu vine din ființă ci din curăţie şi e singură în 
Stare să deosebească ce este cu adevărat bun şi folositor şi ce nu; iar 
ținta ei este arvuna veacului viitor, neştiința mai presus de cunoştinţă 
şi cunoştinţa mai presus de înţelegere, împărtăşirea ascunsă de Cel As- 
cuns, şi privirea negrăită a Lui, vederea şi gustarea Luminii veşnice”!*, 


Pentru Sfântul Grigorie Palama şi întreaga tradiție monahală pe care o 
reprezintă, asceza şi practica virtuţilor sunt în definitiv singura cale de a 
atinge adevărata cunoaștere a lui Dumnezeu, adică împărtăşirea reală a 
trupului şi sufletului, unite în inimă de Lumina necreată. Aşa cum a scris 
V. Lossky, învăţătura Sfântului Grigorie Palama e punctul final al „unei 

îndelungate tradiţii de luptă pentru depăşirea dualismului platonic, între 
sensibil şi inteligibil, simţuri şi minte, materie şi spirit“. Eroarea co- 
mună a iconoclaștilor şi a umaniștilor e de a se fi cantonat într-o proble- 
matică care opune spiritul şi materia, fără a recunoaşte că aceste categorii 
filozofice sunt radical răsturnate de Întruparea Logosului, de „nebunia 
Crucii” şi îndumnezeirea trupului asumat. 

Problema locului trupului în viaţa duhovnicească se afla în inima dis- 
putelor iconoclaste şi isihaste, găsindu-şi expresia ortodoxă tocmai în 
timpul Postului Mare: în asceza şi rugăciunea ce preced iniţierea pascală. 
Învățătura duhovnicească a Triodului poate fi privită drept aplicarea ne- 
mijlocită şi practică a dogmei ortodoxe a Întrupării, aşa cum a fost preci- 
zată în cele din urmă de apărătorii icoanelor şi isihaşti!“!, astfel că aceste 
două praznice îşi găsesc un loc justificat la începutul Postului Mare, nu 
numai prin importanţa lor istorică, dar şi pentru că simbolizează condiţiile 
fără de care postul şi căinţa practicate în timpul Postului Mare n-ar putea 
ajunge aievea la „viaţa în Hristos” şi la pătrunderea sufletului şi trupului 
în misterul Său divino-uman. În timpul acestei prime perioade definite de 
aceste două duminici, viaţa ascetică apare astfel drept o adevărată mărtu- 
risire dogmatică. 


TII.3.f Săptămâna a III-a 


A treia săptămână a Postului Mare se deschide, ca şi cea precedentă, 
cu un îndemn la perseverenţă în lucrarea virtuţilor pentru a ajunge în 
Săptămâna Mare: 


„Începând postul săptămânii a treia, să lăudăm, credincioşii, cinstita 
Treime, săvârşind cu bucurie cealaltă vreme a lui; şi patimile trupeşti 
slăbindu-le, să culegem din sufletele noastre flori dumnezeieşti, ca să 
împletim cununi Doamnei zilelor [Paştelui], ca toţi purtând cununi să 


lăudăm pe Hristos ca pe un Biruitor”" E 


Cele trei săptămâni care mai rămân pentru atingerea acestui scop sunt 
asimilate celor trei zile de curăţire cărora au trebuit să li se supună evreii 
înaintea teofaniei de pe Sinai (ș 19, 11 sq). Prefigurarea scripturistică 
devine astfel prilejul stabilirii unei corespondențe între două trepte ale 
scării timpului: săptămânile şi zilele. 


„Întru această a treia săptămână curăţindu-ne, fraţilor, ca şi Israel de 
demult în trei zile, să ajungem la muntele rugăciunilor, şi acolo, auzind 
dumnezeieştile glasuri, să lăudăm pe Hristos”%, 


Această trecere la o scară temporală mai vastă sugerează faptul că 
Postul Mare creştin pregăteşte în vederea unei contemplații mai înalte 

decât cea primită de iudei şi că teofania de odinioară era o profeție a ară- 
tării Luminii Paștelui. 

Evocarea, ca de obicei, a pregătirii în vederea Paştelui!““ se va continua 
toată săptămâna, dar aici ea va fi legată de numeroase tropare ce vestesc 
praznicul Crucii din duminica următoare. Săptămâna a III-a e, aşadar, o 
înainte-prăznuire suprapusă punctării timpului ce duce la Patimă. Trebuie 
să ne curăţim nu numai pentru ca să vedem Patima şi Învierea, ci şi pentru 
a ne învrednici să ne închinăm Crucii, care e anticiparea lor. 


„Trupul curăţindu-se cu înfrânarea şi cu rugăciunile luminându-ne su- 
fletele, învrednicește-ne, Doamne, să vedem cinstita şi sfânta Cruce a 
Ta, şi cu frică să ne închinăm ei, cu cântări cântând şi zicând: Slavă 
dătătoarei de viaţă Crucii Tale! Slavă dumnezeieștii Tale sulițe, prin 
care iarăși am înviat, Unule Iubitorule de oameni!”*. 


Pregătirea în vederea prăznuirii Crucii e, aşadar, o icoană a pregătirii 
în vederea Patimii, astfel că şi atunci când cerem de la Dumnezeu harul 
de a venera Crucea în duminica următoare, aceasta se reduce în fapt la 
a-l cere să ajungem cu ajutorul Său până în Vinerea Mare și la lumina 
Învierii nedespărţită de ea. 


„Trecând a treia săptămână a cinstitului post, Hristoase-Cuvinte, învred- 
niceşte-ne să vedem lemnul Crucii celei făcătoare de viaţă, şi cu cinste 
să i ne închinăm şi să cântăm după vrednicie; să slăvim stăpânia Ta, 
să lăudăm Patimile Tale, să ajungem în chip curat la slăvita şi sfânta 
Înviere, la Paştele cel de taină, prin care Adam iarăşi a intrat în rai”. 


Această temă a înainte-prăznuirii se combină cu comemorările ciclului 
săptămânal şi în principal cu cele ale Crucii şi Patimii în zilele de mier- 
curi şi vineri. Astfel, se socoteşte că însăşi crucea îi călăuzeşte pe credin- 
cioşi în timpul Postului Mare, ducându-i la venerarea ei'“. Rugăciunile 
apostolilor în zilele de joi'* şi mijlocirile mucenicilor în zilele de sâmbătă 
sunt invocate îndeosebi pentru a susţine mersul credinciosului spre 
Duminica a III-a“. Această suprapunere a înainte-prăznuirii peste ciclul 
săptămânal permite o pregătire extrem de armonioasă în vederea prazni- 
cului Crucii care, menţionat numai în zilele de marți, devine aproape pre- 
zent în zilele de miercuri și vineri, pentru ca, fiind evocat mai indirect în 
zilele de joi şi sâmbătă, să apară definitiv duminica. 

Structura Săptămânii a III-a e completată de o modificare survenită în 
idiomelele palestiniene de la Vecernie şi Utrenie'”. Acestea nu se mai 
referă la „postul duhovnicesc”, pentru a iniția un bogat comentariu imno- 
logic la vechile lecturi evanghelice. În timpul acestei săptămâni, reluarea 
parabolei fiului risipitor şi a temei convertirii e, aşadar, ocazia de a cen- 
tra interesul credincioşilor încă o dată asupra necesității de a relua mereu 
ceea ce pare să fi fost dobândit încă de la începutul Postului Mare pentru 

a-l putea desăvârși. Metanoia, deja evocată în perioada pregătitoare, nu e 
un bun definitiv câştigat, ci, aşa cum menţionam mai sus!!, trebuie reîn- 
cepută neîncetat, parabola fiului risipitor trebuind să fie meditată mereu 
pentru ca Postul Mare să fie cu adevărat o perioadă de înnoire completă 
şi profundă a persoanei. Repetarea aceleiaşi teme după patru săptămâni 
sugerează astfel credincioşilor să-şi facă un examen al virtuţilor pe care 
le-au putut dobândi începând de la Duminica Fiului Risipitor. Imnografii 
descoperă noi aspecte ale acestei parabole meditând la ea de două ori pe zi, 
astfel încât să ne putem îndrepta sau să fim îmboldiţi spre o râvnă încă şi 
mai aprinsă spre căinţă în timpul săptămânilor care urmează. Ceea ce ar 
putea părea simplă supravieţuire a vechii redacţii palestiniene a Triodului 
€, aşadar, asumat sincronic, pentru a deveni un element pertinent al spiri- 
tualităţii Triodului şi structurii sale. 


E3 


În timpul acestei prime perioade a Postului Mare, zilele obişnuite dez- 
voltă temele postului, căinţei şi ale celorlalte virtuţi într-un urcuş treptat 
spre praznicul Crucii, care e în acelaşi timp semnul încheierii jumătăţii 
cursei sale şi anticiparea țintei lui: Patima. Zilele liturgice se disting şi 
ele structural şi tematic de zilele de post: ele formează un cuplu, articulat 
cu perioada pregătitoare, în principal de Sâmbăta lui Teodor şi simetric 
ultimelor două duminici din Postul Mare prin Duminica Ortodoxiei şi a 
Sfântului Grigorie Palama. Urcuşul spre Cruce şi centru se va face, aşa- 
dar, grație legăturii între credinţa ortodoxă, faptele ascezei şi o căință 
mereu înnoită; astfel ca, ajunşi la mijlocul Postului Mare, şi, prin urmare, 
aproape de Patimă, să putem spune: „Acum am început” (Ps 76, 11). 

IIL.4 Praznicul Crucii 
şi simbolismul centrului 


IIL.4.a Prăznuirea Crucii 


Într-un manuscris de la Ierusalim din secolul XIII, prăznuirea Crucii 
din a treia duminică a Postului Mare se intitula „Praznicul celei de a treia 
închinări a Crucii”!. El completa, aşadar, sărbătoarea Înălţării Sfintei 
Cruci din 14 septembrie, care comemora descoperirea sa de câtre Sfânta 
Elena, şi cea a procesiunii Crucii din | august care amintea victoria îm- 
păratului Heraclie asupra perşilor şi întoarcerea Sfintei Cruci la Ierusalim 
în anul 6307. După unii, această a treia venerare ar avea drept origine 
transferul de la Ierusalim la Apameia al unui fragment al adevăratei Cruci 
dat de arhiepiscopul Ierusalimului confratelui său Alpheios, episcop din 
Apameia, pentru construcția unei biserici. După alţii, Sfânta Elena însăşi 
ar fi dat un fragment al Sfintei Cruci episcopului Apameiei”. E greu să 
aflăm mai multe despre originea acestei sărbători, afară de faptul că ea 
pare să fi fost deja bine stabilită la Constantinopol între anii 715-730, 
fiindcă patriarhul Gherman i-a consacrat atunci o omilie“. Această sărbă- 
toare pare să fi rămas însă multă vreme proprie Constantinopolului, ba 
chiar numai catedralei Sfintei Sofii”. În Typikon-ul ei din secolele IX-X, 
praznicul Crucii apărea exact în mijlocul Postului Mare, miercurea, iar 
nu duminica, când se anunța numai venerarea Crucii pentru săptămâna 
următoare“. Acest rit s-a extins atunci la întreaga Săptămână a IV-a pen- 
tru a permite populaţiei capitalei să vină să se închine înaintea Sfântului 
Lemn: zilele de marţi şi miercuri erau rezervate bărbaţilor, iar cele de joi 
şi vineri femeilor”. La mănăstirea Evergetis (secolele XI-XII) marți seara 
se făcea priveghere pentru prăznuirea Crucii, deşi duminica era deja 
închinată praznicului: se cânta atunci un oficiu apropiat de cel pe care îl 
indică Triodul actual, după care se ieşea solemn cu crucea care era vene- 
rată ca şi în zilele de miercuri și vineri”. Acest transfer al praznicului În- 
jumătăţirii postului în Duminica a III-a se constată şi în 7ypikon-ul de la 
Messina'%, încetul cu încetul impunându-se în întreaga Biserică. Venerat 

o săptămână întreagă, praznicul propriu-zis nu se mai distingea deloc, 
astfel că pentru a-l solemniza mai mult a fost necesară deplasarea sa într-o 
zi de duminică”. 

În Triodul tipărit, prăznuirea principală are loc duminica. Ca și prazni- 
cul de pe 14 septembrie, atunci când cade într-o duminică nu suprimă 
însă slujba Învierii combinându-se cu ea ca şi în celelalte sărbători ale 
Triodului. Trebuie observat însă că prăznuirea Crucii se distinge prin 
cântarea Polieleului, omisă în celelalte duminici!?, şi prin prezența unei 
înainte-prăznuiri şi a unei duble prăznuiri, ceea ce o plasează în rangul 
marilor solemnităţi ale anului liturgic. 

După Vecernia Mică de sâmbătă, skevofilaxul (cel însărcinat cu paza 
vaselor sau obiectelor sfinte) aduce relicva crucii din scrinul ei şi o pune 
pe altar, în fața căruia aprinde o lumânare care trebuie să ardă aici toată 
noaptea!?. După o scurtă masă, se celebrează privegherea fără modificări 
speciale până la doxologia mare de la sfârşitul Utreniei. Preotul îşi 
schimbă atunci veșmintele, ia cădelniţa şi tămâiază altarul şi crucea aşe- 
zată pe el. După care, o pune pe un disc pe care-l aşează pe capul său, 
ieşind pe uşa dinspre miazănoapte a iconostasului precedat de acoliți 
ținând în mâini lumânări. Odată ajuns în faţa uşilor împărăteşti, în mo- 
mentul în care corul sfârşeşte doxologia mare, strigă: „Înţelepciune!, 
Drepți!”, ca atunci când face Intrarea Mică cu Evanghelia. Corul cântă 
atunci de trei ori troparul Crucii, timp în care preotul tămâiază relicvariul 
așezat pe un analoghion aflat în centrul bisericii. După care se cântă de 
trei ori imnul „Crucii Tale ne închinăm Stăpâne şi sfântă Învierea Ta o 
cântăm şi o mărim!” care, de zilele Crucii, înlocuiește la Liturghie „Sfinte 
Dumnezeule”, şi toată adunarea se închină adânc la pământ. După care, 
cel mai mare mai întâi, apoi preotul, urmaţi de fraţi, vin doi câte doi să se 
închine Crucii făcând trei metanii mari, timp în care corul execută idio- 
melele lui Leon cel Înțelept'*. Venerarea fiind încheiată şi Sfânta Cruce 
fiind readusă în sanctuar, Utrenia se încheie, ca şi în celelalte duminici, 
prin procesiunea în pronaos, Ceasul ] şi cateheza Sfântului Teodor Studitul. 

Aceeaşi ceremonie a venerării Crucii se repetă la Ceasul I în zilele de 
luni, miercuri şi vineri ale Săptămânii a IV-a, stihirile fixe ale Postului 
Mare fiind înlocuite de troparul închinării'?. Această adăugare la venera- 
rea Crucii a zilei de luni, cu excluderea zilei de marţi, e atestată şi de o 
omilie atribuită Sfântului loan Hrisostom!S, dar ea nu corespunde vechii 
rânduieli de la Sfânta Sofia, fiind probabil inserată în Triod ca urmare 
a influenței monahale care a asimilat ziua de luni zilelor de miercuri şi 
vineri, legând astfel Crucea de post. 

Deşi în Triodul actual importanţa principală e atribuită duminicii, zilele 
de miercuri şi vineri îşi păstrează un caracter privilegiat în această săp- 
tămână, şi nu sunt privite doar ca o simplă după-prăznuire: pe lângă ve- 
nerare, prăznuirea sfântului zilei trebuie transferată la Pavecerniţă, pentru 

a lăsa locul liber executării la Utrenie a unui canon complet al Crucii!”. 
La Evergetis, ziua de miercuri — fundamentul acestui praznic, fiindcă e 
centrul săptămânii înjumătăţirii postului — era supusă unei dispense de 
post echivalente celei din zilele de sâmbătă și duminică, în ciuda ambi- 
anţei de doliu ce însoţeşte de obicei prăznuirile Crucii şi pentru a marca 
încă şi mai puternic caracterul privilegiat al centrului!€. 

La Studiu, în timpul acestei „Mari Săptămâni a Sfintelor Păresimi”!S, 
Crucea era scoasă pentru închinare în toate zilele după Ceasul al LX-lea, 
astfel încât întreaga Săptămâna a IV-a apărea în chip limpede drept iradi- 
erea praznicului Crucii. Nelimitându-se nici el la doar trei zile de venerare, 
Triodul actual prezintă întreaga săptămână a înjumătăţirii postului ca o 
„săptămână purtătoare de cruce” (staurophoros hebdomas)", „sfânta şi 
luminoasa săptămână în care e arătată lumii Crucea'?.. În toată această 
săptămână învăţătura ascetică trece în plan secund, iar comemorările săp- 
tămânale, altele decât cele ale Crucii, sunt suprimate sau combinate cu 
tema Crucii, ca în ziua de joi. Numai vineri seara, aluziile la Cruce înce- 
tează lăsând totuși urme în unele tropare în ziua de sâmbătă”? şi unele 
ecouri chiar în lunea Săptămânii a V-a”. 

Ascultând de aceleași legi ca şi săptămâna precedentă şi evocând ve- 
chea temă a vameșului şi fariseului, idiomelele de la Vecernie şi Utrenie 
au astfel aceeași funcţie de a arăta credincioşilor că smerenia trebuie 
practicată tot timpul şi mai cu seamă că, după ce am parcurs jumătatea 
cursei postului şi am câştigat deja un folos din ea, nu trebuie să judecăm pe 
aproapele sau să socotim că am „meritat” ceva. Asocierea acestor piese 
cu tema Crucii evidenţiază de asemenea fundamentul hristologic al sme- 
reniei, pe care am văzut-o fundamentală?*, aşa cum se cântă încă de 
duminică: 


„Domnul tuturor ne-a învăţat cu pildă să ne ferim de gândul cel măreț 
al fariseilor celor prea răi, şi tuturor le-a arătat să nu gândească cu tru- 
fie mai mult decât se cuvine a gândi. Că EI Însuşi făcându-se pildă şi 
asemănare, S-a deşertat |ekenose] pe Sine până la Cruce şi la moarte. 
Deci mulțumindu-l, împreună cu vameșul să zicem: Dumnezeule, Cel 
ce ai pătimit pentru noi și fără patimă ai rămas, izbăveşte-ne pe noi de 
patimi şi mântuieşte sufletele noastre!”%. 


III.4b  Venerarea Crucii şi punctarea timpului 


Crucea joacă un rol fundamental în anul liturgic şi mai cu seamă în 
timpul Postului Mare, în care îi sunt consacrate numeroase tropare. Ea este 
semnul pogorârii lui Hristos şi al iubirii Sale de oameni mântuitoare”“. 
Ea rezumă în sine întreaga Economie a Patimii şi Învierii””. Ea este pana 

cu care Hristos a semnat actul eliberării noastre, sceptrul Său, mândria 
Bisericii, păzitoarea creştinilor”, slava şi puterea întregului univers". 
Legătura intimă a Crucii, a oricărei cruci, cu Hristos face din ea icoana 
icoanelor“!, locul însuşi al prezenţei lui Hristos în iubirea Sa mântuitoare. 
Astfel, ea trebuie venerată cât mai des cu putință?, semnul crucii trebuie 
făcut asupra tuturor actelor vieții sau a tuturor regiunilor cosmosului"” 
pentru a arăta iubirea creştinului credincios faţă de Cel Răstignit”* şi 
domnia Acestuia asupra tuturor lucrurilor. Venerarea Crucii în mijlocul 
Postului Mare, după ce cu prilejul Duminicii Ortodoxiei s-a reamintit 
faptul că ea nu este idolatrie, ci urcă la prototip“5, dobândeşte în acest fel 
o valoare considerabilă. Crucea, dusă în procesiune la fel ca şi Darurile 
mai înainte sfinţite (pe capul preotului)*$, apare în biserică ca o adevărată 
teofanie, iar slujba se deschide tocmai cu o parafrază a cântului de la 
intrarea Sfintelor Daruri de la Liturghia Darurilor mai înainte sfinţite: 


„Acum oștile îngereşti însoțesc lemnul cel cinstit cu bună cucernicie 
înconjurându-l [escortându-l, doryphorousi], şi cheamă pe toţi credin- 
cioşii la închinare. Veniţi deci, cei ce vă luminaţi cu postul, să cădem 
la el cu bucurie şi cu frică, strigând cu credință: Bucură-te, cinstită 
Cruce, siguranţa lumii [/ou kosmou asphaleia]t””. 


Această parusie a Crucii şi marea solemnitate a ritului venerârii ei evi- 
denţiază limpede că, pentru teologia ortodoxă a Crucii, icoanele, moaştele 
sunt adevărate „Sfinte Taine”, mijloace eficace de comuniune „în taină” 
cu prezenţa lui Hristos, continuată în Biserică: ipostatic în icoană, sub- 
stanţial în Euharistie. Acest ritual al intrării Crucii şi acest tropar arată 
astfel că nu există limită foarte strictă între icoană şi Euharistie, astfel că 
venerarea Crucii e în fond o comuniune anticipată cu Patima lui Hristos 
şi Învierea Sa nedespărțită de ea. 

Venerarea transmite credincioșilor „bucuria Crucii”, adică efectele mân- 
tuitoare ale Patimii*5. Cei ce o sărută cu evlavie sunt încredințaţi că pri- 
mesc Duhul Sfânt”? şi găsesc o adevărată sfințire în razele duhovniceşti 
pe care le iradiază Crucea. 


„Făcătoarea de viaţă Cruce stând înainte şi de faţă arătându-se, aruncă 
razele harului cele luminoase. Să mergem şi să luăm lumină de veselie 
şi iertare, aducând laude Domnului !”*%, 


Văzându-i pe credincioşi închinându-se Crucii, munţii şi dealurile 
picură bucurie“!, întreaga creație fiind luminată şi ea de harul Patimii”. 
Ingerii se bucură şi dănţuiesc“, pământul şi cerul alcătuiesc o „simfo- 
nie”*%, căci Crucea a restabilit unitatea cosmosului divizată de căderea lui 


Adam. 

Venerarea Lemnului Crucii e un har dat de Dumnezeu, cuprinzând în 
el întreaga Economie şi anticipând bucuria pe care o va aduce celebrarea 
Patimii: 

„Mare eşti, Doamne, şi mult-milostiv! Căci ne-ai dat să ne închinăm 

acum fâcătoarei de viață Crucii Tale, pe care s-au pironit «nâinile şi 

picioarele Tale, pe care s-a vărsat sângele din preacurată coasta Ta, 
izvorându-ne nouă viață”. 


Acest har e atât de mare, încât de Cruce nu ne putem apropia decât 
după ce ne-am curăţit în timpul celor trei săptămâni precedente: 


„Cu mulţimea milei Tale, preaîndurate Doamne, curăţește mulţimea pă- 
catelor mele şi mă învredniceşte a vedea cu suflet curat Crucea Ta şi a o 
săruta întru această săptămână a postului, ca un Iubitor de oameni!”". 


Numai postul poate lumina îndeajuns pe om pentru a-l face în stare să 
vadă, fără să orbească, strălucirea Crucii mai scânteietoare decât soarele. 
De Cruce ne vom putea însă apropia nu numai prin post, ci şi prin toate 
virtuțile Postului Mare, a căror făptuire a fost făcută cu putință de patimă: 


„Doamne, Cel ce Ţi-ai întins mâinile pe Cruce de bunăvoie, învredni- 
ceşte-ne pe noi să ne închinăm ei întru străpungerea inimii, lumi- 
nându-ne bine cu postirile şi cu rugăciunile, cu înfrânarea şi cu facerea 
de bine, ca un Bun şi de oameni Iubitor!”*. 


Nu vom putea ajunge la sfârşitul Triodului să vedem cu bucurie Pati- 
ma decât în măsura în care ne vom fi curăţit cu râvnă pentru a venera 
Crucea în mijlocul Postului Mare: 


„Murit-ai pironit fiind pe Cruce, Cel ce eşti viaţa şi mântuirea tuturor. 
Deci pe aceasta dă-ne-o să o sărutăm cu suflet curat, Mântuitorule, şi 
să vedem mântuitoarele Tale Patimi, bucurându-ne!”"S0. 


Pregătirea pentru Paşte 


După P. Hallit, instituirea prăznuirii Crucii şi-ar avea obârşia mai puțin 
în episodul transferului adevăratei Cruci la Apameia, cât într-o dublare şi 
o celebrare anticipată în Postul Mare a venerării Crucii din Vinerea Mare”. 
Jurnalul Etheriei şi lecţionarul armean atestă într-adevăr o venerare so- 
lemnă a Crucii la Ierusalim în timpul slujbei din Vinerea Mare, care însă 
în secolul VII trebuie să fi fost abandonată pentru că nu se mai regăseşte 
în Kanonarion-ul georgian“?. Dar ea a rămas, cel puţin simbolic, în ritul 
bizantin în slujba Sfintelor Patimi din Vinerea Mare, unde antifonul al 
15-lea face limpede aluzie la ea. Pe de altă parte, la Constantinopol, în 
Joia Mare şi în Vinerea Mare se proceda la venerarea Sfintei Lănci, în 

timp ce venerarea Sfintei Cruci era deja fixată de multă vreme pentru 
Săptămâna a IV-a a Postului Mare”. 

In epoca adoptării rânduielii palestiniene a Săptămânii Mari la Con- 
stantinopol, venerarea Crucii pare, aşadar, să fi fost transferată din Vine- 
rea Mare în miercurea Înjumătăţirii postului. Astfel că, în Triod, acest 
praznic apare ca o adevărată anticipare a Patimii. Idiomelele cântate în 
timpul venerării de duminică sunt de altfel un exemplu izbitor, fiindcă 
reproduc aproape literal unele imne în Vinerea Mare: 


„Astăzi, Stăpânul făpturii şi Domnul slavei pe Cruce a fost pironit și în 
coastă a fost împuns. Fier şi oțet a gustat dulceaţa Bisericii. Cu cunună 
de spini a fost încununat Cel ce a acoperă cerul cu nori. Cu haină de 
ocară a fost îmbrăcat şi peste obraz a fost bătut cu mână de țărână Cel 
ce a zidit pe om cu mâna Sa. Pe spate a fost bătut Cel ce îmbracă cerul 
cu nori. Scuipări şi răni a luat şi ocări şi pumni, şi toate pentru mine, 
Cel osândit, le-a răbdat Mântuitorul meu şi Dumnezeu, ca să mântu- 
iască lumea de înşelăciune, ca un Milostiv”. 


În lungul parcurs al Postului Mare ce ajunge acum la jumătatea sa, Pa- 
tima se face deja prezentă aici prin Cruce, aducând celor ce o venerează 
cu vrednicie arvuna a ceea ce vor primi la sfârşitul ostenelilor lor: 


„Bucură-te, Cruce, purtătoare de viaţă, raiule cel frumos al Bisericii, 
pomul nestricăciunii, care ne-ai înflorit desfătarea slavei celei veşnice... 
dă-ne şi nouă acum să ajungem la Patimile lui Hristos şi la Înviere!”%5. 


Crucea şi Învierea fiind la fel de inseparabile ca şi umanitatea lui Hristos 
de Divinitatea Lui, lumina Crucii o aduce oarecum şi pe cea a Paştelui: 


„Ziua aceasta este a închinării cinstitei Cruci; veniţi toţi la dânsa. Că 
revărsând razele cele luminoase ale Învierii lui Hristos, le pune înainte. 
Să o sărutăm deci toţi, sufleteşte bucurându-ne!56. 

După Nichifor Calist, care dezvoltă o temă imnografică, Hristos se 
aseamănă unui rege a Cărui venire e precedată de însemnele sale (in- 
ştrumentele Patimii) şi de sceptrul său (Crucea) pentru a ne vesti dinainte 
Învierea“. De aceea, irmoasele canonului Duminicii a IV-a sunt cele ale 
Paștelui. Întreg canonul se cântă după modelul Canonului Sfântul loan 
Damaschinul din Duminica Învierii, imitându-l până şi în expresii ca, de 
exemplu, troparul odei 1 citate mai sus şi care parafrazează faimoasa 
„Ziua Învierii...”55. Procedeul e identic cu cel utilizat la Vecernia Dumi- 
nicii Iertării?, îngăduind anticiparea atmosferei pascale în însuşi sânul 
Postului Mare fără a omite totuşi temele proprii zilei. În mijlocul celor 
40 de zile, Crucea apare astfel în modalitatea ei luminoasă şi pascală, 
pentru a arăta credincioșilor că au ajuns deja la capăt şi pentru a-i mân- 
gâia în osteneli, arătându-le că tocmai Crucea e mijlocul prin care ajungem 

la bucuria Paştelui“. După o omilie atribuită Sfântului loan Hrisostom, 
acest praznic reprezintă „propileele postului”, pregătind intrarea în Sfânta 
Sfintelor“! 


„Lemnului pe care şi-a întins preacuratele palme Fiul tău, Preacurată, 
răstignindu-Se pentru noi, acum i ne închinăm cu credință. Dăruieşte-ne 
pace, ca să ajungem şi la preacinstitele Patimi, cele de mântuire lumii, 
şi să ne închinăm zilei celei luminoase şi de bucurie lumii a Paştilor, 
celei numite Doamnă şi purtătoare de lumină”. 


Celor ce o venerează în toată curăţia, Crucea le dă pu.erea de a respinge 
prin înfrânare patimile trupeşti pentru a ajunge la Înviere“. Ea hrăneşte“, 
sfinţeşte“S şi întăreşte“S sufletul şi trupul celor ce postesc. Nu numai în 
timpul după-prăznuirii Crucii, ci şi în tot Postul Mare, ea este privită 
drept cârma graţie căreia vom putea ajunge la „limanul mântuirii”, stin- 


dardul sfânt şi trofeul de biruinţă care îndulceşte ostenelile postului“ etc. 


„Dumnezeiasca Cruce e tăria postului, ajutătoare celor ce priveghea- 
ză, întărire celor ce postesc, apărătoare celor ce li se face război. 
Acesteia, adunându-ne noi credincioşii, să i ne închinăm cu dragoste 
bucurându-ne””. 


Ea este izvorul ce procură toate virtuțile, astfel ca să ajungem la capătul 
Postului Mare e potrivit să invocăm neîncetat puterea ei”. 


Înjumătăţirea postului 


Piesele imnografice din Duminica Crucii nu fac aproape nici o aluzie 
la punctarea timpului şi la coincidenţa dintre praznicul Crucii şi mijlocul 
Postului Mare. Această temă va fi dezvoltată mai degrabă în timpul Săp- 
tămânii a IV-a, lucru firesc, dat fiind că miercurea Săptămânii a IV-a e 
de fapt adevăratul centru al celor 40 de zile ale Păresimilor. În această 
temă extrem de bogată putem distinge două aspecte: punctarea propriu- 
zisă a timpului sau periodizarea Triodului şi simbolismul cosmologic şi 
duhovnicesc al Crucii drept „centru”. 

Astfel sădită în mijlocul Postului Mare, Crucea înfățișează o anticipare 
a scopului acestuia. Ea îl face mai aproape şi oferă celor ce s-au curăţit în 
timpul celor trei săptămâni primele binefaceri duhovnicești pe care li le 
aduc virtuțile lor. 


„Dar dătător de sfinţenie dăruindu-ne nouă sfântă Cruce, ceea ce ești 
întărirea şi lauda apostolilor, eşti pusă înaintea a toată lumea spre 


închinare, uşurându-ne nouă vremea postului””!. 

Odată atins mijlocul, vedem sfârșitul deja prezent şi încurajând, prin 
urmare, pe „atleţii înfrânării” în stăruință”? şi chiar în sporirea râvnei lor. 


„+... Vremea postului se apropie de sfârşit — spune Sfântul loan 

Hrisostom; ajungând deja la mijlocul stadionului, înaintăm spre ţintă. 

Căci aşa cum cine a început a ajuns la mijloc, așa şi cel ce a ajuns la 

mijloc vede sfârşitul. Timpul se apropie, aşadar, de sfârșit, şi corabia 

noastră vede limanul; dar căutăm nu doar să ajungem în port, ci şi ca 
această corabie să nu ajungă aici lipsită de mărfuri. 

Vă rog pe toți şi vă îndemn ca fiecare să cerceteze în conştiinţa sa 
cele câştigate prin post; dacă folosul e îmbelşugat sporiți-vă încă sâr- 
guința; dacă dimpotrivă nimic nu s-a adunat, timpul care rămâne să fie 
folosit pentru acest negoţ. Cât va dura acest praznic [Postul Mare] să 
ne dăm mare osteneală, să nu intrăm cu mâinile goale, ca îndurând 
osteneala postului, să nu pierdem răsplata...””. 

În centrul Postului Mare, Crucea apare ca un pom al vieţii din mijlocul 
raiului'!. Ea defineşte şi caracterizează tot timpul celor 40 de zile aşa 
cum centrul organizează totalitatea punctelor ce formează un cerc. Calea 
ce duce la Paşte va fi de acum înainte marcată şi organizată de semnul 
Crucii: e un „timp răstignit” care duce la Crucea lui Hristos. 


„Preacinstita Cruce care sfințește vremea postului se vede acum; căreia 
închinându-ne astăzi, să strigăm: Stăpâne Ilubitorule de oameni, dă-ne 
cu ajutorul ei să trecem şi cealaltă vreme a postului cu străpungere şi 
să vedem şi dătătoarele de viaţă Patimi, prin care ne-am izbăvit!””5. 


Din coasa străpunsă a lui Hristos au ţâşnit râurile raiului celui nou': 
apa Botezului”! şi lacrimile străpungerii care-l fac lucrător pe acesta. 
Astfel, Crucea este izvorul virtuţilor pe care trebuie să ne sârguim să le 
practicăm pentru a ajunge la Patimă. Potrivit gestului profetic al lui 
Moise, care a cufundat o bucată de lemn în apele amare, ea este, după 
Nichifor Calist, îndulcirea „amărăciunii” şi a plictiselii (akedia) pe care o 
putem încerca în mijlocul luptelor”. Să ne aducem aminte că în experi- 
ența monahilor demonul akediei vine să-l ispitească pe ascet la amiază, 
în mijlocul zilei“. Putem transpune însă aceasta şi să considerăm că acest 
duh rău lucrează și la o scară temporală mai mare venind să-i stârnească 
pe credincioşi spre descurajare în mijlocul Postului Mare. Atunci arăta- 
rea Crucii îl alungă, aducând credincioşilor mângâiere şi încurajare în 
„Tăbdare” prin aducerea-amirte de Patima lui Hristos. 

Tot după Nichifor Calist, ridicarea Crucii în mijlocul Postului Mare îl 
împarte în două părți egale făcându-l comparabil cu un stadion în care 
cursa se efectuează printr-o mişcare de dus şi întorst!. Odată trecută 
„borna” Săptămânii a IV-a, restul parcursului e de acum uşor, cum se 
cântă în lunea Săptămânii a V-a: 

„Trecând, credincioşilor, cu Dumnezeu de borna [nyssa] [timpului] 
înfrânării, să alergăm tinereşte şi partea rămasă a sfântului stadion [al 
postului] şi să purtăm cununa!"*?. 


Această împărțire a Postului Mare într-un fel de du-te vino reprezintă 
o imagine și o transpunere (adaptată condiţiilor specifice ale Postului 
Mare) a „răsturnării” radicale a tuturor lucrurilor realizate de Cruce. 


„Mare e puterea Crucii! Ce schimbare a adus în firea omenească! 
A adus-o de la întuneric la lumină nesfârşită, a chemat-o de la moarte 
la viaţa veşnică, a înnoit-o de la stricăciune la nestricăciune. Căci ochii 
inimii nu mai sunt acoperiţi de întunericul neștiinței, căci lumina 
cunoștinței a strălucit prin Cruce...”*. 


Inainte de Cruce, oamenii erau supuşi patimilor trupului, dar acum că 
iadul e nimicit şi „polii inversaţi”, postul şi înfrânarea sunt la mare cinste 
la cei muritori. 


„Mai înainte de Crucea mântuitoare, când împărăţea păcatul şi stăpânea 
păpgânătatea, desfătarea trupească a oamenilor era fericită şi poftele 
cele trupeşti puţini le defăimau,; dar de când s-a petrecut taina Crucii şi 
tirania demonică s-a stins prin cunoaşterea lui Dumnezeu, de atunci 
bunătatea cerurilor petrece pe pământ. Pentru aceasta, postul se cin- 
steşte, înfrânarea străluceşte, rugăciunea se săvârşeşte, și mărturie este 
vremea aceasta care ni s-a dat de la Hristos-Dumnezeu, Cel ce S-a 


răstignit spre mântuirea sufletelor noastre”**. 


Această virtute universală a Crucii devine actuală pentru fiecare prin 
pocăință: întoarcere şi răsturnare a viețuirii sale de la modul de existență 
(tropos) al patimii la modul de existenţă (fropos) al virtuții”. Aşa cum 
într-un cerc, centrul e punctul plecând de la care îşi schimbă direcţia 
raza, tot așa în Postul Mare Crucea venerată solemn în mijlocul său 
evidențiază în primul rând această realitate fundamentală a Economiei şi 
dimensiunea pascală a pocâinţei, iar în al doilea rând, proiectează această 
răsturnare pe un plan pur cronologic, împărțind Postul Mare în două. 

La Marea Biserică din Constantinopol, Duminica Înjumătăţirii Postu- 
lui era prilejul ultimului apel adresat catehumenilor să se înscrie pentru 
Botezul din Sâmbăta Mare. După această dată, angajarea în pregătirea 
directă în vederea inițierii creştine nu mai era posibilă. Iată textul acestei 
proclamaţii: 


„Îndemn iubirea voastră, fraţi iubiţi ai lui Hristos, ştiind că Învierea lui 
Hristos e aproape, dacă aveţi pe cineva care trebuie să se apropie de 
Sfântul Botez, să-l aduceţi începând de mâine la sfânta noastră Biserică, 
pentru ca să primească pecetea lui Hristos, să fie pus deoparte şi cate- 
hizat. Cei ce veţi veni după această săptămână, să ştiţi bine că, afară 


de o nevoie vădită, fâră cercetare nu vom îngădui admiterea lor”86, 

Primul apel fusese deja făcut după Evanghelia Duminicii a Il-a din 
Postul Mare”, acesta fiind ultimul. Lunea următoare catehumenii pri- 
meau așa-numita signatio' fiind, aşadar, priviţi începând de acum drept 
photizomenoi, „Cei ce se pregătesc de luminare”. Aşa cum s-a menţionat 
mai sus, acesta e motivul pentru care începând din Săptămâna a IV-a la 
ectenia catehumenilor se adaugă cererea pentru cei „ce se pregătesc de 
luminare”. La Messina, mijlocul Postului Mare era marcat de o schim- 
bare în idiomelele Utreniei, cele ale părţii a doua îndemnând la priveghere 
eshatologică în felul „slujbei Mirelui” în primele trei zile ale Săptămânii 
Mari”. 

Aceste detalii liturgice care, cel puţin în ce priveşte ectenia „celor ce 
se pregătesc de luminare”, au fost conservate de rypikon, în timp ce bote- 
zurile adulţilor au dispărut aproape cu totul, au fost transpuse asupra 
condiţiilor „celui de-al doilea Botez”, aplicându-se acum pregătirii du- 
hovniceşti a Săptămânii Patimilor. Aşa cum explica Sfântul Maxim cu 
privire la Liturghia euharistică, toţi credincioşii trebuie în fond să se re- 
cunoască catehumeni”!. În timpul primei perioade a postului ei s-au oste- 
nit cu râvnă în vederea curăţiei, desigur grație şi învățăturii dogmatice a 
Duminicilor Ortodoxiei şi a Sfântului Grigorie Palama, dar scopul părea 
încă departe; în timp ce, începând din Săptămâna a IV-a, asceza și curățirea 
apar nemijlocit orientate spre pregătirea în vederea iniţierii. Prăznuirea 
Crucii şi apariţia acestor câtorva detalii baptismale antrenează, aşadar, o 
schimbare în ambianța spirituală a Triodului: dintr-o perioadă ascetică şi 
catehetică definită de ucenicia postului şi a căinței (temele idiomelelor) 
şi a celor dintâi „începuturi ale cuvintelor lui Dumnezeu” (Evr 5, 12) 
(cele două duminici dogmatice), se trece la o perioadă tot ascetică şi 
catehetică, dar mai mistagogică. Asceza şi virtuțile sunt de acum mai 
intim legate de „viața în Hristos” şi de pregătirea venirii Mirelui. Înce- 
pând din Săptămâna a IV-a, credincioşii sunt susținuți şi ajutaţi de Cru- 
cea pe care o venerează şi care defineşte ostenelile lor drept o „răstignire 
duhovnicească” care precedă şi anunță mai direct Săptămâna Mare. 


„Trecând în alergare [diippeuontes] de mijlocul stadionului celor 40 de 
zile ale postului, veniţi sufletește [diarhesei] cu Hristos să mergem îm- 
preună cu El spre dumnezeiasca Patimă, ca răstignindu-ne împreună 
cu Dânsul [systaurothentes auto], să ne facem părtaşi Învierii Lui”?. 


Acest tropar rezumă perfect diferitele puncte de vedere potrivit cărora 
poate fi privită Înjumătăţirea postului: dând credincioşilor ocazia de a-şi 
manifesta „dispoziția” sufletească față de Hristos, venerarea Crucii le 
îngăduie să se unească deja intenţional (kata gnome) cu Patima Sa prin 
asceză, pentru ca, în timpul Postului Mare, această participare să nu mai 
fie doar intențională sau „morală ”, ci reală şi „misterică”. 

III.4.c Crucea cosmologică 


Transferul venerării Crucii din Vinerea Mare în Duminica a III-a din 
Postul Mare n-are drept funcţie doar punctarea parcursului ascetic cu o 
anticipare a Patimii, coincidența sa cu mijlocul Postului Mare evidenți- 
ind deopotrivă un fel de polarizare a temei Crucii: aceasta din urmă e în 
acelaşi timp instrumentul jertfei lui Hristos şi semnul înțelepciunii Sale 
suverane în Economie, începând de la creaţia lumii. 

Crucea e venerată în mijlocul Postului Mare — adică prin analogie în 
centrul timpului — pentru că a fost sădită în centrul lumii: în punctul în 
care, ca într-un cerc, extensiunea totală a virtualităților spațiului îşi gă- 
seşte obârşia şi sinteza. Se ştie că, pentru iudei, Ierusalimul era considerat 
centrul lumii, oraşul sfânt, în centrul căruia era templul în care sălășluia 
prezența slavei lui Dumnezeu”. Această tradiție s-a menţinut în creşti- 
nism, dar a dobândit acum un sens legat de răscumpărare. În centrul 
bisericii Sfântului Mormânt din lerusalim se găseşte un ompha/os [buric], 
socotit locul exact în care a fost sădită Crucea şi centrul lumii: 


„În mijlocul Ierusalimului, în locul unde a fost împlântată Crucea Dom- 
nului, în care, după moartea Sa, S-a întors la viaţă, se înalță o coloană, 
care nu lasă nici o umbră în momentul solstițiului de vară. De unde se 
deduce că aici este centrul pământului şi că într-un sens istoric s-a zis: 
«Dumnezeul nostru, mai înainte de veci mântuire a lucrat în mijlocul 
pământului» [Ps 73, 127%. 


Venerarea Crucii din Vinerea Mare avea, aşadar, loc virtual în mijlocul 
lumii, iar în oficiul bizantin actual, în care e transpusă a 5-a Evanghelie a 
Patimii, Crucea e adusă în procesiune până în mijlocul bisericii”. Bise- 
rica materială fiind un microcosmos*, simbolismul se păstrează, aşadar, 
în timpul Săptămânii Mari, fiind însă considerabil sporit cu ocazia mutării 
ritului venerării de la Înjumătăţirea Postului. Timpul şi spaţiul apar atunci 
limpede ordonate de semnul Crucii. 


„În miezul zilei şi în mijlocul pământului răstignindu-Te de bunăvoie, 
ai smuls, Îndurate, marginile lumii din mijlocul gâtlejului balaurului. 
Pentru aceasta, închinându-ne ei în mijlocul săptămânii din mijlocul 
dumnezeiescului post, slăvim cinstita Cruce a Ta, strigând: Pe Domnul 
lăudaţi-L şi-L preaînălțați întru toți vecii!”. 


Crucea sădită în mijlocul pământului se regăsește, aşadar, în mijlocul 
Postului Mare pentru a pregăti Patima care a avut loc şi ea, la ceasul al 
6-lea, adică în mijlocul zilei”; dar şi pentru a aduce aminte credincioşilor 
adunaţi să o venereze că Hristos S-a răstignit de bunăvoie în centrul lumii 
pentru a-i reuni pe cei împrăştiați de păcat, în unitatea Trupului Său 
divino-uman: 

„În mijlocul pământului ai râbdat Cruce şi Patimă, Îndurate, tuturor 
nepătimire şi răscumpărare dăruind. Pentru aceasta astăzi, la înjumătă- 
țirea postului, toți o punem înainte spre închinăciune şi cu bucurie o 
sărutăm, ca să ne învrednicim toţi a vedea Patimile Tale şi Învierea 
cea de viaţă purtătoare, luminaţi fiind cu dumnezeieştile virtuți, Cu- 
vinte al lui Dumnezeu, Unule Mult-milostive”*. 


Pentru Sfântul Atanasie, jertfa lui Hristos pe Cruce a fost deosebit de 
potrivită, căci este singurul fel de moarte în care mâinile se întind ca 
pentru a aduna ceva!%. 


„Tintuind de Cruce zapisul păcatului, pricină de război neîncetat al 
firii împotriva ei înseşi — adaugă Sfântul Maxim — şi adunând cele 
depărtate şi cele apropiate, adică pe cei ce sunt fâră Lege şi pe cei ce 
sunt străini Legii, «a surpat zidul cel despărțitor [...] făcând pace şi 
împăcându-ne» [Ef2, 14) în el cu Tatăl”!9.. 


Întinzându-şi mâinile pe Cruce, Hristos a adunat, așadar, popoarele 
despărțite, iudeii şi păgânii, care erau semnul căderii umanităţii sub 
domnia dualității şi multiplicităţii, pentru a le aduce spre cunoaşterea lui 
Dumnezeu, adică la unitatea centrului exprimată de unirea oamenilor în 
aceeaşi credință şi aceeași laudă!%: 


„Mântuire ai lucrat în mijlocul pământului, Hristoase Dumnezeule, pe 
Cruce Ţi-ai întins preacuratele Tale mâni adunând toate neamurile care 
strigă: Doamne, slavă Ţie!%. 


Această adunare a oamenilor evidenţiază şi restaurarea cosmosului 
dislocat de cădere şi care-şi regăseşte de acum adevăratul său centru în 
Crucea cu patru dimensiuni, iradiind prin ea cu strălucirea Învierii! 
Fiindcă însăşi forma Crucii revelează faptul că Hristos, Mielul înjunghiat, 
e şi Cuvântul creator şi Centrul tuturor lumilor, fără de Care toate lucru- 
rile ar cădea în neant. Așa cum scrie Sfântul Grigorie al Nyssei: 


„De la Cruce, a cărei formă se împarte în patru, dându-ne să socotim, 
plecând dinspre centru spre care converge totul, patru prelungiri, învă- 
țăm că Cel ce a fost întins pe ea în clipa plinirii planului dumnezeiesc 
prin moartea Sa e Cel ce uneşte strâns şi armonizează cu Sine universul 
aducând prin persoana Sa la un singur acord şi la o singură armonie 
feluritele firi ale făpturilor”!%5. 


Ca şi toate celelalte fapte ale lui Hristos, forma Crucii e, aşadar, o 
revelare a Marii Taine, a BG Au şi țelului tuturor lucrurilor în Hristos, 
cunoscut de Dumnezeu din veci!%5, Însăşi ordonarea spaţiului geometric 
era în fond semnul Providenţei Logosului Pantocrator în așteptarea arătării 
văzute a principiului său: 

„.++ EI Însuşi Cuvântul lui Dumnezeu Cel Atotputernic, Care Se întinde 
nevăzut la toată zidirea, susținând lungimea, lărgimea, înălțimea şi 
adâncimea ei — căci prin Cuvântul lui Dumnezeu se guvernează uni- 
versul —, Fiul lui Dumnezeu întipărit deja în forma Crucii în univers, 
a fost răstignit (în cele patru dimensiuni ale sale): căci făcându-Se vă- 
zut, a trebuie să-şi arate întipărirea Sa în formă de cruce în univers, ca 
să reveleze prin postura Sa văzută (de răstignit) lucrarea Sa nevăzută, 
şi anume că El este Cel ce luminează «înălțimea», adică cele ce sunt în 
ceruri, El este Cel ce ţine «adâncul», adică cele ce sunt în cele mai de 
jos ale pământului, El este Cel ce întinde «lungimea» de la răsărit şi 
până la apus, şi tot EI este Cel ce îndreaptă ca un pilot «lărgimea» de 
la miazăzi şi miazănoapte, chemând din toate părţile pe cei risipiţi la 

cunoştinţa Tatălui”!0, 


Jertfa Crucii e punctul culminant al Economiei, revelând faptul că în 
creația lumii şi în răscumpărarea ei nu există decât un singur plan divin 
şi, încă de la trecerea iniţială de la neființă la ființă, universul a fost rân- 
duit după un plan cruciform!%8. „Nimic din această lume nu poate exista, 
nici forma un tot fără acest semn”, spunea Sfântul Iustin Martirul şi Filo- 
zoful!%. Înălțându-Se astfel între cer şi pământ şi întinzându-Şi mâinile 
pe Cruce, Hristos nu l-a răscumpărat numai pe Adam, ci a circumscris şi 
toate dimensiunile spaţiului, arătând că este în același timp Centrul şi 
Axa tuturor lucrurilor!” şi că în El umanitatea restaurată şi adunată e 
chemată să se înalțe spre Dumnezeu. 


„Pentru milostivirea îndurărilor urcându-Te pe Cruce, Hristoase, m-ai 
tras din adâncurile patimilor şi m-ai înălțat la cele cereşti”!!! 


„Întinzându-Ţi, Hristoase, palmele pe Cruce, ai chemat toate neamurile 
cele depărtate de Tine aproape de stăpânirea Ta”'2. 


Realizarea mântuirii poate fi privită simbolic drept combinarea a două 
mişcări de concentrare şi ascensiune. Crucea realizează unitatea celor 
patru direcții ale spațiului cu cele două dimensiuni ale lui, dar se şi înalță 
şi vertical ca să se realizeze recapitularea cosmosului în Hristos prin cea 
de-a treia dimensiune!!”, ca aşa să se deschidă oamenilor calea urcuşului 
duhovnicesc'!*. 

Împletirea acestor două mişcări şi semnificaţia lor apar limpede în ziua 
praznicului Înălţării Sfintei Cruci (14 septembrie). Săvârşind în biserică 
procesiunea Crucii, preotul, ajungând în faţa uşilor împărăteşti, înalță 
Crucea mai întâi spre răsărit apoi spre fiecare din cele trei puncte cardi- 
nale şi se închină lent până la pământ în timp ce corul cântă „Doamne 
miluieşte” de 100 de ori. După ce a circumscris astfel spaţiul prin miş- 
carea verticală a Crucii, preotul revine spre răsărit purcezând pentru a 
cincea oară la această înălțare și revenind în centru. Prin căința sa 


344 


(„Doamne miluieşte”) și smerenia sa (metania mare) în faţa Crucii!'5, 
creştinul poate fi, aşadar, înălțat de Hristos Cel răstignit de la pământ la 
cer!1S. Circumscriind spaţiul prin Cruce, el va putea găsi calea centrului 
şi a celei de-a „cincea dimensiuni”, de la care plecând, se va înălța „ver- 
tical” spre Dumnezeu. 


„Cel ce Ţi-ai întins pe cruce mâinile, adunând cele patru margini ale 
lumii; Cel prin care am aflat intrare la Tatăl, Fiule al lui Dumnezeu, pe 
Tine toţi Te slăvim!”"!7. 


Totuşi, după chipul relaţiei inversate care-L face pe Dumaezeu să se 
facă om ca omul să se facă (prin har) dumnezeu, sensul acestei duble 
mişcări € şi el inversat la creştini!'&. În timp ce Hristos S-a „înălțat” ca să 
„adune” oamenii în unitate, credinciosul trebuie să-şi găsească mai întâi 
unitatea pentru a se putea înălța: trebuie să scape de multiplicitatea ce 
caracterizează aservirea sa patimilor prin asceza şi răstignirea duhovni- 
cească în timpul Postului Mare, spre a putea urca pe Cruce împreună cu 
Hristos, pentru a cobori la iad împreună cu EI, a învia cu El şi a urca du- 
hovniceşte împreună cu El la cer. De aceea, e potrivit ca în timpul Pos- 
tului Mare cateheza duhovnicească să accentueze semnificaţia Crucii, de 
centru şi adunare a risipirii, mai degrabă decât aspectul de înălţare care-şi 
va găsi, la rândul său, ample dezvoltări într-un praznic cum este cel al 
Înălţării Domnului. 


„Pe Cruce Ţi-ai întins, Hristoase, preacuratele Tale mâini, adunând 
marginile [lumii]. Pentru aceasta strig Ţie: Mintea mea cea risipită 
adun-o, fiind trasă de poftă ca o roabă, şi părtaş Patimilor Tale mă arată, 
curățindu-mă cu totul prin înfrânare!”!"?. 


Deși acest tropar nu ține de prăznuirea Crucii, el explică bine întreaga 
ei semnificație duhovnicească în Postul Mare. Prezenţa Crucii în mijlo- 
cul celor 40 de zile ale Păresimilor evocă adunarea tuturor lucrurilor în 
Hristos ca în centrul lor şi arată că în actualizarea ascetică a Patimilor 
simbolismul centrului e transpus duhovniceşte. Isihia, concentrarea gân- 
durilor și stăpânirea de sine ce favorizează rugăciunea şi urcușul spre 
Dumnezeu nu pot fi dobândite decât graţie ostenelilor ascetice, nefiind 
decât consecința împăcării universale realizate de Cruce. Anticipând astfel 
„intențional” Crucea, actualizăm în noi înşine planul (skopos) divin pe 
care-l manifestă însăși forma ei, astfel că adunarea puterilor sufletului e o 
consecinţă şi o imagine a adunării cosmice realizate de Cruce. 


„Scopul Providenţei dumnezeieșşti e să-i unească prin dreaptă credință și 
dragoste duhovnicească pe cei pe care i-a dezbinat răutatea în tot felul. 
Căci pentru aceasta a pătimit Mântuitorul «ca pe copiii lui Dumnezeu 
cei împrăştiați să-i adune într-una» [În 11, 52]. Prin urmare, cel ce nu 

rabdă lucrurile supărătoare, nu suferă pe cele întristătoare şi nu le 
îndură pe cele dureroase, acela umblă în afara iubirii dumnezeieşti şi a 
scopului Providenţei”%. 


IIL.4.d Răstignirea duhovnicească 
şi cele două aspecte ale „vieţii în Hristos” ca temei 
al distincţiei între Postul Mare şi Săptămâna Mare 


Această arătare slăvită a Crucii în centrul Postului Mare îngăduie aşadar 
definirea limpede a fundamentului hristologic al virtuţilor chemate să fie 
practicate în timpul celor 40 de zile. Viaţa creştinului constă înainte de 
toate din „a-și lua crucea sa în toate zilele” pentru a urma lui Hristos!?1, 
sau chiar de „a urca pe Crucea lui lisus”, de-a fi răstignit împreună cu 
EI, pentru a putea învia împreună cu 2) bi 


„Trebuie să te răstigneşti cu Cel Răstignit, să pătimeşti cu Cel ce a 
pătimit, ca să fii slăvit cu Cel ce e întru slavă” 


Din acest motiv monahul e numit „purtător de cruce” (staurophoros)'%, 


căci toată viaţa sa, toate gesturile, gândurile sale sunt marcate de semnul 
Crucii. În ritul siriac, de exemplu, monahul primeşte tunderea întin- 
zându-şi mâinile în semnul crucii, pentru a sublinia prin acest gest iniţie- 
rea sa în viaţa lui Hristos şi în răstignirea neîncetată '76. Urcând pe Cruce, 
îmbrăcând Crucea, creştinul se înalță mai presus de pământ şi de grijile 
lui!7. Ajunge asemenea lui Hristos: mort pentru lume'%, şi de fiecare dată 
când va reproduce asupra lui însuşi semnul comuniunii sale cu Patima 
Sa, va afirma prin aceasta „omorârea desăvârşită a tuturor poftelor simţu- 
rilor”%. După cum scrie Sfântul Grigorie al Nyssei: 


„a ne întoarce spre Cruce înseamnă a ne face întreaga viață moartă 
pentru lume şi răstignită, ca ea să nu poată fi rănită de nici un păcat”. 


Crucea a devenit, așadar, simbolul „fâptuirii” (praktike) şi al participării 
voluntare a creştinului la Patima lui Hristos. Sfântul Maxim merge până 
acolo încât generalizează semnificaţia ei la ansamblul cosmosului, al 
cărui stăpân redevine omul în lupta împotriva patimilor: 


„Toate cele văzute [fenomenale] se cer după cruce, adică după deprin- 
derea de a stăvili afecțiunea față de ele a celor ce sunt duși prin simţuri 
spre ele”!?l. 


Crucea lui Hristos a făcut să înflorească înfrânarea desfiinţând neîn- 
frânarea lui Adam şi făcând să curgă izvorul noului rai, adică virtuțile 
făptuirii'*2: căci grației Patimii deja săvârşite ne putem curăți în timpul 
postului!" 

„Prin lemn ai stins, Stăpâne, văpaia neascultării pe Cruce înălțându-Te, 
şi ai omorât pe vrăjmaşul fiind omorât de bunăvoie. Omoară, rogu-Te, 
voile trupului meu şi înviază ticăloasa mea inimă cu postul cel ucigător 
de patimi, curățindu-mă de toată întinarea, ca un Milostiv!15%. 


Înfrânarea şi îndeosebi postul sunt, așadar, instrumentele esenţiale ale 
acestei răstigniri duhovnicești. 


„Răstignindu-ne împreună cu Cel ce S-a răstignit pentru noi, să ne omo- 
râm toate mădularele trupului cu posturi, cu rugăciuni şi cu cereri”!*?. 


„Crucea Domnului este înfrânarea de la toată desfătarea și lege de 
postire celor ce se închină ei fâră încetare. Căci cei ce privesc neîncetat 
la Cel ce S-a pironit pe ea, îşi răstignesc trupul împreună cu patimile şi 
cu poftele [Ga 5, 24]. Pentru aceasta să ne sârguim să ne facem și noi 
curaţi prin post; ca să ne unim cu Cel ce S-a unit cu noi cu iubire de 
oameni prin Patimă şi a împărţit firii noastre din a Sa nepătimire ca 
Cel ce are mare milă”!56. 


După cum s-a subliniat deja, la această răstignire contribuie nu numai 
postul sau exerciţiile trupeşti, ci toate virtuțile Triodului: „Orice virtute e 
o cruce”, asigura Sfântul Isaac Sirul'”. 


„Pironeşte trupul meu cu frica Ta, Hristoase, Cel ce ai pironit pe cruce 
păcatul lui Adam; dezleagă legătura răutăţilor mele; frânge săgețile vi- 
cleanului cu sulița Ta, Stăpâne, şi mă izbăveşte de vătămarea lui!”1*%. 


Răstignirea duhovnicească priveşte întreaga viaţă duhovnicească de la 
începutul şi până la capătul ei, căci şi după ce am îmbrăcat în chip desă- 
vârşit crucea mortificării poftelor trupeșşti, am realizat doar dimensiunea 
orizontală a Crucii lui Hristos. Aceasta trebuie completată cu dimensiunea 
ei verticală: răstignirea minţii în rugăciune, urcuşul spre Dumnezeu în 
contemplație şi lupta împotriva oricărui gând străin, care nu poate avea 
limită. 

„Lucrarea Crucii e îndoită din pricina firii noastre îndoite, alcătuită 
din două părţi. Una stă în a răbda necazurile crucii prin lucrarea părții 
irascibile a sufletului, ce se numeşte făptuire [praxis]. A doua stă în 
lucrarea subțire a minţii [nous] şi îndeletnicirea cu cele dumnezeieşti, 
precum şi în rugăciunea stăruitoare şi în cele următoare, făptuită prin 
partea pofiitoare şi care se numeşte vedere [7heoria]...”"* 


Şi Sfântul Isaac continuă avertizând pe cei ce ar voi să se dedice celui 
de-al doilea aspect al răstignirii duhovnicești înainte de a-l fi încheiat pe 
cel dintâi: aceştia riscă să fie pedepsiţi cu cruzime de mânia lui Dumnezeu, 
ca unii ce nu şi-au stăpânit mai întâi simţurile. De aceea, Triodul se măr- 
gineşte la „Crucea orizontală” la răstignirea poftelor trupeşti prin renun- 

țare, post lacrimi etc., care sunt de altfel deja tot atâtea participări auten- 
tice la Patima lui Hristos, astfel ca în timpul postului, prin suferinţele de 
bunăvoie ale ascezei şi prin lupta în înverşunată împotriva plăcerii, creş- 
tinii să completeze în trupul lor „lipsurile necazurilor lui Hristos” (Co? 
1, 24). „Martirul conştiinţei” şi al lacrimilor nu-şi varsă sângele, dar cu 
toate acestea participă la Patimă, înainte chiar ca aceasta să fie actualizată 
liturgic. Astfel, întreg Postul Mare e în definitiv o transpunere a cuvintelor 
arzătoare pe care Sfântul Ignatie al Antiohiei le scria romanilor ce doreau 
să-l scape de moartea în circ: 


„++. naşterea mea mi se apropie. lertaţi-mă fraților! Să nu mă împiedi- 
cați să trăiesc, să nu voiţi să mor! Nu-l daţi lumii pe cel ce voieşte să 
fie al lui Dumnezeu, nici nu-l amăgiţi cu materia! Lăsaţi-mă să primesc 
lumina curată! Ajungând acolo, voi fi om! Îngăduiți-mi să fiu imitator 
al Patimilor Dumnezeului meu [...]. Dragostea mea a fost răstignită 
[ho eros mou estaurotetai] şi nu este în mine foc care să iubească ma- 
teria, ci «apă vie», care grăieşte în mine şi-mi spune dinăuntrul meu: 
«Vino la Tatăl!y”1%. 


* 


Prăznuirea Crucii ne permite să caracterizăm întregul Post Mare ca un 
timp rânduit în vederea răstignirii duhovniceşti, şi ne îngăduie să spunem 
că fiecare din virtuțile practicate aici ca pregătire în vederea celebrării 
Patimii e în fapt deja o participare voluntară şi reală, chiar dacă parțială, 
la jertfa Crucii. Postul Mare şi Săptămâna Mare nu trebuie, aşadar, privite 
doar în succesiunea lor, ci şi oarecum sincronic, ca două aspecte distincte 
ale aceleiași realități permanente: una ascetică şi voluntară, alta dramatică 
şi sacramentală. 

În Postul Mare, ca şi în Săptămâna Patimilor, scopul rămâne acelaşi: 
inițierea credinciosului în „Taina” vieții în Hristos, pentru ca, prin comu- 
niunea cu umanitatea Sa, să ajungă îndumnezeit în mod real prin harul 
dumnezeirii Lui. Această dublă modalitate a mistagogiei creștine a fost 
pe drept cuvânt subliniată de Sfântul Maxim Mărturisitorul printr-o com- 
parație făcută între ispitirea lui Hristos în pustie și Patima Sa: 


„După ce Domnul a dezbrăcat căpeteniile și stăpânirile la prima expe- 
rienţă a ispitirilor în pustie, tămăduind latura de plăcere a trăsăturii 
pătimitoare a întregii firi, El le-a dezbrăcat din nou în vremea morții, 
eliminând de asemenea latura de durere din trăsătura pătimitoare a firii. 
Astfel, a luat asupra Sa ca un vinovat isprava noastră din iubire de 
oameni, sau mai bine zis ne-a scris în socoteala noastră, ca un bun, 
gloria isprăvilor Sale. Căci, asemenea nouă, luând fără de păcat trăsă- 
tura pătimitoare a firii, prin care obișnuieşte să lucreze ale sale toată 
puterea rea şi stricăcioasă, le-a dezbrăcat în timpul morţii aceleia, în- 

trucât au venit şi asupra Lui pentru iscodire. Şi aşa a biruit asupra lor 
şi le-a țintuit pe cruce în vremea ieşirii sufletului ca pe unele ce n-au 
aflat nimic propriu în trăsătura pătimitoare a Lui...”"*!. 


În timpul Postului Mare, credincioşii sunt chemaţi să urmeze pe Hristos 
în pustie pentru a triumfa asemenea Lui asupra „ispitei plăcerii”, prin 
asceza liber consimțită şi modul de existență al câinţei (7ropos metanoias). 
Odată această victorie potenţial câştigată, ei vor putea fi introdușşi în cea 
de-a doua fază a identificării lor cu Hristos, pentru a triumfa împreună cu 
EI asupra „ispitei durerii”, găsindu-se, aşadar, în ziua Paştelui, în starea 
de nepătimire pe care Hristos a venit să o restaureze în propriul Său trup, 
pentru a îndumnezei firea omenească asumată şi a o elibera de „frica 
morţii”, căreia îi era aservită din pricina plăcerii!“?, 

Triodul atacă, aşadar, înseşi rădăcinile patimilor: plăcerea, care a fost 
cauza iniţială a căderii, şi durerea, care a fost, împreună cu moartea, con- 
secinţa ei. Şi chiar dacă acestea două pot fi deosebite, terapia lor putând fi 
pusă în legătură cu asceza Postului Mare, pe de o parte, şi cu mistagogia 
Săptămânii Mari, pe de altă parte, trebuie subliniat că atât una, cât şi cea- 
laltă sunt indisociabil legate de viaţa în Hristos şi de răstignirea duhovni- 
cească. Crucea Săptămânii a III-a poate fi atunci privită drept acel aspect 
din unica jertfă a Crucii care tămăduieşte plăcerea, iar Crucea Vinerii Mari 
drept aspectul care izgonește durerea şi inițiază în bucuria pascală. 

m.5 Partea a doua a Postului Mare 


III.5.a Duminicile Sfinţilor loan Scărarul 
şi Maria Egipteanca 


După ce în primele două duminici au fost întăriți în credința ortodoxă 
şi în Săptămâna a IV-a au venerat Crucea, candidaţii la cel de-al „doilea 
Botez” îşi vor continua parcursul până în Săptămâna a VI-a, punctându-l 
cu două duminici consacrate unor modele vii ale vieţii duhovniceşti. 
Aceste două praznice sunt apropiate atât în ce priveşte originea, cât şi 
funcţia şi tema lor, astfel că pot fi privite împreună. 

Prăznuirea Sfintei Maria Egipteanca a apărut înaintea celei a Sfântului 
Ioan Scărarul, fiind indicată de unele manuscrise ale Triodului începând 
din secolul XI, chiar dacă atunci această instituire era departe de a fi fost 
generală: numeroase documente continuă să prescrie pentru această 
duminică doar comemorarea bogatului nemilostiv şi a săracului Lazăr 
din vechiul sistem al lecturilor de la Ierusalim, care supravieţuieşte de 
altfel până astăzi în canonul Utreniei Duminicii a V-al. 

Prăznuirea Sfântului Ioan Scărarul nu începe să fie atestată în manu- 
scrise decât în secolul XIII, pentru a se regăsi aproape în toate documen- 
tele secolului XV?. Anterior, Duminica a IV-a era rezervată comemorării 
parabolei samarineanului celui bun, al cărei canon s-a păstrat la Utrenia 
duminicii până în zilele noastre”. Instituirea târzie şi extrem de rapidă a 
acestei prăznuiri a rezultat probabil din dorința de a completa în mod 
armonios structura Triodului. Dacă primele două duminici se distingeau ca 
o perioadă „dogmatică”, transferarea praznicelor Sfinţilor loan Scărarul 
şi Maria Egipteanca a permis definirea unei a doua perioade, „ascetice”, 
în ciclul duminicilor din Postul Mare. Prin urmare, această prăznuire 
locală a Duminicii a V-a s-a generalizat pentru a da ciclului un echilibru 
ce nu va mai fi modificat după secolul XV, fiind definitiv sancţionat de 
ediția tipărită a Triodului. În definitiv, se poate spune că sursa acestui 

ciclu al duminicilor Postului Mare şi cel care a călăuzit evoluţia lor a 
fost, prin vechimea şi caracterul său panortodox, praznicul Ortodoxiei. 

Sfântul loan Scărarul e prăznuit în mod normal pe 30 martie, iar Sfânta 
Maria Egipteanca pe 1 aprilie. Faptul că aceste două praznice cădeau în- 
totdeauna în timpul Triodului făcea ca ele să nu fie solemnizate, în ciuda 
importanţei acestor sfinți în evlavia bizantină: trei stihiri la Vecernie şi 
un canon la Utrenie, nimic mai mult. Prin urmare, transferul lor în ciclul 
liturgic mobil a permis o mai mare strălucire acordată acestor doi sfinți şi 
o afirmare mai explicită a legăturii lor cu Postul Mare. Spre deosebire de 
alte praznice fixe transferate, acestea au trecut aproape neschimbate din 
ciclul Mineielor în cel a Triodului. Cele trei stihiri de la „Doamne, stri- 
gat-am” de la Vecerniile Duminicilor a IV-a şi a V-a, precum şi sedealna 
de la oda a 3-a a canonului sunt identice cu cele din 30 martie şi 1 aprilie. 
Numai canoanele sunt diferite atât pentru Sfântul Ioan Scărarul, cât şi 
pentru Sfânta Maria Egipteanca. Totuşi, unele manuscrise ale Mineielor 
indică pentru 30 martie canonul lui Ignatie din Duminica a IV-a a Postu- 
lui Mare, astfel că atunci oficiul e riguros identic“. În vechile traduceri 
slave anterioare reformei patriarhului Nifon, care a provocat în Rusia 
schisma „vechilor credincioşi”, slujbele Sfinților loan Scărarul şi Maria 
Egipteanca nici măcar nu se găseau în Triod, unde se semnala numai că 
trebuie luate din Mineie?. 

Praznicele celor doi sfinți nu ocupă, aşadar, decât un loc relativ limitat 
în oficiile Duminicilor a IV-a şi a V-a: până la canon, rânduiala este cea 
a tuturor duminicilor Triodului cu sedealna Octoihului şi idiomelele Tri- 
odului; după care se cântă trei canoane: unul al Învierii cu 6 tropare, unul 
al Triodului, mai vechi“, cu 4 tropare despre parabolele biblice dezvoltate 
în cursul săptămânii următoare, şi unul al Sfântului tot cu 3 tropare). La 
Laude nu se cântă nici o stihiră a Triodului (cu excepţia idiomelei de la 
„Slavă”, doxastikon), ci numai opt stihiri din Octoih, fapt nemaiîntâlnit de 
la Duminica Vameşului şi Fariseului și care evidenţiază bine caracterul 
secundar al acestor prăznuiri faţă de cele pe care le-am studiat până aici. 
Sobrietatea acestor două prăznuiri de la sfârşitul Postului Mare îngăduie 
sublinierea mai puternică a temelor duhovniceşti ale samarineanului cel 
bun şi bogatului nemilostiv, creând prin aceasta o mai mică ruptură 
tematică între zilele săptămânii şi duminici decât în prima parte a Postului 
Mare. Atenţia şi efortul duhovnicesc vor putea, aşadar, să rămână încor- 
date până la capăt, chiar şi în timpul zilelor de odihnă. 


Sfântul loan Scărarul 


Aşa cum s-a subliniat deja, lectura Scării” e cea mai importantă dintre 
lecturile patristice din timpul Postului Mare şi călăuza discernământului 

ce trebuie să însoțească făptuirea tuturor virtuţilor. Acest tratat plin de 
ştiinţă şi fineţe nu putea fi redactat decât de cineva care făcuse el însuși 
experienţa a ceea ce scria. Astfel, prin această prăznuire s-a socotit şi s-a 
evidenţiat faptul că Sfântul loan Scărarul realizează el însuşi parcursul 
acestei scări, fiind, prin urmare, el însuşi Scara şi modelul viu al ştiinţei 
duhovniceşti: 


„Întărind ca niște trepte virtuțile, spre cer te-ai suit, cu adevărat lumi- 
nând prin dreapta-credinţă din adâncul cel nemăsurat al privirii la cele 
de sus, biruind toate pândirile demonilor, şi păzeşti pe oameni, Ioane, 


scara virtuţilor; şi acum te rogi să se mântuiască robii tăi”. 


Scara vesteşte urcuşul la Dumnezeu al autorului ei”, lăudat în acelaşi 
timp drept „raiul virtuţilor”, „legiuitorul ascezei”!! şi „făptuitorul” 
(praktikos)'? prin excelenţă. Sfântul loan Scărarul reprezintă într-adevăr 
icoana înfrânării şi a ascezei'?, de aceea lauda sa e prilejul rememorării 
temeiurilor ascetice. Sfântul Ioan și-a luat crucea sa'“ pentru a urma 
Evangheliei în toată rigoarea!*, retrăgându-se din lume pentru a-și stăpâni 
plăcerile trupului şi a zbura spre Dumnezeu prin rugăciune: 


„Depărtatu-te-ai de desfătarea lumească, cuvioase, ca de ceva vătămă- 
tor şi, veştejindu-ți trupul cu mâncarea, ai înnoit tăria sufletească și ai 
câştigat mărire cerească, vrednicule de laudă. Pentru aceasta nu înceta 
rugându-te pentru noi, loane”!€. 


Luptând „după legile” ascezei!”, el şi-a mistuit plăcerile şi patimile'£ 
dobândind curăţia şi odihna fără de sfârşit a nepătimirii!?. Prin puterea 
Duhului Sfânt s-a făcut stăpân peste trupul său” şi a înecat pe demoni în 
lacrimile sale”, ajungând pe aripile rugăciunii”, până la lumina duhov- 
nicească a contemplaţiei”, ca apoi „să lumineze lumea” prin învățătura 
sa2* şi să-şi „hrănească” ucenicii cu „roadele înfrânării”?5, Experienţa sa 
duhovnicească l-a făcut în stare nu numai să-i îndrume pe ceilalți pe 
calea ascezei, dar şi să îndepărteze orice erezie cu „toiagul dogmelor'”€, 
Reunind, aşadar, toate virtuțile în viaţa sa exemplară ce se poate deduce 
din lectura Scării sale”, Sfântul loan Scărarul apare drept modelul mona- 
hului şi al ştiinţei duhovniceşti în care suntem inițiați în timpul Postului 
Mare de cateheza imnologică, de regulile postului şi mypikon-ul slujbelor. 
Venerându-l, contemplăm monahul desăvârșit, aşa cum ar trebui să devină 
fiecare, dacă ar realiza aşa cum se cuvine învățămintele Triodului. Chiar 
şi numai evocarea virtuţilor sale e un prilej de prăznuire şi de bucurie 
pentru toţi credincioşii deveniți monahi în timpul Postului Mare. 


„Astăzi este zi de sărbătoare, care cheamă toate adunările isihaştilor la 
dănțuire duhovnicească, la masă şi mâncare de viaţă nestricăcioasă”%5. 

Sfânta Maria Egipteanca 


Sfânta Maria Egipteanca n-a avut probabil chiar viața pe care i-o atri- 
buie Sfântul patriarh Sofronie în faimoasa sa biografie”. Potrivit studiilor 
recente făcute pe această temă, aceasta ar fi mai degrabă o amplificare 
legendară în scopuri didactice a vieţii unei Sfinte Maria Egipteanca din 
Palestina, despre care vorbesc Viaţa Sfintei Teoctista din Lesbos, două 
istorii ale lui Pavel din Monemvasia și o istorie „folositoare de suflet” 
anonimă“. Potrivit Vieţii Sfintei Teoctista, confirmate de Chiril din Sky- 
thopolis în Viaţa Sfântului Chiriac scrisă de acesta”!, această Marie a 
viețuit în Palestina, unde mormântul ei era cunoscut şi venerat. Ea a fost 
cântăreaţă la biserica Anastasis din Ierusalim şi a ales să fugă singură 
în pustie din cauza „scandalurilor” pe care le-a prilejuit frumuseţea ei. 
Ioannis şi Panamon au întâlnit-o în deşert aproape în aceleaşi împrejurări 
în care o întâlneşte Zosima pe Maria Egipteanca în Viaţa patriarhului 
Sofronie. Ea le-a povestit plecarea sa în pustie, viaţa sa de asceză înfrico- 
şătoare (timp de 18 ani, nu 40), rugându-i să treacă din nou pe la ea la 
întoarcerea din vizita pe care aceștia o făceau avvei Chiriac. Când aceştia 
au revenit la grota sfintei anahorete, au găsit-o moartă şi au îngropat-o ca 
pe Maria Egipteanca. 

Vedem, aşadar, că, afară de câteva trăsături legendare, de altminteri 
justificate duhovniceşte, istoria Sfintei Maria Egipteanca rămâne în esență 
identică cu cea a Mariei Palestinianca. Singura mare diferență, adăugată 
artificial sau împrumutată din viaţa unei alte sfinte de către Sfântul 
Sofronie, stă în descrierea conduitei Mariei înainte de plecarea sa în pustie. 
Relatarea patriarhului Sofronie o prezintă ca pe o mare păcătoasă, ca pe 
un fel de nimfomană care nu s-a dus în Palestina decât din cauza pasiunii 
sale patologice pentru desfrâu (semnificativă pentru caracterul irațional 
al patimii)'?, în timp ce Maria Palestinianca pare să nu fi fost supusă pof- 
telor pe care le provoca altora, retrăgându-se în deşert tocmai pentru a 
preîntâmpina păcatul. 

Chiar dacă relatarea patriarhului Sofronie nu corespunde adevărului, 
prin caracterul ci exemplar şi sugestiv a făcut din Maria Egipteanca una 
din sfimtele cele mai populare al Bisericii Ortodoxe. Cultul ei e atestat 
înainte chiar de difuzarea Vieţii scrise de Sofronie” și prima menţiune 
explicită a prăznuirii sale în manuscrise, în Duminica a V-a din Postul 
Mare, urcă în secolul XI"*. Insistenţa patriarhului Sofronie asupra pâca- 
telor Mariei şi a caracterului nestăpânit al patimii sale, care întunecă cu 
totul în ea orice facultate raţională şi o împinge în ciuda ei spre păcat, 
permitea punerea cu atât mai mult în valoare a caracterului surprinzător 
şi miraculos al convertirii ei. De îndată ce a înţeles semnul dumnezeiesc 
care o împiedica să intre în biserică pe urmele bărbaţilor pe care-i dorea, 

a şi dobândit prin harul lui Dumnezeu conştiinţa păcatului ei; Maria 
realizează fâră să mai aștepte „răsturnarea” radicală a ființei pe care o 
pretinde pocăinţa (metanoia), plecând în deşert şi ducând aici o viaţă de 
penitenţă şi asceză, a cărei maximă severitate era pe măsura freneziei 
desfăşurate de păcat. 

Exemplul Mariei permitea imnografilor să extragă o mulțime de lecţii 
duhovniceşti pentru credincioşii angajaţi pe calea pocăinţei, şi îndeosebi 
cu privire la caracterul radical al întoarcerii şi răsturnării conduitei reali- 
zate de pocăință (meranoia). Ei exprimă această răsturnare prin cupluri 
antinomice şi sintetice, după modelul procedeului stilistic extrem de uti- 
lizat în imnografia bizantină în tot ce priveşte Patima și mântuirea, şi care 
prezintă mântuirea drept vindecare a asemănătorului prin asemănător: 
vindecarea întâiului Adam de cel de-al doilea Adam, nimicirea morţii 
prin moarte, a patimii prin Patimă etc. 


„Cea care pe mulţi i-a prins cu undiţa trupului, cu ochii şi, pentru o 

scurtă plăcere, i-a făcut mâncare diavolului, a fost pescuită cu tot ade- 

vărul de dumnezeiescul har al cinstitei Cruci, făcându-se ea preadulce 
mâncare lui Hristos”35. 

Aşa cum Crucea „răstoarnă polii” timpului, atunci când este actualizată 
de căinţa unită cu asceza, tot aşa operează şi răsturnarea polilor modului 
(tropos) existenţei umane făcând-o să treacă de la patimă la virtute“€. Prin 
căință, Maria s-a făcut, din prostituata care era, mireasă a lui Hristos". 
Odinioară pricină de cădere pentru mulți, grație răsturnării căinței ea 
devine un adevărat soare ce călăuzeşte acum pe mulţi spre mântuire“. 


„Puterea Crucii Tale, Hristoase, a făcut minune; că și cea care mai 
înainte era desfrânată s-a nevoit cu nevoință pustnicească. De unde și 
lepădând neputinţa [firii femeiești], vitejeşte a stat împotriva diavolu- 
lui, Pentru aceasta, luând şi răsplata biruinței, se roagă pentru sufletele 
noastre” . 


Această trecere de la o extremă la alta prin virtutea căinței active a făcut 
din Maria Egipteanca un model pentru toţi monahii şi penitenţii, mai cu 
seamă în Postul Mare când trebuie să o imităm şi să plecăm „în pustie” 
pentru a ne curăţi de patimi prin luptele ascezei“. Asupra vieţii ei medi- 
tăm începând din Duminica a V-a, dar aceasta e de fapt continuarea unei 
reflecţii începute în joia precedentă, când Viața sa scrisă de Sfântul 
Sofronie s-a citit ca ilustrare a marelui oficiu de căinţă al Canonului Mare 
al Sfântului Andrei Cretanul. Sfânta Maria Egipieanca apare mai cu 
seamă drept exemplul eficacităţii şi puterii ascezei, capabile să dea căinţei 
întreaga sa strălucire şi să restaureze ființa umană căzută în demnitatea ei 
adamică: 

„Neştiind dumnezeieştile porunci, cinstită, ai întinat chipul cel dumne- 
zeiesc; dar prin dumnezeiască purtare de grijă iarăşi te-ai curăţit îndum- 


nezeindu-te, cuvioasă, prin faptele tale cele de sfinţenie”. 


Isprăvile ascetice ale Mariei au ridicat-o la treapta cetelor îngereşti“? şi 
au făcut din ea un „înger în trup”$, în ciuda slăbiciunii legate de firea a 
Ca şi Sfântul loan Scărarul, ea este o condensare vie a tuturor virtuţilor, 
de data aceasta însă în măsura în care ele fac să înflorească metanoia: 


„Vânările sufletului şi patimile trupului le-ai tăiat cu sabia postului; 
păcatele gândului cu tăcerea sihăstriei le-ai înecat, şi cu curgerea lacri- 
milor tale ai adăpat toate pustia şi ne-ai odrăslit nouă roadele pocăinței,; 
pentru aceasta cinstim pomenirea ta, cuvioasă”"*. 


zh» 


Convertirea și viaţa în deşert au făcut din ea în sens propriu o „icoană 
a metanoiei, venerată tocmai pentru a ne conforma ei şi pentru a o imita 
împărtăşindu-ne astfel de harul care a îndumnezeit-o. 


„Pildă de pocăință avându-te pe tine, preacuvioasă Marie, roagă pe 
Hristos să ne-o dăruiască în vremea postului; ca în credinţă şi în dra- 


goste să te lăudăm pe tine cu cântări”*%. 


Duminicile Sfinţilor Ioan Scărarul şi Maria Egipteanca au, aşadar, 
aceeaşi funcţie. Ele propun credincioşilor, care se apropie de capătul efor- 
turilor lor, modele vii, „icoane” ale vieţii duhovniceşti privite după cele 
două dimensiuni esenţiale ale sale: înfrânarea — enkrateia (loan Scăra- 
rul) şi căința — metanoia (Maria Egipteanca). Ne putem întreba dacă nu 
cumva în planul funcţional şi al echilibrului duhovnicesc al Triodului 
aceste prăznuiri nu şi-ar fi avut locul mai degrabă la începutul Postului 
Mare. Istoria sistemului sărbătorilor fixe transferate plasându-le la sfârşitul 
acestuia, ele au dobândit de acum înainte o semnificație proprie derivată 
din locul lor în structura Triodului. Intervenţia lor după prăznuirea Crucii, 
când se pregăteşte de departe Sâmbăta lui Lazăr şi Duminica Floriilor, 
trezeşte râvna credincioșilor, arătându-le că virtuțile la care sunt chemaţi 
nu sunt idealuri abstracte, ci au fost efectiv realizate de sfinți. 

Putem observa, pe de altă parte, că aceste modele vii ale vieţii duhov- 
niceşti şi de realizare a mântuirii printr-o viaţă răstignită sunt o pregătire 
indirectă în vederea ambianţei dramatice a Săptămânii Patimii care va 
începe încă din Săptămâna a Vl-a. Cum s-a remarcat deja cu referire la 
rugăciunea adresată sfinților“, aceştia sunt realizări parţiale, dar totuşi 
reale, ale plinătății divino-umane a lui Hristos. Urmându-L în Patima Sa 
prin martiriul sângelui sau martirul ascezei şi pătrunşi de energia eni- 
postaziată a Duhului Sfânt, sfinţii devin în Biserică tot atâția Hristoşi, tot 
atâtea împliniri ale marelui „plan” al lui Dumnezeu pentru om care, aşa 
cum spune Sfântul Maxim, este acela „de a sâvâişi în toațe taina Întrupării 
Săle» *, 


355 


Ciclul duminicilor şi prăznuirilor fixe transferate în Triod se desfășoară, 
aşadar, ca o înaintare treptată ce duce spre Săptămâna Mare şi repetarea 
personală de către fiecare a experienţei baptismale. După „procateheza” 
perioadei pregătitoare, primele două duminici alcătuiesc prima etapă a 
pătrunderii în taina lui Hristos prin credință; prin poziția ei centrală, 
prăznuirea Crucii permite caracterizarea întregii spiritualităţii a Postului 
Mare drept o „răstignire duhovnicească” şi o anticipare de bunăvoie a 
Patimii; în fine, Duminicile Sfinţilor loan Scărarul şi Maria Egipteanca 
propun modele vii ale vieţii în Hristos potrivit celor două modalităţi esen- 
țiale ale acesteia: asceza şi căința. 


III.5.b Săptămâna a V-a 


Vecernia Duminicii a IV-a marcând încheierea Săptămânii a IV-a şi a 
Înjumătăţirii Postului, anunţă a cincea etapă a cursei ca pe un nou început: 


„Trecând înjumătăţirea timpului postului, să arătăm lămurit începerea 

slavei celei dumnezeieşti şi să ne sârguim cu câldură să ajungem la 

sfârşitul vieţii virtuoase, ca să luăm desfătarea care nu îmbătrâneşte””. 

Cum Patima e mai apropiată acum decât atunci când am depăşit „bor- 
na” Crucii, trebuie să alergăm cu râvnă sporită şi cu mare bucurie spre 
ţină”, căci restul parcursului e de acum uşor: 


„Trecând, credincioşilor, cu Dumnezeu de borna [timpului] înfrânării, 

să alergăm tinereşte şi partea rămasă a sfântului stadion [al postului] şi 

să purtăm cununa |fes enkrateias syn Theo ten nyssan echontes pistoi, to 

loipon neanikos diadramomen hagion stadion kai stephephoroumen]'!. 

Sfârşitul pare atât de aproape, încât Săptămâna a V-a e deja privită 
drept o pregătire a Săptămânii a VI-a, ea însâşi fiind o înainte-prăznuire 
a învierii lui Lazăr şi a Duminicii Stâlpărilor sau Floriilor: 


„Doamne, Cel ce ne-ai dat să ajungem ziua de astăzi, sfântă săptămâ- 
nă care străluceşte luminat mai înainte de minunata sculare a lui Lazăr 
din morţi, învredniceşte-ne pe noi, robii Tăi, să umblăm în frica Ta, 


săvârşind toată alergarea postului”. 


Săptămâna a V-a se distinge în ansamblul Postului Mare prin cele două 
lungi oficii ale Canonului Mare joia şi Acatistului sâmbăta. Poate din 
pricina apropierii sfârşitului sau, mai degrabă, ca un fel de pregătire în 
vederea recapitulării scripturistice a Canonului Mare, în această săptă- 
mână aluziile la modelele vechi-testamentare şi mai cu seamă nou-testa- 
mentare ale pocăinţei sunt mai numeroase decât înainte. Se evocă astfel 
exemplele smochinului neroditor de fapte bune“, al femeii cananeence“, 

al prostituateis5, al femeii cu scurgere de sânge'f, al orbului'”, al surdo- 
mutului“&, al vameşului şi fariseului“”, al fiului risipitor“, al vindecării 
soacrei lui Petru“! etc. Toate aceste exemple interpretate într-un sens 
duhovnicesc vor fi evocate şi amplificate la Vecernia de miercuri, unde 
stihirilor de la „Doamne strigat-am” li se adaugă cele 12 stihiri „imitate” 
(prosomia) ale lui Simeon Metafrast, care reiau esenţialul temelor Cano- 
nului Mare constituind astfel o pregătire a acestuia. 

Tot aşa, în ce priveşte Acatistul, în troparele Născătoarei (/heotokia) 
din Săptămâna a V-a putem constata unele aluzii la tema Bunei Vestiri şi 
la salutarea îngerului“. Poate că e doar o întâmplare, dat fiind că adesea 
în cursul anului liturgic întâlnim împrumuturi din stilul Acatistului fără ca 
această legătură să fie semnificativă, dar faptul merită măcar semnalat. 

Idiomelele Săptămânii a V-a reiau şi dezvoltă tema canonului dumini- 
cii şi a vechiului lecţionar palestinian: parabola samarineanului cel bun 
(Le 10, 29-37). Această parabolă e prilejul unor bogate comentarii du- 
hovniceşti, căci, aşa cum remarca încă Sfântul Grigorie al Nyssei, ea este 
un rezumat al întregii Economii a mântuirii”. Rănitul din parabolă e 
Adam$f, dar, în virtutea identificării spirituale a fiecărui om cu primul 
om căzut, este şi „eu însumi”. Toate troparele care fac aluzie la samari- 
neanul cel bun sunt într-adevăr la persoana întâi singular, iar rănile călă- 
torului sunt interpretate ca fiind rezultatul păcatelor personale ale fiecă- 
ruia$5. Călătorind pe calea vieții“, mintea e asaltată de tâlhari, care sunt 
în acelaşi timp păcatele, gândurile, patimile şi demonii“. Ea zace acum 
dezbrăcată şi rănită, fără a fi ajutată nici de preot, nici de levit, care-i 
reprezintă pe cei ce erau înaintea Legii şi pe cei ce au venit după Lege“, 
dar care nu pot să-l mântuiască. Numai samarineanul cel bun, străinul, 
care vine „nu din Samaria, ci din Maria”S, e doctorul care va veni să ne 
îngrijească nu numai sufletul rănit'9, dar şi trupul”!. El a tămăduit rănile 
umanității lăsându-se de bunăvoie rănit pe Cruce” şi, servindu-se de Cruce 
aşa cum medicul se folosește de un bisturiu, a redat umanităţii nepătimi- 
rea'?. Peste rănile făpturii el a întins balsamul milostivirii'*, untdelemnul 
şi vinul reprezentând sângele şi apa ce au ieşit din coasta Sa în momentul 
Patimii sau faptele căinţei şi străpungerii inimii ce actualizează în fiecare 
milostivirea dumnezeiască în contextul ascetic al Triodului”. Aceste 
dezvoltări privitoare la Hristos Medicul ce vine să tămăduiască rana 
păcatului arată limpede că păcatul nu este firea omului, ci un „accident” 
survenit pe parcursul existenței sale. Ele subliniază, mai mult decât în 
parabolele săptămânilor precedente, rolul central a Răscumpărării în viața 
duhovnicească, lucru potrivit acum când ne apropiem de Patimă. Înce- 
pând cu Săptămâna Crucii, asistăm la o convergenţă a diferitelor dimen- 
siuni ale imnografiei Triodului spre tema unică a Săptămânii Mari. În 
Săptămâna a V-a însă, care face încă un mare loc catehezei virtuții, ca şi 
la începutul Postului Mare, acest fenomen rămâne încă discret. Să reținem 

mai cu seamă acest avertisment împotriva insensibilităţii pe care se va 
strădui să o zdrobească Canonul Mare: 


„În groapa trândăviei zăcând şi strivit fiind de piatra nepriceperii, neîn- 
țelegând, Mântuitorule, cuvântul Tău cel pururea viu, şi nesimţind frica 
Ta, milostiveşte-Te şi mă mântuieşte cu mila Ta, Mult-îndurate!””6. 


II.5.c Canonul Mare al Sfântului Andrei Cretanul 


Cele două lungi oficii ale Canonului Mare şi ale Acatistului modifică 
destul de considerabil ritmul Săptămânii a V-a, deşi ele se suprapun 
oficiilor normale de joi și de sâmbătă fără a le modifica. Fiindcă, de 
exemplu, Vecernia de miercuri seara îşi păstrează stihirile obişnuite la 
„Doamne, strigat-am”, ultima dintre ele menţionându-i pe apostoli, ca şi 
cum ziua care urmează n-ar fi marcată de nici o comemorare specială 
(deşi cele 24 de „prosomii” ale Metafrastului insistă asupra pregătirii 
Canonului Mare). Utrenia de joi păstrează, inserate în Canonul Mare, 
cele două canoane triode ale lui Iosif şi Teodor care nu fac nici o aluzie 
deosebită la temele acestuia din urmă. De asemenea, deşi Acatistul se 
inserează într-un mod mai complex în oficiul Utreniei de sâmbătă, cele 
două „tetraode” ale lui Iosif şi Teodor, care laudă sfinţii şi martirii ca 
într-o sâmbătă obişnuită, au fost lăsate. Aceste detalii ne permit să pre- 
supunem cu mare probabilitate, pe de o parte, că aceste două oficii n-au 
fost la origine constituite special pentru locul pe care-l ocupă astăzi în 
Triod, şi, pe de altă parte, că oficiile Triodului erau deja redactate atunci 
când Canonul Mare şi Acatistul au fost fixate în Săptămâna a V-a. Și aici 
putem constata că Postul Mare a adoptat şi absorbit oficii socotite impor- 
tante sau care marcau îndeosebi sensibilitatea ortodoxă, fără ca ele să fi 
fost la origine compuse special pentru Triod. Dar valoarea lor proprie şi 
obiceiul de a le celebra în Postul Mare le-au putut modifica oarecum 
semnificaţia originară, pentru a le pune de acord cu spiritualitatea cva- 
dragezimală (mai cu seamă în ce priveşte Acatistul). 

Astfel, e interesant poate să investigăm originea şi motivul fixării 
Canonului Mare în joia Săptămânii a V-a. Întemeindu-se pe examenul 
unui tropar pentru această joi dintr-un Triod sinait din secolul XI” şi pe 
lectura din /acerea 18, 20-33 de la Vecernie, Karabinov socoteşte că 
această zi era odinioară consacrată unui oficiu votiv ce comemora elibe- 
rarea miraculoasă a Constantinopolului dintr-un cutremur de pământ care 
a avut loc pe 17 martie 790 sub împăratul Constantin VI. Cum este cazul 
şi cu celelalte comemorări ale unor cutremure de pământ repartizate de-a 
lungul anului liturgic'5, oficiul acestei zile ar fi fost compus cu un carac- 

ter îndeosebi penitenţial, anticipând astfel, odată uitat motivul originar al 
celebrării, suprapunerea Canonului Mare, capodoperă a pocăinței. Această 
ipoteză rămâne totuşi destul de fragilă, căci troparul în chestiune nu face 
explicit aluzie la un pericol natural şi poate fi rânduit foarte bine printre 
foarte numeroasele tropare care cheamă la frica de pedeapsa lui Dumne- 
zeu, risipite în Triod. Pe de altă parte, dacă Facerea 18, 20-30 face aluzie 
la pedepse dumnezeiești şi la târguiala lui Avraam cu Dumnezeu pentru 
salvarea cetăţii păcâtoase, acest lucru, deşi nu este mai probant, se potri- 
vește în orice caz perfect cu tema Canonului Mare, care nu încetează să 
invoce mila lui Dumnezeu, ca ea să biruie dreptatea Lui. 

E, aşadar, greu să afirmăm cu toată certitudinea dacă ipoteza lui 
Karabinov este justă, dar în fond aceasta nu contează pentru scopul nos- 
tru, fiindcă ea are avantajul de a păstra integritatea semnificației oficiului 
actual. Nu este sigur totuși că acest oficiu a fost întotdeauna celebrat aşa 
cum este celebrat astăzi. Astfel, un Triod athonit din secolul X”” prescrie 
executarea sa nu joia, ci în părți repartizate de-a lungul întregii Săptă- 
mâni a V-a, aşa cum se procedează acum în Săptămâna I, a cărei rându- 
ială derivă probabil de aici. După Karabinov, această celebrare putea fi 
împinsă chiar şi duminica“, ceea ce însă, chiar dacă ipoteza s-ar dovedi 
corectă, nu s-ar potrivit deloc nici cu caracterul Canonului Mare, nici cu 
cel al unei duminici, care întru cinstirea Învierii acordă o relaxare atât în 
ce priveşte postul, cât şi efortul pocăinţei. 

Canonul Mare a fost compus de Sfântul Andrei Cretanul, monah de la 
Sfântul Sava devenit, după o şedere la Constantinopol, arhiepiscop al 
Creteit!. Acesta, fiind antrenat pentru un moment în erezia monotelită de 
către împăratul monotelit Philipikos, fără să fi fost totuşi un partizan fer- 
vent al ei, a revenit la credinţa ortodoxă, şi acest Canon de pocăință, 
redactat la sfârşitul vieţii sale, ar fi după unii autori expresia experienţei 
sale personale a căderii în păcat şi a întoarcerii”. În acest fel, el poate fi 
cinstit drept „mistagogul căinței”** care-i conduce în mod sigur pe cre- 
dincioşi pe calea pe care a străbătut-o el însuşi. Sfântul Andrei Cretanul a 
lăsat şi omilii, printre cele mai frumoase ale genului bizantin, arta sa ora- 
torică exprimându-se şi în compoziţia imnografică, unde a fost unul din 
primii autori de canoane poetice*“. Marele său Canon de pocăință este nu 
numai una dintre înfloririle imnografiei, ci şi unul dintre primele canoane. 
La origine el cuprindea 250 de tropare, respectiv numărul versetelor 
celor nouă ode scripturistice între care trebuiau cântate. Irmoasele reiau 
aproape textual expresiile caracteristice ale refrenelor odelor cărora la 
corespund. Prezenţa odei a 2-a şi scurtimea troparelor arată că acest Canon 
era prevăzut să fie cântat împreună cu odele scripturistice, rămânând încă 
extrem de apropiat, atât prin caracteristicile lui formale, cât şi prin temele 
sale, de inspiraţia acestora*”. Mai târziu i s-a adăugat un canon în două 
tropare pe odă închinat Sfintei Maria Egipteanca, aproximativ în epoca 

în care prăznuirea ei a început să apară în duminica următoare:f, şi un 
tropar întru cinstirea Sfântului Andrei Cretanul, astfel că numărul total al 
troparelor se ridică astăzi la peste 300: căci pe lângă cele 9 ode propriu- 
zise, după sinaxarul de la oda a 6-a se cântă 16 tropare intercalate între 
„Fericiri”, ceea ce tinde să confirme vechimea Canonului Mare şi originea 
sa palestiniană. 

Aşa cum s-a văzut, oficiul începe în fapt la Vecernia de miercuri cu 
cele 24 de stihiri ale lui Simeon Metafrastul, care nu fac altceva decât să 
rezume temele esenţiale şi stilul Canonului Mare. După Liturghia Daru- 
rilor mai înainte sfințite, comunitatea monahilor merge la trapeză, unde se 
dă dezlegare de vin, dar nu de untdelemn“. Pavecerniţa nu mai are loc în 
biserică, fiecare o citeşte în chilie înainte de a se odihni puțin pentru a se 
pregăti de Utrenia cu aspect de priveghere ce va fi lungă şi obositoare”. 

Slujba începe la ceasul al 4-lea din noapte”, mult mai devreme decât 
de obicei şi mult mai târziu decât atunci când se celebrează o priveghere 
completă cu Vecernie Mare. După „Aliluia” şi troparele treimice ale gla- 
sului”, nu se recită decât o singură catismă a Psaltirii, pentru a nu lungi 
prea mult slujba, această catismă fiind urmată de sedelne sau catismele 
poetice ale zilei (închinate apostolilor) şi de lectura Vieţii Sfintei Maria 
Egipteanca, scrisă de Sfântul Sofronie, împărţită în două părți. După 
Psalmul 50, se începe numaidecât Canonul Mare cântat pe glasul 6, mod 
dulce şi propriu exprimării căinței şi zdrobirii inimii”. Ca refren, typi- 
kon-ul prescrie să se rostească de trei ori înaintea fiecărui tropar: „Milu- 
ieşte-mă Dumnezeule, miluieşte-mă!” cu trei metanii”, astfel ră în timpul 
acestei slujbe se fac în jur de 1000 de metanii, adăugând sentimentului 
de profundă străpungere resimţit la auzul Canonului Mare şi oboseala 
fizică care apare drept expresia dispoziţiei lăuntrice. 

La oda a 3-a se cântă sedelnele zilei, fără legătură nemijlocită cu Ca- 
nonul Mare, iar odele a 4-a, a 8-a şi a 9-a sunt cântate împreună cu cele 
două canoane „triode” ale lui Teodor şi losif. După oda a 6-a găsim şi un 
condac și un icos privitor la Canonul Mare, în stilul lui Roman Melodul, 
deşi astfel de piese nu se găsesc de obicei intercalate în oficiile Trioduluis5. 
Sinaxarul lui Nichifor Calist se referă şi el la Canonul Mare, semnalând 
că acest oficiu a fost plasat în Săptămâna a V-a, pentru ca luptătorii 
duhovniceşti să nu se lenevească acum, când sfârşitul Postului Mare se 
apropie. El amintește și faptul că Viața Sfintei Maria Egipteanca se citeşte 
acum pentru ca cei pe care amintirea păcatelor lor i-ar face să cadă în 
deznădejde să recâştige curaj şi încredere în puterea căinței”. Sinaxarul 
se termină cu o invocare adresată Sfântului Andrei Cretanul, al cărui ajutor 
e cerut ca la sfârşitul fiecăreia din odele Canonului. După Fericirile cân- 
tate pe acelaşi glas ca şi Canonul, se continuă executarea acestuia împreu- 
nă cu canoanele „triode” ale odelor a 8-a şi a 9-a. După oda a 9-a, slujba 
Utreniei se termină fâră vreo modificare notabilă, ca într-o zi obişnuită. 

Apare deci limpede faptul că oficiul Canonului Mare se suprapune 
doar, fără a-l modifica, peste slujba obișnuită a zilei de joi din Săptămâ- 
na a V-a. Din cauza oboselii fizice prilejuite de acest lung oficiu, se 
acordă însă anumite „mângâieri”: nu se recită catisma Psaltirii la Ceasul 1, 
ci aceasta e deplasată le Vecernie în locul catismei 18; Vecernia e cele- 
brată mai devreme „din pricina ostenelii priveghelii”*” şi e urmată de 
Liturghia Darurilor mai înainte sfinţite la care zypikon-ul îndeamnă să se 
cuminece pe toți monahii". Această celebrare a Liturghiei Darurilor mai 
înainte sfinţite modifică notabil structura Săptămânii a V-a, care nu mai 
este, aşadar, punctată de ritmul binar al zilelor de post strict (lunea, mier- 
curea, vinerea) şi al zilelor de Cuminecare (sâmbăta, duminica/miercurea, 
vinerea), ci cuprinde trei zile succesive în care se celebrează Liturghia 
Darurilor mai înainte sfinţite (miercurea, joia, vinerea). Ruptura ritmului 
regulat al săptămânilor Postului Mare pregăteşte profundele modificări ale 
rânduielii la care vom asista începând cu Sâmbăta lui Lazăr. „Rutina” 
binefăcătoare şi necesară adoptării modului de existenţă (7ropos) al pocă- 
inţei începe să facă loc, pe moment numai în plan structural, tensiunii 
eshatologice a Săptămânii Mari, când în timpul primelor trei zile, „slujba 
Mirelui” sau a veghii eshatologice se va încheia prin celebrarea Liturghiei 
Darurilor mai înainte sfinţite. 

Cât priveşte compoziţia internă a Canonului Mare, se constată că fie- 
care odă are aproximativ aceeaşi structură: un irmos repetat de două ori, 
unul sau două tropare cu caracter general despre căință, un grup de tropare 
ce evocă personajele Vechiului Testament legate printr-o exegeză duhov- 
nicească de metanoia, un grup de tropare ce dezvoltă acelaşi tip de inter- 
pretare pentru personaje sau evenimente din Evanghelie (cu excepţia 
odei a 7-a), un al doilea grup de tropare cu caracter general privitoare la 
căință, străpungere sau frica de judecată, cele două tropare ale Sfintei 
Maria Egipteanca, troparul Sfântului Andrei Cretanul, troparul Sfintei 
Treimi, şi în fine, troparul Născătoarei de Dumnezeu. Troparele privitoare 
la Vechiul Testament sunt dispuse în ordine aproape cronologică: înce- 
pând cu căderea lui Adam în oda 1, trecând apoi în revistă toate exem- 
plele de păcătoşi sau drepți din cartea Facerii şi din cărţile istorice”, el 
evocă la oda a 8-a profeţii, pentru a face loc Noului Testament abia în 
oda a 9-a. Ocupând toată oda a 9-a, troparele Noului Testament reprezintă 
astfel împlinirea istoriei mântuirii, sfârşitul Scripturii, dar ele sunt pre- 
zente şi în fiecare odă, fără o ordine precisă. Se pare că autorul a vrut să 
arate prin aceasta că în viața duhovnicească legătura dintre cele două 
Testamente nu este numai diacronică şi succesivă, ci și simultană. Pentru 
cel ce se angajează pe calea căinţei şi se întreabă la începutul acestui ofi- 
ciu de străpungere a inimii cum anume să înceapă să-şi plângă viața sa'9% 
— el, care prin păcatul său a reprodus toate fărădelegile umanităţii ce s-a 
îndepărtat de Dumnezeu, care , după ce s-a identificat cu Adam, îşi dă 

seama că păcatul său rezumă şi recapitulează în fapt păcatele întregii 
umanități —, acestuia personajele Vechiului Testament îi vor apare ca 
ilustrări ale propriilor sale patimi sau stări interioare. 


„Pe toţi cei din Legea Veche i-am adus ţie, sufletele, spre pildă; 
urmează faptelor iubite de Dumnezeu ale drepţilor şi fugi de păcatele 
celor ticăloşi”!Ol. 


Dar aceste prefigurări scripturistice nu-şi găsesc sensul duhovnicesc 
decât atunci când sunt confruntate cu „cheia” lor: Revelația lui Hristos şi 
eliberarea de păcat în Noul Testament: 


„Adusu-ţi-am aminte, suflete, de Moise, de facerea lumii și de toată 
Scriptura cea aşezată de acela, care îți povesteşte ţie de cei drepți şi de 
cei nedrepţi; dintre care celor de-ai doilea, adică celor nedrepți, ai urmat 
o, suflete, păcătuindu-i lui Dumnezeu, iar nu celor dintâi? 


Pentru Canonul Mare, timpul „pregătirii” Evangheliei de către Lege şi 
Profeţi n-a fost abolit, ci împlinit (cf. M/ 5, 17), din istoric şi cantitativ 
timpul devine spiritual, calitativ, interior şi simultan. Alăturând fiecărei 
ode a Canonului tropare ce fac aluzie la Vechiul Testament şi la Noul 
Testament, Sfântul Andrei Cretanul arată că cel dintâi nu-şi găseşte sen- 
sul decât în cel de-al doilea şi că, în planul exegezei duhovnicești, aceste 
două faze ale istoriei mântuirii reprezintă „trecerea” de la „omul cel 
vechi” la „omul cel nou” (cf. £/4, 22-23). Prin urmare, atât în dezvolta- 
rea sa liniară, cât şi în sânul fiecărei ode, Canonul Mare sugerează un 
moment pascal de trecere de la Vechi la Nou prin căință, străpungerea 
inimii şi nevoinţele ascetice, care singure vor putea actualiza şi face vii 
lăuntric lecţiile Scripturii. 


„Legea a slăbit, Evanghelia nu mai lucrează şi toată Scriptura nu mai 
este băgată în seamă; profeţii au slăbit şi tot cuvântul celui drept. Şi 
rănile tale, suflete al meu, s-au înmulţit, nefiind doctor care să te însă- 
nătoşească”1%, 


„Nu cei ce ascultă Legea sunt drepți înaintea lui Dumnezeu, ci cei ce fac 
Legea sunt numiți drepți”, spunea Sfântul Apostol Pavel'%. Acest lucru 
se aplică şi Canonului Mare unde Vechiul şi Noul Testament alăturate 
formal îşi găsesc unitatea profundă în Hristosul trăit, reprodus, actualizat 
în fiecare prin câinţă şi „făptuire”. 


„Sângele cel din coasta Ta să-mi fie mie scăldătoare, bâutură şi apă a 
iertării ce a izvorât, ca să mă curăţesc cu amândouă, ungându-mă şi 
bând, iar ca o ungere şi băutură, Cuvinte, să-mi fie cuvintele Tale cele 
de viaţă”. 

III.5.d Acatistul 


Sinaxarul atribuie originea sărbătorii Acatistului eliberării miraculoase 
pe 7 august 626 a Constantinopolului de atacul conjugat al persanilor şi 
avarilor. În timp ce împăratul Heraclie era atunci cu armata sa departe 
în Orient, patriarhul Serghie a făcut procesiuni pe zidurile capitalei cu 
relicvele Crucii, cu icoana „nefăcută de mână” a lui Hristos şi veşmântul 
Maicii Domnului. E] a încurajat tot poporul în luptă şi a organizat rugă- 
ciuni de implorare a Născătoarei de Dumnezeu. Râvna locuitorilor a fost 
atât de intensă, încât au reuşit să respingă inamicul, permiţând astfel răs- 
turnarea delicatei situaţii în care se găseau bizantinii şi sprijinind astfel 
decisiv contraatacul lui Heraclie, care avea să meargă din victorie în vic- 
torie, până la recucerirea tuturor provinciilor luate de perşi!%. În semn de 
mulţumire, întreg poporul capitalei şi-a petrecut noaptea victoriei cântând 
în picioare imnul Acatist în sanctuarul Fecioarei de la Vlaherne. Ziua de 
7 august a rămas de atunci o zi de comemorare solemnă a „ajutorului pe 
care ni l-a dat Hristos împotriva vrâjmaşilor ce ne împresurau pe pământ 
şi pe mare...” 

După transferul comemorării iniţiale de pe 7 august în sâmbăta Săptă- 
mânii a V-a, sinaxarele au adăugat şi memoria altor asedii ale Constanti- 
nopolului din anii 677, 717-718 şi 8601%, făcând astfel din Acatist imnul 
prin excelență al încrederii poporului bizantin în ocrotirea Maicii Domnu- 
lui, cum declară limpede faimosul său „proimion” „Apărătoarei Doamne” 
[redat mai jos într-o traducere literală]: 


„„Generalissimei apărătoare, ca una ce am fost izbăvită din lucruri cum- 
plite, cele de biruință îți aduc ţie, Născătoare de Dumnezeu, ca nişte 
mulțumiri, eu, cetatea ta. Ci ca una ce ai stăpânire nebiruită [invinci- 
bilă], din tot felul de primejdii slobozeşte-mă, ca să strig ție: Bucură-te, 
Mireasă nemiresită! | Te hypermacho stratego ta niketeria / hos Iythro- 
theisa ton deinon eucharisteria / anagrapho soi he polis sou Theotoke. / 
All'hos echousa to kratos aprosmacheton, / ek pantoion me kindynon 
eleutheroson / hina krazo soi: Chaire Nymphe anympheute]”*. 


Să remarcăm numaidecât, ca să nu mai revenim asupra lui, faptul că 
simbolismul militar şi patriotic e destul de frecvent în imnografia bizan- 
tină, îndeosebi cu referire la Născătoarea de Dumnezeu (Theotokos)!!?. 
Acest lucru îşi trage evident originea din întrepătrunderea intimă existentă 
între Biserică şi statul bizantin, precum şi din dedicarea cetății imperiale 
Fecioarei!!!, astfel încât toate evenimentele fericite ale istoriei politice 
erau atribuite mijlocirii sale. Acest simbolism militar îşi păstrează intactă 
valoarea şi atunci când e transpus în planul personal al luptei fiecărui 
creştin împotriva patimilor şi a demonilor. Eliberarea „cetăţii” reprezintă 

în acest caz eliberarea omului de tirania patimilor, putând fi astfel aplicat 
tot timpul Postului Mare. 

Spiritualitatea liturgică a asimilat aceste elemente istorice, cum sunt 
episoadele unor asedii barbare sau cutremure de pământ, pentru a face 
din ele elemente permanente ale vieţii ortodoxe, chiar şi după dispariţia 
statului bizantin şi a uitării motivelor precise care au dus la stabilirea lor. 
Aceste elemente nu sunt simple supravieţuirii ale unor comemorări care 
n-ar fi avut valoare decât pentru locuitorii Constantinopolului, ci au do- 
bândit o valoare transistorică şi universală, putând fi de acum supuse 
aceluiaşi tip de transpunere duhovnicească (anagogică) ca şi faptele isto- 
rice ale Scripturii. Acatistul e extrem de revelator în această privință. 

Prăznuirea eliberării miraculoase a Constantinopolului cântată împre- 
ună cu Acatistul a fost transferată la începutul secolului VIII, de pe 7 au- 
gust pe 25 martie, de către patriarhul Gherman în virtutea legăturii intime 
a acestui imn cu Buna Vestire'!?. Dar cum cel mai adesea Buna Vestire 
cade într-o zi de post, în secolul IX, patriarhul Metodie (842-847), sau, 
după alte surse, patriarhul Fotie (858-886) a deplasat încă o dată această 
prăznuire a Acatistului într-o sâmbătă de la sfârşitul Postului Mare!'?. 
Aceasta însă pare să se fi fixat destul de târziu în Săptămâna a V-a, 
fiindcă în redacția sa din secolul IX, Typikon-ul Marii Biserici din Con- 
stantinopol lasă încă patriarhului libertatea de a fixa oficiul Pannychis al 
Născătoarei de Dumnezeu în Săptămâna a IV-a sau în Săptămâna a V-a!". 
În unele manuscrise italo-greceşti, printre care Typikon-ul de la Messina 
(secolul XII), prăznuirea Acatistului nu este prescrisă pentru o zi de 
sâmbătă, trebuind să fie celebrată cu 5 zile înainte de Buna Vestire!!5, 
sau, după alte documente, numai în ajunul ei, evidențiind astfel limpede 
semnificaţia ei de înainte-prăznuire!!S. 

Diferitele etape ale fixării Acatistului evidenţiază în fond o ezitare 
datorată polarităţii semnificației sale. EI este în același timp un oficiu votiv 
pentru eliberarea cetăţii şi un imn centrat în principal pe Buna Vestire. 
Este sigur că Acatistul exista cu mult înainte de victoria din anul 626 și 
că el a fost cântat atunci pentru că era deja extrem de popular. Probabil 
cu această ocazie, sau ulterior, i s-a adăugat „proimion”-ul citat mai sus, 
pentru a explicita caracterul său votiv şi legătura Acatistului cu ocrotirea 
oraşului de către Theotokos. 

S-a scris mult despre originea imnului Acatist şi despre autorul său'"”, 
Multă vreme sinaxarele i-au atribuit redactarea patriarhului Serghie 
însuşi, lui Gheorghe din Pisidia, secretarul său, sau chiar patriarhului 
Gherman, deşi acesta din urmă n-a făcut altceva decât să expliciteze și 
mai mult legătura imnului cu Buna Vestire'"$. Până nu de mult savanții 
moderni, bazați mai cu seamă pe studierea stilului acestei capodopere, 
păreau să fi ajuns la un consens în ce priveşte atribuirea imnului Acatist 

lui Roman Melodul: autorul principal al imnelor kontakia şi cel mai mare 
melod bizantin!!?. Recent însă, specialiştii înclină să împingă datarea 
compunerii lui încă înainte de Roman Melodul'%. Oricum ar sta lucrurile, 
acesta e într-adevăr o înflorire a poeziei liturgice, nici o altă compoziţie 
neegalând-o prin frumuseţe şi popularitate la creştinii ortodocşi până în 
zilele noastre!?!. Acatistul e cântat în general împreună cu canonul lui 
Iosif Imnograful!*?, care-i împrumută unele expresii şi îi este asemănător 
prin formă, amplificând salutarea îngerului („Bucură-te!”) şi legând de ea 
expresii antinomice ce exprimă realizarea în Fecioara Maria a prefigu- 
rărilor Vechiului Testament şi caracterul neînțeles al Întrupării. Această 
particularitate stilistică a dus la denumirea populară a Acatistului, numit 
în Grecia chairetismoi [Bucurări]'5. Canonul este cântat împreună cu 
„irmoase” care nu sunt însă ale lui Iosif, ci poate ale lui loan Damaschi- 
nul; acestea au cunoscut un foarte mare succes în imnografia bizantină, 
fiindcă le regăsim adesea sub formă de „catavasii”1?%. 

Pe lângă Acatistul însuşi, slujba din sâmbăta Săptămânii a V-a a Pos- 
tului Mare a preluat numeroase elemente din cea a Bunei Vestiri'2%5. Vineri 
seara la Vecernie, după cele două idiomele şi stihira Mucenicilor din 
Triod, se cântă șapte „prosomii” şi „Slava” de la Vecernia Mare a Bunei 
Vestiri'2$ ca pregătire pentru Acatist, după care oficiul se derulează ca de 
obicei împreună cu Liturghia Darurilor mai înainte sfinţite. La Pavecer- 
niţa Mare se cântă canoanele defuncților glasului de rând și ale sfântului 
din Mineie transferate aici din pricina Acatistului'””. Utrenia începe, ca şi 
cea a Canonului Mare'%, la ceasul al 4-lea din noapte!?, dar, spre deose- 
bire de aceasta, nu are „Aliluia” (specific comemorării defuncților şi, prin 
urmare, anacronic), ci „Dumnezeu este Domnul” festiv însoţit de întreita- 
cântare foarte lentă şi ornamentată anume pentru acest prilej a unui tropar 
având drept temă Buna Vestire, şi de altfel extrem de răspândit în imno- 
grafie, unde serveşte adesea drept irmos!*. După tropar se citeşte catis- 
ma 16 a Psaltirii urmată nu de o sedealnă, ci de „proimion”-ul „Apără- 
toarei Doamne” cântat de cele două coruri. După care preotul, înaintea 
icoanei, ca şi în. vinerile precedente la Pavecerniţă, cântă cu glas mare 
primele 6 strofe (sau oiloi) la sfârşitul cărora corul repetă cântând lent 
„Aliluia” sau „Bucură-te, Mireasă, pururea fecioară |nemiresită]!”. Acest 
prim grup se încheie cu repetarea condacului „Apărătoarei Doamne”, 
urmat de lectura primei părți a cuvântului despre Acatist (de la sfârşitul 
Triodului) şi de recitarea Psa/mului 118. Se repetă apoi încă o dată „proi- 
mion”-ul înainte şi după grupul de 6 strofe oikoi (icoase) care urmează 
executate în acelaşi mod ca şi grupul precedent. Se citeşte apoi restul 
cuvântului despre Acatist, Psalmul 50 şi canonul hramului mănăstirii în 
4 tropare, cel al Maicii Domnului, alcătuirea lui Iosif în 6 tropare şi, la 
odele corespunzătoare, „tetraodele” lui Iosif şi Teodor, care elimină ca- 

nonul hramului. Drept „catavasii”, se cântă încă o dată „irmoasele” cano- 
nului lui Iosif. Canonul e întrerupt de ectenii mici, urmate la oda a 3-a de 
cântarea a șase noi strofe oikoi executate în acelaşi mod. Urmează o ec- 
tenie mică, o sedealnă pe tema Bunei Vestiri cântată de două ori şi, dacă 
nu s-a încheiat, continuarea cuvântului despre Acatist. După oda a 6-a, se 
cântă ultimele 6 strofe oikoi, mereu încadrate de „proimion” şi urmate 
mai întâi de sinaxarul din Minei iar apoi de sinaxarul Acatistului redactat 
de Nichifor Calist. Canonul se termină fără alte modificări, urmat fiind 
de luminânda Bunei Vestiri şi, la Laude, de 4 stihiri de pe 25 martie cu 
„Slava” lor. Utrenia se încheie cu doxologia mare, iar la Liturghie se 
combină la „Fericiri” troparele odei a 3-a a canonului Maicii Domnului 
şi ale odei a 6-a a „tetraodei” Triodului. Prochimenul este „Măreşte su- 
flete al meu pe Domnul”, iar lecturile din Apostol şi din Evanghelie sunt 
duble: vechilor lecturi din Evrei 9, 24-26 şi Marcu 8, 27-31, corespun- 
zătoare ciclului lecturilor Triodului, li s-au adăugat cele din Evrei 9, 1-7 
şi Luca 1, 39-49. 56, ca la celelalte praznice ale Maicii Domnului'”!, 
evidențiind astfel limpede suprapunerea oficiului propriu al Acatistului 
peste cel al unei sâmbete obişnuite din Postul Mare. 

Constatăm, aşadar, că pentru a putea da celebrării sâmbetei Săptămânii 
a VI-a din Postul Mare întreaga sa strălucire, Acatistului și canonului său 
li s-au adăugat piese imnografice ale praznicului din 25 martie pentru a 
completa astfel oficiul. Acest adaos a permis în acelaşi timp afirmarea 
clară a legăturii Acatistului cu praznicul Bunei Vestiri și proiectarea 
acestuia din urmă în inima ciclului liturgic mobil. 

Primei distincţii pe care am remarcat-o în Acatist între simbolismul 
militar al protecției Maicii Domnului şi evocarea teologiei Întrupării, 
trebuie să-i adăugăm o a doua. Imnul Acatist se împarte în două părți 
distincte: prima e o reprezentare dramatică a Evangheliei copilăriei; ea 
începe cu vizita îngerului şi tema Bunei Vestiri (condacele 1, 2, 3), după 
care descrie vizita Elisabetei (icos 3), tulburarea lui Iosif (condac 4), ves- 
tirea Naşterii Domnului păstorilor (icos 4) şi magilor (condac 5, icos 6, 
condac 6), fuga în Egipt şi episodul (apocrif) al surpării idolilor (icos 6), 
terminându-se cu întâlnirea cu dreptul Simeon (condac 7). Partea a doua 
(începând cu condacul 8) nu se mai desfăşoară în plan cronologic, ci 
dezvoltă o meditaţie asupra consecințelor spirituale ale Întrupării. Această 
a doua dimensiune corespunde, sub o formă diferită, salutărilor (chaire- 
țismoi) propriu-zise care desfăşoară încă de la începutul imnului o serie 
de expresii antinomice a căror funcţie e aceea de a arăta că în Logosul 
întrupat se frâng limitele raţiunii: „Bucură-te, cea care ai adunat lucruri 
potrivnice într-una [ai reconciliat contrariile]! Bucură-te cea care ai unit 
fecioria şi naşterea!”1%?. 

„Bucură-te sălaşul înţelepciunii lui Dumnezeu! Bucură-te vistieria 
Proniei Lui! 

Bucură-te cea care arăţi pe filozofi neîntelepţi [philosphous aso- 
phous]! Bucură-te ceea cea ai vădit pe cei meşteri la cuvânt a fi necu- 
vântători [zechnologous alogous]! 

Bucură-te că au înnebunit întrebătorii [syzetai] cei cumpliți! Bucură-te 
că s-au veştejit făcătorii de basme [/on mython poietai]! 

Bucură-te cea care ai rupt vorbele cele încurcate ale atenienilor! 
Bucură-te cea care ai umplut mrejele pescarilor! 

Bucură-te cea care ne-ai tras dintru adâncul necunoştinței! Bucură-te, 
cea care pe mulţi i-ai luminat în cunoştinţă! 

Bucură-te corabia celor ce vor să se mântuiască! Bucură-te limanul 
celor ce umblă cu corăbiile acestei vieţi! 

Bucură-te, Mireasă, pururea fecioară!”155, 


Începutul acestei a doua părți a imnului Acatist sugerează tocmai mo- 
tivul acestei lungi evocări a Întrupării în timpul Postului Mare: 


„Văzând naştere străină, să ne înstrăinăm de lume, mutându-ne mintea 
la cer, că pentru aceasta Dumnezeu Cel Preaînalt pe pământ s-a arătat 
om smerit, vrând să tragă la înălţime pe cei ce-l strigă Lui: Aliluia 
[Xenon tokon idontes xenothomen tou kosmou, ton noun €eis ouranon 
metathentes, dia gar touto ho hypselos Theos epiges ephane tapeinos 
anthropos, boulomenos helkysai pros to hypsos tous Auto boontas 
Allelouia]!”"*. 


Cu ajutorul unor expresii de o îndrăzneală adesea nemaiauzită, Maica 
Domnului e aici preamărită în principal ca instrument al Întrupării lui 
Hristos şi ca auxiliar al înălțării şi îndumnezeirii naturii umane: „începu- 
tul recreării ei spirituale”!*%5. Întruparea apare ca principiul fără de care 
n-ar putea exista viață duhovnicească, nici biruință asupra patimilor, căci 
în fond fiecare creştin e chemat la realizarea mistică a ÎIntrupării în sine 
însuşi. Prin curățirea, căința şi asceza practicate tocmai în timpul Postu- 
lui Mare, el trebuie să imite, pe cât îi stă în putinţă, curăția neprihănită a 
Fecioarei, pentru ca după „Aminul” conlucrării voii sale cu Dumnezeu să 
Se nască în el Logosul. 


„Ceea ce s-a petrecut trupeşte în neprihănita Maria «plinătatea Dumne- 
zeirii» [Col 2, 9] strălucind în Hristos prin feciorie, aceasta se petrece 
Şi în orice suflet ce rămâne feciorelnic potrivit raţiunii; nu că Domnul 
s-ar mai face prezent trupeşte, fiindcă «nu-L mai cunoaştem pe Hristos 
după trup» [2 Co 5, 16], ci pentru că vine să se sălăşluiască duhov- 
niceşte aducând împreună cu EI şi pe Tatăl, cum spune Evanghelia 
Lin 14, 23%. 

Această naştere a lui Hristos în sufletul „fecioară” poate fi privită nu 
numai drept piscul vieții duhovniceşti, dar şi drept obârșia ei. Fiindcă 
Botezul Îl face pe Hristos să Se nască în neofit (cf. Ga 2, 20), pentru ca 
acesta să trăiască în Hristos (cf. Col 2, 3-4). Astfel, celebrarea Acatistului 
spre sfârşitul Postului Mare, când ne apropiem de perioada propriu-zis 
mistagogică şi dramatizată a Săptămânii Mari, sugerează că tocmai prin 
asceză, căinţă şi luptă putem regăsi fecioria dobândită la Botez, pentru ca 
prin Duhul Sfânt Hristos să Se nască, să crească duhovniceşte în suflet şi 
în trup, şi să ajungă „la măsura vârstei plinătăţii lui Hristos” (£/4, 13). 

Să remarcăm de altfel că intervenind chiar înaintea comemorării Răs- 
cumpărării în timpul Săptămânii Mari, această evocare duhovnicească a 
teologiei Întrupării permite afirmarea o dată mai mult a continuității şi 
armoniei Economiei divine. Aşa cum, cu prilejul Naşterii Domnului, se 
aminteşte faptul că aceasta conţine tainic în ea puterea Învierii şi realiza- 
rea definitivă a mântuirii'"”, tot aşa în ajunul celebrării Patimii e potrivită 
invocarea paradoxului nemaiauzit aflat la obârşia ei şi a faptului că încă de 
la Întrupare firea omenească asumată de Logosul era deja transfigurată şi 
îndumnezeită. Jertfa şi moartea lui Hristos n-au fost în fond necesare 
decât pentru a manifesta transcendenţa fără limite a iubirii dumnezeiești, 
care recapitulează în sine însăşi toate contrariile şi se „smereşte” atât cât 
vrea să-şi înalțe creatura căzută. 

Putem în sfârşit nota faptul că imnul Acatist şi canonul lui Iosif legat 
de el folosesc din belşug prefigurările scripturistice, ca şi Canonul Mare. 
Dar, în timp ce în acesta din urmă figurile din Vechiul Testament erau 
legate de căință, în Acatist ele sunt prezentate mai degrabă Re profeții 
ale Întrupării. Maica Domnului e în acelaşi timp noul rai'“8, scara lui 
Iacob'*, marea care l-a înghiţit pe faraonul spiritual!“, piatra a care a 
țâşnit apa care i-a adăpat pe evrei în pustie!“ și stâlpul de foc care i-a 
călăuzit!“?, pământul fagăduit şi mana'”, rugul aprins'*, lâna acoperită 
de rouă a pui Ghedeon'“* „ sfeşnicul, vasul cu mană şi adevăratul cort al 
mărturiei'“ etc. În naşterea feciorelnică sunt recapitulate şi realizate toate 
figurile Legii şi ale Profeților, căci ea este realizarea Marii Taine a sco- 
pului mai înainte de veci al lui Dumnezeu cu privire la creaţia Sa'“. 

Cele două celebrări speciale ale Săptămânii a V-a din Postul Mare 
dezvoltă, aşadar, două recapitulări distincte ale istoriei mântuirii: prima 
în planul pocâăinţei, cea de-a doua în cel al Întrupării. Şi una şi alta par 
solidare şi complementare, iar timpul „concentrat” al Postului Mare, care 
dezvoltă această recapitulare la un nivel mai amplu, e afirmat atunci drept 
cadrul şi ocazia conlucrării între planul binevoitor al lui Dumnezeu prin 
Întrupare şi răspunsul liber al omului prin căință şi asceză. Acatistul per- 
mite astfel retroactiv definirea întregii dimensiuni hristologice a spiritua- 
lităţii Triodului. 

III.5.e Săptămâna a VI-a 
şi încheierea Postului Mare 


În Duminica a V-a se cântă împreună cu canonul Sfintei Maria Egip- 
teanca un canon consacrat aproape în exclusivitate temei săracului Lazăr 
şi bogatului nemilostiv (Lc 16, 19-31), ce făcea parte din sistemul lectu- 
rilor biblice de la Ierusalim pentru această duminică!“ fiind, prin urmare, 
extinsă la idiomelele şi stihirile Săptămânii a VI-a. Ca şi parabola sama- 
rineanului cel bun, şi aceasta oferă imnografilor posibilitatea de a dez- 
volta un rezumat al istoriei mântuirii: 


„Israel se îmbrăca cu porfiră şi cu vizon, strălucind întru veşminte 
preoţeşti şi împărăteşti şi, îndestulându-se cu Legea şi cu Prorocii, se 
veselea în slujbele Legii. Dar răstignindu-Te în afara porților pe Tine, 
Făcătorul de bine, Cel ce ai sărăcit, şi, după ce ai înviat, lepădându-se 
de Tine, Cel ce eşti pururea în sânurile lui Dumnezeu Tatăl, însetează 
acum de picătura harului ca bogatul cel nemilostiv cu Lazăr cel sărac. 
Că în loc de porfiră şi de vizon s-a îmbrăcat în focul cel nestins. Și 
jeleşte văzând pe poporul păgân, cel lipsit mai înainte de fărâmiturile 
adevărului, încălzindu-se acum în sânurile credinţei lui Avraam şi, îm- 
brăcat cu porfira Sângelui Tău şi cu haina Botezului, împreună vese- 
lindu-se şi îndulcindu-se de harul de faţă şi zicând: Hristoase, Dumne- 
zeul nostru, slavă Ţie!"%. 


Acest episod al pedepsirii bogatului nemilostiv poate fi aplicat, într-un 
mod mai interior, şi omului păcătos. Fiindcă „eu însumi” mă asemân 
acestui bogat şi, bogat fiind prin fire cu nemurirea, „am păcătuit împotriva 
mea însumi”!50, „desfătându-mă în plăceri”!* j prin iubirea de lux şi de 
plăceri, prin bucuriile acestei lumi'“*, dar mai cu seamă din pricina dis- 
prețuirii săracilor şi a absenței compătimirii's%; bogatul s-a osândit pe 
sine însuşi la iad'**, şi „eu” sunt asemenea lui's*: 


„Bogat fiind în patimi, m-am îmbrăcat cu veşmântul cel înşelător al 
fățărniciei, veselindu-mă în răutățile neînfrânării [akrasia], şi arăt 
nemilostivire nemăsurată, neuitându-mă la mintea [nous] mea cea lepă- 
dată înaintea ușilor pocăinței |pro tou pylonos tes metanoias)], flămândă 
de tot binele şi bolnavă de nepurtarea de grijă. Dar Tu, Doamne, fâ-mă 
Lazăr sărac de păcate, ca nu cumva rugându-mă, să nu aflu deget 
să-mi răcorească limba ce jeleşte în văpaia cea nestinsă; ci mă sălășlu- 
ieşte în sânurile patriarhului Avraam, ca un Iubitor de oameni!” 


Potrivit punctului de vedere adoptat, ne vom putea socoti bogaţi în 
păcate şi vrednici de focul cel veşnic ca bogatul cel nemilostiv, sau, ca 
Lazăr, săraci în virtuţi” şi flămânzind după mântuire'"*. Atunci ne vom 


369 


ruga lui Dumnezeu să devenim „săraci în păcate” şi în bunuri pămân- 
teşti, ca să dobândim aceeaşi răsplată ca şi Lazăr!*. Parabola e de ase- 
menea prilejul reamintirii importanţei milosteniei şi a iubirii de săraci 
pentru a putea săvârşi un post duhovnicesc'S, şi a evidenţierii temeiului 
dogmatic al faptelor milosteniei: sărăcia de bunăvoie a Cuvântului lui 
Dumnezeu pentru a-i îmbrăca pe oameni în nemurire. 


„Sărac Te-ai făcut, Hristoase, Cel Bogat, ca să-i îmbogăţești pe oameni 
cu nemurire şi luminare. Şi pe mine, cel sărăcit de plăcerile vieţii, îm- 
bogăţește-mă cu virtuţi şi numără-mă cu săracul Lazăr, izbăvindu-mă 
de pedeapsa bogatului şi de gheena ce mă aşteaptă”!fl. 


Pe lângă originea sa palestiniană, plasarea acestei parabole în ultima 
săptămână a postului se explică poate prin analogia între săracul Lazăr şi 
Lazăr, prietenul lui Hristos, a cărui comemorare se pregăteşte. Lăudând 
răbdarea săracului Lazăr în necazuri, Sfântul loan Hrisostom subliniază 
că acesta era cu atât mai vrednic de admiraţie cu cât n-avea exemplul 
„unui alt Lazăr” ca să poată îndura încercările sale, sigur de învierea 
viitoare!2. De acum înainte, creștinilor le este mult mai uşor să îndure 
de bunăvoie relele şi ostenelile, urmând modelul săracului Lazăr, căci 
pregătirea învierii celui de-al doilea Lazăr a început încă din prima zi a 
săptămânii. 

Săptămâna a VI-a e cadrul unei întreite înainte-prăznuiri: pregătirea 
Sâmbetei lui Lazăr, a Duminicii Stâlpărilor şi a Săptămânii Mari, cum o 
arată, de exemplu, aceste trei tropare succesive ale canonului de la Utrenia 
de vineri: 


„Mai înainte ai zis, lisuse: Iată ne suim în cetatea cea sfântă şi voi fi dat 
cu adevărat în mâinile ucigaşilor, ca să Mă omoare trupeşte pe Cruce.” 


„Vrând, Cuvinte, să răpeşti din moarte pe prietenul Tău, Te sârguieşti 
a fi omorât pentru noi după trup, făcând nemuritori pe oamenii cei 
credincioşi, Unule, Cel ce eşti fără de moarte.” 


„Să aducem stâlpările cuminţeniei (baia sophrosynes] lui Hristos, Celui 
ce S-a smerit pe mânz cu trupul şi să-l zicem: Bine eşti cuvântat, Mân- 
tuitorule, Cel ce vii spre Patimă”%. 

Actualizarea dramatizată a Patimii, care va fi obiectul principal al im- 
nologiei Săptămânii Mari, începe încă din primele zile ale acestei săptă- 
mâni prin evocarea narativă a bolii, iar mai apoi a morţii lui Lazăr şi a 
mersului lui Hristos spre Ierusalim, unde va intra triumfal după ce l-a 
înviat pe prietenul Său şi unde va suferi Patima Sa câteva zile mai târziu 
(cronologia liturgică urmează, aşadar, în principal relatarea Evangheliei 
după loan). Tot Sfântul Teodor Studitul e cel care evocă în stihirile şi 

canoanele sale aceste etape ale intrării în Săptămâna Patimii. Menţionând 
încă de luni boala lui Lazăr, el zugrăveşte marţi trimiterea unor mesageri 
la Hristos de către surorile lui Lazăr: 


„Fiind cuprinse de plângere surorile lui Lazăr şi-au arătat întristarea 
Ţie, Cunoscătorule a toate; dar Tu ai întârziat puţin, ca să vădeşti 
minunea și să arăţi apostolilor Tăi cele înfricoşătoare”!%. 


Lazăr moare miercuri (cu patru zile înainte de învierea sa) şi, aflând 
acest lucru de data asta nu de la mesageri umani, pentru a-Şi arăta pogo- 
rământul Său, ci în virtutea atotștiinței Sale dumnezeieşti'“, Hristos Se 
îndreaptă spre Iudeea'S, începând astfel mersul Său spre Patima cea de 
bunăvoie!“. Joi, „Lazăr zace în mormânt deja de două zile”!S şi Zidito- 
rul continuă să înainteze, în timp ce la Betania apropiații lui Lazăr ţin 
doliu şi varsă lacrimi aşteptându-L pe Hristos!%. Vineri rămâne o zi de 
doliu, dar, Hristos apropiindu-Se''0, aceasta trece în plan secund pentru a 
face ca atenția credincioşilor să se concentreze asupra aşteptării bucuriei 
din ziua următoare!”!. În sfârşit, sâmbătă se înfăptuieşte cea mai mare 

dintre minunile lui Hristos'”, învierea prietenului Său „care puţea deja”, 
fiind mort de patru zile'”!. 

Examinarea temelor Sâmbetei lui Lazăr iese din cadrul nemijlocit al 
acestui studiu, căci această prăznuire ţine deja de Săptămâna Mare. Să 
semnalăm totuși că ea depăşeşte simpla comemorare a miracolului evan- 
ghelic pentru a dezvolta un bogat comentariu privitor la lucrarea divino- 
umană a lui Hristos (Acesta plânge, întreabă unde a fost pus'”, dar îl 
învie numai cu glasul Său''€). Învierea lui Lazăr e simbolul învierii 
viitoare a neamului omenesc!” şi arătarea atotputerniciei lui Dumnezeu 
care răstoarnă legile naturii stricate''5. Înainte de Cruce chiar, iadul tre- 
mură la auzul glasului lui Hristos!” şi se grăbeşte să-i dea drumul lui 
Lazăr să iasă din el'%, anunțând astfel apropiata sa nimicire'*!. Acest 
praznic al „învierii celei de obşte” îi întăreşte, aşadar, pe ucenicii lui 
Hristos înainte de Patima Acestuia!“?. El este „începerea [preludiul — za 
prooimia] Crucii” şi pregăteşte pentru „Împărăteasa zilelor”!**. Lazăr 
cel înviat va fi martorul Patimii şi Învierii învățătorului şi prietenului 
său!8 dând mărturie prin prezența sa că Paştele trebuie să se realizeze 
efectiv în întreaga umanitate, fiindcă EI S-a făcut „începătura mântuitoare 
a naşterii din nou” (şi, prin urmare, a celui de-al „doilea Botez”). 

Majoritatea detaliilor relatării evanghelice sunt supuse unei transpuneri 
anagogice de acelaşi tip cu cea care va fi folosită în timpul Săptămânii 
Mari pentru a afirma identificarea intimă a credinciosului creştin cu tai- 
nele morţii şi învierii lui Hristos. Aici însă nu este încă vorba de a ne 
identifica cu Hristos, ci mai degrabă cu Lazăr. Toţi trebuie să părăsim în 
timpul postului „prietenia pentru trup” pentru a ne face, ca şi Lazăr, prie- 
teni ai lui Hristos, ca să înviem împreună cu eli*. Bolnavi cu sufletul, 

aşa cum Lazâr era cu trupul, ne recunoaştem în această perioadă pregăti- 

toare întinşi pe patul plăcerilor'*% având inima străpunsă de săgețile 
. ia A a a -_. +189 . lee, . 

demonilor, zăcând în mormântul trândăviei'"” şi al nepăsării, acoperit de 


piatra deznădejdii'%: 


„Răstoarnă, Hristoase, de pe smeritul meu suflet piatra cea grea a trân- 
dăviei celei grele şi mă ridică din mormântul nesimțţirii spre lauda Ta, 
Cuvinte”!*!. 


Trimiterea de mesageri la Hristos de către Marta şi Maria reprezintă 
ostenelile Postului Mare realizate prin conlucrarea dintre acțiune şi con- 
templaţie (ale căror figuri tradiționale sunt cele două surori ale lui Lazăr), 
graţie cărora Hristos va veni prin Patima Sa să ne izbăvească mintea 
(nous) înlănţuită în patimi. 


„Înjugând contemplaţia şi acţiunea [7heorian kai praxin hosper syzeu- 
xantes], să ne sârguim a trimite lui Hristos de veste, ca să învieze cu 
venirea Sa cea înfricoşătoare mintea |[noun] noastră cea îngropată ca 
pe un alt Lazăr, să-i aducem stâlpările dreptăţii [baia dikaiosynes) şi 
să strigăm: Binecuvântat eşti Cel ce vii!"!%?. 


Aşadar, pe „mine” mă învie Hristos în Lazăr şi pe mine mă eliberează 
din moarte înainte chiar de comemorarea Patimii Sale, arătând astfel că 
prin pocăință şi asceză vom putea ajunge „deja înviaţi” la Săptămâna 
Mare, pentru a o putea prăznui duhovnicește: 


„Cuvinte al lui Dumnezeu, înviind cu cuvântul Tău cel dătător de viaţă 
sufletul meu cel omorât de păcate şi închis în mormântul călcării po- 
runcilor, învredniceşte-mă să-Ţi aduc stâlpări de virtuţi Ţic, Biruitorului 
morţii”, 


Temele Sâmbetei lui Lazăr şi ale Duminicii Stâlpărilor sunt cel mai 
adesea împletite, întrucât reprezintă două aspecte complementare ale re- 
velării divino-umanităţii lui Hristos înainte de Patinia Sa”. Aceste două 
praznice sunt de altfel privite mai degrabă ca o singură sărbătoare desfă- 
şurată în două zile, fiindcă au un tropar comun, iar temele unuia se regă- 
sesc din plin în celălalt, astfel că amândouă sunt situate simbolic în aceeaşi 
zi: „cu șase zile înainte de Paște”'*. „Praznic îndoit”, el este în același 
timp o expresie a lucrării divino-umane a lui Hristos: învierea lui Lazăr 
revelează Divinitatea Sa, iar intrarea Sa în Ierusalim şezând pe asin uma- 
nitatea Lui'%. Astfel, în Săptămâna a VI-a nu mai e cu putință separarea 
pregătirii pentru unul din praznice de pregătirea pentru celălalt. 


„Spus-ai mai înainte adormirea lui Lazăr, pe care peste puţin timp 
înviindu-l, laudă vei primi de la pruncii care poartă ramuri, semnele 
[a symbola)] Patimii Tale, Mântuitorule”!”. 

Încă de la sedelnele Utreniei de luni, studiţii Iosif şi mai ales Teodor 
încep să cânte „cântarea înainte-prăznuirii” Stâlpărilor!*. 

Mersul lui Hristos spre Patima Sa cea de bunăvoie e un element care 
permite împletirea acestor trei teme!”?. Pe măsură ce EI se apropie, im- 
nologia îşi schimbă caracterul pentru a deveni tot mai hristologică, astfel 
că, odată intrat în Ierusalim pentru Patima Sa, Hristos ocupă întreaga 
atenţie a credincioșilor care L-au urmat pas cu pas începând din lunea 
precedentă”, Acest urcuș spre Ierusalim, ce culmina odinioară în proce- 
siunea (astăzi aproape dispărută) din Duminica Stâlpărilor sau Floriilor”, 
însoţeşte simbolic toată săptămâna cu o amplă mişcare procesională: 
credincioşii urmează şi însoțesc pe Hristos în acest mers care îi duce spre 
comuniunea mistică cu Patima Sa, dar care reprezintă şi urcuşul lui Hristos 
la Tatăl, model al urcuşului duhovnicesc al omului şi al intrării sale în 
Ierusalimul ceresc2?. 

Am putea astfel compara destul de exact această „procesiune” care în- 
cepe în lunea Săptămânii a VI-a cu Intrarea Mare ce are loc la Liturghie 
înaintea anaforalei2%. Preotul iese din sanctuar pe uşa dinspre miază- 
noapte cu darurile pregătite la proscomidiar pentru a intra aici prin uşile 
împărăteşti după ce traversează naosul şi adună astfel virtual spaţiul pe 
care-l circumscrie acesta. Prin urmare, întreg cosmosul, pâinea, vinul, 
spaţiul şi timpul, şi întreaga lume sensibilă reunită în biserica-micro- 
cosmos intră în sanctuar pentru a fi aduse jertfă, pentru a fi asumate de 
Logosul divin, pentru a fi îndumnezeite şi transfigurate”. Tot aşa, înainte 
de Patimă, credincioşii antrenați în practica virtuţilor timp de 40 de zile 
însoțesc duhovnicește pe Hristos în mersul Său şi se identifică cu pruncii 
care-L vor primi în lerusalimul inimilor lor cu „stâlpările virtuţilor lor”20%. 
„Veniţi să gătim Domnului cele de întâmpinare, aducându-l stâlpări de 
virtuți [baia areton]; că aşa Îl vom primi în sufletul nostru ca în cetatea 
lerusalimului, lăudându-L şi închinându-ne Lui”2%. 

Stâlpările de virtuţi sunt roadele ostenelilor ascetice desfăşurate în 
timpul Postului Mare. Strânse într-un mod în același timp sensibil şi du- 
hovnicesc2”, respectiv adăugând la asceză faptele postului duhovnicesc, 
ele îngăduie credincioşilor să-L primească cu vrednicie pe Hristos fiind, 
prin urmare. mijloacele identificării şi mai strânse cu EI în Patima Sa. 
Această exegeză a relatărilor evanghelice arată bine finalitatea hristo- 
logică a întregii cateheze a Triodului. După ce timp de peste şase săptă- 
mâni am fost îndemnați la pocăință, la smerenie, la post, la străpungerea 
inimii şi la alte virtuţi, de acum nu mai e timp pentru desfăşurarea unei 
învățături teoretice, fiecare trebuind să-şi arate roadele faptelor sale şi să 
probeze valoarea lor reală: sunt acestea vrednice „să primească pe Hristos” 
şi să slujească laudei universale? Căci în cele din urmă doxologia e crite- 
riul consistenţei virtuților. 

Încheierea Postului Mare 


Dacă privim cele 40 de zile propriu-zise ca o perioadă distinctă de 
Săptămâna Mare, Postul Mare se termină în seara de vineri a Săptămânii 
a VI-a”. Dacă totuşi postul continuă până în Săptămâna Mare, începând 
din Sâmbăta lui Lazăr el dobândeşte o dimensiune diferită: din ascetic şi 
pedagogic el devine euharistic*%. Ambianţa lungilor cateheze duhovni- 
ceşti, pe care le dezvoltau imnologic şi formal slujbele Postului Mar:, 
dispare pentru a face loc aşteptării arzătoare a Mirelui, ultimelor pregătiri 
înaintea venirii Lui”! şi asimilării mistagogice cu principalii protagoniști 
ai dramei ce va culmina în unirea cu Hristos Însuşi în moartea şi învierea Sa. 

Potrivit lecţionarului armean, în vechiul oficiu de la Ierusalim vinerea 
Săptămânii a VI-a era deja privită drept ziua încheierii oficiale a celor 
40 de zile de post”. Idiomela, tot de origine palestiniană, cântată potri- 
vit Triodului tipărit ca „Slavă” la Utrenia de vineri şi repetată de două ori 
la Vecernie la începutul stihirilor de la „Doamne, strigat-am”, marchează 
limpede trecerea între două perioade liturgice distincte, dar totuşi intim 
dependente una de cealaltă, Săptămâna Mare neputând fi prăznuită cu 
vrednicie decât dacă Postul Mare a fost ținut cu folos. 


„Plinind cele patruzeci de zile de suflet folositoare, cerem să vedem şi 
sfântă săptămâna Patimii Tale, lubitorule de oameni; ca să slăvim în ea 
faptele Tale cele mari şi nespusă Economia Ta pentru noi, cu un cuget 
cântând: Doamne, slavă Ţie!2!?. 


Începând cu Vecernia acestei vineri, toate textele din Mineie și din 
Octoih sunt suprimate până la Duminica Tomii, pentru a face loc numai 
Triodului: astfel, în cele 10 stihiri de la „Doamne, strigat-am” de vineri 
se numără idiomela citată mai sus, stihira Mucenicilor şi 7 stihiri ale lui 
Lazăr (de fapt 5 stihiri, primele două fiind repetate de două ori) atribuite 
împăratului Leon. „Slavă” şi „Şi acum” sunt amândouă însoţite de idio- 
mele pentru Lazăr, căci în timpul Săptămânii Mari se suprimă şi majori- 
tatea troparelor şi stihirilor Născătoarei de Dumnezeu (/heotokia), lucru 
excepțional în cursul anului liturgic şi care arată limpede că meditaţia 
asupra Întrupării şi divino-umanităţii trece atunci de la uimirea în faţa 
misterului maternității divine la actualizarea apogeului „kenozei” Logo- 
sului?!*, 

Încheierea Postului Mare e subliniată la această Vecernie de lectura 
pericopelor finale ale ciclului Facerii (49, 33-50, 26) şi Proverbelor 
(31, 8-31). Totuşi atmosfera Postului Mare nu e cu totul abandonată: nu 
numai în plan imnografic, dar şi în cel al rubricilor fypikon-ului ea se 
continuă până în Miercurea Mare. Într-adevăr, ciclul parcurgerii Psaltirii 
prin versete semnificative selectate ca prochimene nu ajunge în această 

vineri decât la Psalmii 123 şi 124. EI se va continua în timpul primelor 
trei zile ale Săptămânii Mari, pentru a se încheia virtual cu extrase 
dintr-un psalm de polieleu (Ps 135, 26) şi din Psalmul 137, 1, omițând 
Psalmul 136, căci acum nu mai trebuie sugerat exilul în Babilon ca la 
începutul Postului Mare?'*, ci bucuria vieţii în Dumnezeu în momentul 
intrării în Patimă”!5. 

Fapt mai izbitor încă, până la Vecernia din Miercurea Mare slujbele îşi 
păstrează esenţialul particularităţilor lor cvadragezimale şi îndeosebi rugă- 
ciunea Sfântului Efrem Sirul”. Chiar şi după ce au fost oficial încheiate 
cele 40 de zile şi pare prea tărziu pentru începerea „întoarcerii”, virtuțile 
păzitoare ale căinţei evocate în această rugăciune rămân în continuare 
concluzia rugăciunilor liturgice. Modul (rropos) pocăinţei continuă din- 
colo de limitele Postului Mare, amestecându-se cu tema veghii eshatolo- 
gice a celor trei zile ale „Slujbei Mirelui”, arătând astfel că ambianța de 
străpungere a inimii şi căinţa, metaniile şi rugăciunea Sfântului Efrem, 
trebuie să pătrundă până în inima prăznuirii Patimii, reprezentând însăşi 
condiția participării autentice a credinciosului la „Taina lui Hristos”. 

Această distincţie a încheierii Postului Mare în două etape: încheierea 
sa tematică în vinerea Săptămânii a VI-a şi încheierea sa formală în 
Miercurea Mare, corespunde simetric intrării progresive în post, despre 
care am văzut că este nu numai rezultatul evoluţiei istorice a Triodului, 
dar şi o măsură de economie menită să-i introducă încetul cu încetul pe 
credincioși în „stadionul înfrânării” şi în modul de a fi cu totul special 
care este corolarul lui. Modul Postului Mare se continuă şi în prima parte 
a Săptămânii Patimii pentru a arăta practic corespondenţa şi împletirea 
existente între câinţă şi viața în Hristos, căinţa introducându-ne în dimen- 
siunea mistagogică a vieţii în Hristos. 

În Palestina, Duminica Stâlpărilor era ziua în care se reîntorceau în 
mănăstire monahii ce ieşiseră din ea pentru a petrece cele 40 de zile de 
post în singurătatea deşertului”"”. Ca şi în cazul Duminicii Lăsatului de 
brânză, acest obicei local a fost asumat şi transpus de Triod pentru a de- 
veni semnul săvârşirii „alergării celor 40 de zile”, în care, fiecare, monah 
sau mirean, s-a identificat oarecum cu vechii monahi izolându-se, întor- 
cându-se în el însuşi pentru a practica postul sufletului şi al trupului şi a 
se consacra rugăciunii în deşertul său interior. Promotorii acestei trans- 
puneri au fost imnografii Constantinopolului, în principal Sfântul Teodor 
Studitul. Încă din joia Săptămânii a VI-a, troparele lor fac aluzie la această 
reunire a asceților care se întorc aducând fiecare „mărturia propriei con- 
ştiinţe” cu privire la faptele curățirii săvârşite în timpul Postului Mare. 


„Veniţi cei din pustii și din munți și din peşteri, adunaţi-vă ţinând 


stâlpări împreună cu noi, să întâmpinăm pe Împăratul şi Stăpânul; că 
vine să mântuiască sufletele noastre”2!8. 

Această adunare simbolică a anahoreţilor însoţeşte aceeaşi mişcare 
procesională ca aceea a lui Hristos, a cărei importanţă o subliniază. Săp- 
tămâna a VI-a cheamă la adunarea şi reunirea tuturor lucrurilor, pentru 
ca, împreună cu cei ce s-au împrăştiat în spaţiu pentru luptă, să se reu- 
nească întreg cosmosul, văzut şi nevăzut, ca la Intrarea Mare a Liturghiei 
euharistice. Întinzându-și de bunăvoie mâinile pe cruce, Hristos a adunat 
şi fixat de propriul său trup spaţiul divizat şi sfâşiat de păcat”"”. Lumea a 
trecut astfel de la domnia dualității şi a contrariilor la cea a unităţii şi 
sintezei celor opuse în Dumnezeul-om. Dar chiar şi atunci când Iubirea 
dumnezeiască şi-a arătat profunzimile în jertfa de pe Cruce, ea continua 
să respecte libertatea omului lăsându-i alegerea de a colabora sau nu la 
realizarea Marii Taine a unirii firilor despărțite şi a divino-umanizării 
cosmosului în Biserică. Efectiv şi definitiv realizată în Persoana lui Hristos 
într-un moment precis al istoriei, această sinteză rămâne încă secretă şi 
ascunsă în „taina” Bisericii pentru cei ce doresc să o actualizeze fără să fi 
fost constrânși la aceasta. Prin asceză, căință şi post continuu, creştinii 
trebuie să se facă disponibili şi să se deschidă spre arătarea şi în ei a unirii 
contrariilor în Hristos-Unul. E potrivit astfel ca la sfârşitul Postului Mare 
asceţii risipiţi în „deşert” să evidenţieze această sinergie devansând reu- 
nificarea realizată pe Cruce prin adunarea lor care simbolizează restau- 
rarea puterilor sufletului în inima lor. Fiecare credincios va veni atunci 
înaintea lui Hristos purtându-şi deja crucea şi preamărindu-L cu ramurile 
virtuților sale. 


„Astăzi harul Sfântului Duh pe noi ne-a adunat și toți, luând Crucea 
Ta, zicem: Bine eşti cuvântat Cel ce vii în numele Domnului! Osana 
Celui dintru înălțime!2%0. 


Adunarea praznicului Stâlpărilor poate fi privită şi ca o imagine şi o 
anticipare a adunării eshatologice a viilor şi a morţilor pentru a se înfățișa 
cu toții înaintea Judecăţii universale. „Copiii Sionului” adunaţi atunci în 
Sion?, respectiv monahii şi toţi cei ce s-au consacrat renunțării și oste- 
nelilor, adunaţi acum în biserică, anticipează această ultimă reunire la care 
vor fi chemați toți de sunetul trâmbiţei: 


„Şi va trimite pe îngerii Săi cu sunet mare de trâmbiţă, şi vor aduna pe 
cei aleşi ai Lui din cele patru vânturi, de la marginile cerurilor şi până 


la celelalte margini”22. 


Reuniţi astfel mistic, iar sfârşitul fiind deja prezent în inima timpului, 
vom putea participa cu vrednicie la desfăşurările eshatologice ale Săptă- 
mânii Mari: Slujba Mirelui, iniţierea în tainele Joii Mari şi cele trei zile 
care sunt o icoană a „Paştelui veşniciei”. Comutarea permanentă ce poate 
fi stabilită între momentul istoric al Patimii, actualizarea lui liturgică şi 
transpunerea sa eshatologică e unul din elementele esenţiale ale spiritua- 

lității Postului Mare. Acest aspect e deja prezent încă de la celebrarea 
adunării monahilor, despre care am vorbit, dar el era de fapt pregătit de 
multă vreme, fiindcă de la Duminica Vameşului şi a Fariseului întreg 
Triodul se străduieşte să zdrobească închiderile temporalității, insistând 
în fiecare clipă pe dialectica între „deja” şi „nu încă”. 

Postul Mare se încheie, aşadar, în Săptămâna a VI-a punând astfel 
limpede în evidenţă finalitatea hristologică a virtuţilor practicate în el şi 
orientarea eshatologică a celebrării Săptămânii Patimilor. Deja săvârşită 
şi virtual încheiată în modalitatea „voluntară” a ascezci, în timpul celor 
trei zile în care culminează, Patima nu face decât să evidenţieze într-un 
mod mai explicit hristologic ceea ce în definitiv era realitatea cotidiană şi 
scopul ultim al ostenelilor ascetice în timpul Postului Mare. De aceea — 
independent de originea ei istorică — putem considera ca extrem de 
semnificativă pentru argumentul nostru celebrarea la Constantinopol a bo- 
tezurilor catehumenilor în Sâmbăta lui Lazăr de către patriarhul însuși?2, 
Practică a cărei supravieţuire e acel „Câţi în Hristos v-aţi botezat” cântat 
la Liturghie în locul lui „Sfinte Dumnezeule”. Înainte chiar de a începe 
prăznuirea Patimii, Postul Mare se încheia prin acest rit de iniţiere în viața 
în Hristos care ilustrează astfel întregul său sens, aşa cum îl confirmă 
troparul cântat atunci de psalţii Marii Biserici pentru întregul popor: 


„Îngropaţi cu Tine prin botez, Hristoase Dumnezeul nostru, ne-am 
învrednicit de viața cea nemuritoare prin Învierea Ta. De aceea lău- 
dându-ne, strigăm Ţie: Osana Celui dintru înălțime! Bine este cuvântat 
Cel ce vine întru numele Domnului!”22, 

Concluzie 
Caracterul mistagogic al timpului liturgic 


Studiul Triodului, pe care am încercat să-l întreprindem începând cu 
perioada pregătitoare şi până în pragul Săptămânii Mari, s-a făcut din trei 
perspective: din cea a imnografiei privită în ea însăşi (partea 1), din cea a 
Typikon-ului şi a corectivelor sale imnografice (partea a II-a), şi din cea 
a structurii timpului liturgic în Triod privit în continuitatea sa (partea 
a III-a). Aceste trei puncte de vedere ne-au constrâns să ne repetăm uneori, 
dar ne-au permis să ajungem la nişte concluzii convergente și să arătăm 
coerenţa şi unitatea duhovnicească a acestei perioade de pregătire în 
vederea Paştelui. 

Virtuţile la care cheamă marii imnografi ai Triodului se concentrează 
în esență asupra pocăinţei (metanoia). Ele sunt instrumentele, sau mai 
degrabă darurile lui Dumnezeu manifestate de viaţa pământească a lui 
Hristos, care îngăduie celor ce s-au îndepărtat de harul Botezului, recă- 
zând în păcat, să fie restauraţi şi înnoiţi cu totul după chipul lui Hristos. 
Mai mult decât o virtute propriu-zisă, căința e un mod de viaţă, o stare 
nouă a persoanei umane aflată în căutarea adevăratei sale identități în 
Hristos. Nu este doar o dispoziţie interioară de penitenţă şi regret pentru 
îndepărtarea de intimitatea cu Dumnezeu, ci se manifestă şi în afară 
printr-o schimbare a întregii conduite a creştinului ritmată în timpul celor 
40 de zile de regulile postului şi ale slujbelor. Acest „mod al căinţei” 
(fropos metanoias), această convertire radicală a fiinţei angajată pe calea 
curățirii şi a restaurării frumuseţii sale feciorelnice dobândite la Botez, 
nu este desigur încă decât o pregătire în vederea primirii lui Hristos în 
Cuminecarea pascală; dar, introducând toate celelalte virtuţi, el apare 
deopotrivă drept mijlocul de a vieţui deja în Hristos încă înainte de Paşte, 
de a fi introduși în procesul „divino-umanizării” umanităţii prin modali- 
tățile specifice ale ascezei liber asumate. Căinţa se aseamănă dălții sculp- 
torului care prelucrează masa informă a materiei pământeşti pentru a face 
să se ivească în ea virtuțile, respectiv faţa lui Hristos care e plinătatea lor. 


378 


Triodul asumă timpul simbolic concentrat în cele 40 de zile pentru a 
revela în el o modalitate permanentă a conduitei creştinului: caracterul 
mistagogic, adică „sacramental” al ascezelor şi virtuţilor. Triodul leagă 
sufletul şi trupul prin virtuțile morale şi prin post, prin slujbe şi succesiu- 
nea lor zilnică, pentru a converti persoana, pentru a-i da prilejul de a con- 
lucra liber la formarea lui Hristos în ea şi de a se pregăti în vederea Învi- 
erii tainice cu EI, anticipând-o prin trecerea ascetică de la moarte la viață 
şi de la patimi la nepătimire. 

Sfântul loan Hrisostom afirmă că „suntem creștini în măsura în care 
imităm pe Hristos”. Trebuie „să călcăm pe urmele lui lisus..."?, dar nu 
într-un mod sentimental, ci prin transpunerea în condiţiile actuale a exis- 
tenţei umane a pogorârii Cuvântului, a smereniei şi tuturor virtuților Sale?. 
Conformându-ne umanităţii Lui vom putea avea astfel acces la Divinita- 
tea Lui, inseparabil unită cu aceasta. Potrivit Sfântului Maxim Mărturisi- 
torul, vocaţia celui ce se conformează Evangheliei este exprimată în felul 
următor: 


„Evanghelia e icoana adevărurilor, arătându-i încă de aici în chip lim- 
pede pe toți cei ce au dobândit asemănarea bunătăţilor viitoare. Căci 
Cuvântul îi pregăteşte, prin nădejde, ca, primind arhetipul bunătăţilor, 
să se însuflețească şi să se facă icoane vii ale lui Hristos, ba mai mult, 


identici cu EI, după har sau asemănare”!. 


Altoiţi pe trupul lui Hristos prin Botez, creştinilor le rămâne să ducă la 
capăt această unire cu E], arătând în ipostasa lor proprie îndumnezeirea 
firii omeneşti asumată de Cuvântul lui Dumnezeu prin asceză, prin jertfa 
de bunăvoie a „eului” lor limitat, prin imitarea şi conformarea cu Patima 
Sa înainte chiar de actualizarea ei rituală. În viaţa „practică” pe care o 
reprezintă perioada de pregătire a Paştelui, e potrivit să dobândim prin 
voinţă puterea Crucii, a morţii, a mormântului şi a Învierii: 


„A Crucii prin nelucrarea păcatului, a morţii prin lepădarea cea mai 
deplină a răutăţii, a mormântului prin renunțarea la închipuirile produse 
în suflet de lucrurile supuse simţurilor, a Învierii prin bogăţia virtuţilor 
şi a belşugului cunoștinței adevărului lui şi prin ridicarea cugetării de 
la cele stricăcioase la înălțime, ca să ne facem un trup şi un suflet cu 
EI [Col 1, 13Ţ%. 


Asceza, căința, lacrimile, ritmul slujbelor etc. îi conformează astfel pe 
creştini Trupului lui Hristos, îi fac concorporali cu dumnezeiescul lor 
Învățător, într-o modalitate diferită, dar în fond cu acelaşi rezultat ca şi 
Euharistia. Prin această întrepătrundere între moarte şi înviere, umanitate 
şi divinitate în toate actele lui Hristos şi în toate lucrările Trupului Său, 
Biserica, Postul Mare, atât în mod global, cât şi în fiecare din elementele 
lui constitutive, apare ca o anticipare, o transpunere a Paștelui, iar asce- 

za, al cărei cadru este, apare ca o „mică înviere”. Aşa cum spune Sfântul 
Maxim Mărturisitorul comentând pe Sfântul Grigorie din Nazianz: 


„Împlinită încă de pe acum în Hristos, lumea de sus trebuie să se îm- 

plinească iarăşi mai pe urmă în cei asemenea lui Hristos, când cei ce 

s-au făcut părtaşi asemănării morţii Lui prin pătimirile lor se vor face 

părtaşi ai Învierii Lui”. 

Prin urmare, este lucru potrivit ca să fim părtaşi dinainte, în timpul 
Postului Mare, atât la moartea, cât şi la Învierea lui Hristos: 


„În fiecare zi să prăznuim prin omorârea patimilor învierea virtuţilor 
imitând pe Domnul”, spune Sfântul Teodor Studitul”. 


Tocmai în asceză, în întoarcerea ostenitoare la harul Botezului, candi- 
daţii la cel de-al „doilea Botez”, fiind deja iniţiaţi, pot primi arvuna „Paş- 
telui veşniciei”. Căci în Biserică timpul, marcat încă „puţin timp” (4p 
6, 11) de diviziune şi moarte, devine timp liturgic, timp „hristificat”. 
Hristos e prezent tainic în timpul liturgic şi, după chipul întrepătrunderii 
în E] a firii divine şi umane, El asumă timpul stricăciunii pentru a-l umple 
de veşnicie, a-l transfigura, a-l îndumnezei”. Actualizat atât de praznicele 
Sale, cât şi în sărbătorile sfinţilor, El rămâne unul şi neîmpărţit în ciuda 
diversităţii manifestărilor Sale, aşa cum sălăşluieşte deplin în ipostasa 
renăscută a sfinților, fără ca aceştia să-şi piardă caracteristicile lor per- 
sonale!0. Sărbătorile, sau chiar perioade cum e Postul Mare, apar, prin 
urmare, ca adevărate „energii” divine, ca „taine”!!, ca „sacramente ale 
timpului”, culminând în praznicul Paștelui, recapitulare şi plinătate a 
tuturor sărbătorilor. 

Totuşi această diversitate a sărbătorilor nu e decât una din adaptările la 
condițiile lumii cantităţii, căci introducându-se în comuniunea cu Hristos 
Unul, ele sunt în cele din urmă tot atâtea „mici Paşte” care ne pregătesc 
pentru comuniunea fără contopire în viitorul Paşte veşnic, Hristos „totul 
în toți” (Col 3, 11). 


„Acolo vom cunoaște raţiunile lor [ale praznicelor] mai curat şi mai 
înțelept în Logosul Însuşi, Dumnezeul şi Mântuitorul nostru, în prăz- 


nuirea și veselia celor mântuiţi”"?, 


Prăznuirea veşnică a celor aleşi este deci unirea și comuniunea cu 
Hristos, Care e oarecum sărbătoarea personificată. De aceea, în această 
lume, praznicele şi perioadele lor pregătitoare apar ca tot atâtea partici- 
pări efective la Dumnezeul-om, ca înseși căile îndumnezeirii credincio- 
sului prin pătrunderea în timpul îndumnezeit al Bisericii care ascultă 
dinainte de legile lumii transfigurate. Prin intermediul omului, totul în 
Biserică e îndumnezeit, „hristificat”, divino-umanizat!, iar sărbătoarea e 
continuă. Toate zilele sunt Paște și duminici, adică o înviere împreună 

cu Hristos şi o anticipare a vieţii veşnice; dar ele sunt şi pregătiri pentru 
arătarea a ceea ce nu e încă prezent decât în parte. Astfel, după ce l-a 
îndemnat pe creştinul desăvârşit să trăiască toate zilele ca pe o duminică, 
Origen subliniază sensul şi locul unei perioade ascetice cum este cea a 
Postului Mare: 


„lar când te pregăteşti pentru viaţa cea adevărată şi te îndepărtezi mereu 
de plăcerile vieții care înşală pe cei mulţi, ajungând să nu mai doreşti 
plăcerile cărnii, ci, dimpotrivă, chinuindu-ţi trupul şi supunându-l ro- 
biei [Rm 8, 6], atunci nu încetezi să prăznuieşti mereu vinerea sau «ziua 
pregătirii» [paraskeue]. lar din clipa în care ai înțeles că «Hristos, 
Paştele nostru, S-a jertfit» [7 Co 5, 7] şi că trebuie să-l prăznuim ziua 
mâncând din carnea Cuvântului, atunci nu trebuie să fie nici o clipă în 
care să nu prăznuim Paştele, cuvânt care înseamnă «jertfă de trecere», 
căci prin fiecare gând, cuvânt şi faptă nu încetăm să trecem de la 
treburile acestei vieți la Dumnezeu, grăbindu-ne spre cetatea Sa dum- 


nezeiască”!5, 


Tensiunea dialectică între „deja” şi „nu încă” stă la temelia timpului 
liturgic, dar ea nu apare ca o contradicţie, ci ca o antinomie dinamică şi 
divino-umană. Veşnicia e efectiv prezentă şi comunicabilă în Hristos, în 
inima timpului, dar îndumnezeirea efectivă, deplina realizare a misterului 
liturgic necesită libera conlucrarea a credinciosului la mântuirea lui. De 
aceea, an de an, Biserica va propune cu răbdare aceleaşi sărbători şi ace- 
leaşi perioade, într-o mişcare circulară. Acest ritm circular nu se închide 
însă asupra lui însuşi într-o repetiție pură, ci vine să măsoare şi să ritmeze 
progresul și urcuşul duhovnicesc al fiecăruia, pătrunderea sa tot mai 
adâncă şi nelimitată în taina Dumnezeului-om, fiindcă obiectul căutării e 
infinit. Reluând parcursul celor 40 de zile ale Păresimilor, cel care-şi va 
fi păstrat bunurile dobândite cu un an în urmă nu va mai străbate acelaşi 
drum: prăznuirile, troparele, însăşi forma slujbelor vor dobândi pentru el 
o semnificație mai adâncă şi vor fi prilejul unor noi eforturi de a-şi în- 
drepta greşelile făcute în anul trecut. Nu există propriu-zis vorbind ciclu 
liturgic închis asupra lui însuși, de aceea, reprezentarea ciclului liturgic 
sub forma unui cerc nu ar fi corectă, fiindcă i-ar suprima întreaga dimen- 
siune a dezvoltării duhovniceşti a persoanei. El ar trebui reprezentat mai 
bine ca un cerc deschis spre o dimensiune verticală, ca o spirală ascen- 
dentă'S. Mişcarea circulară ar reprezenta condiţiile umanității căzute care, 
înlănțuite încă de cantitate, a fost totuși adunată în Hristos şi în trupul 
Său mistic, Biserica, care propune periodic credincioşilor actualizarea 
„vieţuirii” (politeia) Sale. Mişcarea ascendentă nu apare în structura 
exterioară a timpului liturgic, ci reprezintă mai degrabă timpul interior şi 
personal al progresului fiecăruia spre conformarea şi comuniunea cu 
Hristos. Prin Sfintele Taine şi virtuţi, creştinul devine Hristos prin har 

îndumnezeind în el însuşi timpul stricăciunii. Timpul cosmic deja asumat 
de anul liturgic pentru a deveni timp al lui Hristos devine astfel un timp 
al urcuşului omului în Hristos: „Şi, lucru înfricoşător, faptul că firea 
noastră e schimbătoare e ca o aripă în zborul spre ce e mai înalt”, scrie 
Sfântul Grigorie al Nyssei'”. 

Sfinţii sunt într-o stare de nelucrare faţă de sensibil, dar care depăşeşte 
orice lucrare'S, fiindcă urcă neîncetat spre unirea cu Cel Neapropiat. 
Transpusă în plan liturgic, această stare paradoxală a făpturii îndumne- 
zeite se aplică timpului Bisericii: ordonat, ciclic şi repetitiv. Dar însăşi 
această repetiţie e prilejul supremei lucrări duhovniceşti a „celui ce urcă 
şi nu se opreşte niciodată, mergând din început în început printr-un început 
mereu mai înalt care n-are capăt în el însuşi”!?. Timpul ciclic și timpul 
liniar converg, aşadar, în mistagogia timpului liturgic. 


„Căci nu va fi sfârşit al înaintării lor în veci. 

Pentru că stabilitatea creşterii spre sfârşitul fără sfârşit 

va sta în cuprinderea Necuprinsului 

şi-i va sătura Cel de care nimeni nu se poate sătura. 

Plinătatea Lui şi slava luminii 

va sta în înaintarea într-un adânc și într-un început fără sfârşit. 

Şi aşa cum, având pe Hristos ca pe Cel care a luat chip înăuntrul lor, 
stau alături Celui ce luminează în chip neapropiat, 

aşa sfârşitul se face în ei începutul slavei 

şi, ca să fac înţelesul mai clar, 


în sfârşit vor avea începutul, iar în început sfărşitu'20. 

Prescurtări şi sigle 


Dm = duminică 
Lu = luni 

Ma = marţi 

Mi = miercuri 
Jo = joi 

Vi = vineri 
Sm = sâmbătă 


LuM, MaM, MiM, JoM, ViM, SmM = Lunea Mare, Marţea Mare, Miercurea Mare, 
Joia Mare, Vinerea Mare, Sâmbâta Mare 


DmVF = Duminica Vameșului şi Fariseului 

DmFR = Duminica Fiului Risipitor 

SmMţ = Sâmbăta Morților 

SmAsc = Sâmbăta Asceţilor 

DmLca = Duminica Lăsatului de carne (4pokreon) 

DmLbr = Duminica Lăsatului de brânză (7yrophagia) 

Lubr = Lunea Săptămânii brânzei etc. 

DmF!l = Duminica Floriilor 

SmlLaz = Sâmbăta lui Lazăr 

Ve = Vecernie (/Hesperinos) 

Ut = Utrenie (Orthros) 

Dst = „Doamne, strigat-am” (Ayrie ekekraxa) la Vecernie 

st =  stihoavna (aposticha) la Vecernie sau la Utrenie 

La =  „Laude” (4ineite) 

ca = canon 

CM = Canonul Mare al Sfântului Andrei Cretanul 

od = oda canonului 

tr =  tropar (apolytikion) 

se =  sedelne (kazhismata) poetice la Utrenie după stihologiile Psaltirii 
sau după oda a 3-a a canonului 

idiom = stihiră idiomelă (redacţia palestiniană a Triodului) 

gl = glas 

Pav =  Pavecerniţa (4podeipnon) 

Exemple: Lu III (Ut od 3 ca 2 tr 5) = lunea Săptămânii a III-a din Postul Mare, 


For A 
Pa A 
Pe A 

Tr A 

Tr R 
Typ 
Typ ME 
Typ CP 
Typ Ev 


Typ Mes 
Typ Pant 


Typ Sab 


Opis 
KTL 


RP 


PGL 
PE 


Apophalph 
Apophsyst 


Cuv 
Cat 
Înv 

Om 
Cap 


BHG 


BZ 
CSCO 


Utrenie, oda a 3-a a celui de-al 2-lea canon, troparul al 5-lea. 


Ma IV (Ve Dst 3) = Marţea Săptămânii a IV-a din Postul Mare, Vecer- 


nie, „Doamne strigat-am” stihira a 3-a. 


Sm gl 2 (La 1) = sâmbăta glasului 2 (din apendicele Triodului), Utrenie, 


„Laude”, stihira 1. 


=  Horologion ho Megas [Ceaslovul Mare], Atena, 1974 


Parakletike [Octoihul Mare], Atena 

Pentikostarion |Penticostarul], Atena 

Triodion, ed. Atena, 1967 

Triodion, ed. Roma, 1879 

Typikon 

Typikon-ul Marii Biserici | Megales Ekklesias], ed. MATEOS (1962) 
Typikon-ul reformat (G. BIOLAKIS), Constantinopol, 1864 
Typikon-ul de la mănăstirea Fecioarei Evergetis din Constantino- 
pol (ed. DIMITRIEVSKI) 

Typikon-ul mănăstirii Mântuitorului de la Messina (ed. ARRANZ) 
Typikon-ul mănăstirii Mântuitorului Pantokrator din Constanti- 
nopol (ed. GAUTHIER) 

Typikon-ul Sfântului Sava (ed. Veneţia, 1738 sau variantele din 
Opisanie LL, ed. DIMITRIEVSKI) 

DIMITRIEVSKI, Opisanie... | sau III 

H.G. BECK, Kirche und theologische Literatur im byzantinischen 
Reich, Miinchen, 1959 

G. RALLIS / M. POTLIS, Syntagma ton theion kai hieron kanonon 
ton te hagion kai paneuphemon Apostolon kai ton hieron oikoume- 
nikon kai topikon synodon kai ton kata meros hagion Pateron, 
Atena, vol. I-V, 1852-1854 

G.W.H. LAMPE, A Patristic Greek Lexicon, Oxford, 1968 

PAVEL EVERGETINOS, Synagoge ton theophtongon rhematon kai 
didaskalion ton theophoron kai hagion Pateron, Atena, vol. I-IV, 
1957-1966 

Apoftegmele Părinților Pustiei seria alfabetică [Patericul], PG 65 
Apoflegmele Părinților Pustiei seria sistematică, ed. parţială F. NAU 
în Revue de l'Orient Chretien 1907-1913 [numerotaţie şi clasifi- 
care după traducerea franceză a întregului corpus realizat de mo- 
nahii benedictini de la Solesmes, 3 vol., 1966, 1970, 1976] 
Cuvânt sau discurs (logos) 

Cateheză (kathechesis) 

Invăţătură (didaskalia) 

Omilie (homilia) 

Capete (fephalaia) 


Bibliotheca Hagiographica Graeca, F. HALRKIN, Bruxelles, 1957, 
19857 

Byzantinische Zeitschrift, Miinchen, 1907 sq 

Corpus Scriptorum Christianorum Orientalium, Paris, 1903 sq 

Dictionnaire d'Archeologie chretienne et de Liturgie, Paris, 1907 sq 
Dictionnaire de Spiritualite, Paris, 1937 sq 

Dictionnaire de Theologie Catholique, Paris, 1907 sq 

Echos d'Orient, Patis, Constantinopol, București, 1897-1942 

(39 vol.) 

Die Griechischen Christlichen Schriftsteller der ersten (drei) Jahr- 
hunderte, Berlin, 1897 sq. 

Messager de |'Exarchat du Patriarche Russe en Europe Occidentale 
Orientalia Christiana Analecta, Roma, 1935 sq 

Orientalia Christiana Periodica, Roma, 1935 sq 

Patrologiae Graecae cursus completus, 161 vol., ed. J.-P. MIGNE, 
Paris, 1857-1866 

Patrologiae Latinae cursus completus, 221 vol., ed. J.-P. MIGNE, 
Paris, 1844-1884 

Patrologia Orientalis, R. GRAFFIN — F. NAU, Paris, 1907 sq 
Reallexikon fiir Antike und Christentum, Stuttgart, 1950 sg 

Revue d'Ascetique et de Mystique, Toulouse, 1920 sq 

Revue des Etudes Byzantines, Paris, 1943 sq 

Sources Chretiennes, Paris/Lyon, 1941 sq 

Spiritualite Orientale, Abbaye de Bellefontaine, 1966 sq 

Texte und Untersuchungen zur Geschichte der altchristlichen Lite- 
ratur, Leipzig-Berlin, 1882 sq 

Cuprins analitic 


Cuvânt-înainte la ediția românească ...........ccccccc... 5 
pre fo fe a PN me ee Pee 11 
Introducere 
pata otae hu Vesa otet a EI RD E 17 


a. Etapele formării ciclului Triodului (19) — b. Evoluţia imnografiei 
Triodului (22): 1. Redacţia palestiniană (22); 2. Redacţia constanti- 
nopolitană studită (24), 3. Redacţia constantinopolitană nestudită (25); 
c. Sistematizarea finală (26) 


0.2. Triodul şi tema celui de-al „doilea Botez” ................ 28 
Adaptarea vechii pregătiri în vederea Botezului (29) — Căinţa şi 
monahismul ca al „doilea Botez” (31) — Ciclul liturgic mobil şi cele 
trei trepte ale vieţii duhovniceşti (33) 


Partea |] 
Cădere şi ridicare 
Temele majore ale imnografiei Triodului 


1.1. Antropologia Triodului .........ccceecceeeeeeneeee 37 
Chemarea şi demnitatea originară a lui Adam (37) — Căderea (38) 
— Trecerea conştientă de la ipostasă la natură și identificarea cu 
Adam (41) — Conştientizarea păcatului (42) — Modele scripturis- 
tice (44) 


1.2. Eshatologie şi gândul la moarte ...................cc 46 
Descrierile Judecăţii, anticipare a sfârşitului prin gândul la moarte 
(46) — Condiţii ale intensității duhovniceşti (49) 
Notă despre antinomia dreptate — milă (51) 


1349 Ereni îti DE sea i e, aa 0 MR a 
Smerenie şi mândrie la începutul Triodului (54) — Smerenia, temei al 
vieţii duhovnicești (55) — Smerenia, cunoaştere de sine şi cunoaştere 
a lui Dumnezeu (56) — Vameşul şi fariseul în Triod (la începutul 
Triodului şi în Săptămâna a IV-a) (58) — Smerenia cea mai înaltă: 
imitarea smereniei lui Hristos (60) 


T:4,; POCâiN ai ta a a 0 ea 35 ie e a acacia RR ic 
Centralitatea pocăinţei în Triod (62) — Etapele întoarcerii la Dumnezeu 
(conștientizare, întoarcere la sine, mărturisire, iertare) (63) — Fiul 
risipitor (67) — Teologia pocăinţei (zropos-ul căinţei, virtute divino- 
umană, har şi sinergie) (69) — Modele de pocăință (71) 


ESISiTapUunoere ali ni 0 LI. 
Câinţă — plâns — străpungerea inimii (73) — Necesitatea unei strâpun- 
geri neîncetate (74) — Temei hristologic și biblic (74) — Lacrimile, 
participare a trupului la căință (75) — Lacrimile şi al „doilea Botez” 
(76) — Două feluri de lacrimi (77) — Darul lacrimilor în Triod (78) 


Concluzia Părți | se ce e 0 RO REI RI aeaeae aa 


Partea a II-a 
Căile restaurării: asceza şi rugăciunea 
Studiul Typikon-ului 


A. Postul şi înfrânarea 
IL. ASIBPASCEZE ŞINE ui PETS ae OR N A PRE 
edu ii cats Aa OEI IRINEI O ga 9 > O MIN RR OT 


IVASSPOSTUL E poe pe esa oa ali PRE a 2000 ca aa aci DAAD 
Caderea, ruptură a postului (92) — Postul, întoarcere în.rai (93) — 
Postul, restaurarea firii (94) — Post şi pocăință (94) — Post şi siner- 
gie (95) — Post şi contemplaţie (95) — Postul, ospăț mistic (95) — 
Modele scripturistice (96) — Dimensiunea hristologică a postului (98) 


IIPANA REC e Cai postului 
Postul euharistic şi postul ascetic (100) — a. Aspectul cantitativ al 
postului (102) — b. Aspectul calitativ al postului (105) — c. Siste- 
mul dezlegărilor (107) 


TIFAS E ROSU RCUROVNICE SER e aaa Ra 
Postul şi iubirea (110) — Postul şi milostenia (111) — Postul de la 
rău (113) 

B. Dimensiunea ascetică a slujbelor Postului Mare 
IntroduceTe jet: poe ste OP E A AER IG 03 eco ARES 115 


II.B.1. Caracteristicile formale ale timpului în slujbele Postului Mare . 117 
a. Lungimea slujbelor (icoană a rugăciunii neîncetate — valoarea pe- 
dagogicâ) (117) — b. Repetiţiile (adaptarea simbolismului cercului — 
trecerea de la multiplicitate la unitate — valoarea pedagogică) (119) 

— e. Sensul ciclului zilnic (sens festiv şi pascal: noapte/zi — sens peni- 
tenţial: zi/noapte — Paştele şi răsturnarea polilor — combinarea celor 
două mişcări în Triod) (121) 


ŢIK3.2 . Metaniile: a este ca aie somon „8. a d cea a AI 125 
Metaniile în tradiția monahală (125) — Metaniile şi rugăciunea tru- 
pească (125) — Simbolismul metaniilor şi locul lor în Triod (126) 

— Distribuirea metaniilor în cadrul slujbelor (127) 


II.B.3. Rugăciunea Sfântului Efrem ........ cc... 129 
Istoricul rugăciunii (130) — Analiza cererilor (130) — Risipire şi 
isihie / flecăreală şi tăcere (131) — „Integritate duhovnicească” şi sme- 
renie (135) — Răbdare — iubire (136) — Nejudecare (138) 


ŢI5B+4 4Sistemullectuțil or ee eee e ata er an RR aa 141 


| 6 = Vi PE reno PP RE RT RI RI 141 
a. Sensul lecturiior scripturistice în spiritualitatea Triodului (141) — 

b, Originea şi locul sistemului lecturilor Triodului în ciclul liturgic 
mobil (sens pascal şi baptismal) (143) — c. Psalmii (147) — d. Lec- 
turile din Vechiul Testament: cărţile istorice (/acerea şi Ieşirea), 
profetice (Isaia şi Iezechiel) şi sapienţiale (Proverbele şi Iov) (149) 

— e. Lecturile din Noul Testament (153) 


JI5B4 PIE eturul es patris ue cae Aaaa 157 
a. Lecturile curente (159) — b. Lecturile festive (164) 

II.B.5. Formele şi funcțiile slujbelor din timpul Postului Mare .... 171 
ÎINBASNIRINIIE e piiaa.  .  oRE, emtI « 171 
Il BeS5 Oul tren apei: n 0995 al RNP a 175 


Trecere de la întuneric la lumină (175) — Ora săvârșirii (177) — Intro- 
ducere (177) — Hexapsalmul (178) — „Aliluia” (180) — Psalmodia 
(182) — Canonul (184) — „Laudele” (189) — Concedierea (191) 

Caracterul general al Ceasurilor în Postul Mare (193) — Structura 

fixă a Ceasurilor (194) — Ceasul I (196) — Ceasul al III-lea, Ceasul 

al VI-lea, Ceasul al III-VI-lea (197) — Ceasul al IX-lea și Tipica (200) 

— Mijloceasurile (204) 


II.B.5.4. Vecernia şi Liturghia Darurilor mai înainte sfinţite . . 
Originea şi semnificaţia slujbei de seară (205) — Postul Mare, pe- 
rioadă aliturgică, şi Liturghia Darurilor mai înainte sfinţite (208) — 
Slujba luminii (216) — Săvârşirea Liturghiei Darurilor mai înainte 
sfinţite (218) — Concedierea (221) 


1455555 spavecernița Mare ee d. 
Originile Pavecerniţei (223) — Pavecerniţa şi rugăciunea neîncetată 
(224) — Apodeipnon şi Pannychis (227) — Săvârşirea Pavecerniţei 

Săptămâna Mare) (248) 

— d. Numărul 7 (267) — e. Problema săptămânii a opta (268) — 
f. Numărul 40 (271) — g. Zeciuiala anului (276) — h. Timpul privi- 
legiat (279) — i. Punctarea timpului (281) — j. Planul de organizare 
formală a Triodului (285) 


III.2. Perioada pregătitoare ......... ce 
a. Determinarea istorică a structurii perioadei pregătitoare (289) — 

Postul Mare este acel timp privilegiat din cursul anului bisericesc 
când pregătirea pentru participarea credincioșilor la drama Păti- 
mirii şi lumina Învierii din Săptămâna Mare ia forma unei anticipări 
ascetice a Paștelui. Pe parcursul a patruzeci de zile de post, prive- 
ghere şi rugăciune stăruitoare aceștia lucrează cu smerenie în ei 
înșiși la curățirea și restaurarea firii întinate și risipite de păcat. 
Întreg acest efort spiritual al Postului Mare e jalonat și însoţit în 
Ortodoxie de cultul Bisericii cuprins în Triod, una din cele mai 
profunde și zguduitoare cărți. 

Monument unic al Bisericii răsăritene, sinteză a liturgicii și asceticii 
ortodoxe, asimilare practică a teologiei Părinților și reflex al 
experienţei spiritualităţii monahale, Triodul îl iniţiază concret pe 
credinciosul ortodox în imitarea lui lisus Hristos, invitându-l la 
actualizarea mistagogică a Botezului său aflat în inima tainei Paşte- 
lui. Crucea și Învierea lui lisus Hristos devin astfel experiență con- 
cretă în cultul şi în spiritualitatea Bisericii, ajung taina mântuitoare 
a răstignirii şi învierii noastre. 

Deşi este o adevărată enciclopedie cultică și spirituală a Ortodoxiei, 
din nefericire Triodul e puţin cunoscut și înțeles astăzi. Ca mare parte 
din valorile Ortodoxiei, el este încă o comoară insuficient valorificată. 
Triodul explicat al părintelui ieromonah Makarios Simonopetritul 
oferă în sfârșit o amplă lectură teologică și liturgică acestui monu- 
ment, prezentându-l şi interpretându-l dintr-o perspectivă mista- 
gogică, profund duhovnicească. Analizele fine și precise ale părin- 
telui Makarios evidențiază împletirea unică între teologie și cult, 
imnografie și tipic, între postul sufletului și postul trupului. 
Trecând în revistă elementele cotidiene și principalele etape ale 
cursei duhovnicești a Postului Mare marcate de duminicile lui 
speciale, în al căror centru se înalță Crucea de viaţă făcătoare, ele se 
încheie cu o profundă meditaţie asupra timpului liturgic și funcţiei 
sale mistagogice în cultul ortodox. 

Jalon important al unui itinerar spiritual personal care avea să-l 
conducă pe autor la iniţierea în Ortodoxie și monahism la Sfântul 
Munte, cartea părintelui Makarios e un ghid indispensabil pentru 
toţi cei ce doresc să aibă o viziune precisă asupra celui mai impre- 
sionant și complex monument al spiritualităţii liturgice ortodoxe: 
Triodul. 

